JYRKI ERRA 


KAUNŲ 
PUMLAPI 


Romanas 


Iš suomių kalbos vertė 
Aida Krilavičienė 


"2 


GIMTASIS 
ŽODIS 


VILNIUS 2015 


UDK 821.511.111-31 Versta iš: 
Er-162 Jyrki Erra. 


Kaunasin sivut 


Knygos vertimą rėmė 


Suomijos literatūros informacijos centras (FILI) 


FILI 


FINNISH LITERATURE EXCHANGE 


"This work has been published with the financial 


assistance of FILI - Finnish Literature Exchange 


Knygos leidimą rėmė 
LIETUVOS 
KULTUROS 
TARYBA 


O Jyrki Erra 
First published in 2012 
by Otava Publishing Company Ltd. 
with the Finnish title Kaunasin sivut 
Published in the Lithuanian language 
by arrangement with 
Otava Group Agency, Helsinki 
O Aida Krilavičienė, 

vertimas į lietuvių kalbą, 201 5 


ISBN 978-995 5-16-563-7 € „Gimtasis žodis“, 2015 


Jobannui, Elinai, Erjai 


Prologas 


KAUNAS 


1832-ieji 


„Tiktai knygą, tiktai vieną knygą.“ 

Kamaldulis Albertas Dancigietis tekinas dribsėjo juodu Pa- 
žaislio vienuolyno kriptos koridoriumi. Liumpsėjo švokšdamas, 
nes buvo storas, nerangus. 

Deglas rankoje plyksčiojo, ant putnių pirštų varvėjo vaškas, 
begalinės pelėsiuotos plytų sienos mirgėjo šešėliais. Bėgdamas 
Albertas vis grįžčiojo į koridoriaus tamsą. Iš ten buvo girdėti toli- 
mi balsai, šneka, slopūs šūkčiojimai, čirkšteldavo metalas, kalavi- 
jo makščiai kliudžius sieną. 

Albertas minutėlę stabtelėjo, nusišluostė prakaituotą kaktą ir 
seilių lašus nuo barzdos. Nuleido galvą sunkiai dvėsuodamas. 

„Tai tik viena knyga, tik keli vienos knygos puslapiai — dėl 
Dievo, kas juose svarbaus?“ 

Albertas Dancigietis persižegnojo, delnu pridengė apsilpusią 
deglo ugnelę. 

Laiko turėjo mažai. Nenumanė kiek, nes nežinojo, ar bro- 
liai vienuolyno kieme bus į roges sukrovę mantą. Negerai, jei 
pavėluos. 

Prieš valandėlę per pačią suirutę abatas Birutis nusibraukė 
nuo akių žilų plaukų kuokšrą, dideliais gniaužtais sučiupo Alber- 
tą už drabužio ir susakė, ką šis turįs padaryti. Abatas prisimerkė 
ir iš atminties nupasakojo kelią į kriptą. Albertas turėjo iš sykio 


įsidėti galvon daugybę tiesių ir kreivų koridorių, laiptų aukštyn 
žemyn ir galybę posūkių už kampo. Bet nupasakotas kelias vedė 
prie to, ko jam reikėjo. 

Tai buvo knyga. Viena iš trijų tūkstančių, bet kaip tik ją Al- 
bertas turėjo surasti ir parnešti — surasti pirmiau nei caro Niko- 
lajaus kareiviai. 


Caro Nikolajaus I kareiviai lyg juoda vilnijančių apsiaustų ban- 
ga įsiveržė pro Kauno Monte Pace vienuolyno vartus švintant. 
Grakščių rinktinių žirgų kanopos aukštai kėlė birų sniegą, blaš- 
kė ledo gurvolius ant sušalusios žemės, sakytum amžinos žiemos 
pasiuntiniams atidundėjus. 

Pikta nujausdamas abatas išskubėjo į kiemą jų pasitikti, kaž- 
kuris iš brolių išsigandęs užlėkė į šiaurinį bokštą skambinti var- 
pais. Smarkus Jono Delamarso nulietų varpų skambėjimas anks- 
taus ryto prieblandoje šaukė kamaldulius susirinkti draugėn. Bet 
vienuoliai nesusigaudė, kodėl skamba varpai, kol širo nepasakė 
augus juodabarzdis caro karininkas. 

Kamalduliai turį palikti vienuolyną. Caras paskyręs savus 
žmones skambinti varpais. Broliai privalą per nurodytą laiką su- 
sirinkti žemiškąjį turtą, pasikinkyti arklius, susikrauti mantą į 
roges ir palikti vienuolyną. Laiko jis duodąs nedaug, nes šventi 
vyrai, pasak karininko, turto neturį, nors vienuolynas galbūt tur- 
tingas. Neturto brolius karininkas sakė lydėsiąs, kad ir kur šie ke- 
liausią. Sėdėdamas ant žirgo karininkas pasilenkė prie žilagalvio, 
įmetėjusio abato Biručio, bet kitatikiui į akis nepažvelgė. 

— Aš pasakysiu, kada išvažiuoti. 

Iškėlęs du pirštus karininkas mostelėjo ranka ir šaipiai vyptelėjo. 

Abatas Birutis žiūrėjo į jį išsigandęs, išskėtęs rankas lyg pra- 
šydamas malonės. 

— Kodėl, prakilnybe? 


Bet į šį nemalonų klausimą karininkas neatsakė. 


Caro vyrai ramiai nusėdo nuo žirgų ir apsižvalgė. Vienas, 
trindamas delnus, metė žvilgsnį į vienuolyno refektorijų, iš kur 
sklido valgių kvapai. 

— Taigi taigi... Dabar mūsų Roma valdo, - tarė juodabarzdis 
karininkas, uosdamas ore tvyrantį gardumą. 

Niekas nežinojo, kada stačiatikių brolija persikels į vienuoly- 
ną, bet caro Nikolajaus įsakymas buvo aiškus. Vakarų Bažnyčios 
vienuoliai kamalduliai bus ištremti. Trečioji Roma — paskutinė 
teisingoji — pasiekė Kauną. 

Abatas Birutis kiek pastoviniavo vietoje, paskui staiga atiroko 
ir, nežiūrėdamas nė į vieną brolį, pratrūko rėkti, ką šie turį daryti. 
Sušaukti varpų, broliai stovėjo susibūrę prie pagrindinių bažny- 
čios durų abatui už nugaros ir, išgirdę nurodymus, vienas paskui 
kitą tekinom puolė kraustytis. 

Pro šalį bėgantį brolį Albertą abatas tvirta ranka sučiupo už 
balto abito gobtuvo. 

— Atidžiai paklausyk, broli Albertai. Duosiu tau užduotį, svar- 
biausią iš visų. 


Albertas Dancigietis buvo apkūnus, trumpų kojų, bet per krip- 
tą nešėsi kaip mirties vejamas. Abitas plakėsi apie blauzdas, go- 
murys džiūvo, burnoje radosi kraujo skonis. Mėgino nuryti, 
bet liežuvis tik pliaukštelėjo, vos vos išsiskyrusios seilės atrodė 
tirštos. 

Atsratęs į priekį ugnies nimbą, Albertas nėrė į tamsą. Deglas 
parodė begalines, tamsoje prašvintančias plytines siauro korido- 
riaus sienas. Pasieniais šmaižė žiurkės. Deglo šviesoje jos atrodė 
pilkos, bet Albertas Dancigietis žinojo, kad žiurkės rudos. 

Galų gale vienuolis priėjo tvirtas lentines duris. Kai jas atida- 
rė, į veidą plūstelėjo odos ir pergamento kvapas. 

Durys atsivėrė į patalpą, kurios grindys dūlavo septynių me- 
trų gilumoje. 


Vienuolyno biblioteka į kriptą buvo perkelta lygiai prieš. dvi- 
dešimt metų. Tada vienuolyną apiplėšė vienas iš atsitraukiančios 
Napoleono kariaunos būrių. 

Ugnelės šviesoj patalpa siūbavo. Galinės sienos Albertas neį- 
žiūrėjo, bet šonines matė aiškiai. Palei jas stovėjo knygų lentynos. 
Patalpos vidury jos buvo sustatytos labirintu. Jas pereiti bus sun- 
kiausia. Reikėjo permąstyti abato nusakytą kelią. 

Albertas Dancigietis greitai nulipo siaurais laiptais žemyn ir 
ėmė vedžioti šviesos ratilą per pasieniuose stovinčių lentynų kny- 
gų nugarėles. 

Abatas Birutis jam suurzgė: „Nuo Geograpbica tomų — trylik- 
ta, prieš tai tris kartus pasukus į dešinę.“ 

Albertas norėjo sugauti abato žvilgsnį, kad šis akimis patvir- 
tintų savo žodžius, bet tas nusisuko ir nuėjo. 

Vaškinis deglas supliūpčiojo, ir Albertas sukluso. Tolumoje 
buvo girdėti dundesys, — vienuolis spėjo, kad iš viršuje esančios 
bažnyčios salės, — taip pat šūksniai atokiai, bet tiesioginio pavo- 
jaus ženklų ausis nepagavo. Albertas apsilaižė lūpas, kad šiek tiek 
sudrėktų burna. 

Praslinkęs pro daugiatomį Geograpbica Major, jis žengė tarp 
lentynų. Priėjęs angą pirmoje lentynų eilėje, pasuko į dešinę. Pa- 
sižiūrėjo žemyn. Grindis klojo smulkus kaip dulkės smėlis. Buvo 
matyti brolių vienuolių pėdų žymės, per juos ir tarp jų it vora- 
tinklio gijos driekėsi žiurkių ir pelių pėdrakiai. Paėjęs pirmyn, 
Albertas pasuko antrą kartą. Antra lentynų atkarpa buvo neilga. 
Albertas pasuko trečią kartą. Trys posūkiai, - neužmiršk, vardan 
Dievo Tėvo, Sūnaus ir Šventosios Dvasios, sakė sau jis. Kitką pri- 
siminsi pagalvojęs, kad ieškai apaštalo, kurio nėra. 

Tryliktos lentynos nebuvo. 

Bet jos vietoje, tarp lentynų, buvo nutiesta virvelė, o ant jos, 
kad nepasiektų žiurkės, pakabinta medinė dėžutė. Albertas nu- 
traukė virvelę, drebėdamas prisispaudė dėžutę prie krūtinės, vėl 

įsiklausė. Girdėjo tolumoj balsus ir žingsnius kojų, kurios stab- 
čiojo, kliuvinėjo, lyg dvejojo tamsoje, bet artėjo. 

Atsiklaupęs ant kelių, Albertas atidarė dėžutę, išėmė iš jos 
tulinį puslapį. 

Kaip tik šitos knygos reikėjo abatui. 

Albertas Dancigietis išvyniojo atsineštą ilgą drobės juostą, 
atsiklaupė į dulkes, nusivilko abitą ir įsispraudė knygą sau tarp 
menčių. Tada apsivyturiavo drobės juosta, kad nebūtų matyti 
knygos. Ant nugaros išaugo bjauri kupra. Albertas apsivyniojo 
drobe kryžmai, prakišdamas ją po pažastimis, ir pasidarė nege- 
ra — juosta taip spaudė krūtinę, kad pasidarė sunku kvėpuoti. 

Jis vėl apsivilko abitą, užsimetė ant atsiradusios kupros gob- 
tuvą ir tekinas puolė iš lentynų labirinto prie laiptų. Tą akimirką 
kažkas paklebeno duris. 

Albertas Dancigietis staigiai užgesino deglą į smėlėtas grindis ir 
kripra paskendo tamsoje. Jis atsargiai prisiglaudė prie sienos palei laiptus. 

— Kripta su senom knygom, — pasigirdo viršuje. Patalpą nu- 
tvieskė skaistūs deglai, šviesa šokdino ant sienų šešėlius. 

— Įsakyta apžiūrėti bibliotekas ir kriptą. Sako, čia paslėpta 
kažkokia reta knyga. 

— Tuoj pat? 

— Apžiūrėkim ir tiek. 

— Brolau, gal pirmiau pavalgykim? 

— Atėjom ir iškart valgysim? 

— Na, Michailai, apžiūrėk dabar kad geras šitiek knygų ir dar 
pasišviesdamas deglu. Netyčia sudeginsim knygas, gali supleškėti 
ir visa bažnyčia. 

— Protingai sakai, o ir ką darysim, kai pradės ieškot kaltinin- 
ko. Dieve, sergėk nuo tokios nelaimės. Ateisim geresniu laiku, kai 
nenorėsim valgyt ir bus šviesu... nors koks čia nuostolis, kad ir 
užsiliepsnos — kitatikių knygos, kad jas kur... 

Didžiulės durys dusliai trinktelėjo. 

Albertas Dancigietis tamsoje apgraibomis priėjo prie laiptų. 
Užlipęs atsargiai pravėrė duris ir pamatė koridoriumi su šviesa 
nueinant tris caro kareivius. Paskui juos, rodės, slinko tamsą, 
kuri rijo šviesą. Albertas nusprendė įsilieti į tą tamsą. 

Susilenkęs jis pusiaubėga -tykino paskui švyluojančią karių 
deglo šviesą. Tarpais sustojęs pažiūrėdavo, kur statyti koją, kad 
eidamas nesukluptų. Jeigu drobė taip neveržtų krūtinės! Albertas 
traukė į plaučius orą ir greitai pajuto, kad susikūprinus eiti sun- 
kiau. Mėgino atsitiesti, bet audinys, kuriuo keturpėsčiom buvo 
apsivyturiavęs kriptoje, dar labiau veržė. Pro apykaklę įkišo ran- 
ką po drabužiu ir pamėgino atlaisvinti juostą. Nepavyko. Galop 
turėjo sustoti, nes galvą gėlė, akyse šokčiojo juoduliukai. Albertas 
mėgino giliai įkvėpti, bet nepajėgė. Tik vos vos trūkčiojo savin 
orą. Kareiviai nepastebėjo, kad jis seka iš paskos, deglas tolo to- 
lygiai. Vis dėlto Albertas turi laikytis jo šviesos, antraip įklius į 
tamsą ir pavėluos išvažiuoti su broliais. 

Albertas Dancigietis švokšdamas ir gargdamas skubino pirmyn. 
Bet netikėtai turėjo sustoti, nes kažko nutirpo kojos. Jam geso są- 
monė. Žengė žingsnį, bet grindys buvo visai kitur, nei atrodė — Al- 
bertas susverdėjo. Jis garsiai žiopčiojo, trūko oro. Mėgino plėšti 
nuo savęs drobės juostą, bet ta lenkė į kuprą kaip geležinis lankas. 
Iš gerklės išsiveržė kauksmas lyg šaukiant, kai mėgino įtraukti į 
plaučius oro. Prieš prarasdamas sąmonę, Albertas paskiausiai pa- 
matė artėjantį deglą. O dar paskiau pajuto, kad koridoriaus grin- 
dys po skruostu dulkinos ir aštriai dvokia žiurkių išmatom. 


Albertas pirmiau išgirdo kalbant. Suprato, kad įkliuvo. Pamažu 
atmerkė akis ir pamatė viršuj suodiną plytų skliautą ir ant jo siū- 
buojančius šešėlius. Du caro kareiviai vilko jį koridorium. 

— Saša, tu senio neliesk, kuprius gal serga maru, pažiūrėk, ir 
akys kaip baltuoja... 

— Šitas vargšelis maru neserga, aš tai žinau. Jis ilgai meldėsi ir 
pasninkavo kokiam tamsiam kriptos kampe. Štai kas... 

— Vis dėlto verčiau pasisaugot, senio akys vartosi, net ant barz- 
dos putos drimba... 

Albertas tik tarpais atgaudavo sąmonę. Laižėsi lūpas, gaudė 
kvapą. Turbūt atrodė bjauriai, nes gale ėjęs kareivis dėbtelėjo į jį 
su pasišlykštėjimu. 

— Visko gali būti! 

Artėjant gaiviam šaltumui Albertas Dancigietis pamažu atitoko. 

— Žiū, kuprius atsigauna! 

Prie laukujų kriptos durų Albertą nešę kareiviai atsitiesė, nes 
susivokė išeiną prieš vadus. 

— Įsakymas įvykdytas. Biblioteką radom, bet pažiūrėkit, bro- 
liai, kokį varpininką ten užtikom! 

Albertą užtempė ant viršutinės laiptų pakopos. Kareiviai paleido jį 
ir šiurkščiai pastūmė nuo laiptų, dar paskubindami spyriais į užpakalį. 

— Rūk iš čia pas saviškius! 

Albertas nulipo laiptais nuojauta dėliodamas ant jų kojas, bet 
apačioje pradėjo klupinėti, susmuko ant kelių ir parkrito į sniegą. 
Mėgino stotis, gryname ore tikrai buvo lengva kvėpuoti, bet vėl 
žnektelėjo ant žemės. 

Raiteliai, kurie sėdėdami ant žirgų smaginosi tuo reginiu ir 
laukė jo nenumanomo tęsinio, susivokė gavę progą parodyti savo 
gebėjimus. Vienas išsyk paragino arklį ir, pasilenkęs nuo balno, 
čiupo už gobtuvo sniege besikapanojantį Albertą. 

Albertas Dancigietis rėkdamas nulėkė pavymui, vartėsi ir 
tampėsi stipraus žirgo velkamas, kad sniegas dulkėjo. Vienuolis 
globstė galvą rankomis, graibėsi apykaklės, nes vėl pasidarė sun- 
ku kvėpuoti, — tik dėl kitos priežasties nei pirmiau. 

Kareiviai pratrūko kvatoti, nes vaizdas buvo itin juokingas. 
Bet karininkai tik minutėlę pasismagino reginiu, kuris jiems tik- 
riausiai atrodė kaip vaikiška išdaiga, ir tęsė nutrūkusį pokalbį. 

Kamalduliai buvo prikrovę mantos penkerias roges ir beveik 
susiruošę kelionei, staiga jie išgirdo caro kareivių šūksnius. Aba- 
tas Birutis persigando pamatęs po kiemą tampomą Albertą. Aba- 
tas nejučia persižegnojo, bet iš karto mostelėjo rankom, nuramin- 
damas brolius. 

— Gerasis Dieve! Nurimkite, broliai, gal vis dėlto neužmuš! 
Broliai, Dievas su mumis! Reikia skubinai parsinešti Albertą į ro- 
ges, dar ims ko ieškoti! 

Žirgas, tarnpydamas Albertą po kiemą, stengėsi neužminti į 
snieginą gniužulą pavirtusio spurdančio žmogaus. Kad ir raitelio 
valdomas, žirgas vis mesdavosi kiek įžambiau. Raitelis nepaten- 
kintas pasišaukė pagalbon draugužį ir tas greitai čiupo suglebusį 
vienuolį už.sutanos gobtuvo. 

Kareiviai drauge griebė vilkti Albertą per kiemą, dulkančia- 
me sniege buvo sunku įžiūrėti žmogų. Sniego debesyje buvo ma- 
tyti tik kybantis gniužulas ir ištiestos kojos. 

Brolis Melchioras šalia tėvo Biručio drebėjo iš įniršio. 

— Nekaltą žmogų kankina! 

Jis šoko tramdyti raitelių, bet abatas Birutis sulaikė. 

— Neužmus, tuoj nurims... 

Jam atrodė, kad raiteliai jau į valias pritampė Albertą ir ta 
pramoga juos jau nuvargino, nes Dancigietis svėrė nemažai. 

— Meskim senį į roges, — sušuko raitelis savo draugužiui. 

Jie drauge pakėlė Albertą ir kaip kokį ryšulį bloškė į roges, 
tas pasirito jose ištiesęs kojas, tik galva bumbtelėjo į rogių kraštą. 

Tada abu pašėlę išdaigininkai susižvelgė tarpusavyje ir lyg su- 
sitarę prapliupo dusinančiu juoku. 

Šito ūmusis brolis Melchioras nebeištvėrė. Šoko iš vežimo ir 
išsitraukė iš po abito auksinį kryžių. Laikydamas jį rankoje, iš 
burnos trykštant seilėms, griausmingai pratrūko juos lotyniškai 
keikti. Kareiviai traukėsi nuo Melchioro, o jis brido per sniegą ir 
svaidė prakeiksmus. Nelaimei, sugriebė vieną žirgą už apynasrio, 

trūktelėjo galvą žemyn ir, mostelėjęs į raitelį kryžium, paleido 
prakeiksmą. 

Žirgas šoko atatupstas ant užpakalinių kojų, apsigręžė ir bro- 
lis Melchioras nulėkė ant sniego. 

Abatas Birutis pasilenkė per rogių kraštą ir sustūgo Melchio- 
rui, kad nurimtų ir liprų į roges. Jiems laikas iškeliauti, o priešin- 
damiesi galį prisidaryti bėdų. 

Raitelis įširdęs įdėmiai pasižiūrėjo į kapitoną ir galų gale pa- 
gavo jo žvilgsnį, nes erzelis atkreipė ir jo dėmesį. Kapitonas be- 
maž nepastebimai linktelėjo ir paslapčia mostelėjo ranka, duoda- 
mas ženklą. Brolis Melchioras su kryžium vėl pratrūko plūsti rai- 
telį, bet šis nuovokiai laikėsi kiek atokiau. Staiga netikėtai trūk- 
telėjo iš makščių kalaviją. Buvo girdėti tik aštrus čirkštelėjimas ir 
tylus žvangesys — raitelis kirto broliui Melchiorui ranką per riešą 
ir plaštaka su kryžium nulėkė toli į sniegą. 

Brolis Melchioras nustebęs nutilo, pasižiūrėjo į rankos strampą, 
nuo kurio pirmiau nutįso silpnas ilgas raudonas dryžis, bet paskui 
Melchioro veidas išblyško ir strampas pratrūko galinga čiurkšle. 

Raitelis išdidžiai prijojo iš šono prie Melchioro, suklupusio 
ant kelių. 

— Kaip jūs čia dabar, senuk... širaip keikiat, nors mes jūsų visų 
pasigailėjom. 

Šitaip papriekaištavęs jis mitriai pasmeigė kalaviju baltą plaš- 
taką, suspaudusią auksinį kryžių. Paskui užlėkė žirgu laiptais 
prie atvirų bažnyčios durų ir, mostelėjęs kalaviju, nusviedė ranką 
su kryžium į vidų. 

— Caro turto vagys neglemš. 

Raiteliui šiek tiek sugniaužė širdį vaizdas, kurį pamatė nuo žir- 
go. Brolis Melchioras su savo strampu raičiojosi po sniegą ir skais- 
tus jo kraujas sniege paliko marginį, panašų į tikratikių kryžių. 

Raitelis pamanė, kad tai švento jų Bažnyčios simbolio išnie- 
kinimas. 

Kamaldulių jau nebebuvo. Brolis Melchioras buvo nuvilktas, 
ir penkerios iki kraštų prikrautos rogės, išvažiavusios pro vartus, 
šliuožė nuo kalno. 

Šlitinėjančiose rogėse abatas Birutis triūsė apie brolį Melchio- 
rą, kuris gulėjo kampe mirtinai išblyškęs ir kurio strampo krauja- 
vimą abatas mėgino sustabdyti drobine juosta, nuplėšta nuo bro- 
lio Alberto kūno. 

— Knyga, o kur knyga! Dėl Dievo, tikiuosi, turi ją? 

Atrodė, abatas labai susirūpinęs dėl brolio Melchioro ir po to- 
kių įvykių išmušras iš vėžių šneka nei šį, nei tą. Jis mitriais trūks- 
niais vyniojo drobę nuo brolio Alberto kūno ir ilga, kruvina juos- 
ta plazdendama lyg vėliava driko paskui galutines roges. 

Po visa ko išėmęs iš prakaituoto Alberto tarpumenčio knygą, 
abatas suėmė drobę į gniužulą ir įbruko broliui Melchiorui į glėbį, 
daugiau nebegalvodamas apie ištikusią nelaimę. Mostelėjo ranka 
lyg perleisdamas Melchiorą tvarstyti kitiems. Pačios didžiausios 
nelaimės išvengta. 

Jie turėjo knygą. 


ROMA 


2000-ieji 


Didžiulis balandžių pulkas metėsi į dangų nuo saulės įkaitintos 
Šv. Petro bazilikos aikštės, kai ėjau Vatikano vartų link pro Ber- 
ninio kolonadas ir prie jų besibūriuojančius tuntus turistų. Prisi- 
dengiau delnu akis, nes ryto šviesa akinte akino. 

Paukščiai vasnojo pro milžiniškas kolonas viršum aikštės, tūp- 
čiojo ant pečių apaštalams, stovintiems virš bazilikos stogo. Pūtė 
karštas vėjas, gaivinančia ūkana sklaidydamas ore dviejų aikštės 
fontanų vandenį. Žmonės gelbėjosi nuo kaitros siaurame obelisko 
šešėlyje. Aikštės grindinio akmenys rodės įkaitinti ugnimi. 

Buvo rugsėjo vidurys, bet Romoje laikėsi negailestingas, spi- 
ginantis karštis. Tibras buvo nuslūgęs, negilus vanduo sruveno 
vagos padugne. Nuo Viktoro Emanuelio tilto pažiūrėjau į kar- 
pius, plaukančius dumblinoj seklumoj. 

Romiečiai po rugpjūčio atostogų buvo sugrįžę į miestą, dirbo 
restoranai, parduotuvės ir kavinės. Romoje ir apie Vatikaną kužėte 
kužėjo žmonių — ypač piligrimų, nes ėjo Šventieji metai. Nepaisy- 
dami kaitros žmonės didžiulėm miniom kasdien traukė pro Berni- 
nio kolonadas į palengva kylančios aikštės gale stovinčią Šv. Petro 
baziliką. Į daugelį Vatikano muziejų eilės vinguriavo per visą gatvę. 

Priešingai nei smagūs turistų būreliai, kurie šurmuliavo 
Šv. Petro bazilikos ar muziejų link, aš nuo šveicarų gvardijos sau- 
gomų Šv. Onos vartų patraukiau į Vatikano bažnytinę valstybę. 


19 


Man ant kaklo, užkabintas grandinėle, skimbčiojo leidimas — 
tessera — ir šveicarų gvardijos kariai prie dabartinio sargybinių 
namelio jį patikrino. Nedidelė Šv. Onos bažnyčia šalia Vatikano 
vartų buvo atvira visiems, bet į bažnytinės valstybės teritoriją ga- 
lėjo patekti tik Vatikano gyventojai, tarnautojai ir tokie kaip aš — 
Vatikano bibliotekoje dirbantys tyrinėtojai. 

Praeitą pavasarį buvau pateikęs prefektui prašymą suteik- 
ti teisę naudotis biblioteka. Pagal Vatikano archyvų įstatymą 
mano vienų metų leidimas pradėjo galioti liepos 15 dieną. Jis 
garantavo teisę vaikščioti pro Šv. Onos vartus ir pagrindines bib- 
liotekos duris nuo rugsėjo 18 dienos, kai jos bus atvertos moks- 
lininkams. 

Priėjau prie bronzinių pagrindinių bibliotekos durų, esančių 
per du šimtus metrų nuo Šv. Onos vartų, už vidinės aikštelės, 
vadinamos Belvederio kiemu. Aš sustojau. Pirmąkart atsidūriau 
prie tų bronzinių durų ir šitai man buvo labai svarbu. Išsipildė 
mano sena svajonė tiriamąjį darbą dirbti Vatikano bibliotekoje, 
ir tai buvo pirmoji to darbo diena. 

Kvaitinančioj rugsėjo kaitroj žiūrėjau į reljefinį bronzinių 
durų pasakojimą, atveriantį Vatikano bibliotekos istoriją. Saulės 
įkaitintas durų metalas kvepėjo ir alsavo šiluma. 

Prisiminiau, kad ant durų pavaizduoti Avinjono laikai bib- 
liorekai buvo vaisingi. Avinjono nelaisvės metu biblioteka išsi- 
plėtė, joje padaugėjo knygų kolekcijų. Avinjono nelaisvė baigėsi 
XIV amžiaus 8-ame dešimtmetyje, kai į Romą sugrįžo popiežius, 
o su juo ir knygos. 

Šyptelėjau, nes ir mane knygos atvedė į Romą ir Vatikaną. 
Rašiau disertaciją apie Švedijos karalienės Kristinos knygų ir laiš- 
kų kolekciją, kurią ši atsivežė į Romą 1654-aisiais. Prieš tai kara- 
lienė atsižadėjo valdžios ir Švedijos valdovės sosto. 

Tais laikais karalienės biblioteką sudarė svarbiausios Europo- 
je knygos ir rankraščiai. Kol buvo gyva, karalienė nenorėjo nie- 

kam perleisti savo bibliotekos, nors gavo daugybę siūlymų ją par- 
duoti ir siūlomos sumos buvo nemažos. 

Kvaitau ne tik nuo karščio, bet ir nuo suvokimo, kad atsidū- 
riau kaip niekad arti išlikusios karalienės bibliotekos kolekcijos. Į 
Romą atgabenta Kristinos biblioteka ir rankraščiai glūdėjo vos už 
kelių storų, saulės kaitinamų sienų. 


Nusprendžiau darbo pradžioje susirinkti medžiagą Vatikano bib- 
liotekoje, senojoje studijų salėje. Įėjęs į bibliotekos vestibiulį pri- 
sistačiau vyriausiajam prižiūrėtojui. Jis nutraukė pokalbį su kole- 
ga ir ištiesė ranką, kad duočiau leidimą. Įsitikinęs, kad leidimas 
galiojantis, paprašė jauno, glotnaus veido kolegos palydėti mane 
į studijų salę. 

Tai buvo ilga, prašmatniai ištapyta patalpa pusapvaliais 
skliautais, iš galo sujungta su archyvų saugyklomis. Salėje pa- 
mačiau dvi eiles senoviškų masyvių stalų su knygų stovais. Ant 
sienų virš knygų lentynų kabėjo gausybė aliejiniais dažais tapytų 
paveikslų. 

Galėjau pasirinkti vieną iš keturiasdešimties masyvių stalų. 
Įsitaisiau prie aukšto lango, pro kurį buvo matyti dangaus mėly- 
nėn nyrantis Šv. Petro bazilikos Mikelandželo kupolas. 

Didinga Vatikano bibliotekos ir studijų salės ramybė atrodė 
įkvepianti. Studijų salėje viešpatavo beveik mirtina tyla, kurią su- 
trikdydavo tik tylus popieriaus šnaresys, kokiam skaitytojui ver- 
čiant knygos puslapį. Pamaniau, kad darbo pradžia bus sėkminga. 

Pradėjau nuo vadinamojo Archivum Arcis, iš kur medžia- 
gą buvo leidžiama atsinešti į studijų salę. Archyvą sudarė apie 
8500 valdovų raštų, rašytų IX-XIX amžiuje. Jam priklausė kara- 
liškieji Frydricho I Barbarosos, Karolio VI Pamišėlio ir angliški 
laiškai popiežiui Klemensui VII, susiję su audringai ir niūriai pa- 
sibaigusiomis karaliaus Henriko VIII vedybų užmačiomis. Paga- 
liau XVII amžiaus kolekcijoje galėjau rasti dokumentų, kuriuos 

čia esant buvau atradęs per Stokholmo valstybės archyvą. Tie do- 
kumentai karalienę Kristiną parodė man tokią, kokią tikėjausi 
pamatyti — kaip vieną iš pasaulio didžiųjų. 

Įsigilinęs kartografavau, staiga pajutau kažką stovint prie 
mano stalo. Aukšto ūgio, laibas vyras nuleido ranką, pirštų galiu- 
kais vos vos paliesdamas stalo paviršių. Paskui pasilenkė arčiau. 

— Aš vardu Džovanis d'Andželas, esu Šiaurės šalių kolekcijos 
bibliotekininkas. Mane vadina tėvu d Andželu, būsiu jūsų pagal- 
bininkas rengiant šį darbą. 

Jis dirbtinai nusišypsojo. Akyse šmėstelėjo įtarimo šešėlis. 

Atsistojęs ištiesiau ranką ir prisistačiau. Sykiu sau nusistebė- 
jau, kad jis priėjo labai tyliai. Ir apskritai apstulbau, nes nesitikė- 
jau, kad turėsiu asmeninį padėjėją. Tarnautojas, prisistatęs kaip 
tėvas d'Andželas, apsisuko ir šypsodamas galvos linktelėjimu pa- 
dėkojo jaunesniam, glornaus veido bibliotekos prižiūrėtojui, ku- 
ris laukė jo kitame studijų salės gale. Turbūt kaip tik jis atvedė 
tėvą d'Andželą pas mane. 

— Gal užsuktumėt valandėlei į mano kabinetą? Netrukdyda- 
mi kitiems skaitytojams galėtume pasišnekėti apie jūsų darbą ir 
tvarką, kurios laikomės bibliotekoje, — paklausė tėvas d'Andželas. 

Aukštų lubų kabinetas buvo gana siauras, trys dirbančių tar- 
nautojų stalai jame stovėjo viena eile. Vargais negalais įsispraudęs 
atsisėdau už tėvo d Andželo stalo iš kitos pusės. Ant stalo paste- 
bėjau popieriaus lapą, kuriame buvo trumpai surašyti mano as- 
meniniai duomenys ir studijų sritis. 

Tėvas d'Andželas kostelėjo, atsilošė kėdėje ir suglaudė pirštų 
galiukus: 

— Džiaugiuosi matydamas, kad itališkai kalbate labai sklan- 
džiai. Tai labai palengvins bendrą darbą. Šiek tiek papasakosiu 
apie savo indėlį. Mano pareiga atnešti jums į studijų salę visą rei- 
kiamą medžiagą — tiesa, pagal nustatytą bibliotekos tvarką galė- 
siu atnešti tik po tris tomus per dieną. 

Kilstelėjau antakius. 

Jis pakreipė galvą lyg apgailestaudamas dėl to, ką pasakė, ir 
tyliai, prislopintu balsu tęsė: 

— Medžiagos galite ieškoti Sa/2 Indici, katalogų salėje, ir iki 
vidurdienio pateikti man užsakymo blanką rytojui. 

— Trys tomai vienai dienai — nelabai daug, juolab kad užsisa- 
kinėsiu tiktai pagal katalogo pavadinimą, — atsakiau neparody- 
damas nusivylimo. 

— Deja, tokia tvarka, bet taip pat galėsiu atnešti leidinių foto- 
kopijų, mikrofilmų, nuotraukų. 

Tėvas d'Andželas pasižiūrėjo į mane vertindamas savo žodžių 
poveikį ir kalbėjo toliau: 

— Tikriausiai žinote, kad bibliotekos studijų salės atidarytos 
labai trumpą laiką, tiesą sakant, tik iki vidurdienio. Dėl ypatin- 
gų priežasčių galite prašyti leidimo naudotis bibliotekos studijų 
patalpomis ir po pietų, — jis kiek palinko prie manęs ir nutaisė 
konfidencialų toną. Tikriausiai norėjo pabrėžti, kad mano tyri- 
mas pagrįstas bendradarbiavimu, o savo indėlį laikė labai svarbiu. 

Tėvas d'/Andželas tyliai krenkštelėjo ir tęsė: 

— Dėl tyrimo apimties jūs turėtumėt laikytis mano nusakyto 
metodo. 

Aš jau kalbėjau apie tai su vyriausiuoju bibliotekos asistentu 
tėvu Marijų — Mariju Beločiu. 

Pusamžis, pailgo veido ir gležno sudėjimo tėvas d Andže- 
las atrodė rafinuotas tarnautojas, atsidavęs bibliotekai visa kuo — 
net rūpestingai parišta varlyte. Džiaugiausi pastebėjęs, kad apie 
mano darbą jis kalba su didele pagarba. Bet sykiu jis man atrodė 
kažkoks sausas - sakytum vaisius, vystantis iš vidaus. Tokį įspūdį 
dar paryškino įprotis kalbėti nugludintais, sausais sakiniais, tarsi 
taupant ir apmąstant žodžius. 

Apie savo tyrinėjimą ir darbą studijų salėje ir bibliotekoje su 
tėvu d'Andželu prakalbėjau visą rytą. Paskui jis panoro aprodyti 


23 


Vatikaną ir mano paprašytas nuvedė į Šv. Petro baziliką — apei- 
damas turistų eiles ir apsaugą, pro bažnyčios šoninės navos duris. 
Ten, į dešinę nuo pagrindinių durų, priešais Mikelandželo Pietą, 
stovėjo tai, ką troškau pamatyti: didingas, Švedijos karūna pa- 
puoštas karalienės Kristinos sarkofagas. Sakiau sau, kad turiu jį 
aplankyti, jei jau mano studijų objekto žemiškųjų palaikų poil- 
sio vieta — mat karalienės kapas yra bažnyčios kriptoje — taip arti 
mano studijų salės. 

Kai sugrįžome, biblioteka jau buvo uždaryta. Tėvas d'Andže- 
las pasiūlė man užeiti į Vatikano tarnautojų kavinę ir dėmesingai 
pridūrė, kad ten nereikės grumdytis miniose turistų, užvaldžiu- 
sių užeigėles anapus Vatikano mūrų. Pats pagailestavo dėl darbo 
negalėsiąs palaikyti man draugijos. 


Garbanotas kavinės padavėjas ant kapučino putos išraitė menišką 
figūrą, panašią į Šv. Petro bažnyčios kupolą. Putomis buvo nu- 
pieštos dailios skliauto briaunos. Buvo aiškiai matyti, kad pada- 
vėjas didžiuojasi mažučiu kūrinėliu, jų per dieną sukurdavo tur- 
būt ne vieną dešimtį. Atsisėdau, pasiėmiau L'Osservatore Romano 
ir ėmiau vartyti maišydamas kapučiną. 

— Atsiprašau, ar galiu trumpam prisėsti prie jūsų? 

Nustebau išgirdęs suomių kalbą. Mane užkalbino labai ele- 
gantiška, kiek pražilusi moteris. Trumpi plaukai buvo madingai 
apkirpti. Aš atsistojau. 

— Be abejo! Prašom. 

— Sužinojau, kad bibliotekoje dirba suomis mokslininkas. Čia 
taip nutinka nedažnai, todėl nutariau jus susirasti. Aš - Helena 
Montel, dirbu Vatikano radijuje. Rengiu programas katalikiška- 
jai Europai - pirmiausia šiaurinės Europos katalikams - ir rengiu 
Vatikano pranešimus Šiaurės kraštams. 

Kai prisistačiau, Montel atsisėdo ir elegantiškai užsimetė ant 
pečių madingą vilnonį švarką. 

— Čia puikiai ruošia kapučiną, jūs turbūt jau pastebėjote. Pa- 
davėjas tikrai išmoningai užpila pieną. 

— Tikrai, puta buvo lyg mažytis meno kūrinys. Šiandien pir- 
ma mano darbo bibliotekoje diena ir įspūdžių patyriau daug. Pa- 
norau atsikvėpti ir dienos pabaigoje užsukau į kavinę. 

Montel šypsodama linktelėjo ir pažvelgė į mane kiek pakrei- 
pusi galvą. 

— Girdėjau, gaunate stipendiją. Papasakokit, ką jūs tyrinėjate. 

Papasakojau jai apie Suomijos akademijos paskirtą dvejų 
metų stipendiją ir apie tyrinėjimą, susijusį su karaliene Kristina, 
jos biblioteka ir rankraščiais. 

— Čia galite rasti ypatingos medžiagos. Ar jau susipažinote su 
Vatikano bibliotekos šaltiniais? 

Nusijuokiau. 

— Aš čia tik pirma diena. Ką tik pradėjau darbą, dar tik žval- 
gausi — man rūpi ne tik tiesioginiai šaltiniai, susiję su karaliene 
Kristina, bet ir visa čia saugoma Šiaurės šalių medžiaga, turinti 
sąryšio su jos valdymo metais. 

— Pakeiskite šitą sprendimą, per jį susikraus kalnai darbo — 
šito jums bus per daug. Archyve stovi penkiasdešimt kilometrų 
lentynų senų pergamento tomų ir knygų. Dauguma, aišku, iš 
Pietų ir Vidurio Europos, bet ir Šiaurės šalių leidinių, ypač susi- 
jusių su reformacija, čia galybė. Manau, būtų protinga apsiriboti 
vien karalienės kolekcija. 

— Stokholmo valstybės archyvo sąraše susiradau nuorodų apie Va- 
tikane saugomą informaciją. Palyginau ją su karalienės bibliotekinin- 
ko Vosijaus sąrašais. Jis sudarė Stokholme surinktų Kristinos knygų 
ir rankraščių sąrašą. Vien septyniolikto amžiaus penktame dešimt- 
metyje karalienės biblioteką kaip karo grobis papildžiusios Dytrich- 
šteino ir Rozenbergo kolekcijos sudarė dvidešimt tūkstančių tomų. 

— Jūs gerai įsigilinęs. Įdomu įsigyventi į to meto pasaulį ir įsivaiz- 
duoti, kaip tiek daug knygų buvo sukrauta į vežimus ir atgabenta čia. 

— Taip. Nuveiktas didelis darbas perkeliant tik dalį knygų iš 
šiaurės į Romą. Vosijus tvarkė visus pervežimo reikalus. Bibliote- 
ka jau buvo kelyje, kai jis, gyvendamas Antverpene, sudarė sąrašą, 
iš kurio matyti, kad buvo išgabenti keturi pilni rinkiniai ir dar 
šimtas penkiasdešimt rankraščių, išimtų iš kitų kolekcijų. Iš viso 
tūkstantis šimtas rankraščių ir beveik keturi tūkstančiai spaus- 
dintų leidinių — kiek pamenu, trys tūkstančiai septyni šimtai. 

— Dieve mano, jūs vaikščiojantis savo darbo duomenų bankas! 
Belieka tik žavėtis jūsų atmintim. 

— Biblioteka įkurdinta 1659 metais Riarijo rūmuose, o Vosi- 
jaus nurodymus tada vykdė Lukas Holstenijus, — kalbėjau toliau, 
žvelgdamas į Heleną Montel pro kapučino puodelį. 

— Riarijo rūmų bibliotekos katalogai parengti 1663 metais. 
Lygindamas katalogus pastebėjau, kad karalienė kaupė kolekciją 
ir gyvendama Romoje, nors ne taip aistringai, kaip būtų galima 
įsivaizduoti. Turimą laiką aukojo dvaro rūmų priežiūrai. 

Helena Montel pirštais elegantiškai parėmė galvą. Klausyda- 
masi mano pasakojimo ji linkčiojo. Kai baigiau, iš karto tęsė: 

— Beje, ar žinote, kad karalienė Kristina Švedijoje buvo laikoma 
tėvynės išdavike dėl to, kad visam gyvenimui persikėlė į Romą? 

— Juk dėl šito negalima jos kaltinti tėvynės išdavimu? 

Helena Montel garsiai nusijuokė. 

— Žinoma, ne. Tokio kaltinimo ji pirmiausia nusipelnė turbūt 
už tai, kad, metusi monarchės pareigas, atsivertė į Romos katali- 
kų tikėjimą. Ir dar už tai, kad įsakė perkelti Švedijos karališkąją 
biblioteką į Romą. 

— Taip, ir dėl knygų. Tiesą sakant, šita jos užgaida — mano 
tyrimo esmė. 

Bet biblioteka perkelta ne visa, nors jūs, atrodo, manote ki- 
taip. Karalienė atsirinko tik patikusias knygas. 

— Antra vertus, apmaudu - jei kalbėsime apie jus, ar ne? Juk 
Stokholmas daug arčiau. 

— Taip, bet priešingu atveju ji niekuomet nebūtų sudariusi ko- 
lekcijos, ir šiandien svarbios visai Europai? 

Montel vėl nusijuokė. 

— Tikrai, kažin ar būtų! 

Ji pasižiūrėjo į laikrodėlį ir atsistojo. 

— Apgailestauju, darbai šaukia. Tiesa, Šventasis Tėvas dabar 
keliauja ne taip dažnai kaip anksčiau, liga atėmė jėgas, bet vi- 
sokių reikalų ir patvarkymų turiu per akis. Dėkui už pašnekesį. 
Prašau paskambinti, jei reikės kokios pagalbos. 

Jau buvom paspaudę rankas, bet staiga Helena Montel kažką 
prisiminė ir vėl prisėdo minutėlei. 

— Atsiprašau, kad klausiu, — nieku būdu nenoriu įkyrėti, — bet 
kokioje Romos vietoje įsikūrėte? 

Nustebęs pasižiūrėjau į ją. 

— Tiesą sakant, turėjau gyventi Vz//a Lante, kurioje įsikūręs 
Suomijos institutas Romoje, bet dėl kai kurių priežasčių ten gy- 
venti nepatogu. Dabar gyvenu greta Termini stoties, tačiau ne- 
ketinu ten gyventi visą laiką. Šiaip ar taip, negerai padariau ten 
apsistodamas. 

Montel maloniai pasižiūrėjo į mane ir jos pilkos akys sušvito 
motiniškumu. 

— Kaip tik žinau tuščią butą. Pasaulis mažas: girdėjau apie 
suomį architektą, kuris tarpais jį išnuomuoja, nes, kiek žinau, 
vienu metų laiku gyvena Suomijoje. 

Ji atsainiai mostelėjo ranka - lyg kalbėdama apie kokį tolimą 
ir beveik užmirštą dalyką. 


Išėjau iš Vatikano, kai popietės dangus švytėjo variu. Artėjo va- 
karas, bet karštis laikėsi, nuo pastatų sienų dvelkė šiluma. Nuėjau 
iki paupio, nusprendęs Lungotevere Gianicolense krantine pasiekti 
Korsinių rūmų galeriją Via della Lungara gatvėje. Pirmą darbo 
dieną norėjau pažymėti apsilankymu pastate, kuriame gyveno ir 
buvo įkūrusi dvarą karalienė Kristina. 

Džiaugiausi Montel būsto pasiūlymu. Mažame lapelyje mo- 
teris užrašė nuomotojo vardą — Viktoras Palas, o kiek paieškojusi 
surado ir jo telefono numerį. 

— Jeigu šitas Palas dar neišvažiavo iš Romos ir jeigu butas dar 
laisvas, — prieš išsiskiriant skubinai pridūrė Montel. 

Kai įžengiau į Korsinių rūmus Via della Lungara gatvėje, tu- 
ristų jau nebuvo. Nuo tarpuvartės buvo matyti rūpestingai pri- 
žiūrimas sodas, kurį pavakare gobė šešėlis nuo atšlaitės šalimais. 
Užkopęs plačiais laiptais, praėjau pro daugybę rūmuose saugomų 
dailės kūrinių ir galų gale atsiradau prie karalienės kambarių — 
jos miegamojo su ryškiaspalvėm lubų treskom. Korsinių rūmuo- 
se karalienė Kristina praleido paskutinius gyvenimo metus. 

Tame kambaryje ji buvo nugyvenusi paskutines valandas. 

Nors pirmą darbo dieną jaučiausi pakiliai, žygis nuo Kristi- 
nos sarkofago iki kambario Korsinių rūmuose, kur ji mirė, su- 
prantama, nebuvo smagus. Kambarys neatrodė iškilmingai. Nuo 

sienos žvelgė Švedijos karalienė, Justo van Egmonto nutapyta 
kaip Diana. Ėmiau galvoti, kaip tame dviejų kolonų perskirtame 
tuščiame kambaryje užgeso karalienės gyvybė. 
Jau leidosi sutemos, sodas už lango grimzdo į šešėlius. 
Išeidamas iš Korsinių rūmų muziejaus pastebėjau per kiemą 
nuo langų įžambiai krintant šviesą. Virš aukštų durų, vedančių 
į apšviestas patalpas, kabėjo lentelė su vienu žodžiu. Biblioteka. 
Kitados ten buvo laikoma visa mano tyrimų medžiaga. 


Palei Tibrą dvelkė šiltas vėjas. Perėjau per Sisto tiltą, pamaniau 
galėsiąs patogiai nusigauti iki Farnezių rūmų Via dei Maschberone 
gatvėje, o paskui iki Viktoro Emanuelio II paminklo. Tilto gale, 
Lungotevere dei Vallati krantinėje, po dideliais platanais stovėjo 
keista transporto priemonė: triratis Vespos motorolerio ir nedide- 
lio furgono hibridas. Vyras baltais marškiniais, pasirišęs po kaklu 
peteliškę, pardavinėjo gaiviuosius gėrimus kioske, prie kurio sto- 
vėjo ta transporto priemonė. Virš langelio plastėjo nedidelė trijų 
spalvų — raudonos, baltos ir žalios - uždanga su atspausta kiosko 
savininko pavarde Toseroni. Šalia kiosko pardavėjas buvo pastatęs 
porą lengvų sulankstomų kėdžių ir stalą. Sustojęs paskaitinėjau 
ranka surašytą kainoraštį prie langelio. 

— Acgua e limone, - paprašiau tardamas, kad tai gaivus citrinų 
gėrimas. 

Tozeronis teatrališkai mikliai ėmėsi darbo: į sulčiaspaudę įme- 
tė kelis citrinos griežinėlius, sultis užpylė vandeniu iš ąsočio, o 
tada atidarė šaldyklę, kurioje baltavo didžiulis gabalas ledo. Nuo 
to gabalo jis mitriai smaigu atkirto ir įdėjo į taurę kapoto ledo. 

Gurkštelėjau aitriai gaivaus gėrimo ir atsisėdau po platanais 
taip, kad matyčiau Tibrą. Žvelgiau į blausiai apšviestą Šv. Petro 
bazilikos kupolą virš miesto toje vietoje, kur upė daro vin- 
gi. Apačioje, akmeninėje prieplaukoje palei upę, stovėjo pririšti 
du gyvenamieji laiveliai, kuriuose jaukiai mirgėjo šviesos. Vėjas, 

dvelkiantis nuo upės, gaivinamai vėsino odą. Atsisegiau viršuti- 
nes marškinių sagas — nors temo vakaras, šiluma dar laikėsi. 

Surinkau savo draugės Marijos telefono numerį. Norėjau pa- 
pasakoti, ką patyriau pirmąją dieną Vatikane. Negalėjau užmiršti 
ir tuščio karalienės mirties kambario Korsinių rūmuose. Kon- 
trastas tame kambaryje buvo sukurtas sąmoningai: ryškių spal- 
vų, gyvybingom freskom ištapytos lubos ir kaip atsvara — negyva, 
visai tuščia erdvė. Marija yra baigusi meno istoriją, todėl norėjau 
papasakoti ir ką patyriau Korsinių rūmuose. 

— Labas, mielasis, kas naujo? — tie žodžiai užėmė visą mano 
dėmesį, užmaršino net idilišką Romos vakarą. 

Kas vakarą skambindavau Marijai į Suomiją ir ilgai kalbėda- 
vausi. Išgirdęs jos balsą, malonų tembrą ir pamaži žemėjantį čiur- 
lenimą, pokalbį tiek užtęsdavau, kad sykį Marija neištvėrė: 

— Brangusis, tai baisiai brangiai kainuoja. Nuo šiol turėsi 
skambinti man iš Vatikano, Apaštalinės bibliotekos sąskaita. II- 
giau šitaip tęstis negali, stipendiją išleisi greičiau, negu manai. 

Bet ir tie žodžiai man tik glostė ausį, nors įsivaizdavau susirū- 
pinusį ir maldaujantį Marijos veidą, kada šitai sakė. Iš tikrųjų ji 
nė vieno vakaro neištverdavo nepasikalbėjusi su manimi. 

Šį kartą Marija išklausė ilgą mano pasakojimą apie pirmąją 
dieną Vatikane nė sykio nenutraukusi. Kai paklausiau, kas naujo, 
ji atsakė, kad tuo metu, kai paskambinau, studijavo Helsingin sa- 
nomat butų pardavimo skiltį. To jos mėgstamo užsiėmimo nega- 
lėjai pavadinti vien pramoga, tai buvo bendro ir kryptingo mūsų 
plano dalis. Mudu buvome nusprendę sukurti šeimą ir nusipirkti 
butą, kai užbaigsiu disertaciją. Nors širo galėjome tikėtis tik už 
poros metų, žinojau, kad Marija jau sukūrusi planą ir iš anksto 
apskaičiavusi biudžetą, taip pat paskolos butui pirkti įmokas. 

Pokalbį su Marija vėl baigiau tais pačiais žodžiais, kurie tarytum 
turėjo panaikinti visas jos prievoles ir įsipareigojimus Suomijoje: 

— Atvažiuok, Marija. Negaliu be tavęs. 

Mintyse pasijuokiau iš 40-ojo autobuso, kuris kaip „piligrimų 
ekspresas“ važinėja nuo Termini stoties iki Šv. Petro bazilikos. 
Įšokau į jį prie Viktoro Emanuelio II paminklo ir dabar, grįžda- 
mas į savo būstą, pamačiau, koks patogus ir paprastas jo marš- 
rutas. 

Atsisakiau būsto Vi//a Lante — ten buvo grūstinai prisigrūdę 
rašytojų ir dailininkų, tad man būtų reikėję gerokai persitvarkyti 
gyvenimą. Vi//la Lante ant Janikulo kalvos trauką gerokai slopino 
ir tai, kad ji buvo kiek nuošaliau nuo senojo Romos miesto cen- 
tro, bet aš, šiaip ar taip, į Romą atvykus Marijai, būčiau turėjęs 
ieškotis kito būsto. Suomijos Romos instituto darbuotojai nusi- 
stebėjo, kad atsisakau privilegijos gyventi viloje, bet mandagiai 
parodė suprantą mano sprendimą. Vilos personalas uoliai, nors ir 
nesėkmingai, stengėsi padėti man susirasti butą. 

Laikinai užsiregistravau mažame pigiame pensione už Termi- 
ni stoties. Viršutiniame milžiniško namo aukšte įsikūręs Julijos 
pensionas buvo kelių kambarių viešbutis, kitados tikriausiai pri- 
vatus butas. 

Pensionas turėjo vieną įtartiną privalumą — mažą kainą, nes 
nebuvo lifto. Šitai atgrasė pagyvenusius turistus ir valandinius 
lankytojus, bet garantavo gausią garsiakalbių amerikiečių stu- 
dentų ir linksmais būreliais vaikštinėjančių japonų klientūrą. Jie 
vakarais rinkdavosi prie koka kolos automato, įgrūsto į šykščiai 
apšviesto koridoriaus nišą, ar bandom sėdėdavo ir gulinėdavo ant 
grindų linksmi ir gerai nusiteikę. 

Kas kartą, braudamasis pro tą kvatojantį tuntą į savo kamba- 
rį, dar skaudžiau jausdavau vienatvę. 


Išlipau iš autobuso, kai iki Julijos pensiono liko pora stotelių, nes 
norėjau pasivaikščioti ir atsikratyti pirmos Vatikano dienos įspū- 
džių. Apsilankymas karalienės bute Korsinių rūmuose kiek ap- 
Niaukė šiaip jau neblogą dieną. Vis dėlto liūdnos mintys greitai 

nutolo, nes pavakarėj Via Nazionale gatvėje būdavo gyva ir tikrai 
triukšminga: juo arčiau Termini stoties kvartalų, tuo labiau. Už- 
sikrėtęs tuo smagumu, nusprendžiau į savo kambarį užsukti tik- 
tai trumpam, o paskui išeiti kur nors pavakarieniauti. Palindau 
po dušu ir didvyriškai atkentėjau adatom pečius badančią srovę. 
Persirengiau ir, užuot pasirinkęs kokią nors užeigėlę iš esančių 
priešais Julijos pensioną, nerūpestingai leidausi Respublikos aikš- 
tės ir didelių restoranų pusėn. 

Restoranas Fratelli Morini buvo gigantiškoje pusapskritėje 
aikštės kolonadoje. Restorano staliukai po pompastiškais lubų 
šviestuvais buvo užtiesti baltomis staltiesėmis, plastančiomis ko- 
lonados oro srovėse. Kraštinė staliukų eilė ėjo palei aikštę ir nuo 
jų galėjai matyti — tiesa, prastokai — aikštės viduryje trykštan- 
tį Najadžių fontaną. Restorane buvo pilna žmonių — grįžtančių 
iš darbo ir šeimų su vaikais. Pastebėjau, kad už stalų susirinku- 
sios didelės ir smagiai triukšmingos draugijos. Prie kai kurių sta- 
lų sėdėjo net po tris kartas. Jeigu gale stalo sėdėjo ne tėvas, šil- 
tą vakarą atsisegiojęs švarką ir braukiantis nuo kaktos prakaitą, 
tai tą vietą buvo užėmusi nedidelės karalystės monarchė - senelė, 
La nonna. Taip atrodė net kelių stalų draugijos. 

Romos restoranuose klientams neleidžiama laukti, ir dabar 
jaunas guvus padavėjas pavadino mane prie staliuko, prieš tai nu- 
braukęs nuo jo iš kažkur atsklendusią paukščio plunksną. Pada- 
vėjo patartas, užsisakiau karštų sa/ži/mbocca kepsnių, kuriuos jis 
reklamavo greitosiomis pabučiuodamas pirštų galiukus — šitaip 
pabrėždamas ypatingą patiekalo gardumą. 

Restoranas Fyatelli Morini buvo nebrangus, bet labai triukš- 
mingas. Jo atmosfera mane sužavėjo. Išeidamas pastebėjau balan- 
džius, tupinčius ant didelių kolonados šviestuvų ir laukiančius, 
kol ištuštės restoranas. Vakaro vėlumoj čia vienas, čia kitas nu- 
plasnodavo prie lėkščių, ieškodami gardžių likučių, o padavėjai, 
klientams išėjus, į balandžius nebekreipdavo dėmesio. 

Kai patraukiau savo viešbučio link, buvo jau arti vidurnakčio. 
Parduotuvėms užsidarius, gatvėse buvo gerokai ramiau, restora- 
nų padavėjai jau traukė staltieses nuo stalų. Paprastiems romie- 
čiams išsiskirsčius namo, gatvėse paliko visai kitokie žmonės. 

Susivokiau, kad intuityviai suku į gerai apšviestas gatves ir pa- 
slapčia nužiūrinėju kiekvieną praeivį. Naktinė Roma man buvo 
nepažįstama ir apėmė nesuprantamas nerimas. Mačiau tamsiose 
tarpuvartėse stovint Romos prostitutes — juo arčiau stoties rajo- 
no, tuo jų buvo daugiau. Girdėjau tylius jų pasveikinimus 6w0na 
sera, dažnai tamsoje nematydamas veidų, taip pat daug sakančius 
lūpų pakšėjimus ir pliaukšėjimus liežuviu. Visos atrodė pagyve- 
nusios. Žinojau, kad jaunos budi arčiau Via Veneto gatvės. 

Pajutau palengvėjimą kaip vaikas, kai, nuėjęs tą kelią, galiau- 
siai pamačiau varganai mirksinčią vertikalią Julijos pensiono iš- 
kabą. Naktinėje gatvėje mane truputį išgąsdino vienišas praeivis, 
kaip iš po Žemių išdygęs prieš mane prie pensiono durų. Kaž- 
kodėl jo figūra patraukė mano dėmesį ir aš intuityviai sulėtinau 
žingsnį. Praeivis irgi sustojo. Ir sustingo ištirpdamas vertikaliuose 
tamsių nišų šešėliuose, todėl jo beveik nebuvo matyti. Silpna gat- 
vės žibinto šviesa jo nepasiekė, bet aš vis dėlto pajutau jo žvilgsnį. 
Neįžiūrėjau veido, neaiškiai mačiau ir ūigūros apybrėžas anapus 
blankios gatvės žibinto šviesos. Vis dėlto jaučiau, kad jis žiūri į 
mane. Perėmė nepaaiškinama baimė, kai supratau, kad tamsoje 
ištirpęs Žmogus prisidengęs ir veidą — jis buvo visas juodas. 

Instinktyviai atsigręžiau atgal. Kai nusisukau, pajutau, kad 
figūra sujudėjo, — sakytum tamsos dalis, įgijusi jo siluetą, palei 
pastatus tyliai nuslinko Termini stoties link. Figūra lyg ištirpo 
Juodumoje. Mačiau ją tik tą akimirką, kai išniro iš pastatų nišų 
šešėlių. Galų gale ji dingo ten, iš kur atsiradusi — juodoje Romos 
nakty, ištirpo jos tamsoje. 

Greitai išėjau iš tarpuvartės į vidinį kiemą, kur buvo laip- 
tai į Julijos pensioną. Kopdamas į viršų mėginau atsikratyti ne- 

malonaus jausmo, apėmusio po to keisto susitikimo. Nieko kita 
nesugalvojau, kaip tik tai, kad buvau sutikęs vagį ar piktadarį, — 
kitaip tos keistos juodos aprangos negalėjau paaiškinti. Žinojau, 
kad naktinėje Romoje, ypač Termini stoties rajone, ramu nebūna, 
bet nieko panašaus nesitikėjau. Mane tebekamavo nematomas to 

žmogystos stebeilijimas — jaučiau jo žvilgsnį nemaloniai smigus 

tiesiai į mane. Įžengęs į blausiai apšviestą Ju/ijos pensiono korido- 
rių, ėmiau menkinti tą nutikimą. Vis dėlto negalėjau atsikratyti į 

galvą įsigraužusios minties, kurios protu nesuvokiau, bet numa- 
niau neklystąs. Žmogysta kažkokia negera dingstim buvo paste- 
bėjusi mane ir įsiminusi. Jaučiau, kad šitai smilksta manyje kaip 

pasilikęs nerimas. 


— Pronto. 

Viktoras Palas atsiliepė su aiškiu itališkų akcentu, bet, prie- 
šingai nei tikri italai, dvigubai ilgiau patempė pirmąją „o“. 

Prisistačiau suomiškai. Jis nustebęs tylėjo. Galų gale paklausė: 

— Ar mes pažįstami? 

Paaiškinau, ką veikiu, ir pasakiau norįs išsinuomoti butą, apie 
kurį sužinojau iš Helenos Montel. Jo įrarumas neatlėgo: 

— O aš turėčiau pažinoti tą Heleną Montel? 

— Jūs tikriausiai jos nepažįstate, greičiausiai nepažįstate, ir aš 
nenumanau, iš kur ji žino, kad nuomojate butą. Rengiu mokslo 
darbą Vatikane ir sutikau ją ten. 

— Vatikane? 

— Taip. 

— Aš tikrai svarsčiau, kad vertėtų butą išnuomoti, bet, tiesą sa- 
kant, tiktai keliems pažįstamiems užsiminiau, prasitariau, kad tai 
svarstau. Iš tikrųjų to daryti neketinau, tad atleisk, kad supainiojau. 

Atrodė, Palas pamąstė, nes kiek patylėjo, o paskui tarė: 

— Antra vertus, jei norėtum, tikriausiai galėtume susitikti. 
Vertėtų tą mintį apsvarstyti. Aš gyvenu Kvirinalyje. 

— Gal galėtume susitikti ten? 

— Taip. Žinai, kur Šventojo Andriejaus ar Šventojo Karolio 
prie keturių fontanų bažnyčia? 

— Aš ką tik atvažiavau ir dar gerai nepažįstu miesto. 

— Štai kaip! Hm, aišku. Tiesą sakant, šias vietas turėtum žino- 
ti net ir nesilankęs Romoje. 

Jo balsas įgijo atšiaurumo. 

— Aš gyvenu Salita di San Nicola da Tolentino, kuri išeina iš 
Via XX Settembre gatvės. Tai didelis patricijų namas — tikrai pa- 
stebėsi, kai atvažiuosi. Žemutiniuose aukštuose įrengti biurai ir 
komercinės patalpos, bet širo nepaisyk! Gyvenamieji butai dvie- 
juose viršutiniuose aukštuose. 

Paskui greitosiomis pridūrė: 

— Be to, pro mano langus matyti Barberinių rūmai. 


Viktoras Palas dar neturėjo keturiasdešimties, atrodė labai tvir- 
tas, kresno sudėjimo ir kampuotos figūros. Pakaušį puošė iš- 
kilni plikė, paausiuose raitėsi rausvos garbanos, akys pro nedi- 
delius apvalių stiklų akinius žvelgė linksmai, bet skvarbiai. Jis 
pasisakė žiemą gyvenąs ir dirbąs Romoje, o kitu metų laiku, ci- 
niškai tęsė, parsidavinėjąs Suomijoje rengdamas projektus. Kai 
paklausiau, ar architekto kasdiena Suomijoje jam tikrai nepa- 
tinkanti, pasiteisino vis dėlto perspaudęs ir tenorėjęs pasakyti 
tik tai, kad modernizmas kaip stiliaus kryptis jam jau nežadina 
jokių idėjų. 

— Užuot projektavęs namus, dabar užsiimu informacinių tech- 
nologijų taikymu mūsų gildijos reikmėms. Darbas įkvepiantis ir, 
be to, pelningas. 

Palas sakėsi esąs vienas iš geriausių savos srities informatikos 
specialistų. 

— Be to, aš dirbu greitai, — rimtai pareiškė jis. — Tai svarbu. 
Metų darbą pasistengiu atlikti perpus greičiau. Antrąją metų 
pusę, aišku, dirbu čia, Romos architektų biure Via Giulia gat- 
vėje, bet restauravimas — nelabai pelningas triūsas. Tai pomėgis — 
brangus, bet įdomus. 

Už lango lingavo palmės, toliau buvo matyti romietiško pa- 
stato fasadas. 

— Emocionalumo požiūriu šitą miestą pranoksta nedaug kas, — 
pridūrė Palas, mostelėdamas į Barberinių rūmus už lango, - nors, 
antra vertus, programavimas irgi kelia iššūkių. 

Palo būstas buvo viršutiniame seno ir didingo romietiško pa- 
stato aukšte. Tai buvo tik vienas įspūdingas ir neįprastai aukš- 
tas kampinis kambarys su virtuve, didumo maždaug kaip laivas. 
Butas buvo elegantiškas, visai kitoks nei maniškis Julijos pensione 
prie Termini stoties. Ten turėjau skirtingų komplektų, tamsiai 
beicuotų, per daugelį metų apdaužytų niūrių baldų, išblukusiu 
apklotu uždengrą, girgždančią ir įsiduobusią lovą, dėmėtus sie- 
nų apmušalus ir užvis svarbiausia — nedidelės daržinės aukštumo 
spintą su daugybe žvangančių įvairaus didumo iš vielos išlanks- 
tytų pakabų. 

Iš lauko tris Palo buto langus dabino įspūdingi piliastrai ir 
kariatidės. Pro vieną langą vėrėsi parko su Barberinių rūmais 
vaizdas, pro kitus du buvo matyti siauras gatvės dryžis. 

— Mielai išsinuomočiau butą, — pasakiau. - Dabar mane supa 
Termini stoties įtakos laukas ir šitai sukelia tam tikrų problemų. 

Palas pasižiūrėjo į mane. 

— Žinau. 

Norėjau papasakoti jam apie nepaprastą praeivį naktį, bet pa- 
maniau, kad jis puikiai perpratęs Romos keistybes, ir tik dairiau- 
si po butą. 

Ant plačios marmurinės palangės stovėjo patina apsinešu- 
si bronzinė nuogos moters statulėlė, per vidurį sienos kabėjo du 
dideli aliejiniais dažais tapyti paveikslai — modernūs, spalvingi. 
Stebėjausi, kad jie labai harmoningai dera su baldais, kurie buvo 
senoviniai. 

Tarp dviejų didžiulių langų stovėjo medinė lentyna, kurioje pa- 
mačiau šūsnį XVII amžiaus vario raižinių. Kai paklausiau apie tuos 

laiko nutamsintus darbus, Palas žvilgtelėjo per petį ir atsakė, kad 
visi originalūs — kam Romoje pirkti klastotes, jeigu galima nusi- 
pirkti tikrų dalykų. Žiūrėjau į piešinius, spaustus storame, kietame 
popieriuje, nežinodamas, ką atsakyti į tuos Viktoro Palo žodžius. 

Daugiausia vietos kambaryje užėmė didžiulis stalas. Palas 
pradėjo kilnoti ant stalo sukrautas įvairaus didumo knygų stirtas 
ir brėžinių ritinius, lyg norėdamas padaryti vietos. Tai daug ką 
sakė ir aš supratau, kad jis jau nusprendė išnuomoti man butą. 

Palas jį man aprodė ir mudu nutarėme išeiti pavakarieniauti. 
Užkopėme į Via XX Settembre gatvę. Apačioje, kitame Via delle 
Ouattro Fontane gatvės gale, buvo matyti Via del Tritone gatvėje 
susidaręs transporto kamštis ir smarkus sambrūzdis. 

Žiūrėk, bažnyčia atidaryta, — tarė Viktoras Palas. 

Jis pažvelgė į siauroką barokinį fasadą palei ankštą sankryžą. 

— Tai Karlino, kurį tau minėjau. Matai, kokia siaura gatvelė, 
užtat tiesiai į fasadą nepažiūrėsi, kad ir kur atsistortum. Bažnyčią 
paprastai atidaro tiktai kelioms valandoms. Verta užsukti. 

Jis pasižiūrėjo į mane geraširdiškai šypsodamas. 

— Tu nežinojai Šventojo Andriejaus ir Šventojo Karlino. Čia 
pastaroji. 

— Mažai domėjausi... 

— Nesunku pasidomėti dabar, jei jau atėjom. Tai septyniolik- 
tame amžiuje gyvenusio mano kolegos Borominio darbas. Vieti- 
niai bažnyčią meiliai vadina Karlino, nes ji mažutė. Oficialiai ji 
vadinasi San Carlo alle Ouattro Fontane — Šventojo Karolio prie 
keturių fontanų bažnyčia. Tuos keturis fontanus tu jau matei. Jų 
vandenį galima gerti. Kol kas negali širo deramai įvertinti. Visų 
Romos fontanų vanduo geriamas. 

Palypėjome keliomis tiesiai nuo gatvės kylančiomis pakopo- 
mis ir įžengėme pro siaurutes duris į vidų. Prisiminiau tolimos 
vaikystės apsilankymus bažnyčioje — ritualą, kuris man nebuvo 
mielas ir artimas. Bet, matyt, tai, ką tada patyriau, liko giliai 

įsirėžę į atmintį, nes nesąmoningai pakėliau ranką prie kaktos 
žegnotis. Tačiau suabejojau ir, paskutinę akimirką mėgindamas 
nuslėpti tą ketinimą, nusišluosčiau veidą. 

Vidus buvo nepaprastai mažas, galima sakyti, ovalo formos. 
Šviesą skleidė tik nedidelis kupolo žibintas. Šviesa atrodė vėsi, nes 
interjeras buvo baltas. 

Viktoras Palas žvelgė į kupolą. 

— Turėtum palyginti Karliną su Šventojo Andriejaus bažny- 
čia Kvirinalyje. Ji stovi vos už poros šimtų metrų, einant nuo 
čia į Kvirinalio aikštę. Šventojo Andriejaus bažnyčia — Berninio 
darbas, kupinas švelnaus jausmingumo, persotintas spalvų ir ele- 
mentarių formų. Tai jauno žmogaus darbas, spinduliuojantis 
energiją ir gyvenimo meilę. 

— Atrodo, tu gerai pažįsti Romos bažnyčias. 

— Vyne įmirkusi mano širdis plaka baroko ritmu. Mėgstu 
grand opėra. 

— Tokio termino dar negirdėjau, — atsakiau ir pažvelgiau į ku- 
polą laikančias grakščias porines kolonas. 

— Jis iš muzikos pasaulio. Noriu pasakyti, kad man patinka 
baroko teatrališkumas, jo statybinės masės jėga ir išlinkiai, — tęsė 
Viktoras. 

— Prisipažįstu atsidūręs nelabai pažįstamoje teritorijoje — net 
dviem atžvilgiais. Neišmanau architektūros ir esu tolokai nuo 
bažnyčios, turiu galvoje... 

— Žinau, ką turi galvoje. Daugelis nutolę nuo tų dalykų ir nei- 
gia visa, kas šventa. 

— Roma kimštinai prikimšta mažų bažnytėlių, —- pasakiau, — 
tiesą sakant, buvau iš anksto nusprendęs neiti nė į vieną — tik į 
šventojo Petro baziliką, bet ir ten užėjau tik dėl savo disertacijos. 

— Taigi, drauguži. Na, nesigilinkim į šią temą. Panorau už- 
sukti į San Karliną, nes išvažiuoju iš Romos ir kurį laiką jos ne- 
matysiu. 

Palas žengė gražiomis, ornamentiškomis marmuro grindimis 
ir sustojo po kupolu. 

— Nors San Karlinas ir nėra mano tikėjimo bažnyčia, — atito- 
ko jis iš savo minčių. — Aš stačiatikis. 

Pamaniau sau, kad šiuo požiūriu mano bedievė siela arčiau 
San Karlino, nes per tėvo krikštą esu perėmęs katalikybę. 

— Vis dėlto, Johanai, pakartosiu: nueik kada nors pažiūrėti 
Šventojo Andriejaus. Tos bažnyčios linksmumas ir šiluma įspū- 
dinga, palyginti su šiuo apskaičiuotu ir santūriu mokyto archi- 
tekto darbu. 

Viktoras Palas reikšmingai pažvelgė į mane, ir aš supratau 
turįs šiuos žodžius suvokti kaip kažkokį jo gildijos požiūrį, kurio 
vis dėlto nesučiuopiau. 

— Laimei, kunigaikštis Pamfilis nenusileido, pagražino Šven- 
tąjį Andriejų marmuru, priešindamasis pirminei jėzuitų nuosta- 
tai, — pridūrė jis lyg manydamas, kad irgi puikiai žinau, kodėl jis 
tai sako. 

Išėjusius lauk iš vėsios bažnyčios, mus užliejo karštis. Toliau 
traukėm gatve žemyn. 

— San Karlino geometrija sudėtinga. 

— Kalbi apie kupolo ovalumą, tuos skliautus, kolonas ir visa kita? 

— Manyk, kad taip, - atsakė Viktoras. — Pastatas turi dvasinę 
prasmę, žmogus čia susitinka su šventumu. Tai fizinis ir konkre- 
tus elementas — tavo paminėtos konstrukcijos, kurios laiko išori- 
nį kiautą ir formuoja vidinę erdvę. Bet yra ir trečias elementas. 

Viktoras Palas pasižiūrėjo į mane, be abejonės, susirūpinęs, ar 
gebu klausytis entuziastingo supažindinimo su San Karlinu. 

— Trečiasis elementas nematomas, — metė jis, lyg norėdamas 
sužadinti mano dėmesį. 

— Koks tas susitikimas su šventumu? 

— Taip pat nematomas, bet išskirtinis, todėl jį galima įrodyti 
daug konkrečiau nei tavo paminėtą susitikimą su šventumu. 

— Ir koks gi tas trečias elementas iš tiesų? 

Viktoras pasižiūrėjo į mane ir nusijuokė, atrodė, nelabai žino- 
damas, ką manyti apie tokį klausimą. Vis dėlto tęsė: 

— Visa pastato forma pagrįsta trimate geometrine schema. Tai 
savotiškas rankraštis, kuriuo paremtos San Karlino proporcijos. 

— Turi galvoje brėžinius? 

— Ne statybos brėžinius. O tuos, pagal kuriuos nebuvo statoma. 

Suglumęs pasižiūrėjau į Palą. 

— Norėdami sukurti tam tikrą formą, baroko architektai reng- 
davo itin sudėtingus stereometrinius eskizus. Žiūrėdamas į San 
Karlino kupolą, tikriausiai nenumanei, kad brėžinys padarytas 
pagal du lygiašonius trikampius, sudarančius rombą. 

— Skamba gana sudėtingai ir aš, tiesą sakant, nesuprantu, ką 
mėgini paaiškinti. Tavo paminėtas kupolas tikrai įspūdingas. 

— Jis susijęs su kitu principu, kurio Borominis norėjo laikytis 
brėždamas kiekvieną bažnyčios liniją, — tęsė Palas. — Jis norėjo 
pastatyti bažnyčią be stačių kampų. Juk Pitagoro mokykla stačią 
kampą laikė šventu. 

— Taigi! Vadinasi, jis nenorėjo savo bažnyčioje įkūnyti pago- 
niškų vaizdinių. 

Palas pažvelgė skvarbiai lyg sverdamas mano dedukcinius su- 
gebėjimus. 

— Žinai, Johanai, tikrai apmaudu, kad turiu grįžti į Suomiją. 
Matau, galėtume tik užsimezgusią draugystę sutvirtinti dvasin- 
gais pokalbiais šalia Romos barokinių pastatų. 

Nusijuokiau. Jo keistos retorikos manieroje radosi konfiden- 
cialumo. 

— Vis dėlto svarbiausios minties aš turbūt neužčiuopiau, — at- 
sakiau. — Ką iš tiesų nori pasakyti? 

— Mano drauge, mėginu pasakyti, kad sudėtingas ornamentas 
slepia daug sudėtingesnį, daugiaprasmiškesnį ir galutinio rezulta- 
to požiūriu nematomą planą. 

Tai sakydamas jis rimtai pažvelgė į mane ir uždėjo delną ant 
peties kaip draugystės ženklą, tarytum mudu būtume pažįstami 
senų seniausiai. 


Koja kojon nuėjome į restoraną netoliese atšvęsti susitarimo dėl 
buto nuomos. Dar niekad -nebuvau sutikęs tokio žmogaus, kaip 
Viktoras Palas. Jo gyvenimo būdas man atrodė neįprastas, o 
įžvalgumas ypatingas. 

Restorane mus pasitiko žilagalvis šeimininkas, jis pagarbiai 
ištiesė ranką Viktorui, nežiūrėdamas jo jauno amžiaus. 

Viktoras pasilenkė ir minutėlę tyliai šnekėjosi su šeimininku. 
Šis parodė mudviem staliuką vijokliniais augalais aptrauktoje te- 
rasoje ir pats atnešė valgiaraščius. Jam nuėjus, Viktoras, žiūrinė- 
damas meniu, pasakė: 

— Romoje svarbu pažinoti keletą restoranų savininkų. Susipa- 
žink su vienu kitu ir visada gausi gardžiai pavalgyti. 

Didelėm rankom lauždamas perpus duoną, jis manęs paklausė: 

— Ar tiks raudonasis? Šių namų vynas puikus. — Jis padavė 
man pusę papločio, žvirblių džiaugsmui nubraukęs trupinius po 
stalu. 

— Papasakok, Johanai, apie tą savo tyrimą. Nedovanotinai nu- 
tylėjai dvasinį darbo tikslą. 

— Dvasinį? 

— Juk tu dirbi dvasinį darbą. 

— Galbūt, bet kažin ar tas triūsas tikrai dvasinis. 

Viktoras laužė duoną dideliais gabalais. Kišo juos į burną ir 
kramtydamas skverbė mane žvilgsniu, lyg tikėdamasis, kad at- 
skleisiu ką nors ypatingo. 

— Kokia tema tau slegia pečius? — Jis žvilgtelėjo per petį ir 
tęsė: — Norėtųsi alyvuogių, marinuotų su česnaku. Cameriere! 

Palui atnešė alyvuogių nedideliame dubenyje, jis pastatė jį per 
vidurį stalo. Pasilenkė virš dubenėlio ir linktelėjo man galva. 

— Na, Johanai, paragauk ir papasakok. 

— Rašau disertaciją, — atsakiau Viktorui, — kurios tema — ka- 
ralienės Kristinos akademija, Accademia Clementina, ir jos įtaka 
tų laikų moralės filosofijai. 

— Moralės filosofijai? — paklausė Viktoras atšlydamas atokiau, 
nes padavėjas atnešė užkandžius ir ėmė dėlioti prieš mus. 

Klausydamas manęs Palas beveik nepastebimai rodė padavė- 
jui, kaip dėlioti lėkštes. 

— Taip. Moralės filosofijai. Kristina širdyje buvo klasikė, pui- 
kiai išmanė antikos filosofiją. Kiek žinau, ji nemėgo Romos ba- 
roko. 

Viktoras kilstelėjo antakius. 

— Gal tu ir teisus. Gal barokas jai buvo svetimas, tik ne Ro- 
mos baroko architektai. Mano kolega Berninis priklausė tavo mi- 
nėtai akademijai — Accademia Clementina. 

— Šventojo Andriejaus Kvirinalyje kūrėjas? 

— Tas pats. Berniniui mirus šita tavo karalienė įsakė istorikui 
Baldinučiui parašyti jo biografiją. Jis tai padarė, aišku, tik dėl 
visuotinės kultūros istorijos, —- pamerkė akį Palas, - norėdamas 
išreikšti pagarbą Berniniui ir jo menui, bet sykiu ir įsiamžinti per 
Berninį. Tikriausiai jis matė Berninio talentą ir, būdamas gudrus, 
jau tada numanė, kad ilgainiui Berninio vardą dar labiau nušvies 
pastatų grožybė ir plastantys marmuro skulptūrų apdarai. 

— Tiesą sakant, iki šiol aš tiktai Berninio vardą esu girdėjęs, o 
Baldinučio — ne. 

Viktoras abejingai permetė žvilgsniu žmonių knibždynę. 
Buvo popietės metas. 

— Kadaise viename iš Romos antikvariatų Via Prefetti gatvėje 
nusipirkau Baldinučio knygą — nelabai pigiai, dėl Berninio, aiš- 
ku. Pamaniau, karalienė užsakė šią biografiją parašyti vyrui, kurį 
mylėjo. Juk kiekviena jos padėties moteris būtų šitaip padariusi? 

— Bent jau daugelis — ne vien ši karalienė. 

— Taigi, kiek daug yra meilės išraiškos būdų. Šiaip ar taip, 
knyga Vita di Bernini stovi mano lentynoje. Laikyk ją vienu iš 
literatūrinių šaltinių ir perskaityk. Elkis su ja atsargiai — tai pir- 
masis, 1682 metų, leidimas. 

Pažadėjau perskaityti architekto biografiją. 

Po vakarienės Viktoras pasuko prie automobilio, nors buvo iš- 
gėręs nemažai raudonojo vyno. Jis sėdo į didelį baltą citroeną, kurį 
buvo nuovokiai pasistatęs nuosaulioje šalutinėje gatvėje netoli res- 
torano. Nusišypsojau pamatęs automobilio modelį: tai buvo Pa/las. 

Restorane paklausiau Viktoro, ar turi šeimą, o jis nesmagus 
pakreipė galvą lyg nenorėdamas pripažinti kaltės ir pasakė esąs 
blogiausias tėvas ir vyras tiktai pusę metų. Dabar jo laukia ta 
metų dalis. 

— Linkiu laimės su savąja karaliene, — pasakė jis man. — Ne- 
užmiršk bent kartą per mėnesį prieiti išpažinties. Tai romietiškas 
paprotys — pamatysi, tau to reikės. 

— Iš kur žinai, kad aš Romos katalikas? — paklausiau. 

— Iš niekur, - prapliupo jis smagiu juoku, — ir neverčiu tavęs 
eiti išpažinties. 

Pastebėjau, kad jis lyg nerūpestingai smilium ir didžiuoju 
pirštu spusčioja nykštį. 

— Priėjome prie moralės filosofijos klausimų. Apgailestauju, 
Johanai, kad mūsų pašnekesys nutrūko. Tavo požiūris į Pitagorą 
įdomus. 

— Kaip Pitagoras susijęs su moralės filosofija? — nustebęs pa- 
klausiau aš. 

Viktoras nukreipė akis į žmonių maišalynę gatvėje. Jo veidas 
surimtėjo, tarsi netikėtai kažko būtų susirūpinęs. 

— Niekaip. Turėjau galvoje tavo įprotį per pasekmę eiti prie 
priežasties. 

Tai gebėjimas, atimantis daug pastangų. Svarbiausia — ne tik 
logiškai mąstyti, bet ir turėti intuiciją. 

Neperpratau Viktoro Palo žodžių nei jo veido rimtumo. Jis 
pamatė, kad aš nustebau. 

— Romos miestas ir Vatikanas tave šiuo požiūriu daugiau iš- 
mokys — veikiausiai ir vienas, ir antras daug ko išmokys, bet mo- 
kys tikrai skirtingai. 

— Tiesą sakant, Viktorai, nesuprantu, kaip tai susiję. 

— Drauguži moralės filosofe, tikrai supranti. Prisimenu, ką 
kalbėjome, ir nė neabejoju, kad supranti. 

Jis dar palaikė automobilio dureles atdaras, bet paskui lėtai 
uždarė, iškišo galvą pro pravirą langą ir pasakė: 

— Tu tik pradėjai darbą, o aš jau baigiu. Užtruksiu daugių 
daugiausia savaitę. Tad vargu ar dar pasimatysim prieš man išva- 
žiuojant į Suomiją. Suderinsime buto nuomos detales telefonu, jei 
apskritai to reikės. Sėkmės rengiant darbą! 

Palas jau buvo suėmęs ranka raktelį, bet kai ką prisiminė ir, 
vėl pakreipęs galvą, linksmai nusišiepė. 

— Visai užmiršau pasakyti, mūsų sutartis numato, kad tau 
teks susitikti ir su ponia Gabriela. Ponią Andreoti galima laikyti 
vienu iš šio buto nuomos privalumų. 

— Kas ta ponia Andreoti? 

— Elkis su ja kaip su motina. Ir neužmiršk retkarčiais padova- 
noti gėlių. 

Tai pasakęs Viktoras Palas pamerkė akį ir citroenas trūktelė- 
jęs pajudėjo. 


Išsinuomojau suomio architekto butą dvejiems metams. Pagal su- 
tartį jis galėjo apsistoti bute, kai atvyks ir viešės Romoje. Spėjau, 
kad ir Marijai tai patiks, nes Viktoras Palas atrodė gebantis taip 
tvarkyti reikalus, jog visi būtų patenkinti. Buvau sakęs Viktorui, 
kad Marija atvažiuos pas mane, kai užbaigs tam tikrus darbo su- 
tarties formalumus. 

— Aš jau sukau galvą, kur ta tavo Marija, — atsakė Viktoras. 

Mano tyrimus greitai apribojo aiški tvarka. Norėjau dirbti visą 
dieną, todėl iš ryto visada eidavau tiesiai į S2/2 Indici ir paruoš- 
davau tėvui d'Andželui rytojaus medžiagos užsakymą. Jis savo 
ruožtu iš ankstaus ryto kasdien padėdavo man ant stalo veikalus, 
kuriuos buvau užsisakęs vakar. 

Spalio 10-ąją, kai tėvas d'Andželas atnešė man užsakytus vei- 
kalus, jį netikėtai pakvietė prie telefono. Tėvo d'/Andželo kaktoje 
įsirėžė vos pastebima, susierzinimą liudijanti raukšlė ir jis nepa- 
keldamas balso paklausė: 

— Gal galėčiau pats paskambinti — juk matot, kad aš užsiėmęs? 

Bet d Andželo išsivesti atėjęs jaunas tarnautojas nekantriai su- 
mosavo rankom ir atsakė: 

— La guestione ė urgente! 

Tėvas d Andželas atsiprašė ir, palikęs veikalus ant mano stalo, 
išėjo. Mačiau, kiek tolėliau jis paspartino žingsnį. 

Ant stalo liko didelė krūva knygų. Dalį jų tėvas d Andželas, 
matyt, nešė kam nors kitam, bet viena knyga mane labai sudo- 
mino. Ji buvo sena, rūpestingai suvyniota į ploną šilko popierių. 
Paketas tvirtai perrištas juoda juostele. 

Pradėjau vartyti kitus tėvo d'Andželo atneštus dokumentus ir 
įsijungiau kompiuterį. Laukdamas, kol kompiuteris įsikraus, ap- 


* Klausimas neatidėliotinas! (it.) 

verčiau jo paliktą knygą, norėdamas pasižiūrėti į užrašą ant ap- 
sauginio popieriaus. 

Storia di Castor Cacspuolinen. 

Raidės buvo gražiai užrašytos parkeriu. Nustebau. 

Pirmoji vardo dalis priminė graikų mitologijos dioskūrus — 
Dzeuso ir Ledos sūnus, dieviškuosius dvynius Kastorą ir Poluksą. 
Bet mano akį ypač prikaustė antroji vardo dalis. Pamačius gim- 
tosios kalbos žodį man dingtelėjo, kad tėvas d'Andželas sumanė 
iškrėsti kokį pokštą, bet, prisiminus jo sausą būdą, atrodė, kad 
to negali būti. 

Mintyse perkračiau savo itališką žodyną, bet neradau jame 
žodžio Cacspuolinen. Tas žodis buvo ir paliko man kaip suomiš- 
kas žodis „dvipusis“. 

Ryžtingai ėmiausi susiplanuoto dienos darbo, bet, tėvui d'An- 
dželui sugrįžus, nesusiturėjęs paklausiau, kas tai per veikalas. Jis 
nulenkė galvą ir labai mandagiai paprašė atleisti už sutrukdymą 
ir už nemalonią būtinybę jam išeiti pasikalbėti. Mažoji jo sesers 
duktė peršalusi, nes oras Romoje vėsta. O apie veikalą, suvynio- 
tą į šilko popierių, jis laikęs pareiga man pranešti. Rankraštis iš 
šiaurietiškosios kolekcijos ir susijęs su mano tiriamu laikotarpiu, 
bet neturi nieko bendra su mano darbo tema, reikšmingai pasakė 
tėvas d Andželas, žiūrėdamas tiesiai man į akis. 

— Tik kaip retenybė, - pridūrė vos pastebimai linktelėdamas galvą. 

Atsakiau, kad veikalas mane sudomino, nors su mano tyrimo 
tema nėra susijęs, nes man įdomus suomiškas tikrinis daiktavar- 
dis. Vis dėlto pastūmiau veikalą į šalį ir paprašiau, kad tėvas d'An- 
dželas kada nors, patogesniu metu, daugiau apie jį papasakotų. 

Jis pasilenkė truputį arčiau manęs ir aš tartum pastebėjau, 
kad jam apie lūpas radosi raukšlė, kuri išdavė jį susierzinus. La- 
biau nei rankraštis su keistu vardu mane kamavo keista jo veido 
išraiška, kurios niekaip nepermaniau. 

Pasinėriau į darbą tardamas, kad visa tai pamiršiu. 

Per kitas dvi savaites sąžiningai dirbau, bet kaskart, pamačius 
tėvą d Andželą, atmintin sugrįždavo nemalonus rankraščio prisi- 
minimas: atrodė, kad aš kažkuo įžeidžiau tą bibliotekininką. Ta- 
čiau tėvo d Andželo elgesys paliko santūrus ir formalus: jis atneš- 
davo man prašytą medžiagą ir mokė naudotis paieškos sistema 
elektroninėje Vatikano bibliotekos duomenų bazėje. 

Vis dėlto atrodė, kad tėvas d Andželas neužmiršo to trumpo 
epizodo. Jaučiau tai iš jo sąvaldžios esybės taip pat, kaip nujaučia- 
ma smulkmena, kuri iš tiesų nelaikoma svarbia. Tėvas d'Andže- 
las tikriausiai irgi jautė tarp mudviejų likusią įtampą, bet nieku 
būdu nemėgino jos išsklaidyti. 

Vieną dieną paprašiau, — veikiau iš mandagumo, - kad jis va- 
landėlę prisėstų ir papasakotų apie tą keistą rankraštį. 

Tėvas d'Andželas pernelyg; garsiai atsiduso, nors, be abejonės, 
buvo patenkintas, kad to paprašiau. Jis ramiai atsinešė kėdę, atsisėdo 
prie mano stalo ir nulenkė galvą lyg ruošdamasis išpažinčiai, per ku- 
rią ketino išvardyti naktį Romoje padarytas baisiausias nuodėmes. 

— Tai... tai, kaip pasakyčiau... 

Jis pakėlė galvą, pažvelgė į Vatikano sodą už lango, ilgai ty- 
lėjo, ieškodamas teisingo ir tikslaus žodžio ir, galų gale atsidusęs, 
vos girdimai ištarė: 

— Taip, iš tiesų tai jūsų tautietis, ir jo, taigi šito Bažnyčios 
mokslininko, pavarde Kastoras Kakspuolinenas, kūrinys. 

Jis pažvelgė į mane. 

— Tai labai ginčytinas ir mažai tyrinėtas veikalas. 

— Vadinasi, knyga suomio Bažnyčios mokslininko? — vis la- 
biau stebėdamasis paklausiau aš. 

Sykiu ta knyga ėmė traukte traukti ir mane persmelkė jaudi- 
nanti mintis, kad atsiradau šalia kažkokio neištyrinėto ir unika- 
laus veikalo. 

— Taip. Labai tikėtina, kad jis buvo suomis kunigas ir Baž- 
nyčios mokslininkas. Matot, aš jį vadinu suomiu todėl, kad šis 

Bažnyčios mokslininkas rašė ta kalba. Supratau, kad šešioliktame 
amžiuje suomių kalba nedaug kas rašė. 

Tėvas d Andželas reikšmingai pasižiūrėjo į mane, spinduliuo- 
damas tyliu nusimanančio žmogaus pasitenkinimu. 

Codex Aboensis buvo vienintelis viduramžių rankraštis, kurio 
pavadinimą prisiminiau. Prisiminiau skaitęs apie vyskupą Tuo- 
mą, XIII amžiaus Bažnyčios mokslininką, padovanojusį vieną 
savo rinkinio veikalą Sigtiūnos vienuolynui Švedijoje. Tame vei- 
kale buvo vyskupo viso rankraščių rinkinio — penkiasdešimt aš- 
tuonių veikalų sąrašas. Prisiminiau, kad visi ankstyvieji suomių 
rankraščių rinkiniai susiję su vyskupais — Tuomu, Hemingu ir 
Maunu Tavasčiu. Ir su mokytoju, kurį įsiminiau dėl pavardės — 
Tempilo. Bet prisiminiau ir vieną esminį dalyką. Visi jų kolekcijų 
veikalai parašyti užsienyje, o tuos raštus jie buvo įsigiję studijų 
metais Europoje. Missale Aboense, Manuale Aboense ir Agrikolos 
veikalai jau buvo tipografiškai parengti — kelios nuo pat viduram- 
žių išlikusios ir aptaisuose išsilaikiusios knygos. 

Nantalio vienuolyne dirbusio vertėjo, vėliau rengusio bažnyti- 
nius tekstus, Jonso Budės vardas man buvo žinomas - jis, priešingai 
nei vyskupai ir mokytojai, tekstus rengė pats. Šiuo požiūriu Castor 
Cacspuolinen, kurio nebuvau net girdėjęs, atrodė galįs prilygti Budei. 

— Kas tai per pasakojimas — kūrinys, kaip jūs vadinate, ir kada 
jis parašytas: 

Tėvas d Andželas vėl taip pat nuolankiai nulenkė galvą. Pas- 
kui atvirai pasižiūrėjo į mane, atsilošė kėdėje ir suglaudė plonus, 
sausų ir kaulėtų rankų pirštų galus: 

— Kiek suprantu, tai savotiška autobiografija, negalėčiau jos 
pavadinti riterio istorija, bet panašiai. Taip pat tarta, kad tai pra- 
manas, tamsiais jūsų šalyje vyraujančių ilgų žiemų vakarais atsi- 
radęs rašytinis kūrinys, bet aš nelinkęs manyti, kad jis priskirti- 
nas prie tokių. Nustatyta, kad kodeksas parašytas šešiolikto am- 
Žiaus pirmojoje pusėje. 

— Vis dėlto jį parašė suomis? 

— Kaip tik dėl to neįtikėtina, kad tai pramanas. Autorius, rem- 
damasis tuo, ką išgirdo, itin puikiai pavaizdavo anuometinės Eu- 
ropos gyvenimą ir įvykius. Netgi stulbinamai detaliai ir, atkreip- 
kite dėmesį, suomiškai. 

Jis ilgai tylėjo ir susimąstęs spaudė sudėtus pirštus. Kaip tik 
tada, kai ketinau išsižioti, tėvas d Andželas vėl prabilo: 

— Naudingas darbo laikas tuščiai bėga. 

Mitriai perkėliau kelis lapus dėdamasis, kad peržiūriu, o tada 
paklausiau: 

— Pasakykite, gerasis tėve, kodėl šis tekstas saugomas Vatika- 
no bibliotekoje ir tame skyriuje, kur jam tikrai ne vieta? Prie ko- 
kių raštų galėtumėt jį priskirti? 

Vienas tėvo d'Andželo antakis kilstelėjo ir jo ilgame veide 
šmėstelėjo keistas šypsnys. 

— Šis veikalas — ne Apaštalinės bibliotekos nuosavybė. Ne 
mano darbas skirstyti rankraščius, nors kai ką apie tai nusima- 
nau. Gal galėčiau pasiūlyti kreiptis į bibliotekos vyriausiąjį asis- 
tentą tėvą Mariją Belotį, kuris turbūt geriau už mane atsakytų į 
šį, sakyčiau, esminį klausimą. 

Stodamasis jis pasižiūrėjo į mane. Po keisto vypsnio akys žvelgė 
rimtai, lyg svarstant. Nenumaniau, ką jis svarsto — koks knygos po- 
būdis, turinys ar vyriausiojo asistento gebėjimas viską sudėlioti į vietas. 

— Atsiprašau, garbusis tėve, ką turite galvoje sakydamas, kad 
veikalas ne iš Apaštalinės bibliotekos kolekcijos? 

Kelios atgal sušukuotų plaukų sruogos užkrito tėvui d'An- 
dželui ant kaktos. Ši niekinga smulkmena nekaltą, geraširdį bib- 
liorekininką pavertė visai kitokiu. Ir sykiu nemaloniai pabrėžė jo 
nesuprantamą žvilgsnį. 

— Kastoro kodeksas šiandien rūpestingai saugomas. Jis pri- 
skirtas prie Vatikano slaptųjų archyvų kolekcijos. Šis kodeksas — 
Vatikano slaptųjų archyvų dalis. 

Storia di Castor Cacspuolinen gulėjo vidury didžiulio vyriausiojo 
asistento Marijo Beločio stalo. Tarp baltų dokumentų į ploną šil- 
ko popierių suvyniota knyga prabėgusių šimtmečių bemaž nujuo- 
dintais odiniais viršeliais liudijo laiko ir istorijos svarumą taip pat 
kaip seno statinio poros metrų pločio akmeniniai mūrai. 

Žiūrėjau į viršelį ir mąsčiau apie galią, kuri per kelis šimtme- 
čius neleido išdraskyti veikalo. Pažiūrėti tai buvo dailaus seno 
pergamento šūsnis odos aplanku, lyg monolito luitas, kuris po 
visko, ką pastebėjau, man atrodė ir kažkuo mįslingas, ir pikta 
lemiantis. 

Marijas Belotis buvo nedidelio ūgio, bet stamantraus kūno. 
Jis atrodė vyresnis už tėvą d Andželą, o sidabriškus plaukus buvo 
tvarkingai susišukavęs atgal. Jis paėmė tvirtom rankom Kastoro 
kodeksą, kaip pats pavadino, ir rimtai pasižiūrėjo man į akis. 

— Tiesą sakant, į šį rankraštį iš esmės dar niekas nėra gilinę- 
sis, nors daug kas mėgino skaityti. Atkreipkite dėmesį į rankraštį, 
tiksliau tariant — tiktai į užrašus. Tai ne knyga, nors rankraštis 
dabar įrištas kaip knyga. 

— Įspūdžiai, beje, prieštaringi, — tęsė tėvas Marijas. — Veikalas 
be piešinių — tai nėra visai nereikšmingas faktas. Mes padarėme 
išvadą, kad jis parašytas ne vienuolyne ir net nurašytas ne vie- 
nuolyne. Mūsų paleografas mano, kad tada knyga būtų buvusi 

dailiau apipavidalinta. Piešinėliai, kuriuos būtų galima pavadinti 
paveikslėliais, atrodo kaip beveik neįžiūrimai išblukę eskizų me- 
tmenys, primenantys skandinaviškų bažnyčių paveikslus. 

Vartydamas knygą rankose tėvas Marijas palinkčiojo galvą 
lyg pažymėdamas kūrinio svarumą ir tęsė: 

— Su jūsų šalimi jį sieja kalba, autorius ir kaip tik šie piešiniai, 
kuriuos galima laikyti bažnytinių paveikslų eskizais. Tiesa, juos 
galima aiškinti įvairiai. Žmonės, apie kuriuos kalbama veikale, su- 
siję su Šiaure, tiksliau tariant, su katalikišku Baltijos kraštu. Tiks- 
liau — su tuo Baltijos kraštu, kuris galiausiai visas tapo katalikiškas. 

— Turite galvoje dabartinę Lietuvą? 

Tėvas Marijas linktelėjo galvą ir pakandžiojo lūpas. 

ži Tekste daugybė Lietuvos diduomenės ir valdovų vardų. 
Kaip tik dėl kalbos ir autoriaus tautybės — šito Kastoro Kakspuo- 
lineno — kodeksas buvo priskirtas prie Šiaurės kolekcijos. Be to, 
parašymo vieta, kurią nurodo šis Bažnyčios mokslininkas, — ją 
žinau net aš, — tai jūsų šalies archipelago sala Kumlingė. Ši vieta 
ir sukūrė netvirtą, bet realų atramos tašką klasifikuojant. 

Tėvas Marijas įdėmiai žiūrėjo į knygą. 

— Prieštaravimų taip pat yra. Jie susiję su puslapių medžiaga. 
Mūsų kodikologijos skyrius gali nustatyti kūrinio parengimo lai- 
ką ir geografinę vietą, kur radosi pergamento oda. Vieni puslapiai 
pagaminti rytinėje Viduržemio jūros teritorijoje — galbūt Bizanti- 
joje, o gal Venecijoje. Odos struktūra rodo, kad puslapiai padirbti 
iš nedidelių gyvūnų odos, — noriu pasakyti, kad pergamentas la- 
bai aukštos kokybės. Paprastai toks pergamentas būna pagamin- 
tas iš suaugusio ožio arba, kaip šis, — iš mažo ožiuko odos. Bet kai 
kurie šiurkštūs, nes padirbti iš jautenos. Mes manome, kad pus- 
lapiai surinkti iš skirtingų — gal net keliolikos — veikalų. Pavir- 
šutiniškai peržvelgus turinį matyti, kad Kastoro kodekso tekstą 
galima sieti su realiais šešiolikto amžiaus įvykiais. Bet medžiagos 
analizė, priešingai nei tekstas, nerodo geografinio ryšio. 

Žiūrėjau į tėvą Mariją, tik gerai nesupratau jo analizės apie 
knygos pergamentinius puslapius. 

— Ką iš tiesų turite galvoje sakydamas „geografinis ryšys? — 
paklausiau. 

— Turiu galvoje, kad žinome, jog rankraštis parašytas Kumlin- 
gėje, tačiau pergamentas padirbtas ne iš šiaurės kraštų gyvulių odos. 

Linktelėjau galvą. 

— Kitaip tariant, rašymo medžiaga atvežta iš Viduržemio jū- 
ros kraštų į šiaurę. 

Paėmęs kodeksą į rankas, pajutau jo sunkumą ir storų perga- 
mento puslapių kvapą. 

Tėvas Marijas ramiai pasižiūrėjo į mane ir ilgai tylėjo. Kiek pri- 
merkęs akis apmąstė mano žodžius. Ir galiausiai tik gūžtelėjo pečiais: 

— Tai viena iš galimybių. 

Paskui tęsė: 

— Vis dėlto akivaizdu, kad šiame veikale yra ir prieštaravimų, 
kurie apsunkino jo klasifikaciją ir padėties nustatymą, sakyčiau, 
apibrėžiant jo rašytinį statusą. 

— Manęs nestebina netikslumai tokioje senoje rašytinėje me- 
džiagoje. Tai beveik įprasta, - pasakiau. 

Sykiu prisiminiau Corpus Juris Civilis likimą. Ta Rytų Romos 
dovana pasauliui — romėniškosios teismų praktikos veikalas — il- 
gai buvo dingęs, o atrastas apie XVI amžiaus vidurį kažkokio 
vienuolyno bibliotekoje, ir niekas nežinojo, kas tai per veikalas. 
Vėlesnių laikų tyrinėtojai abejojo jo tikrumu ir turiniu tardami, 
kad jis galbūt papildytas, o galbūt jame ko nors trūksta. 

Žvilgsniu tarsi atsiprašydamas tėvas Marijas atsilaisvino ka- 
klaraištį ir atsistojo atidaryti langų. Nors buvo spalis, bet šilta. 
Švinu dengtas Šv. Petro bazilikos kupolas jau lydėsi šiltoje dan- 
gaus mėlynėje. 

— Džovani, — tarė jis tėvui d Anželui, — būk geras, atidaryk 
duris į koridorių. Kad oras judėtų, nes šiandien tikrai labai šilta... 

Tėvas d Andželas dvejodamas pažvelgė į tėvą Mariją. 

— Atidaryk, atidaryk, juk mes nepasakojam jokių paslapčių, — 
tęsė nutrauktą mintį tėvas Marijas, rankos mostu parodydamas 
tėvui d'Andželui, kad atidarytų duris. 

Atsistojęs tėvas d' Andželas minutėlę žiūrėjo į tėvą Mariją, o 
paskui atidarė duris. Jo akyse pastebėjau keistą smerkimą, saky- 
tum tėvas Marijas tikrai prasitarė apie kokį nors uoliai slepiamą 
dalyką. Jo veido išraiška patraukė mano dėmesį, bet tėvo Marijo 
tai nesutrikdė. Jis tik menkinamai mostelėjo ranka. 

— Kas jį mėgino skaityti? 

Tėvas d'Andželas užsimovė plonas baltas medvilninės piršti- 
nes ir pasilenkęs paėmė iš manęs lapų ryšulį. Atraišiojo virveles 
ir atvertė viršelio apsauginį pergaminą. Paskui padavė neprisiūtą 
titulinį puslapį tėvui Marijui. 

— Mažai kas. Tik trumpos teksto ištraukos perskaitytos, nes 
jis sunkiai įskaitomas, beveik nesuprantamas. Baiminuos, kad 
šis egzempliorius ne visas. Mes juk žinome, kad egzistuoja ant- 
rasis. 

— Tikrai? Antras Kastoro kodekso egzempliorius? 

— Taip, turėkite galvoje tų laikų sąlygas — tas egzempliorius, 
aišku, perrašytas ranka. Dar sykį pabrėžiu, kad tai ne knyga. Tai 
vėlyvųjų viduramžių užrašai, kažkodėl perrašyti dar kartą. 

— Vadinasi, nuorašas, faksimilė? 

Kultūringasis tėvas d Andželas kažkodėl truputį susierzino ir 
šerių nutamsintus skruostus užliejo švelnus raudonis. Šiaip jau 
sausa jo oda palei smilkinius pradėjo blizgėci. Jis suprakaitavo. 
Nemaniau, kad jis susijaudino dėl nereikšmingos mano pasta- 
bos — juk visos viduramžių knygos buvo kopijuojamos ranka. Vis 
dėlto jo atsakymas buvo netikėtas. 

— Galima sakyti. Protingai pamąsčius, taip turėtų būti. Bet 
tiedu veikalai, nors parašyti tais pačiais laikais, kiek žinome, nėra 
visai vienodi. Vietomis tekstas skiriasi. Tam tikrų netikslumų... 

Laukiau, kol jis nurims, kartu svarstydamas, ar tėvas d'An- 
dželas taip susijaudino dėl veikalo teksto apibūdinimo. 

— Kur laikoma kopija? 

Tėvas d'Andželas truputį išsigando. Tėvas Marijas pakilo nuo 
stalo, susidėjo rankas už nugaros ir susimąstęs ėmė vaikščioti po 
kabinetą pirmyn atgal. Rodės, jis nori kažką nuslėpti. Bet po mi- 
nutėlės, kai vis dėlto turėjo atsakyti į mano klausimą, paprastai 
burbtelėjo: 

— Kaune. 

— Vadinasi, Lietuvoje. Šiauriausioje Romos medžio šakoje? 

Tėvas Marijas pasižiūrėjo į mane. 

— Poetiška, bet tiesa. Seserys Kaune žino apie mūsų egzem- 
pliorių, kurį laikome originalu. Kauno Romos katalikų ordino 
bibliorekininkės buvo atvažiavusios pas mus palyginti knygų. 
Tada buvo pastebėta, kad vietomis jos skiriasi. 

— Kuo jos skiriasi? — paklausiau. — Didžiausia senų rankraščių 
problema — datavimas. Ar abiejų leidinių datos nustatytos atlikus 
popieriaus ar rašalo analizę? Jie juk gali būti rašyti skirtingais lai- 
kais, vienas galbūt yra klastotė. 

Tėvas d Andželas smerkiamai pasižiūrėjo į mane. Tėvas Ma- 
rijas tęsė: 

— Tiksliai nežinome. Bent jau rankraščių apimtis skiriasi, šiek 
tiek ir teksto turinys. Visa tai parodė Kauno ordino tyrimai. Šiuo 
atveju klastotė — labai abejotinas paaiškinimas. 

Tėvas d Andželas smarkiai linktelėjo galvą, lyg norėdamas la- 
biau pabrėžti tėvo Marijo žodžius. Jis padėjo titulinį puslapį ant 
lapų šūsnies. Paskui čiupo pergaminą, norėdamas veikalą suvy- 
nioti. 

Atsargiai uždėjau ranką, nors buvau be pirštinių, ir neleidau 
užrišti virvelių. 

— Jeigu teisingai supratau, tik seserys vienuolės, atvažiavusios 
iš Kauno, lygino tuos du leidinius ir tvirtino, kad turinys skiriasi? 

— Na, taip, — linktelėjo tėvas Marijas. — Ir, kaip sakiau, knyga, 
kuri guli mums prieš akis, ne visa. Deja. Puslapiai taip pat nesu- 
numeruoti — šiuo atveju tai baisus nusižengimas. 

Tėvo d'Andželo žvilgsnis atšalo. Jis įsikišo kiek pakeltu balsu. 

— Tyrinėtojos iš Kauno lankėsi 1928 metais. Tai buvo viena 
iš 1920-1928 metais rengtų skandinaviškų istorinių ekspedicijų 
į Romą, kuriose dalyvavo ne tik suomiai, bet ir keli tyrinėtojai iš 
Baltijos šalių, iš Lietuvos. Tiksliau tariant, dvi seserys iš Pažaislio 
vienuolyno Kaune. 

Tėvas apėjo aplink savo stalą. 

— Tikrai. Ekspedicijos buvo rengiamos turint tikslą susipažin- 
ti su Vatikano biblioteka ir peržvelgti visą šiaurietiškąją viduram- 
žių medžiagą, — tarė tėvas Marijas. 

— Vienas iš tų ekspedicijų vadovų buvo suomis Henris Biodė. 
Jis ligi tol tyrinėjo Popiežiaus Sosto ir Švedijos karalystės tarpu- 
savio santykius šešioliktame amžiuje ir popiežiaus diplomatijos 
reikalus. Kai jis išvyko, Suomijos mokslo akademija pradėjo leis- 
ti specialų tęstinį leidinį Annales Accademiae Scientiarum Fenni- 
cae, kuriame buvo skelbiami Vatikano tyrinėjimų rezultatai. Vie- 
name iš leidinių buvo užsiminta apie rankraščių skirtumus. Tai 
buvo parašyta kuklioje išnašoje Kauno ordino reterate. 

Tėvas Marijas padarė pauzę. Nusistebėjau puikia abiejų tar- 
nautojų atmintimi ir žiniomis, bet supratau, kad tai, kas susiję su 
knyga, kažkodėl pasidarė aktualu šiandien. 

— Kauno katalikų ekspedicijai išimties būdu buvo leista išsi- 
vežti dalį Kastoro kodekso, nes jie tvirtino aktyviai tyrinėjantys 
veikalą. Jie išsivežė aštuonis puslapius. Apie Kastoro kodeksą 
čia žinota, bet juo niekas nesidomėjo. Todėl mes net neužsi- 
rašėme tikslaus į Kauną išvežtų puslapių išdėstymo ir turinio. 
Tai buvo nedovanotina klaida - nedovanotina, kalbant apie šio 
veikalo visumą. Literatūrinė veikalo vertė, kaip jau supratote, 
menka. 

Tėvas Marijas nulenkė galvą ir pasižiūrėjo į mane iš padilbų. 
Paskui tęsė: 

— Dar trūksta šitų vadinamųjų Kauno puslapių. Mūsų susira- 
šinėjimas su Kaunu saugomas archyve. Susirašinėjimas baigėsi — 
šiuo atveju tai tragiškas dalykas — po dešimties metų, 1939-aisiais. 
Tais metais visi pėdsakai dingo. 

— Sovietų okupacijos metu negavote jokių žinių apie kodekso 
tyrimus, ką jau kalbėti apie prarastus puslapius, — pasakiau aš. 

— Tada mums tai neatrodė svarbu, — sausai atsakė tėvas Marijas. 

— Bet žinios apie tekstų turinio skirtumą atėjo, vaizdžiai ta- 
riant, iki okupacija užtemdė areną? 

— Taip, korespondencija tą atskleidžia, — atsargiai atsakė tėvas 
Marijas. — Ir tai dar ne viskas. 

Tėvas d'Andželas žiūrėjo į mane nepaprastai susijaudinęs, be- 
veik įžūliai. 

— Klasifikacija — didesnė problema, nei leidau suprasti per 
pokalbį bibliotekoje. Be to, tai sena problema, — tarė jis. Balsas 
skambėjo griežtokai, sakytum įsitempus. 

— Paskui, ketvirto dešimtmečio... — pradėjau ir mane nutildė 
aštrus tėvo d'/Andželo žvilgsnis. 

— Kalbame apie šimtus metų! - sugriaudė jis. 

Jau numaniau, kad su knyga susiję tai, dėl ko nebuvo api- 
brėžtas jos literatūrinis statusas. Neįprasta buvo, kad ranka rašy- 
tų knygų egzemplioriai skyrėsi, bet dabar pradėjau įtarti, kad su 
turiniu susijęs kažkoks kitas klausimas. Suglumęs žiūrėjau į tėvą 
Mariją, tik jo veide neįžiūrėjau jokio paaiškinimo. Įvertinęs mane 
žvilgsniu jis burbtelėjo: 

— Manau, reikėjo daryti tai, ką padarė Kauno ordinas trečiame 
dešimtmetyje. Abi knygas reikėtų perskaityti pasidėjus gretomis. 

— Gretomis? Ką norite pasakyti? 

Tėvas Marijas atsisėdo už stalo ir uždėjo ranką ant Kastoro 


kodekso. 

— Tai nėra neįmanoma. Šitaip lengviausia pamatyti turinio 
skirtumus. Turint originalų egzempliorių gal būtų galima rasti pa- 
siskolintus Kauno puslapius ir atskleisti jų turinį. Juk Kauno or- 
dino lyginamasis tyrimas buvo apribotas tik aštuoniais puslapiais. 

Tėvas Marijas pakreipė galvą lyg norėdamas pažvelgti į perga- 
mento tomelį kitu kampu. 

— Bet kodeksų skaitytojas turi išmanyti ir meno istoriją. Turė- 
ti itin tikslių žinių apie Renesanso menininkus ir jų veikalų datas. 
Taip pat svarbu, kad išmanytų Bažnyčios istoriją. Gal jūs, kaip 
tyrinėtojas, galėtumėte atrišti šį mazgą? 

Pirmiausia į galvą šovė mintis, kad dirbant man reikės Mari- 
jos pagalbos. Ji išmano meno istoriją tiek, kiek reikia. Buvo sun- 
ku tramdyti užsidegimą. 

Tada iš už stalo, kur buvo prisėdęs, tyliai pakilo tėvas d Andželas. 

Atrodė, jis ilgai mintyse dėliojo tą sakinį, kurį galų gale iš 
priešingos pusės stalo prikimusiu balsu pasakė: 

— Tarkime, veikalai parašyti skirtingu metu. Manykime, kad 
tiktai vienas iš jų tikras. Seserys iš Kauno mėgino atrasti vieną 
ištisinį laiko tarpsnį, pagal šiuos... šiuos, kaip čia pasakius, wž- 
valdytus Kauno puslapius. 

— Ar joms pavyko? 

Vėl įsikišo tėvas Marijas. Kilstelėjęs antakius, jis pažvelgė į 
tėvą d Andželą. 

— Aš pats Kauno vienuolyno rankraščio, aišku, nemačiau. So- 
vietų Sąjungos laikais tai buvo neįmanoma. Bet žlugus Sovietų 
Sąjungai pamažu ėmė eiti informacija apie Kastoro pergamentus 
ir užmarštin nugrimzdusį tyrimą. 1928-aisiais vienuolės Kaune 
sudėjo abu leidinius, tačiau neatrado vieno laiko tarpsnio. Chro- 
nologinis klausimas liko neišspręstas. Pagal pergamento pusla- 
pius brėžiant laiko juostą rankraštyje papasakotų įvykių logika 
pradeda šlubuoti. Įvykius sudėjus teisingai, — o tai mes išmėgino- 
me čia, Vatikane, — suskeldėja laiko juosta. Suprantate? 

Atsistojau ir nuėjau prie lango. Tėvo Marijo kambaryje buvo 
girdėti tolimas Romos transporto ūžesys. Ramus, beveik sustin- 
gęs Vatikano kiemas su palmėmis atrodė kaip visiška ano garsų 
peizažo priešingybė. 

Kas toje knygoje buvo parašyta iš tiesų? Dviejų kodeksų turi- 
nio prieštaringumas sukoncentruotas į aštuonis puslapius, kurie 
išvežti į Kauną. Įsivaizdavau, kad susitikimas, kurį pasiūlė tėvas 
d'Andželas, taps valandėle malonaus pokalbio, per kurią išgirsiu 
didžiulio pergamento pluošto istoriją. Bet viskas išvirto kitaip. 
Atrodė, kad tėvas d'/Andželas apie kodeksą žino gerokai daugiau, 
nei leido man suprasti per pirmuosius pokalbius, o tėvo Marijo 
samprata paremta išsamiais tyrimais praeityje. 

Atsidusau ir pro atvirą langą įkvėpiau šilto sodo oro. 

Informacijos buvo daug. Be to, viską gaubė keistas skubumo 
jausmas, sakytum reikalo reikėtų imtis tuojau pat. 

Atsigręžiau nuo lango. 

Tėvas Marijas ir tėvas d Andželas pasilenkę rėmėsi į stalą lyg 
kažko laukdami. 

— Jeigu teisingai supratau, Kauno ordinas išsivežė dalį Vatika- 
no kodekso. 

Manė, kad trūkstami aštuoni puslapiai papildys Kauno ko- 
deksą — tiek įvykių, tiek laiko atžvilgiu. Bet Vatikano egzemplio- 
riaus puslapiai netiko prie turimų, kaip buvo tikimasi. 

— Tiksliai pasakėte esmę, — mąsliai tarė tėvas Marijas, linkčio- 
damas galvą. 

— Tiksliai, - pakartojo jis. 

Tada atsistojo ir žengė prie manęs. Jis žiūrėjo tiesiai man į akis. 

— Šiuo atveju egzistuoja dvi tiesos. Štai kodėl veikalas nekla- 
sifikuojamas. 

Tai, kas aprašyta knygoje, nesuderinama, o viena knyga nesu- 
derinama su kita. Mes nežinome, kodėl. Kauno puslapiai — šios 
mįslės esmė, bet mes jos nežinome. 

Jis ramiai sugrįžo prie stalo. Bet jam kalbant jaučiau piktumą 
ir nekantrumą dėl to, kas ilgai prabuvo nebaigta ir kažkodėl vėl 
pasidarė aktualu. 

Svarsčiau, ką reiškia aiškiai juntamas abiejų tarnautojų atsar- 
gumas. Man regėjos, kad tai susiję su veikalo klasifikacija ir turi- 
niu. Šovė mintis, kad galbūt šiandien veikalą galima klasifikuoti 
kitaip nei anksčiau. Gal tai nulėmė kokia smulkmena, šiandien 
turinti kitokią reikšmę ir dėl to aktuali. 

Žiūrėdamas į tamsiai ruda oda aptrauktą pergamentų šūsnį 
prieš save, tėvas Marijas kalbėjo toliau: 

— Klasifikacijos problema kilo dėl knygoje aprašytų įvykių datų. 

— Suprantu. Šių knygų datos nesutampa? 

— Ne, — nublyškusiu veidu sušnibždėjo tėvas d'Andželas. — 
Svarbiausias klausimas — kada veikalas parašytas. 

Nenuleisdamas akių nuo tėvo d'/Andželo svarsčiau, kas išmu- 
šė santūrų Vatikano bibliorekininką iš vėžių. Paklausiau tiesiai: 

— Ar Kastoro kodekse rašoma tai, kas kelia abejonių dėl įsiga- 
lėjusių nuostatų? Ar todėl tą knygą sudėtinga priskirti prie kurios 
nors knygų grupės? 

Mano žodžiai juodu paveikė keistai. Tėvas d Andželas, rodės, 
susvyravo nuo nematomo smūgio. 

— Kaip tik tai įtariame, - atsakė jis, kai tėvas Marijas, įsispren- 
dęs rankomis į šonus, sėdėjo prie stalo ir žiūrėjo į Kastoro kodeksą. 

Tėvas d Andželas pasilenkė per stalą su kompiuteriu mano pu- 
sėn ir viena ranka tvirtai prispaudė Kastoro kodeksą lyg bijodamas, 
kad tas nuslys ant grindų ir storų puslapių šūsnis susivers į baisų, 
per amžius nesutvarkomą jukinį. Paskui šnibždomis prabilo ir aš 
pajutau jo šilrą kvėpavimą sykiu su ausin tyliai srūvančiais žodžiais: 

— Bet yra dar kai kas. Kai kurie knygos puslapiai parašyti 
anksčiau, nei įvyko tai, kas juose aprašyta. 

Išsigandau tų keistų žodžių ir atsilošiau kėdėje norėdamas pa- 
matyti tėvo d'Andželo veidą. Jis išsiėmė iš kišenės tvarkingai su- 

lankstytą nosinę ir ėmė sausinti prakaitą, spusčiodamas ją prie 
kaktos kaip kokią plokštelę. 

Ilgokai viešpatavo tyla, vėjui nuo Tibro lėtai linguojant kipa- 
risų viršūnes. Nuo sodo sklido stingi, karščio kaustoma ramuma, 
kurią trikdė tik migdantis cikadų čirškimas. Mintyse svarsčiau, 
kad knyga kelia problemų ne tik dėl turinio skirtumo, apie kurį 
buvo pasakyta iš pradžių. Mane stebino mąslus ramaus, analitiš- 
ko tėvo Marijo tylumas prie pergamentų šūsnies. 

— Jūs iškėlėte labai keistą požiūrį ir problemą. Norėčiau susi- 
pažinti su tuo rankraščiu ir su tuo, kas jame rašoma, — pasakiau, 
žiūrėdamas į abu Apaštalinės bibliotekos tarnautojus. 

Tėvas d Andželas įsistebeilijo į mane priblokštas, plačiai iš- 
plėtęs akis: 

— Jūs neteisingai supratote mūsų kalbas, jūsų smalsumas įvei- 
kė racionalumą. Jūs turite bendrauti su karaliene, o pultumėt, 
kaip čia pasakius... į tokias istorijas, — jei galiu palyginti, — ko- 
kias pasakoja tabako kiosko pardavėjos... Juk tai prasimanymas, 
una descricione. Tik prasimanymas. Paklausykite manęs ir nelies- 
kite šio veikalo — jis atims iš jūsų laiką, sužlugdys tyrimą ir neži- 
nia, ar pasieksite ką. 

— Pigus Bažnyčios mokslininko ir kunigo prasimanymas, ge- 
rasis Džovani? Ca/ma, calma. Tvardykis, nusiramink, — ramdė jį 
tėvas Marijas, pakėlęs rankas — tai gestas, kuriuo italai tramdo 
jausmų antplūdį. 

— O, kad niekada gyvenime nebūčiau atsidūręs prie šio rank- 
raščio! — sušuko tėvas d'Andželas. — Turinio prieštaravimas egzis- 
tuoja jau penki šimtai metų. Vatikano bibliotekoje visi žino apie 
Kastoro kodeksą, nes jo mįslės įminti neįmanoma. 

Po to smarkaus jausmų proveržio jis krito į kėdę ir persibrau- 
kė ranka plaukus. Įsmeigė akis į kiparisus kieme už lango tartum 
kažko įsižeidęs ir valandėlę neprararė nė žodžio. Ūkanos aptrauk- 
tas Šv. Petro bazilikos kupolas tvaskėjo už medžių lyg netikras. 

Tėvas Marijas susimąstęs pasižiūrėjo į tėvą d Andželą, nes šis 
atkakliai tylėjo, o paskui kreipėsi į manė. 

— Pasiūlymas puikus, — maloniai linktelėjo jis. — Kastoro ko- 
deksas — tai klausimas ir mįslė — kaip matote, tikras Codex Enigma. 

Kiek pašaipiai šypsodamas jis mestelėjo žvilgsnį į tėvą d Andželą. 

— Kodekso mįslė daugiasluoksnė. Vis dėlto manau, kad įme- 
nama. 

Tie tėvo Marijo žodžiai pirmučiausia reiškė leidimą tyrinėti — 
tai iš karto supratau. Bet jo išsamios žinios apie Kastoro kodeksą 
ir jo istoriją mane stebino. 

— Gerasis tėve, ką iš tikrųjų turite galvoje sakydamas „daugia- 
sluoksnė ? 

Tėvas Marijas nusijuokė, nusiėmė akinius ir pasitrynė akis. 
Paskui pasilenkęs paėmė iš Kastoro kodekso šūsnies kelis pavie- 
nius laiko nurudintus puslapius. Palaikė rankose, atsargiai pakė- 
lė vieną prieš lango šviesą, pažiūrėjo minutėlę lyg mėgindamas 
kiaurai peržvelgti ir pareiškė: 

— Kastoro kodeksas turi daugiau lygmenų, nei iš pažiūros at- 
rodo arba, sakyčiau... atrodo greitai skaitant. Šią knygą tyrinė- 
ti bus nepaprastai sunku — net ir fiziškai, — greitai žvilgtelėjęs į 
mane tęsė jis. - Mus jis domina kaip archyvarus ir bibliotekinin- 
kus. Iš dalies kaip istorikus. Mūsų kodikologas ir paleografas gi- 
linosi į jį, bet tik savo sričių požiūriu. 

Jis stabtelėjo ir padėjo viršutinius Kastoro kodekso puslapius 
į vietą. 

Paskui rimtai, lyg būtume perėję visai prie kitos temos, o jis 
seniai tą būtų ruošęsis pasakyti, tarė: 

— Bet negaliu neigti, kad teksto analizė mus labiausiai domina 
ir kad mes siekiame... mokslinio tikslo. Aišku, jokių reikalavimų 
negalime kelti. Jums tai neesminė tyrimo sritis. 

Šitai pasakęs jis nukreipė žvilgsnį į mane. Mane išgąsdino dy- 
gus jo reiklumas. 

— Bet leisiu jums aiškintis Kastoro kodekso mįslę taip, kaip 
pats norėsite, nes matau, kad jus sudomino, - tęsė tėvas Marijas. — 
Deja, tyrinėti reikės tarp šių sienų, knyga per trapi, kad leistume 
išsinešti. Be to, kaip išsiaiškinome anksčiau, tyrimą ganėtinai ap- 
sunkins Kauno puslapių trūkumas. Tėvas d' Andželas tikriausiai 
jums sakė, kad dabar kodeksas saugomas Slaptuosiuose archy- 
vuose. Niekas nenori rizikuoti rankraščio saugumu. 

Ir dalykišku tonu pridūrė: 

— Turime viso Kastoro kodekso mikrofilmą, puslapių medžia- 
gą galima išsispausdinti, pasidaryti kopijų, tiesa, tik su tėvo d'An- 
dželo pagalba. 

Tėvo d'Andželo autoritetas buvo patyręs smūgį, jis nežiūrė- 
damas nuolankiai linktelėjo. Tėvas Marijas mostelėjo ranka jo 
pusėn lyg atsiprašydamas ir tęsė man: 

— Vis dėlto patarčiau Kastoro istoriją studijuoti iš originalo. 
Suteiksime visokeriopą pagalbą einant prie trūkstamų Kauno 
puslapių. Įsidėmėkite: tikrai visokeriopą. Turbūt neverta sakyti, 
kad Vatikano biblioteka apsirūpinusi naujausiomis technologijo- 
mis. Bet, kaip sakiau, skaitydamas atidžiai žiūrėkite veikalo lyg- 
menų, kad ir kaip sunkiai jie skleistųsi. 

Tėvas Marijas suglumęs pasižiūrėjo į mane ir beveik droviai 
tarė: 

— Pastebėjau, puikiai kalbate irališkai. Mane domina kodekso 
pavadinimas. Ar galite išversti antrąjį pavadinimo žodį? 

— Bifacciale, - atsakiau. —- Toks paraidinis kaksipuolinen verti- 
mas, bet jūs žinote, kad tas žodis reiškia ir dviveidį. 

Jis vėl ilgai žiūrėjo į mane, kilstelėjo antakius ir mąsliai šyp- 
telėjęs nusisuko. 


Paėmiau į rankas Kastoro kodeksą — sunkią, apie dvylikos cen- 
timetrų storio, pergamentu ir oda kvepiančią, į ploną apsauginį 
popierių rūpestingai suvyniotą knygą. Tėvas d'Andželas žadėjo 
atnešti ją man kiekvieną darbo dieną. 

Kai pirmąkart atsiverčiau storos pajuodusios odos viršelį, 
širdis ėmė plakti smarkiau. Vis dėlto iliuzija, kad tai bus or- 
namentiškas viduramžių rankraštis, išsisklaidė pamačius kny- 
gos puslapius iš arčiau. Puslapiai buvo nevienodo storumo per- 
gamento, iš abiejų pusių prirašinėti stambokom raidėm, kiek 
pasvirusia rašysena. Raštas priminė beviltiškai raizgius brūzgy- 
nus, nes rašalas vietomis persigėręs didelėm tamsiom dėmėm ir 
antroje lapo pusėje eilutės susitepusios, o paskui atsispaudusios 
kitame lape. 

Knyga visai nebuvo panaši į vienuolynų skriptoriumuose per- 
rašytus kodeksus, dailiai nupieštais inicialais su prašmatniu HAero- 
nu, karūnuojančiu autoriaus meistriškumą. Puslapiai net nebuvo 
padalyti į skiltis! 

Rankraštis liudijo tik negailestingą pareigą viską užrašyti 
taupant vietą. Skyriai buvo sunumeruoti romėniškais skaičiais 
raudonu rašalu, dabar apramsusiu beveik iki juodumo. Inicialų, 
parašytų vienu rašalu, spalvos buvo skirtingos. Kai kurių pirmu- 
tinių raidžių buvo žymu mėlynas atspalvis. 

"Užtat knygos kalba man pasirodė įdomi. Pratarmė buvo iš- 


vedžiota senąja suomių kalba, kurios stilius ir žodynas priminė 


Agrikolos sukurtą raštų kalbą. 


Asch, Jchwedias karalaws 
Gultawo Eriko Junaus Wazof 
waldini/ Kumlingeės salas Alan- 
dwase kunigas ralsbau Įchita 
teilibe 1527 MetuoJu nog muJu 
We/chpate Jelaus Chriftaus vff- 
gimima. 

Ralchau taip kaip pasakoia 
du didzai gerbemi ponai Aure- 
lius Jr Klamas, kuriju pirmaliJ 
kalbeija beweik be beperstoija. 
Įchitta Aureliaw/ Jchlawinga 
warda turi didzai godojamas 
menininkas Jr Jchbitta/ Klamas 
minima/ kaijp garbu/ akmen- 
talcbis. 

lidwiemuj Buva uszdota 
iĮchpai/chbiti arba iJchdabinti 
Weffpares namu/ Kumlinge/ sa- 
loie. Uszdawini dawe wal/tibes 
waldowas ir Jchwedias karalu/ 
didzei gerbema/ Iio Didenibe 
Gultaw Erika Sunus Waza gal 
ir los Didenibe Karalene. 

Schitie  did5ei  gerbemij 
wirai Įwetimoie Įchalije i//i- 
moxline ira Baffniczia/ wallti- 
bej pajuntinei ir moka daugel 


Aš, Švedijos karaliaus Gus- 
tavo Eriko sūnaus Vazos val- 
dinys, Kumlingės salos Alan- 
duose kunigas ir Bažnyčios tar- 
nas Kastoras Dvipusis, rašau 
šitą teisybę 1527 Metuose nuo 
mūsų Viešpaties Jėzaus Kris- 
taus užgimimo. 

Rašau taip, kaip ją pasako- 
ja du didžiai gerbiami ponai 
Aurelijus ir Klamas, kurių pir- 
masis kalbėjo beveik be persto- 
jo. Šito Aurelijaus šlovingą var- 
dą turi didžiai godojamas me- 
nininkas, o šitas Klamas mini- 
mas kaip garbus akmentašys. 

Jiedviem buvo užduota iš- 
paišyti arba išdabinti Viešpa- 
ties namus Kumlingės saloje. 
Uždavinį davė valstybės valdo- 
vas ir Švedijos karalius, didžiai 
gerbiamas Jo didenybė Gusta- 
vas Eriko sūnus Vaza, gal ir Jos 
didenybė karalienė. 

Šitie didžiai gerbiami vyrai, 
svetimoje šalyje išsimokslinę, 
yra Bažnyčios valstybės pasiun- 
tiniai ir moka daugel kalbų. 

kalbu. Abu labai geraj Jcbneka 
Jchwedu kalba, kuria/ iJchmo- 
ka Dania. Iie saka atwike i/ch 
karalaws rumu Letuwoj ir ta 
Ichali iie wadina kaimynu. 

Manding mela] kad. abu 
did5ei gerbemi ponai atkelawo 
i/ch Baszniczia/ Walstibe/ ir 
lengwaj kalba jos kalba, taipgi 
vokei3u. 

Uszdavini ifchdabinti We/- 
chpates namus lio didenibe no- 
reia kitaip busent padaryta. 
Jchitai baJakoiama nesai s5iema 
ilga ir didzai gerbemam Baffni- 
c3ias meninikui nug Įchalczia 
beweik Jultinga pirJchtai. 

Auk/chtai godoiama/ akme- 
ntalchi/ Klama/ klauje ar ga- 
lima pjiefcbti kai SuJchbala ant 
teptuka. 

Asch  Kastora/  Avgusta] 
Dwipusi] AtJakijau ta ka buda- 
mas ilchwentita/ kuniga/ galu 
aiJakiti, jogei MuJu We/chpars 
atleiJ jeib visa ledu pawirte ir 
arbete dirbti negali. 

Jchbitie ira keilti wirai ir Au- 
relijuj s5urint pra langa Kla- 
mas palake jogei turetu atspėti 
ka jiJai mata. Kaijp asch kad ji 
kur welne/ atspeJu. 

Abu labai gerai šneka švedų 
kalba, kurios išmoko Danijo- 
je. Jie sakosi atvykę iš karaliaus 
rūmų Lietuvoj ir tą šalį vadina 
kaimynų. 

Manding, melas, kad abu 
didžiai gerbiami ponai atke- 
liavo iš Bažnyčios valstybės ir 
lengvai kalba jos kalba, taip pat 
vokiečių. 

Uždavinį išdabinti Viešpa- 
ties namus Jo didenybė norėjo 
kitaip būsiant padarytą. Šitai 
pasakojama, nes žiema ilga ir 
didžiai gerbiamam bažnyčios 
menininkui nuo šalčio beveik 
sustingo pirštai. 

Aukštai godojamas akmen- 
tašys Klamas klausė, ar galima 
piešti, kai dažai sušąla ant tep- 
tuko? 

Aš, Kastoras Augustas Dvi- 
pusis, atsakiau tai, ką būdamas 
įšventintas kunigas galiu atsa- 
kyti, jog mūsų Viešpats atleis, 
jei visa ledu pavirtę ir darbo 
dirbti negali. 

Šitie yra keisti vyrai ir, 
Aurelijui žiūrint pro langą, 
Klamas pasakė, kad turėtų 
atspėti, ką jis mato. Kaip aš 
atspėsiu? 


Karta Jchbitaip szuredamas, 
pirma i/fieme iJch buczew/ dwi 
didela/ pleklchne/ yr prade- 
je) ich jiu rofhti walgi, Įchita/ 
did5xei gerbema/ akmentalchis 
Klamas pasake 

Martinai geralis drawge pa- 
sakik kaijp wiska/ nutika. 

Jis dar palake norij/ ilch- 
girti wisa pasakoima kuri/ jam 
taip patika betaig kuri jaw tru- 
puti pamir/cho. 

Jie abu awgu] wirai. Aureli- 
jawJ plawkaj wilaj sąili kajp ir 
barzda Klama/ plawku rawdo- 
nu ir barzdoj. 

Ne katra/ jaw ner labaj ja- 
wnaJ. Betaig speiju ka pra/chi- 
ma[ palakoti jira tik iJch noro 
atfidurti kitoij wietaj. Geraj ta 
Juprantu. 

Įchitw du didzei gerbiami 
ponaj Padarė taijp kaijp afch 
wilada noreiau. Apkelewa pa- 
sawli ir pamate wilus palaulijo 
stebuklu. 

Betaig aJchen sed3u Jchbitaij 
prakeiktaj dumineij pirkej Įchu- 
nijui pa odega ir gal iĮchgeriu 
Wwena taure. 

Jiemus newalja iJchplawk- 
ti kolei darbu Baffnicziije ne- 


Kartą šitaip žiūrėdamas, 
pirma išsiėmęs iš bučiaus dvi 
dideles plekšnes ir pradėjęs 
ruošti valgį, šitas didžiai ger- 
biamas akmentašys Klamas pa- 
sakė: 

„Martinai, gerasis drauge, 
pasakyk, kaip viskas nutiko.“ 

Jis dar pasakė norįs išgirsti 
visą pasakojimą, kuris jam taip 
patiko, bet kurį jau truputį pa- 
miršo. 

Jie abu augūs vyrai, Aure- 
lijaus plaukai visai žili, kaip 
ir barzda, o Klamas raudonų 
plaukų ir barzdos. 

Niekatras jau nėra labai 
jaunas. Bet spėju, kad Klamo 
prašymas pasakoti radosi tik 
iš noro atsidurti kitoje vietoje. 
Gerai tą suprantu. 

Šitie du didžiai gerbiami 
ponai padarė taip, kaip aš vi- 
sada norėjau. Apkeliavo pasau- 
lį ir pamatė visus pasaulio ste- 
buklus. 

Bet aš sėdžiu šitoje pra- 
keiktoje dūminėje pirkioje, šu- 
niui po uodega ir gal išgeriu 
vieną taurę. 

Jiems nevalia išplaukti, kol 
darbų bažnyčioje nepabaigė. 

pabaigė. Bet kaj Baffniczia bus 
iĮchbpai/chita manding i/chpla- 
wks alch lixu c5ia. Bet pasakoi- 
ma uszralchisu tajp kajp did3ei 
gerbemas Baffniczia/ paiJchi- 
toias teikeli Julakiti. 

Jir tajp pat kajp jis noreia 
mane taj padarysiant kajp jam 
buwa uszdota ka rafchbant dau- 
gev, tajp pat nuslepezew dawgev. 
Jchita para/cbe Kastoras Dvipu- 
sis, MeneJes Saulia 1527 metu 
Įcbwedial karalaw/ waldini/, 
kuniza/ yr Baffniczia/ tarnas. 

Sawa wilkima/ Jermega/ 
ki/cheneia radaw butelij geri- 
ma yr parasaw ka plek/chne da- 
rinėjant, Jchnapla/ ira ta/ ka 
rejke. 

Dabar  Klama/ pradeda 
kepti antra plek/chne. Ghaghba 
kure iie sugawa ira nelchwaru] 
pauklchtiJ, kuri nedera walgiti 
paJak Įchwentojo| kniga. 


Bet kai bažnyčia bus išpaišyta, 
manding, išplauks, o aš liksiu 
čia. Bet pasakojimą užrašysiu 
taip, kaip didžiai gerbiamas baž- 
nyčios paišytojas teikėsi susakyti. 

Ir taip pat, kaip jis norėjo 
mane tai padarysiant, kaip jam 
buvo užduota, arba kad rašy- 
damas daugiau taip pat nuslėp- 
čiau daugiau. 1527 Viešpaties 
metų sausio mėnesį šitai para- 
šė Kastoras Dvipusis, Švedijos 
karaliaus valdinys, kunigas ir 
Bažnyčios tarnas savo namuo- 
se Kumlingėje. 

Savo vilkimos sermėgos ki- 
šenėje radau butelį gėrimo ir 
parašau, kad, darinėjant plekš- 
nę, šnapsas yra tai, ko reikia. 

Dabar 
kepti antrą plekšnę. Gaga, ku- 


Klamas pradeda 


rią jie sugavo, yra nešvarus 
paukštis, kurio nedera valgyti, 
pasak Sventosios knygos. 


Man ūžė galva. Iš susijaudinimo drebėjo rankos. Čia versdamas 


į dabartinę kalbą, čia spėliodamas perskaičiau pratarmę, tada 
ėmiau atsargiai sklaidyti Kastoro kodeksą. Pastebėjau, kad auto- 
rius iš senosios suomių retsykiais pereina į švedų kalbą ir kai ši- 
taip parašo trečdalį knygos, tekste pradeda rastis nemažai vokiš- 
kų ir lotyniškų žodžių. Vis dėlto buvau priblokštas aptikęs kny- 


goje senąją suomių kalbą. 

Iškart pastebėjau ir tai, kad kodekso puslapiai nevienodi. Ra- 
šyta tokioje medžiagoje, kokia kada pakliuvo. Pamatęs, kad pus- 
lapiai sugadinti ir suplyšę, autorius surišo knygą į vienus aptaisus. 
Knyga tikrai iš karto buvo sudaryta iš kelių rankraščių, kaip sakė 
tėvas Marijas. Bet vėlesniais laikais nemažai puslapių išplyšo. 

Rašysena atrodė kaip mokyto žmogaus, pasvirumas iš esmės 
tolygus. Pavienių raidžių tipografiją nusprendžiau nagrinėti at- 
skirai. Man reikėjo padidintų, projektinių tam tikrų puslapių 
vaizdų, kad galėčiau analizuoti tekstą. 

Nors puslapiai šiek tiek skyrėsi didumu ir viena kalba buvo 
kaitaliojama su trim kitom, aš beveik neabejojau, kad autorius 
buvo - gal išskyrus kelis puslapius — tas pats. 

Kai kurios teksto vietos buvo taip sugadintos, jog nusprendžiau 
verčiau kol kas jų neskaityti, kad nenusivilčiau iš pat pradžių. 

Dalį knygos — ypač pradžią - buvo palyginti lengva skaityti. 
Nutariau pradėti nuo pradžios. Supratau, kad sunkiai perskaito- 
mą tekstą suprasti bus lengviau, jeigu kompiuteriu iškart rašysiu 
teksto vertimo juodraštį šiuolaikine kalba. 

Parudusiam pergamentui perteikiant savo istoriją skirsnis po 
skirsnio, sudarinėjau kūrinį. Skaitant tekstą pamažu ryškėjo jau- 
nuolio, nusprendusio tapti dailininku, paveikslas. 


PIRMOJI DIENA 


Vytauto laikai jau niekada negrįš, kaip niekada negrįžta praeitis. 
Kaip prabėgę įvykiai negrįžta. Kaip kad neatgauna dvasios mirusieji. 

Tie laikai, kada karalius Vytautas Didysis tvirta ranka valdė 
visą rytinę Europą, jau nebegrįš. 

Toji valdžia jau nebesugrįš. 

Bet mano gyslomis teka tiesiai iš tėvo, didžiojo kunigaikščio 
Aleksandro, paveldėtas kraujas, nes jis buvo dešinioji karaliaus ran- 
ka. Ne karaliaus valdinys jis buvo. Jam niekas neįsakinėjo. 

Vytautas Didysis valdė iki manęs, iki mano tėvo. Mano tėvas, 
žiūrėdamas į pietus, regėjo tą patį, ką regėjo Vytautas. Jis regėjo už- 
valdymą. Jis troško užvaldyti, kad turėtų. Negali turėti neužvaldęs, 
sakė tėvas. Jis nusprendė pasiimti tai, ką tarė jam priklausant. 

Jis leidosi Vytauto Didžiojo pėdomis į pietus kalaviju ir kryžiu- 
mi pasiimti to, kas jam priklausė, to, ką norėjo užkariauti ir užval- 
dyti. Dėl tos užmačios paliko visa kita. Paliko visas žemes ir jų val- 
dymą. Visą ligtolinį gyvenimą paliko, kad galėtų pasiimti savo. Bet 
jis prarado viską, net ir gyvenimą. 

Aš pasirinkau kita. 

Aš irgi leidausi į pietus ieškoti savo. Bet, priešingai nei tėvas, ne- 
norėjau užvaldyti, kad turėčiau savo. Aš savo tik ieškojau. 

"Užvis sunkiausia buvo suprasti, kas priklauso man. Žinojau, 
kad nepriklauso tai, ką galima iškasti iš žemės, suspausti delne ir 
paslėpti skryniose. Buvau tikras, kad tai kas nors kita, kad sužinosiu 
tada, kai atrasiu tikslą. 

Jaunystės dienomis nežinojau, kad ieškosiu visą gyvenimą. 

Vienintelis, kurio jaunystėje suvokiau ieškąs, buvo tėvas — tas, 
kuris paliko viską, trokšdamas gauti viską. 

Jo ieškoti iškeliavau. Ne šlovės, ne garbės, ne valdžios ir ne turtų. 
Bet kaip tik tai radau. 

Venecijoje radau šlovę, garbę, valdžią ir turtus. Bet tėvą, kurio 
ieškojau, praradau. Atidaviau mirčiai tą dieną, kai suradau. 

Tą dieną mano tėvas prarado viską. Šlovė ir garbė liko, bet šitai 
menkai guodžia paskutinio atodūsio valandą. 

Kaip dangaus angelų atvestas, sutikau jį paskutinę gyvenimo 
dieną toli toli pietuose, kažin kur prie kitados buvusių Vytauto Di- 
džiojo valdų sienos. Tada jis man dar pasakė: „Visa tai mano.“ 

O aš jam atsakiau: „Ne, tėve, niekas jau nėra tavo.“ 

Ir jis nusišypsojo jėgoms smilkstant, nesuvokdamas, kad suprato 
mane neteisingai. Bet negalėjau užbaigti minties, nes jo gęstančios 
akys žibėjo pritarimu: „Ir mano jau nieko nėra.“ 

Nes prie tokios išvados priėjau gyvenime po ganėtinai ilgų paieškų. 

Radęs tai, ko ieškojau. 

Tas sprendinys mane paguodė ir tikrai nuo daug ko išgelbėjo. 
Bet nežinau, ar jis teisingas, ir nenoriu žinoti. Juo tikėjau, pagaliau 
vien tikėjimo man užteko. 


Aš, Martinas Aurelijus, mačiau ganėtinai žudynių, karo, maro ir mir- 
ties. Negarbingos šlovės ir nešlovingos garbės taip pat mačiau ganėtinai. 

Valdžia ir pinigai pražudė daugiau mano draugų negu maras. 

Praradau visus tuos, kuriuos mylėjau. 

Todėl aš, Martinas Aurelijus, nusprendžiau užvaldyti likusį zy- 
venimą ir skirti jį Dievo šlovinimui menu. Įgijęs sienų paveikslų 
piešimo įgūdžių ir pasimokęs tapybos Venecijoje, nusprendžiau tapti 
Bažnyčios dailininku. 

Dar Venecijos metais taip pat nutariau nė viename paveiksle, nė vie- 
name tapinyje nerašyti savo vardo. Bet visuose palikti savo veido atvaizdą. 

Tėvo įsakymu su manim visur drauge keliauja bičiulis akmenta- 
šys Klamas. Vaikystėje jis davė pažadą, kad atsakys už mane gyvybe. 
Kartais man atrodė, kad jis sudaręs sąjungą su pačiu nelabuoju, ku- 
ris ištempė jį sausumon tąsyk, kai aš panirau vandenin iki kaklo, bet 
dėl to negaliu jo kaltinti, o tik save. Vis dėlto jis ir naudos iš mano 
draugijos turėjo. 

Dažnai gal daugiau negu aš iš jo. 

Meilės aš taip pat patyriau. Pamilau jaunystėje. Meilė buvo stip- 
ri ir aistri, kupina ugninio purpuro. Ji buvo tokia stipri, kad užval- 
dė mano gyvenimą, kaip pavasaris, kuris sugniuždo ir nugali žiemos 
šaltį ir žemė pratrūksta žiedais. Mano meilė buvo ir karšta, kaip 
ugnis. Tokia karšta, kad jaučiau gyvas degąs. Manau, dėl to meilės 
ir ieškojau visą gyvenimą. Tik tokios stiprios ir karštos, kaip jaunys- 
tėje, jau neberadau, nors vėl radau moterį, kurią mylėjau jaunystėje. 
Bet mūsų meilės liebsna tebuvo tiktai atošvaistė anos ugnies. Tokios 
ugnies karščio antrą kartą patirti negali. 


AI 


Dabar kamuojuosi su prasta atmintim. Jau nebepamenu tokios 
urduliuojančios meilės gilversmės, kuri jaunystė lyg sūkurys buvo 
įtraukusi. Aistros purpuro jau nebepamenu — nė moters švelnaus švy- 
tėjimo. Visa tai liko toli praeityje ir aš kankinuosi dėl prastos atminties. 

Kartais per patį vasaros šiltumą mane apima žiemos žvarbis. 

Tai kodėl pasakoju savo istoriją? 

Nebeprisikels po žeme atgulęs mano tėvas nei broliai. Nebegirdė- 
siu daugiau savo žmonos Floros malonios kalbos, mano vaikų akys 
jau niekada nebeatsimerks ir į mane nebepažvelgs. Iš Kodučio, ku- 
ris buvo mano mokytojas, paliko tiktai blankus mielas atvaizdas 
atminty. 

Pasakoju tik dėl to, kad noriu vėl juos visus mintyse susikviesti. 

Tik dėl to, kad noriu išvysti jų veidus prieš save, išgirsti jų balsus 
ir kalbas. Juk kai žmogus pasakoja, žodžiai kuria gyvenimą, laikas 
ir mirtis pasitraukia. 

Nusprendžiau papasakoti tai, norėdamas įveikti mirtį. Tą, kuri 
išsivedė visus mano brangiausius. Žinau, kad tik jų šešėlius mirtis 
man paskolins. Tiesa, tie šešėliai, kurie rasis šiomis dienomis, manęs 
jau nebepaguos. Todėl savo šešėlių šaly šiandien taip pat būsiu vie- 
nas kaip pirštas. 


Versdamas pirmuosius trumpus skirsnius, praradau laiko ir vietos 
jausmą. Tai buvo prologas, bet jo poetiškumas, trumpai apsakant 
žmogaus gyvenimą, mane sujaudino. 

Skaičiau knygos tekstą nuo pradžios, nes rašysena buvo aiš- 
ki, puslapiai nesuterlioti. Raudonas rašalas nepersigėręs. Vienoje 
vietoje trūko tikriausiai lapo ar kelių. Vietoj jų buvo įkištas storas 
puslapis su romėnišku skaičiumi II. Vis dėlto numeracija man pa- 
sirodė nelogiška, nes pirmas lapas buvo pažymėtas IA. 

Supratau, kad tai labai atviras ir išsamus XVI amžiaus vyro 
gyvenimo paveikslas. Lyg ėmiau atsitokėti praradęs nuovoką sė- 


dėdamas prie kodekso. 

Nuo spalio 10-osios darbas pranašingai buvo padalytas į dvi dalis 
ir bibliorekoje sėdėdavau iki vėlumos, nes įgijau ypatingą statusą. 

Kaip numatė tėvas d'Andželas, dieną bendravau su karaliene 
Kristina, o vakarui virstant aksomine Romos naktimi, imdavausi 
antrojo darbo su nedorybe, kurią tėvas d Andželas pavadino ta- 
bako krautuvėlės pardavėjos istorija. 

Kaip jis numanė, šita nedorybė greitai perėjo į aistrą. 

Pradėjęs tyrinėti Kastoro kodeksą, per bibliotekos katalo- 
gų paieškos sistemą susiradau daugiau šiaurietiškų kodeksų. Be 
Codex Aboensis, sa Suomija buvo susiję dar trys: Codex Kalmar, 
Codex Kumoensis ir Matbiae Joannis Westh Codex. 

Paieškos sistema nurodė Kastoro kodeksą esant Vatikano 
apaštalinėje bibliotekoje, bet duomenų pateikė nedaug: tik pava- 
dinimą, klasifikaciją, kaip šiaurėje parašyto veikalo, ir tai, kad jis 
nepilnas. Kaip galima parašymo data nurodyta XVI amžiaus pir- 
ma pusė. Biblioteka jį įsigijo 1689-aisiais. Manyta, kad veikalas 
iš karalienės Kristinos rankraščių kolekcijos, bet trumpa pastaba 
nurodė, jog Vosijaus sąrašuose Kastoro kodekso nėra. Autorius 
buvo apibūdintas kaip antagligen Castor Cacspuolinen i Cumlinge 
Suecia, kyrkoherde och prūst. 

Apie Kauno egzempliorių bazė duomenų neteikė, — matyt, 
Vatikano leidimas laikytas originalu. Taip pat nebuvo nurodyta, 

kad Kastoro kodeksas perkeltas iš Vatikano bibliotekos į Slapruo- 
sius archyvus. 

Suomijos nacionalinio archyvo paieškos sistema iškėlė dau- 
giau kaip dešimt tūkstančių viduramžių pergamentų fragmentų. 
Pasak bibliotekos atsiųsto paaiškinimo, manoma, kad saugomi 
fragmentai maždaug iš tūkstančio penkių šimtų skirtingų veika- 
lų. Nacionalinė biblioteka nurodė, kad išliko tik kelios dešimtys 
pilnų rankraščių, ir Kastoro kodekso tarp jų nebuvo. 


Kas vakarą palikdavau Vatikaną su piligrimų ekspresu ir Respub- 
likos aikštėje atsirasdavau dešimtą valandą. Vakarieniaudavau 
restorane Fratellį Morini, kaip ir tada, kai gyvenau Julijos pensio- 
ne, bet galiausiai man nusibodo ta vieta ir padavėjų su patiekalais 
lakstymas po kolonadą pirmyn atgal. Nusibodo ir įžūlūs balan- 
džiai, kurie šokinėdavo tarp pustuščių lėkščių blusinėdamiesi ir 
kuriuos padavėjai imdavo vaikyti tiktai klientams paprašius. 

Tik vėliau supratau, kad aukštos kolonos ir baltom staltiesėm 
užtiesti mažyčiai staliukai tarp jų kūrė tuščios pompastikos per- 
smelktą vienišiaus vakarienės vaizdą. 

Netoli nuo mano namų, vieno pastato vidiniame kieme, buvo 
restoranas savotišku pavadinimu Oužrinalis, į kurį daugiausia už- 
sukdavo gretimų kvartalų gyventojai. Jis man buvo kiek ne pagal 
kišenę, bet nebesilankiau Vatikano kavinėje, tad pamaniau, kad 
galiu sau leisti padoriai vakarieniauti. Nedidelį restoranėlį užpil- 
dydavo romiečių šeimos su savo pašnekesiais ir juoku, o dienai 
baigiantis mane tai džiugino, nes suteikdavo atgaivos vienatvėje, 
į kurią pamažu įstūmė didelės apimties tiriamasis darbas. 

Vienąkart po sunkokos dienos bebaigiant vakarienę, restora- 
no šeimininkė — veikiausiai savininko žmona — atnešė man taurę 
grapos. Nebuvau jos užsisakęs ir paklausiau šeimininkės, kam ją 
atnešė, o ši, nurinkdama indus, metė: 

— Jums reikia jos, priklauso prie vakarienės. 

Tas malonus gestas akimirksniu sugrąžino atmintin Mariją, 
priminė jos įprotį rūpintis ir žiūrėti, kad mano gyvenimas neiš- 
kryptų iš vėžių. Man reikėjo Marijos, desperatiškai jos ilgėjausi. 

Pagalvojau, kad Marija, be jokios abejonės, būtų man labai 
pagelbėjusi nagrinėjant Kastoro Dvipusio tekste galbūt iškiliau- 
sias meno istorijos detales. Menininkų, apie kuriuos kalbėjo tė- 
vas d Andželas, biografijos ir jų datavimas buvo jos studijų sritis. 
Marija buvo baigusi meno istorijos mokslus Helsinkio universi- 
tete, bet praktiniais sumetimais pratęsė studijas ir įgijo vertėjos 
kvalifikaciją. 

Nė nesvajojau vienas sugebėsiąs prasibrauti pro rūdžių raudo- 
numo raidžių tankumynus, susiraizgiusius Kastoro kodekse. 

Darbas judėjo toliau, grapos taurė ant stalo atsirasdavo vis 
dažniau ir aš tiktai žavėjausi maloniosios ponios supratingumu. 
Nuovargis man jau gniuždė pečius ir buvo neįveikiamas. 

Naktimis nepailsėdavau. Kaip visada, kai ilgai dirbdavau 
įtemptą darbą, pradėjau budintis vidur nakties, mane kamavo ne- 
miga ir keisti, itin tikroviški sapnai. Tie sapnai ir jų pleišenos, ku- 
rias vėliau prisimindavau, kankino ir slėgė. Dieną jie nevalingai 
sugrįždavo atmintin neryškiais vaizdais, kurių veiksmo laiko ir 
realumo negalėjau suvokti. Buvau tai patyręs ir studijų laikais, Ži- 
nojau, kad šitaip nutinka nuo išvargio ir monotoniško gyvenimo. 

Vėl taip pat jaučiausi. Mano sapnuose dabar atsirado mažu- 
čiukas seneliukas, kunigas iš Alandų salos ir daugybė žmonių, 
apie kuriuos jis rašė. 

Vieną vėlų vakarą ėjau iš restorano, persimetęs per petį švar- 
ką, įsikišęs į kišenę ranką, ir pamaniau, kad Salta di San Nicola 
da Tolentino gatvelė sutemus kartais atrodo rūstesnė. Palaiminau 
namo, kuriame gyvenau, seną, tamsiu raudonmedžių apmuštą 
liftą, gelbstintįį mane nuo laiptų, bet keiktelėjau dabar nedegan- 
tį šlifuoto stiklo šviestuvą. Žinojau, kad atsidursiu tamsoje, kai 
liftas pakils į mano aukštą, nes toje laiptų aikštelėje šviestuvas 

taip pat nedegė jau kelios dienos. Buvau užsiminęs apie tai namo 
prižiūrėtojai poniai Gabrielai Andreoti. Ji išklausė mane su užuo- 
jauta veide lyg pasakojant apie didelę nelaimę ir, įtikinamai link- 
sėdama galvą, pažadėjo sutvarkyti, kai tik galės. Liftui kylant 
atsirėmiau į sieną, o kai jis sustojo mano aukšte, atitraukiau suve- 
riamas groteles ir žengiau į laiptų aikštelę. 

Suvokti, kad iš tamsos išniro juoda figūra, nespėjau, bet pa- 
jutau rankas: jos stipriai įsikibo man į atlapus, nė neieškodamos 
tamsoje, čiūpo mane taikliai, lyg plėšraus paukščio nagais. Fi- 
gūra šoko ant manęs ir smarkiai pastūmė prie susiveriančių lifto 
grotelių. Aukštielninkas nulėkiau į laiptų aikštelę ir nuo smūgio 
nugara nučiuožiau prie sienos. Bet šykščioje šviesoje suspėjau pa- 
matyti tą žmogystą skuodžiant laiptais žemyn. 

Sukrėstas užgniaužiau pyktį ir atsistojau. Tamsoje visai neį- 
žiūrėjau nepažįstamojo bruožų, net veido. Pajutau tiktai jo jėgą ir 
nepaprastą greitumą. Vagis puolė nuo mano buto durų, bet pa- 
lengvėjo blausioje laiptinėje pamačius, kad durys tebėra užrakin- 
tos ir nebuvo atidarytos. Žengiau prie jų ieškodamas rakto, paju- 
tau, kad dreba rankos. Staiga prisiminiau naktį prie Julijos pen- 
siono matytą juodąjį praeivį. Ar šįkart iš tamsos išpuolė tas pats? 
Gal tai profesionalus vagis, kurio teritorijoje atsidūriau? 

Pamačiau, kad lifto durys dar atviros. Įėjau ir uždariau jas. 
Paskui impulsyviai vėl atidariau ir atsargiai užlipau ant suolelio 
palei lifto galinę sieną. Nuo jo lengvai pasiekiau šlifuoto stiklo 
šviestuvo gaubtą ir nuėmiau. Lemputė buvo atsukta kaip tik tiek, 


kad nedegtų. 


Norėdamas nusiraminti ir atsikratyti bjaurių sapnų, namo iš Va- 
tikano grįždavau didžiausiu lanku per Romą. Vis dėlto galiausiai 
turėdavau pereiti Via Nazionale, už poros kvartalų nuo namų, 
kai gyvenau Julijos pensione. Su malonumu vaikštinėdavau, kol 
uždarydavo parduotuves, nes aplink buvo gyva, triukšminga. 

Ten nematydavau dabitų, parduotuvėse lankėsi paprastos romie- 
tės mamos su vaikais. Čia viskas buvo paprasta ir tai gaivino man 
dvasią, Vatikano studijų kabinete varžomą labai siauros srities. 

Kiek prisimenu, temstant vakarui atmosfera pasikeisdavo. Ir 
kaip tik vėlyvos vakaro valandos buvo įdomesnės, tiesą sakant, 
kitkuo, nei norėjau. Vis dėlto man nepavyko įsigyventi į saugią 
ir triukšmingą tos vietos kasdienybę. Užtat vėlyva vakaro tamsa 
įsigyveno manyje. Naktys Romoje pasikeitė. 

Spalio pabaigoje dar pasitaikydavo nesuvokiamai šiltų ir ma- 
lonių vakarų, bet naktys pamažu virto šiurpiais jausmingų ir 
goslių sapnų verpetais. 

Tos Romos kekšės, kurios budėdavo artimiausiuose Termi- 
ni stoties kvartaluose, ir kitos iš Via de! Tritone gatvės, šitos sri- 
ties amatininkėmis net nevadintinos, nakties tamsoje atsirasdavo 
mano kambaryje per sapnus tartum banda alkanų pabaisų: nuo- 
gų, gašlių ir įžūlių, liulančiom krūtim. 

Pabusdavau vidury nakties dusinamas tumulais užgriūvan- 
čių kūnų, šlapias nuo prakaito, susisupdavau į paklodę, pašokęs 
atplėšdavau plačiai langus ir laukdavau, kol pasruvęs oras nuga- 
rins prakaitą. Gerdavau šaltą alų, įsipylęs į jį viskio, bet, pastebė- 
jęs, kad tada dar labiau kaistu, pradėjau gerti stiprų vyną, nuo jo 
miegodavau kietai ir kitą dieną būdavau slogiai apdujęs. Tas ap- 
dujimas išsisklaidydavo tiktai vidurdienį, kai Vatikano kavinėje 
išgerdavau tokį skaičių espreso puodelių, kad širdis, rodės, nebe- 
atlaikys baisingai pašokusio pulso. 

Kurį laiką vyriškai kentęs tuos karštus geidulingus naktinius 
regėjimus, vieną rytą paskambinau Marijai į Suomiją ir užliejau 
ją jausmingais ir aistringais žodžiais. Pareikalavau atvažiuoti tuč- 
tuojau, kad ir kas dėtųsi naujajame darbe. Užsiminiau ir apie 
„mistišką vienuolio pasakojimą“, kurį pradėjau krapštinėti, o po- 
kalbio pabaigoje su įtikinamu rūstumu pareiškiau, kad naktys 
Romoje be jos man tikras pragaras. 


Zi 


Marija atsisakinėjo teisindamasi, kad negali paprasčiausiai 
imti ir palikti darbą Suomijoje. 

— Brangusis, gal užmiršai, kad aš ir čia turiu darbų ir įsiparei- 
gojimų: 

Leidėjas, iš kurio Marija dažnai gaudavo užsakymų versti, ta- 
rėsi su italų L/bri del Arte leidykla dėl didžiulio, visai Europai 
skirto spaudinio apie Renesansą. Derybos užsitęsė ir užtruko il- 
giau, nei iš pradžių mes buvome numatę. Marija turėjo išversti 
į suomių kalbą išsamų profesoriaus Frančesko Kjavenos leidinį 
apie Italijos renesansą. Darbas buvo titaniškas, ir leidėjas apskri- 
tai abejojo dėl projekto rentabilumo, svarstė, ar nebūtų naudin- 
giau nusisamdyti kelis vertėjus, o ne vieną. 

— Įsivaizduoji, mielasis, kaip bjauru, kai nustatinėjama mano 
vertė. 

Ji baigė pokalbį tais pašaipiais žodžiais ir ištarė juos visai ra- 
miu balsu, bet mane perėmė kūniškas ilgesys. 

Kitą rytą, prieš išvažiuojant į Vatikaną, atėjo Marijos žinutė: 
„Leis! Versiu skyrių apie Florencijos brandųjį renesansą, freskų ta- 
pybos raidą. Visas tas grožybes! Kjavenos leidinyje yra gana pla- 
tus skyrius ir apie Venecijos renesansą. Ar apie tai ką nors Žinai? 
Mielasis?“ 

Drebančiom rankom parašiau atsakymą tik į paskutinį klau- 
simą: „Žinau. Atvažiuok“ 

Praėjo trys dienos nuo mūsų pokalbio ir vakare suskambo 
šiaip jau nebylus vidaus telefonas. Skambino ponia Andreoti, ji 
taip greitai ir energingai prapliupo itališkai, kad nieko nesupra- 
tau, kol pro aparato traškesį kalbos plūsme neišgirdau žodžių: 

— Marija čia. 

Ji pakilo lėtai skubančiu, trūkčiojančiu ir girgždančiu patri- 
cijų namo liftu ir vos peržengė su lagaminais slenkstį, aš plėšte 
nuplėšiau suknelę. 

Po karštos nakties blykštant Romos rytui Marija galų gale atsi- 
kvėpė ir paklausė: 

— Koks tas vienuolio pasakojimas? 

Atsiplėšiau nuo jos ir, prišokęs prie darbo stalo, čiupau visą 
pluoštą Kastoro popierių: 

— Štai! 

Nė galvos nepasukusi į popierius Marija pasižiūrėjo į mane su 
pašaipa ir pasakė: 

— Baisu, kokią barzdą užsiauginai! Ir kada pradėjai rištis plaukus 
į uodegėlę? Kas čia per vienuolystė? Maniau, kad tai tavo disertacijos 
popieriai. Vadinasi, gaišai laiką dėl kažkokio nesuprantamo teksto? 

Pasakiau jai tiesą: 

— Taip. 

Marija piktai papriekaištavo, kad tuščiai leidžiu laiką, nuvarė 
į kirpyklą ir kitais atžvilgiais sugrąžino mane į kasdienybę. Kaip 
visada, jai esant šalia, apėmė malonus sutvarkyto gyvenimo jaus- 
mas. Ji greitai viską surikiavo bute, kur primėtydamas popierių 
buvau sukėlęs jei ne chaosą, tai bent jau netvarką. 

Marijos šviesumas mane stulbino. Neilgai buvom išsiskyrę, 
bet, nuolat matant tamsaus gymio italus, jos oda ir plaukai švy- 
tėjo akinamu baltumu. 

Lygų plaukų kirpimą, kurį ji atkakliai puoselėjo Suomijoje, 
buvo pakeitusi trumpa bohemiška, nudažyta tamsiom sruogelėm 
ir tiksliai sumodeliuota vėjavaikės šukuosena. Mane jaudino jos 
žvilgsniai po trumpo išsiskyrimo: šiaip jau griežtos ir reiklios mė- 
lynos akys atrodė kupinos švelnumo. 

Marijos veidas buvo kiek asimetriškas ir, mano galva, žavin- 
gai derėjo su retkarčiais pakintančiu maloniu jos balso tembru. 
Šitą jos ypatumą pastebėjau jau tada, kai pradėjom susitikinėti. 
Neskatindamas, bet nekantraudamas laukiau, kol tai išgirsiu jos 
balse, lyg norėdamas širdies gilumoje įsitikinti, kad ji tikrai atva- 
žiavo pas mane. 

Pirmasis bučinys, Marijai maloniai prisiglaudus prie manęs 
numalšino nuovargį, perėmusį kūną sėdint prie kompiuterio Va- 
tikano studijų salėje. Naktiniai košmarai ir reginiai, kurie buvo 
mane apnikę, irgi pamaži prapuolė. Kai blyškią ryto valandą po 
karšto ir aistringo mylėjimosi smarkus alsavimas virto atodūsiais, 
vienuma ir nuovargis, rodės, atsitraukė kažin kur. 

Mane kamavęs juodo nepažįstamojo vaizdas nublanko visiš- 
kai, kai papasakojau apie jį Marijai. Ji papriekaištavo, kam bas- 
tausi be tikslo, ir protingai pridūrė, kad Romos naktyje juodos 
figūros vaikščios kaip vaikščiojusios, jeigu pats norėsiu jas matyti. 
Priešingai, mano apsakytas nakties praeivis juodais drabužiais jai 
pasirodė gana ramus padaras, palyginti su tais, kurių ji tarė atra- 
sianti, jeigu gerai ieškos. 

Antraip nei buvau numatęs, mums nereikėjo gyventi į skolą. 
Niauriai vienišom grapos taurėm pasibaigdavusios mano vaka- 
rienės restorane Oužrinalis baigėsi. Prasidėjo Marijos itališkosios 
virtuvės laikai. Ji patenkinta straksėjo Viktoro Palo virtuvėlėje, 
kuri jai priminė kimštinai prikimštą vandenynų laivo kambu- 
zą, žiūrinėjo į lentynas, nuo pirmutinės iki pat viršaus prigrūs- 
tas kūpsote kūpsančių maisto produktų. Per vidurį prie galinės 
sienos, Marijos džiaugsmui, puikavosi plati dujinė viryklė, šalia 
jos — spintelės storais mediniais stalviršiais ir blausiai blizgantis 
masyvus, nerūdijančio plieno šaldytuvas. Ant medinio stalviršio 
šalia šaldytuvo stovėjo pažiūrėti sudėtingas žvilgantis chromuo- 
tas espreso aparatas. Marija paglostė jo paviršių. 

— Kas tas Viktoras Palas iš tiesų? — paklausė ji. 

Papasakojau jai apie susitikimą su Viktoru ir apie tai, kaip per 
Vatikaną sužinojau apie butą. 

— Tavo draugai Vatikane turi puikių ryšių, — pareiškė Marija, 
bet mąstė kitką: kilnojo nuo šaldytuvo maisto produktus, mitriai 
įjungė dujinę, padėjo ant jos keptuvę, įpylė šlakelį aliejaus ir pra- 
dėjo kepinti smulkiai supjaustytą svogūną. 

„Martinai, šitas miestas netikras, — pasakė Klamas ir atsisuko į 
mane išgąsčio išplėstom akim. Sėdėjome ilgame siaurame plokščia- 
dugniame luote, kurį žemokas, gumburuotas vyras su raudona ke- 
pure yrė irklu, įtvirtintu į keistą įkabą. Mėginau nuraminti Klamą, 
supratęs, kad jis išsigando ne tik supančių smaragdo žalumo bangų 
aplink luotą, bet ir dangaus pakraštyje žibančio miesto, kurio link 
plukdė mus irklininkas. 

„Daug girdėjau apie Veneciją, pastatytą ant salų, bet miestas, 
mano drauge, atrodo, plūduriuoja jūroje, nes salos nematyti nė 
ženklo.“ 

Klamas nugalėjo baimę tik kilsuojančio kelio gale, kai pastatė 
koją ant uosto grindinio ir pamatė, kad bent jau aikštės akmenys 
tikri. Aš taip pat išlipau iš luoto ir žengiau į prieplaukos grūstinę 
užsimetęs ant peties krepšį su dailininko reikmenimis. 

Čia viešpatavo neįprastas sambrūzdis ir kalbų maišalynė. Uoste 
laivų buvo taip tiršta, kad stiebų stirksojo ištisas miškas — supamas 
jūros bangų, jis lingavo kaip gyvų medžių. Užvis aukščiausiai buvo 
iškilęs baltas prašmatnus pastatas, o Klamas, pastebėjęs, kad įsispok- 
sojau į jį, pasilenkė ir sušnibždėjo: 

„Gerasis Martinai, žiūri visai ne ten, kur turėtum žiūrėti. Iškart 
pastebėjau, kad pora patrauklių merginų atkreipė į mus dėmesį, kai 
mes, narsūs ir drąsūs, išlibom į krantą.“ 

Aš vis tiek ten žiūrėjau tiktai į rūmus, todėl Klamas susierzinęs 
atsiduso ir tarė: 

„Rūmai tikrai gražūs. Dabar pasakyk man, Martinai, kaip va- 
dinasi šis statinys, kad galėčiau ramia širdim traukt savais keliais, 
nes pastebėjau, kad tamsesnioji mergina manim labai žavisi.“ 

„Tai dožo rūmai, Palazzo Ducale“, - atsakiau savo draugui. Bet 
atsigręžęs pamačiau tik jo nugarą, jis iš karto dingo žmonių minioje. 


Praėjus maždaug pusei metų nuo tos dienos, 1497 metų rudenį, aš 
pirmą kartą pasimačiau su Moru Kodučiu. Tai buvo malonus ar- 
chbitektas jau pražilusiais plaukais ir barzda, kiek žinojau, artimas 
Venecijos valdovo dožo Leonardo Loredano draugas. Jis sutiko mane 
priimti, nes jo tarnui pateikiau siūlomąjį laišką, kurį man buvo pa- 
rašęs vienas jaunas Venecijos didikas. 

Kodučis atidžiai perskaitė siūlomąjį laišką, nors pakilus rašto 
nerūpestingumas tikriausiai išdavė, kad jis parašytas darant paslau- 
£4 - veikiau akimirkos įgeidis nei iki galo abmąstytas poelgis. 

„Taip, pažįstu tą jaunąjį Forcą“, — burbtelėjo Kodučis, nežiūrė- 
damas į mane, lyg tiek žodžių užtektų laiškui įvertinti ar susidaryti 
nuomonei apie laiško rašytojo nusimanymą, apie kurį, kaip galima 
spręsti, Kodučis žinojo ar bent jau buvo girdėjęs. 

Vis dėlto dėdamas laišką ant stalo jis maloniai man pasakė: 

„Mano drauge, turbūt nežinai, kad laiško rašytojas Forca yra 
valdančiojo dožo giminaitis. Tai įtarus ir ūmus jaunuolis. Tokių 
laiškų jis veltui nerašo. Tad parodyk, ką moki.“ 

Sėdėdamas krėsle Kodučis kryptelėjo galvą į mano piešinių ritinį 
ir pasilenkė į priekį. 

Siūlomąjį laišką parašęs Forca matė tuos darbus prieš dieną, 
ankstyvą rytą, kai su draugais ryškiaspalviu baldakimu papuošta 
valtimi plaukė namo iš kažkokio pokylio. Pastebėjęs mane su pie- 
šimo reikmenimis vienų rūmų statybvietėje, jis paliepė sukti luotą 
į krantą, draugui į glėbį pastūmė ant kaklo pakibusią stulbinamo 


82 


grožio baltutėlės odos kurtizanę ir iššoko į prieplauką. Forca liepė 
parodyti darbą ir pasisakyti, kas aš. Išskleidžiau jam Venecijos pie- 
šinius ir jo šiurkštus, įsakmus išdidumas pamažu virto atidžiu su- 
sidomėjimu. Paskui jis karštosiomis, — gal norėdamas atsiprašyti už 
įtarumą, — brūkštelėjo man kelias pakilias eilutes tuščiame brėžinių 
lape. Ir sykiu paprašė perduoti linkėjimus didžiajam Morui Kodu- 
Čiui, kai įteiksiu $į laišką. 

„Nepažįstu to tavo Kodučio“, — sušukau pavymui, kai jis jau 
buvo įšokęs į valtį ir ilgais irklais stūmėsi nuo kranto. 

„Tikrai pažįsti, — riktelėjo Forca. — Juk kaip tik pieši jo rūmus!“ 

Kodučis neskubėdamas peržiūrėjo visus mano darbus, kai ku- 
riuos pakeldamas prieš langą, šviesoje geriau įsižiūrėdamas, ir galop 
sustojo prie vieno portreto. 

„Forcai patiko kaip tik šis piešinys, — suskubau aš. 

„Pelnei nepatikliausio iš nepatikliausių pasitikėjimą šituo pie- 
šiniu?“ 

„Jis sakė, kad mano darbuose viską lemia santykis.“ 

Kodučis apsimetė nustebęs ir pareiškė: 

„Šita Forcos, kaip meno žinovo išmintis, manau, nėra labai gili.“ 

Didikas iškėlė piešinį aukštai prieš save, bet paskui pralinksmėjęs 
pasižiūrėjo į mane: 

„Bet šiaip jau jis visiškai teisus.“ 


Kodučis susidraugavo su dožu ir jo giminaičiu Andrėju Loredanu, 
kai buvo rengiami Šv. Mykolo salos bažnyčios brėžiniai. Jis aptaisė 
savo bažnyčią baltu marmuru, sukūrė Venecijoje dar nematytą sta- 
tinį, o tada kaip visi, kurie pelno garbę ir ištaigą, sulaukė ir Vene- 
cijos dožų. 

Dožas valdė savo valstybės statybas, prekybą, 0 per ją, galima 
sakyti, vadovavo ir visam Venecijos gyvenimui. Kodučis buvo dožo 
patikėtinis: ne tik prižiūrėjo viešąsias Venecijos statybas, bet ir tomis 
statybomis lėmė, kaip pasisuks senųjų giminių tarpusavio kovos dėl 

šlovės ir garbės, kaip viena kuri iš miesto didžiųjų galų gale visu 
prašmatnumu iškils virš kitų. 

„Dožas labai uoliai žiūri savo garbės, — pasakė Kodučis, pasi- 
lenkdamas arčiau, kad girdėčiau per triukšmą, mudviem braunan- 
tis pro Šv. Morkaus aikštės sangrūdį Dožų rūmų link. Aikštė knibž- 
dėjo visokio plauko žmonių: garsiai rėkaujančių pirklių, jūrininkų, 
juokdarių margais apdarais. Kodučis įgudusiais mostais vaikė elge- 
taujančius vaikus, kimbančius į apsiaustą. 

„Jis kvietė mane ateiti. Iš to, kaip pasiuntinys išdėstė reikalą, 
sprendžiu, kad dožas blogai nusiteikęs. Vadinasi, kas nors nauja 
statoma Florencijoje arba Veronoje.“ 

Kodučis suraukė antakius sakytum dožą būtų ištikusi didelė ne- 
laimė, bet supratau, kad vis dėlto nė kiek nesijaudina. 

„Leonardą tai išmuš iš vėžių“, - šyptelėjo jis. 

„Ar jam negana Venecijos prabangos? Viso šito?“ — mostelėjau į 
galingų Dožų rūmų fasadą, nuo kurio kraigo ką tik pakilo būrys 
neramių balandžių. 

„Tuoj sužinosi“, — burbtelėjo Kodučis. Tą akimirką įžengėme 
į Dožų rūmų prieblandą. Lipant laiptais aikštės triukšmas greitai 
nuščiuvo. 

Dožas stovėjo savo priimamajame, aukštų langų užuolaidos 
buvo kiek atitrauktos ir šviesos spinduliai krito į jį. Ilgo šilkinio cha- 
lato raštai saulėje tviskėjo. 

„Ak, mano drauge Morai, atskubėjai į pagalbą, veikiausiai me- 
tęs svarbius statybų rengimo darbus. Labai vertinu laiką, kurį au- 
koji dėl mūsų draugystės.“ 

Dožas atsisėdo, maloniai pasiūlė sėstis ir Kodučiui. Stovėjau 
šiam už nugaros, per du žingsnius į dešinę, kaip jis buvo pataręs. 
Dožas giliai brasmego krėsle, todėl mačiau tik vieną jo veido pusę. 

„Matyt, per darbus neišgirdai naujienų iš Florencijos. Jeigu bū- 
tum girdėjęs, ir aš per tave būčiau jas sužinojęs, — susirūpinęs tarė 
dožas. 

„Gerasis drauge Leonardai, dėl to nė neabejok. Neklydau manyda- 
mas, kad tave smarkiai graužia rūpestis dėl Florencijos ir jos sėkmės.“ 

Pastebėjau, kad dožas akivaizdžiai mėgaujasi dviprasmišku 
draugo atsakymu. 

„Mano drauge Morai, Florencijos meno laimėjimai blankina 
Venecijos šlovę, žeidžia mane ir verčia jaustis senu sudžiūvusiu se- 
niu, vis labiau atsiliekančiu ir užmaršinamu laiko.“ 

Paskui jis pasilenkė prie Kodučio. Pastebėjau, kad dailaus šilkinio 
chalato apykaklė veržia jam kaklą, todėl balsas pasidarė gargždus: 

„Kur Medičiai atranda šitiek menininkų?“ — dožas atsilošė išly- 
gindamas nugarą. Jis ištiesė ranką, klausiamai atversdamas delną 
prieš Kodučį. 

„Šu jais varžytis pavojinga. Sako, Luka Pitis stokoja pinigų 
rūmų statybai. Jis nusisamdė Medičių architektą, — žinai, Buon- 
talentį, — vadovauti parengiamiesiems darbams. Manau, kad Me- 
dičiai su Buontalenčiu drauge rezga pinkles. Puikieji Pičių rūmai 
bus statomi už vargšelio Lukos pinigus ir galiausiai pusvelčiui atiteks 
Medičiams.“ 

Kodučis ilgai žiūrėjo į dožą, kurio dar tikrai nelaikė sudžiūvu- 
siu seniu. Mačiau, kad jis vis dėlto mąsto kažką kita, ne apie dožo 
piešiamą pinklių kilpą. 

„Garbusis drauge, kuris jau turi viską, ką turėti verta, absupęs 
save puikiausiom pasaulio brangenybėm ir net gyvenąs vienoje iš jų, 
nejau tau negana to, ką jau turi? Vičvieno deimanto spindesio už- 
tenka, jeigu jis tėra vienas ir vienintelis tarp panašių.“ 

Leonardas Loredanas suniuręs nusigręžė: 

„Jeigu būčiau pasitenkinęs tuo, ką turiu, dabar lesinčiau balan- 
džius Šventojo Morkaus aikštėje ir prašinėčiau turtingųjų išmaldos.“ 

Dožas dar giliau nuniro į aukštos krėslo atkaltės šešėlį. Iš aukšto 
krintant šviesai, vieną jo veido pusę tebedengė šešėlis. 

„Mielas Morai, nejau iš tikro leisi užgesinti mūsų seną draugys- 
te tokia niekinga smulkmena — seno draugo džiaugsmui neatveši į 

Veneciją menininko, kuris galėtų savo gabumais garsinti šį miestą ir 
mano senatvės dienomis. Venecijos nemirtingumą reikia įamžinti 
atvaizdais.“ 

„Dievas meną laiko savo rankose. Jis turi atsiųsti savo šlovintojus 
pas Mus.“ 

Dožo veide šmėkštelėjo įtampa. Tikriausiai atsakymas jam ne- 
patiko. Kodučis tartum nematė suniurusio dožo žvilgsnio. Jis kalbė- 

jo toliau: 

„Galbūt tada greta garbės Dievui rasis vietos ir dožų garbei.“ 

„Ak, Koduči, tu išsivaduotum iš bėdos, kamuojančios seną draugą!“ 

Tuos žodžius dožas ištarė piktai. 

Sėdėdamas krėsle jis pasilenkė prie Kodučio, todėl auksu siuvinė- 
to apdaro užsegta apykaklė vėl suveržė jam kaklą ir jis sušnibždėjo: 

„Gerasis drauge Morai, juk tu mane pažįsti. Aš kalbu vien apie 
pirkimą.“ 

Moras Kodučis minutėlę žiūrėjo į senojo dožo veidą. 

„Brangus bičiuli Leonardai, atrodo, radau tau šlovintoją. Gal- 
būt kada nors jis savo darbais išgarbstys tavo giminę. Galbūt Vene- 
ciją. Bet jis dar jaunas ir dar nepasirengęs.“ 

Po šių Kodučio žodžių dožas nutilo. 

„Mano drauge Leonardai, aš jį pažįstu. Negali nupirkti jo gebė- 
jimų. Negali pinigais valdyti meno.“ 

Tai sakydamas Moras Kodučis iš lėto pasisuko į mane ir ištiesė 

dešinę ranką. 

„Užteks, kad duosi jam darbo.“ 

Tik tada dožas Leonardas Loredanas atgręžė veidą į šviesą ir 
pažvelgė į mane. 


Kai atvyko Marija, susitikome su profesorium Frančesku Kjave- 
na ir jo žmona Liza. Buvome pakviesti vakarienės, kurią surengė 
Kjavenos leidykla. 

Buvau pripratęs prie Romos restoranų, kur vieną staliuką vi- 
sada aptarnauja du trys padavėjai, bet šįkart mandagūs baltašvar- 
kiai būriu grūdosi apie stalą. 

Kjavena buvo dailios laikysenos, pažiūrėti žinantis savo vertę 
ir šiek tiek pasipūtęs Bolonijos universiteto profesorius, kurio at- 
gal sušukuoti plaukai priminė nelankstų viržių krūmą. Nebuvo 
kresnas, kaip dauguma jo amžiaus italų, o ir jo žmona - grakšti, 
stilinga ir rafinuota. 

Profesorius žvelgė anaiptol ne veriamu pietietiškų juodų akių 
žvilgsniu. Jau anksčiau buvau pastebėjęs, kad kai kurie žmonės 
juokdamiesi primerkia akis. Kjavenos akys juokiantis visai už- 
simerkdavo ir mane pamaži perėmė jausmas, kad jos nesijuokia 
kartu su lūpom. 

Atkreipiau dėmesį ir į rafinuotą profesoriaus aprangą. Vaka- 
ras buvo šiltas, vakarieniavome terasoje, apačioje iš šono vėrėsi 
gražus Tibro vaizdas, bet Kjavena sėdėjo užsimetęs ant pečių pla- 
tų kokybiško tvido apsiaustą. 

— Mia cara Lisa, - kreipėsi į žmoną Kjavena, - ši jauna moteris 
Marija verčia mano knygą. Tai bus vienas iš tų šiaurietiškų leidi- 

nių. Suomiškam leidiniui ji verčia tekstą apie Florencijos freskas, 
taip pat skyrių apie Veneciją. 

Liza pasižiūrėjo į Mariją ir maloniai nusišypsojo. Pastebėjau 
jos raudonų akinių rėmelių kampučiuose blykčiojant mažus dei- 
mančiukus. 

— Florencijos renesansą Italija, aišku, skleidžia visame pasau- 
lyje, bet ar tikrai pažįstate Veneciją ir jos renesansą? 

Ponia Kjavena klausiamai šypsodama žiūrėjo į mudu. 

— Prisiminkite, jaunieji bičiuliai, — įsiterpė profesorius, — kaip 
ta epocha atsirado ir suklestėjo. Kodėl vienoje šalyje, keliuose jos 
miestuose, užgimė menas, kuris sukėlė perversmą visame pasau- 
lyje, - juk Renesansas ir sukėlė! 

Marija pasakė puikiai nutuokianti apie politinį Renesanso 
ekonomikos pamatą, žinanti, kad jo nebūtų, jei ne valdantieji 
privilegijuoti mecenatai. Antra vertus, Renesansą skatino ir var- 
žybos, per kurias Bažnyčia ir galingos šeimos menu stengėsi įtvir- 
tinti savo padėtį ir valdžią. 

— Si, taip. Pripažįstu, kad ekoniminį politinį pamatą lėmė to- 
kia, sakykim, priežastis. Bet pasekmės — didingi meno kūriniai, 
kurie sujaudina kiekvieną, kuris su jais susiduria. Tai stebuklas! 
Iškalbingas stebuklas, kurio, nors šitiek tyrinėjau, — Kjavena suė- 
mė žmonos Lizos ranką ir nusišypsojo lyg atsiprašydamas, - taigi, 
nors šitiek tyrinėjau, nesugebėjau paaiškinti. 

— Ką tiksliai norite pasakyti? — paklausiau profesoriaus. 

— Mio caro Francesco nori pasakyti, kad nesugebėjo atskleisti 
ekstazės, kurią išgyveno stovėdamas prieš tam tikrus Renesanso 
kūrinius kaip tikras meno istorikas. 

— Taip, - patvirtino profesorius, pastatė ant stalo vyno taurę ir 
paspusčiojo lūpas servetėle. 

Veidą užliejo jaudulio raudonis. 

— Kaip tyrinėtojas aš, aišku, turėčiau gebėti analitiškai nagri- 
nėti tai, ką matau. Profesoriaus pareigos Bolonijoje, suprantama, 

įpareigoja tai daryti. Dėl to turbūt sutinkate su manimi. Ir vis 
dėlto, — lyg atsiprašydamas skėstelėjo rankom jis, — dirbdamas 
kas kartą remiuosi tikėjimu ir intuicija. 

Marija pasižiūrėjo į profesorių kiek palenkusi galvą. Tam va- 
karui įsigytas šalis buvo nuslydęs nuo peties, peilį ir šakutę lai- 
kančios rankos nejudėjo. Ji lyžtelėjo lūpą ir paėmė į ranką vyno 
taurę. Paragavusi paklausė: 

— Tikėjimu ir intuicija. Kodėl? 

Profesorius pažvelgė į ją, nusišypsojo bemaž droviai, tarytum 
susimąstęs ir atsakė: 

— Analizės negana. 

— Vis dėlto savo knygoje pateikiate plačią interpretaciją ir po- 
žiūrį į Italijos renesansą. 

Profesorius suprato per daug įsijautęs ir rankos mostu parodė 
Marijai, kad valgytų toliau. Linktelėjo galvą man, gūžtelėjo pe- 
čiais žiūrėdamas į žmoną. 

— Tikrai, pateikiu plačią interpretaciją ir požiūrį, o jums, 
miela Marija, nebus sunku tai versti. Jūsų leidėjas sakė, kad ga- 
vote didelį balų skaičių ir iš meno istorijos. Mano tekste nėra 
teiginių, prieštaraujančių meno istorijos tyrimui ir interpreta- 
Cijai. 

— O ką nutylėjote? — paklausiau aš. Man pasirodė, kad prote- 
sorius Kjavena nori pasakyti tai, ko jo knygoje nėra. 

— Tiesą sakant, tai ne šio veikalo tema — nieku būdu. Matot, 
visą dieną dirbu universitete ir esu mokslininkas, bet mane, kaip 
žmogų ir meno stebėtoją, domina ir renesanso esmė tuo požiūriu, 
kaip jo kūriniai veikia žmogų. Turiu galvoje jausmus. 

Taip sakydamas jis pridėjo ranką prie širdies, paskui sustip- 
rindamas judesio reikšmę, priglaudė ir antrą. 

— Tai nėra vien analitinis tekstas. Mums teko apmąstyti kūry- 
biškumo esmę, meno kūrinio radimąsi ir tai, kad protu žmogus 
iki galo šito negali suvokti. 

— Renesanso menas jums atrodo toks stiprus, kad įžvelgiate 
čia ką nors antžmogiška? 

Profesorius Kjavena ramiai pažvelgė į mane iš kitos stalo 
pusės. 

— Būtent. Toks stiprus, kad sukurtas ne vien žmogaus. 

Šitokio atsakymo tikėjausi. Sutemo vakaras ir nuo Tibro pa- 
pūtė tykus vėjelis. Marija su ponia Kjavena lyg susitarusios užsi- 
metė ant pečių šalius. 

Profesoriaus atsakymas kažkodėl nedavė man ramybės. Pa- 
galvojau apie Stendalio sindromą, prisiminiau apie jį. Vis dėlto 
profesorius buvo daug matęs tyrinėtojas. O Stendalio sindromą 
patiria tie, kurie net nelabai domisi menu, jie pasijunta tartum 
užklupti jo ir dusinami. 

— Tad kaip reikėtų tyrinėti renesanso vaizduojamąjį meną: 
meno istorijos ar teologiniu požiūriu? — galų gale paklausiau pro- 
fesoriaus Kjavenos. 

Nelaukiau atsakymo. Kadaise kalbėjomės su Marija apie tai, 
ir mane labai džiugino, kad Bolonijos universiteto meno isto- 
rijos profesorius Kjavena priėjo prie to paties klausimo, kaip ir 
Marija. 

Kilstelėjau taurę, norėdamas pasiūlyti tostą, Marija padarė tą 
patį ir gurkšnojome vyną su Frančesku Kjavena bei jo žmona, lei- 
džiantis vis tirštesnėms sutemoms ir vis labiau vėstant Tibro vėjui. 

Padavėjas atnešė padėklą su vaisiais, keptų ledų plokščiose de- 
serto lėkštėse ir saldaus desertinio vyno. 

— Ar tikrai pažįstate Venecijos renesansą? Kodučį ir San Mi- 
kelės salos bažnyčią? Tą keistą mirusiųjų salą su kiparisais? Bū- 
dingas Venecijos renesanso bruožas — visai kitokių prasmių kal- 
ba, nei Florencijos ir Veronos, — garsiai mąstė Liza Kjavena. Po 
šių žodžių ji pasipurtė lyg nusikratydama nemalonaus šaltumo ir 
ėmė bedžioti šaukšteliu ledus, bet jų nevalgė. 

Marija atsakė, kad universitete šito tikrai niekas neakcentavo. 


90 


O aš atkreipiau dėmesį į Lizos Kjavenos paminėtą Kodučio 
pavardę, nes ji šmėkščiojo Kastoro kodekso tekste. Vis dėlto ne- 
užsikabinau už jos. 

— Judu gerai suprantate vienas kitą, — tarė ponia Kjavena, ma- 
loniai linktelėdama mano ir savo vyro pusėn. 

— Ką jūs dirbate? 

Papasakojau jiems apie disertaciją, susijusią su karaliene Kris- 
tina, ir Vatikane pradėtą tyrimą. Jų paklaustas dar pasakiau, ką 
manau apie bibliotekos plėtrą ir įraką Akademijai. 

— Tiesą sakant, skaičiau apie jūsų karalienės gyvenimą, - įsi- 
terpė Kjavena. — Karalienė atsisako valdžios ir sosto, atsiverčia į 
katalikybę, atvyksta į Romą ir vis tiek manosi tebesanti savo ša- 
lies karalienė: juokas pro ašaras, ar ne? 

— Karalienė Kristina buvo didi menų mecenatė ir, be abejonės, 
priklausė Romos valdžios elitui, - pasakė Marija ir jos žodžiuose 
aš išgirdau gynybą. 

— Manau, ji būtų buvusi silpnoka Švedijos valdovė ir istorijos 
vadovėliuose greičiausiai būtų pasilikusi dėl mėginimų diegti tuo 
metu užgimusią Šviečiamojo amžiaus filosofiją Šiaurėje, — arsa- 
kiau Kjavenai. - Tik gyvenimas Romoje jai, kaip kosmopolitei, 
užtikrino padėtį Europos dvaruose. 

Kjavena, rodės, pasvarstė mudviejų atsakymus. 

— Veikiausiai visa tai tiesa, — atsiliepė, — bet negaliu atmesti 
minties, kad ji visą gyvenimą mėgino susigrąžinti valdžios žen- 
klus, pirma savanoriškai jų atsisakiusi. 

Tai pasakė kaip priekaištą, sumenkindamas mano studijų 
objektą. 

— Juk valdžią pasiekti sunku, o prarasti lengva. Ne visi gimu- 
sieji valdžioje supranta jos vertę. 

Jis pakėlė vyno taurę ir išgėrė. Prieš nusišluostydamas lūpas 
didoka servetėle, netikėtai pažvelgė į mane vertindamas, rimtai. 
Akimirksniu supratau, kad profesorius, kuris per vakarienę no- 

rėjo pasirodyti kaip dvasingas tyrinėtojas, kitomis aplinkybėmis 
gali pavirsti kitokiu žmogumi. 

Tai suvokęs išsigandau, o ligi tol vyravusi maloni ir šilta 
atmosfera akimirksniu išsisklaidė. 

— Dirbsiu su Marija turbūt kasdien, bent jau telefonu, nes daž- 
nai būnu Bolonijoje, — tarė profesorius Kjavena. 

Jis maloniai, tėviškai šypsodamas pasižiūrėjo į Mariją. 

— Pasirūpinsiu, kad leidykla jai skirtų kabinetą. O jeigu jums 
iškils sunkumų ir aš galėsiu padėti, perduokite žinią per Mariją. 
Reikalauju, — nuoširdžiai pasakė man. 

— Frančeskas neveidmainiauja, — pridūrė ponia Kjavena. 

— Tiesą sakant, dabar prisiminiau vieną iškilusį klausimą, tiks- 
liau = su darbu susijusį techninį dalyką. Mane domina viduram- 
žių rašyino technika, bet aš net nežinau, kokiomis priemonėmis 
tais laikais buvo rašoma. Į ką galėčiau kreiptis šituo klausimu? 

— Matyt, rengiatės rašyti istoriją apie viduramžius? — dirbti- 
nokai nusijuokė Kjavena. Paskui valandėlę pamąstė, pasižiūrė- 
jo į mane ir tarė: —- Galiu tiktai duoti patarimą pasiprašyti pas 
mano bičiulį Fabricijų Silvestrę. Jis turi spaustuvę ir knygrišyklą 
Via Belsiana gatvėje, bet svarbiausia, kad tas žmogus nuodugniai 
perpratęs viduramžių inkunabulus ir rankraščius. Jis aistringas 
bibliofilas ir savo kolekciją uoliai saugo, tad jos tikriausiai nepa- 
matysite. Aš taip pat apie ją girdėjau didžiausius pagyrimus tiktai 
patylomis, bet patarimus jis mielai dalija. Būtinai perduokite lin- 
kėjimų nuo manęs, antraip jis jūsų nepriims. 


— Tikrai maloni pora, - pasakė Marija, kai išsiskyrėme su Kja- 
venom. 

— Taip, nors santuokoje ir ilgai nugyveno. 

Marija mažu kumšteliu aštriai sudavė man į šoną. 

— Kvailys. Tikras cinikas. 

Prisiminus profesorių kažkas man nedavė ramybės. 

— Dieną pagalvojau apie šitą sutapimą. Ar jis tavęs nestebina? 

Žingsniuodama šalia, Marija vis taisėsi šalį, slysčiojantį nuo 
nuogų pečių. Jos kulneliai buvo nepaprastai aukšti. Atsargiai 
žengiant nelygiu Romos grindiniu Marijos klubai lingavo ir toly- 
džio švelniai paliesdavo mane. 

— Apie kokį sutapimą tu kalbi? 

— Pamaniau, kad tau radosi darbo vieta Romoje tada, kai aš 
čia rašau disertaciją. Tuo pačiu metu. 

— Nepagalvojau apie tai. Galima ir šitaip pažvelgti. Mums ne- 
paprastai pasisekė. Tikriausiai nieko kita čia nėra. 

Kai Marija tarė tuos žodžius, jos balsas pažemėjo, tapo lyg gi- 
lesnis. Tai buvo jausmingasis Marijos kalbos bruožas, kurio ypa- 
tumu aš niekaip neatsistebėjau. 

— Taip. Tikriausiai. Bet kodėl leidėjas Suomijoje pasirinko 
kaip tik tave? 

— Jeigu gerai supratau, reikalavimai vis dėlto buvo tiksliai api- 
brėžti. Aš atitikau paklausą. Juk pati nesisiūliau, jeigu tai turi gal- 
voje. Atsižvelgiant į šitai, ne be reikalo stebiesi. 

— Kaip suomis leidėjas apibūdino tavo darbą? 

— Vieną dieną paskambino, pasakė, kad rengiamas leidinys 
apie Renesansą, ir paklausė, ar manęs tai nedomina. Iš karto at- 
sakiau, kad domina, nors apie atlyginimą jis dar nekalbėjo. Mė- 
ginau daugiau paklausinėti apie darbą, bet jis atsakė ir pats apie jį 
daugiau nežinąs. Tiktai paprašė paskambinti italui leidėjui, kuris 
koordinuoja bendrą projektą. 

— Vadinasi, Kjavenai? 

Marija pasižiūrėjo į mane. 


— Taip, Kjavenai. 

Kjavenos rekomenduotąjį Fabricijų Silvestrę įsivaizdavau kaip 
arogantišką Romos aristokratą ir turtingą spaustuvės savininką. 
Mažumėlę nusivyliau neradęs jokio Silvestrės įstaigos fasado. Įeiti 
į vidų buvo galima tiktai per tarpuvartę, išklotą glotniom akme- 
ninėm plokštėm. Spaustuvė buvo kvartalo vidiniame kieme. 

Priešingai nei Kjavenos Libri de/ Arte leidykloje, kur vestibiu- 
lis tvaskėjo marmuru, Fabricijaus Silvestrės spaustuvėje vestibiu- 
lio iš viso nebuvo. Vidiniame kieme buvo girdėti ritmingas spaus- 
dinimo mašinų bildesys, kuris tolydžio stiprėjo artėjant prie plie- 
ninių paprasto pastato durų su kuklia Silvestrės spaustuvės iškaba. 
Viduje bildėjo gerokai stipriau ir savo reikalą turėjau rėkte išrėkti 
duris atidariusiam darbininkui. Jis išsiėmė iš dantų nurūkytą ci- 
garetės galiuką ir parodė, kad lipčiau laiptais į viršų. Kažką suri- 
ko man į ausį neaiškia italų kalba su pagaunamu savotišku sve- 
timšalio akcentu, sykiu mostaguodamas ranka į priešingą pusę. 

Per spaustuvės mašinų griausmą beveik nesupratau, ką jis 
sako, ir pamaniau, kad rodo man kokį nors kitą įėjimą. Kai pasi- 
sukau jo ieškoti, darbininkas sugriebė mane už rankos ir pasuko 
laiptų pusėn. Šiurkščiai stumtelėjo į priekį, mostu pavarydamas 
tolyn. 

Pasižiūrėjau į jį, bet jis apsisukęs jau ėjo prie spausdinimo ma- 
šinos, kuri kriokuodama ir dūsaudama kaip didelis žvėris spaudė 

puslapius vieną po kito ir tvarkingai guldė į šūsnis. Susidarius 
ganėtinai šūsniai, darbininkas paimdavo ir padėdavo ją prie kitų. 
Palubėje ūžė daugybė oro drėkintuvų. Ant sienos kabėjo nuo 
kraštų nudriskęs ir pageltęs plakatas su Markso portretu. 

Nusileidęs laiptais žemyn, priėjau pailgą skliautuotą patalpą. 
Akmeninės sienos liudijo įvairių laikų statybą, įžiūrėjau ir skliau- 
tų užmūrijimus. Buvau matęs panašių ir senovės Romos griuvė- 
siuose. 

— Viršutiniai aukštai sudegė devynioliktame amžiuje, — išgir- 
dau už nugaros seno žmogaus balsą. - Buvo keturi. Pastatas kyšo- 
jo lyg savotiškas iltinis dantis vidury Romos. Jis niekada nebuvo 
atstatytas iki galo. Miesto valdžia tą draudė. 

Atsisukau. Manęs link viena koja šlubčiodamas artėjo pagy- 
venęs vyras. Su keista kupra ir persikreipęs. 
blyksteldamas apvaliais akiniais. Jo veide ir akyse įžvelgiau oru- 
mą, kuriuo švyti tobulai savo darbą išmanantys amatininkai. 

Nesuklydau, nes pasisakęs vardą vyras pridūrė: 

— Knygrišys. 

Aš prisistačiau. Silvestrė paspaudė man ranką — suėmė ne- 
paprastai stipriai. Jis mandagiai paprašė manęs paeiti į patalpos 
galą, kur stovėjo jo darbo stalas. Kaip patarė Kjavena, perdaviau 
linkėjimus. 

Išgirdęs Kjavenos vardą Silvestrė stingte sustingo. Valandėlę 
rėmė mane nemaloniu žvilgsniu, paskui lėtai nulenkė galvą lyg 
svarstydamas, ką tie linkėjimai reiškia. 

— Rūsys, šita patalpa, iš pradžių buvo aštuonių metrų aukščio. 
Šimtmečio pradžioje ji buvo perdanga padalyta į du aukštus. Iki 
tol pastate veikė skerdykla. 

Silvestrė reikšmingai pažvelgė į mane, sakytum kaip tik tai 
mane būtų kamavę, sykiu apeidamas mano perduotus nemalo- 
nius linkėjimus. 

Vidury kambario, kaip parodos salėje, stovėjo kelios vitrinos, 
Už stiklų buvo sudėtos senos knygos, visos unikaliai įrištos. 

Silvestrė atsisėdo prie darbo stalo, pasilenkė arčiau manęs lyg 
ruošdamasis šnekėtis su senu draugu ir paklausė: 

— Atėjote pro spaustuvę, bet spėju, kad dėl senų knygų? Į 
mano darbo kabinetą daug patogiau pakliūti pro kitur, — jis nu- 
brėžė ranka platų ratą, — jeigu susitiksime dar kartą. 

— Gerbiamas pone Silvestre, tikrai atėjau dėl senų knygų. Pro- 
fesorius Kjavena... 

Išgirdęs tuos žodžius Silvestrė pasisuko, paėmė nuo stalo di- 
delį kišeninį laikrodį sidabriniu korpusu ir, nežiūrėdamas į mane, 
įsikišo į liemenės kišenę. Jis tartum laukė, kol po nereikšmingo 
įvado pereisiu prie tikro reikalo. 

—... patarė kreiptis į jus, nes domiuosi — lyg ir techniniu po- 
žiūriu — viduramžių knygų įrišimu ir... 

Silvestrė linktelėjo galvą kiek susierzinęs, beveik nežiūrėda- 
mas į mane. Vis dėlto pernelyg greitai perėjau prie reikalo, jam tai 
atrodė nemandagu ir jis tykiu ir švelniu seno žmogaus balsu tarė: 

— Dabar du mano sūnūs vadovauja spaustuvei, aš pensininkas 
ir visai neprisidedu prie darbų viršutiniame aukšte. Bet kasdien 
ateinu į darbo kabinetą, nes spausdinimo mašinų dundesys man 
lyg širdies plakimas. Aš negaliu be jo gyventi. Seniems draugams 
patinka, kai paskambinu iš čia ir jie girdi fone spausdinimo ma- 
šinas. Nesu toks darbštuolis, kaip jie mano. 

Jis pasižiūrėjo į mane, lyg atskleidęs begėdišką melą. 

— Aš iš karto supratau, kad jūs ne spaustuvės klientas, kuris 
užklydo pas sukriošusį senį, nes kitados išmokau pažinti klientus. 
Vien iš išvaizdos suprasdavau, ko jiems reikia. Bet apie šių dienų 
jaunimą jau nieko pasakyti negaliu. 

Jo veidas kiek sugriežtėjo. 

— Ar jūs nemanot, kad ženklai ir simboliai pasikeitė ir prara- 
do ankstesnę prasmę? Kalbu apie išorinius simbolius. Bet aš jau 

nebežinau veikimo principų, net nežinau, ar kas nors iš viso šian- 
dien turi principų. Ką pasakysite? 

Jis pažvelgė į mane ir aš pastebėjau, kad, kaip daugumos pa- 
gyvenusių žmonių, jo vokų oda suglebusi, raukšlėm užvirtusi ant 
akių. 

Bet jų žvilgsnis, nors šiek tiek nublankęs, buvo skvarbus, pa- 
stabus. O tai, kaip seniokas nuleisdavo akis, savo ruožtu liudijo 
jo įprotį atriboti tai, į ką žiūri, ir įsiminti. Kaip tik taip jis pasiel- 
gė pažvelgęs į mano veidą ir akis. Suvokiau, kad tai daug patyręs, 
protingas žmogus, kuris kažkodėl pamanė turįs įsidėmėti mane, 
nors tik paskubomis pradėjom pokalbį. 

Po valandėlės supratau, kad Silvestrė labai vertina pasaulį, 
kuriame visa turi pavadinimus, vertina žmones, kurie turi princi- 
pų ir siekių. Gyvenimą jis nugyveno ne be rūpesčių - supratau tai, 
žiūrėdamas į jo veidą ir gilius rėžius palei lūpų kampučius. Vis 
dėlto jo veidas švytėjo sunkiai apibrėžiamu, ilgo gyvenimo, pa- 
tirčių ir smūgių sutvirtintu orumu. Kuprota ir tikriausiai kokio 
nelaimingo atsitikimo ar ligos perkreipta jo figūra dvelkė aris- 
tokratiškumu, kurį iš anksto tikėjausi pamatyti, bet visai kitokį, 
nei įsivaizdavau. Tai buvo dvasios, ne išorinės povyzos aristokra- 
tišku mas. 

— Rašau darbą apie moralės filosofiją. 

Silvestrė ilgai žiūrėjo į mane pro sunkius vokus ir vertino. 

— Moralės filosofiją? 

— Taip. Tyrinėju Švedijos karalienės Kristinos Romoje palik- 
tus rankraščius, moralės filosofijos esmę ir tekstų santykį su eti- 
niais tų laikų klausimais. 

— Tema puiki. Tikriausiai nagrinėjate Tomo Akviniečio eti- 
nius principus ir jų taikymą. Ar galite palyginti tų laikų nuosta- 
tas su šiandieninėmis? 

— Mano darbas akademinis, jame šito atskleisti nereikia. 

Silvestrė nusišypsojo su malonia ironija. 

— Gaila. 

Svarsčiau, kaip pakreipti kalbą Kastoro kodekso pusėn. 

— Ir dar vienas dalykas. Jei kalbėsime apie senuosius rankraščius. 

Silvestrės akiniai blykstelėjo. 

— Kitoks nei jūsų minėtoji septyniolikto amžiaus etika. 

— Taip, visai kitoks. Šaltinių medžiaga, kaip čia pasakius, ne- 
vienalaikė... 

— Kas tai per dalykas? 

Silvestrė paklausė tyliai, be šešėlio smalsumo. Vis dėlto jo 
klausimas buvo kupinas laukimo įtampos. 

— Profesorius Kjavena sakė, kad turite didelę viduramžių rank- 
raščių kolekciją ir puikiai išmanote jų sudarymo būdą — ne tik 
tekstų rašymą, bet ir įrišimą. 

Daugiau nieko nepasakiau. Silvestrė nusiėmė akinius ir užsi- 
merkęs pirštais pasitrynė tarpuakį. Paskui lėtai užsidėjo akinius 
ant nosies ir nuleido ranką ant stalo. Pasižiūrėjo į mane atšiauro- 
kai, lyg būčiau priminęs kokį nors liūdną dalyką. Truputį paty- 
lėjęs, ranka padarė tartum nevalingą judesį — kilstelėjo ir pirštų 
galiukais tyliai pabarbeno stalo paviršių. 

— Kjavena. 

Nesupratau asociacijos, kuri šmėkštelėjo mano galvoje, kai jis 
tarė tą vardą. Man pasirodė, kad senasis knygrišys draugo vardą 
ištarė kaip keiksmažodį — tuo pačiu akcentu, greito smūgio aš- 
trumu. 

Prisiminiau vakarienę su Kjavena ir jo žmona. Tada mažumė- 
lę suglumęs svarsčiau, koks profesoriaus žvilgsnis, nes jam šyp- 
sant nemačiau akių. Pamaniau, kad žvilgsnis galbūt parodytų vi- 
sai kitokį žmogų, nei tas savo tyrimų apkerėtas, visų mylimas 
profesorius norėjo pademonstruoti. Negalėjau tiksliau apibrėžti 
to, ką supratau, bet vaizdą įsiminiau gerai. 

Kjavena buvo susijęs su kažkuo grėsmingu ir tai, kaip Silves- 
trė tarė jo vardą, patvirtino mano mintį. 

— Vadinasi, kalbėjotės apie tai su Frančesku? 

— Klausiau jo apie senųjų kodeksų rašymo būdus ir įrišimą... 

— Ir jis patarė kreiptis į mane?.. 

— Taip. 

— ... nes jo žinios iš tiesų tiktai paviršutiniškos. 

Silvestrė tai pasakė sausai, nė krustelėjimu neparodydamas 
nepasitenkinimo. Bet pastebėjau, kad mudviem kalbantis jis kaž- 
ko susierzino. Galų gale jis pasakė — vėl tyliai, nuslopinęs visą 
susierzinimą: 

— Frančeskas Kjavena — Bolonijos universiteto meno istorijos 
profesorius ir Italijos renesansą turbūt puikiai išmano. Bet kaip 
tyrinėtojas jis... 

Silvestrė mostelėjo raukšlėta ranka. 

— Didžiausias jo nuopelnas — knygos su spalvotais renesanso 
šedevrais. 

Kiekviena vis kitaip sudaryta ir pavadinta. 

Silvestrė pasilenkė prie manęs. 

— Bet, mielas drauge, etikos tyrinėtojau, juk tokie darbai — ne 
profesoriaus lygio studijos. Tai tiktai verslas! 

Iš senojo Silvestrės akių mačiau, kad pokalbis suka pavojinga 
kryptimi. Kjavena vadino Silvestrę draugu, bet Silvestrė kalbėjo 
apie Kjaveną stačiokiškai ir piktai. 

Nusprendžiau pamėginti kitaip jį prakalbinti: 

— Tiesą sakant, norėčiau sužinoti viduramžiais naudoto... ra- 
šalo sudėtį. 

Silvestrė, kuris, be abejonės, buvo labai atsargus, vos paste- 
bimai linktelėjo išgirdęs įprastą klausimą, vėl pasitaisė akinius ir 
kaip meistras savo mokiniams kupinu pasitikėjimo ir savikliovos 
balsu atsakė: 

— Gerai, tada pradėkime nuo to, kaip mintis užrašoma ir kaip 
ranka laiko rašiklį. 

Jis pačiupinėjo parkerį ant stalo. 

— Vėlyvaisiais viduramžiais dažniausiai buvo naudojamas ra- 
šalas, kurio pagrindą sudarė įvairūs metalo junginiai. Toks raša- 
las gerai gėrėsi į pergamentą, o juo parašytas tekstas aiškiai įskai- 
tomas ir mūsų laikais. 

Silvestrė žvilgtelėjo į mane net nemėgindamas slėpti pasiten- 
kinimo. Buvo akivaizdu, kad jis mėgaujasi tai pasakodamas. 

— Į lietaus vandenį berdavo susmulkintų ąžuolo cecidijų. Toks 
tirpalas turėjo tanino rūgšties. Į jį įpildavo geležies sulfato ir po 
cheminės reakcijos skystis pasidarydavo juodas. Bet kad būtų ga- 
lima rašyti, dar reikėdavo džiovintų ir sumaltų akacijos sakų. Tų 
cecidijų kiekį gerai apskaičiuodavo. Pripylęs per daug, nepatyręs 
rašalo gamintojas galėjo sugadinti raštininko darbą, nes per dide- 
lis tanino rūgšties kiekis pamaži sumaitoja tekstą. Rašto ženklai 
tirpsta puslapiuose ir terlioja rankraštį. 

Neramiai sujudėjau. Silvestrė tartum matė prieš save Kastoro 
kodekso puslapius ir suprato, kas man rūpi. 

— Kas dar? Ar jums nenusibodo šitie senio plepalai? 

Silvestrė įdėmiai pasižiūrėjo į mane. Pajutau, kad jis įsižeidęs. 

— Nieko panašaus. Susijaudinau, nes rankraštis, kurį tiriu, la- 
bai sugadintas. Vietomis tekstas nuėjęs tamsiai raudonais šlakais. 

Silvestrė ilgai žiūrėjo į mane lyg nesuprasdamas, ką pasakiau. 

Paskui jo akys pamažu nušvito sąmokslininko šypsniu. Jis 
mostelėjo ranka aukštyn kaip dirigentas. 

— Vadinasi, rašalas buvo iš geležies cecidijų, sudėtyje būta ge- 
ležies oksido. 

Jo veidas nušvito šypsena. 

— Mano drauge, kaip vadinasi jūsų veikalas? 

Pasakiau Silvestrei kodekso pavadinimą, bet jis papurtė galvą. 
Paskui daviau spalvotą vieno iš pirmųjų veikalo puslapių kopiją. 
Paėmęs į vieną ranką kopiją, į kitą — akinius, seniokas vedžioda- 
mas jais kaip didinamuoju stiklu mėgino skaityti. 

— Būkite geras, išverskite tekstą, tikriausiai jį skaitėte ir įžiūrite. 

— Taip. Jis parašytas senąja suomių kalba. Tai savotiškas kny- 
gos įvadas. 


Bažnyčios dailininkas Markas Aurelijus Alandų salos Kumlingės ku- 
nigo name pasakoja savo draugui Klamui gyvenimo istoriją. Kuris 
šito paprašė. 1527 Viešpaties malonės metų šešioliktą dieną juodviem 
darinėjant ir kepant plekšnės. Tomis pačiomis pavasario dienomis, 
kai buvo tapomi bažnyčios paveikslai. 
Stropus parapijos kunigas Kastoras Augustas Dvipusis išgėrinėja. 
Bet rašo Martino ir Klamo istoriją. 


— Juk mes jau žinom gana nemažai? 

Silvestrė pasižiūrėjo į mane, ištiesė ranką ir paėmė puslapį. 
Patrynė jį nykščiu ir smiliumi, žiūrinėdamas tekstą. 

— Gaila, kad rankose neturiu originalo. Negaliu pačiupinėti 
iš tikrųjų. 

Jis šiek tiek kritiškai pasižiūrėjo į puslapį rankoje, paskui į 
mane ir gūžtelėjo pečiais. 

— Inicialas primityvus, bet teikia nemažai žinių. 

— Visos knygos tipografija labai primityvi. 

— Gal ir taip, bet kaip tik tas ypatumas mums daug ką atsklei- 
džia. Įdomus ir to egzemplioriaus inicialams naudotas rašalas. 

— Juk raidė beveik neįžiūrima. 

— Kaip tik tai ir įdomu. Tos raidės dažai neatlaikė kaip teksto. 

Pasilenkiau prie Silvestrės. Jaučiau, kad tai savo darbą išma- 
nantis knygrišys, amatininkas. 

— Inicialų rašalas tikriausiai buvo mėlynas. Tiesa, dažų jau 
mažai likę. 

Matyti tiktai rašikliu nubraižyti paprasti raidės kontūrai. 
Pastebite? 

Žiūrėjau į raidę, kurią rodė Silvestrė. Atrodė, raidė išblukusi, 
neaiškiai įžiūrėjau tik melsvus brėžius. 

— Rašalo išliko rašikliu įrėžtuose kontūruose. Kitur dažų ne- 
liko. 

— Taip. 

Linktelėjau iki galo nesupratęs, kur suka Silvestrė. 

— Viduramžiais jūsų kraštuose mėlynas rašalas buvo plačiai 
naudojamas. 

Bet ten jo nemokėjo gaminti. Mėlyną rašalą laikas įveikė. Bet 
kaip tik tai ir yra liudijimas, parodantis veikalo geografinį ryšį. 

Kastoro Dvipusio veneciško teksto pirmą didelį, bet fragmen- 
tišką vertimą su trumpomis pastabomis baigiau rengti Vatikano 
studijų salėje lapkričio mėnesį. Su ranka prirašytais pergamento 
lapais ir aiškinimais dirbau ilgiau, nei tikėjausi. 

Pirmiausia turėjau įveikti baimę, kad, man vos prisilietus, 
gležni puslapiai byrėte subyrės. Užsimovęs baltas medvilnines 
pirštines, pamaži pradėjau vartyti sulipusius išplonintos ir išbliz- 
gintos veršenos puslapius, paverstus pergamentu. Tikrai netikė- 
jau, kad man pavyks. 

Turėjau kantriai ir akylai žiūrėti atrinkdamas į dešinę pakry- 
pusius ir suvirtusius rūdžių raudonumo rašmenis ir žodžius, lėtai 
ieškodamas jų kontūrų išplitusiose cecidijų rašalo dėmėse. 

Vietomis rašalas buvo kiaurai persigėręs, todėl turėjau atskirti į 
dešinę pasvirusius brūkšnelius šioje puslapio pusėje nuo rašalo kiau- 
rai permerktų, į kairę pakrypusių raidžių sąvartų. Kartais išsyk skai- 
tydavau abi pergamento lapo puses, atsargiai vartydamas jį rankose. 

Kompiuteryje parengiau kiekvieno puslapio atitikmenį su nu- 
meriu: jame rašomo teksto eilutės ir skirsniai turėjo atitikti ori- 
ginalius. Vietoj neaiškaus žodžio ar raidės kursyvu rašiau visus 
variantus, kurie šaudavo į galvą, paprastai — po du tris. 

Kai kuriuos žodžius sudarinėjau raidė po raidės, vienas linkis 
po kito. Krebždančiu plunksnos galiuku kitados nubrėžti tiesūs 

brūkšneliai buvo mažumėlę tamsesnių atspalvių tose vietose, kur 
rašalas buvo persigėręs per puslapį. Vieną po kito traukiau į šviesą 
brūkšnelius ir linkius, lipdžiau iš jų raides, o paskui žodžius. Tol 
braižiodavau, kol jie įgydavo teisingą formą. 

Darbą dar apsunkino, kad Kastoras Dvipusis, pasak jo paties, 
kartais rašydavo girtas. 

Fabricijus Silvestrė teksto šriftą apibūdino kaip tarpinį teks- 
tualio ir bastardo variantą. Aš pats nemačiau rankraštyje — ne- 
bent tai buvo keli taisyklingi inicialai - jokio šrifto bruožų, tiktai 
„šakotojo“. Silvestrė sakė, kad neoficialius raštus dvasininkai rašė 
bastardo stiliumi, savotiškai supaprastintu tekstualiu. 

Sėdėdamas šalia, Silvestrė kantriai aiškino man galimą pus- 
lapio struktūrą, įgudusiomis knygrišio rankomis lankstydamas 
lapus. * 

— Juk kodeksai buvo rišami keliais būdais: iš senio, guartenio 
arba gužnternio sąsiuvinėlių. Knygą sudarydavo pluoštas susiū- 
tų sąsiuvinių. Sąsiuvinis būdavo padaromas taisyklingai sulanks- 
tant pergamentą — pagal tam tikrą šabloną, kaip popierių, o pas- 
kui sukarpant puslapius. Sąsiuvinėliai buvo vadinami pagal pus- 
lapių skaičių. 

Silvestrė reikšmingai pasižiūrėjo į mane lyg norėdamas, kad 
tiksliai įsiminčiau viską, ką jis sako. 

— Sakote, kad knyga galbūt ne visa. Tokiu atveju gal trūks- 
ta vieno sen70 — dvylikos puslapių. Jei sąsiuvinėlis sulankstytas 
kitaip, gali trūkti ir daugiau puslapių — net dvidešimties, kitaip 
tariant, vieno gužnternio. Vis dėlto abejoju, ar studijuojant veika- 
lą bus lengviau tai suprasti. Paprastai knygą sudaro keli minėtų 
apimčių sąsiuviniai. 

Versdavau vakarais po disertacijos šaltinių studijų. Savo dar- 
bo stalą blausioje Vatikano bibliotekoje tomis savaitėmis prisime- 
nu kaip lempos nušviestą salelę, ne visada ir susigaudydavau, ar 
tas šviesos taškas švyti viduramžių tamsoj, ar temstančioje da- 

bartinėje Romoje. Kas vakarą tamsa pamaži surydavo didžiulį 
Šv. Petro bazilikos kupolą. 

Tekstą verčiau ne iš eilės — iš pradžių ėmiausi lengvai įskaito- 
mų ir aiškių vietų. Sunkios vietos iš pažiūros buvo didelės, beveik 
per puslapį išplitusios rūdžių raudonumo dėmės. 

Verčiau Kastoro kodeksą spaudžiamas laiko, nes nenorėjau, 
kad Marija pasijustų užmiršta. Ji sugrįždavo namo anksčiau už 
mane ir aš baiminausi jos vienatvės, nes žinojau, kad vienatvė jai 
nepakeliama. 

Marija aiškiai matė, kaip įsitraukiau į tos antraeilės knygos 
darbus, bet iš esmės su tuo nesusitaikė. Iš pradžių prašė, o paste- 
bėjusi, kad išsisukinėju ir dvejoju, pareikalavo, kad visai mesčiau 
tyrinėjęs Kastoro kodeksą. Galop, kai suprato prašanti bergž- 
džiai, ją ištiko beprotiško įniršio priepuolis. Jai atrodė, kad tuš- 
čiai leidžiu laiką dirbdamas šalutinį darbą, kuris tikrai trukdo 
rengti disertaciją. 

— Johanai, mudviejų planai tau nieko nereiškia? Kiauras nak- 
tis to girtuoklio kunigo terliones slebizuoji! Pagalvok, Johanai, 
turi parašyti disertaciją per dvejus metus. Tai netrumpas laiko 
tarpas. Ar tu apskritai prisimeni, kad mes planavome sugrįžę iš 
Romos kurtis Suomijoje. O šitai nusikelia vis toliau. Johanai, aš 
nenoriu šitokio gyvenimo! 

Troškau to paties kaip Marija, bet trukdė viena problema — 
Kastoro kodeksas. Jis laikėsi giliai atmintyje, įsišaknijęs tarp 
smegenų vingių tartum šeriuotas rūdžių spalvos bubonas: kryvu- 
liuojanti rašysena, žodžiai, vaizdai, visas jo pasaulis tvyrojo virš 
mano gyvenimo lyg šešėlis. Dangsčiau jį pavydžiai kaip savo teri- 
toriją, kaip slaptą pasaulį, kaip ydą, kurios nenorėjau niekam ro- 
dyti. Bet apgaulingo aiškumo valandom mintys prapuldavo Kas- 
toro tekste, bėgdavo lyg pas uždraustą slaptą mylimąją ir kaip tik 
todėl Marija tai pastebėjo. 

Galiausiai priėjau prie išvados, kad norėdamas kaip nors protin- 
gai ir tinkamai atlikti uždavinį, kurį pats sau išsikėliau, turiu 
išmokti rašyti taip, kaip rašė XVI amžiuje gyvenęs Alandų salų 
kunigas. Išmokti taip, kaip jis, laikyti žąsies plunksną, rašyti ja, 
pakreipta taip, kaip reikia. Paskui turėsiu pripratinti riešą ir ran- 
ką laikytis kitam žmogui būdingos rašymo ritmikos. 

"Turėjau tai padaryti, kol Marija tebebuvo kantri. Pastebėjau, 
kad ji vis labiau pavydi to laiko, kurį iš manęs atima kodeksas. 
Jaučiau, kad jos širdyje kaupiasi pyktis su neapykanta ir tik laiko 
klausimas, kada visa tai pratrūks. 

Tėvas d Andželas, iš pradžių prieštaravęs ir trikdęs man darbą, 
greitai tapo paslaugiu ir energingu mano asistentu, kuris tartum 
skaitydavo mano mintis ir atnešdavo viską, ko paprašydavau. Pa- 
dėdamas prieš mane popierius, jis reikšmingai pasižiūrėdavo ir 
kaip visada šykščiai ir santūriai linktelėdavo: 

— Prego. 

Spėjau, kad jis nori užmiršti kurį laiką tarp mudviejų tvyro- 
jusį nepasitikėjimą ir susitaikė, — galbūt užmerkė akis, — su tuo, 
kad bendrauju su kažkokia tabako krautuvėlės pardavėja. 

Jis turėjo keistoką įprotį palūkuriuoti prie mano darbo stalo, 
pažiūrėti, kaip pradedu dirbti, kaip įsijungiu kompiuterį. Kai 
aš galų gale atsigręždavau į jį, oriai linktelėdavo ir tyliai išei- 
davo, vaizduodamas susirūpinusį ir neva tikrinantį, ar nieko 
netrūksta. 

Mane tai erzino, ir tėvas d'Andželas, šitai supratęs, išsiugdė 
įprotį, kurį mintyse vadinau begarsiu sėlinimu. Jis išnirdavo man 
už nugaros kaip šešėlis ir paprastai jo buvimą pajusdavau tik iš 
kvėpavimo. Porą kartų mirtinai išsigandau ir mėginau paprie- 
kaištauti, bet jis labai sumišo ir pasakė, kad norėjo netrukdyda- 
mas patikrinti, ar nieko man nereikia. 

Kad ir ką tėvas d' Andželas aiškino, atrodė, kad jis kažkodėl 
mane stebi. 

Su tėvu Mariju susitikdavau tik atsitiktinai, prasilenkdamas. 
Jis visada maloniai paklausdavo, kiek pažengiau į priekį. Vis dėl- 
to paklausdavo ne vien iš mandagumo. Jo žvilgsnis buvo skvar- 
bus, bet su keisto nerimo šešėliu, kurį tikrai mačiau. Stebėjausi ir 
tuo, kad tėvą d Andželą ir tėvą Mariją darbe labai mažai kas sieja. 
Po mūsų susitikimo atrodė, kad jie tarytum nepažįsta vienas kito. 


Už Vatikano muziejų, žuvies ir daržovių turguje Mercato Andrea 
Doria, užėjau skyrių, kuriame buvo pardavinėjama ne tik šernie- 
na, bet ir naminių paukščių — vištų, žąsų ir balandžių — mėsa, bet 
buvo ruduo, paukščių migracijos metas, tad buvo galima gauti ir 
sumedžiotų slankų bei kitokių ypatingesnių laukinių paukščių. 
Ponia, prižiūrėjusi prekystalį, tik mostelėjo ranka, kai paprašiau 
kelių žąsies plunksnų iš krūvos, į kurią metė nupeštas. Plunksnos 
buvo ilgos ir tvirtos, rudos spalvos. Pasiėmiau jų nemažai. 

Marija nustebo namie užėjusi mane aštriu peiliu smailinant 
plunksnų galiukus. 

— O Dieve šventas, kaip tik šitaip reikia nagrinėti karalienės 
Kristinos palikimą. 

Paskui priėjo prie manęs, apsivijo rankom kaklą. Jos odos 
kvapas gundomai svaigino, kai paprašė parodyti rašomąsias 
plunksnas. 

— Žiūrėk, — pasakiau. Buvau nusmailinęs šešias žąsies plunks- 
nas — visas skirtingai. Vienas paplokščiai, kitas — smailai, bet 
kiekvieną nusklembiau skirtingu kampu. 

— Rašalas, aišku, ne toks, kokio reikia, — pirkau jį Pineider 
parduotuvėje, Via dei due Macelli gatvėje. Pagalvojau, kad rašalo 
kokybė neturi reikšmės. Jie net nesusigaudė, ko man reikia, kai 
paklausiau, kur Romoje rasčiau cecidijų rašalo. Kiek suprantu, 
toks kitados buvo naudojamas. 

— Tikrai surasi ir labai tikėtina, kad tau jo reikės. Turbūt nori, 
kad raštas būtų lygiai toks, kaip karalienės laiškuose, o šiuolaiki- 

nio rašalo klampumas, matyt, visai kitoks. Tu turi perprasti Kris- 
tinos raštus ir rašyseną. Tai pavyks tik naudojant tokį pat rašalą 
ir plunksną. 

Šaltai ištarusi tuos žodžius, Marija paėmė į ranką žąsies 
plunksną, atsisėdo prie stalo, pamirkė plunksną į rašalą ir į mano 
nupirktą storą akvarelės popierių apvalainom, jausmingų kilpų 
raidėm parašė savo vardą. 

Lyg apkerėtas stebėjau, kaip girgždanti plunksna slenka po- 
pieriumi. Itin sekiau plunksnos smaigalį, kuris liejo rašalą į godų 
baltą popierių — nei per daug, nei per mažai, o lyg juodviem su- 
sitarus — tiek, kiek reikia — rodės, du seni draugai vėl susitiko ir 
susijungė stipriai apsikabinę. Tartum girdėjau, kaip baltas pavir- 
šius geria nakties juodumo rašalą ir tą pat akimirką suirzau, kad 
jis ne reikiamos spalvos — ne raudonasis cecidijų, kad baltutėlis 
popierius — ne stora, gelsva blizganti oda. 

Marija apvertė popierių ir pamatė, kad rašalas vietomis per- 
sigėrė. Greitai dvilktelėjo į mane, vėl pamirkė plunksną į rašalą, 
pasižiūrėjo, ar rašalo joje ne per daug ir parašė mano vardą kitoje 
puslapio pusėje, toje vietoje, kur pirmiau buvo parašiusi savo. 

Tada prikišo lapą prie šviesaus matinio stalinės lempos stiklo. 

— Štai kokia tavo problema, - lediniu balsu pasakė ir pažvelgė 
į mane žydrom akim. Ji žiūrėjo tiesiai į akis ir aš suvokiau, kad 
ji viską suprato. 

Marija arba Johanas — tiktai vienas vardas buvo matyti para- 
šytas į dešinę, antrasis vardas, aišku, rikiavosi priešingai. Skaitant 
vardą į dešinę, antrojo raidės ėjo atbulai. 

Tai tapo vienu iš bendro mūsų gyvenimo bruožų. Pyktis, kurį 
Marija sunkiai slopino, buvo teisėtas. 

Bet svarbiausia — supratau, kad prieš porą minučių Marijos 
parašytas žodis akimirksniu, kaip ir rašytieji prieš šimtmetį, pa- 
niro į sudėtingą, gal net nepereinamą, saugią rašalo džiunglių 
tamsumą ir miglą. 

— Pamėgink, — padavė man plunksną Marija. 

Pamirkiau plunksną į rašalą ir lėtai nuleidau prie popieriaus, 
galiuką įrėmiau į baltą ir dar nepaliestą dviejų dimensijų erdvę. 
Plunksna krebštelėjo, kai ja paliečiau popierių ir, savo nuosta- 
bai, iš lėto raitydamas raidę po raidės, parašiau ir pamažu įžen- 
giau į Kastoro kodekso raidžių pasaulį. Žodžiuose, kuriuos para- 
šiau, nebuvo nė ženklo mano rašysenos. Tarpai tarp raidžių buvo 
trumpesni, raidės didesnės. Jos ėjo į dešinę pasviros, lyg netvirtos 
ir vis dėlto, nors nepasitikėdamos, judėjo. Iš pažiūros atrodė, kad 
raidės tarsi svyrinėja. 

Žiūrėjau į žodžius, kuriuos parašiau. Atidžiai palyginau juos 
su tėvo d Andželo padarytų fotokopijų, ypač - su padidinto teks- 
to žodžiais. 

Marija šalia stebėjo, kaip randasi tekstas. 

— Tu tikrai gali išmokti jo rašymo stiliaus ir teksto išdėstymo, 
bet dar kartą klausiu, Johanai: ar šitie rūpesčiai turi ką nors ben- 
dra su protu ir sveika nuovoka? 

Čiupau žąsies plunksną ir, žiūrėdamas į spalvotas kodekso ko- 
pijas, kaip paklusniausias mokinukas parašiau daugybę žodžių. 
Marija, parėmusi galvą ranka, mąsliai žiūrėjo į mane. 

Bet atrodė, kad jos akys buvo tuščios, o aš nesupratau, ką ji 
mato ir galvoja. Tą vakarą, kai sėdėjome greta kaip du įsimylėjė- 
liai, taip pat pastebėjau, kad jos balse neliko šilumos ir to malo- 
naus švelnumo, kuris mane visada nuramindavo ir paskatindavo 
ilgą laiką, kai rašiau disertaciją. 

Švelnumą keitė nuovargis ir skaudus nusivylimas, o temstant 
vakarui ji man pasakė: 

— Johanai, aš tavęs nesuprantu. Tau skirtas laikas nėra begali- 
nis. Švaistai jį tuščiai. Kaip beprotis. 

Atplaukėme su Klamu į Veneciją ankstyvą 1497 metų pavasarį. Nuo 

tol prabėgo septyneri metai. Loredano rūmai ir jų statyba siejosi su 
tuometiniu mano gyvenimu Venecijoje — pirma iš tolo, bet, susipaži- 
nus su architektu, garbiuoju Moru Kodučiu, tie rūmai daugelį metų 
buvo užpildę mano gyvenimą. 

Rūmai buvo statomi iš didžiojo dožo Leonardo Loredano lėšų. 
Jo giminaitis Andrėjas Loredanas, garsus mecenatas, užsakė Morui 
Kodučiui parengti statybos brėžinius. Ši pinigų, valdžios ir meno 
trejybė tapo svarbi ir man. Per trumpą laiką Moras Kodučis išmokė 
mane amato, paskui leido sukurti Venecijos diduomenės užsakytas 
vilas, jos buvo pastatytos pakrantėje už miesto. Jis pats rūpinosi Ve- 
necijoje kuriamų rūmų statybomis, ypač tomis, kurioms pinigus sky- 
rė jo draugas dožas Loredanas. 

Su bičiuliu Klamu atsitiktinai susitikdavau, bet jam į parankę 
paprastai būdavo įsikibusi kokia nors mirtinai išblyškusi Venecijos 
kurtizanė. 

Neabejojau iškalbingais Klamo pasakojimais apie savo nedory- 
bes, nes porą kartų tik Kodučio įtakingumas ir tai, kad jis priklausė 
uždaram valdančiojo dožo ratui, išgelbėjo mano bičiulį nuo liūd- 
nai pagarsėjusių švino kambarių. 

Rudenį Kodučis įgrimzdo į gilias mintis ir kamavosi keisto nerimo 
priepuoliais. Kartą, sėdint ant Loredano rūmų pastolių, jis man iš- 
sipasakojo ir prisipažino abejojąs, ar pamatys pastatytus savo bran- 
giausius rūmus. Artėjo žiema, oras vėso. Venecijos uostai buvo pri- 
sikimšę laivų, aikštėse grūdosi toks knibždynas žmonių, kokio dar 
nebuvau matęs. Rytais Venecijos aikštes nuguldavo rūkas, saulei ky- 
lant jis sklaidėsi, bet man į atmintį įsirėžė vaizdas miesto, kurio 
puošnumas, artėjant žiemai, nublanko ir prarado spalvas lygiai taip, 
kaip kraštovaizdis už miesto. 

Kodučis pasikvietė mane, kai apie tai jam priminiau, į vieno 
savo draugo garsaus dailininko dirbtuvę. Jis pažadėjo man parodyti, 
kad spalvų pasaulis — tiktai regimybė, kurią gabus menininkas už- 
dega savo širdies šviesa. 

„Gerasis mokove Koduči, ar tas nuostabus pasaulis, apie kurį kal- 
bėjai, vis dėlto nėra vien regimybė, nors dega menininko širdies švie- 
sa. Šviesa, kurios aš ilgiuosi, yra tikra, taip pat spalvos, kurios, artė- 
jant žiemai, dingsta.“ 

Kodučis sustojo vidury aikštės, pasižiūrėjo į mane irzliai šypso- 
damas ir jo kaktoje netikėtai įsirėžė raukšlė. 

„Mano drauge, kaip nuoširdžiai tu ieškai tiesos esmės. Mes, ve- 
necijiečiai, regimybę suvokiame kaip tikrovės dalį. Juk regimybė yra 
lygiai taip, kaip yra tiesa.“ 

„Nupiešta šviesa yra, nors ir netikra. Pamatysi ją pats, ir spėju, 
kad stebuklinga mano draugo menininko šviesa sutemose tave nepa- 
prastai nustebins.“ 

Jis tai pasakė reikšmingai ir vertindamas mane žvilgsniu, todėl 
nesupratau, ką iš tiesų turi galvoje. 

„Galbūt tas tavo draugas — nuostabus žmogus, kaip sakai, ir vei- 
kiausiai jo nupiešta šviesa tikresnė už tikrą, bet, mielas Koduči, aš iš 
tikrųjų kalbėjau tiktai apie žiemą ir apie tai, kad ji viską apniaukia.“ 

Kai šitaip paaiškinau Kodučiui, ką norėjau pasakyti, jis, mano nuo- 
stabai, pratrūko garsiu juoku, apsikabino per pečius ir linksmai tarė: 


„Tu man labai patinki, Martinai Aurelijau. Tiek daug gebi pa- 
sakyti vičvienu paprastu sakiniu.“ 

Jis surimtėjo. 

„Tu teisus. Žiema viską apniaukia. Žiema žmogaus gyvenime — 
baisus dalykas, kaip ką tik sakei, šviesa tikrai dingsta, sykiu suryda- 
ma gyvenimo spalvas.“ 

Jis šyptelėjo pats sau, pasižiūrėjo į mane. 

„Aurum reiškia auksą, brangiausią metalą. Kas tau davė tokį ypa- 
tingą vardą? Tavo tėvas turbūt didikas, kad pavadino tokiu nuostabiu 
vardų? Ir kaip tik todėl kalbėdamas tu bemaž nejučia žarstai išmintį. 

Juk tavo vardo atitikmens nėra. Kaip ir šviesos, kurios, kaip sakai, ilgiesi.“ 

Jis patylėjo valandėlę, bet paskui mįslingai tęsė: 

„Mes, venecijiečiai, į gyvenimą žvelgiame ir iš kitos pusės. Gal tu 
dar labai jaunas, Martinai Aurelijau.“ 

Taip kalbėdamas jis išsitraukė iš po apsiausto dailų brangakme- 
niais išdabintą durklą, praeidamas pasmeigė juo obuolį ant turgaus 
prekeivio stalo ir atkišo man. 

„Mano drauge, priimk šią kuklią dovanėlę iš manęs, kad galė- 
čiau ir sau tokią pasiimti.“ 

Jis dar nebuvo durklu pasmeigęs antro obuolio, o jau jį atkišo 
mažiukas, susikūprinęs prekeivis nedidele galva, apsisiautęs skaisčiai 
raudonu apsiaustu. 

Tą akimirką nuo jūros papūtė nestiprus, bet žvarbus ir drėg- 
nas vėjas. Saulė nuniro į debesį, ir rūmai bei bažnyčios palei aikštę 
ir kanalą prarado spalvas. Visa nupilko, sustojo. Kodučis žiūrėjo į 
obuolį vienoje rankoje ir durklą kitoje. Jis suirzo, kad nespėjo pats 
pasiimti vaisiaus, o prekeivis už jį išrinko. Paskui jis susikaupęs vie- 
na ranka įsmeigė durklą į obuolį, o antrąja ištiesė pinigą. 

Man nepatiko dygios, iš padilbų žvelgiančios prekeivio akys. Jų 
žvilgsnyje mačiau kažką pikta. 

Ejome toliau ir susimąstęs Kodučis perskėlė obuolį per pusę. Pa- 
matęs, kad obuolys iš vidaus visai supuvęs, atsainiai paklausė manęs: 

„O tau, mano drauge Martinai? Ką tau Diabolas padovanojo?“ 

Su pasibjaurėjimu spjoviau obuolio kąsnį žemėn, nes pajutau 
burnoje kartumą. Vis dėlto pamačiau, kad vaisius sveikas, ir nesu- 
pratau, iš kur tas kartumas. 

„Obuolys turbūt supuvęs, mano drauge Koduči, nes kartus.“ 

„Juk pats matei, kad buvo sveikas, kai atsikandęs išspjovei.“ 

„Apgailestauju, Koduči, tavo dovana manęs nedžiugina, obuolio 
valgyti negaliu.“ 

„Taip, — pasakė Kodučis, nuvalydamas sidabrinį durklą, — Di- 
abolas parduoda dvejopus obuolius. Supuvusius ir sveikus, bet nei 
vieni, nei kiti nevalgomi.“ 

„Pareikalauk grąžinti pinigus. Juk tai apgavikas! Iki šiol nesu 
matęs jo aikštėje pardavinėjant obuolius. Man jis nepatinka.“ 

„Taip, taip, ir man nepatinka, kam jis gali patikti“, - abejingai 
atsakė Kodučis. 

„O kodėl sakai, kad obuolys sveikas, jei jis nevalgomas.“ 

„Todėl, kad atrodo sveikas. Todėl, kad atrodo ir parduodamas 
kaip sveikas.“ 

„Jei koks dalykas atrodo ne taip, kaip turi atrodyti, sakoma, kad 
tai apgavystė.“ 

Regėjos, kad mano protingas paaiškinimas Kodučiui nerūpi. 
Mačiau, kad susierzinęs akies kampučiu žvilgtelėjo į mane. 

„Mano drauge Martinai, duočiau tau Patikliojo prievardį, nes 
tiki geru ir apie blogį mažai žinai.“ 

Žingsniuodami akmenimis grįsta aikšte jautėme, kad grėsmin- 
gai artėja žiema. Susivokiau einąs kiek greičiau nei Kodučis. Atsi- 
sukęs pasižiūrėjau į jį ir staiga supratau, kad jis jau paseno. Mačiau, 
kad jis susimąstęs pasistatė apsiausto apykaklę ir sagstėsi, pučiant 
šaltam vėjui. 

Prisiminiau supuvusį obuolį, kurį jam padavė prekijas. Bet pas- 
kui pastebėjau, kad jis kažką pamatęs žengė kelis žingsnius ir bato 
galiuku atsargiai palietė tamsų gumulėlį ant aikštės grindinio. 

Sugrįžau ir pasižiūrėjau, kas patraukė Kodučio dėmesį. 

Ant grindinio gulėjo didelė negyva žiurkė. Kodučis kinktelėjo 
galvą pasibjaurėjimo kupinu žvilgsniu. 

„Ten guli daugiau — visa virtinė.“ 

Žiurkės gulėjo šešėlyje palei paaukštintą kraštą sakytum tyčiomis 
ten sukritusios ir nudvėsusios. 

Kodučis koja nuspyrė per grindinio kraštą vieną į kanalą. 

„Jas reikėtų išnaikinti, nes ėda grūdus sandėliuose. Bet dabar, 
mano drauge, eisim pas dailininką. Obuoliai, kuriuos jis piešia, to- 
kie pat, kaip Diabolo. Taip pat ir jo nupiešta šviesa.“ 

Valandėlę žingsniavome tylomis. 

„Skundeisi, kad spalvos dingsta, šviesai apslopus, Martinai. Ma- 
nai, kad aš, būdamas venecijietis, šito nematau? Mes gyvename spal- 
vomis. Tą bičiulį branginu, ir dožas brangina — juk dailininko ran- 
kose šviesa. Visai nesvarbu, sūneli, ar ta šviesa tikra. Tu ją pamatysi.“ 

Paskui jis rimtai pasižiūrėjo į mane. 

„Manau, kad ir obuolio, kurio paragavai, skonis ilgainiui tau 
daug ką atskleis.“ 

Iš gatvės grūsties žengėme į pavėsingą laiptinę. Nuo kanalo at- 
sispindinti šviesa dėmėm švituliavo ant lubų freskų ir atrodė, kad 
nutapytos šakos su paukščiais juda lengvame vėjelyje. Vidiniame pa- 
stato kieme buvo girdėti žvirblių čirškimas, ir aš susivokiau išpaišy- 
toje veneciškoje laiptinėje, kieme čirškiant paukščiams, matąs tikrą 
vaizdą. 

Viršutinėje laiptų aikštelėje atsivėrė didelis trijų dalių langas iš- 
kiliais skliautais. Už jo pro Venecijos stogus buvo matyti jūra. 

Prie durų mus pasitiko barzdotas vyras su juoda kepure, dažais 
ištepliotais marškiniais, laikydamas rankoj kelis teptukus. Jis žvelgė 
į mus nepaprastai skaisčiom ir skvarbiom akim. 

„Mano drauge, atsivedžiau svečią iš Šiaurės, — pagyvėjo Kodu- 
čis. — Jis vardu Martinas Aurelijus.“ 

Kodučis pasisuko į mane: 


II4 


„Martinai, tai vienas iš didžiausių dailininkų — Ticianas Večelis, 
kurio rankos geba nutapyti šviesą.“ 

Nuolankiai nulenkiau galvą, sykiu paprašydamas Dievo, kad 
dailininkui už nugaros kaip pavaizdas stovinti grakšti nuoga mote- 
ris tą akimirką nepradingtų. 

Ticianas iškart pastebėjo mano žvilgsnį, pažvelgė į Kodučį ir ge- 
raširdiškai šyptelėjo. 

„Norite pažiūrėti, kaip dirbu?“ 

Kodučis geriau negu aš suprato bičiulio užuominą ir pastūmėjo 
mane pirm savęs į šviesos užlietą dailininko dirbtuvę. 

„Kas nenorės pažiūrėti, kaip dirba didysis Ticianas.“ 

Ticianas visai nepaisė tos Kodučio pastabos, o pakreipęs galvą ty- 
liai, lyg Kodučiui, lyg man pasakė: 

„Jos oda tviska kaip šilkas. Niekur nemačiau panašios, tokios to- 
bulos. Šviesa sklinda jai iš širdies, ar ne? Nupiešiau visą pluoštą jos 
paveikslo abmatų.“ 

Atsistoję pagarbiu atstumu stebėjome Ticianą, kai jis stojo dirbti 
toliau. 

Moteris, kurią piešė dailininkas, iš lėto pasuko akis ir galų gale 
pažvelgė į mane. Jos akys buvo labai malonios ir ramios, kiek nedrą- 
sios, 0 lūpų išlinkis išdavė meilų ir malonų jausmingumą. 

„Kuo tu vardu?“ — paklausiau ir išsyk pajutau Kodučio ranką, 
kuri sulaikė, kad prie jos nesiartinčiau ir netrukdyčiau Ticianui. 

Moteris ilgai tylėjo, tik žiūrėjo ramiai į mane ir galų gale atsakė: 

„Flora.“ 

Kodučis kostelėjo ir paklausė Ticiano: 

„Mielas Ticianai, už savo draugą Martiną paklausiu: gal dirbtu- 
Vėje atsirastų atliekamas gabalas drobės ir dažų lentelė jiems maišyti?..“ 

Ticianas net akies nepakreipė į Kodučį, tarytum paniręs į darbą. 

Staiga atsitraukė atokiau nuo drobės, nužvelgė tapinį ir burb- 
telėjo: 


„Drobės jam reikia? Man atrodo, jis nori išsivesti šią moterį.“ 

Galų gale Marija pasiekė savo. 

Antrą metų pusę stropiai dirbau Vatikano apaštalinėje biblio- 
tekoje — ABe, kaip abu ją vadinome. Karalienės Kristinos palik- 
tus dokumentus, knygas ir rankraščius tėvas d Andželas nešė ir 
dėjo man ant stalo tolygiu srautu. 

Jis įprato ištarti tik vieną žodį klausiamai trūkteldamas an- 
takius ir kartu pakelti ranką, lyg numatytų neigiamą atsakymą: 

— Kodeksą? 

— Grazie, no, — atsakydavau. O jis greitai ranka nubrėždavo 
ore lanką, tarsi išreikšdamas nusivylimą: „Turėjau numanyti.“ 

Negalėjau balsu pasakyti tėvui dAndželui, kad pritariu. Bu- 
vau nusprendęs tesėti pažadą, kurį galų gale buvau davęs Marijai. 

Vieną vakarą parodžiau jai kelis lapus rudenį išversto teksto 
kartu su originalių puslapių kopijomis. Slapčia tikėjausi, kad an- 
trasis mano tyrimas ją bent kiek sudomins. 

— Vadinasi, tai Kastoro kodekso tekstas, Kastoro rašysena. 
Cho cho. 

Marija laikė rankoje lapus. Buvo pasikėlusi ant galvos nuosta- 
bius šešto dešimtmečio stiliaus akinius, pereitą savaitę nusipirk- 
tus vienoje retenybių krautuvėlėje Via de/la Srelletta gatvėje. 

— Tikrai įspūdinga. Antra vertus, nesistebiu, kad atsidėjai to- 
kiam tekstui. 

Jis man primena Džeksono Poloko paveikslus. Prisimeni tą 
filmo sceną, kur jis, įsikandęs suktinę, lieja ant drobės dažus? 

— Vis dėlto tai raštas — žodžiai ir sakiniai. 

Kol ji skaitė vertimą, arkimšau baltojo vyno butelį ir pradėjau 
taisyti valgį. Man visada patiko ruošti žuvį. Šįkart kepiau jūrų 
liežuvį su baltojo vyno padažu. Vyno buvau nusipirkęs nedidelė- 
je Despar tinklo parduotuvėje. Ji buvo arčiausiai namų — Viz de/ 
Bujalo 121, seno romietiško statinio pirmame aukšte: painiame ir 
ankštame prekybos centre, kuriame buvo gausus žuvies skyrius, 
siūlantis langustus ir jūrų liežuvius. Nustojęs vaikščioti į Via An- 
drea Doria gatvės turgų su puikiais žuvies prekystaliais, trumpam 
buvau tapęs šviesaus, nedidelio turgelio Via Cola di Rienzo gatvėje 
klientu, bet galiausiai supratau, kad einant nuo Via del Tritone gat- 
vės vakare patogiausia užsukti į netoliese esantį prekybos centrą. 

— Brangioji, tai viskas, ką spėjau nuo rudens išversti, kol tu 
tuo baisiu įniršio priepuoliu atvedei mane į protą. Darbas iš tiesų 
nesuvokiamai didelis. Bet, kaip sakei, nuo to darbo greitai ap- 
kvaišti. Vien senoviška rašysena traukte traukia. 

Pripyliau į taures vyno ir padaviau jai vieną. Taurė aprasojo, 
nes vynas buvo šaltas kaip ledas. Žinojau, kad Marija mėgsta la- 
bai šaltą baltąjį vyną. 

Padengiau stalą, uždegiau daug žvakių. 

Marija susikaupusi vis skaitė. Žiūrėjau į ją, žiūrėjau į išsišo- 
vusius sprando slankstelius po glotnia oda, kai skaitė palenkusi 
galvą. 

— Ak, nuostabu — žvakės, — ji atitoko, lyg ketino dar kažką sa- 
kyti, bet tik žvilgtelėjo į mane ir atsainiai mostelėjo ranka. Paskui 
pastebėjo padengtą stalą ir, minutėlę įdėmiai paspygsojusi į mane, 
pasakė norinti valgyti. 

— Keista istorija. Kaip tas bibliotekos tarnautojas tėvas d'An- 
dželas apibūdino šitą veikalą? — susimąsčiusi paklausė ji ir gurkš- 
telėjo vyno. 

Mane pagavo optimizmas. Tekstas ją paveikė. 

— Rankraštis. Prasimanymas. 

— Prasimanymas — ir man patinka. Prasimanymas ir autobio- 
grafija vyro, nusprendusio tapti Venecijos dožo rūmų menininku. 
Ką pats apie jį manai? 

Vynas buvo puikaus skonio. Skonėdamasis liečiau liežuviu 
gomurį. Atidariau langą ir į kambarį pasruvo lietaus atvėsintas 
nakties oras. Išgirdus tą Marijos klausimą, vėl suėmė nusivylimas. 
Pirmą kartą jį pajutau, kai išverčiau tekstą. 

— Tikėjausi daugiau — ko nors mistiško, — prisipažinau Marijai. 

— Nenuostabu. Vatikano bibliotekos tarnautojų kalbos sužadi- 
no daug vilčių, ne visos galop pasiteisino. Aš irgi nusivyliau, bet 
pamaniau, kad be reikalo. Tavo nusivylimas liudija, kad ne be 
reikalo. 

Marija tęsė: 

— Prisimenu, kaip užsidegęs buvai rudenį. Tiesą sakant, ir aš 
įsivaizdavau, kad tai koks mistika persisunkęs slaptas viduramžių 
tekstas, atskleidžiantis visa ko egzistencijos pagrindus. 

— Tikrai pakilu, - atsakiau skanaudamas aštroką vyną. 

— O kotu iš tiesų tikėjaisi, Johanai? - paklausė Marija, mąsliai 
žiūrėdama į puslapius. 

— Knygos išorė žada daugiau. Tėvas Marijas su d Andželu ti- 
kėjosi, kad tekste rasiu reikšmingų turinio dalykų ir vertybių, 
netgi kažkokį laiko lygmenų prieštaravimą. Neradau ničnieko. 
Nežinau, ką revoliucinga galėčiau rasti kažkokiuose į Kauną iš- 
vežtuose puslapiuose ir kaip jie papildytų šį tekstą? Aišku, kad tai 
prisiminimai, biografija. 

Įsipyliau dar vyno ir priėjau prie atviro lango. Susimąstęs pa- 
žvelgiau pro jį. Lietus buvo palaistęs žemę, žmonių gatvėje nema- 
čiau. Šnarėjo nakties vėjo linguojamos palmės. 

— Užmiršau paminėti vieną dalyką. Tie Vatikano archyvinin- 
kai sakė, kad kai kurie ankstesni tyrimai rodo, jog knygoje pa- 

sakojamų įvykių laikas klaidingas. Kad su kodekso rašymo data 
susiję kažkas dviprasmiška. 

Žiūrėjau į balų atspindį Barberinių rūmų kieme. Jose žvilgėjo 
rūmų fasadas — gabalėlis kitokio, netikro ir atvirkščio pasaulio. 

— Vienas pasakymas itin įsirėžė į atmintį. 

Marija priėjo prie manęs ir aš nugara pajutau malonią jos 
kūno šilumą, į veidą dvelkiant vėsiam nakties orui. Prigludo prie 
manęs, įkišo vieną ranką man į kišenę. 

— Ką jie sakė? 

Atsisukau į ją. Oro srautas virpino trumpus šviesius plaukus 
jai prie smilkinio. 

— Jie sakė, kad dalis knygos parašyta anksčiau, nei įvyko tai, 
kas pasakojama. 

Marija suvirpėjo. 

— Man šalta, — pasakė apsikabindama save per pečius ir patry- 
nė juos delnais. Paskui atsitraukė ir paprašė uždaryti langą. 

— Kas ta Flora, paminėta tavo vertime? — netikėtai paklausė 
Marija. — Prisimenu Ticiano paveikslą tokiu pavadinimu. 

— Martino Aurelijaus žmona. 

— Ta vaiskios odos raudonplaukė iš Ticiano paveikslo? Sužino- 
jai tai iš šitų puslapių? 

— Taip. Be jokios abejonės. 

— Johanai, juk tai įdomu! Ar jie turėjo vaikų? 

— Martinas mini du... bet šeimos istorija baigiasi liūdnai. 
I$IO metais nuo maro miršta Martino žmona Flora ir abu vaikai. 

— Tikrai? Vadinasi, jo žmona — ne Ticiano tapytoji Flora. Por- 
tretas buvo baigtas, kiek prisimenu, tiktai 1515 metais, — kaip 
meno istorikė ryžtingai atsakė Marija. 

Žiūrėjau į Mariją. Tuos žodžius ji ištarė su tiesmuku prievar- 
tumuų. 

— Ne visai taip, — atsakiau aš. - Martinas užsakė paveikslą Ti- 
Cianui dar 1509 metais, po Kodučio mirties. Ticianas spėjo nu- 

piešti tikslius Floros atvaizdo apmatus ir užtepė gruntą I$IO me- 
tais, prieš pat Venecijos marą. Jis nutraukė darbą todėl, kad bėgo 
nuo epidemijos į Padują, ir paveikslą užbaigė tiktai I5I$5-aisiais, 
sugrįžęs į Veneciją. Praradęs šeimą, Martinas portreto jau nebe- 
norėjo pirkti, tada jo senas draugas dožas tuo paveikslu papildė 
savo kolekciją. | 

Marija pasižiūrėjo į mane nepatikliai, bet aiškiai svarstydama, 
ar tai, ką pasakiau, tiesa. 

— Johanai; ir šitas dalykas ištirtas! Visų Ticiano darbų datos 
nustatytos tiksliai. Tikiuosi, nelaikai šito... šito... pramano isto- 
riniu dokumentu? 

Buvau įsitikinęs, kad ši menka detalė iš Kastoro Dvipusio 
primityvia rašysena sukraigliotos Martino Aurelijaus biografijos 
pakeis dailės istoriją. Žiūrėdamas į Mariją pamaniau, kad tekstas 
pakeitė ir mane. 

Marija žiūrinėjo puslapius, vartė juos ir purtė galvą. 

— Johanai, nenumanai, kokia aš laiminga, kad metei šitą kvai- 
lų kvailiausią darbą. Matau tekste ne vieną temą ir siužetą, bet 
šitas darbas beprasmiškas. Dieve mano: disertacija ar šitas! Net 
klausti neverta! 

Ir tuos žodžius ji ištarė nepakartojamai gražia gaida. Paskui 
paėmė pluoštą puslapių, vienu stipriu drykstelėjimu perplėšė per- 
pus ir, nežiūrėdama į mane, metė į šiukšlių dėžę. 


Šventieji metai baigėsi tyliai. Po Naujųjų, sausio 6-ąją, Vatikanas 
vėl dvidešimčiai metų uždarė Šv. Petro bazilikos Šventąsias duris 
iš dešinės. Buvome nuėję su Marija pažiūrėti, kaip užsiveria tos 
sunkios bronzinės plokštės. Pradėjau rašyti disertaciją Šventai- 
siais metais ir neturėjau supratimo, kada ją užbaigsiu. 
Žvelgdamas į užsidarančias duris pamaniau, kad dabar lėtai 
užsiveria ir dar vienas mano gyvenimo tarpsnis. Tai daugiau nei 
Šventųjų metų pabaiga, — ką jau kalbėti apie disertaciją. Proble- 

mos telkėsi kaip pamaži kylančios audros debesys, bet nenorėjau 
sau prisipažinti, kad padėtis rimta. 

Marija nusistebėjusi vis paklausdavo, su kuo dabar gyvena ir 
su kuo pirmiau įsivaizdavo susieinanti draugėn. 

Kartais abu nusisrebėdavom, kad mudviem iš tiesų tai nutiko. 
Marija sykį išsipasakojo ir, susigaužusi man po pažastim, pridū- 
rė tikėjusi, kad bendra mudviejų ateitis savaime aiški ir santykiai 
bus patvarūs. 

Buvau kaltas, kad domėjausi tik vienu dalyku, kuris atėmė iš 
manęs visas dienas ir naktis ir kurį turėjau slėpti - kaip narkoma- 
nas pražūtingą potraukį. Tai buvo Kastoro kodekso vertimas, tos 
didžiulės pergamento lapų šūsnies mįslė. 

Nors prisiverčiau, kaip Marija norėjo, rašyti disertaciją ir ati- 
dėjau į šalį kodekso tyrimą, mintys apie jį man nedavė ramybės. 

Vieną naktį prabudau ir tamsiame kambaryje įsižiūrėjau į 
šalia gulinčios Marijos kūno kontūrus. Parėmusi ranka galvą, 
ji žvelgė į mane. Dėl visa ko paliečiau jos veidą, įsitikindamas, 
kad ji tikrai atsimerkusi. Marija nė nekrustelėjo, nė nemirktelė- 
jo akimis. 

— Sapnavau mudu, Johanai. Mes ėjome gatve ir aš pamačiau, 
kad tavęs šalia nėra. Tu buvai perėjęs į kitą gatvės pusę. Man at- 
rodė, kad nusprendei, kas bus su mumis ir mudviejų gyvenimu, 
ir nieko man nesakei. Aš nuliūdau. Pabudau nuo savo verksmo. 

— Juk tai buvo tik sapnas, Marija. 

Ištiesiau ranką, norėdamas ją nuraminti, bet Marija patraukė 
galvą, kad neliesčiau jos. 

Nuo tol vis patirdavau nebylius draudimus liesti, šalinimąsi, 
pavydų kūno saugojimą. Prabusdavau naktį apimtas beveik ne- 
suvaldomo geismo, žiūrėdavau į tamsoje švytintį glotnų Marijos 
kūną, stebėdavau negirdimai tvinkčiojančias kaklo arterijas. Vis 
dėlto susitvardydavau ir neliesdavau jos, nenorėdamas patirti pra- 
laimėjimo ir pažeminimo, kurį suvokiau tikrai patirsiąs. 

Vis dėlto neperveikiau savęs, sykį jai miegant neviltingai įki- 
šau ranką į šiltą tarpkojį ir patyriau malonę. 

Nė žodžiu neužsiminiau apie Kastoro kodeksą nuo to laiko, 
kai beveik sąmoningai patikrinau, ar Marija prielankiau vertins 
mano darbą, perskaičiusi rankraščio ištraukas ir pamačiusi, ko- 
kių įdomių klausimų — pradedant nuo senoviškos rašysenos — iš- 
kelia tas veikalas. Tai buvo kvaila, bergždžia. 

Kastoras Dvipusis virto keiksmažodžiu, kuris Marijai kėlė 
nesuvokiamą nerimą. Marija atvirai priekaištavo, kad ją užmirš- 
tu, kad dėl viduramžių rankraščio apleidau savo darbą. Jai atrodė, 
kad mudviejų pasaulis susitelkė apie vieną mintį. 

Keletą kartų Marija pratrūko nenumaldomu, širdį draskan- 
čiu-verksmu, parėmė galvą rankomis, ašaroms srūte srūvant ir 
varvant ant stalo. 

— Johanai, aš tavęs nesuprantu. Ar gali kokie popieriai šitaip 
apsėsti žmogų? Man atrodo, tau protas pasimaišė. Vatikanas ta- 
vimi naudojasi. Nei šiaip, nei taip žiūrint darbas neatrodo pro- 
tingas. 

Marija sučiaupė lūpas, nusišluostė delnu akis ir vėl neviltingai 
pravirko. Ji ašarojo užmerkusi akis, seilės tekėjo iš burnos, o aš 
stebėjau jos kančią ir tylėjau. 

Ir kai ji galų gale apsikabino man kaklą, prisiglaudė prie krū- 
tinės, trūkčiodama visu kūnu, o jos ašaros vilgė man marškinius, 
supratau esąs bjauriausias pasaulio žmogus. 


Sausio sekmadienis išaušo skaistus ir vaiskus. Marija pasiūlė nu- 
eiti į Šv. Andriejaus bažnyčią Kvirinalyje. Atsakiau, kad Romos 
bažnyčios nelabai mane domina. Pridūriau, kad jau pereitais me- 
tais Viktoras Palas patarė apsilankyti toje bažnyčioje, bet aš tyčia 
nėjau. Nemėgau pelėsiais atsiduodančių bažnyčių slogių interjerų, 
šalinausi jų prašmatnios auksuotos prabangos. 

— Vadinasi, tu nežiūri esmės, — atsakė Marija. 

— Turi galvoje tikėjimą? Katalikybę? Aš katalikas tik per tėvą. 
Iš prigimties - kone pagonis. 

— Turiu galvoje tikėjimą, abejonę ir susitaikymą, Johanai. Ma- 
nau, tu turi visa tai pereiti. 

Šitie keisti jos žodžiai įsirėžė man į atmintį. Juk man teko pa- 
žinti ir tikėjimą, ir abejonę, ir susitaikymą paeiliui. Teko gyventi 
su savo viduramžių rankraščiu ir jo mįsle tikint ir abejojant, o kai 
šitai galų gale mane nukankino galutinai, susitaikiau visiškai, — 
taip, kaip nė neįsivaizdavau susitaikęs, kada Marija tą pasakė. 

Žiūrėjome į Romos pastatų siluetus. Bazilikos kupolas sken- 
dėjo sausio šviesoje. 

— Myliu tave, Marija, nors visokias kvailystes šneki. 

Vienas jos lūpų kamputis nusviro žemyn. Jai taip nejučia nu- 
tikdavo, kai turėdavo pasakyti sunkų ir rimtą dalyką. 

— Nekalbėk man apie meilę, Johanai. Verčiau pamąstyk, kas 
tu man esi. 

Ką tu galvoji apie mane, ką man sakai ir darai. 

Primerkusi akis ji žvelgė pro miesto stogus į Vatikano kipari- 
sus, kurių siluetai, kiek žinojau, jai patiko. Mačiau, kad akys jai 
priplūdo ašarų. 

Širdį nusmelkė suvokus skaudžią išdavystę, bet ta išdavyste 
jos kaltinti negalėjau. 

Išdaviau aš. Mintimis, žodžiais ir darbais. Visu tuo išdaviau 
ją ir toliau išduodavau, nes galiausiai neištesėjau duoto pažado. 
Kuo ramiausiai sugrįžau prie Kastoro kodekso vertimo. Iš pra- 
džių ketinau tik peržiūrėti porą puslapių, bet jau po kelių dienų 
kodekso pagunda tapo neįveikiama. 

Vis dėlto laikėmės su Marija draugėj. 

Dožų rūmuose viešpatavo tyla. Gyvenimo, kuriuo garsėjo aikštė, 
niekas nesiejo su kambariais, kurių sienas dengė storų audinių ap- 
mušalai ir gobelenai. Drauge su Forca sparčiai žengėme koridorium. 
Mažumėlę susirūpinęs jis be perstojo žvilgčiojo į mane. Tas didikas 
jau seniai įtraukęs mane į savo draugų ratą ir elgiasi kaip su lygiu. 

Mūsų pirmąjį susitikimą prieš keletą metų užtemdė įtarumas. 
Dabar atrodo, kad tai nutiko kažkam kitam. Vis dėlto jo žvilgsnis, 
kai ko nors užpykdavo, greitai sugrąžindavo man atmintin tą susi- 
tikimą. Tada atrodė, kad nieku būdu neįveiksiu jo nepasitikėjimo. 

Aš dar prisimenu Loredano rūmų statyboms vadovavusio rau- 
donbarzdžio Nolio žodžius: „Geriau daryti taip, kaip prašo Forca. 
Jis moka žaisti tuos žaidimus. Jis visada laimi.“ 

Bet kaip tik Forca supažindino mane su Moru Kodučiu, dožo 
patikimu draugu, o per Kodučį aš pelniau dožo prielankumą. 

Ir dabar tas Forca taip lėkė, kad sunkus aksomas, dengiantis sie- 
nas, atkilo ir lėtai judėjo nuo oro srauto mums einant pro šalį, vil- 
nijo už nugarų lyg vangi purpurinė banga. 

„Jie iš Romos. Popiežiaus pasiuntiniai.“ 

„Ar dožas yra?“ 

„Taip, — Forca žvilgtelėjo į mane, - žinai, kad tokie dalykai be 

jo nevyksta.“ 

Eidamas nulenkiau galvą ir nusišypsojau. 

„Žinau.“ 

Įžengėme į priimamąjį, kuriame dožas pasitikdavo visus svar- 
bius svečius. Įėjus iš ilgo tamsaus koridoriaus, apžilpino šviesa, nes 
storos aukštų kambario langų užuolaidos buvo atitrauktos. Ne iš 
karto pamačiau esančius kambaryje. 

Kaip sakė Forca, jų buvo tik trys: dožas Loredanas sėdėjo savo 
krėsle ant aukštos pakylos, o popiežiaus pasiuntiniai stovėjo priešais. 

Nors minutėlę akino šviesa, pastebėjau, kad Forca stovi aukštai 
iškėlęs galvą. Jis žiūrėjo tiesiai į skaisčią šviesą, paskui paėjo į vidurį 
kambario ir nusilenkė. Atrodė kupinas pasitikėjimo, ir popiežiaus 
pasiuntiniai žengtelėjo atatupsti. 

Forca mostelėjo į mane ranka. 

„Martinas Aurelijus iš šiaurės, Venecijos menininkas ir architektas.“ 

Forca kiek patylėjo ir ramiu, pasitikėjimą rodančiu tonu pridūrė: 

„Bažnyčios dailininkas.“ 

Paskui žengė į šalį, pasisuko į mane ir mostelėjo į pasiuntinius. 

Priėjau ir nusilenkiau, kaip įprasta Venecijoje, prieš dožą, kara- 
lius ir garbingus asmenis. 

Minutėlę niekas nepratarė nė žodžio. Paskui senasis dožas su- 
trikdė iškilmingumą, kuris radosi man nusilenkus, labai kasdieniš- 
kai burbtelėjęs: 

„Pažįstu šitą Martiną Aurelijų.“ 

Dožas atsikrenkštė, kad balsas būtų skambesnis. 

„Jis iš mano aplinkos, tai mano giminaičio sūnaus Forcos draugas.“ 

Popiežiaus pasiuntiniai dar nepratarė nė žodžio. Jie žiūrėjo į 
mane stingdomai rimtais veidais. 

Dožas ilgai sėdėjo tylomis. Jis pateikė siūlymą — patį geriausią. 
Žinojau, kad pasiuntiniai turėtų ką nors atsakyti dožui, bet jie tylėjo. 

Dožas kiek palaukė, iškalbingai atsuko pasiuntiniams nugarą ir 
ramiai paklausė manęs: 

„Forca sakė, kad ketini mus palikti. Mane tai baisiai stebina. 
Juk buvome tau labai dosnūs ir tu mus nepaprastai džiuginai savo 

išmoningumu — ir kaip dailininkas, ir kaip architektas. Tu turtin. 
gas. Tavęs klauso. Tu mano draugas. Gal pasakysi, kodėl iškeliauji?“ 

Tardamas tuos žodžius jis lėtai pasilenkė į priekį ir beveik nepa. 
stebimai ranka davė ženklą prieiti arčiau. Tada pasuko akis į Forcą 
ir linktelėjo jam. 

Forca žengė prie dožo, aš irgi palipau ant pakylos, vis dėlto ati- 
džiai žiūrėdamas, kad nepakilčiau per aukštai. Tuo nedideliu mos- 
tu dožas atsitvėrė nuo garbingų popiežiaus pasiuntinių, nes žinojau 
jį norint pasakyti kažką tik mudviem su Forca. Ir sykiu perspėti ty- 
kius pasiuntinius, kurie nieko jam neatsakė. 

„Šie du vyrai — kardinolas ir jo palydovas — šiek tiek paslaptingi 
ir aiškiai nepasakė, ko atvyko. Suprantu, kad popiežius turi rūpes- 
čių ir juos tvarkydamas galbūt privalo šitaip elgtis.“ 

Jis kiek patylėjo, o paskui truputį primerkęs akis tęsė: 

„Juk labai keista, kad jie atvyko čia, į Dožų rūmus, pas mane. 
Jie Venecijoje ir elgiasi nemandagiai, jei nesikalba su šeimininku, 
pareiškę tik tai, kad nori susitikti su tavim, Martinai, — su tavim, 
mano draugu.“ 

Tardamas pastaruosius žodžius jis kaulėta plaštaka įsikibo mano 
rankos. Laikė netvirtai — ir neketino tvirtai laikyti. Bet vos pastebi- 
mai pakratė man ranką, lyg paragindamas kalbėti. 

„Garbusis dože, atėjau tik jūsų prašymu, kurį man perdavė Forca. 
Suprantu jūsų rūpestį ir padėsiu jį sutvarkyti, kaip ištikimas draugas.“ 

Dožas dvilktelėjo į mane ir jo akių žvilgesys parodė, kad supran- 
tam vienas kitą. 

„Bičiuli Martinai, mano siela labai liūdi dėl to, ką pranešė For- 
ca. Tikiuosi, tavo išvykimas niekaip nesusijęs su šių dviejų popie- 
žiaus pasiuntinių atsiradimu? Jie žino apie tavo ketinimus išvykti. 
Iš kur jie sužinojo? Viliuosi, kad atsakysi taip, kaip visad atsakyda- 
vai per bičiuliškus mudviejų pašnekesius.“ 

Tai taręs jis palenkė galvą arčiau ir kilstelėjo vieną ranką prie 
ausies — parodė norįs, kad atsakyčiau jam vienam. Pastebėjau, kad 

Forca truputį atsitraukė tyčiomis užstodamas mus nuo popiežiaus 
pasiuntinių. 

„Garbusis dože, reikalas visai ne tas.“ 

Įkvėpiau oro, nes tam, ką ketinau sakyti, reikėjo daug jėgų. 

Dožas neteisingai tą suprato ir atšoko nuo manęs toliau. Vis dėl- 
to Forca žinojo, ką ketinu sakyti, ir raminamai iškėlė ranką, apmal- 
dydamas dožą. 

Dožas minutėlę žiūrėjo į mane. 

„Kalbėk, Martinai!“ 

Pasilenkiau prie pat ir sušnibždėjau: 

„Garbusis dože, išvykstu į šiaurę, nes gyvenimo spalvos man nu- 
blanko.“ 

Jis nustebęs lėtai atsisuko į mane. 

„Nesuprantu, ką sakai, Martinai.“ 

„Iškeliauju todėl, kad maras, kuris buvo apsėdęs Veneciją, nužu- 
dė mano šeimą. Atėmė iš manęs žmoną Florą...“ 

Dožas pasikreipė kėdėje ir tylomis, lyg nepastebimai linktelėjo 
galvą. 

„Pasiėmė du mažus vaikus, garbusis dože, — visą mano šeimą, 
visą gyvenimą.“ 

Dožas atsiduso, papurtė galvą ir, iškėlęs ranką, neaiškiai mos- 
telėjo. 

„Martinai, mano drauge, tu praradai baisingai daug. Nesupran- 
tu Dievo pykčio ir noro šitaip išmėginti Veneciją ir tave. Dėl tavo 
žmonos ir vaikų mirties, mielas drauge, kamuojuosi ir aš, nes pui- 
kiai juos pažinojau.“ 

Dožas susimąstęs linktelėjo galvą ir tyliai paklausė: 

„Ar dėl to iškeliauji?“ 

Norėdamas tikėti jį suprasiant, kiek daug praradau, aš dar pri- 
dūriau: 

„Ir mano brangaus mokytojo Moro Kodučio nebėra, jau seniai 
nebėra.“ 

„Ak, Moras, koks šaunus jis buvo sąmokslininkas!"“ 

Kai prisiminėme prieš dešimt metų mirusį draugą, dožas nušvito, 
paskui surimtėjo ir kančios persmelktu balsu po akimirkos išsbaudė: 

„Martinai, mano drauge, gana!“ 

Žinojau, kad jis neužmiršo, ko klausęs, bet vis dėlto pridūriau: 

„Kaip žinote, prakilnybe, Romoje vyksta bažnyčios statyba, ji su- 
stojo mirus vyriausiajam architektui Donatui Bramantei. Nusiun- 
čiau ten du gabius savo mokinius. Net nuo jų neslėpiau ketinimo 
sugrįžti į šiaurę. Žinia apie tai jau pasklido.“ 

Dožas linktelėjo galvą, vėl čiupdamas mane už rankos. Buvo 
pratęs šitaib parodyti, kad pokalbis baigtas. Vis dėlto nepaleido 
mano rankos, 0 ilgai laikė. Paskui trūktelėjo mane arčiau ir aš su- 
pratau Jį norint pasakyti kažką slapta. 

„Mano drauge Martinai, gal popiežius turi kokių nors paslapčių, 
bet tos paslaptys jo, 0 ne mūsų?“ 

Ir kartu vėl šiurkščiai suspaudė ranką, reikalaudamas parodyti, 
kad supratau jį. 

Todėl nuleidau akis ir tyliai pratariau: 

„Garbusis dože.“ 

Jis ištiesė ranką, kad pabučiuočiau didelį žiedą su antspaudu. 

Dožas atsistojo ir Forca nepastebimai jį parėmė. Prie sunkia 
užuolaida pridengtų durų kaip iš po žemių išniro vienas iš dožo 
tarnų. Atitraukė užuolaidą ir atidarė duris. Dožas mostu pakvietė 
mane ir pasiuntinius — nežiūrėdamas į juos — pereiti į kambarį, 0 
pats su Forca stovėjo ant pakylos. Supratau, kad jis nenori parodyti 
aštuntą dešimtį perkopusio senelio bejėgiškumo. Bet be Forcos para- 
mos jis nesiryžo nulipti nuo pakylos. 

Tik tada susitikau su popiežiaus pasiuntiniais, atvykusiais iš Romos. 

Kad ir apsitaisę visom bažnytinėm puošmenom, jie vis dėlto la- 
biau priminė Venecijos pirklius nei popiežiaus patikėtinius. Ne tuos 
rėksmingus margašvarkius, kurie bruzduliuodavo uosto pinigų kel“ 
tyklose ar prekybos namuose. Bet tuos, kuriuos žinojau nesirodant 

viešumoje ir iš puikiųjų rūmų prie Didžiojo kanalo valdant veneci- 
jiečių gyvenimą, ištisus laivynus ir prekių srautus. 

Prieš atsisėsdamas aukštesnio ūgio vyras smarkiai ir greitai išbėrė: 

„Mes — Šventojo Tėvo pasiuntiniai, aš esu kardinolas Alfonsas 
Petručis, o čia — kurijos tarnautojas Benediktas Morozinis. Užduo- 
tis, kurios mes ėmėmės, ypatinga. Kreipiamės į jus, garbusis didžiū- 
ne Aurelijau, ir tikimės, kad galėsite mums padėti. Nemanome, kad 
labai jus sutrukdysime ar nuvarginsime, bet už vargą, kurį patirsite, 
mes atlyginsime.“ 

Kardinolas Petručis buvo tamsiaplaukis, degančių akių. Jo dy- 
gus žvilgsnis, sveikumu švytinti oda ir karštumas, su kuriuo pasilen- 
kęs per stalą dėstė reikalą, liudijo stiprybę ir ryžtingumą. Morozinis, 
kuris buvo pristatytas kaip kurijos tarnautojas, atrodė lyg šiurkšti 
jo priešingybė: rauplėtas, stambaus smakro ir žemos kaktos. Buvo 
su raudona apvalia kepurėle, į akis krito šaltas kaip ledas žvilgsnis, 
kuriuo viską tikrino ir kuris man nepatiko. Nesistebėjau, kad dožas 
į juos žiūri iš aukšto. Su dvasininkais jis paprastai šitaip nesielgė, ir 
aš spėjau, kad tokį jo elgesį lėmė ne tik susitikimas su šitais dviem 
vyrais, kurie jam tikrai nepatiko. 

Atsisėdome. Petručis iš karto tęsė: 

„Kalbėsiu tiesiai, nes mano reikalas aiškus, ir tikiuosi, kad tai, 
ką kalbėsime, liks tarp šių sienų.“ 

Aš taip pat pasižiūrėjau į jį, bet nieko neatsakiau, nes tame kam- 
baryje nebuvau buvęs. Žinojau, kad tai viena iš dožo rūmų patalpų, 
į kurias kviečiami nemieli svečiai. Joje vykstančių pokalbių buvo 
klausomasi, nors sienas dengė storos užuolaidos.“ 

„Mūsų popiežius Leonas Dešimtasis nepaprastai susirūpinęs dėl 
to, kas dedasi Romos Bažnyčioje“, — tarė Alfonsas Petručis, vėl per 
stalą pasilenkdamas prie manęs. 

Žinojau, kad popiežius Leonas X, Džovanis di Lorencas de Me- 
dičis, Florencijos didžiojo Mediči (Lorenco il Magnifico) antrasis 
sinus, yra švaistūnas. 

„Tiesą sakant, mes grimztame į didelius sunkumus. Dėl lėšų 
Bažnyčiai išlaikyti ir dėl popiežiaus valdžios. Bet didžiausią pavojų 
kelia švarios Bažnyčios dogmos teršimas.“ 

„Gal kiek tiksliau paaiškintumėt, garbieji pasiuntiniai.“ 

Benediktas Morozinis, rimtu veidu stebeilydamas į mane, tarė: 

„Tas vokietis mums pridarė didžiulių bėdų!“ 

Truputį nusistebėjau jo žodžiais, nes žinojau apie popiežiaus bė- 
das, kurių jis pats prisidarė išlaikydamas prašmatnų dvarą, bet apie 
jokį vokietį nebuvau girdėjęs. 

„Vokietis?“ 

„Taip, būtent. Vidurio Europoje plinta erezija prieš Romos baž- 
nyčią. Minėtasis mokslinčius yra tikriausias eretikų vadeiva“, — tęsė 
Morozinis ledinėmis akimis. 

„Be to, jis veikia ne vienas. Mūsų sekliai išsiaiškino, kad jis turi 
bendraminčių. Šveicarijoje — Cvinglį ir Kalviną, Prancūzijoje — Fa- 
relį ir Beza.“ 

„Nepažįstu šito vokiečio, garsas apie jį dar nepasiekė Venecijos, - 
atsakiau svarstydamas, ko šie popiežiaus pasiuntiniai iš tikrųjų nori. 

„Sužinojome, kad Vidurio Europoje šitie eretikai sumąstė naują 
būdą raštu skleisti savo pažiūras tokiu užmoju, koks gali pražudyti 
Romos bažnyčią“, - tarė Petručis. 

„Arjų negalima nubausti už ereziją, juk taip nutikdavo ir anksčiau? 

Jie susivokė pasikarščiavę. Ledinių akių Morozinis netikėtai tai- 
kingai pasakė: 

„Matot, popiežius Leonas yra be galo geros širdies ir, leiskite pasa- 
kyti, galbūt net per daug plačių pažiūrų. Jis iki paskutinės minutės 
stengsis nesusidurti tiesiogiai su šiuo nemalonumu. Popiežius elgias! 
ne taip, kaip privalėtų, nors šitai vis dėlto kelia itin didelį susirūp/ 
nimą visai Romos Bažnyčiai ir jam pačiam.“ 

„Tad jūs ėmėtės veiksmų“, — pasakiau ir pažvelgiau vienam, 0 
paskui kitam į akis, nes pajutau juos taikinga kalba dangstant susi 
tvenkusį pyktį. 

Jie nutilo išgirdę tuos daug sakančius žodžius, nes atspėjo, ką 
manau. 

„Apie šią mūsų užmačią Leonas tikrai nieko nežino“, — lyg nu- 
sikaltęs atsakė Petručis. 

Jo žodžiai mane nustebino. 

„Vadinasi, veikiate slapta?“ 

„Juk kalbame apie mokymą, rašyto žodžio išsaugojimą, — įtikina- 
mai tęsė Petručis ir jo akys plykstelėjo kaip žmogaus, tvirtai ir iki galo 
tikinčio savo darbais. - Pradėjome ramiai stumti šitą reikalą į priekį.“ 

„Didžiausios Romos šventovės statybos išlaidos žlugdo Šventąjį 
Sostą. Šita eretikų gauja Vidurio Europoje, atrodo, visai nesupranta, 
kad mums reikia lėšų Dievo namų statybai.“ 

Morozinis savo ruožtu tarė: 

„Tikriausiai žinote apie plačią indulgencijų prekybą, kurios ėmėsi 
popiežius. Dėl to šitas Vitenbergo universiteto teologijos profesorius pra- 
dėjo platinti savo idėjas visoje Europoje. Tas savo tezes jis vadina prie- 
mone apvalyti mūsų tikėjimui nuo ypatumų, kuriuos laiko nedorais.“ 

„Mes manome, kad indulgencijų prekybą draudžiančios jo te- 
zės — tai tiesioginis Bažnyčios puolimas. Leonas įniršęs, netekęs vil- 
ties ir kartais svarsto net apie tai, kad reikėtų paskelbti šito Martyno 
atskyrimą nuo Bažnyčios. Kol kas jis puolė...“ 

„Martyno?“ 

„Šitoks to vokiečių profesoriaus vardas.“ 

„Vadinasi, jis mano bendravardis, — pasakiau nuoširdžiai pra- 
džiugęs. 

Po tų nerūpestingų žodžių vyrai staiga sužiuro į mane beveik 
piktai, tartum apstulbę. Šaltai dėbtelėjau į juos. 

„Ar jūs pažįstate Venecijos nepaprastąjį pasiuntinį Luidžį Gra- 
denigą?“ 

Mano klausimas juos pribloškė galutinai. Suglumę jie iš pradžių 
Pasižiūrėjo į mane, o paskui vienas į kitą, tarsi mąstydami, ką at- 
sakyti. 

„Vardas kažkur girdėtas“, - atsargiai pradėjo Alfonsas Petručis. 

„Be abejonės, esat jį girdėjęs, gerasis kardinole, — išdidžiai ar- 
sakiau, — juk jis — nepaprastasis Venecijos pasiuntinys Romoje ir, 
mano nuomone, pateikęs labai įtikimus popiežiaus išlaidų skaičius, 
Supratau, kad ir popiežiui išlaikyti skiriami dideli pinigai. Sumos 
pranoksta net Šventojo Petro bažnyčios statybos išlaidas. Popiežiaus 
išlaikymas, garbieji pasiuntiniai, žlugdo net visą Romą! Pasak Gra- 
denigo, popiežiaus išlaidumas pražudė tris pontifikatus: jo pirmtako 
Julijaus Antrojo, jo paties ir jo įpėdinio.“ 

Vyrai rimtais veidais stebeilijo į mane. Aš juos sugluminau. 

„Viskas, ką pasakėte, tiesa. Tikrai. Apie Šventojo Petro bažnyčios 
statybą ir... popiežiaus sostą.“ 

„O dar šita tikėjimo pertvarkymo bėda, doktrinų karas“, — pri- 
dūrė Morozinis. 

„Doktrinų karas? Kiek girdėjau, Šventasis Tėvas nėra labai karingas. 
Jis, esą, labiau domisi literatūra, menu ir savo popiežiškuoju dvaru.“ 

Pastebėjau, kad Alfonso Petručio kakta blizga prakaitu. Jis mal- 
daujamu balsu pasakė: 

„Garbusis Martinai Aurelijau, mes, Romos Bažnyčios pasiunti- 
niai, — nors, kaip sakėme, nesame popiežiaus paskirti, — prašome 
jūsų padėti išsaugoti Katalikų Bažnyčią!“ 

Atstūmiau savo krėslą ir pasižiūrėjau į pasiuntinius. 

„Gerieji popiežiaus pasiuntiniai, ar tai tas sumanymas, apie kurį 
kalbėjote? Neįsivaizduoju, kaip aš vienas galėčiau išgelbėti Romos 
Bažnyčią ir jos mokymą! 

Petručis suskubo atsakyti. 

„Vitenbergo profesorius irgi veikia vienas. Bet girdėjome, kad jo 
erezija Vidurio Europoje plinta žaibiškai. Mes taip pat turime su- 
manymą. Popiežius Leonas nori sustiprinti savo padėtį visose šiauri- 
nėse šalyse prie Baltijos jūros. Iki Vitenbergo profesorius juos pasieks! 

Morozinis pasilenkė ir paėmė odinį dėklą, kurį, įėjęs į kambarį. 
pasidėjo šalia krėslo. Petručis karštai tęsė: 


132 


„Norime prašyti jūsų pabūti Romos Bažnyčios pasiuntiniu gim- 
tajame šiaurės krašte. Norime, kad savo pasiuntinystę įgyvendintu- 
mėt kurdamas meną. Danija, Norvegija ir Švedija su savo rytiniais 
kraštais statosi bažnyčias. Tai bus Romos Bažnyčios rytinės atšakos 
tiek dvasia, tiek kūnu. Pirmiau darbus atliksite Danijoje, o paskui — 
salyne į rytus nuo Švedijos, tokiose vietose, kurių net pavadinimų 
nežinau. Romos Bažnyčios šviesą į visą šiaurę turėtumėt nešti skais- 
čiomis ir tvaskančiomis freskomis, kaip popiežiaus pergalę kovoje. 
Mūsų popiežius pavadino tai kova su erezija — adversus haeresis!“ 

Alfonsas Petručis patylėjo paskelbęs šį, jo manymu, įtaigų kvie- 
timą ir pasižiūrėjo į mane taip, lyg negalėčiau atsisakyti jo siūlomos 
užduoties. 

Ir lyg tirdamas tęsė: 

„Visas išlaidas mes sumokėsime, nes suprantame, kad dirbant 
jums reikės nemažai pagalbininkų.“ 

Nieko jam neaisakiau, net nesujudėjau. Šitas mano stingulys ne- 
trukus ėmė juos erzinti. Benediktas Morozinis atsargiai išėmė iš savo 
odinio dėklo nedidelį, į šilką suvyniotą pluoštą pergamento puslapių 
ir padavė kardinolui Petručiui. 

„Štai, — susimąstęs tyliai pradėjo kardinolas, — mūsų sumanymas. 
Šie puslapiai susiję su minėtuoju popiežiaus reikalu parduoti Bažny- 
čios turtą. Tie seni bažnytiniai užrašai nepaprastai vertingi, todėl 
laikomi puikia preke. Nereikėtų jų parduoti — raštai turi ypatumą, 
dėl kurio juos reikia išsaugoti. Ypatumu vadinu, aišku, turinį, kurį 
supranta tik senųjų raštų mokovai...“ 

„Tokie kaip Vitenbergo profesorius Martynas?“ 

Petručis nieko neatsakė ir po mano žodžių kambaryje įsivyravo 
visiška tyla. Kardinolas garsiai įkvėpė ir beveik pašnibždomis pri- 
Dažino: 

„Taip, kaip tik jį turiu galvoje. Ybatumas susijęs su doktrina, 0 į 


to Martyno rankas pakliuvę raštai pasmerkti pražūčiai kaip erezija. 
Arba...“ 


„Arba tampa pavojingu ir pergalingu ginklu“, — pridūriau prie 
nedrąsių jo žodžių. 

„Dievaži, taip gali būti, tikrai gali būti. Doktrinos požiūriu jie 
svarbūs tiek kovojant su erezija, tiek stojant už ją. Nelygu kieno ran. 
kose tie puslapiai atsidurs.“ 

„Ką aš turėčiau daryti su šitais pergamento puslapiais?“ 

„Tikimės, kad jūsų rankose jie nevirs preke, kaip jau nutiko dau- 
geliui brangių raštų Romoje, nes padėtis tokia... Tikimės, kad šią 
trumpą ištrauką, kurią jums norime patikėti, laikysite paslaptyje ir 
slaptoj. Taip būtų geriausiai. Mat spėjame, kad popiežiaus prekyba — 
ne vienintelė bėda, nes Romoje kartais būna labai neramu. Daug 
kas bus sunaikinta. 

Šį raštą galite saugoti savo nuožiūra. Aš pats linkęs pasiūlyti kokį 
nors vienuolių ordiną šiaurėje, nuošalų vienuolyną, kurio bibliote- 
ka noriai priimtų porą dešimčių pergamento puslapių. Turbūt nėra 
reikalo pridurti, kad apie tai, iš kur gavote tuos puslapius, nereikėtų 
niekam labai smulkiai pasakoti. Šitai tik padidintų nederamą su- 
sidomėjimą.“ 

Tardamas pastaruosius žodžius Alfonsas Petručis nenuleido nuo 
manęs akių, ir aš supratau, kad jo reikšmingas žvilgsnis parodo pus- 
lapių vertę. 

„Gerasis Martinai Aurelijau, Romos bažnyčia neužmirš jūsų 
paslaugos, jeigu, keliaudamas į šiaurę, pasiimsite šiuos puslapius su 
savim. Už išgabenimą ir saugojimo vargą jums bus atlyginta. Baž- 
nyčios valstybė susitarė dėl atlygio su venecijiečiais bankininkais, 
kurie palaiko verslo ryšius su Hanzos miestais šiaurėje. Juk Baltijos 
jūros kraštai priklauso Hanzos sąjungai, tad jums neturėtų būti 
sunku.“ 

„O kas tuos puslapius pargabens atgal?“ 

Išdėstę savo reikalą abu pasiuntiniai šiek tiek aprimo. Jie žvelgė 
į savo rankas ir ant stalo gulinčius puslapius. Galų gale kardinolas 
Petručis atsiduso ir tarė: 

„Šito nė vienas iš mūsų nežino. Puslapiai bus saugomi jūsų pa- 
sirinktoje vietoje taip, kaip norėsite. Romos Bažnyčios nuosmukis 
nesitęs per amžius. Vokiečių puolimą tikrai pavyks atremti. Gal 
kas nors tada suras šiuos puslapius ir sugrąžins ten, iš kur jie buvo 
išvežti. 

„Vadinasi, aš neprivalau pranešti nei jums, nei kokiam Romos 
Bažnyčios tarnui, kur puslapiai laikomi?“ 

„Tik man praneškit - daugiau niekam, bent jau tiesiogiai“, — at- 
sakė Petručis, mesdamas į mane trumpą ir reikšmingą žvilgsnį. 

„Puslapiai gali būti užmiršti. Bet kas nors juos prisimins, pati- 
kėkit manim.“ 

Pasišnekėjome dar apie kai kuriuos dalykiškus patvarkymus ir 
aš paprašiau dožo tarno išlydėti kardinolą ir jo suniurėlį raudonke- 
purį padėjėją. 

Dožas laukė manęs. Pamatęs, kad išeinu į aukštąjį koridorių, 
maloniai ištiesė ranką ir nusivedė į savo kambarį. Buvo nusiėmęs 
dožo kepuraitę, atsisegęs viršutines šilkinio apsiausto sagas. Mano 
nuostabai, jis, smagiai nusijuokdamas, tarė: 

„Martinai, mano drauge, greičiau sakyk, ko tie pasipūtę popie- 
žiaus elgetautojai iš tikrųjų norėjo.“ 

Smulkiai papasakojau dožui, 0 jis klausėsi žiūrėdamas į savo 
pirštus, barbenančius į nedidelį stalą šalia. Kai baigiau, tik linkte- 
lėjo galvą ir pasakė: 

„Popiežius žlunga. Šitie išpuikę pagyrūnai visaip stengėsi nuslėp- 
ti, kad popiežius praranda valdžią ir tai, kad jų veiklai niekas ne- 
skiria lėšų. Tikrai galima sakyti, kad tai sąmokslas, kaip pats pava- 
dinai. Žaisdami savo žaidimus jie lenda į pavojų. Teisingai padarei, 
Martinai, kad priminei jiems apie tai, ką mano mūsų pasiuntinys. 
O dėl to vokiečio — aš, aišku, girdėjau apie jo skelbiamą pertvar- 
kymą. Jo keliama grėsmė reali ir didelė. Vokietijoje raštus mašinos 
atkuria iškart popieriuje kažkokiu mechaniniu būdu. Romos Baž- 
nyčiai gresia skilimas.“ 


„Manau, naudos bus tik tiek, kad sustiprės valstybinė valdžia ir 
apsisprendimo teisė“, — pasakiau dožui. 

Jis pasižiūrėjo į mane, linktelėjo galvą ir tęsė: 

„Tu visiškai teisus, Martinai. Taip ir bus. Tačiau sunku numaty- 
ti, kaip pertvarkytoji vokiečių doktrina plis ir kokią įtaką ji darys.“ 

Padaviau dožui kardinolo Petručio man patikėtus puslapius. 
Dožas peržvelgė plonus lapus, šiek tiek paskaitinėjo ir tarė: 

„Jie parašyti senąja graikų kalba ir doktrinos požiūriu turbūt la- 
bai vertingi, kaip teikėsi pareikšti pasiuntiniai, bet tai ne kokia nors 
prekė. Manau, gali ramia širdim gabentis juos, nes puslapiai iš tik- 
rųjų svarbūs tik saujelei žmonių, — tiesa, jiems svarbesni.“ 

Dožas atidavė man šūsnį pergamento puslapių ir mąsliai šypso- 
damas pasižiūrėjo į mane. 

„Gaila, kad išvažiuoji, Martinai. Mielai pasikalbėčiau su tavim 
apie valstybinės valdžios augimą ir popiežystės žlugimą tomis ramio- 
mis popietėmis, kai nereikėtų aptarinėti naujųjų statybų.“ 

Supratau jo užuominą, todėl maloniai atsakiau: 

„Didelė garbė buvo šnekėtis su jumis, gerasis dože. Gal kokią 
ramią popietę susėdę vėl šnekėsimės apie naujas statybas. Galbūt aš 
sugrįšiu, gal aš jau užmiršęs, kaip šalta šiaurėje.“ 

Kai šitai pasakiau, dožas liūdnokai šyptelėjo: 

„Ką ketini su jais daryti?“ 

Jis linktelėjo galvą į pergamento puslapių pluoštą, gulintį priešais 
mus ant stalo. 

„Garbusis dože, tiesą sakant, nežinau. Turbūt tik tai, ko prašė 
pasiuntiniai.“ 

Dožas vėl tik dalykiškai linktelėjo. Jis jau kėlėsi nuo kėdės, bet 
staiga prisiminė: 

„Mano drauge Martinai, dar vienas svarbus daiktas. Jau rytoj 
pasiimk visus kardinolo žadėtus pinigus iš Venecijos banko. Pasak 
mūsų pasiuntinio Gradenigo, popiežius tikrai smarkiai įklimpęs į 
skolas. Jeigu jis patirs kokių nors nuostolių, žlugs ne vienas bankas.“ 


I36 


Padariau taip, kaip patarė dožas Leonardas Loredanas. Po dvie- 
jų mėnesių, ISI7 metų rudenį, iškeliavau iš Venecijos pasiėmęs tik 
tapybos reikmenis ir Bažnyčios pinigus, savo braižiklį ir dvi knygas, 
paliktas man garbiojo mokytojo, didžiojo Moro Kodučio. Paveikslus 
ir brėžinius, kuriuos Kodučis buvo man patikėjęs, palikau jo sūnui 
Domenikui. 

Prieš man išvykstant, pasiuntinys dožui atnešė žinią nuo Gra- 
denigo, kad popiežius Leonas X kardinolą Petručį už pasikėsinimą 
į jo gyvybę nuteisė žiauria mirtimi. Per skubą dingtelėjo, kad, be 
griežtojo Morozinio ir dožo, tik aš vienas žinau apie Petručio man 
perduotus puslapius. Nemaniau, kad prieš mirtį jis bus spėjęs plačiai 
paskleisti tą žinią. Tai buvo smerktinas dalykas, vargšelis, atrodo tu- 
rėjo užtektinai rūpesčių ir be to. 

Bičiulis Klamas, kuris mano tėvo įsakymu privalėjo lydėti mane 
kelionėse, irgi paliko Veneciją, nors ir prieš savo valią. 

Jis nusiminęs dūsavo, kad turi atsižadėti Venecijos kurtizanių 
šurmulio, kuriuo labai džiaugėsi. Vis dėlto jis papriekaištavo tik dėl 
dviejų knygų, kurias pasiėmiau: 

„Garbusis Martinai, verčiau su mumis keliautų ne Šitos senos su- 
glamžytos knygos, o dvi žydinčios Venecijos merginos, — gal net trys, 
kad nesusipyktume, — bet pažinodamas tave spėju, kad tavo galvoje 
vėl bręsta koks sumanymas, kurį įgyvendinti padės šios knygos.“ 

Pasižiūrėjau į jį ir šyptelėjau nieko neatsakęs, nors buvo lygiai 
taip, kaip jis spėjo. 

Visą žiemą labai stropiai dirbau negalvodamas apie lekiantį laiką, 
kada ne kada perkrimsdamas kokį ataušusį patiekalą. Ant stalo 
gulėjo dviejų tyrimų dokumentai. 

Nejaučiau, kad kodeksas atima vis daugiau laiko. Mane aksti- 
no Martino išvykimas iš Venecijos. Jis iškeliavo į Daniją, paskui į 
Suomiją, į Kumlingės salą. Užuomina rankraštyje, kad Martinui 
į rankas pakliuvo pergamento puslapiai, man nedavė ramybės. 

Stūmiausi į priekį apimtas niūraus ir nenumaldomo ryžto, 
tartum mėgindamas įminti mįslę. Tomis intensyvaus tyrimo die- 
nomis man labai pagelbėjo nuolat šalia buvęs tėvas d'Andželas, 
ėmiau pasitikėti jo puikia archyvaro uosle ir kartais suabejodavau, 
ar iš viso galėčiau be jo apsieiti. Ta diena, kai jis rūsčiai pasmer- 
kė Kastoro kodekso tyrimą, liko toli praeityje. Jo globa pasidarė 
tiesiog jaudinanti, nes į savo biurą iš kavinės jis slapčia atnešdavo 
man kavos su užkandžiais ir mudu drauge sukimšdavome vėly- 
vus pusryčius, nes bibliotekoje, aišku, buvo draudžiama valgyti. 

Žiema ėjo į pavasarį. 

Didžiumą Kastoro kodekso puslapių buvau išvertęs vasario 
pabaigoje, tad susidėjo savotiškas fragmentų rinkinys. Tų teksto 
vietų, kurios buvo išsiliejusios į neįskaitomas rūdžių dėmes, ne- 
verčiau. Ketinau jas nagrinėti tada, kai turėsiu Kauno puslapius — 
tikėjausi, kad jie man bus tartum vertėjas. 

Pavasarį plūste užplūdo draugai iš Suomijos. Mūsų butas virto 
atvira pažįstamų baze: jie atsirasdavo įsigiję pigius lėktuvų bi- 
lietus, o už gyvenimą galėdavo atmokėti maistu ir vynu. Vis- 
kas būdavo suvalgoma ir išgeriama per vakarienes, kurios truk- 
davo iki vidurnakčio vidiniame namo kieme arba bute, prie ilgo 
antikvarinio Viktoro Palo stalo. Namo prižiūrėtoja, linksmoji ir 
rūpestingoji ponia Gabriela Andreoti, dalyvaudavo tose ilgose 
vakarotuvėse, imdavosi vienų kitų virėjo pareigų ir su malonu- 
mu leisdavo aksomines naktis prie vyno taurės, drauge su visais 
liaupsindama Romą. 

— Kelias dienas pas mus pagyvens tokia Vera, — vieną dieną 
parėjusi iš darbo leidykloje pasakė Marija. - Kažkokio Kjavenos 
draugo duktė. Kjavena labai mandagiai prašė. 

— Niekas nekliudo, — atsakiau Marijai. 

— Tas Kjavenos draugas, vadinasi, Veros tėvas, buvęs Minis- 
tero per lo sviluppo economico, prekybos ir pramonės ministerijos 
tarnautojas, matyt, gana aukštas pareigūnas. Pasak Kjavenos, jis 
anuomet buvo vienas iš Rytų prekybos ryšininkų, svarbus asmuo 
Sovietų Sąjungos laikais, o dabar lyg ir nereikalingas. 

— Kodėl Vera negyvena pas tėvą? 

— Nežinau, klausiau to Kjavenos. 

— Ką jis sakė? 

— Nieko. Matyt, kažkokia ilga istorija. Gal cheminiai procesai 
tėvui su dukterim trukdo bendrauti. 

— Keistoka, bet, antra vertus, dieną aš ilgokai sėdžiu prie tyri- 
mo, tad, manau, kad ta Vera gali čia praleisti kelias naktis drauge 
su mūsų svečiais. 

— Kjavena pasakojo, kad ta Vera tikra drąsuolė, aistringa alpi- 
nistė ir sklandytoja. Ekstremalė. Sakė, ji važiuoja į Šveicariją, ten 
kopia kažkokia sunkiai įveikiama šiaurine kalno atšlaite, o pas- 
kui šoka nuo kalno viršūnės parasparniu. 

— Parasparniu? Tas sportas pavojingas, beprotiškas. 

— Aš irgi taip supratau — Kjavena kraipė galvą ir mostagavo 
rankom pasakodamas. 

Kai pamačiau Verą, negalėjau patikėti, kad ji ekstremalė alpi- 
nistė, nors atrodė labai stamantraus kūno, tikrai puikios fizinės 
formos. Ji buvo nedidelio ūgio, juodais it derva trumpais plau- 
kais, kurie šiurpsojo lyg šepečio šeriai. Po neperpučiama striuke 
vilkėjo palaidinę ir džinsus, nors dar buvo žiema. Lūpas virpi- 
no neramus šypsnys, blykstelėdavo balti dantys. Ji numetė prieš- 
kambaryje krepšį ir, nusivilkdama striukę, ištiesė ranką. Nusiste- 
bėjau, kad jai pavyko, nežiūrint į rankas, lengvai atlikti ir viena, 
ir antra, — bent jau man būtų pavykę tiktai viena. 

Veros akys buvo keistos. Šypsojo sykiu su lūpom, raibuliavo 
kaip šviesa vėjui greitai nešant debesis pro saulę. Kai šypsojo, at- 
rodė tikra gražuolė, bet, debesiui užslinkus saulę, pasikeisdavo — 
tamsa užtraukdavo akis. Slapta vyliausi, kad ji ilgai neužsibus, 
nes nenorėjau susidurti su tuo keistu, čia šviesos, čia tamsos trau- 
kiamu žvilgsniu. 

Mūsų vakarotuvėse Vera jausdavosi šiek tiek pašalinė — iš 
dalies, aišku, dėl to, kad nesuprato kalbos, nors Marija didumą 
mūsų šnekų jai išversdavo. Supratau, kad jos pasaulis visai kitur, 
bet ji vis tiek susidomėjo, kai papasakojau jai apie Kastoro kodek- 
so problematiką ir, galimas daiktas, tekste slypinčią mįslę. Papra- 
šė parodyti knygą, bet atsakiau, kad knyga Vatikane, o pats turiu 
tiktai jos puslapių kopijas. 

Pajutau, kad Vera šnekina mane akimis. Žvilgčioja, stebeilija, 
sutrikusi nuduria akis žemyn, žvilgsnis mirguliuoja šviesa ir šešė- 
liais: lūpų kampučius virpina šypsena, trumpam užslenka niūru- 
mas, sužvilga balti dantys. Bet paskui supratau, kad tie žvilgsniai 
ir šypsniai atspindi veikiau kažkokį širdies gilumos ritmą, kad tai 
dvasios išraiška, o ne pašnekesys su manim. Per tas kelias dienas, 
kai Vera gyveno pas mus, pastebėjau, kad ji turi savo ciklišką vi- 
dinį pasaulį - baugoką ir visai kitokį nei mano pažįstamų žmonių. 

Tuo pat metu, kai Vera gyveno pas mus, į Romą parvyko ir 
Viktoras Palas. Jis grįžo sutvarkyti kažkokių svarbių reikalų ar- 
chitektų biure Via Giulia gatvėje: jo akcijų buvo nusipirkęs pagal 
kažkokią laisvą sutartį. Priešingai nei buvome sutarę, jis atsisakė 
apsistoti savo bute ir telefonu užsiminė vaikštinėjąs su Kara. Pa- 
priekaištavau sau, kad nesusipratau anksčiau paklausti Viktoro 
apie šeimą — Kata tikriausiai buvo jo žmona. Viktoras sakė, kad 
jie gyvena pas vieną pažįstamą architektą Ancijuje, ne Romoje. 
Kviesdavome Viktorą su Kata į mūsų vakarotuves, Viktoras daž- 
niausiai ateidavo — tiesa, be Katos. Pirmą kartą ateidamas jis at- 
nešė dvi dideles rožių puokštes — vieną įteikė poniai Andreoti, 
pirma ilgai ir karštai paglėbesčiavęs, o kitą Marijai. Jis ir vėliau 
nešykštėjo dėmesio ženklų Marijai. Priešingai, jais švaistėsi. 

Viktoras mėgo itališką raudonąjį vyną — prisiminiau dar iš 
mūsų susitikimo dėl nuomos. Išgerdavo jo nemažai, bet poveikio 
greičiausiai dėl stambaus sudėjimo nebuvo matyti. Iš vėlesniųjų 
vakarų prisimenu jo smagaus melodingo balso aidėjimą vidinia- 
me kieme, daugybę susižavėjimo kupinų pasakojimų apie Romos 
baroką, tartum aušrai akompanuojantį juoką ankstyvo ryto va- 
landom. 

Sykį užbaigėme dieną vakarieniaudami po didžiuoju atrijaus 
platanu: Marija, ponia Andreoti, Viktoras ir aš. Vera, mažumėlę 
drovėdamasi, trumpam prisėdo prie mūsų — greta Marijos ir po- 
nios Andreoti. 

Viktoras pamatė Verą ir aš pajutau, kad jis įsitempė. Metė į 
mane klausiamą žvilgsnį, nors buvau juos supažindinęs, kaip de- 
rėjo. Tą vakarą taip pat pastebėjau, kad Vera nepalietė vyno, o 
suvalgė tik vieną kitą vaisių. 

Kadangi vienas iš mano darbų buvo šiek tiek susijęs su nedi- 
dele Kumlingės bažnyčia Alandų salyne, tą vakarą Viktoro pa- 
klausiau, ar jis, išmanantis Romos baroką, ką nors girdėjęs apie 
Kumlingės bažnyčios istoriją. 

— Ar aš ką nors žinau apie Kumlingės bažnyčios istoriją? — ma- 
loniai šyptelėjo jis ir, pasilenkęs prie manęs, tylesniu balsu, lyg pa- 
tikėdamas paslaptį, pasakė: — Johanai, Kumlingė — tai puošmena, 
nuostabus, kibirkščiuojantis, mūsų Viešpaties garbei tviskantis dei- 
mantas. Pirmą kartą rašytiniuose šaltiniuose ji paminėta 1448-ai- 
siais, kaip Šventoji Ona. Tai nedidelis vienos navos šventnamis su 
šešiolika žvaigždinių skliautų. Plotas — gal tik dvidešimt ir dvide- 
šimt. Atėmus sienų storį, Viešpačiui garbinti lieka labai maža sa- 
lytė. Ko dar norėtum paklausti? Apie Kumlingę aš žinau nemažai. 

— Ką žinai apie bažnyčios tapybą? 

— Aha, mano drauge tyrėjau, tu su ja susipažinęs. Koks klau- 
simas? 

Viktoras čiupo vyno butelį ir šliukštelėjo į taures, net ant stalo 
pasiliejo. Pirštais mikliai sugraibė kelias žalias alyvuoges, įsimetė 
po vieną į burną, pagailestavo, kad marinuotos ne su česnakais, 
ir pradėjo: 

— Dabartinė bažnyčia buvo statoma maždaug 1500-1510 me- 
tais, senojo šventnamio vietoje. Skliautų tapiniai ypatingi. Itin 
aukšto lygio —- mano manymu, tikro menininko nutapyti. Žinai, 
ką turiu galvoje: ne kokio vietinio paišytojo. Šitų smulkmenų ne- 
žinočiau, jei ne mano draugas archeologas docentas Markas San- 
takaris. Su juo tyrinėjau ne tik Kumlingę, bet ir kitas Suomijos 
viduramžių pilko akmens bažnyčias. Itin atidžiai išnagrinėjome 
tapinius, pastebimus įtakos bruožus ir per juos atpažįstamas są- 
sajas su žemyninės Europos bažnytiniu menu. Santakaris rašo, 
kad šitas tavo Kumlingės tapinių autorius nežinomas, nes taip 
ištapytų bažnyčių Šiaurės šalyse daugiau nėra — jei neskaičiuosi- 
me dviejų šventnamių Danijoje. Kumlingės bažnyčios tapyboje 
matyti tamsesnių atspalvių, kurių švytėjimu Santakaris stebėjosi 
ir svarstė, koks buvo gruntas, kad dažų tamsumas toks intensy- 
vus. Buvau su juo Kumlingėje, kai ėmė tinko pavyzdžius, o sykiu 
užkabino ir grunto. 

Viktoras įsimetė į burną kelias alyvuoges ir, paniręs į savas 
mintis, kalbėjo toliau: 

— Tyrėme su Santakariu į tinką įsigėrusius dažus. Romoje 
išnagrinėjau dešimtis visokiausių išorės tinko pavyzdžių, jų data- 
vimus ir, mano galva, čia kai ko išmokau. Sprendžiu, kad Kum- 
lingės menininkas buvo kažkokios Pietų mokyklos auklėtinis 
ir apie freskų tapybą išmanė gerokai daugiau nei jo amžininkai 
šiauriečiai. Kumlingės menininko dažai, gruntas ir technika ne- 
daug kuo skiriasi nuo Šiaurės Italijos mokyklų technikų. Santa- 
karis mano, kad sienos ištapytos maždaug šešiolikto amžiaus pir- 
mame dešimtmetyje, ne vėliau kaip šeštame. 

— Šių Dievo namų istorija labai ilga, todėl dar pasakysiu, kad 
Šiaurės karo laikais rusų kareiviai kai kuriuos Kumlingės sienų 
tapinius sugadino bažnyčioje degindami laužus. Suodžiai įsigėrė 
į kalkintas sienas ir vėliau jų išvalyti nepavyko. Tokio vandaliz- 
mo neįveikia net Romoje mano išmokti metodai. Suodžiai kaip 
reikiant apsunkino tyrimą. 

Viktoras žvilgtelėjo į mane. 

— Ar pradžioje užteks? 

— Kada nors ten buvo pranciškonų vienuolynas? 

Viktoras vėl pasižiūrėjo į mane. 

— Klausyk, karalienės bibliotekos tvarkytojau, tai tavo tyrimo 
„sodas išsišakojančiais takais“. Tu puikiai susipažinęs ir su šituo! 
Bet jei jau klausi, atsakysiu. Tikrasis pranciškonų vienuolynas ki- 
tados buvo Kekare. Atsižvelgiant į aplinkybes - didelis ir dėl jo bu- 
vimo niekas nesiginčija net šiandien. Kumlingės vienuolynas buvo 
mažas, — jo mažumą Viktoras parodė nykščiu ir smiliumi. - Jis 
paminėtas kažkokiuose šaltiniuose. Santakaris tau tikrai pasakys 
viską, ko klausi. Kiek žinau, pastatas nebuvo ilgaamžis, tikriausiai 
medinis. Šalia bažnyčios tebėra akmeninių pamatų liekanų. 

Viktoro žinios mane apstulbino. Jis pasakojo tą patį kaip Kas- 
toras Dvipusis - kunigas, gyvenęs prieš penkis šimtus metų. Man 


143 


gėlė galvą. Žinojau, kas buvo Kumlingės bažnyčios dailininkas, 
Kastoro kodeksas buvo jo biografija. 

Atnešiau iš namų kelis vertimo puslapius ir padaviau Viktorui, 

— Mano darbo ištrauka. Kumlingė atsirado kaip vienas iš ty- 
rimo šaltinių. 

Ši dalis parašyta vokiškai, pergamentas glotnus, neįprastai plo- 
nas, puslapiai mažesni nei kiti. Tekstas lengvai išverčiamas — manau, 
jį parašė toks Martinas Aurelijus, freskų dailininkas, — priešingai nei 
didesnę dalį knygos. Nes pasakojimą jis paprastai diktuodavo Kum- 
lingės kunigui. Tu ramiai paskaityk. Aš atnešiu dar butelį vyno. 

Laikydamas rankose pluoštą puslapių, Viktoras atidžiai klau- 
sėsi manęs. Prieš pradėdamas skaityti žvilgtelėjo į mane, paskui 
bemaž nepatikliai — į popierius. 

Pastebėjau, kad Marija žiūri į mane ir popierinių puslapių 
pluoštą Viktoro rankose be šypsenos. 


Jūra atsivėrė balandžio mėnesį, tuo pat metu ir uolos aplink baž- 
nyčią išniro iš sniego. Įlanką traukė ledas iki gegužės, tiktai tada 
galėjau lipti ant pastolių ir užbaigti paveikslus. Bažnyčioje tvyrojo 
stingdantis šaltis, tinkas rytais būdavo suledėjęs, dienai šylant, su- 
drėkdavo ir vanduo srovelėm tekėdavo per sienas. Klamas paremda- 
vo duris, kad neužsidarytų — ypač tomis dienomis, kai vėjas pūsdavo 
tiesiai į jas. Klamas išėmė apatinių langų stiklus, kad Dievo namai 
užtektinai sušiltų. Jis kasdien klausdavo, ar nereikėtų bažnyčioje 
įkurti ugnies, bet uždraudžiau baimindamasis nuo laužo kylančių 
suodžių, kurie galiausiai būtų pasiekę skliautus. Kunigas, mažutis, 
juodas, lakstė iš savo būsto į vienuolyną ir bažnyčią, klausinėjo, ar 
man nereikia pagalbos, ar pastoliai gerai pastatyti ir susikūprinęs 
vėl skuosdavo uolomis namo savo reikalų tvarkyti. Klamas smagus 
nuo pastolių stebėdavo bėgiojantį kunigą kaip juodą bruzdų vabalą. 

Pastoliai bažnyčioje stovėjo per žiemą ir, užsilipęs ant jų, galėjai 
tinkuoti ir dažyti visus tris skliautus. Pereitais metais mano nupiešti 

paveikslai gerai atlaikė šaltį, spalvos nepasikeitė. Buvau patenkintas, 
nes laukėme karaliaus. 

Tikėjausi, kad gegužę bus šilta, tada geriau išdžiūtų skliautai. 
Klamas užlipo su manim ant pastolių, paklausė, ką ketinu piešti. 
Atsakiau norįs piešti veidus - žmonių veidus. Sakiau pritaikysiąs 
juos Šventojo Rašto veikėjams, bet norėjau toliau tapyti Danijoje 
pradėtą veidų virtinę. 

Savo gyvenimo veidų. 

Klamas pasakė tai numanęs. Jis taip pat paklausė, ką padariau 
savo medinei statulai, nes po žiemos jos nematė. Kai klausė, žiūrėjo į 
mane susidomėjęs: supratau, kad statula jam patiko. Ji ir buvo graži. 

Melavau, kad Floros paveikslas — tai Mergelė Marija. Klamas, 
kunigas Kastoras ir vienuoliai patikėjo. 

„Veikiausiai per šalčius sudeginau statulą krosnyje.“ 

Klamas dėbtelėjo į mane iš padilbų. 

„Taip, tikriausiai sudeginai, gerai pagalvojęs, prisimenu dūmus.“ 

Tą akimirką į bažnyčią įbėgo kunigas trumpom ir kreivom ko- 
jom. Pasisukiojo šen ten, akimis ieškodamas manęs, 0 pamatęs pra- 
trūko rėkti tąja savo baisia laužyta kalba. Ir, išraiškingai mostaguo- 
damas rankomis, parodė laišką. 

„Der Kėnig kommt!“ 

Neskubėdamas nulipau nuo pastolių ir, priėjęs prie jo, supratau, 
kad jis taip susijaudinęs dėl to, kad girtas. Veidas buvo raudonas, 
akys į mane žvelgė apsiblaususios. Jis taip čepsėjo lūpom, kad barz- 
da kretėjo ir pamėgino išdidžiai perskaityti tą žinią balsu. Jam ne- 
pavyko, todėl paėmiau iš jo laišką, kurio pabaigą jis baksnojo pirštu, 
rodydamas antspaudą ir datą. 

Laiške perskaičiau trumpą žinią, kad karalius palaiko vokiškąjį 
išgryninamąjį tikėjimo mokymą ir minėtą dieną priskiria Bažnyčią 
žr visą jos turtą savo valdžiai. Apačioje buvo pažymėti 1527 metai, ka- 
raliaus antspaudas ir parašas - GUSTAVUS. Tuo metu, kai skaičiau 
laišką, kunigas Kastoras, plevėsuodamas juodo palto skvernais, užsili- 

po ant pastolių, ėmė vaikštinėti atlošęs galvą į dangiškus vaizdus. Tą 
akimirką prie bažnyčios durų pasirodė du broliai pranciškonai. Ran- 
kas slėpdami rankovėse jie nusilenkė man, paskui žengė į vidų ir kaip 
kunigas Kastoras pakėlė akis į tris žvaigždinius bažnyčios skliautus. 

Bet Klamas, perskaitęs karaliaus laišką, pasižiūrėjo į mane klau- 
siamai. 

„Martinai, mano drauge, tavo mintys kitur. Kastoras sakė, kad 
atvyksta karalius.“ 

Papurčiau galvą. 

„Rašoma ne tai. Popiežius pralaimėjo kovą. Atrodo, laimėjo 
Martynas iš Vitenbergo. 

Pasižiūrėjau į skliautus. 

„O mano paveikslai dar neišdžiūvo.“ 


Viktoras pratrūko tokiu juoku, kad aidu atsimušė nuo sienų. 

— Mano drauge tyrėjau, tu nuklydai nuo savo karalienės ke- 
lionės, bet Santakariui tikrai galva apsisuks, kai papasakosiu apie 
šitą tavo radinį. Tiesą sakant, Johanai, tavo vertime pribloškia 
autentiškumas, — iškvėpė Viktoras. — Pasakojama apie tai, kaip 
atsirado Kumlingės paveikslai! 

Jis žiūrėjo į tekstą ir purtė galvą. 

— Penkių šimtų metų senumo dokumentas! Atneši iš savo buto 
šūsnį puslapių ir paduodi man — man vienam pasaulyje, geriau- 
siam Kumlingės žinovo draugui. Grįžęs į Suomiją turėsi susitikti 
su Santakariu. Surengsim bakchanalijas Kumlingėje! 

Susidaužėme taurėmis su Viktoru. 

Bet Marija taip pasižiūrėjo į mane, kad džiaugsmas nuslopo. 
Kai likome dviese, ji užvedė apie tai kalbą. 

— Girdėjau, ką šnekėjai su Viktoru apie Kumlingės bažnyčią 
ir kažkokį vienuolyną. Pasakyk, Johanai, juk tai nesusiję su tuo 
velnio kunigu ir rankraščiu, dėl kurio ėjai iš proto! Neištversiu, 
jei vėl imsi aiškintis ir studijuoti to puspročio terliones. Pasakyk 

man, Johanai, kad nemesi disertacijos, nes per tą vertimą tai galų 
gale nutiks. Žiūrėk į viską realiai! Nepajėgsi nuveikti dviejų tokių 
didelių darbų per laiką, skirtą vienam. Johanai, pažadėk man. 

— Aš tiktai paklausiau. Aš norėjau tik pasikalbėti su Viktoru, 
nes jis daug žino ir apie senąsias Suomijos bažnyčias. Pati matei, 
kaip jis užsiplieskė. Kalbėdamas išlaistė man ant marškinių pusę 
taurės. 

— Johanai, daugiau šito nekartosiu. Man tai didelis dalykas. 
Turi įrodyti, kad sugebi laikytis tikslo ir atlikti darbą iki galo. 
Girdėjai — iki galo! Turi pabaigti disertaciją apie tą savo karalienę, 
kaip suplanavai. Negaliu pakęsti tokios neaiškios padėties, kai 
nesuprantu nei tavęs, nei ką galvoji! 

Samprotavau sau, kad tik į gera, jei Marija nesupranta, ką gal- 
voju. Jaučiausi lyg sugautas svetimaujant. 

Marija žiūrėjo į mane nepasitenkinimo ir pykčio kupinom 
akim ir griežtai užriko: 

— Johanai, turi pažadėti, kad nešvaistysi laiko dėl to prakeikto 
Alandų senio! Pažadėk man, Johanai, pažadėk, kad rašysi disertaciją! 

Ir aš pažadėjau. Bet tą akimirką, kai pažadas nuslydo nuo lie- 
žuvio, suvokiau, kad Marijai vienai teks juo tikėti. 

Jaučiau iš esmės atsižadąs pasitikėjimo, meilės ir prisirišimo, 
šaltakraujiškai iššvaistęs visa tai dėl kito darbo, šmėkščiojančio 
karalienės šešėliuose. Atsisakydamas Kastoro kodekso dar būčiau 
viską išgelbėjęs, bet širdies gilumoje suvokiau, kad negalėsiu jo 
atsisakyti. Sykį rimtai mėginau tai padaryti ir man nepavyko. 


Naktį, tą trumpą valandą, kiek galėjome pamiegoti, iki nublykš 
diena, atsitiko keistas dalykas. Pabudome su Marija nuo baisaus, 
širdį stingdančio skausmingo riksmo. Jis atrodė gyvuliškas, mir- 
tinai išgąsdinto žmogaus. 

Pašokome ir, siaubo apimti, puolėme vienas prie kito. Aš už- 
degiau šviesą ir garsiai tvaksinčia širdimi žvalgiausi kokios bai- 

sybės, bet pamačiau tik Verą, kuri sėdėjo ant grindų paklotame 
guolyje iš siaubo išplėtusi akis. Ji traukė savin orą lyg mėgindama 
susigrąžinti tą dangun paleistą baugų stūgsmą. 

Išgirdau, kaip laiptinėje atsidarinėja durys. 

Marija atsitūpė prie Veros, apkabino per pečius ir tyliai pa- 
klausė, kas atsitiko. Vera atsakė sapnavusi sapną, kuris ją kama- 
vo ir anksčiau. Ji krito nuo šiaurinės Eigerio sienos, o parašiutas 
neišsiskleidė. 

Marija paklausė, gal vertėtų atsisakyti alpinizmo ir šuolių, jei- 
gu tai sukelia košmarus. Tikriausiai galima imtis ir kitokių spor- 
to šakų, dalykiškai patarė ji, kad nereikėtų nuolat kankintis dėl 
mirties baimės ir pavojaus. 

"Vera nulenkė galvą prie kelių ir papurtė ją. 

Paklausiau, kur ji dabar ruošiasi kopti. 

— Eigerio šiaurine siena, — atsakė ji man ir pakėlė akis. Veidas 
nušvito giedra, akinama šypsena. 

— Tai stati kalno uola Šveicarijoje. Ir nušokti ketinu — su pa- 
rašiutu. Kalnuose galiu tai padaryti. Aš turiu patirti pavojų ir jį 
nugalėti. Užkopusi į kalną, aš valdau baimę, pakylu aukščiau jos. 

Kai tarė tuos žodžius, rodės, medžių šešėliai nuo vėjo nu- 
slinko jos veidu, spindulinga šypsena staiga užgeso ir tamsuma 
užtraukė akis, bet po akimirkos ji labai lengvai atsistojo, įžengė 
į virtuvę ir, nušvitusi netikėtu linksmumu, paklausė, ar nenorė- 
tume kavos. 

Marija apsnūdusi, purtydama galvą nuėjo į tualetą. 

Tą akimirką Vera priėjo prie manęs, apsikabino nemaloniai 
stipriom rankom, prilipdama prie manęs kaip dėlė. 

— Johanai, aš galiu būti tavo moteris, — tyliai pasakė ir įsiste- 
beilijo į mane hipnotizuojančiom tamsiom akim. — Matau iš tavo 
žvilgsnio, kad supranti, ką pajunti užkopęs aukštai. 

Jaučiau jos smulkų, bet stiprų kūną, sukietėjusius krūtų spe- 
nelius. Pasistengiau greit išsivaduoti iš jos glėbio. 

— Turi gražias ausis, Johanai, galėčiau jas nusipjauti ir išsikepti 
pusryčiams. 

Krūptelėjau išgirdęs savotišką pajuokavimą. 

Veros akys sužvilgo ta keista ir netikėta spindulinga šypsena ir 
iš karto vėl apsiblausė. Ji abiem rankom smarkiai atstūmė mane, 
žengė į virtuvę ir ramiai pripylė į puodelius kavos ankstyvą ryt- 
mečio valandą, kai niekas jos dar negeria. 

Prisiminiau, ką apyaušriu Viktoras pasakė man. 

— Klausyk, Johanai, — pasilenkęs arčiau tyliai sušnibždėjo jis, 
švelniu nuo girtumo balsu, - kas iš tiesų ta Vera? 

Paaiškinau, kad ji gyvena pas mus dėl kažkokios keistos prie- 
žasties, kurios ir pats nelabai suprantu. Ketinau aiškinti toliau, 
bet Viktoras įsikibo man į ranką ir tarė: 

— Johanai, turėtum jos truputį pasisaugoti. 

Žiūrėjau į Viktorą nustebęs, kai jis keistai vyptelėjo, nusuko 
akis ir iškart padarė neigiamą gestą: dviem pirštais tartum nu- 
braukė savo žodžius. 

Apskritai mudviejų su Marija darbus trikdė tos atsitiktinių 
svečių nakvynės ir draugų apgyvendinimai, ir nors vakaronės 
švintančioje Romoje buvo nepakartojamos, jų žavesys pamažu 
sklaidėsi. Kiekvienas vakaras juk negalėjo būti šventinis. 

Žinojau, kad Viktoras Palas beveik kasdien iš Romos važinėja 
į Ancijų, bet po mūsų vakarotuvių daugiau su juo nebuvau susi- 
tikęs. Vis dėlto vieną dieną jis žinute perdavė man savo draugo 
docento Marko Santakario linkėjimus ir sveikinimus atskleidus 
Kumlingės freskų dailininko asmenybę. Tuo metu ir Vera iške- 
liavo į Šveicarijos kalnus, kaip buvo žadėjusi. 


Man atlėgo. 

Sėdėjau priešais kompiuterį. Degė tik nedidelė stalinė lemputė, 
nes Marija miegojo. Ji negalėjo pakęsti mano darbo iki išnaktų. 

Susimąstęs varčiau kompiuteryje teksto puslapius. Kastoro 
kodeksas iš tikrųjų buvo Martino kodeksas, bažnyčios dailinin- 
ko gyvenimo istorija. Kitados tikriausiai tai buvo tolydus ir chro- 
nologiškas pasakojimas, iš kurio šiandien paliko tik Martino gy- 
venimo fragmentai. 

Puoselėjau viltį, kad Kauno puslapiuose atrasiu, - jeigu kada 
nors teks juos tyrinėti, — tėvo Marijo ir tėvo d'Andželo žadėtą, 
sunkiai paaiškinamą laiko ir vietos neatitikimą. Ką nors, kas pa- 
tenkins mano karštą norą atrasti paslėptą, kelis šimtmečius ieško- 
tą, bet neatskleistą paslaptį. 

Bet atvirai pats sau galėjau pasakyti, kad Kauno puslapiuose 
rasiu tokį pat rūdžių raudonumo, svyrinėjančių ir klupinėjančių 
raidžių tankumyną. 

Maniau, kad tie puslapiai galbūt sugrąžins pasakojimo dale- 
lę, kaip nors papildys pradžią arba pabaigą, bet nieko nauja ne- 
atskleis. 

Jaučiausi pavargęs, labai nusivylęs, tekstas man buvo įgrisęs. 
Marija iš pat pradžių buvo teisi. 

Žiūrėjau į ją, ramiai miegančią — įdegusį petį, tamsoje išlin- 
dusį iš po apkloto, šviesius trumpus plaukus. 

Pasijutau kaip lengvatikis kvailys. 

Varčiau Kastoro kodekso kopijos egzempliorių, kurį po gaba- 
lėlį buvau susirankiojęs, padedamas tėvo d'Andželo. Visus pusla- 
pius mokėjau atmintinai. Prisiminiau teksto vietas, kuriose turė- 
jau sustoti — dideles dėmes išsiliejusio rašalo, kiaurai pergėrusio 
raides. Tose vietose kantriai ryškinau po vieną raidę, gožiamą 
kitos raidės antroje lapo pusėje. 

Kompiuteryje buvau sunumeravęs visą tekstą, surikiavęs jį 
taip pat, kaip rankraštį. Tekste buvo likusios tik kelios spragos. 

Smarkiai krūptelėjau atradęs tarp kopijų vieną tikrą perga- 
mento puslapį, matyt, per neapsižiūrėjimą pakliuvusį į pluoštą. 
Tai buvo atskira pirmos dalies skyriaus pradžia — šiaip jau ne- 
reikšmingas lapas, nes teksto jame nebuvo — tik romėniškas vie- 
netas kairiajame krašte ir raidė A dešiniajame. 

Radęs tą puslapį aš susierzinau. Buvau įsipareigojęs nedaryti 
tam tikrų dalykų ir šventai to sprendimo laikiausi, nes neabejo- 
jau, kad Kastoro kodekso originalas turi būti saugomas Vatikano 
slaptuosiuose archyvuose. Sudirgęs nutariau sugrąžinti puslapį ir 
tėvui d'Andželui nematant, niekam nieko nesakydamas įkišti jį 
tarp titulinio ir pirmojo kodekso puslapio. Nebūtų buvę sunku 
tai padaryti, nors pamaniau, kad galiu prisišaukti bėdą. Atsisto- 
jau ir ėmiau svarstyti, kur jį padėti. Galų gale įdėjau tarp dviejų 
baltų popieriaus lapų ir uždengiau kartono lakštu. Tada įkišau su 
kartonu į voką, o voką palikau lentynoje tarp knygų. Buvau tik- 
ras, kad netyčia jo nesugadinsiu. 

Tuomet pergalvojau, kad nesu matęs puslapio II A, o tik sky- 
rių, pažymėtą skaičiumi 2. Apmąsčiau ir galimą knygos skyrių 
numeracijos logiką, bet supratau, kad tuo mažiausiai turėčiau rū- 
pintis. Nusivylęs prisipažinau sau, kad darbas baigtas. 

Svarsčiau, kaip pavadinti veikalą apie kodekse aprašytą Mar- 
tiną Aurelijų, baltų didiko sūnų, kuris tapo Renesanso bažny- 
čių menininku, talentingu freskų tapytoju. Išleidęs jį kaip trum- 

pą istorinį romaną būčiau galėjęs užlopyti finansines spragas ir 
pabaigti disertaciją. Pagalvojau, kaip ieškosiu leidėjo, kaip sudo. 
minsiu jį nesudėtingu knygos siužetu — juk tai tik biografija — ir 
mane apėmė liūdesys. 

Nusprendžiau dar kartą atsiversti Kastoro Dvipusio parašytą 
paskutinį puslapį su trumpu - kaip iš pažiūros atrodo, autoriaus — 
epilogu. Buvau matęs originalų puslapį, kuris kitados tikriausiai 
buvo panaudotas kaip galinis viršelis. 

Puslapio kraštai buvo nusitrynę plonai kaip skustuvas, apdri- 
skę, suplyšinėję, ir jis atrodė gerokai tamsesnis nei vidiniai lapai. 
Laimei, tekstas buvo surašytas per vidurį pergamento ir vargais 
negalais įskaitomas. 

Kadangi tai buvo tiktai epilogas, nusprendžiau išsispausdin- 
ti jį vėliau. Išjungiau kompiuterį ir minutėlę spoksojau į dulsvą 
savo atvaizdą tamsiame ekrane. Suskaičiavau, kiek laiko dirbau 
su Kastoro kodeksu. 

Paėmiau iš kopijų šūsnies paskutinį puslapį, kad nepažadin- 
čiau Marijos, tyliai nuslinkau iki fotelio ir išvargęs susmukau jame. 

Mėginau susidaryti kokį planą, kaip susitvarkyti mūsų gyveni- 
mą Romoje ir pirmučiausia — kaip bent priartėti prie disertacijos pa- 
baigos. Nieko nesugalvojau, todėl paėmiau puslapį, graudžiai vyp- 
telėjęs pasveikinau pažįstamas nelygias eilutes ir pradėjau skaityti. 

Kajp garbu) ponaj Baffnyczia/ meninikaj teikeli pranelchti, jie 
mane kad arbete padarita/ jir Kumlinge/ vifo/ Fresco/ pabaigtos. 
Ka/ reiJchkja kad jie ifchtape visus tris Įklautus katrieje padalinti 
ing Įche/cholika dalju. 

Afchen viena/ vargu/ keleivi/ kuris c5ian atkeliava ta viena darba 
katra) patiketa/ yr mana waliai badarjau paraJchau kaip jis teikeJi apsa- 
kiti taigi didzei gerbema/ Martinus iJch Aurelijau/ gimine/ arba knigoj. 

Pasitryniau akis. Nublankęs senas raštas virto gležnu voratinkliu. 
Pasistačiau stalinę lempą prie pat fotelio. Toliau skaičiau senąjį raštą: 


Nors rašau „šešiolikta diena“, vis dėlto jau pati vasara, ir tik dabar 
galų gale baigiau rašyti jų pasakojimą. 

Taip pat bažnyčios piešiniai baigti, Viešpaties namai Kumlingė- 
je išgražinti. 

Iš medžio išdrožtą Mergelės Marijos statulą didžiai gerbiamas 
bažnyčios dailininkas Aurelijus sakė sudeginęs žiemą. Labai gaila, 
nes jo padirbtas Šventosios Motinos atvaizdas buvo dailus. 

Pakrantėje stovi karaliaus laivas su išblukusiu Hanzos skiria- 
muoju ženklu — dvigubu kryžium ant raudono dugno. 

Aurelijus ir Klamas išvyksta. 


Šias šešiolika dienų Kumlingėje tai rašė nuolankus mūsų Viešpa- 
ties tarnas, Švedijos karaliaus valdinys, kunigas ir klebonas Kastoras 
Dvipusis savo namuose Kumlingėje, Anno Domini 1527. 


Žiūrėjau į išblukusias raides. Tekste buvo paliktas tarpas. Supra- 
tau, kad sąmoningai. Baigęs pasakojimą ir parašęs datą, kuni- 
gas Kastoras šlitinėjančiom raidėm puslapio apačioje sukurpė ilgą 
priedą. Raštas buvo neaiškus, eilutės pasvirusios: 


Didžiai gerbiamas Martinas Aurelijus nurodė man užrašyti jo pa- 
sakojimą. Jiedu norėjo jį išsigabenti sudarytą kaip knygą, taip pat 
norėjo, kad parengčiau jos nuorašą, kuris liktų čia, Kumlingėje. Di- 
džiai gerbiamas Aurelijus pasakė, kad galėčiau turėtis nuorašą ir jį 
skaityti, nes žiemos šiaurėje ilgos ir tamsios. 

Akmentašys Klamas į Kauną išsigabeno mano parašytą knygą, tą, 
kurią padiktavo Markas Aurelijus, o paskui ir pats jam padovanojo. 
Antroji knyga liko pas mane, kaip norėjo Aurelijus ir Klamas. Šitą 
knygą galiausiai nusprendžiau atiduoti broliams pranciškonams, ku- 

rie gyvena netoliese vienuolyne, kad saugotų savo bibliotekoje. Pran- 
ciškonai palaikė tai Viešpaties stebuklu, nes vienuolyne turėjo tik dvi 
knygas. Jie pasakė įrišią gautą knygą į viršelius ir saugosią bibliote- 
koje. Kol pranciškonai bus Kumlingėje, tol ir knyga bus, pasakė. 

Paskui papasakojau broliams pranciškonams, kad tie didžiai 
gerbiami ponai — sienų tapytojas Aurelijus ir akmentašys Klamas — 
liepė man parengti dvi knygas. Išardžiau jas ir peiliu nugremžiau 
viską, kas pergamente buvo parašyta. Kai pergamentas paliko kaip 
tuščia lenta Dievo namuose, parašiau iš naujo tai, ką didžiai moky- 
tas Martinas Aurelijus man buvo padiktavęs. 

Bet į tą, kurią jie išsigabeno, prirašiau dar dvylika, arba senio, 
0 į nuorašą aštuoniais daugiau, arba octavo. Nes taip norėjo Mar- 
tinas Aurelijus, sienų tapytojas iš Venecijos miesto. 


Sėdėjau fotelyje drebėdamas. Paskutinės Kastoro kodekso pus- 
lapio eilutės mane taip sujaudino, kad širdis valandėlę daužėsi ir 
turėjau susiimti už krūtinės, kad dundėjimas nurimtų. 

Paskui sugrįžau prie darbo stalo ir, užsidegęs lempą, perskai- 
čiau tekstą dar kartą: 

„.. liepė man parengti dvi knygas. Išardžiau jas ir peiliu nugrem- 
žiau viską, kas pergamente buvo parašyta. Kai pergamentas paliko 
kaip tuščia lenta Dievo namuose, parašiau iš naujo, ką didžiai mo- 
kytas Martinas Aurelijus man buvo padiktavęs. 

Bet į tą, kurią jie išsigabeno, prirašiau dar dvylika, arba senio, 
0 į nuorašą aštuoniais daugiau, arba octavo. 


Man drebėjo rankos, mintys užtemo. Į galvą plūste plūdo aiškinimai, 
patarimai, tiesmukos išvados, kurias supratau tik dabar, prasėdėjęs 
prie Kastoro kodekso beveik pusę metų, prisimaknojęs iki pažastų 
tekstų masėje ir prisigramzdinęs jo pasiliejusio cecidijų rašalo ežeruose. 

Mane suglumino skaitvardžiai senio ir octavo — taigi dvylika ir 
aštuoni. Nejaugi rankraščiai skiriasi puslapių skaičiumi? 

Ber epilogas iškėlė dar svarbesnį atradimą, nes staiga prisi- 
miniau sausoką tėvo d'/Andželo figūrą Vatikano bibliotekoje ir 
išvydau prakaito lašus jam ant kaktos, kai išspaudė apdairiai su- 
formuluotą sakinį: 

Knyga parašyta anksčiau, nei įvyko tai, kas joje aprašyta. 

— Po velnių, jie visą laiką žinojo! - sušukau aš. 

Marija pabudo ir atsisėdo lovoje išplėtusi akis. 

— Kas atsitiko, Johanai? Kas nors baisaus? 

Pajutau, kad mane akimirksniu išpylė prakaitas. 

— Jie visą laiką žinojo, tie velniai Vatikane visą laiką žinojo, 
kaip sudarytas Kastoras! 

— Bet kodėl jie tai padarė man? — nusistebėjau, kai viskas nu- 
švito. — Norėjo įtraukti mane į teksto tyrimą, parodydami jį kaip 
kažkokią viduramžių misteriją? 

— Vėl grumiesi su tuo kvailu tekstu? 

Marija krito aukštielninka ant lovos, pasitrynė veidą. 

— Oi, Johanai, nejau tai niekad nesibaigs? 

Man džiūvo burna. Šaldytuve radau tiktai ąsotį greipfruto 
sulčių, pirktų pas Tozeronį. Išgėriau pusę, karštligiškai mąstyda- 
mas, kam pranešti apie atradimą kodekso epiloge. 

Susierzinęs vaikščiojau po kambarį, galiausiai atsisėdau ant 
lovos krašto. Marija nė nežvilgtelėjo į mane, tik nusuko galvą, 
paskui užsidengė rankom veidą. 

— Marija, tai svarbu, Marija. Paklausyk, brangioji, galų gale 
atradau šito teksto paslapties raktą ir prasilaužiau. Po matomu 
tekstu buvo kitas. Paaiškinsiu konkrečiai. Puslapiai panaudoti 
antrą kartą, o originalus tekstas sunaikintas. Tai paaiškėja epilo- 
ge, kuris parašytas paskutiniame puslapyje! 

Marija kilstelėjo rankas tiek, kad matytų mane. 

— Oi, Johanai, — pasakė kiek neviltingai. — Tu nepataisomas. 
Brangusis, kur tu semiesi jėgų tampytis su tuo košmaru? Ar tau 
nenusibodo! 

Ji atsiduso, staiga atsisėdo ir pratrūko: 

— Johanai! Ne tu man nusibodai. Man nusibodo šita Kastoro 
painiava ir ta kasdienos tuštybė. Pagalvok, žmogau, apie savo gy- 
venimą ir apie tai, kad tavo disertacija palaidota po kažkokio pa- 
mišusio senio keverzonėm. Ir dar, - irzliu balsu tęsė ji, — supratau, 
kad tekste tu ieškai kažkokio laiko ir vietos prieštaravimo! 

— Taip, ieškojau. Marija, aš klydau, labai klydau iki šiol. Jeigu 
būčiau teisingai supratęs, kas man buvo pasakyta Vatikane tada, 
kai pradėjau dirbti prieš atversdamas tą velnio knygą, būčiau su- 
pratęs, kur šuo pakastas. Prieštaravimas laiko atžvilgiu yra —- kny- 
ga parašyta anksčiau, nei įvyko tai, kas joje pasakojama. Tai tiesa! 
Ne apie bažnyčios dailininko istoriją jie kalbėjo iš pat pradžių. Jie 
kalbėjo apie tai, kad, prieš užrašant istoriją, kodeksas jau buvo 
kartą panaudotas, puslapiai jau buvo prirašyti! 

— Sakai, italų kalbą supranti puikiausiai, o nei matei, nei gir- 
dėjai, ką jie sako! — sušuko Marija. — Man tai dingtelėjo sykį, 
per patį tavo darbo įkarštį. Neužsiminiau apie tai, nes pamaniau, 
kad sužinojęs tu neapsidžiaugsi. 

— Neužsiminei! O kodėl neužsiminei? Juk būtum sutaupiusi 
šimtus mano darbo valandų! 

— Ir kas iš to, — užriko Marija, — klausiu, kas iš to? Nejaugi 
būtum tuo patikėjęs, apie tuos velnio puslapius tu galvojai dieną 
naktį. Originalus tekstas juk dingo! Buvo sunaikintas jau prieš 
penkis šimtus metų. Tu jo neberasi. O Dieve mano, Johanai mie- 
lasis, atsipeikėk! Johanai! 

Ji užsidengė delnais veidą. Mačiau, kaip lieknas kūnas trūkčioja 
nuo verksmo. Norėdama nuo manęs tai nuslėpti, ji nulenkė galvą. 

Keistas dalykas, bet Marija buvo visiškai teisi. Tiesą sakant, 
gluminamai teisi. Išardęs dvi senas knygas ir išvalęs puslapius, 
Kastoras Dvipusis juose papasakojo apie bažnyčios dailininko 
gyvenimą. Viskas atrodė paprasta ir mano užsidegimas kiek ap- 
slopo. Pažinau tą jausmą — mane ėmė smelkti nusivylimas. 

Lėtai įkvėpiau ir pajutau, kad tebedrebu iš susijaudinimo. 

Pirmą kartą į galvą šovė mintis iš tikrųjų baigti aiškintis ko- 
dekso turinį ir mesti visa tai. 

Vakaras buvo vėlus. Į Vatikano biblioteką skambinti never- 
tėjo, darbo laikas buvo pasibaigęs prieš kelias valandas. Vis dėl- 
to pamėginau prisiskambinti tėvui d'/Andželui, nes žinojau, kad 
darbe jį galima rasti ir vėlų vakarą. Jis tikrai ne kartą nuoširdžiai 
pagelbėdavo man nakties valandą. Bet niekas neatsiliepė. 

Impulsyviai paskambinau dar vienu numeriu. Norėjau kam 
nors papasakoti apie savo atradimą. Ramūs, lėti žodžiai pasigirdo 
taip arti, kad krūptelėjau. 

— Pronto, Silvestre. 

Sulanksčiau perskaityto paskutinio puslapio kopiją, įsikišau į ki- 
šenę ir išėjau pas Fabricijų Silvestrę. Jis tylomis telefonu išklausė 
mano pasakojimą, ir kai baigiau, kaip visada, lėtai ištarė: 

— Daug — ne visos — bet labai daug viduramžių knygų šitaip 
parašyta. 

Kai kuriose rašyta po du, netgi tris kartus. Tai įprastas daly- 
kas. Prašau, kviečiu, ateikit pas mane į darbą. Papasakosiu tru- 
putį daugiau. 

Ispanijos aikštėj kaip paprastai, sutemus nakčiai, buvo pilna 
turistų. Prasibroviau pro triukšmingą minią, pralėkiau pro porą 
rožes pardavinėjančių merginų, mandagiai apėjau grupę ameri- 
kiečių, kurie fotografavo vienas kitą nesuprasdami, kad jų ne- 
didelių fotoaparatų blykstės neapšvies Trinita dei Monti laiptų. 
Šitie gerai nusiteikę augūs vyrai baltomis neperpučiamomis striu- 
kėmis ir jų rėksmingos žmonos, apsigaubusios skarelėmis, nuo- 
traukose atrodys nei šiaip, nei taip. Namie jie tikriausiai nebepri- 
simins, kad nuotraukos fone — Trinita dei Monti laiptai, kuriuos 
prarijo tamsa. 

Laiptai nuotraukoje bus, bet jų nebus matyti. 

Stebėjausi, kad žmonės grūdasi tik tam tikrose gatvėse, o ki- 
tur nematyti nė gyvos dvasios. Priėjau Via Belsiana, kurioje buvo 
tuščia, tylu. Įžengiau į vidinį pastato kiemą. Knygrišyklos salėje 

degė šviesos, žmonės dar dirbo. Viduje netolygiai bildėjo popie- 
riaus pjaustymo mašinos. Nusileidau laiptais į skliautėtą patalpą. 

Fabricijus Silvestrė, apšviestas nedidelio šviestuvo, sėdėjo prie 
darbo stalo ilgo kabineto gale. 

Išgirdęs mano žingsnius, jis pakėlė galvą, blykstelėjo akiniais. 

— Aha-a, mano drauge, priėjome prie dramos — mename mįslę. 
Kitaip tariant, pažengėte į priekį. Pasekmės turi priežastį. 

Jis atitiesė kuprą, kiek galėjo, ir savu papratimu persikreipęs 
atsilošė kėdėje. 

— O priežastys turi pasekmes. Šiuo atveju mums rūpi pasekmės. 

Jis palinko į priekį ir maloniai ištiesė ranką. 

— Puiku, puiku. Reikalai tvarkosi. Bet, tiesą sakant, mano 
drauge, atrodote gana prastai. Nėra kada pasirūpinti savim. Spė- 
ju, kad turite per daug darbo. 

Jis paspaudė stale įraisytą skambučio mygtuką. Į kabinetą iš 
knygrišyklos nulipo vyras susitaršiusiais plaukais, braukdamas 
rankas į didžiulę odinę prijuostę. 

— Due espressi, per favore. 

Vyras santūriu linktelėjimu pasisveikino su manimi. 

Tiksliai atpasakojau Fabricijui Silvestrei, ką Kastoras Dvipu- 
sis parašė epiloge. 

Jis sėdėjo susikūprinęs, persikreipęs kėdėje ir labai atidžiai 
klausėsi. Man pasakojant linkčiojo galvą ir mąsliai stukseno į 
stalą lankstymo kauliuku - arklio kaulo knygrišių darbo įrankiu 
popieriui lankstyti. 

Atnešė espreso, aš padėkojau, bet Fabricijus Silvestrė tik link- 
telėjo galvą, į vyrą nė nepažvelgęs. Jis neskubėdamas nukėlė nuo 
mažo padėkliuko kavos puodelius ir taures su vandeniu ant stalo, 
įsibėrė į puodelį cukraus, bet nemaišė. 

— Kodeksų struktūra tokia. Pergamentas kitados buvo labai 
brangus. 

Popierius buvo išrastas jau antrame amžiuje Kinijoje, bet jo 
gamybos paslaptis buvo uoliai saugoma ir tik ankstyvaisiais vi- 
duramžiais šis menas pasiekė Europą. Be to, pergamentas buvo 
patvarus ir, palyginti su popieriumi, turėjo nepaprastą privalumą. 

— Jį buvo galima panaudoti dar kartą, — pareiškiau, nors žio- 
jausi ištarti kažkokius kitus žodžius, raginusius mane sunaikinti 
tai, kuo per pastarąsias dvi valandas buvau nusiteikęs patikėti. 

Fabricijus Silvestrė susidomėjęs pasižiūrėjo į mane. 

— Būtent. Įsivaizduokite, koks tai baisus dalykas senajai pa- 
saulio literatūrai! 

Jis žiūrėjo į mane bemaž džiaugsmingai, visai neslėpdamas 
piktdžiugos dėl to, kad, dangstantis taupumu, senoji literatūra 
buvo naikinama. 

— Negana, kad sudegė Aleksandrijos biblioteka. Piktadarysčių skai- 
čius išaugo viduramžiais, naikinant tūkstančius senų rankraščių. 

Jis greitai išgėrė kavą, išsiėmė iš kišenės dailiai sulankstytą baltą 
nosinę ir nusišluostė lūpas. Tik tada ištuštino nedidelę vandens taurę. 

— Autentiškas pažinimas buvo naikinamas, keičiamas ir paga- 
liau menkinamas. Dėl daugybės priežasčių. Ir netyčinių — prieš 
rašant puslapius reikėjo išvalyti, kad būtų galima rašyti dar kartą. 
Bet, — jis pakėlė ranką ir pagrasė pirštu, — raštai buvo naikinami 
ir piktybiškai. Pažinimui taikomos griežtos priemonės. Ar nema- 
note, kad sąžiningumas dažnai būna baisus? 

Jis įdėmiai pasižiūrėjo į mane seno žmogaus akimis. 

— Tiesa dažnai būna šiurpi. Tokia šiurpi, kad ją reikia sunai- 
kinti. Patikėkic manim, aš, senas knygrišys, mačiau tiesą žaloja- 
mą, lyg nekalto žmogaus sielą. Mačiau, kaip naikinamas jos tyru- 
mas, draskant ir niekinant ją. Kaip ji buvo keičiama ir galiausiai 
subanalinama, kad nekeltų pavojaus. 

Taip buvo per amžius. Prisiminkite, mano drauge, Egipto 
valdovus, kurie ištrindavo akmenyje įrašytus pirmtakų vardus ir 
įsakydavo įamžinti savo. Tikrai: be melo nėra tiesos. 

Dažnai tiesa tokia slegianti, kad žmonėms verčiau norisi gir- 
dėti melą. 

Melas gerokai priimtinesnis, nes nepavojingas. Melas gali 
būti ginklas, bet dažnai naudojamas jis atšimpa. Tiesa kaip gin- 
klas, priešingai — baisi, galinga. Kas ją sustiprina? 

Tuos žodžius tardamas Silvestrė pasilenkė prie manęs kaip se- 
nas mokytojas, šykšti kabineto šviesa skverbėsi į retus jo plaukus. 
Jis iškėlė pirštą ir ištarė tik vieną Žodį: 

— Plunksna. 

Tiesa pasaulyje būtų beprasmiška, jeigu iš paskutinių griuvė- 
sių neiškiltų ranka su plunksna. Ji suteikia žmonėms vilties. To- 
dėl žmonės rašo. 

— Vadinasi, mielas Silvestre, jūs įtariate, kad originalus kodek- 
so tekstas buvo ištrintas dėl turinio ir norint jį pakeisti kitu? 

— Kastoro kodekso atveju galbūt taip, bet tikrai įmanomas da- 
lykas, kad iš praktinių paskatų, kaip sakiau anksčiau. Rašiusia- 
jam reikėjo švaraus pergamento. 

Jis padarė trumpą pauzę ir lėtai, rūpestingai padėjo ant padė- 
klo savo puodelį. 

— Antra vertus, ne vien tai turiu galvoje. 

Jis sunkiai pakeitė sėdėseną, minutėlę pažiūrėjo į stalą prie- 
šais, ant kurio buvo išskleidęs porą gražių tviskančių marmuri- 
nio popieriaus lapų. Ėmė braukyti juos delnais lyg glostydamas. 
Raukšlėtą Silvestrės plaštakų odą margino visokio dydžio pig- 
mentinės dėmės. Prisiminiau kažkur skaitęs, kad žmonės, turin- 
tys daug apgamų ir pigmentinių dėmių, nugyvena ilgą amžių. 

— Vadinasi, mūsų problema — Kastoro kodeksas, ar ne? Kastoras 
Dvipusis. Antroji vardo dalis labai keista. Dar niekad negirdėjau tokio. 

Atsakiau, kad dvipusis itališkai bifacciale. 

Silvestrė nustebęs pasižiūrėjo į mane. Jo rankos ant ryškiai 
nuspalvintų marmurinių puslapių sustojo. Tada jis neįprastai lė- 
tai pakreipė ranką, lyg traukdamas savin įtampą. 

Ir tyliai, žiūrėdamas į marmurinio popieriaus ringes, pasakė: 

— Si, veramente, ogni cosa ba due facce. Taip, tikrai, visa turį 
du veidus. 

Tyla truko ilgai. Galų gale Fabricijus Silvestrė kilstelėjo nuo 
kėdės ir slopiu balsu, lyg norėdamas prisiminti mūsų pašnekesio 
mintį, nutrauktą tų itališkų žodžių, paklausė: 

— Iš ko originale matyti, kad knyga tikrai rašyta ne kartą? 

— Tiktai iš gana aiškių epilogo žodžių, kad knyga buvusi išar- 
dyta ir ištrinta. Tiesą sakant, atsinešiau to puslapio kopiją. 

— Palaukit, tuoj pasižiūrėsim. Ar puslapiuose buvo matyti rai- 
džių pėdsakų? 

Nelaukęs mano atsakymo, Fabricijus Silvestrė, nepakildamas 
nuo kėdės, ištiesęs ranką pasiekė iš lentynos knygą pajuodusios 
odos viršeliais. Paskui paėmė iš stalčiaus pluoštą baltų medvilni- 
nių pirštinių ir geraširdiškai šypsodamas pažvelgė į mane. 

— Kad labiau nepakenktume. 

Silvestrė rūpestingai užsitraukė baltumu tviskančias pirštines 
ir atsargiai atsivertė knygą. Jis apgalvojo kiekvieną rankos judesį, 
kad, liesdamas puslapius, netyčia jų nesugadintų. 

— Pasižiūrėkite, bičiuli! 

Jis padėjo ant stalo atverstą knygą ir, paėmęs vieną puslapį, 
laikė rankoje stačiai. Kita ranka ištraukė iš stalo stalčiaus nedi- 
delį kišeninį veidrodėlį. Tada pakišo veidrodėlį po lempa taip, 
kad atspindėtų puslapį. Šviesa skverbė pergamentą. Pasižiūrėjau 
iš arčiau, paskui pasilenkiau tiek, kad užuodžiau raminantį se- 
nos odos kvapą. Raidės puslapyje buvo surikiuotos pedantiškai — 
tvarkingas paradas. 

Puslapio eilutės ne visur buvo matyti, bet vis dėlto gerai įžiū- 
rėjau blankų kaip vandens ženklai raštą, aiškiai prasimušantį pro 
viršutinį tekstą tarp eilučių. Įdėmiai žiūrint tas permatomas raš- 
tas išryškėjo tiek, kad atrodė perskaitomas. 

— Štai tiesa! 

Silvestrė pasisuko į mane ir jo akys pergalingai blykstelėjo. 

— Tai vieną kartą sunaikinta ir į užmaršties tamsybę nustumta 
tiesa — pirminis tekstas, paprastai vadinamas palimpsestu. Suma- 
nus ir kiek gudresnis tyrinėtojas jį geba atrasti! Cecidijų rašalas 
buvo nugremžtas su plonų ploniausiu pergamento sluoksniu. To- 
dėl tose vietose, kur buvo raidės, pergamentas plonesnis ir šviesa 
praeina kiaurai. Taigi ši knyga jau buvo prirašyta iki dabar joje 
skaitomų tekstų. 

Silvestrė atsargiai užvertė knygą, vėl padėjo ją į lentyną ir lė- 
tai, ramiai nusimovė pirštines. 

— O Kastoro kodeksas? — nežiūrėdamas į mane, paklausė jis 
dėdamas į stalčių pirštines ir veidrodėlį. — Kaip atrodo jo pus- 
lapiai? 

Pasigailėjau nepasiėmęs tėvo d'Andželo rūpestingai padary- 
tų fotokopijų pluošto. Išsitraukiau iš kišenės sulankstytą paskuti- 
nio — to pražūtingojo — puslapio kopiją. 

— Palyginti su jūsų knyga, Kastoro kodekso puslapiuose — bai- 
si painiava. Tiesą sakant, namie turiu didelį pluoštą fotokopijų. 
Apgailestauju, kad atsinešiau tik šitą. 

Fabricijus Silvestrė vos vos kilstelėjo ranką ir pareiškė: 

— Žinau. Ankstesnių laikų veikalai, kodeksai labai netolygios 
kokybės. Bet parodykit bent tą vieną kopiją. Gal ką nors supra- 
sime. 

Jis peržvelgė puslapį per akinius, paskui pro akinių viršų. Ma- 
Čiau, kad mėgina skaityti. 

— Tik senžo ir octavo. Daugiau nieko nesuprantu. 

— Aš irgi tai pastebėjau. Skyrių eilės numerius. 

Silvestrė veriamai pažvelgė į mane pro akinių viršų. Tikėjosi, 
kad aš suvoksiu, bet aš neperpratau jo žvilgsnio ir jis lyg priekaiš- 
taudamas papurtė galvą. 

— Jūs užmiršote lotynų kalbą. Octo, ne octavo. Duodecim, o ne 
senio, - švelniai pridūrė. 

Tą akimirką prisiminiau! Pats Silvestrė per ankstesnius ap- 
silankymus mokė mane knygrišių terminų, reiškiančių puslą- 
pių skaičių. Kaip galėjau supainioti juos su lotyniškais skaitvar. 
džiais! 

Silvestrė atsilošė kėdėje. 

— Kas dabar? Atrodo, staiga krūptelėjote. Prisiminėte ką nors 
negero? Gal netyčia palikot atsuktą dujinės viryklės čiaupą? 

— Nieko panašaus. Suklydau versdamas šituos puslapių skai- 
čių reiškiančius terminus. Prie jų buvo parašyti suomiški skait- 
vardžiai. Tai mane suklaidino, sutrikdė atidumą. 

Silvestrė vilkėjo tamsų kostiumą. Iš po švarko žybčiojo auksi- 
nio laikrodžio grandinėlė. Jis ilgai tylėjo viena ranka stuksenda- 
mas lankstymo kauliuku kitos rankos nagus. Pasižiūrėjo į mane 
ir tikriausiai pamanė, kad meluoju. Aš krūptelėjau, kaip jis paste- 
bėjo, ne vien dėl vertimo klaidos. Bet Silvestrė nieko nepasakė ir 
aš jam nesakiau, kad staiga supratau Kastoro kodekso paskutinių 
žodžių įprasmintą aiškią žinią. Man oda nuėjo šiurpuliais. Octa- 
vo ir senio sudėjus išėjo guinternio. Dvidešimt Martino Aurelijaus 
puslapių! 

Tai tie patys puslapiai, kuriuos Martinas Aurelijus minėjo ga- 
vęs iš kardinolo Petručio Venecijoje 1517-aisiais, tie patys pusla- 
piai, kurie domino ir Vatikano biblioteką, ir Kauno vienuoliją. 
Tėvas d Andželas ir tėvas Marijas kalbėjo man apie aštuonis pus- 
lapius, išimtus iš Vatikano kodekso. Pažaislio vienuolės juos išsi- 
vežė į Kauną. Ten prie turimų dvylikos puslapių pridėjo aštuonis, 
parsivežtus iš Vatikano, ir susidarė dvidešimt. 

Supratęs tikslią aštuonių ir dvylikos reikšmę, aš vargiai nu- 
slėpiau susijaudinimą. Galų gale pažengiau į priekį, mindamas 
mįslę: išsprendžiau dviejų, šiaip jau panašių, viduramžių kodeksų 
puslapių skaičiaus klausimą. 

Bet nė kiek neabejojau, kad visi dvidešimt puslapių Kaune 
buvo sudėti į krūvą jau prieš kelis dešimtmečius. 

Vis dėlto dar liko neatsakytas turinio klausimas. Ar sugebė- 
siu į jį atsakyti? Vatikano tarnautojai sakė, kad knyga neužpildė 
spragos, kaip tikėtasi, Kaune pridūrus trūkstamus puslapius. 

Silvestrė linkčiojo galvą ir galų gale, bemaž atspėjęs mano 
mintis, ištarė: 

— Patarčiau jums gerai įvertinti jėgas. Šitas darbas didesnis, 
negu manote. 

Gali būti, kad Kastoro kodeksas — tik menka pradžia sunkaus 
kelio, vedančio į palimpsesto paieškas, turinio aiškinimąsi ir tuos 
dalykus, kurie per jį iškils. 

Paskutinius žodžius jis ištarė tylesniu balsu, bet kitokiu tonu. 
Jo žodžiuose buvo girdėti įspėjimas. 

— Paieškos ir vertimas gali užtrukti daug metų. Gal dar ne- 
pastebėjote, kad kai kurie metai labai trumpi — ypač nuveikto 
darbo atžvilgiu. 

Jis tyliai nusijuokė. 

— Paklausykite ir įspėjimo. Senų knygų trokšta kolekcionie- 
riai. Aš pats kolekcionierius ir kai ką žinau apie tų gilių vande- 
nų verpetus. Kai kurie kolekcionieriai daug moka už retenybes 
savo rinkiniams papildyti. — Jis padarė pauzę, susimąstęs su- 
čiaupė lūpas, truputį pakreipė galvą ir tarė: — Bet kai kurie už 
jas nemoka. 

Kai pažvelgiau į Fabricijų Silvestrę, vėl buvo užsidėjęs akinius. 
Jis ilgai tylėjo. Jo akių nemačiau, nes stikliniai lęšiai blizgėjo. Vis 
dėlto supratau - jis mėgina mane įvertinti. 

— Vien dėl įdomaus turinio kai kurie universitetai mieliausiai 
pildo savo kolekcijas ankstyvaisiais tam tikros srities leidiniais. 
Manau, suprantate. Septyniolikto amžiaus anatomija traukte 
traukia medicinos profesorius. Švediškas aštuoniolikto amžiaus 
gamtos mokslų leidinys papuoštų kiekvieną biblioteką. 

Jis kostelėjo ir pasidairė į šalis apsimesdamas, kad tvarko po- 
pierius. 


— Ir Vatikanas daug ką paaukotų dėl šūsnies šventų perga- 
mento puslapių. 

Rankos tebegulėjo ant dėliojamų popierių, kai jis iš lėto pa- 
suko galvą į mane. 

Iškart pasijutau nejaukiai. Silvestrė ilgai žiūrėjo į mane, sta- 
linės lempos šviesoje blykčiojo jo akinių lęšiai. Jis stumdė lanks- 
tymo kauliuką ant popieriaus lakštų, vėl pasižiūrėjo į mane ir 
paprastai pasakė: 

— Jūs neišgėrėte kavos. 

— Tikrai, dėmesys nukrypo į kitus dalykus. 

Čiupau mažutį espreso puodelį ir išgėriau jau praaušusią kavą. 
Pernelyg gerai supratau niūrią ankstesnę užuominą. 

Silvestrė šiek tiek pakeitė sėdėseną ir, tarsi užmiršęs Vatikaną, 
paklausė: 

— Pasakykit, apie ką tiksliai kalbama Kastoro kodekso tekstuose? 

— Kastoras Dvipusis aprašė šešioliktame amžiuje gyvenusio 
lietuvių didiko, pasidariusio freskų tapytoju, gyvenimą. 

— Va bene, gerai. Biografijos buvo rašomos per amžius. 

Silvestrė vos vos mostelėjo ranka, parodydamas, kad šito na- 
grinėti neverta. 

— O ką galite pasakyti apie palimpsestą — ištrintąjį tekstą? 

— Kad jis buvo, aš supratau tik dabar. 

— Vadinasi, turinio visai nežinote? 

— Ne. Tik tiek, kad kodeksas ar kai kurie puslapiai galbūt lai- 
komi viename Lietuvos vienuolyne. 

— Lietuvos? 

— Taip, Kaune, Pažaislio vienuolyne. 

Silvestrė pasižiūrėjo į mane susikaupęs, atidžiai, lyg norėda- 
mas įsiminti mano veidą ir žodžius. Paskui staiga nusiėmė aki- 
nius, pavargęs pasitrynė akis. 

— Tiesą sakant, galiu tiktai patarti imtis darbo. Jūs, kiek su- 
prantu, turite rasti rankraštį, kuris kitados buvo sunaikintas, ir 

ieškosite kitame Europos pakraštyje. Darbas itin nemalonus. Bet 
praneškite, kai važiuosite daryti tyrimo. Gal dar galėsiu kuo nors 
jums padėti. 

— Dėkui, taip ir padarysiu. Vatikanas taip pat pažadėjo... 

— Vatikanas? Ką tik užsiminėte, kad dirbate Vatikano biblio- 
tekoje, nejau dirbate ir Vatikanui? 

— Taip, tartum Vatikanui. Ne paraidžiui. Šitas Kastoro kodek- 
sas tarsi tikrojo mano darbo - taigi mano disertacijos - šalutinė gija. 

Po šių mano žodžių įsivyravo tyla, ir atmosfera kabinete pa- 
sikeitė. Stalinės lempos šviesoje Silvestrės akiniai sublizgo ir tą 
akimirką jo žvilgsnio nemačiau. 

Ber kai pamačiau, išsigandau. Jis žiūrėjo tiesiai man į akis ir 
aš supratau, kad priešais sėdi jau ne pagyvenęs knygrišys ir senų 
knygų kolekcionierius. 

Tai buvo kažkoks kitas žmogus — valingas vyras, lūpų kam- 
pučiuose įsirėžusiom raukšlėm, smarkiai primerktom akim. Jis 
vertino mane kaip priešininką. 

Silvestrė lyg ir ketino kažką pridurti, krenkštelėjo ir nutilo 
tartum panūdęs dar sykį apsvarstyti savo mintis, bet galų gale 
netikėtai tyliai ir švelniai pasakė: 

— Tokiu atveju patariu jums laikytis kuo didžiausio atsargumo. 

Jo balse girdėjosi piktumo atgarsis ir mane apėmė nerimas. 
Nesupratau, kas nulėmė tą jo pasikeitimą ir perspėjimu sumaniai 
pridengtą grasinimą. Jis vilkėjo romiečio siuvėjo pasiūtą kostiu- 
mą ir išliko nesutrikdomai ramus. 

— Ką iš tiesų turite galvoje? — paklausiau jausdamas užeinant 
nerimą. 

Bet Silvestrė tik neaiškiai mostelėjo lyg į savo mintis nugrimz- 
dęs žmogus, atsainiu gestu tildantis trikdantį nemalonų triukšmą 
aplinkui. 

Išsiskyrėme santūriai. Sulinkęs ir persikreipęs Silvestrė sun- 
kiai pakilo, ištiesė man sausą, tvirtą seno knygrišio ranką, bet į 

akis tik žvilgtelėjo, o paskui žiūrėjo pro šalį. Mudviejų pokalbio 
pradžioje vyravo maloni atmosfera, o. galop pasijutau kaip žmo- 
gus iš svetimos stovyklos, kaip priešininkas, beveik priešas dėl 
nežinomų ir nesuprantamų priežasčių. 

Vis dėlto Silvestrė atsakė į Kastoro kodekso iškeltą klausimą 
geriau, negu pats manė. Todėl, nuoširdžiai padėkojęs jam už pa- 
aiškinimus ir žinias, išėjau. 

Koridoriuje stovėjo knygrišyklos darbininkas su ilga odine 
prijuoste — tas pats, kuris atnešė mudviem su Silvestre kavos. Jis 
kalbėjo mobiliuoju telefonu, galva spausdamas jį prie peties. 

Rankose jis laikė plačiaašmenį peilį odai ploninti — knygrišio 
darbo įrankį. Silvestrė man sakė, kad darbo metu ašmenys nuolat 
galandami pustykle, nes ploninant odą peilis turi būti labai aštrus. 

Vyras laikė peilį abiem rankom: viena — rankeną, kita — už 
ašmenų bukojo krašto. 

Kai ėjau pro šalį, vyras žiūrėjo į mane, vienu nykščiu atsargiai 
mėgindamas peilio aštrumą. Vis dėlto žiūrėjo ne į peilį, o į mane. 

Praeidamas išgirdau tylius žodžius ir nustebau atpažinęs rusų 
kalbą. Paslapčia žvilgtelėjau į jį. Tada vyras palenkė galvą tartum 
saugodamasis, kad neišgirsčiau, ką jis kalba, ir nusisuko. 

Užuomina buvo aiški — aš įlindau į svetimą teritoriją. Knygri- 
šyklos salėje dusliai tebedundėjo pjaustyklės, vienu smūgiu nu- 
kertančios atspausdintų knygų kraštus. 

Romos naktyje leidausi Via Belsiana gatve žemyn. Jau darėsi 
šalta. 

Čia pat, Via Gondotti ir Via della Croce gatvėse vaikštinėjo 
pūkinėm striukėm apsitaisiusių linksmų turistų būreliai. 

Bet aš jaučiausi einąs į tamsą — vis tirštesnę. 

Vienas. 

Pakeliui namo užėjau į nedidelę kavinę priešais Trevi fontaną. 

Užsisakęs viskio, svarsčiau, kodėl Silvestrė pasidarė toks at- 
sargus, kai paminėjau Vatikaną. Kaltinau save, kad aiškiai nepa- 
sakiau glaudžiai bendradarbiaująs su Vatikano tarnautojais. 

Aš jį sutrikdžiau. Silvestrė gelbėjo man kaip galėdamas, pa- 
tikliai išklojo, ką žinojo, o paskui aš atskleidžiau jam, kad nau- 
dojuosi, galima sakyti, geriausiais pasaulyje senosios raštijos tyri- 
mais. Sunkiai dūsavau susiėmęs galvą, kol akies krašteliu paste- 
bėjau, kad baro šeimininkas piktai žvilgčioja į mane, niūromis 
kalbantį su savimi. 

Išėjau iš kavinės. Gūsingas vėjas plėšė švarko skvernus. 

Romos žiburiai skaisčiu raudoniu dažė naktinę padangę. Di- 
deli debesys ruožavo dangų, sukosi lėtai nelyg dūmų stulpai. Poli 
rūmų fasadas už Trevi fontano dūlavo degančio dangaus šešėlyje. 
Rodės, anapus tų tamsių rūmų miestas apimtas ugnies. Švininiai 
debesys ritosi virš pastatų ir raudonas dangus tarpais užsitrauk- 
davo juoduma, tarpais užsidegdavo ugnimi. Vėjas šuorais blaškė 
fontano vandenį. 

Kopiau Via del Scuder gatve tamsios ir tylios Via del! Giardini 
gatvelės link. Žinojau, kad per tą siaurą gatvelę greičiausiai pa- 
sieksiu Salia di San Nicola da Tolentino. Kildamas aukšto mūro 
saugoma siaura gatvele, prisiminiau, ką patyriau dieną. Kastoro 

kodeksą studijavo daug kas, bet kai ko jame Vatikano bibliotekos 
tarnautojai nesuprato. 

Jie nežinojo, kad šūsnis puslapių, kuriuos Martinas Aurelijus 
išsivežė iš Venecijos, buvo papildyta ir apgalvotai padalyta į dvi 
tam tikros apimties — 0ctavo ir senio, aštuonių ir dvylikos — dalis, 
o tada pridurta prie dviejų Kastoro kodekso rankraščių. 

Fabricijus Silvestrė iš nežinių atskleidė man prasmę žodžių, 
kuriuos Martino prašymu Kastoras Dvipusis buvo parašęs ko- 
dekso epiloge. 

Tai, kad du knygos leidimai visada skyrėsi apimtimi, lėmė ne 
kunigo Kastoro Dvipusio klaidos, kurias jis padarė rašydamas dvi 
dideles knygas, kaip iš pradžių maniau. Paprasčiausiai kodeksai 
nuo pat pradžių buvo nevienodos apimties, nes taip buvo numatyta. 

Iš to, ką man papasakojo tėvas Marijas ir tėvas d' Andželas Va- 
tikane, sprendžiau, kad knygų turinio skirtumą sąlygojo tai, jog 
pasakojimai buvo tyčiomis nutraukti tam tikru nukrypimu. Vis 
dėlto siužetinė linija buvo nubrėžta taip, kad vieno pasakojimo 
spragos nebuvo galima užpildyti atitinkama vieta iš kito. 

Vadinasi, nukrypimai turėjo būti skirtingose knygų vietose, 
jų turinys ir ilgumas buvo skirtingi. 

Sudėjus veikalų puslapius gretomis, ši teksto mįslė išryškėda- 
vo ir skaitantis tikrai atkreipdavo į tai dėmesį. Ta mįslė žadino 
dėmesį jau prieš kelis dešimtmečius, gal ir prieš šimtmečius, su- 
žadino ji ir mano dėmesį. 

Iš tikrųjų svarbus buvo ne Martino biografijos teksto dalių 
kilnojimas ir spragų užtaisymas, siekiant atkurti siužetą. Buvo 
svarbu tik tai ir vien tik tai, kad šios dvi dalys — octavo ir senio 
aštuoni ir dvylika puslapių, buvo išimti iš originalių rankraščių ir 
sudėti į vieną. Tikriausiai istorijos nepapildė viena kitos kokiais 
reikšmingais dalykais. 

Bet tie dvidešimt puslapių buvo Martino puslapiai, tai buvo 
gerai apmąstyta jo slaptavietė. Nes po matomu tekstu paslapčia 

jau daugiau kaip penkis šimtus metų snaudė tai, ko aš dabar ieš- 
kojau. Tai, kas turėjo užpildyti spragas. Tik tai, kas buvo svarbu. 
Palimpsestas. Tekstas, kurį kardinolas Petručis perdavė Martinui 
Aurelijui. 

Supratau iki tol vargęs tuščiai. Mįslės atsakymas glūdėjo 
Kauno puslapiuose, kad ir kur jie buvo saugomi. 


Namų laiptinėje praėjau pro sugedusį liftą ir leidausi kopti ma- 
syviais barokiniais laiptais. Nusikeikęs uždariau mūsų aikštelėje 
lifro duris, kurias kažkas buvo užmiršęs uždaryti. 

Tai pastebėjau jau nuo buto durų. Tamsiame kambaryje ma- 
čiau tik vieną dalyką — kompiuterio monitoriaus jungiklio švie- 
selę. Ji mirksėjo dešiniajame apatiniame ekrano kampe. Mane 
perėmė baimė. Buvau tikras, kad išjungiau kompiuterį, kai sėdau 
į fotelį skaityti Kastoro kodekso epilogo. 

Puoliau į vidų. Marija pabudo, išsigandusi atsisėdo lovoje, 
prisidengė apklotu. 

— Johanai, kodėl dar nemiegi? Kas atsitiko? Juk jau labai vėlu! 

Nieko neatsakęs uždegiau šviesą, greitai apžiūrėjau, ar niekas 
nepavogta, paskui augančio siaubo apimtas atsisėdau prie kompiu- 
terio ir panikos temdomu protu pradėjau maigyti klaviatūrą ir pelę. 
Atsiverčiau failus ir, ekrane pasirodžius darbiniam aplankui, nu- 
stėrau. Kūną perėmė nuovargis ir aš bejėgiškai atsilošiau į atkaltę. 

Kastoro aplankas buvo tuščias, visi mano tekstai — kelių mė- 
nesių darbas — buvo pavogti arba ištrinti tuo tarpu, kol suvaikš- 
čiojau į Fabricijaus Silvestrės knygrišyklą. Atsistojau ir patikrinau 
darbo stalą. Šūsnies rūpestingai tėvo d'Andželo padarytų Kastoro 
kodekso puslapių kopijų, kurias laikiau prie kompiuterio, nebuvo, 
taip pat nebuvo CD diskelių ir atsarginių Kastoro tekstų kopijų. 

Sugniužęs dėbsojau į kambarį. Marija atsikėlė iš lovos, — tik- 
rai pabudusi iš gilaus miego, — ryškioje kambario šviesoje netvir- 
tu žingsniu artėjo prie manęs. 

— Johanai, ką tai reiškia? Tau visai pasimaišė protas? Kur tu 
buvai? 

Atsidusau ir pasižiūrėjau į ją. 

— Marija, visą mano vertimą pavogė. Kompiuteryje jo nėra. 
Kaip matai, visa kita — knygos, drabužiai, mūsų daiktai nepalies- 
ti. Tai profesionalaus vagies darbas. Tik pamanyk — tu net nepa- 
budai, tikriausiai nieko nė negirdėjai! 

Marija atsisėdo, užsidengė delnais veidą, paskui panėrė pirš- 
tus į plaukus. 

Ilgai tylėjo, nepatenkinta stebėjo mane, besiblaškantį po butą, 
paskui kaip žmogus, mirtinai nuo visko pavargęs, iškošė: 

— O Viešpatie Dieve. 

"Patikrinau laukujes duris. Medinėje briaunoje prie spynos 
buvo nedidelis įspaudimas, akimi nelabai pastebimas, bet aš už- 
čiuopiau jį pirštais, braukdamas ranka per durų kraštą. 

Profesionalo darbas. 

Jis turėjo pavogti tik Kastoro kodekso vertimą. 

Pagautas niršto surinkau įsijungimo kodą ir pasižiūrėjau, 
kada kompiuteriu naudotasi paskutinį kartą. Kastoro kodekso 
vagystė ar sunaikinimas truko maždaug šešias minutes. Tai įvy- 
ko dvi minutės iki man sugrįžtant. 

Tą akimirką išgirdau sunkiai trūktelint liftą. 

Puoliau į tamsią laiptinę. Apšviestas liftas jau leidosi į apačią. 
Nuliuoksėjau tamsiais laiptais žemyn. Pro vestibiulį buvo matyti 
gatvė. Skriste išskridau į lauką. 

Iš karto atrodė, kad gatvėje žmonių nėra, tiktai toliau, Via 
Barberini gatvėje buvo matyti keletas. Paskui akies krašteliu pa- 
stebėjau tamsią figūrą, kuri pamaži išslinko iš priešais stovinčio 
namo šešėlių ir akimirksniu ištirpo kitoje tamsioje užuoglaudoje. 
Puoliau jo link. 

Figūra atitrūko nuo šešėlių, akimirką pasirodė blausioje švie- 
soje, paskui metėsi įstrižai per gatvę ir prie kampo dingo iš akių. 

Leidausi iš paskos, bet suglumęs turėjau sustoti. Figūra dingo. 
Gatvėje, kurios vienoje pusėje niūksojo aukšti pastatai, o kitoje 
bolavo aukštas mūras, nebuvo nė gyvos dvasios. 

Nežinoma, tamsiais drabužiais apsivilkusi žmogysta du kar- 
tus pasirodė man Romos naktyje lyg sutirštėjusios tamsos pavi- 
dalas. Ligi tol maniau, kad tai ne tas pats veikėjas ir vyliausi, kad 
mano susitikimas su baugoka figūra prie Julijos pensiono ir namų 
laiptinėje — tiktai keistas atsitiktinumas. Dabar, trečią kartą, su 
nerimu suvokiau, kad tai ne atsitiktinumas. Supratau, kad tam- 
sus pavidalas nėra Romos naktyje besiblaškantis paprastas vagis. 
Kad jis turi kažkokį kitą tikslą — nepaaiškinamą, baugų ir, kaip 
siaubo apimtas suvokiau, — visa tai susiję su manim ir kodeksu. 


Būdravau fotelyje, reginių apniktas, apglitęs ir šlapias nuo pra- 
kaito. Už langų pamaži blyško naktis. Tolygiai ūžė kompiuteris. 
Marija miegojo. 

Per slogų snaudulį prisimindavau Marijos rėksmingą balsą, 
kai ji man kartojo, kad Kastoro kodekso vertimui tuščiai švais- 
tau laiką. Jos balsas persmelkė reginį su tėvu d'Andželu, kuris 
pasirodė namų tarpdury. Jam iš rankų ant grindų staiga minkštai 
nusklendė didžiulė šūsnis fotokopijų ir aš žiūrėjau, kaip jos krin- 
ta. Sapne ilgai stebėjau puslapius tvarkingai sugulant į krūvą, bet 
kambaryje bemat atsirado Fabricijus Silvestrė, pažvelgė į mane, 
blykstelėdamas akiniais ir pasakė: „Saugokis Vatikano!“ Lėtai 
ant grindų krintantys puslapiai, aišku, susimaišė. Marija sėdėjo 
šalia, stebėdama krintančius lapus ir neviltingai purtė galvą: „Oi, 
Johanai, dabar matai, ką padarei!“ 

Popieriai leidosi ant grindų tolydžia balta juosta — tūkstan- 
čių tūkstančiai. Buvau įsiminęs jų eilės tvarką, žinojau kiekvieno 
puslapio vietą. Pripuolęs ėmiau graibstyti popierius nuo grindų 
glėbin, pamačiau pažįstamas raides, savo džiaugsmui, atpažin- 
davau kiekvieną lapą. Bet tėvas d Andželas vis nešė lapus, o aš 

rankiojau juos nuo grindų, kol surinkau visą glėbį ir puslapiai 
pradėjo kristi net man iš rankų. Marija žiūrėjo, kaip aš rankio- 
ju puslapius, ir verkė. Pradėdavau dėlioti tą jų daugybę ir, rodos, 
sudedu teisingai, bet vis suprasdavau, kad turėsiu dėlioti iš naujo. 

Staiga krūprelėjau ir išsibudinau. Rytas dar nebuvo prašvitęs. 
Visai atitokau, košmariški reginiai nublanko. Pamačiau pažįsta- 
mą kambarį, darbo stalą, savo švarką, kurį buvau pasikabinęs ant 
kėdės atkaltės. Marija ramiai miegojo. Naktį smarkiai susigin- 
čijom, ją ištiko beveik isteriškas įniršio priepuolis, ji šaukė, kad 
stumiu abu į beprotybę, versdamas kažkokio netikėlio girtuoklio 
kunigo tekstus. Be to, veju ją į paranojišką pragarą, naktimis Ro- 
mos gatvėmis gainiodamasis įsivaizduojamus vagis juodais dra- 
bužiais. 

Ji negulė su manim į vieną lovą, verkdama mėtė apklotus ir 
pagalves po butą. Raminau ją, kiek pats perpykęs gebėjau. Ji pa- 
juto mano atsainumą. 

Galop Marija išblyško, baugiai nurimo, o tada trumpai pa- 
reiškė: 

— Johanai, šituo viskas baigiasi. 


Naktis buvo beprotiška, bet viena mintis man galvoje nušvito. 
Aš neteisingai supratau Silvestrės elgesį praeitą naktį, susitikimo 
pabaigoje. Jo atsargumą nulėmė ne įžeistas profesinis išdidumas. 
Suvokiau, kad Fabricijus Silvestrė pranašesnis už mane. Senasis 
knygrišys apie kodeksus tikrai žinojo tai, ko aš nė nenutuokiau. Ir 
tai žinodamas jis nujautė pavojų. Tą minutę, kai užsiminiau, kad 
dirbu Vatikano bibliotekai, tas jo jausmas buvo bemaž apčiuopia- 
mas. Svarsčiau, kodėl mano žodžiai apie Vatikaną jam sukėlė tokį 
susirūpinimą, nes akyse tikrai šmėstelėjo baimė. Kažin ar jis jaudi- 
nosi dėl savo saugumo romietiško mūro apsuptame kabinete. 
Spėjau, kad jis svėrė mano pajėgumą susidurti su tuo baugu- 
liu ir jį įveikti. Ne Vatikanas jį baugino. Bet Silvestrė suvokė, kad 

Vatikano dalyvavimas atliekant šitą ypatingą tyrimą gali sužadin- 
ti ir kitų asmenų susidomėjimą. 

Juodasis rankraščio vagis, užsismaukęs ant galvos gobtuvą, 
tikrai galėjo būti tas — susidomėjęs. 

Dar pasvarsčiau, kodėl aš apskritai turėčiau rūpėti senajam 
knygrišiui. Aš jam atrodžiau tik romus klausinėtojas, prisireikęs 
informacijos, kad galėtų atverti tai, kas parašyta senoje knygoje. 

Neatsakytų klausimų, susijusių su kodeksu, buvo per daug. 

Norom nenorom, - nesvarbu, ar tai Vatikanui rūpėjo, ar ne, — 
turėjau pripažinti, kad esu sekamas. 

Praeitą naktį buvau nusprendęs iš viso mesti tą darbą, nes 
Marija man parodė, kad sunkiu vertimo darbu aš nepasiekiau 
ničnieko. 

Dabar supratau, kad darbo pabaiga — jau ne mano reikalas. 

Iš lauko buvo girdėti bundančio miesto transporto ūžesys, 
kažkas vaikščiojo po kiemą, tarpais pašvilpaudamas, paskui pa- 
dainuodamas kažkokios dainos stulpelį. Priešingai nei buvau 
įpratęs, pastačiau į šoną arbatinuką ir į nedidelį virtuvą įdėjau 
kvapnios kavos. Stebėjau, kaip įrenginys pila kavą į stiklinaitę. 

Pasiėmiau iš mažos dėžutės žiupsnelį kardamono ir įbėriau į 
bėgantį gėrimą. Priėjau prie lango su karšta kavos taurele rankoje. 
Žinojau, kad Šv. Petro bazilikos kupolo pro mano langus nema- 
tyti. Vis tiek žiūrėjau ton pusėn, kur žinojau jį esant. 

Vatikanas pažadėjo man visokeriopą pagalbą. Laukiau, kada 
prasidės darbo diena. 

Vatikanas galės pradėti teikti tą pagalbą nuo ankstyvo ryto. 


19 


Įžengiau pro Šv. Onos vartus į Vatikaną. Prisiminiau tą dieną, 
kai pradėjau tyrimą. Daug kas nuo tol nutiko ir daug ką nu- 
veikiau. Dabar kažkas norėjo sutrikdyti arba sunaikinti mano 
darbą — tas, apie kurį ničnieko nežinojau, bet jis pažinojo mane, 
žinojo, kur gyvenu, ir svarbiausia — žinojo tai, kad verčiu seną vi- 
duramžių tekstą. Vis prieidavau prie to paties klausimo: „Kodėl?“, 
o paskui prie antro: „Kas jis?“ 

Ant darbo stalo radau nedidelį pluoštelį praeitą savaitę išvers- 
tų puslapių — niekingai mažai, palyginti su ta šūsnimi lapų, ku- 
riuos buvau išvertęs, bet ten gulėjo visi stropaus darbo likučiai, o 
dar ir sulankstyta epilogo kopija kišenėje. 

Antra vertus, tas sulankstytas lapas buvo svarbiausia darbo 
dalis ir aš jį tebeturėjau. Jame buvo vienintelė menka užuomina, 
kurios galėjau griebtis tyrinėdamas kodeksą: žodžiai octavo ir se- 
nio, Kastoro Dvipusio parašyti prieš penkis šimtus metų. 

Užsimetęs ant rankos ploną paltą, tėvas d Andželas įžengė į 
tuščią salę ir, nepastebėjęs manęs, pasuko į savo kabinetą. Aš nu- 
skubėjau paskui. 

— Mano drauge, prie darbo stalo jūsų nebuvo bent dvi savaites. 
Vadinasi, darbai tęsiasi, — linksmai pasveikino jis, paduodamas 
ranką, ir įėjo į savo asketišką kabinetą, kuriuo dalijosi su dviem 
bibliotekos darbuotojais. 


176 


— Tėve d'Andželai, turiu pasikalbėti su tėvu Mariju. 

Jis padėjo paltą ant kėdės, susiglostė plaukus ir mažumėlę nu- 
stebęs pasižiūrėjo į mane. 

— Atsiprašau, ar kas nors atsitiko? Gal galiu padėti? Ar reika- 
las rimtas? 

— Tėve d'Andželai, prašau: mano reikalas svarbus, susijęs su 
tyrimu. 

— Ar tuojau pat? — paklausė tėvas d'Andželas, su nerimu pa- 
žvelgdamas į mane. 

— Gal malonėtumėt... 

Vidury mano žodžių jis pakėlė telefono ragelį. 

Tėvas Marijas pakilo nuo darbo stalo šiek tiek suglumęs, kai, 
švelniai stumtelėtas tėvo d'Andželo, įžengiau į kabinetą. Jis klau- 
siamai pasižiūrėjo į tėvą d'/Andželą, paskui į mane. 

— Kas atsitiko? 

— Kastoro kodekso tyrimo eigą pakeitė nemalonus posūkis, — 
suskubo paaiškinti tėvas d'Andželas. Jo smilkiniai blizgėjo pra- 
kaitu. 

— Ir? — pervėrė jį žvilgsniu tėvas Marijas, paskui vos pastebi- 
mai linktelėjo man. 

— Kastoro Dvipusio tekstas dingo. 

— Ką? — pasibaisėjęs suriko tėvas Marijas. — Visa knyga? 

Jis išsiėmė iš kišenės nosinę ir nusišluostė sprandą, atlaisvin- 
damas apykaklę. 

Tėvas d'Andželas greitai priėjo prie jo ir paaiškino: 

— Ne originalas, aišku, nes tai neįmanoma. Mūsų tyrinėtoją 
ištiko nelaimė. 

Tėvas Marijas nekantriai pamostagavo ranka. 

— Papasakokit, žmonės gerieji! 

— Vertimą pavogė, — atsakiau. — Pavogė iš mano kompiuterio 
praeitą naktį, kai buvau išėjęs iš namų. Išnešė ir visas fotokopi- 
jas — taip pat atsargines — ir CD diskelius. 

Tėvas Marijas žnektelėjo į kėdę. Dar labiau atlaisvino apy- 
kaklę, vėl išsiėmė nosinę, nusišluostė plikę ir parodė mudviem sų 
tėvu d'Andželu kėdes. 

— Vis dėlto atsisėskite, atsisėskite abudu, malonėkite. 

Jis įtraukė oro ir atitiesė nugarą, pasilaikydamas darbo stalo. 
Paskui pasilenkė lyg ketindamas ką sakyti, bet vėl atsistojo. Susi- 
dėjęs už nugaros rankas, pavaikštinėjo po kambarį kažką mąsty- 
damas, sustojo priešais mus ir tarė: 

— Reikalas ne visai paprastas. Tikrai. Tai ne tik vagystė. Mic- 
lieji draugai, tai suplanuoti, sąmoningi veiksmai, nulemti tam 
tikros priežasties ir siekio. Apie kaltininką nieko tikra turbūt ne- 
sužinosime. Todėl sakau, — nes vagystę beveik nujaučiau: veikia 
jėgos, kurios ilgai snaudė. 

— Jėgos, kurios ilgai snaudė? — suglumęs paklausė tėvas d'An- 
dželas. 

Jis sėdėjo ant kėdės krašto ir palinko į priekį. 

— Ką iš tiesų turite galvoje? — savo ruožtu paklausiau aš tėvo 
Marijo. 

Jis susimąstęs purtė galvą, spaudė smilkinius, lyg labai steng- 
tųsi sudėti norimus žodžius. 

— Taip, jėgos, kurios ilgai snaudė, — rimtai pažvelgė į mus tė- 
vas Marijas. 

— Labai bijau, kad tos jėgos pabudo. 

Tėvas Marijas baigė pokalbį pažadėdamas tą savaitę sušaukti bib- 
liotekos kolegiją. Mandagiai paklausė manęs, ar turėsiu laiko ateiti 
į kolegijos susirinkimą, bet vien iš klausimo tono supratau jį esant 
tikrą, kad dalyvausiu. Jis linktelėjo galvą, man nė nespėjus atsakyti. 

Daugiau nieko nepasakęs mudviem su tėvu d'Andželu, ką 
manąs, tik belsdamas į stalą krumpliais tvirtai pareiškė, kad tai 
jo asmeninė nuomonė. Vis dėlto kiek pagalvojęs užsiminė, kad 
susirinkime galbūt dalyvaus kai kurie Vatikano pareigūnai, tad 
kolegija bus lyg ir išplėstinė. 

— Galbūt paaiškės, kad reikalas rėpia gana plačiai, - kostelėjo 
jis, nežiūrėdamas į mus. 

Paskui dar pridūrė manąs, kad po šito įvykio Kastoro „reikalą“ 
galbūt nagrinės visai kita įstaiga, kiti pareigūnai. 

— Ką norite pasakyti? — paklausė tėvas d'Andželas, žvilgtelėjo 
į mane siekdamas pritarimo ir, atrodė, nusivylė, kad mieliausią 
darbo dalį teks atiduoti visai kitiems žmonėms. 

Kaip atrodė iš jo veido išraiškos, jis, kaip ir aš, nieko nežinojo 
apie tą kitą įstaigą. Tėvas d' Andželas vis rijo seiles ir jo Adomo 
obuolys po laisva apykakle nervingai judėjo. Jis prakaitavo. 

Aš taip pat — dėl įvairių priežasčių. 

Vis dėlto tėvas Marijas nieko neatsakė į tėvo d'Andželo klau- 
simą, tik susirūpinusiu veidu pažvelgė į mane. 


Man pareinant ponia Andreoti žvilgtelėjo pro langą, padėjo mez- 
ginį į šalį ir pasikvietė pas save. Įsikibo į mane rankom, paglostė 
galvą, skruostus. 

— Gerasis Dieve, vargšelis nesusišukavęs — juk sakiau, kad lai- 
kytumėtės savo šviesiaplaukės Marijos. Jai atvažiavus jūsų gyve- 
nimas akyse taisėsi, o dabar tikrai kažkas baisiai negero atsitiko 
ir ji išvažiavo, ar ne? Jūsų barzda nesutvarkyta ir ilgi plaukai ne- 
beblizga. Palūkėkit, atnešiu briliantino, kurį naudoja mano vyras. 

Ji akimirką dingo ir sugrįžo su nedidele mėlyna dėžute ranko- 
je, įdėjo į delną ir stipriai apgniaužė apie ją mano pirštus. 

— Su kokoso aliejum — kad šaunus vyras šauniai atrodytų tarp 
žmonių. Jūs kelias naktis nemiegojote! Aš matau! 

Šaltai padėkojau jai už tokį netikėtą rūpestį ir užuojautą. Ma- 
čiau ir ašaras ant apvalių skruostų, kurias tupinėdama aplinkui 
nusišluostė. 

Žinojau, ko ji verkia, ir jos nuoširdus prielankumas Marijai 
po to atsitikimo mane palaužė galutinai. 

Romos kekšė, viena iš tų, kurios lūkuriuoja Termini stotyje ap- 
sisupusios šaliais, iš tų, kurios jau nugyveno geriausias karjeros 
dienas, įžengė į mano kambarį išskėtusi rankas ir nuogut nuo- 
gutėlė: Vietoj šalio ant pečių buvo užsimetusi keistą šiugždantį 
odinį apsiaustą ir įeidama vidun šiurkščiu gergždžiančiu balsu 
traukė dainą. 

Ji greitai vaikščiojo po kambarį, plastindama apsiaustą ir dai- 
nos ritmu delnais pliaukšėjo sau per riebų užpakalį. Didžiulės 
nudribusios krūtys liulėjo į šonus, platūs rusvi speneliai virpsėjo, 
kai žvaliai žygiuodama plėšė tą neilgą groteskišką posmą. Staiga 
kekšė pastebėjo mane, masinamai pačepsėjo drėgnomis lūpomis 
ir prisikišo man prie pat veido. Kai pasilenkė, krūtys nukaro man 
į glėbį. 

Kekšė vėl išdainavo man į veidą tuos pačius žodžius. 

„Pasensi, — pradėjo ji ir pridūrė šaipiom akim: — kol Kastorą 
išversi!“ Ir pratrūko klekėti kimiu, kandžiu juoku. 

Pastebėjau, kad jos apsiaustas pasiūtas iš Kastoro kodekso 
pergamento puslapių, ir sykiu pamačiau, kad tai ne Termini sto- 
ties kekšė, nes jos veidas pavirto Marijos veidu. 

Krūptelėjęs pabudau ir šokau iš lovos. Numečiau apklorą lyg 
tą baisų reginį šalin, niekaip negalėdamas susieti dailaus Marijos 
veido su tuo bemaž beformiu, riebiu kūnu liulančiomis krūtimis. 

Sniokštuodamas stovėjau prie lango nuogas, veidą užsidengęs 
delnais, laukiau, kol nudžius prakaitas. 
Kodėl aš netikėjau Marija? 


Iš užėjusių košmarų mane išvadavo ponia Andreoti tėvo Marijo 
sušaukto susirinkimo išvakarėse. Ji paskambino į duris ir vos ne- 
susprogo negalėdama paaiškinti, kas nutiko, nors linksma šneka 
pylėsi kaip iš kulkosvaidžio. 

— Prašom nueiti prie durų, — linksmai patarė ji baigdama. 

Prieš mane, spinduliuodamas gera nuotaika, stovėjo Viktoras 
Palas. Pamatęs mane jis nustebo ir surimtėjo. 

— Dieve sergėk, atrodai kaip tikras nenaudėlis. Ką karalienė 
tau padarė? 

Jam pro petį žvilgtelėjo moteris, atsistojusi už nugaros nuo- 
šaliau. 

— Jis ne nenaudėlis, — gražiu šiltu balsu tarė moteris, žaviai pri- 
glausdama smakrą Viktorui prie peties. Paskui, lyg įsižeidusi dėl 
savo vyro žodžių, pakreipė galvą ir pareiškė: — Jis tikras darling. 

Moteris vėl pasižiūrėjo į mane — atviru kaip jos vyro žvilgs- 
niu — ir nusišypsojo. 

— Tai Kata, - tarė Viktoras. 

Tos moters šilumai plūstant į mane lyg Romos vidurdienio 
šviesai, mane vėl nudiegė mintis, kad praradau Mariją. Moters 
žvilgsnis buvo kupinas išmintingo įžvalgumo, bet sykiu ir supra- 
tingumo, kuris mane visiškai nuginklavo. Buvau likęs vienas, ap- 
imtas nevilties ir savigraužos ir kaip tik atjautos man reikėjo la- 
biau už viską. 

Ir pavydas smigtelėjo širdin, pamačius, kad Viktoras susirado 
stulbinamą ir sau lygią antrą pusę. Pastebėjęs mano ilgesingą su- 
sižavėjimą, Viktoras pervėrė mane tiriamu žvilgsniu. Jis nusišyp- 
sojo, bet tos šypsenos aš neperpratau. 

— Kas atsitiko tavo karalienei? 

— Vienos reikalai blogi, o kita išvažiavo, — atsakiau atsitokėjęs, 

— Skamba labai niūriai, — Katos balse buvo girdėti klausi. 
mas, — nors kalbame apie karalienes. 

— Turbūt dėl tavo darbo? Nenoriu dėl rimto reikalo juokauti, 
bet atrodai visiškai išsekęs, — pastebėjo Viktoras. 

— Siūlau nusivesti šitą Dar//ng Nenaudėlį pavakarieniauti ir iš- 
gerti taurę vyno, — tarė Kata. 

Mėginau prieštarauti, bet Kata kaip niekur nieko įsikabino 
man į parankę ir trūktelėjo į laiptus. 

— Eikš, Darling Nenaudėli. Tikriausiai nežinai, kad šitas Vik- 
toras Palas sugeba rasti aukšto lygio restoranus. Bet ir aš tuo po- 
žiūriu nesu visai netikusi, — pasakė ji. 

"Buvau patyręs nesėkmę, ieškodamas Kastoro kodekso spren- 
dimo. Mano darbą sužlugdė vertimo vagystė. Gyvenimas su Ma- 
rija iš pradžių iro lėtai, bet po gniuždančių kivirčų galiausiai ji 
mane paliko. Šių dviejų žmonių netikėtas atsiradimas mano gy- 
venime atrodė kaip dangaus dovana. 

— Pagyvensime pas tave tomis dienomis, kol būsime Romo- 
je, - pareiškė Viktoras, kai išėjome į gatvę. Jis pasižiūrėjo į dangų 
lyg pasitikslindamas, koks oras, paskui pažvelgė į mane, šypsena 
virpino lūpų kampučius. 

— Suprantama, jeigu tu neprieštarausi? 

— Aišku, Darling Nenaudėlis neprieštaraus, - tarė Kata. - Nau- 
dokim kiekvienas savo dantų šepetėlį ir nekils problemų. Vikto- 
rai, paieškokim tokios vietos, kur galėtume pavalgyti šparagų. 

Viktoro citroene ji atsisėdo ant priekinės sėdynės, užsidėjo 
akinius nuo saulės ir apsigobė ilgus plaukus skara. Paskui atsi- 
suko, pakėlė akinius ant kaktos ir klausiamai pasižiūrėjo į mane. 

— Ar dabar ne šviežių šparagų metas? 

Kata atidarė langą, todėl automobiliui didinant greitį vėjas 
pamažu pešiojo jos vešlius plaukus iš po skaros ir galų gale teko 
ją nusismaukti. Nežinau, ar tuo nerūpestingu gestu Kata ko nors 

siekė, bet, šiaip ar taip, jos plaukai, plaikstant vėjui, lietė man vei- 
dą ir aš uodžiau jos kvapą. 

Buvo jau po pietų. Romos centre kužėte kužėjo žmonių. Va- 
žiuodami nuo Kvirinalio, kiek pašmaižėme kamšrtyje prie Vikto- 
ro Emanuelio II paminklo, kol Viktoras rado vietą savo nema- 
žam automobiliui. Nuėjome į restoraną Via Giulia gatvėje. Bu- 
vau jį pastebėjęs anksčiau, bet maniau, kad ten brangu ir niekada 
nevakarieniavau. Už didžiulių pastato langų antrame aukšte pro 
medžius buvo matyti Lungotevere dei Tebaldi krantinė. 

Pažvelgęs į metrdotelio pasiūlytą staliuką, Viktoras manda- 
giai jo atsisakė nusilenkdamas ir paslapčia mosteldamas ranka. 
Jis norėjo sėdėti už ovalaus stalelio, kad Kata matytų Tibro pusėn 
atsiveriantį vaizdą, o mudu susėdome jai iš abiejų pusių, šiek tiek 
pasisukę šonu. 

Padavėjas atnešė vyno butelį. Viktoras ilgai susidomėjęs ragavo 
ir pasakė, kad jam pačiam patinka, tad viliąsis, jog ir mums patiks. 
Vis dėlto mūsų vertinimai jam nerūpėjo, o manęs jis paklausė: 

— Dabar papasakok apie savo gyvenimą su tom karalienėm ir 
apie savo dvigubą nesėkmę. 

— Na, gerai, jei taip norite, nes nuo vienos karalienės mane 
skiria keli šimtmečiai, o nuo antrosios kiek mažiau. 

— Papasakok mums ir apie ją, nes iš akių matau, kad abidvi 
tave kaip reikiant išsekino. Manau, kad tu linksmo būdo, bet 
akyse beveik nematau džiaugsmo, — tarė Kata. 

Pastebėjau, kad Kata su Viktoru perlaužė duoną perpus 
ir, gurkšnodami vyną, pradėjo valgyti. Viktoras pamatė mano 
žvilgsnį, bet Kata jį aplenkė ir pasidalijo duoną su manim. Vikto- 
ras buvo išrinkęs puikų vyną. 

— Pasakok, mano drauge, vyriausiasis karalienės mokslinčiau! 

Ir aš papasakojau apie tyrimus, kaip sėkmingai pradėjau diserta- 
ciją apie karalienę ir jos knygų kolekciją, kaip mane pakerėjo šaltinių 
medžiagos gausa, o ypač tarp jų rastas vienas nepaprastas veikalas. 

— Ir koks tai veikalas? - paklausė Kata. 

— Viktoras apie jį taip pat žino — pasakojau jam per paskuti- 
nį susitikimą. Šešioliktame amžiuje Kumlingės saloje, Alanduose, 
gyvenusio dvasininko užrašai. Paprasčiausiai —- vieno baltų didiko 
biografija. 

— Tai tas Santakario dalykas, — tarstelėjo Viktoras Katai. — Ti- 
kėtina meno pasaulio sensacija. Šito žmogaus pastangomis bus 
išaiškintas Kumlingės tapinių autorius. 

Kata pasižiūrėjo į mane ir linktelėjo galvą: 

— Tavo? 

— Kaip šalutinių šalutinio. Mano. 

Valgėme neskubom. Viktoras pasižiūrėjo į mane kiek pakrei- 
pęs galvą, tartum mąstydamas, ką išgirdo. 

— Klausyk, Nenaudėli, vadinasi, dar labiau nutolai nuo tik- 
rosios savo darbo temos? Toliau tęsei tuos Kumlingės tyrimus. 
Kiek prisimenu, Mariją tas tavo tyrimo objektas nelabai žavėjo. 

Bet pastebėjęs, kokį įspūdį padarė tie žodžiai, jis greitai žvilg- 
telėjo į Katą ir ta suprato užuominą. Moteris sumaniai pakei- 
tė pokalbio temą. Įvertinau tą nepastebimą gestą, palengvinantį 
man naštą, kurią jautė iš mano povyzos ir matė slegiant mane. 

Kata iškart pradėjo pasakoti kažkokią istoriją, kurią išklausęs 
Viktoras staiga pratrūko juoku. 

Moteris neva susidrovėjusi pasižiūrėjo į mane tramdydama 
juoką, ber paskui ir pati nesivaržydama garsiai nusijuokė. Bet 
juokdamasi ji labai patraukliu ir moterišku judesiu atgalia ran- 
ka prisidengė burną. Nusikvatojus jai kažkodėl pasileido plaukai. 
Kata įtraukė oro, veidą užliejo raudonis ir ji grakščiai ėmė taisytis 
plaukus. 

Jos juokas užkrėtė mudu ir pakurstė juoktis dar labiau, todėl 
galiausiai kvatojom visi trys. Džiaugiausi, kad jiedu atvažiavo pas 
mane, nes jų draugijoje mano nerimas, blogumas ir kaltė iš pra- 
džių keistai sumenko, o per vakarą visai nuslopo. 

Viktoras užsakė dar vyno. Pastebėjau, kad Katai kalbant išgė- 
riau gana daug. Vynas buvo stipresnis, nei maniau. 

Viktoras atsargiai tęsė nebaigtą mintį. 

— Kaip apskritai susidūrei su tokiu veikalu ir kažkokiu, kaip 
sakei, baltų didiku? Anąkart pas Tolentiną nesakei. 

— Iš tikrųjų ir pats nesuprantu. Veikiausiai per savo tempera- 
mentą, per savo būdo bruožą įsijausti. 

— O kas tau parodė tą knygą? — paklausė Kata ir galų gale nu- 
siėmė tamsius akinius. 

— Vienas iš bibliotekininkų — tėvas d'Andželas, didelis savo 
srities žinovas. Jis, matyt, puikiai pažįsta Šiaurės šalių skyrių bei 
Slaptuosius archyvus ir laikė savo pareiga parodyti man viską, 
ką rado. Daugiau niekas, išskyrus bibliotekos vyriausiąjį asistentą 
tėvą Mariją, nežino apie bibliotekoje ir archyve saugomus Šiaurės 
šalių veikalus. Mano nuomone, tėvas Marijas veikalo istoriją nu- 
pasakojo gana išsamiai. 

— Bet ta knyga apskritai Vatikane žinoma? 

— Atrodo, šito veikalo statusas Šiaurės kraštų kolekcijoje ne- 
apibrėžtas: pasak tėvo Marijo, jis buvo tyrinėjamas ir tyrimas at- 
skleidė kažkokius prieštaringus dalykus, knyga buvo išardyta ir 
kai kurie jos puslapiai išvežti iš Vatikano į Kauną, kaip jie minėjo, 
kai pirmąkart jį parodė. 

Tuose puslapiuose, kurie buvo išvežti į Kauną — nesakau, kad 
pavogtuose, — lyg ir glūdi paslaptis, kodėl rankraštis nesuklasifi- 
kuotas. Tie du bibliotekos tarnautojai labai jaudinasi dėl išvežtų 
puslapių. 

— Neapibrėžtas statusas — labai paslaptingai pasakyta, — ele- 
gantiškai pasirėmusi alkūne į stalą, smiliumi švelniai baksnoda- 
ma viršutinės lūpos linkį, tarė Kara. — Net aš galvotrūkčiais pul- 
Čiau ieškoti tos knygos. 

Pasižiūrėjau į ją ir pamačiau, kad jos žvilgsnis giedras ir aštrus, 
nors per vakarienę, man rodos, nemažai išgėrėm. 

— Kas tuose rankraščio puslapiuose juos taip domina? — pa. 
klausė Kata. 

Padėjau šakutę ir peilį ant stalo. Pasvarsčiau akimirką ir at- 
sakiau: 

— Nežinau. Tiesą sakant, gana keista, kad jie ir patys neži- 
no. Prieš kurį laiką knyga iš Vatikano bibliotekos buvo perkelta į 
Slaptuosius archyvus. 

Viktoras atidžiai pasižiūrėjo į mane. Jis nevalgė, o sėdėjo susi- 
mąstęs, suglaudęs abiejų rankų pirštų galiukus. 

— O tave, mano drauge Nenaudėli? Kas tave domina? 

— Pažadas ir mįslė. 

— Tyrinėtojo atsakymas, — tarė Viktoras. — Tu gana ilgai klai- 
džioji to pažado ir mįslės keliais. 

— O tu? - paklausiau aš Katos. - Ką tu veiki? Dirbi su Viktoru? 

Lyg nustebusi dėl tokio klausimo, Kata dvejodama pasižiūrė- 
jo į Viktorą, tada, keistai suglumusi, beveik susigėdusi, nusijuokė. 
Paskui surimtėjo ir pasižiūrėjo tiesiai man į akis. 

— Aš biologė. Tyrinėju biologijos evoliuciją. 

Viktoras žiūrėjo į mus. Susivokiau išgėręs kiek per daug, nes 
jo akyse tarytum pastebėjau kažkokį nematytą bruožą. Rankas 
jis laikė ant stalo. 

— Tiksliau tariant, aš kladistė, - pridūrė Kata. 

— Negirdėjau tokio žodžio. Ką jis reiškia? — paklausiau purty- 
damas galvą ir pats sau keikdamasis, kad mintys drumsčiasi. 


pastebėjau, kad Viktoras lėtai atsilošė kėdėje, tebelaikydamas 
rankas ant stalo. Neperpratau jo judesio ir neryžtingai pasižiūrė- 
jau į jį, vis aiškiau jausdamas, kad išgėriau tikrai per daug. Vik- 
toras pastebėjo mano žvilgsnį. Greitai pajudino vieną ranką lyg 
norėdamas pabrėžti žodžius, kurie tą akimirką šovė į galvą. 

— Kladistika klasifikuoja gyvūnus ir gyvus organizmus, — at- 
sakė jis į mano klausimą už Katrą. 

— Kompiuterių programomis kuriame chronologijas nedidelių 
modifikacijų, nulėmusių kokios nors naujos rūšies atsiradimą, — 
patikslino Kata. 

Ji suglumusi pasižiūrėjo į mane ir aš kažkodėl pajutau, kad 
atmosfera prie stalo pasikeitė. Pasigailėjau dėl klausimo, kurį už- 
daviau vien iš mandagumo. Kata surimtėjo, jos akyse radosi at- 
sargumo šešėlis. Galbūt be reikalo priminiau jai darbą: juk Ro- 
moje ji atostogavo. 

— Atsiprašau, kad... taigi kad užvedžiau kalbą apie darbą. 

— Kažin ar reikia mums vienam kito atsiprašinėti, — nusijuokė 
Kata. 

Sekundę jaučiau jos šiltą delną savo rankoj po stalu ir lengvą 
spustelėjimą: supratau tai kaip žavų tarpusavio supratimą pabrė- 
žiantį ženklą, kad daugiau apie tai kalbėti neverta. Bet sykiu tai 
buvo lyg sąmokslininkų gestas. 

Jaučiau, kad daugiau nebegalėsiu slėpti nerimo dėl Kastoro 
kodekso vagystės, dėl visų su juo susijusių košmariškų įvykių, 
būsimo susirinkimo Vatikane ir Marijos išvykimo. Vis dėlto nu- 
sprendžiau daugiau nekalbėti apie tai su Kata ir Viktoru. 

Bet Viktoras Palas pasižiūrėjo į mane nieko nematančiom 
akim, susimąstęs palinkčiojo galvą prie neišvalgytos lėkštės ir ty- 
liai, veikiau sau, nei Katai ir man, pasakė: 

— Kauno puslapiai. 

Nei apie mano disertaciją, nei apie Kastoro kodeksą ar Katos dar- 
bą daugiau nesikalbėjome visą ilgą popietę, kuri jau ėjo vakarop, 
o paskui virto aksomine, pavasarį pranašaujančia naktimi. Pa- 
galiau 'gardžiai pavalgius ir išgėrus nemažai vyno, visi nemalo- 
numai iš galvos išgaravo ir galiausiai jaučiau tiktai delną šildantį 
malonų Katos prisilietimą. 

Kitas vakaro valandas praleidome Trasteverėje, priešingame 
Tibro krante. Bakchanališko svaigulio perimti mėgavomės anks- 
tyvais vaisiais ir vynu, stebėdamiesi nepaprastu Viktoro gebėjimu 
susikimšti kalnus užkandžių. 

Sėdėjome visi susispaudę prie nedidelio staliuko restoranėlyje 
netoli Orsinių rūmų. Kata sėdėjo tarp mudviejų su Viktoru, pro 
šalį gatve grūdosi žmonės, erzelis buvo nemažas tiek restoranėly- 
je, tiek lauke. Romos šviesos tvieskė į žemai plaukiančius debesis, 
dažė raudonai pilkus sudriskusius danguje. 

Vaikštinėjome naktį ilgom tamsiom ir nutykusiom gatvėm, 0 
virš galvų plaukė tie raudonai degantys debesys. Pastebėjau, kad 
Viktoras — architektas — vaikštinėjant vis veda mus su Kata pro 
didžiųjų baroko menininkų statinius ir su iškilniu nusižeminimu 
rodo mums jų kūrinius. Jo balsas skambėjo taip, kaip prieš ketu- 
ris šimtus metų gyvenusių jo kolegų. Jis ilgai svarstydavo ir nu- 
pasakodavo kiekvieną pastato liniją, išlinkį ir gausybę muralinės 

sienos bangų. Prisiminiau jo pasakojimą apie Šv. Karolio bažny- 
čią prie keturių fontanų, kai pirmąkart susitikom. 

Bet man tie dangų ir raudonai degančius debesis siekiantys 
pernelyg dideli ir pernelyg galingi statiniai atrodė niūrūs. Jų mil- 
žiniškos kolonos, nišos su statulom ir didžiulės, sunkios stogų iš- 
kyšos buvo tarytum iš kito pasaulio. 

Supratau, kodėl iš jų visų Viktorui mieliausios dvi bažnyčios: 
Šv. Andriejaus Kvirinalyje ir Šv. Karolio prie keturių fontanų. 

Kiek prieš dvi suskambo Katos telefonas. Ji papurtė galvą, 
moteriškai nusvarindama į šoną ilgus plaukus, ir atsiliepė. Pra- 
šneko anglų kalba tarytum gimtąja ir kalbėdama atsiliko nuo 
mūsų. 

Stabtelėjau lūkuriuodamas Katos, bet Viktoras mane nusive- 
dė. Atrodė stiprokai įkaušęs, puikiausiai nusiteikęs ir mielas, bet 
paklaustas, kas Karai skambina vidurnaktį, miglotai ir šiurkšto- 
kai atšovė, kad tikriausiai tas, kuriam dabar vidurdienis. 

Baigusi pokalbį, Kata pasivijo mus ir aš pastebėjau, kad ji visą 
laiką atidžiai stebi Viktorą, o prisiartinus naktiniams praeiviams, 
laikydama už parankės, ima neva jį barti, priekaištaudama už tai, 
kad per daug išgėrė. Sykiu ji žvilgčiojo mano pusėn, žiūrėdama, 
kad per daug neatsilikčiau. Nusistebėjau jos seserišku susirūpi- 
nimu ir pamaniau, kad Viktoras tikriausiai turi polinkį Romoje 
naktimis plaukioti savais keliais. 

Prieš užkopdami į Kvirinalio kalvą, pasimėgavome neįsivaiz- 
duojamais, bet svaigiai laisvais šuoliais į Trevi fontaną. Tai nuti- 
ko tiksliai pasirinktą paryčių valandą, kai visi naktinėtojai iš gat- 
vių buvo dingę, o rytas dar neprašvitęs. 

— Tai mūsų proga, - paskelbė Viktoras su girtu energingumu 
nusiplėšdamas drabužius. — Nuo tol, kai Anita Ekberg — puikiau- 
sia šiaurietė mauduolė — sukūrė šią įpareigojančią tradiciją, fon- 
tanas saugomas su įkyriu uolumu ir maudytis čia griežtai drau- 
džiama. 

Nė kiek nesivaržydamas, jis nusivilko tiktai švarką, pūkštelė- 
jo į fontaną ir sekliu vandeniu nuplaukė prie lekiančių Okeano 
žirgų. 

Tą minutę pasigirdo trys skambūs Šv. Vincento ir Anastazi- 
jaus bažnyčios varpų dūžiai. 

Kata atsisuko tiesiai į mane. Ji stovėjo priešais mane, šviesu- 
liukai nuo Trevi fontano trykšlių virpėjo jai ant veido. 

— Darling, matau, kad tave slegia sunki našta. Aš stoviu prie- 
šais tave, tu — priešais mane, tad atverk man savo širdį. 

Kata rimtai žiūrėjo į mane ir jos tamsių akių žvilgsnis kalbino 
mano sielą. 

Stovėjau prie pat jos. Žinojau, kad tai truks neilgai. Žengiau 
žingsnį ir jos veidas atsirado priešais manąjį. 

— Praeitą savaitę pavogė visą mano darbą, todėl už kelių va- 
landų turėsiu stoti prieš teismą Vatikane, — prisipažinau lyg no- 
rėdamas tais keliais žodžiais sulaikyti ją šalia. — Ir mano mote- 
ris — Marija — paliko mane, todėl aš apimtas nevilties. Aš viską 
tik sugrioviau. 

Ji žiūrėjo tiesiai į mane. Jos akys, putnios lūpos atvirumo aki- 
mirką man nieko nesakė, akyse šmėstelėjo keistas rūstumas ir 
liūdesys. 

Tą akimirką išgirdome Viktorą kažką šaukiant pro ošiantį 
vandenį. Jis buvo nuplaukęs prie didžiulės statulos palei sieną ir 
su drabužiais maudėsi nuo Okeano trykštančiame vandenyje. 

Po minutėlės mane savotiškai sujaudinęs Katos žvilgsnis už- 
geso. Paskui ji nusivilko siaurą juodą suknelę ir, linksmai žybte- 
lėjusi akimis, tarė: 

— Eime, vandens dievas mus šaukia. 

Ne iš karto pamačiau Katą, nes buvo tamsu. 

Ji buvo apsigobusi purpuro spalvos apsiaustu ir stovėjo Poli 
rūmų šešėlyje, vis dėlto pastebėjau, kad jai ant kaklo žiba deiman- 
tai. Buvo žiema, šalta ir Trevi fontaną traukė ledas. Ledas atrodė 
storas ir aš pamačiau, kad nuo akmeninių arklių trykštantis van- 
duo sušalęs, sušalusios ir visos žemyn krintančios fontano trykšlės. 

Nustebęs žvelgiau į netikėtai užėjusią žiemą. Aplink sušalusį 
vandenį sklandė mažytės, krištolu žėrinčios snaigės, kurios, rodės, 
tykiai šoka šaltoje naktyje. Buvo tylu, už Poli rūmų kruvinai, be- 
veik juodai, liepsnojo dangus. 

Tylą suardė negarsus arklio žvengimas. Galų gale žirgas at- 
siplėšė nuo vienos tamsios pastato sienos. Jis traukė prašmatnią 
auksuorą karietą su dideliais ratais. Karietos langus dengė purpu- 
ro spalvos užuolaidėlės. Mačiau, kad jos sujudėjo, sakytum kaž- 
kas norėjo jas atitraukti. 

Vežikas šukavo arklį ir tylioje naktyje buvo girdėti, kad jis 
kažką kalba gyvuliui. Pabaigęs šukuoti, vežikas atsisėdo ant sė- 
dynės ir mostelėjo šmaikščiu taip, kad kirčio aidas atsimušė nuo 
Poli rūmų sienos. Karieta trūktelėjusi pajudėjo ir užuolaidėlės ka- 
rietos languose sulingavo. Spėjau pamatyti viduje sėdintį baltai 
apsitaisiusį žmogų su aukšta mitra. Nemačiau jo veido, nes buvo 
nusisukęs. 

Girdėjau ratų bildesį į gatvės akmenis, kai karieta pradingo iš akių. 

Kažkur tyliai suskambo muzika. Ją slopiai atmušė Poli rūmų 
sienos, aidas buvo toks, kaip kambaryje. Aplink visi namai niū- 
rojo tamsūs, ir aš nesupratau, iš kur sklinda muzika. 

— Nenori su manim pašokti? —- paklausė manęs Kata, stovėda- 
ma anapus apledėjusio fontano. 

Žiūrėjau į staiga nubalusią didžiulę statulą, besiveržiančią nuo 
sienos, Okeano žirgus ir patį vandens dievą. Kata buvo atsistojusi 
taip, kad veidas paliktų šešėlyje. Atsargiai priėjau prie jos per ledą 
ir ji pažvelgė į mane. Jos veidą dengė sidabrinė veneciška kaukė. 

Suėmiau jos ištiestą ranką, apkabinau per juosmenį. Priglu- 
dęs lūpom prie plaukų, jaučiau jos kūno šilumą, jos ranką. 

— Eikš. 

Apkabinau stipriau per juosmenį ir lėtai nusivedžiau ledu. 
Kata nudelbė akis, o per kaukę jos veido nemačiau. 

Suknelė per krūtinę jai buvo ankšta ir kėlė krūtis. Žiemos 
naktyje jai ant kaklo žibėjo deimantai, ji stovėjo nuleidusi akis 
ir pro užkritusius vešlius plaukus mačiau tiktai ruoželį skruosto 
palei kaukės kraštą. 

Tyliai užgrojusi ir pastatų apsuptame Trevi fontane vos girdi- 
ma muzika suskambo garsiau. Lėtai sukdamiesi mudu sklendė- 
me ledu. Purpurinis Katos apdaro kraštas išsiskleidė plačiau ir ji 
atsilošė. Bet jos veido dar nemačiau - tiktai dailią sidabrinę kau- 
kę ir dvi juodas skyles vietoj akių. 


Mane pabudino garsai virtuvėje. Atsikėliau ir pajutau, kad vynas 
dar neišgaravęs. Dirstelėjau į virtuvę. Viktoras stovėjo prie stalo 
ir dideliu peiliu pjaustė apelsinus. 

— Iš kur gavai? 

— Nupirkau. Jau vėlu. Kol tu bendrausi su Vatikano kardino- 
lais, mes su Kata nuvažiuosim į dirbtuvę aplankyti kolegų prieš 
kelionę namo. 

Žiūrėjau, kaip jis išspaudė tris dideles taures sulčių. Tada pa- 
ėmė tris vištos kiaušinius ir įmušė į taures. Paskui įdėjo po šaukš- 
tą cukraus ir išmaišė. 

Žvilgtelėjau į miegančią Katą. 

— Nežiūrėk. Kata jaučia per miegus. Pažadinsi. 

Įbedžiau akis į Viktorą. Jis atsiprašydamas gūžtelėjo pečiais ir 
ištiesė man taurę. 

— Jaučia? Tikrai? 


— Taip, taip. Jaučia. Karą galima pažadinti žvilgsniu. 


Dangų traukė plonutėliai debesys ir nuo jų ant miesto krito gra- 
žus auksingos šviesos šydas, ir lengvas kaip ūkana aukso tvaske- 
sys užliejo bažnyčių kupolų vario žalumą ir įprastą švino melsvu- 
mą. Angelo tilto statulos atrodė lyg besvorės, jų apsiaustų mar- 
muras bemaž pleveno vėjyje. 

Tibro srovė buvo pagyvėjusi dar žiemą, o dabar, pavasarį, 
vaga iki kraštų sūkuriavo žalsvu vandeniu. Žemiau Tibro sala 
savo pylimu skrodė upės vandenis lyg laivas iš Felinio filmo. 

Išplėstinė Vatikano kolegija buvo sušaukta iš ryto. Aš nervi- 
nausi ir slapta džiaugiausi, kad Viktoras ir Kata važiuoja kartu į 
Vatikano pusę, tarytum palydi mane. 

Pereitą naktį užkopėme aukštyn į Kvirinalį šlaputėliai, bet 
patenkinti gaiviom naktinėm maudynėm Trevi fontane. Baigda- 
mi neskubrų pasivaikščiojimą pavasario naktį vis sustodavom pa- 
sišnekėti ir galų gale nusprendėme prisėsti ant Karlino bažnyčios 
fontano krašto ir pasiklausyti jo ramaus čiurlenimo. Galiausiai aš 
smulkiai viską papasakojau savo draugams. Viktoras klausėsi nu- 
lenkęs galvą ir gręžė švarką lyg nugrimzdęs į savas mintis. Kata, 
atrėmusi galvą Viktorui į petį, laikė mano ranką. Aš papasakojau, 
kad rankraštis beveik atsitiktinai atsidūrė ant mano stalo tyrimo 
pradžioje, papasakojau savo ilgą kelią po kunigo Kastoro Dvi- 
pusio išvartytų raidžių tankmes ir apie tai, kaip jo istorija įžūliai 


193 


nustūmė į šalį mano karalienes — tiek disertacijos, tiek asmeninę, 
Papasakojau, kad Marijai viskas nusibodo gerokai anksčiau, nej 
išsvirduliavau iš Kastoro kodekso pirmojo vertimo tankumyno, 
atradęs savotišką tiesą ir perpratęs patį veikalą. 

Taip pat pasakiau, kad suvokiau kodekso struktūrą tiktai pe- 
rėjęs visą pergamentą — iki pat galinio viršelio. Tada Viktoras 
žvilgtelėjo į mane ir sarkastiškai pridūrė prie kaltės persmelkto 
mano išsipasakojimo, kad galiniame knygos viršelyje dažniausiai 
trumpai išdėstomas siužetas. 

Aš tęsiau papasakodamas, kaip tą nelaimingą naktį klausiausi 
Fabricijaus Silvestrės lėto filosofavimo, už kurį galiausiai sumokė- 
jau daug jėgų atėmusiu vertimu. Pasakiau, kad vagis bemaž skris- 
te-išskrido ir kad neįsivaizduoju, kas tos knygos siekia ir kodėl. 

Pasakiau Viktorui tą patį, ką buvau prisipažinęs Katai ant 
Trevi fontano krašto: kad mane pakvietė į pasitarimą Vatikane 
pasiaiškinti dėl Kastoro kodekso vertimo vagystės. Kad iki susi- 
rinkimo liko mažiau nei valanda. 

Įsisprendęs į šonus Viktoras atsirėmė chromuoto baro krašto 
Cantiani kavinėje Via Cola di Rienzo gatvės gale, prie Vatikano 
kampo. Mudu buvome užsisakę alaus, Kata paprašė espreso ir iš 
karto išgėrė. 

Buvo pati dienos skuba. Stovėjome prie baro, šonais susiglau- 
dę su romiečiais, užsukusiais išgerti kavos. Baras ėjo lanku iki ka- 
vinės galo, priešais kavinės duris stovėjo vitrina su kepiniais. Ka- 
vinės šurmulį atmušė sienos, jame buvo girdėti padavėjų šūkčio- 
jimai, išklausius užsakymus ir perduodant juos toliau. Barškėjo 
kavos puodeliai ir, mums stebint žaibiškai veikiančius padavėjus 
baltais marškiniais, Kata tarstelėjo, kad personalas veikiausiai pa- 
slapčia mėgina sumušti kokį espreso tiekimo greičio rekordą. Jau- 
nas padavėjas, kuris surado mums vietą prie baro, net beprotiškai 
skubėdamas, spėjo paflirtuoti su Kata ir sykiu baltutėle rankove 
nusišluostė nuo kaktos prakaitą. 

— Tu tikriausiai teisingai mąstai, - tarė man Viktoras. 

Jis padarė nedidelę pauzę, pagalvojo primerkęs akis. 

— Bet tai ne vien knygos vagystė. Tokiems dalykams apsvars- 
tyti kolegijų niekas nešaukia. Čia kažkas svarbiau. 

Viktoras gurkštelėjo alaus ir pasižiūrėjo pro langą. Tada pa- 
klausė: 

— Juk tavo minėtasis Silvestrė neįsivėlęs į šią vagystę? 

— Tikriausiai ne. Nemanau. Pagyvenęs spaustuvininkas, knyg- 
rišys. 

— Aš tik pagalvojau apie aplinkybių sutapimą. Tave apvogė 
kaip tik tada, kai buvai išėjęs susitikti su juo. Gal jis turi pagal- 
bininkų. 

— Abejoju. Be to, jis žinojo, kad aš dirbu tik su kopijom. Ma- 
nau, jį domina tik autentiškos senos knygos. 

Viktoras uždėjo delną man ant peties. 

— Aš tik paklausiau. Čia vilkai gobiasi avių kailiais. — Jis krei- 
vai šyptelėjo ir pažvelgė pro petį Vatikano pusėn. 

— Darling Nenaudėli, man atrodo, kad tu pažįsti kaltininką. 
Pažįstamų turi nedaug. Sudarykime sąrašą visų, kurie žino, ką 
veiki, — pasiūlė Kata. 

— Ir pats apie tai pagalvojau, bet gijos nusidriekia pernelyg pla- 
čiai. Nežinau, ar antras, o paskui trečias toli nunešė tą žinią. 

Viktoras mąsliai pasižiūrėjo į mane. 

— Motyvas. Antras dalykas, apie kurį jie su tavim šnekėsis. 

Išgėrusi puodelį espreso, Kata užsigeidė kaktusų degtinės 
Inca Pisco. 

Kinktelėjo galva butelio pusėn. 

— Tiesą sakant, niekas jos negeria, ją reikia siurbti taip, kad te- 
kėtų gomuriu. Jeigu liks ant liežuvio, negalėsi liautis. 

— Ir apie visą schemą ten bus šnekama, - tarė Viktoras. 

— Manau, nelabai klystu spėdamas, kad laiko mažai, — pri- 
dūrė jis. — Panašiose istorijose taip būna. Visi tarsi rungčiomis 

bėga į finišą. Tau tereikia sužinoti, kurioje pusėje finišas ir kodėl 
bėgama. Paprastai vieni laimi, antri pralaimi. Niekas nepasakys, 
kokios žaidimo taisyklės. Bent jau tau. Kiti tikriausiai jas žino. 

— Mano drauge Nenaudėli, įtariu, kad įklimpai iki ausų. Vis- 
kas paaiškės, kai Vatikanas galbūt pradės žaisti, bet aš beveik ne- 
abejoju, kad pradės. Juk priešinga pusė jau tėškė ant stalo pirmąją 
kortą. 

Klausydamasis Viktoro monologo susirūpinau. Atrodė, kad 
jis gerai supranta schemą, kuri pamažu ryškėja. Ta schema mane 
baugino. 

— Ber kuo čia dėti Kauno puslapiai? Kas juose parašyta? 

— Nesirūpink, — Vatikano kardinolai negali tau pasakyti visko, 
ką tu nori žinoti: kas tuose puslapiuose parašyta, kur jie laikomi 
ir kiek kainuoja, — atsakė Viktoras. 

Kata suėmė po stalu mano ranką, bet į mane nežiūrėjo. 

Buvau pasikabinęs ant kaklo žesse72 — leidimą, kai žengiau pro 
Šv. Onos vartus ir šveicarų gvardijos karius, bet šie į jį nežiūrė- 
jo. Pasveikino mane vos pastebimu galvos linktelėjimu ir lengvu 
rankos mostelėjimu, kaip sveikinasi vyrai, kurie žino, kad pri- 
klauso vienai komandai, nors gerai nepažįsta vienas kito. Sukau 
prie Belvederio kiemo durų, staiga priešais atsirado tėvas d'An- 
dželas. Jis mostelėjo į dešinę. 

— Mielas drauge, šiandien einam čia. 

Greitomis nuėjome į kitą kiemo pusę ir pastatą priešais Vati- 
kano slaptuosius archyvus. 

Mane apėmė nerimas. Tai buvo Vatikano užsienio reikalų 
ministerija. 

Įžengėme į vidų ir tėvas d Andželas pro nedidelį stiklinį lan- 
gelį prisistatė budėtojui. Tas įdegęs vyras su akiniais sidabro rė- 
meliais pranešė apie mus toliau. 

— Linkiu sėkmės, - pasakė tėvas d' Andželas, bejėgiškai gūžte- 
lėdamas pečiais. 

— Tiesą sakant, nežinau, kodėl mes čia. Paskui papasakosit 
man, nes visa tai labai keista. Manęs paprašė atvesti jus čia. Net 
nežinau, su kuo jūs susitiksite. 

Matydamas sugniužusį ir nusiminusį tėvą d' Andželą nelabai 
padrąsėjau. 

Vis dėlto ilgai apie tai nemąsčiau, nes ant laiptų pasigirdo 
skubrūs žingsniai ir pasirodė tėvas Marijas. Jis nesivargino nulip- 
ti žemyn, o pastebėjęs mane linktelėjo iš viršaus. 

— Prašom čia, galėsime pradėti. 

Įžengęs į kabinetą pamaniau, kad dešimtis augalotų ponų, 
kurių nė vienas jau nebuvo jaunas, tikriausiai posėdžiavo visą 
rytą. Ant stalo tarp popierių stovėjo atsukti mineralinio vandens 
buteliai ir espreso kavos puodeliai, ant kėdžių atkalčių kabėjo 
švarkai, marškinių rankovės buvo atraitotos. 

Spėjau, kad, be tėvo Marijo, dar du iš jų — Bažnyčios tėvai, 
kiti, aišku, Vatikano valdžios pareigūnai. 

Langai praverti, kad įeitų gaivaus oro, nes kabinete buvo šilta. 

Tėvas Marijas pristatė mane, aš su visais pasisveikinau paduo- 
damas ranką. Susirinkusiųjų veidai man nieko nesakė. 

— Malonėkite atsisėsti. Matyt, neišspręsime greitai reikalo, ku- 
rio niekas nesprendė apie penkis šimtus metų. Bet, kiek suprantu, 
atėjo laikas viską išsiaiškinti. Sakyčiau, tą rodo ženklai. 

Šitai pasakė Vatikano slaptųjų archyvų vadovas Enijas Skalfa- 
ris. Jis sėdėjo stalo gale ir pirmininkavo susirinkimui. 

— Susirinkome neoficialiai, nes pats klausimas yra... šitai... 
neoficialus. 

Vis dėlto parengsime susirinkimo memorandumą, jis liks Va- 
tikano archyve. 

Jis padarė trumpą pauzę ir pasižiūrėjo į savo popierius. 

— Memorandumas nebus dalijamas, — nužvelgė jis dalyvius, — 
o konfidencialiai bus paskelbtas šiandien. 

Tėvas Marijas, kuris sekretoriavo, rašė nepakeldamas akių. 

— Šito rankraščio — Kastoro kodekso, Kastoro Dvipusio, — ar 
teisingai ištariau vardą? — pro akinių viršų pasižiūrėjo į mane šyp- 
sodamas Skalfaris, — misterija jau kelis dešimtmečius neduoda ra- 
mybės mums, Vatikano bibliotekos ir Slaptųjų archyvų darbuo- 
tojams. Taip pat vienai Šiaurės Europos vienuolijai. 

1995-aisiais Ohajo universiteto meno istorijos profesorius 
J. Melnikas, jau pensininkas, buvo sučiuptas su mūsų bibliote- 
kos retų knygų puslapiais. Profesorius buvo patrauktas baudžia- 
mojon atsakomybėn, o puslapiai sugrąžinti mums. Nesakau, kad 
jo vardas kuo nors reikšmingas, bet ženklina du dalykus. Pirmu 
dalyku laikyčiau mūsų tyrimo kryptį, kurią primena lietuviška 
profesoriaus pavardė. Antras dalykas, kurio negaliu nepaisyti — 
dabartinė profesoriaus tėvynė ir ten veikiantys įtakingi asmenys. 
Užtat Melniko veikla susijusi su mūsų reikalo pobūdžiu. 

Jis vėl ramiai nužvelgė sėdinčius prie stalo ir lėtai tęsė: 

— Dar užmiršau paminėti, kad pas jį rasti puslapiai priklausė 
mūsų aptariamam veikalui. Aš nesistebiu. 

Kitaip tariant, garbūs ponai, profesorių Melniką iš JAV taip 
pat nepaprastai domino šis viduramžių pasakojimas. Kaip jis su- 
rado šį Kastoro Dvipusio tekstą ir iš kur apskritai apie jį sužinojo, 
mes taip pat išsiaiškinome. Kiti glaudžiai su kodeksu susiję teks- 
tai buvo laikomi banko saugykloje Hiksvilyje, Long Ailande, ku- 
ris yra Niujorko valstijoje. Manome, kad mūsų profesorius turėjo 
leidimą lankytis toje saugykloje. 

Šiaip ar taip, 1995 metais, po tų įvykių, Kastoro kodeksas 
iš Apaštalinės bibliotekos buvo perkeltas į Slaptuosius archyvus. 
Ten knyga perkelta saugant nuo baisesnių sugadinimų. Aišku, ir 
dėl kitokių priežasčių. Prie jų sugrįšime vėliau. 

Skalfaris kalbėjo patogiai atsilošęs kėdėje, bet tą minutę atsi- 
tiesė ir linktelėjo vienam iš ministerijos pareigūnų. 

— Prašau, Albertai. 

Pareigūnas, į kurį jis kreipėsi, prisistatė esąs Albertas Bales- 
tra. Jo tamsūs blizgantys plaukai buvo sušukuoti atgal ir gulė 
ant sprando aliejum suteptom bangom. Balestra akies krašteliu 
žvilgrelėjo į mane. 

— Aš — Vatikano užsienio reikalų ministerijos saugumo vado- 
vas ir mielai išklausyčiau jūsų pasakojimo apie tai, kaip viskas nu- 


199 


tiko. Prieš jums atvykstant mes, aišku, bendrais bruožais apžvel- 
gėm, ką žinojom. - Jis mostelėjo ranka į tėvo Marijo pusę. — Tik 
pamaniau, kad gal kokia nors smulkmena pamiršta, gal dar ką 
prisiminėte. Prašau mums papasakoti. 


»yvo- (ee 


Vis dėlto įsikišo Skalfaris: 

— Mes patikrinome visas jūsų rekomendacijas jau tada, kai 
kreipėtės dėl leidimo čia dirbti, tad nieku būdu nemanykite, kad 
šito prašome nepasitikėdami ir norėdami jus ištardyti. Ne tai 
svarbu. Pažvelkite į viską šitaip: jūs turite informacijos, kurios 
mums reikia. Mes vienoje pusėje ir mūsų tikslas bendras. 

Žiūrėjau į tėvą Mariją. Visas susigūžęs jis rašė protokolą ir aš 
pastebėjau, kad prakaito išmušta jo plikė gražiai blizga. 

Atsistojau ir dar kartą pasakiau, ką tyrinėju, todėl Enijas 
Skalfaris skubriai mostelėjo ranka. 

— Malonėkite tik esminius dalykus. Kas atsitiko? 
Papasakojau, kaip mane apvogė, ką pavogė, kada ir iš kur. 
Kabinete įsivyravo visiška tyla. Buvo girdėti aštrūs už lango 

pralekiančių čiurlių garsai. Prisiminiau, kad kažkas tuos paukš- 
čius pavadino juodais dangaus pjautuvais. 

— Malonėkite papasakoti apie savo pažįstamus. Pasakykite, 
kiek žmonių žinojo, ką jūs tyrinėjate? 

Ėmiau berti vardus ir profesijas, bet Skalfaris labai greitai kils- 
telėjo ranką. 

— Tai buvo pasiūlyta prieš jums ateinant. Atsiprašau už kvailą mintį. 

Jis nužvelgė susirinkusius. 

— Matote, gerbiami kolegos, reikės apklausti pusę Romos. 
Albertas Balestra, kuris sėdėjo kitapus stalo, kiek į šoną, susi- 

kaupęs stebeilijo į priekį. Dingtelėjo, kad jis dedasi į galvą kiek- 
vieną mano pasakytą vardą. 

Bet kuriuos iš jų pažinojo ir ar apskritai reikėjo tuos vardus 
žinoti, jo veidas neišdavė jokiu raumens virptelėjimu. 

Paskui Balestra verte pervėrė mane juodomis akimis. 

— Prisiminkite, gal kas nors — kokia menkutė smulkmena — 
patraukė jūsų dėmesį, kai grįžote namo kaip tik tą akimirką? 

— Vos matomi įsilaužimo pėdsakai, — atsakiau, — mažytis 
įspaudimas durų staktoje. 

Balestra atrodė nusivylęs. 

— Kaip tik /4 akimirką, — atsakiau į jo žvilgsnį. - Bet su tuo 
epizodu, aišku, susijęs vienas dalykas, kuris mane nustebino. 

Visi — pirmininkas Skalfaris ir net Bažnyčios tėvai — palinko 
į priekį. 

Balestra aliejum žvilgančiais plaukais sėdėjo įrėmęs į mane 
akis. 

— Galiausiai jį tartum prarijo tamsa. 

Balestra žiūrėjo į mane bereikšmiu žvilgsniu, paskui atsitiesė 
kėdėje, kilstelėjo vieną antakį ir, žvelgdamas į susirinkusius, už- 
kimusiu palūžusiu balsu pasakė: 

— Kaip tik tai turėjau galvoje. Tobulas profesionalo darbas. 
Sakyčiau, pernelyg tobulas. 

Išgirdau atodūsius — matyt tai, ką papasakojau, nieko neat- 
skleidė. Skalfaris įsipylė mineralinio vandens ir pasiūlė man, pa- 
lenkdamas butelį prie mano stiklinės. 

— Profesionalo darbas, taip, — tartum pats sau pasakė paskui, 
bet tęsė: 
— Kaip tik /3 akimirką. Ką turite galvoje? 

Skalfaris ištraukė iš mano žodžių beveik nepastebimą, bet są- 
moningą akcentą. 

— Kur jį matėte? — suirzęs įsiterpė Albertas Balestra. 
— Prie Termini stoties... 

Balestra nustebo. Skalfaris tik linktelėjo galvą, paragindamas 
mane tęsti. 

— Gyvenau prie Termini stoties rudenį, paskui persikėliau į 
dabartinį butą. 

— Ir tas pats žmogus pasirodė vėliau, — jeigu teisingai spėju, — 
dabartinio jūsų buto... 

— Laiptinėje, — užbaigiau jo žodžius. 

— Tikras profesionalas, - pasakė Skalfaris, - ėmėsi reikalo ge- 
rokai anksčiau, dar pereitą rudenį. Garbūs ponai, — tarė pakelda- 
mas balsą, — tai negerai. 

— Ir dabar mes pralaimim? — klausiamai pasižiūrėjo į mane 
Skalfaris. — Jūs praradote padarytą darbą. Vertimą pavogė, papil- 
domą medžiagą — taip pat. 

— Vertimą pavogė, bet ne išvadą, kurios priėjau perskaitęs pas- 
kutinį veikalo puslapį. Tą, kuris atskleidžia knygos struktūrą. 

Skalfaris nustebo. 

Mano žodžiai sudomino susirinkusius ir visi sukluso. Atmos- 
fera įsielektrino. Šnarėjo popieriai, buvo išsitrauktos cigaretės, 
kažkas įsipylė mineralinio vandens. Pokalbis tęsėsi, nuo cigarečių 
dūmų oras kabinete pasidarė melsvas. 

— Perpratau veikalo struktūrą, bet neišsprendžiau turinio 
mįslės. 

— Otą paskutinį puslapį, kurį minėjote, - prisimerkęs palinko 
į priekį Albertas Balestra. — Praradote ir jį? 

— Ne visai. 

Išsitraukiau iš vidinės švarko kišenės sulankstytą lapą. 

— Originalas saugomas Vatikano slaptuosiuose archyvuose, o 
šitas — tiktai kopija, kuria aš jau pasinaudojau. 

Suplėšiau puslapį į skutelius. 

Keistas Skalfario lūpų kampučio trūktelėjimas liudijo pasi- 
tenkinimą. Jis ketino kažko klausti — gal apie veikalo struktūrą, 
bet pasidairė į šonus ir nusprendė parylėti. 

— Norėčiau paklausti vieno dalyko, - pasakiau aš ir atsistojau. 

— Prašau, — paragino Skalfaris. 

— Kas tas ar tie ne sykį diskusijoje paminėti profesionalai? 

Kabinete įsivyravo nejauki tyla ir, atrodė, truko per ilgai. 

— Dėl to ir sušaukėme susirinkimą, — visiems tylint, palūžu- 

siu balsu galų gale atsakė Albertas Balestra nežiūrėdamas į mane. 
Kabinetas minutėlę gaudė laisvu pašnekesiu. Skalfaris palietė 

tėvo Marijo ranką, nežiūrėdamas į jį ir vos pastebimai linktelė- 
jo priešais Balestrą sėdinčiam žilagalviui. Tėvas Marijas nustojo 
rašęs ir atsidusęs pažvelgė į mane: iš užuojautos ar apgailestauda- 
mas dėl savo darbo. 

Dabar jie diskutuos neprotokoluodami, pamaniau. Buvau 
budrus. 

— Karlas da Valė, - prisistatė iki tol tylėjęs Vatikano ministeri- 
jos pareigūnas dailiu pilkos spalvos madingo kirpimo kostiumu. 
Pasilenkęs, kad matytų mane, Da Valė paklausė: - Supratau, kad 
jūs Romos katalikas, bet pasakykite, ar žinote, kokia Stačiatikių 
bažnyčios padėtis jūsų gimtinėje? 

Pasižiūrėjau į jį. Iš pirmo žvilgsnio atrodė, kad Da Valė nesie- 
jamas su susirinkusiais. Jis atrodė kaip iš kitokios Vatikano val- 
džios. Intuityviai suklusau ir tarytum pajutau kambaryje pavojų. 
Mano žinojimas neturėjo jokio sąryšio su susirinkimu nei su tuo 
žilagalviu ponu. Ir jo klausimas atrodė keistas. 

— Tiesą sakant, mažai ką žinau apie jų Bažnyčią, apie savąją 
taip pat, — atsakiau. 

— Atsitiktinai, — nevienareikšmiškai nusišypsojo jis, kinktelė- 
damas galvą į šoną, — pasitaikė patirti, kaip čia pasakius, tą šiau- 
rietišką vėją, judinantį vieną vešlaus Romos Bažnyčios medžio 
šaką. Vaizdingai kalbant, yra dvi medžio šakos. Jos arti viena 
kitos ir formaliai — tos pačios rūšies medžio, bet turi ir skirtumų. 

Pateikęs tą palyginimą, Da Valė toliau kalbėjo visai papras- 
tai — buvo aiškiai matyti, kad jis pripratęs skaityti paskaitas. Ma- 
čiau, kad sėdintieji prie stalo paslapčia įsitaisė patogiau. Vadinasi, 
pasirengė klausytis paskaitos. 

— Jūsų tolima gimtinė — tartum pavyzdys, kurį čia piešiu kaip 
schemą, vaizduojančią tai, kas vyksta Europoje. Kaip numanote, 

aš kalbėsiu visai apie ką kita, ne apie jūsų rankraščio vagystę. Sė- 
dintieji už šio stalo žino tikslus, kurių siekia ką tik jūsų paminėtas 
„profesionalas“. Mes žinome ir tai, kaip jis tų tikslų siekia. Mano 
drauge, tie tikslai nemaži. Reikia atsižvelgti ir į pobūdį veiksmų, 
kuriais jis tų tikslų siekia. Mes visa tai vadiname priešiška jėga. 

Nors ką tik sakiau, kad kalbame ne tik apie jūsų rankraščio 
vagystę, vis dėlto pridursiu, kad jūsų tyrinėjimo objektas — Kasto- 
ro kodeksas — yra esminis dalykas mano minėtoje schemoje. 

Jis padarė trumpą pauzę, pažvelgė į stalą, paskui į Balestrą, 
kuris, prieš valandėlę atsakydamas į mano klausimą, susirinkimo 
priežastį įvardijo žodžiu „profesionalas“. 

Da Valė atsistojo ir ėmė lėtai pirmyn atgal vaikštinėti po ka- 
binetą. Truputį atlaisvino kaklaraištį. 

— Maskvos patriarcho jūs turbūt tik vardą žinote. Užteks, jei 
pasakysiu, kad jis valdo Rusijos stačiatikių bažnyčią. Minėtasis pa- 
triarchatas susisiekė su tikėjimo broliais suomiais — Suomijos sta- 
čiatikiais — jau 1944 metų rudenį, tuoj pat, kai pasibaigė jūsų karas 
su Sovietų Sąjunga. Jis reikalavo, kad Suomijos stačiatikių autono- 
minė arkivyskupija vėl būtų pavaldi jam. Juk suomiai nuo Mask- 
vos patriarchato atsiskyrė 1923-iaisiais, kai perėjo į Konstantinopo- 
lio patriarchatą. Paklusdami patriarchato reikalavimui, Suomijos 
stačiatikiai būtų sutikę su tiesioginiu pavaldumu Maskvai, iš da- 
lies — motinos Rusijos bažnyčiai. Iš pradžių Suomijoje į tai žiūrėta 
geranoriškai. Bet paskui kilo abejonių. Tai buvo Trojos arklys. 

Da Valė, atrodė, laukė kažkokio mano gesto, parodančio, kad ži- 
nau jo nusakytą situaciją, bet aš galvos linktelėjimu paraginau jį tęsti. 

— Suomijoje buvo pasipriešinta prisijungimui, ir jūsų šalies 
stačiatikiai susikivirčijo su Maskvos bažnyčia. Tas kivirčas tikrai 
kilo ne dėl doktrinos. Labai greitai suomiai perprato užkulisinį 
Trojos arklio buvimą. Maskvos patriarchatas veikė ne vienas. Jam 
už nugaros stovėjo Sovietų Sąjungos valdžia, savo Bažnyčiai sky- 
rusi misiją veikti užsienyje. 

Da Valė vėl pažvelgė į mane, bet šį kartą tęsė nelaukdamas 
mano linktelėjimo. Pajutau kiek griežtesnį jo balso toną. 

— Į žaidimą įsikišo Suomijos kairieji, pastebėję jūsų stačiatikių 
bendruomenės nenorą prisijungti prie Maskvos patriarchato. Juk 
po karo jūsų šalies kairieji buvo labai stiprūs ir remdami Mask- 
vos patriarchatą rodė solidarumą su Sovietų Sąjunga. Jie turėjo 
vieną tikslą — paversti Suomiją liaudies demokratine respublika, 
priklausančia Sovietų Sąjungos interesų sferai. 

Tai, ką jis sakė, man buvo ir nauja, ir nemaloniai žinoma. 
Prisiminiau visą Suomijos pokario istoriją. Vis dėlto tos linijos aš 
nežinojau. 

— Suomijos stačiatikių vyskupas Hermanas pakliuvo į sunkią 
padėtį. 

Maskvos pasiūlytą susijungimą ketino įteisinti Bažnyčios su- 
sirinkimas. Reikėjo sumanaus taktiko, gebančio sukurti patiki- 
mą pamatą ir juo remiantis atmesti prisijungimo planą. 

Arkivyskupas Hermanas susirinkimui išdėstė tiksliai apibrėž- 
tas minimalias Bažnyčios vadovų sąlygas. Pirma sąlyga buvo Suo- 
mijos stačiatikių bendruomenės teisė naudotis ne Julijaus, o Griga- 
liaus kalendoriumi. Kaip antrą sąlygą Hermanas iškėlė 1923 me- 
tais Konstantinopolio patvirtintų autonominių teisių išlaikymą. 

Pasirengimas Bažnyčios susirinkimui buvo nutrauktas, nes 
Maskvos patriarchas Aleksijus su tokiomis sąlygomis nesutiko. 
Jis pareiškė, kad „motiną Bažnyčią , kuri nuoširdžiai siekė suartė- 
ti su Suomijos stačiatikiais, tos sąlygos labai įžeidė. 

Patriarchas Aleksijus suomius laikė neklusniais užsispyrėliais, 
bet pats neįžvelgė reikalo esmės — kitokios valdymo kultūros. 
Suomijos stačiatikių bažnyčia buvo valdoma pagal skandinavišką 
demokratijos modelį, o Rusijos bažnyčia savo ruožtu tapo Sovie- 
tų valdžios diktato įrankiu. 

Vis dėlto Maskva savo reikalo neužmiršo. Priešingai. Armetęs 
susijungimo projektą, patriarchatas ėmėsi pirklio vaidmens. Jis 

pamaži lengvino reikalavimus ir, tarsi patvirtindamas ankstes- 
nę nuostatą, pažadėjo Suomijos stačiatikiams grigališkojo metų 
skaičiavimo sistemą. Vis dėlto tas pažadas nesulaukė atgarsio, ir 
Maskvos patriarchatas pranešė esąs pasirengęs derėtis dėl antro- 
sios suomių sąlygos: 1948 metų vasarą pasiūlė Suomijos stačiati- 
kių bažnyčiai visišką savarankiškumą — autokefaliją. 

Da Valė padarė pauzę. Paskaitininko balsas pasidarė ne toks 
oficialus. 

— Mes visi žinome — juk esame matę gyvenimo, — kad pasi- 
tikėjimą galima prarasti tiktai vieną kartą. Suomijos stačiatikių 
bažnyčia jį prarado. Prievartinis prijungimas iš pat pradžių atrodė 
neįtikimas, neįtikima buvo ir tai, kad Maskva tikino pildysianti 
pažadus tada, kai suomiai prisijungs prie patriarchato. 

Iki Suomijos stačiatikių bažnyčios prijungimo prie Maskvos 
patriarchato buvo likęs tiktai vienas žingsnis. Aišku, schema rėpė 
gerokai plačiau ir buvo sudėtingesnė — Maskvos patriarchatas 
mėgino paimti visą stačiatikių pasaulio valdymą! 

Da Valė nužvelgė sėdinčius kabinete. Atrodė, kad jis labai 
vertina savo žodžius, kurie čia ištarti iš tikrųjų buvo svarūs. Vis 
dėlto jo kalba mane stebino, nes Maskvos patriarchato sąsaja su 
aptariamu atveju atrodė gana tolima. 

— Buvo aišku, kad užnugaryje visą laiką veikė tuometė sovietų 
vadovybė. 
imti į savo rankas Europą ir jos stačiatikių dvasinį gyvenimą. 

Konstantinopolio patriarchatas iš šalies stebėjo padėtį Suo- 
mijoje ir rėmė suomių pastangas išsaugoti Bažnyčios nepriklau- 
somybę. Konstantinopolis Maskvos intrigas laikė nekanoninėm. 
I948 metais Konstantinopolio patriarchu buvo išrinktas arkivys- 
kupas Atenagoras. Jo išrinkimas tapo atoveiksmiu Maskvos pa- 
triarchato įtakai, nes Atenagoras asmeniškai bičiuliavosi su tuo- 
mečiu Jungtinių Amerikos Valstijų prezidentu Hariu Trumenu. 

Šaltojo karo sėklos buvo tankiai sėjamos ir šiame fronte. 

Da Valė išsišiepė. 

— Konstantinopolis atvirai priešinosi Maskvos bažnyčios val- 
džios stiprinimo siekiams, bet Maskva nepasidavė. 1954-ųjų pa- 
vasarį ji išsiuntė vyskupą Michailą į Suomiją vadovauti stačiatikių 
vienuolijoms. Platus darbo aprašymas apėmė ir ryšius su negau- 
siomis rusų emigrantų bendruomenėmis. 

Vis dėlto ir ši užduotis - operacija „Antrasis Trojos arklys“ — 
nenusisekė, nes jūsų šalies saugumo policija žinojo tikruosius jos 
tikslus. Buvo siekiama stačiatikių bendruomenes paversti Sovietų 
Sąjungos saugumo organų priedangos organizacijomis. 

Tai, kas nutiko, buvo palaikyta rimta provokacija. Arkivysku- 
pas Hermanas ir kai kurie kiti pareigūnai pareiškė viešą protestą 
Maskvai. Tai buvo paveikiausia ataka. Operacija „Trojėnas“ buvo 
nutraukta, o vyskupas Michailas atšauktas į Sovietų Sąjungą. 

Da Valė paėmė stiklinę ir neskubėdamas įsipylė mineralinio 
vandens. 

Mane pagavo nerimas, kodėl nenoromis įsitraukiau į įvykius, 
kurių pats nesupratau ir kurie atrodė tikrai per didūs ir per sudė- 
tingi, kad suvokčiau. 

Da Valė kalbėjo toliau: 

— Kai Suomijos stačiatikių bažnyčia suprato Maskvos patriar- 
chato svarbiausius tikslus ir numatomą politinę plėtrą, susijungi- 
mas tapo neįmanomas. 

Da Valė žiūrėjo į mane linkčiodamas galvą. 

— Taip sakant, mielas drauge, jūsų šalies stačiatikiai žaidė tei- 
singai ne tik doktrinos problemos požiūriu, bet ir politiniu. 

Jis priėjo prie stalo ir greitai pervertė pluoštą popierių — tik- 
riausiai asmeninių užrašų ta tema. Mačiau, kad lapai tirštai pri- 
rašinėti tolygiu raštu. 

— Mielas tyrinėtojau, iš šio ilgoko pranešimo ir pateikto pa- 
vyzdžio tikriausiai supratote valdžios politinių veiksmų modelį. 

Manau, sulaukėte ir atsakymo į savo klausimą. Kažin ar reikia 
dar aiškiau įvardyti minėtąjį profesionalą. 

Jis priėjo prie atviro lango, žvilgtelėjo laukan, pasitaisė kakla- 
raištį, paskui pasižiūrėjo į laikrodį ir tarė: 

— Tai dar tik pradžia. Pateikiau jums pavyzdį ir nusakiau vei- 
kimo modelį. į 

Siūlau padaryti priešpiečių pertrauką ir susitikti čia lygiai po 
dviejų valandų. 

Visi pakilo ir ėmė rankioti popierius. Da Valė žvilgsniu susi- 
rado mane, bet Skalfaris tą akimirką čiupo mane už parankės ir 
pasivedė į šalį. 

— Gal nueitume lengvų priešpiečių į Vatikano kavinę? 

Da Valė, priėjęs iš kito šono, lūkuriavo, norėdamas pasikalbė- 
ti su manim, bet Skalfaris manęs nepaleido ir, nepaisydamas, kad 
manęs laukia, nusivedė į vestibiulį. 

— Porą žodžių persimestume apie tai, kas buvo kalbama, - pa- 
siūlė jis. 

— Apgailestauju, susirinkimas užsitęsė gerokai ilgiau, nei ti- 
kėjausi. 

Pastebėjęs, kad Da Valė kažkur dingo, Skalfaris iš karto pa- 
leido mane. 

— Būtinai turime pasišnekėti apie jūsų reikalą šiandien — kuo 
greičiau, tuo geriau. Jūsų paties labui. 

Skalfario žvilgsnis atrodė reiklus, kupinas rūpesčio. Klausiau- 
si jo ir minutėlę mėginau suprasti, ką jo žodžiai reiškia iš tiesų. 

— Tikrai turime pasišnekėti, bet apgailestauju — gal vėliau, nes 
manęs kai kas laukia, — pasakiau ir pasukau laiptų link. 

Tai, ką išgirdau, supainiojo man mintis: mano reikalas rėpė 
daug plačiau, negu maniau, ir atšakos siekė tokius sluoksnius, 
apie kuriuos nė nenutuokiau. 

Ne apie kodeksą ir ne apie mano tyrimą buvo kalbama dau- 
giausia, o apie visai kitus dalykus. 

Kai paskambinau, Viktoras pasakė: 

— Mes Via Crescenzio garvėje žvalgomės, kur užkąsti. Nuo ko- 
lonados suk į kairę, važiuok Via de! Mascherino gatve, tada — Via 
Cola di Rienzo link ir tikrai mus rasi. Tada pasišnekėsim daugiau. 

Būgštavau, kad jiedu jau bus nuvažiavę į architektų biurą Via 
Giulia gatvėje susitikti su Viktoro kolegomis, kaip šnekėjo iš ryto. 
Su palengvėjimu atsidusau ir patraukiau į Via Crescenzio gatvę. 

Karą pamačiau jau iš tolo — ji šypsodama pasitiko mane po 
nedideliu platanu. Buvo užsidėjusi akinius nuo saulės. Nuo me- 
džio krito lengvas šviesos ir šešėlių voratinklis. 

— Na, kaip? — pakreipusi galvą paklausė ji ir pirma manęs 
įžengė į restoraną. 

— Viktoras nuėjo į virtuvę susitarti dėl valgių, o staliukas štai 
ten, — Kara linktelėjo stalo pusėn, kur jiedu ant kėdžių atkalčių 
buvo pasikabinę švarkus. Atsisėdau ir pasižiūrėjau į Katą. Ant 
stalo stovėjo nugertas baltojo vyno butelis. Įsipyliau jo ir iš karto 
išgėriau visą taurę. Purčiau galvą, kol galų gale išspaudžiau: 

— Nesuprantu, kas dedasi. 

Kai Viktoras atsisėdo prie stalo ir pasidžiaugė virtuvėje pasi- 
rinktais patiekalais — fettucine al limone ir keptų omarų uodegė- 
lėm, papasakojau apie pokalbį Užsienio reikalų ministerijoje. Jie 
abu įdėmiai klausėsi — Viktoras primerkęs akis žiūrėjo į mane 

pro apvalių akinių stiklus, ir jo džiugulį pamaži keitė visai kito- 
kie jausmai. 

— Čia tai bent, — atsiduso jis, kai baigiau. 

Padavėjas atnešė patiekalus ir mes susimąstę pradėjome valgyti. 

— Neįsivaizdavau, kad rankraščio vagystę nulėmė kas nors iš 
aukščiau, suinteresuoti asmenys, kurie gali Slaptųjų archyvų ir 
Užsienio reikalų ministerijos pareigūnus išmušti iš vėžių, — pasa- 
kiau sukiodamas lėkštėje šakutę. 

— Man ta istorija jau darosi nemaloni ir grėsminga, — pasakė 
Kata ir jos akyse šmėstelėjo susirūpinimas, kurį mėgino nuslėpti 
susikaupusi į valgymą. 

Viktoras kramtė lėtai, paskui padėjo stalo įrankius, pasitrynė 
sprandą. 

— Keistoka, kad Vatikanas sieja tai su Stačiatikių bažnyčios is- 
torija, kaip sakai, ir juo labiau — su Suomijos. Tai, ką jie tau pasa- 
kojo, tikra tiesa: po karo jie mėgino infiltruoti savus ir užvaldyti 
mano tikėjimo Bažnyčią. Bet kodėl Romos bažnyčia pradėjo apie 
tai mąstyti dabar? 

Viktoras išpilstė likusį baltąjį vyną į taures, atidžiai padalyda- 
mas kiekvienam po lygiai. 

— Bet gal po kito posėdžio sužinosime ir tai. 


Da Valė kreipėsi į esančius kabinete. 

— Dabar pamėginsiu tiksliau nusakyti, apie ką čia kalbama. 

Susirinko tie patys žmonės kaip iš ryto — tiesa, Balestra atėjo 
pavėlavęs ir uždusęs, lyg tvarkęs kokį skubų reikalą. 

Da Valė į jį nekreipė dėmesio, o tęsė nė nestabtelėjęs, kaip 
dėstytojas per paskaitą: 

— Nuotraukose pastebėtumėte, — tarė jis, — kad, žlugus So- 
vietų Sąjungai, šalia naujųjų šalies vadovų labai greitai atsiranda 
Stačiatikių bažnyčios atstovai juodais drabužiais. Bažnyčia atro- 
do tartum senosios tradicijos dalis, bet geriau pasigilinę suprasite, 


kad tai stiprus ir neabejotinas Rusijos valstybės užsienio ir saugu- 
mo politikos elementas. Maloningas dvasios drabužis puikiai pri- 
dengia politinę jėgą, o to reikia Kremliui. Maskvos patriarchatas 
glaudžiai bendradarbiauja su Rusijos valdžia, atstovaudamas jos 
interesams pasaulyje. 

Da Valė šyptelėjo. 

— Mat Stačiatikių bažnyčia su savo ikonom ir žvakėm atrodo 
visai kitaip nei toji Rusija, kuri mums kelia rūpestį. 

Lėtai vaikščiodamas po kambarį, Da Valė žiūrinėjo į lubas. 
Kalbėjo tartum pats sau. 

— Širą abipusį sutarimą vis dėlto slegia praeities našta, — tęsė 
Da Valė. - Galbūt ir valdžios troškimo našta. Bet, norėdami tai 
suprasti, turime sugrįžti prie Stalino represijų. Jūs dar jaunas, bet, 
manau, mokėtės istorijos? 

Linktelėjau jam. Mintyse jau brėžėsi valdžios tinklas, didelis 
ir begalinis jos labirintas. 

— Stalino laikai Rusijos bažnyčiai buvo lemtingi. Sisteminės 
represijos įstūmė ją į sunkumus, todėl ketvirto dešimtmečio pa- 
baigoje vyskupijoje pusbadžiavo tik keturi vyskupai, veikė tiktai 
šimtas šventnamių. Esant tokiai padėčiai buvo nesunku nutrauk- 
ti Bažnyčios veiklą. 

Ber Stalinui vis tiek iškilo klausimas, ką daryti su atvirai sta- 
čiatikybę išpažįstančiais sovietiniais piliečiais. Sovietų Sąjungoje 
jų buvo daugiau kaip keturiasdešimt vienas milijonas ir tikėjimo 
iš jų išplėšti nepavyko. Stalinas turėjo tai pripažinti, bet savo at- 
sižadėti negalėjo. 

1943 metais Kremliuje jis surengė audienciją trims represijų 
išvengusiems Šventojo Sinodo vyskupams. Stalinas pasakė jiems, 
kad leis Stačiatikių bažnyčiai formuoti visuomenės nuomonę, ir 
iš dvasininkų reikalavo tik tokių dalykų, per kuriuos Bažnyčios 
doktrina taptų jo valstybinės politikos marionete ir įrankiu, ateis- 
tinės valdžios sąjungininke ir pagalbininke. 


2II 


Stalinas nurodė Stačiatikių bažnyčiai kryptį. Bažnyčia turėjo 
tapti valdytoja ir valdove, stačiatikiškuoju Vatikanu. 

Da Valė nustojo vaikščioti. 

— Stalinas pridūrė, kad pajuokavo. Bet tai buvo ne juokai. As- 
menys, kuriems jis tą sakė, gerai suprato, kas ir kaip. Buvo kuria. 
mas nedoros valdžios mechanizmas. 

Pažvelgiau į susirinkusiuosius. 

— Stalino įsakymu dėl širo bedieviško Bažnyčios ir valdžios al- 
janso buvo įsteigti du valdžios kontrolės organai: Rusijos stačia- 
tikių bažnyčios reikalų taryba ir religinių reikalų institutas. Ma- 
nau, visi žino, — bent jau tie, kurie šiuos dalykus išmano, — kad 
abi institucijos iš esmės veikė kaip Sovietų Sąjungos slaptosios 
tarnybos skyriai. Bažnyčia buvo suvaržyta. 

Ši kalba beveik suglumino mane. Paprastas viduramžių kny- 
gos vertimas nesulaikomai ritosi į didžiosios politikos žaidimų lau- 
ką, tenlink, kur nė nenumaniau jį atsidursiant. Jau nesusigaudžiau, 
kas čia bendra, kaip ta laiko apdeginta pergamento šūsnis susijusi 
su skirtingais religinių bendruomenių pasaulėvaizdžiais arba dar 
blogiau — kaip ji tapo smogiamuoju supervalstybės agresijos ginklu. 
Rusiją Da Valė dažė tokia spalva, kuri man priminė susitikimą su 
senuoju Silvestre, jo netikėtą atsargumą ir rusakalbį jo darbininką. 
Pasijutau įkliuvęs į tinklą, iš kurio ištrūkti jau nebegalėsiu. 

Da Valė tęsė: 

— Vis dėlto kaip kryptingas ilgalaikis planas išryškėjo vado 
svajonė paversti Maskvos patriarchatą stačiatikiškuoju Vatikanu. 
Bažnyčios vadovai šito neužmiršo. Šitai jie prisiminė tuomet, šitai 
jie prisimena lig šiolei! 

Maskvos patriarchatas po karo visą laiką aktyviai stiprino 
valdžią Rytų Europos šalyse. Tą neginčijamai rodo archyviniai 
dokumentai, ir visi esantys šiame kabinete puikiai tą prisimena. 

Idėja tebėra gyva, nes praeitą vasarą Maskvos patriarchato už- 
sienio politikos pagrindiniai principai vėl buvo iškelti per vysku- 


pų susirinkimą. Garsiai ją paskelbė metropolitas Michailas. Pa- 
sak jo, Bažnyčios ir valstybės bendradarbiavimo pagrindą sudaro 
ram tikri broliški ryšiai. Bet, pabrėžė metropolitas, Bažnyčia turi 
teisę, reikalui esant, nepaklusti valdžiai. 

Ir žinote, mielas tyrinėtojau, šie žodžiai, kuriais Rusijos baž- 
nyčia užsitikrina savivaldą, mums kaip tik ir kelia susirūpinimą. 
Mes turėsime ne vieną priešininką, o du. 

Kaip jau sakiau, Sovietų Sąjunga subyrėjo, bet tikslai išliko. 
Kremliaus ir Maskvos patriarchato bendras siekis — susigrąžinti 
ne tik buvusių Sovietų Sąjungos kraštų, bet ir kitų Europos šalių 
vyskupijas ir bendruomenes. 

Kiek žinome, Maskvos patriarchatas planuoja sukurti dau- 
giatautę Bažnyčią. Tai reiškia neabejotiną ekspansiją ir į Europos 
Sąjungą, nes kanoninei patriarchato teritorijai priklauso, pavyz- 
džiui, visos Baltijos šalys. Tie kraštai — savotiškas tramplinas į 
Vakarų Europą. 

Patriarchato kanoninė teritorija ateityje turėtų pasiekti ir tas 
šalis, kur migruoja žmonės iš tradicinių patriarchato kraštų. Anks- 
čiau ar vėliau tautos vėl pradės migruoti. Gyvenimo lygis Europos 
šalyse netolygus. Žmonės keliasi į turtingesnius kraštus. Su jais 
sykiu idėjos ir siekiai. Egzistuoja grupuotė, kurios tikslas — valdžia. 

Da Valė baigė kalbą, nuėjo į savo vietą ir prisipylė stiklinę 
mineralinio vandens. Pasižiūrėjo į mane ir linktelėjo galvą. Pa- 
maniau, kad kitiems visa tai žinoma ir jo ilgas pranešimas buvo 
skirtas pirmučiausia man. 

Da Valė nupiešė baugų paveikslą. Tai buvo infiltracija ir kon- 
trole pagrįstos jėgos politikos modelis. Ir slogus piešinys to, kas 
vyksta. Tikras siaubas apėmė suvokus, kad aš, tokia smulkmė, į 
visa tai įsivėliau. 

Skalfaris atsistojo, pažvelgė į savo užrašus. 

— Kalbomis apie savą kanoninę teritoriją Maskva gadina san- 
tykius tiek su Konstantinopolio patriarchatu, tiek su mumis čia, 

Vatikane. Maskvos patriarchato sampratą dėl teisės užvaldyti Eu. 
ropą laikome savavališka erezija. 

Jis perėjo į kitą stalo pusę, atsistojo priešais mane ir abiem 
rankom pasirėmė stalviršio. 

— Mano drauge, Vatikano slaptuosiuose archyvuose saugomą 
knyga, kurią tyrinėjate, jus veda į paslaptis, sukaišiotas viduram. 
žių literatūroje. Kaip supratote, jų siekia daug kas, net ir nežino- 
dami, kas paslėpta. 

Manome, kad Kastoro kodekso turinys yra bažnytiniu mo- 
kymu paremtos valdžios įrankis ir ne visai vis tiek, kieno rankose 
jis atsidurs. Manome, kad jo daug kam reikia. Be mūsų, dar bent 
dviem šalims. Maskvos patriarchatas, apie kurį pasakojo Da Valė, 
ir dabartinės Rusijos vyriausybė — turėkite galvoje, kad abi kartu 
ir kiekviena atskirai. Jų interesai vienodi, bet priežastys skirtin- 
gos. Viena siekia tik valdyti, o kitai dar reikia ir doktrinos varžo- 
vui valdyti. Suinteresuoti asmenys — priešingai nei patriarchatas, 
šiame žaidime stiprūs. Nestokoja resursų nei priemonių. 

Skalfaris susimąstęs žingsniavo po kabinetą, ranka lėtai 
braukdamas per plaukus. Atmosfera pasidarė slogi — kai Da Valė 
kalbėjo, visi buvo nuščiuvę. Dar pavaikščiojęs Skalfaris paprastai 
pasakė: 

— Reikėtų sugrįžti prie vardo, kurį paminėjau šio susirinkimo 
pradžioje. 

Ohajo universiteto profesorius emeritas Melnikas tikriausiai 
veikė ne vienas. Turime pamato manyti, kad Bažnyčios vienuoli- 
jos toliausiuose vakaruose domisi šiuo reikalu, kaip tik todėl mūsų 
bibliotekoje ir apsilankė minėtasis ilgapirštis. Akivaizdžiu dalyku 
laikome tai, kad, tarpininkaujama vienuolijų, Jungtinių Amerikos 
Valstijų žvalgyba žino apie tai, kas vyksta, ir seka veiksmų eigą. 

— Vis dėlto visus kankina ta pati problema. Tiksliai nežinome 
reikiamo kodekso turinio. Bet jūsų dėka kol kas per žingsnį pir- 
maujame, — atkreipkite dėmesį, — tik per vieną žingsnį! 


214 


Skalfaris įdėmiai pasižiūrėjo į mane ir aš pastebėjau, kad sė- 
dintieji prie stalo įsitempę laukia. Pamačiau, kad Skalfaris praei- 
damas pro šalį palietė tėvo Marijo petį. Tėvas Marijas trūktelėjo 
popieriaus lapą ir uždėjo ant jo ranką su rašikliu. 

— Pirmaujame per žingsnį. Kol kas. Nors nežinome turinio, 
kurio ieškome, žinome, kur jo ieškoti. Jūs, mielas tyrinėtojau, 
daug galite. Esate Kastoro kodekso vertėjas. Ir jau perpratote jo 
struktūrą. Baiminuosi, kad kodekso turinys domina ir suintere- 
suotus asmenis, — juk jie ieško to paties, kaip mes. Tai liudija jų 
veiksmai. Veiksmai, tiesiogiai ir įžūliai nukreipti į jūsų darbą, sie- 
kiant pasisavinti rezultatus. 

Vis dėlto tikiu, kad kol kas tik jūs suprantate struktūrinį 
prieštaringumą. 

Tas prieštaravimas — visa ko raktas. Manome, kad jis nurodo, 
kur dabar laikomas ieškomas palimpsestas. Jūs, aišku, suprantate, 
kad kalbu apie puslapius, išvežtus į Kauną. 

Skalfaris padarė ilgą pauzę: ramiai priėjo prie lango ir priside- 
gė ploną cigarą. Mačiau, kad jis susikaupė. Už lango praklegėjo 
juodų paukščių būrys — didingas, besvoris, lyg netikras švytėjo 
Mikelandželo kupolas. 

— Kalbėsime atvirai, — tarė Skaltfaris. 

Paskui atsisuko ir pažvelgė man į akis. 

— Jau nesvarbu, savo ar ne savo noru pakliuvote į tokią padėtį. 
Šiaip ar taip, pakliuvote per savo darbą, o mes jo kitu negalime 
pakeisti. Agresija nukreipta į jūsų darbą ir mums čia, Vatikane, 
kelia itin didelį nerimą. Veikiausiai suinteresuoti asmenys savo 
tikslo sieks itin tiesmukai. Neatmetu galimybės, kad kitas agre- 
syvus išpuolis vienaip ar kitaip bus nukreiptas į jus tiesiogiai. 

Negera nuojauta kilo kaip gilių ir drumstų povandeninių sro- 
vių sūkuriai į ramų vandens paviršių. Perspėjantis balsas ir kaž- 
kokia intuityvi savigynos jėga, kuri kilo iš pasąmonės, traukė iš 
košmaro, į kurį grimzdau. 

Lyg per sapną išgirdau Skalfario balsą: 

— Ber vis tiek Vatikanas prašo jūsų. 

Nurijau seiles, nes burna staiga visai išdžiūvo. Pajutau nugarą 
siurenant prakaito upelį. Skalfaris tęsė: 

— Šventasis Sostas prašo surasti trūkstamus Kastoro kodekso 
puslapius, kol Trečiosios Romos kūrėjai, maskvietiškojo Vatika- 
no eretikai, vadinasi... suinteresuotieji asmenys ir Maskvos patrį- 
archatas jų nepagrobė. 

Nes Vatikanui Trečioji Roma — kaip Maskva save vadina — ne- 
priimtina, ir jis neleis Maskvos patriarchatui valdyti Vakarų pasaulį. 

Vatikanas taip pat neatiduos Maskvai to, kas priklauso Vati- 
kanui, nes tai sustiprintų jos tamsios erezijos galią, o galiausiai 
leistų jai pavergti ir užvaldyti, kaip ką tik girdėjo visi šiame ka- 
binete esantieji. 

Todėl prašome jūsų surasti dingusius šios viduramžių knygos 
puslapius. 

Puslapius, kurių turinio nežinome, bet žinome, kad nejįtiki- 
mai gali nusverti Rytų ar Vakarų lėkštelę ir istorijos eigą. 

Jis žiūrėjo į mane bejausmiu veidu. Pastebėjau, kad jo kakta 
blizga. 

— Be to... — pasakė jis, nudelbdamas akis į stalą, — tie pusla- 
piai gali išgelbėti jums gyvybę. 

Skalfaris atsisėdo ir tėvas Marijas susikaupęs parašė protokole 
paskutinius jo žodžius. Pastebėjau, kad kiti sėdintieji prie stalo 
atkakliai žiūri į skirtingas puses — kiekvienas tartum stebeilija į 
kokį savo reginį. Kabinete viešpatavo tyla, kurią galų gale perplė- 
šė už lango lekiančių juodųjų kregždžių klyksmas. 


Po susirinkimo su tėvu Mariju lipome ministerijos laiptais žemyn 
ir Skalfaris puolė paskui. 

— Atleiskite, Marijau, — pasakė, — norėjau dar pora žodžių per 
simesti su tyrinėtoju. 

Tėvas Marijas linktelėjo galvą suglumęs, lyg padvejojo, pas- 
kui nuėjo. 

Skalfaris palaukė, kol likome dviese. Dar žvilgtelėjo į laip- 
tinę, patikrindamas, ar joje nieko nėra, ir, tvirtai suėmęs ranką, 
pažvelgė į mane. Jau nevaidino geraširdžio ir ramaus pirmininko. 
Dabar tai buvo kitas žmogus. 

— Norėjau pasikalbėti su jumis dar iš ryto, nes jūsų užduotis 
nebus lengva. 

Priešingai. Pasauliečiui, — nes jūs ir esate pasaulietis tuo po- 
žiūriu, kokį turiu galvoje, — ji pavojinga ir sunki. 

Daugiau jokių epitetų nevartosiu, bet tikriausiai suprantate. 
Šiaip ar taip, aš būsiu kontaktinis asmuo Vatikane. Kad ir kokia 
problema iškiltų, pirmiausia susisiekite su manimi. Formaliai esu 
Slaprųjų archyvų vadovas, bet turėtumėt žinoti, kad mano veik- 
la platesnė... ypač tam tikrais atvejais. Užteks, jei pasakysiu, kad 
apsaugos tarnyba galiausiai pavaldi man, net jos viršininkas Ba- 
lestra, kurį ką tik matėte susirinkime. 

Atidžiai pasižiūrėjau į Skalfarį. Jis nenusuko nuo manęs akių. 
Bet priėjo prie pat ir tyliau pasakė: 

— Prieš mus stojo stiprios jėgos. Neužmirškite tų jėgų išsidės- 
tymo. Nors Vakarus, — turiu galvoje, aišku, amerikiečius, bet 
kokio ordino abitu apsitaisiusius, - Kauno puslapiai domina tik 
kaip tam tikros teritorijos sargą. Pagrindo nepasitikėti nėra, bet 
tai turėtų šiek tiek palengvinti jums naštą. 

Užtat į teritoriją įsiveržė, kaip minėjo Da Valė, Maskvos pa- 
triarchatas drauge su Kremliaus valdžios elitu. Galite tikėtis to- 
kių jų veiksmų, dėl kurių teks susisiekti sa manimi. Tai ne vien 
religinių grupių tarpusavio kova, o reikalas susijęs su didžiąja val- 
džios politika. Kauno puslapiai toje dėlionėje — viena gyvybiškai 
svarbi dalelė. 

Skalfaris žvelgė į laiptatakio apačią. Nykščiu spusčiojo smak- 
rą lyg čiupinėdamas, ar neapžėlė. 

— Dar vienas dalykas. Apie tai norėjau pasikalbėti akis į akį, 

Supratau, kad reikalas jį glumina, nes delsė pasakyti. 

— Pasitikėjimas. Turiu pamato nepasitikėti mūsų ministeriją, 
jeigu suprantate, ką noriu pasakyti. 

— Suprantu. Bet jūs nenorite minėti vardų. 

— Nenoriu, tiesą sakant, ir negaliu. Kol kas. 

Enijas Skalfaris rimtai žiūrėjo į mane. Veidu nuslinko kreivas 
šypsnys. 

— Abejokite viskuo ir visais, - paskui pridūrė: — kaip ir aš. Lin- 
kiu sėkmės, vykdant sudėtingą užduotį. 

Tada tvirtai paspaudė man ranką ir nuėjo daugiau neištaręs 
nė žodžio. 


Nuo Berninio kolonų atsimušė daug sykių girdėtas čiurlių riks- 
mas, kai žingsniavau pro Šv. Petro bazilikos aikštę ir ėjau į kitą 
Tibro pusę. Turėjau daug ką apmąstyti ir tariausi padaręs gy- 
venime klaidą, pasižadėdamas toliau tyrinėti sudėtingą Kastoro 
kodekso tekstą. 

Vatikano bibliotekos asistentas Marijas Belotis ir mano pa- 
tikimas pagalbininkas Džovanis d Andželas senojo kodekso pa- 
slaptį man labai menkai praskleidė. Jie man tepasakė, kad paslap- 
tis egzistuoja ir yra daug jos siekiančių. 

Per susirinkimą pirmą kartą išgirdau ir suvokiau siekiančių- 
jų skaičių ir pajėgumą. Žinia apie Rusijos valdžios buvimą gre- 
ta Maskvos patriarchato nuteikė šiurpiai ir manęs nė kiek nenu- 
ramino, kad į tai, kaip amerikiečių žvalgybos marionetė, kiša- 
si kažkoks vakariečių ordinas. Didžiosioms valstybėms stojus Į 
tokias pozicijas, Vatikanas atrodė baugiai mažas veikėjas, nors 
drauge su didesniaisiais ryžtingai kėlė savus tikslus. Kauno vie- 
nuolija atrodė kaip visa ko raktas, nes turėjo gyvybiškai svarbius 
trūkstamus puslapius. 

Kol kas buvau matęs tik vieną iš nupasakotų veikėjų — Romos 
naktyje pradingusią juodą figūrą, rankraščio vertimo vagį. Neži- 
nojau, kieno jis pusėje, bet veikė profesionaliai. 

Pagalvojau apie save — vičvienas priešais tą didžiulę schemą. 
Nerimas geležiniu lanku spaudė galvą. Pabėgti jau nebegalėjau. 


1 


KAUNAS 

Citroenas lėkė Autostrada del Sole. Važiavome nuokalniai vin- 
giuojančiais tiltais, abipus kelio vėrėsi svaiginančios pragarmės. 
Romą palikome labai greitai, miestas pasibaigė, prasidėjo platūs 
dirbami laukai. Keliavome trise: Viktoras, Kata ir aš. 

Išvykome paskubomis, beviltiškai mėgindami atsikratyti tų, kurie 
sekė paskui mane. Viktoras su Kata rimtais veidais išklausė mano pa- 
sakojimo apie kolegijos susirinkimą, iš pradžių netikėdami, kad pešty- 
nės dėl tos viduramžių knygos puslapių nelauktai virto įnirtinga Baž- 
nyčių kova dėl valdžios, o galų gale supervalstybių interesų konfliktu. 

Viktoras kiek pamąstė ir pasiūlė važiuoti drauge. Jis baigė 
rengti projektą architektų biure Via Giulia gatvėje ir jiedu su 
Kata ketino per Europą važiuoti į Suomiją - posūkis į Kauną toje 
kelionėje, sakė, bus tik žingsnelis į šalį. 


Apie tai, kad atvažiuoju, Kaune žinojo. Prieš išvykstant tėvas Ma- 
rijas trumpai paaiškino, kad deramai nepasirengęs ir iš anksto 
nepranešęs į Pažaislio vienuolyną nepakliūsi. Pasakė, kad mano 
uždavinys apskritai nelengvas, gal net neįmanomas. Vatikano re- 
komendacija autoritetinga, vaikščiodamas po kabinetą linktelėjo 
galvą jis, — taip, bet šiuo ypatingu atveju... 

Jis ilgai suko ratus apie darbo stalą, kalbėjo tartum sau ir į mane 
nežiūrėjo. 

— Šiuo ypatingu atveju, taigi, šiuo atveju... tikrai nežinau, ką 
daryti toliau. 

Tik su Vatikano rekomendacija gautumėt leidimą pakliūti vį- 
dun ir tyrinėti, bet tai, kaip čia pasakius, taip pat gali viską iš es. 
mės apsunkinti. 

Jis žvilgtelėjo į mane ir šyptelėjo rimtu veidu: 

— Juk mes tarytum senas žaizdas atveriame. 

Ir vėl susimąstęs ėmė vaikščioti apie stalą. 

— Vatikanas pažadėjo jus visokeriopai remti, bet baiminuosi, 
kad parems tiktai rekomendacija. Nežinau, ką patarti toliau da- 
ryti, nežinau, su kuo jūs susitiksite ir ką rasite. Deja, net nenu- 
manau, kaip jus priims. 

Galų gale tėvas Marijas atsisėdo prie darbo stalo. 

— Jūs geriausiai išmanote, ką tyrinėjate, ir, manau, įsivaizduo- 
jate, ko ieškote. Pažaislio vienuolės Kaune žino, koks tai buvo 
rankraštis. 

Tėvas Marijas, kiek suniuręs ir patempęs apatinę lūpą, pažvel- 
gė į mane iš padilbų. 

— Kaip supratau, jos mėgino daryti tai, ką darote jūs. Rekons- 
truoti. Negaliu pasakyti, ar sutarsite dėl susikurto vaizdo. Galiu 
tik palinkėti jums laimės ir sėkmės. 

Mudu atsisveikinome ir aš jau žengiau pro duris, bet atsisu- 
kau, nes į galvą šovė viena mintis. Užsienio reikalų ministerijos 
susirinkime buvau per daug susijaudinęs ir nesusipratau to pa- 
klausti. 

— Dar vieno dalyko norėčiau pasiteirauti. 

— Prašau klausti. 

— Kodėl aš? 

Tėvas Marijas sutriko, kostelėjo, atsisėdo ant stalo kampo Ir 
ėmė žiūrinėti dokumentus, atsainiai kilnodamas ranka. 

— Dėl to, kad jūs atkaklus. Tiktai dėl to. 


Jis pasižiūrėjo į mane, nusišypsojo lyg atsiprašydamas. 

— Iki šiol tik jums vienam pavyko perprasti tuos prakeiktus 
raidžių tankumynus. 


Važiavome pro Prahą. Viktoras norėjo pamatyti XVII a. gyvenu- 
sio Domeniko Orso suprojektuotą Strahovo vienuolyno bibliote- 
kos salę. Paskui paskubomis apžiūrėjome dvi bažnyčias, kurias 
Viktoras Prahoje labiausiai vertino: abi pastatė Kilianas Ignacas 
Dynzenhoteris. 

Jaučiausi kaltas, nes maniau, kad be manęs jie būtų keliavę 
gerokai lėčiau, sustodami ten, kur nori. 

Kai pasiekėme Lenkiją, dangaus pakraštyje pasirodė pilka de- 
besų masė nelyg tolima kalnų grandinė. Ji pamažu didėjo ir atrodė, 
kad mašina neria po sunkiu švininiu dangčiu. Giedras dangus liko 
mums už nugarų ir iš lėto sumenko iki siauros juostos, kol ir ta ga- 
liausiai išnyko. Kata išsiėmė storą kaklaskarę ir apsivyniojo kaklą. 

Pagaliau pro Viktoro citroeno langus išvydome rūstų kaip 
tvirtovė Pažaislio vienuolyną. Didelė niaurių mūrų apsupta vie- 
nuolyno teritorija apėmė Nemuno upės, tekančios pro Kauną, 
slėnį į šiaurryčius nuo miesto, kur vandenys išplatėja į marias. 
Vienuolyno bažnyčia kitados buvo šviesiai nutinkuota, bet dabar 
nupilkusi, pro tinką prasimušė rudas gruntas ir visas statinys su 
bokštais atrodė kaip aprūdijęs. 

Viktoras pasilenkė prie mašinos vairo, bemaž apkabindamas 
Karą, kad geriau matytų. 

— Didžiuma - gražus brandusis barokas, bokštai ir kupolas 
mažų mažiausiai — nacionalinis paminklas. Kupolas ypatingas, 
briaunoti skliautai tiesiogiai sujungti su sektoriumi. Dar nesu 
šito matęs, — tarsi pats sau svarstė Viktoras. 

— Man primena Dynzenhoferį vyresnįjį Prahoje, — tęsė ne- 
atitraukdamas akių nuo barokinių vienuolyno stogų nuolydų ir 
skliautiškų sienų. — Ta pati linija, tas pats pašėlęs arkų žaismas 
erdvėje, bet ne toks sklandus, kaip Dynzenhotferio jaunesniojo. 

— Muralinės dalys man atrodo dar senesnės — mūrai ir tie žę. 
mesni pastatai, — tarė Kata pasilenkdama prie lango, kad geriau 
matytų. 

Vienuolyną plačiai supo beržynas — jauni belapiai medeliai, 
augantys ir besniegėse atšlaitėse už vienuolyno. Virš beržyno ant 
kalno pirmyn atgal vasnojo būrys kuosų. 

— Važiuok į priekį, Viktorai, pagrindiniai vienuolyno vartai ne 
šioje pusėje, čia bus tik galima įeiti į bažnyčią. 

Viktoras užvedė citroeną ir iš lėto pavažiavo keliu, einančiu 
pagal krantą. 

— Kelias, atrodo, neapledėjęs, bet padangos pritaikytos Romai, 
o ne Kaunui. Tuoj įriedėsim į vandenį. 

„Prieš pat marias kelias darė staigų posūkį ir Viktoras lėtai 
suko vairą, kol pamatė įvažiavimą į vienuolyną. Sustojo prie pat 
vartų. Plastiško baroko vartai buvo tamsaus akmens ir sudarė 
ryškų kontrastą suskeldėjusiems ir prastų orų apgadintiems mū- 
rams. Vartai vėrėsi priešais upę ir atrodė, kad tai numatyta stra- 
tegiškai — kad būtų nesunku apsiginti nuo prieigų. 

— Darling Nenaudėli, čia išsiskirsime, — Kata persisvėrė per 
galinę sėdynę ir prigludo lūpom man prie skruosto. 

Viktoras ištiesė ranką pro atkaltę, aš spustelėjau. 

— Lenkis visko, kas nemalonu, — palinkėjo. — Tu toli nuo 
savo karalienės. 

Buvo matyti, kad Viktoras mėgina numalšinti išsiskyri- 
mo graudulį. Jis pasižiūrėjo į Katą ir neryžtingai gūžtelėjo 
pečiais. 

— Ką dar pasakyti? 

— Ar ilgai ketini užtrukti? —- paklausė Kata ir aš sušilau nuo jos 
rūpesčio ir žvilgsnio. 

— Priklausys nuo to, ką rasiu bibliotekoje. Savaitę, gal dvi. 

— Tada grįši į Romą? — paklausė Viktoras lyg atmesdamas 
mintį, jog visa, kas man prieš akis - miglota. 

— Uždavinys nelengvas, — tarė Kara vėl pasilenkdama prie ma- 
nęs. Ji tartum norėjo priglausti lūpas man prie skruosto, bet paju- 
tau ją paliečiant lūpas — greitai, paskubomis. 

— Mes turbūt iš karto važiuosime į Suomiją — vėliausiai rytoj, — 
tarė Viktoras. — Liūdna palikti tave likimo valiai. Tavim dėtas 
pamąstyčiau, ar verta ieškoti tų velnio puslapių! Kol jų nerasi, 
tavo gyvybė apdrausta. 

Viktoras buvo teisus. 

Išlipęs iš automobilio, atsistojau ant pašalusios, ledėtos žemės. 
Išsiėmiau lagaminą, į kurį buvau įsidėjęs nešiojamąjį kompiuterį. 
Aukštai atšlaitėje karksėjo kuosos, šaltas vėjas košė kiaurai. Vie- 
nuolyno artumas gniuždyte gniuždė. 

Kata irgi greitosiomis išlipo iš automobilio. Priėjo prie manęs, 
nusivyniojo kaklaskarę ir apsuko man apie kaklą. Nieko nepasa- 
kė, tik palietė delnu man skruostą ir šmurkštelėjo atgal į mašiną. 

Slidinėdamas vartų link, girdėjau automobilį nuvažiuojant — 
leisdamasis žemyn Viktoras atsargiai perjungė žemesnę pavarą. 

Supratau, kad nematysiu jų kurį laiką. Gal net neilgą laiką. 

Man nepatiko vienuma, kuri mane tenai apniko. Į atmintį sugrį- 
žo Franco Kafkos „Pilis“, begalinis, gniuždantis ir miglotas ieš- 
kojimas, mėginimas nusigauti į pilį susitikti su pilies prižiūrėtoju, 
perprasti sistemą. 

Atrodė, nieku būdu nepakliūsiu į vienuolyną, nes niekur ne- 
buvo matyti nė gyvos dvasios. Prie vartų sniegas buvo nuvalytas, 
sausa, bet jie atrodė tvirtai uždaryti. 

Slidinėdamas vartų link, pasistačiau apykaklę, nes, pripratus 
prie Romos šilumos, buvo žvarbu. Mėginau rasti kokį skambutį 
ar rankeną, bet ant juodų vartų su piliastrais jų nebuvo nei vieno, 
nei kito. Dešinėje sąvaroje pastebėjau duris ir langelį sulig akimis. 

Trenkiau kumščiu į duris. Nors smogiau smarkiai, dunkstelė- 
jau silpnai — vartai ir durys buvo sukurti amžiams. Smūgio atsa- 
ko vis dėlto sulaukiau netikėtai. Nedidelis langelis atsivėrė greitai 
ir jame pasirodė jaunos vienuolės veidas, aprėmintas tamsiai rudo 
gobtuvo. Veidas buvo baltas ir glotnus, balčiausias ir glotniausias 
iš visų matytų. Tūkstantąją sekundės dalį ji žiūrėjo man į akis, 
paskui jas droviai nuleido. 

— Wir baben auf Ihnen gewartet. 

Žengiant siauru nuvalytu takeliu paskui seserį pranciškonę at- 
rodė, kad šiapus mūro stūkso tik tušti, užmiršti pastatai. Skirtin- 
gu laiku statyti, romaniško stiliaus ir barokiniai, kiek apgriuvę, bet 

sakytum dalis kažkokio nesuvokiamai didelio brėžinio: sudėlioti 
stačiais kampais vienas į kitą, lietaus nuspalvinti balkšva ir smė- 
lio spalva. Užvis aukščiausiai kūpsojo bažnyčios iškilnus barokinis 
kupolas, už kurio tarpais pro debesis šmėstelėdavo lopinėlis šaltą 
naktį pranašaujančio dangaus. Nuo kupolo viršūnės kilo metalinis 
kryžius ant aptakaus paauksuoto pagrindo. Ant žemesnių mūrinių 
pastatų stogų taip pat juodavo kryžių, arčiausią ženklino neįpras- 
tas — su paauksuotais banguotais metaliniais saulės spinduliais 
tarp atšakų. Žiūrint į visa tai dingtelėjo, kad Romos miestas netoli. 

Priėjome ilgą dviaukštį pastatą. Jis buvo su nedideliais kvad- 
ratiniais langeliais, vienu galu rėmėsi į gražią barokinę bažnyčią. 
Vienuolė atidarė duris ir aš susivokiau stovįs priešais įprastos iš- 
vaizdos pranciškonę su akiniais. Ji vos pastebimai linktelėjo ir, 
pakvietusi užeiti, pažadėjo pranešti, kad aš atvykau. 

Mane nuo vartų lydėjusi vienuolė kažkur dingo. 

Stovėjau šaltame vestibiulyje ir jo nepramušamoj drėgnoj ty- 
loj. Vestibiulyje nebuvo kėdžių ir šviesa sklido tik pro du nedi- 
delius keturkampius langus, greičiausiai atsiveriančius į kažkokį 
vidinį kiemą. 

Buvo tylu. Kieme girdėjau čirškaujant žvirblius. Jų čirškavi- 
mas priminė mano mobiliojo skambutį. Pagrabinėjau kišenę ir 
suvokiau neturįs telefono —- buvau užmiršęs jį Viktoro mašinoje. 

Keiktelėjau, nes pasijutau dar atskirtesnis. 

Laukiau ilgai. 

Visai negirdėjau, kai priartėjo žingsniai — tik užsiveriančių 
durų trinktelėjimą. Atsisukau ir, savo nuostabai, pamačiau nedi- 
delio ūgio raudonskruostę pranciškonę stovint už nugaros. 

Jos akys žvelgė keistu, šiek tiek apstingusiu žvilgsniu. Apie 
galvą užveržta skarelė išryškino apvalius skruostus, nedidelis 
smakras buvo atsikišęs. 

— Sveiki atvykę į Pažaislio vienuolyną. Aš esu sesuo Margareta, 
paskirta jums į pagalbininkes. 


229 


Padėkojau seseriai Margaretai ir pasisveikindamas ištiesiau 
ranką, bet ji neištraukė rankos iš po laisvų apdaro klosčių, o tik- 
tai nusilenkė. Nenorėdamas tylėti pasakiau abejojęs, ar iš viso 
pakliūsiu į vienuolyną. Nusišypsojau tardamas tuos žodžius, bet 
ji į mano šypseną neatsakė, tik įsistebeilijo į mane ir aukštu, grau- 
doku balsu pareiškė: 

— Laukėme ir ruošėmės jūsų atvykimui. Gal pereikime į 
mano kabinetą ir jus supažindinsiu su mūsų vienuolyno tvarka. 
Tada galėsime pasikalbėti apie jūsų tyrimą, o paskui parodysiu 
jūsų celę. 

Mane apėmė nemalonus jausmas. Atrodė, kad jis lėtai sru- 
vena paskui mus į kabinetus kaip šaltas, drėgnas oras. Mėginau 
sugalvoti, kaip galėčiau suartėti su vienuolyno gyventojomis, bet 
supratau atsidūręs uždarame c/austrum pasaulyje, kuriame galio- 
ja uždaro pasaulio papročiai ir taisyklės. 

Buvau čia svetimas ir su manim buvo elgiamasi kaip su svetimu. 

Numaniau, kad nedaug kuo galėsiu pakeisti vienuolių požiū- 
rį. Supratau negalėsiąs suartėti su šita bendruomene, šnekėtis ar 
keistis nuomonėmis su vienuolėmis taip, kaip su Vatikano biblio- 
tekos personalu. 

Iš pačios minčių gelmės radosi suvokimas, kad niekas čia neno- 
ri, jog atrasčiau atsakymą į klausimą, atvedusį mane į vienuolyną. 

Kai supratau esąs svetimas, apėmė liūdesys. 

Ėjome ilgu koridoriumi ir oro srautas skleidė priešais einan- 
čios nedidelio ūgio vienuolės tamsrudžio abito kraštą. 

Sesers Margaretos žvilgsnis, kaip suvokiau, gana aiškiai paro- 
dė, kad, neturėdamas Vatikano rekomendacijos, būčiau pasilikęs 
už vienuolyno vartų. 

Jos kabinetas buvo nedidelė kalkinto kubo pavidalo patalpa, 
kurioje stovėjo stalas su kėdėmis iš abiejų pusių, ir nedidelė kny- 
gų lentyna viename gale, o virš knygų kabėjo krucifiksas. Lango 
kvadratas buvo toks pat kaip vestibiulyje. 

Sesuo Margareta atsisėdo. Ant stalo gulėjo pora keliautojams 
skirtų plonų bukletų apie vienuolyną. Sesuo Margareta padavė 
juos man, kimiai kostelėjo ir prabilo: 

— Pažaislio vienuolynas šiuo metu sieja dvi vienuolijas. Viena 
jų - klarisių vienuolija, pranciškonų ordinas, Ordo Sanctae Clarae. 
1212 metais vienuoliją įkūrė Klara Asyžietė, dar vadinama šven- 
tąja Klara. Aš pati esu iš neturto seserų klarisių. Bet mes čia at- 
vykome tik prieš dešimt metų. Senesnė, nuo trečio dešimtmečio 
veikianti vienuolija vadinasi šventojo Kazimiero vardu. Šio ordi- 
no šaknys — Lenkijos ir Lietuvos Romos katalikų bažnyčioje. 

Ji pasižiūrėjo į mane keistomis, šiek tiek išsprogusiomis aki- 
mis, paskui suvilgė liežuviu išdžiūvusias bešnekant lūpas. 

— Bet pereikim prie vienuolyno teritorijos ir pastatų. Iš pra- 
džių vienuolynas vadinosi Mons Pacis, Ramybės kalnas. Ir veikė 
pagal vienuolyno įkūrėjų — popiežiaus Aleksandro Septintojo ir 
Kamaldulių brolijos vyresniojo valią. 

1668-aisiais, kai buvo pastatyta bažnyčia, tuometis Vilniaus 
vyskupas Bžostovskis pašventino ir vienuolyną. Mons Pacis kaip 
kamaldulių eremitų vienuolynas veikė daugiau nei šimtą šešias- 
dešimt metų. 

Sesuo Margareta žiūrėjo į mane ir šypsojo lūpomis, bet akių 
žvilgsnis tarytum stūmė nuo savęs, atrodė kritiškas ar vertinantis. 

— Ar jums nenusibodo? 

Papurčiau galvą. Supratau, kad sesuo Margareta žino daug ir 
spėjau, kad turi puikią atmintį. 

— Vis dėlto devynioliktas amžius buvo permainingas. 1812 me- 
tais, per žygį į Rusiją, vienuolyną apiplėšė Napoleono kariuome- 
nė, o 1832 metais jį ištuštino Rusijos caras Nikolajus Pirmasis. 
Caro husarai ištrėmė kamaldulių vienuolius į Mogiliovo guber- 
niją Baltarusijoje. Vienuolynas atiteko stačiatikiams. 

Sesuo Margareta patylėjo įrėmusi prieš save niūrų žvilgsnį, 
sakytum tas stačiatikių atėjimas jai pačiai būtų sukėlęs širdgėlą. 

— Kitais metais dalis turtų buvo išgabenta į stačiatikių vienuo- 
lyną Rumunijoje, Uspensijoje. Originalius bibliotekos leidinius 
ir meno kūrinius, kurie čia buvo likę, stačiatikių vienuoliai išsi- 
gabeno 1914 metais. Bet aš pati manau, kad visuomet kas nors 
pasilieka. 

Ji įžūliai pasižiūrėjo į mane. 

— Kai Lietuva tapo nepriklausoma, padėtis pasikeitė ir 1921 me- 
tais teisę naudotis vienuolynu įgijo Šventojo Kazimiero seserija. 
Iš Jungtinių Amerikos Valstijų atvykusi vienuolijos įkūrėja se- 
suo Marija Kaupaitė drauge su keturiomis seserimis tvarkė jį iki 
I948-ųjų. Veikla ir tyrinėjimai, — ypač literatūros, — greitai atgijo. 
Po bažnyčia buvo rastas nepaprastai platus ir painus, todėl sunkiai 
pereinamas tunelių tinklas. Kai seserys atvyko čia, jis dar nebuvo 
tyrinėtas, turbūt ir šiandien dar ne viskas ištirta. Vis dėlto Šven- 
tojo Kazimiero seseris lydėjo sėkmė: tuneliuose buvo paslėpta ori- 
ginalių kamaldulių laikų meno kūrinių ir veikalų iš bibliotekos. 

Sesuo Margareta žiūrėjo į mane. Mačiau, kad susikaupusi 
mąsto ir, nežiūrėdama į rankas, kažką smilium braižo ant stalo, 
kaip kartais daro vaikai. Atrodė, kad ji vis nubraukia kažkokią 
mintį. 

— 1948 metais sovietų valdžia uždarė vienuolyną. Seseriai Kau- 
paitei buvo nurodyta iškraustyti vienuolyną per tam tikrą laiką, 
kuris, kaip pasirodė kraustant iš tunelio rastas knygas ir meno 
lobius, buvo pražūtingai trumpas. Seserims išvykstant siautė su- 
maištis. Tada prasidėjo nuosmukis. 

Sesuo Margareta vėl pasižiūrėjo ir mane vėl apėmė tas pats 
jausmas, kaip anksčiau. Ji atrodė įsižeidusi, sakytum su ja pačia 
būtų susijęs įvykis, apie kurį pasakojo. 

— Vienuolyno pastatuose buvo įkurta psichiatrijos ligoninė, 
meno muziejus. Seserys išsiskirstė, įsiliejo į pasauliečių gyveni- 
mą — turbūt galima pasakyti: pasitraukė į pogrindį. Bet, žinote, 
valstybės iškyla ir žlunga, nežlunga tik viena — tikėjimas. Beveik 

prieš dešimt metų, subyrėjus Sovietų Sąjungai ir Lietuvai atga- 
vus nepriklausomybę, vienuolynas sugrąžintas tikrosioms šeimi- 
ninkėms. Sugrįžo Šventojo Kazimiero seserys, paskui atvyko ir 
Šventosios Klaros neturtėlės. Tunelių tinklas vėl buvo ištirtas tiek, 
kiek leido jėgos — juk tai labai nemalonus darbas. Tada paaiškė- 
jo, kad tie koridoriai savotiškas neoficialus nereikalingų daiktų, 
knygų ir dokumentų archyvas. Ten taip pat buvo rastas ir di- 
džiulis Sovietų Sąjungos laikais vienuolyne veikusios psichiatrijos 
ligoninės archyvas, ligonių kartoteka ir karučiai, kuriais ta me- 
džiaga buvo gabenama į tunelius. 

Šiuo metu čia gyvena keturiasdešimt keturios vienuolės — se- 
serų skaičius auga, kaip per visą pastarojo amžiaus dešimtąjį de- 
šimtmetį. Ateidamas galėjote susidaryti vienuolyno vaizdą. Jis at- 
skirtas nuo miesto, stovi upės deltoje. Vienuolynui priklauso baž- 
nyčia kieme. Bažnyčia ir mūro tvora dalija teritoriją į dvi dalis: 
šventorių, iš kur einama į bažnyčią, ir uždarą plotą už bažnyčios, 
iš kur taip pat galima patekti į vidų. Taigi, vienuolynas su išori- 
niu pasauliu susitinka bažnyčioje. 

Kapitulos salė pristatyta prie bažnyčios iš galo. Už jos rastu- 
mėt vienuolyno kontorą. Virš kapitulos — dormitorijus ir celės. 
Prie bažnyčios, pietiniame gale, yra refektorijus - mūsų valgykla 
su pagalbinėmis patalpomis. Ten pamatysite ir ūkinius pastatus, 
biblioteką ir knygrišyklą, sodą su šilrnamiais ir svečių namus. 

TIvartų vienuolyne nebėra jau nuo 1948 metų. Dar laikome 
gyvulių, bet ne čia, vienuolės jų nebeprižiūri. Pagalbininkų skai- 
Čius keičiasi pagal metų laikus — paprastai turime apie dešimt pa- 
dėjėjų, kurie atvyksta iš Kauno ir jo apylinkių. 

Pažaislio vienuolynas taip pat yra turistinis objektas. Kas va- 
sarą jį aplanko apie trisdešimt tūkstančių turistų, kai kurie vie- 
nuolyne nakvoja, minėtuose vienuolyno namuose. Tai naujausias 
pastatas, atsiradęs 1715 metais. Kitados ten buvo ir vienuolyno 
ligoninė. 

— Tikiuosi, tai ne pranašingas ženklas. 

Sesuo Margareta rimtai pasižiūrėjo į mane ir, nieko neatsa- 
kiusi, kalbėjo toliau. 

— Vienuolynas gyvena savo gyvenimą. Nors jūs čia dirbsite, iš 
tikrųjų esate mūsų svečias ir neprivalote vykdyti vienuolių parei- 
gų ar veiklos. 

Linktelėjau seseriai Margaretai, nes ji minutėlę nutilo ir lyg 
laukdama pasižiūrėjo į mane. 

— Rytinėse pamaldose, kurios laikomos du kartus, jeigu norėsite, 
galėsite dalyvauti. Pirmosios vyksta trečią, antrosios — šeštą valandą. 

Ji vėl pasižiūrėjo, ir aš vėl tik linktelėjau galvą. 

— Maitinsitės ten, kur visi svečiai. Kitame pastato gale, pri- 
imamajame, yra valgykla. 

Kaip sakiau, gyvename savo gyvenimą. Pagal klarisių vienuo- 
lių ordino principus esame įsipareigoję laikytis askezės ir neturto. 
Mus dar vadina Šventosios Klaros seserimis, arba neturtėlėmis 
Klaros seserimis. Jūs turbūt norėtumėt ko nors paklausti. 

Pabaigoje netikėtai užduotas trumpas klausimas mane suglu- 
mino. Po ilgos kelionės atsidūrusį tykiose patalpose, mane ėmė 
lenkti į miegą. Svarsčiau, kaip užmegzti pokalbį su ta moterim, 
turinčia tiesioginę sąsają su Pažaislio vienuolyne saugoma infor- 
macija, kuri tikriausiai labai svarbi mano darbui. 

— Geroji seserie Margareta, beveik metus dirbau tiriamąjį dar- 
bą Romoje. 

Darbas iškėlė, ko gera, daugiau klausimų nei suformuluotų 
nuomonių, taip pat pagalbinių tekstų, — ką jau kalbėti apie atsa- 
kymus į klausimus. Vis dėlto iš karto negaliu jums užduoti klau- 
simų. Šitą... visą duomenų bazę turiu čia, — pasakiau paplekš- 
nodamas per juodą nešiojamojo kompiuterio krepšį. - Aš, aišku, 
tikiuosi, kad vienuolyno elektros srovė netrikdys darbo. 

— Tikriausiai. Srovė siekia du šimtus dvidešimt voltų. Galite 
naudotis kompiuteriu, kaip visur. 

— Mane labai domina vienuolyno biblioteka ir jos kolekcijos. 
Bibliotekos istorija, kiek supratau, tikrai spalvinga. Ne visi laikai 
jai buvo geri. 

Sesuo Margareta sutrikusi krustelėjo. Jos akyse ir lūpų kam- 
pučiuose akimirką mačiau prieštaravimą. Ji kaip tik norėjo kažko 
klausti, bet aš pasakiau: 

— Man ši informacija pirmutinės svarbos, gal malonėtumėt 
paaiškinti... 

Ji suglumo, veidą užliejo raudonis. 

— Atleiskite. 

— Noriu pasakyti, kad man labiausiai reikia vienuolyno bib- 
liotekos istorijos ir duomenų apie kolekcijų kaupimą, — ypač pen- 
kiolikto amžiaus pabaigoje ir šešiolikto pradžioje. 

Ji neatsakė į mano klausimą, o truputį linktelėjo. 

— Tiesą sakant, norėčiau, kad trumpai papasakotumėt apie 
savo tyrimą. Vatikanas atsiuntė rekomendaciją ir išreiškė viltį, 
kad sudarysime sąlygas dirbti, bet beveik nieko neparašė, ką ty- 
rinėjate. 

Atsidusau. Viskas buvo aišku. Bent jau su seserimi Margareta 
bendradarbiauti nebus lengva. Nežinojau, ką Vatikanas apskritai 
parašė apie mano darbą su Kastoro kodeksu, ar perdavė Kaunui 
oficialų mano darbo pavadinimą: „Karalienės Kristinos Romos 
laikotarpio biblioteka ir jos reikšmė tų laikų moralės filosofijai.“ 

Svarsčiau, kuris Vatikano pareigūnas siuntė prašymą. Ti- 
kriausiai Skalfaris arba tėvas Marijas, kuris žinojo, ką dirbu. Bet 
net ir jis nežinojo apie mano darbą tiek, kiek tėvas d Andželas. 
Nusprendžiau iš karto pereiti į puolimą ir atsakydamas pateikiau 
tris raktažodžius. Lėtai pasilenkiau prie sesers Margaretos ir ty- 
liai, lyg paslaptį patikėdamas, pasakiau: 

— Aš tyrinėju Švedijos karalienės Kristinos Romos laikotarpio 
biblioteką ir rankraščių kolekciją. Karalienė buvo Renesanso ša- 
lininkė. Ji išgabeno į savo biblioteką Romoje nemažai asmeninės, 

pačios surinktos medžiagos. Jos bibliotekininko Vosijaus sudary. 
tuose knygų sąrašuose radau svarbios informacijos apie puslapius, 
kurių man trūksta. 

Tardamas tuos žodžius visą laiką rėmiau žvilgsniu seserį Mar- 
garetą. Ji irgi žiūrėjo tiesiai į mane ir man beliko tik žavėtis jos 
akimis, nieko jose neįžvelgiant. Vis dėlto, man tariant žodžius 
„rankraščių kolekcija“, ji mirktelėjo vieną kartą ir du kartus greitai 
mirktelėjo sakant „puslapius, kurių man trūksta“. Ber labiausiai 
mane nustebino tai, kad, paminėjus Vosijaus vardą, vienuolės vei- 
das tartum dailiai išsilygino. 

— Tai svarbiausia Vatikane pradėto tyrimo sritis, — dosniai pri- 
dūriau. 

— Jūsų apibrėžimas, sakyčiau, gana platus. Bendro pobūdžio 
apibūdinimas. 

Ne veltui Vatikano galvos skyrė seserį Margaretą man į pagal- 
bininkes. Kas jau kas, o ji mokėjo negirdėti mano norų gauti me- 
džiagą, kurios man reikia, ir apsimesti, kad nieko nežino apie ją. 

Vis dėlto nesuklydau įžvelgęs, kad sesers Margaretos lūpų 
kampučiai ir antakiai šiek tiek įsitempę. 

— Miela seserie Margareta, tai nėra bendro pobūdžio apibūdi- 
nimas. Tai svarbiausia mano darbo sritis. 

— Kad ir kas būtų, laikau tai mūsų bendru darbu, bet, svars- 
tydama, ką pati turėsiu dirbti, sakau, kad apibrėžimas pernelyg 
platus. Gal apribosite apimtį, kai pradėsite dirbti? 

Sesuo Margareta pakilo ir beveik nepastebimas judesys, kai 
pasitaisė abitą, aiškiai išdavė, kad ji stengiasi išmesti iš galvos ne- 
patikusius mano žodžius. 

Aš žinojau, kas jai nepatiko. Ne šiame kabinete nuskambėję 
bendro pobūdžio ar pernelyg platūs apibrėžimai. Adresatas buvo 
apibrėžtas tiksliai. 

— Parodysiu jūsų celę. 

— Taip. Mano celę. Tyrimas užtruks... 

— Tikrai? Darbo tema jūsų turbūt lengvai nepaleis, tad kal- 
bant apie darbą, jo apimtį ir trukmę... 

Ir po akimirkos, pasukusi į koridorių, bemaž per petį pridūrė: 

— ... reikėtų prisiminti, kad turime ne visą medžiagą. 

Ar pajutau jos žodžiuose nuodus? Jeigu ji nebūtų buvusi pran- 
ciškonų vienuolė, jos lūpų kampučių trūktelėjimą būčiau palai- 
kęs savotišku įžūlumu, neabejotino laimėjimo ženklu. Bent jau 
žodžiai rodė ją aiškiai supratus mano siekį. 

Ar labai pavydžiai šitos pranciškonų seserys Pažaislyje saugos 
iš Vatikano paskolintą Kastoro kodekso dalį? Ir svarbiausia: ką 
jos žino? Ar ilgai ketina laikyti ir pakęsti mane čia, puikiai žino- 
damos apie medžiagą, kurią noriu ištirti — puslapį po puslapio, 
sakinį po sakinio, raidę po raidės? 

Užsimindama, kad vienuolyne saugoma ne visa medžiaga, ji 
tikriausiai norėjo pasakyti, kad užtruksiu ilgai. 

Pasikalbėjęs su seserimi Margareta gerą pusvalandį, pasiren- 
giau taktiškai ir mandagiai kovai. 

Išvada buvo aiški. 

Pažaislio gyventojos turėjo paslaptį, kurios nusprendė neiš- 
duoti. Manęs tai nepadrąsino. Svarsčiau, ar išvis galėsiu pamatyti 
kokią medžiagą. Pasijutau likęs vienas su savo rūpesčiu. 

Apmaudavau ir dėl to, kad užmiršau telefoną. 

— Turiu perduoti žinutę draugui. Užmiršau telefoną... 

Sesuo Margareta tylėdama ėjo pirma manęs. Tik tada, kai 
išėjau į lauką ir leidomės nuolaidžia atšlaite svečių namų link, ji 
pakreipė galvą į mane: 

— Jeigu užmiršote savo mobilųjį, žinokite, kad priimamojo 
vestibiulyje yra bendrasis vienuolyno telefonas. 

Pučiant aštriam vėjui, pasitaisiau ant kaklo Katos skarelę ir, 
užuodęs jos kvepalus, skruostu staiga pajutau bučinį. Žiemos die- 
na jau temo. 

Mane įkurdino baltai ištinkuotoje asketiškoje celėje su nuotakio- 
mis skliautinėmis lubomis. Keturkampį langą sudarė keturi ma- 
žesni kvadratiniai langeliai. Už lango vėrėsi vaizdas į sniego nu- 
dėmėtą upės šlaitą, pilkuojantį plonais belapiais beržais. Dangus 
į naktį buvo pragiedrėjęs. 

Sesers Margaretos supratimu, svarbiausias pirmos dienos dar- 
bas buvo įsikurti. Mažoje celėje prie stalo radau technikos, kurią 
minėjo sesuo Margareta. Lizdas buvo pritaikytas vienam kištu- 
kui. Įsijungiau kompiuterį ir celė blausiai nušvito. Kurį laiką ste- 
beilijau į švytintį ekraną, paskui išsitiesiau ant gulto. 

Jis buvo siauras, kietas. Ant sienos kabėjo krucifiksas. 

Atsigulęs įsmeigiau žvilgsnį į langelį virš galvos. Per juodą 
dangų vėjas ginė baltus debesis. Įsivaizdavau, kad debesys — tai 
juoda dangaus upe plaukiančios ledo lytys. 

Vėl buvau šiaurėje, netoli gimtinės. Netoli Kastoro kodekso 
mįslės esmės. Arčiau Kauno puslapių nei kada nors. 

Trūkstama Kastoro kodekso dalis turėjo būti pastate, kurį 
mačiau nuo vienuolyno vartų sekdamas paskui blyškaus veido 
vienuolę, kai, pasitikusi mane, vedė pas seserį Margaretą. Pasta- 
tas buvo romaninio stiliaus, beveik be langų, kiek galima spręsti 
iš išorės, trijų navų. Virš vidurinės navos buvo iškilęs kupolo ži- 
bintas, didumo beveik kaip visas statinys. 

Prisiminiau kunigą — nedidelio ūgio sulinkusį senuką juoda 
sutana su gobtuvu, peiliu nugremžusį puslapius, o paskui užra- 
šiusį viduramžių Bažnyčios dailininko pasakojimą. 

Kauno vienuolynas, aišku, saugojo ne tą istoriją. Iš turimų 
puslapių vienuolės šičia sužinojo kažką kita. Kodėl jos taip pavy- 
dulingai tą saugo? 

Vienuolija priėmė mane be didelio noro. Kauno puslapiai tik- 
riausiai buvo slepiami dėl neviešintino turinio, tad vienuolės vei- 
kiausiai žinojo, kas buvo atskleista trečiame dešimtmetyje. Tik- 
riausiai jau tada seserims pavyko perskaityti kodekso palimpsesrą. 

Įsivaizdavau, kaip godžiai žibėjo iš susijaudinimo vienuolės 
akys, kai skaitė XV a. pabaigoje parašytą žinią. Paskui jas visas 
susirinkusias ir drebančiomis rankomis sklaidančias pergamento 
puslapius ant stalo. Kiekviena galėjo pažvelgti į puslapių paslaptį, 
dangstytą ir saugotą odiniuose puslapiuose per šimtmečius. 

Kai kurie palimpsesto puslapiai ištisus šimtmečius buvo sle- 
piami vienuolyno bibliotekoje ir laukė, kol veiklios rankos vieną 
dieną suras būtent juos. Puslapiai buvo rasti Vatikane. Bet ar su- 
radus palimpsestą, o paskui išvertus pavyko atskleisti turinį? 

Jeigu mįslę pavyko įminti, kodėl apie tai niekas nepaskelbė? 
Gal tai būtų istorinio tyrimo ar teologinė sensacija, gal ji atskleis- 
tų daugiau viduramžių literatūros ar ankstesnių laikų gyvenimo 
paslapčių. Mokslo darbuose ji būtų išlikusi kaip nedidelė išnaša: 
Žr. Codex Castor: Kastoras Dvipusis, Kauno puslapiai, Pažaislio 
vienuolynas, 1928. 

Gal puslapiai buvo slepiami ne iš savininkiško noro turėti iš- 
versto teksto turinį. Gal norėta juos išsaugoti. 

O jeigu puslapių turinys atskleidė šiurpią žmogaus tamsios 
esybės gelmę? Pragaro baisybės atsivėrė prieš vienuolės veidą, nu- 
blyškus; iš išgąsčio, ir abatė iš baimės drebančiom rankom paėmė 
puslapius, kad toji ugnis nenusvilintų kitų seserų sielų. Puslapiai 
buvo palaidoti giliausiuose bibliotekos požemiuose ir juos mačiu- 

sios liudininkės davė įžadą tylėti per amžius. Todėl Kauno pusla- 
pių paprasčiausiai nebuvo. 

Manyta, kad juos sugraužė žiurkės. 

Tįsojau ant gulto ir žiūrėjau į žvaigždėtą dangų. Žinojau, kad 
mano langas į pietus, nes buvo matyti Oriono žvaigždynas. Pa- 
sveikinau medžioklį žiemos danguje — čia, šiaurėje, jis pasirodė 
vakarėjant, dar nepasitraukus dienos šviesai. Žvaigždynas buvo 
pažįstamas iš tolimos vaikystės, iš niūkių sausio naktų. Prisimi- 
niau žygį su slidėmis kitados, kai paklydau, išsigandau tamsiame 
tyliame eglyne ir galų gale pro medžių šakas pamačiau savo gel- 
bėtoją — Oriono žvaigždyną pietiniame danguje. 

Mąsčiau, kad širo žvaigždyno šviesa keliauja šimtus šviesme- 
čių. Kad toje laiko juostoje aš stoviu šalia Martino Aurelijaus ir 
Kastoro -Dvipusio. Mus skiriantys penki šimtai metų — tiktai ne- 
didelis žingsnelis. 

Pamaniau, kad turėsiu peršokti laiką. Tik žengsiu žingsnį ir 
išvysiu Kastorą Dvipusį, pasiraitojusį rankoves, kaip tikrą knygos 
kūrėją, stropiai gremžiantį peiliu pergamento puslapius. Ašme- 
nys apsinešę nuo cecidijų rašalo rūdžių raudonumo dulkėm, jo 
rankos, net veidas trinant raides tirštai apėję odos trupiniais. Rei- 
kia tik žengti penkių šimtų metų ilgumo žingsnį — ir atsidursiu 
šalia jo. 

Suėmė miegas. 

Į galvą atėjo dar vienas dalykas. Mąsčiau, kas gali priversti 
žmogų ar kokią bendruomenę ką nors atradus tylėti. 

Atsakymas buvo aiškus. 

Baimė. 

Krūptelėjau, nes lyg ir išgirdau kažką koridoriuje. Gulėjau neju- 
dėdamas, įrempęs klausą. Buvo vos girdėti, bet artėjo žingsniai. 
Veidu jaučiau celės šaltumą, bet ar buvau užmigęs? Tikriausiai. 
Rankos ir kojos atrodė sunkios, Orionas pasislinkęs. Pasižiūrėjau 
į laikrodį. Blausiai švytinčios rodyklės rodė 02.45. Vadinasi, nak- 
ties laikas prabėgo, atėjo pirmųjų pamaldų metas. 

Svečių namuose gyvenau ne vienas, kažkas tikrai išėjo į ryti- 
nes pamaldas. Nusistebėjau, kad sesuo Margareta apie tai neužsi- 
minė. Antra vertus, kodėl turėjo užsiminti. 

Rytą priimamojo kavinėje užsisakiau tiktai kavos. Kavinėje 
dirbusi vienuolė pastatė prieš mane ant stalo stiklinę su maža 
lėkštele. Gėrimo joje buvo tik pusė stiklinės, iki vidurio juodavo 
tirščiai. Kava buvo stipri, gardi. Vienuolė nė akimirką nepakėlė 
akių. Galvą gobiantis audinys tvaskėjo švarumu, atrodė standus 
kaip naujas. 

Kavinėje lankytojų nebuvo. Kai atėjau, sėdėjo du sniego va- 
lytuvo vairuotojai su kombinezonais, bet išgėrę kavą išėjo: sėdo į 
nedidelį traktoriuką su sniego plūgu priekyje, pakėlę jį nuvažiavo 
iki vartų ir išriedėjo lauk. 

Sniego buvo mažai. 

Sėdėjau susimąstęs ir šliurpiau kavą. Nežinau, kuriuo metu 
išgirdau tylią giesmę. Ją giedojo jauna tvirta juodaplaukė, kurią 

jau buvau matęs vestibiulyje, kai atvykau. Ji šlavė grindis, stum. 
dama pirm savęs plaušinę šluotą. 

Mergina tai darė neskubėdama, tam tikra tvarka. Ir sykiu ty. 
liai giedojo, tad jai praeinant pro šalį išgirsdavau tyrą, gražų balsą. 
Mergina, sukdama ratu, pamažu artėjo prie manęs ir aš netrukus 
pastebėjau, kad melodijos ir žodžių ji nesutaiko, o gieda kaip vai- 
kas: netaiko žodžių prie melodijos. 

Pamatęs merginos veidą, supratau, kad ji neįgali. 

Giesmės melodija buvo monotoniška ir priminė seną bažnyti- 
nę muziką. Klausiausi to giedojimo ir stebėjausi skambiu mergi- 
nos balso tyrumu. Dar labiau stebėjausi, kai pamėginau suprasti, 
ką ji gieda. 

Mergina giedojo lotyniškai. 

Numaniau, kad mano klausimo vokiečių kalba ji nesupras, 
bet pasiteiravau, kas tai per giesmė. Mergina pasižiūrėjo į mane, 
įsitikindama, kad klausimą uždaviau jai, bet neatsakė. Ir tęsė mo- 
notonišką darbą. 

Išgėriau kavą ir išėjau susitikti su seserimi Margareta. 

— Tai Roma. 

Švarutėliu apdaru apsitaisiusi kavinės prižiūrėtoja pasirėmė 
prekystalio ir pasakė tą man — beveik nepakeldama akių. 

— Seserys priėmė Romą į vienuolyną dar mažą. Pamestinu- 
kė. Buvo skriaudžiama, niekinama, kaip našlaitė neturėjo kitur 
ateities. 

Linkčiojau pritariamai galvą —- kai ką panašaus ir numaniau. 

— Ji valo visus vienuolyno pastatus — iš eilės. Kartais pagelbsti 
virtuvėje. Dabar, kai seserys nebelaiko gyvulių vienuolyno teri- 
torijoje, padeda juos prižiūrėti ūkyje, — vienuolė mostelėjo ranka 
sau už nugaros. 

Žiūrėjau į Romą, bet sakiau kavinės prižiūrėtojai: 

— Keista, kad ji gieda lotyniškai. Ar tai koks bažnyčios him- 
nas? Ne visus žodžius suprantu. 

— Neatpažįstu nė teksto melodijos — dirbdama ji visada niū- 
niuoja. Roma turi gražų balsą. 

Tada Roma sustojo, tylėdama įrėmė žvilgsnį prieš save, pa- 
traukė šluotą pirmyn atgal ir ištarė du žodžius: 

— Kristaus dovana. 

Pasižiūrėjau į Romą, bet ji spaudė šluotą į grindis ir į mane 
nė nepažvelgė. 

Vienuolė už prekystalio man maloniai linktelėjo. Lūkuriavau, 
nes Roma atrodė keistai atsitvėrusi, ir maniau, kad ji stengiasi tai 
įveikti ir ką nors pasakyti apie savo giesmę. 

Galop nutariau išeiti ir jau buvau prie durų, staiga išgirdau už 
nugaros jos balsą. 

— Keista, kad ji gieda lotyniškai. Ar tai koks bažnyčios him- 
nas? Ne visus žodžius suprantu. Neatpažįstu teksto nė melodi- 
jos — dirbdama ji visada niūniuoja. Roma turi gražų balsą. 

Ji greitai vienu srautu išbėrė žodžius — tiek mano, tiek vienuo- 
lės, nedarydama tarp jų pauzių, uždususi, lyg sunkiai dirbtų. Bet 
viską, ką girdėjo, ji pakartojo be klaidų ir kuo tiksliausiai. Nuste- 
bau ir šiek tiek susierzinau. 

Atsisukęs pasižiūrėjau į Romą. Ji dabar žiūrėjo į mane, bet 
nemačiau jos veide įžūlumo, kurį iš pradžių girdėjau intonacijose 
ir greitoje, veržlioje kalboje, nemačiau nė nerimo, pašaipos ar pa- 
sitenkinimo, ką nors sėkmingai padarius. 

— Roma turi tokį įprotį, — tarė vienuolė. — Ji kartoja kitų žodžius. 

Pastebėjau, kad vienuolė truputį paraudo. 

Priėjau prie Romos ir pasakiau, kad jos balsas — tikrai Kris- 
taus dovana, kad ji - kaip angelo daina. Bet Roma įtariai žiūrėjo 
į mane iš padilbų ir tylėjo. 

Išėjau į gaivų šaltį. Naktį buvo kiek pasnigę, žemė nubalusi. 
Buvau susitaręs prie bibliotekos susitikti su seserimi Margareta. 

Kieme nieko nebuvo, sesers Margaretos taip pat nemačiau. 
Vietoj jos atskubėjo pagalbininkė — vienuolė su akiniais, — neži- 

nojau jos vardo, bet ta, kuri išvakarėse pranešė seseriai Margare- 
tai, kad atvykau. 

— Sesuo Margareta blogai jaučiasi, ateis šiek tiek vėliau. Malo- 
nėkite palaukti. Ji žadėjo greitai ateiti... 

Vienuolė lyg nuramindama mostelėjo ranka, bet nebaigusi 
minties greitai nulėkė atgal besiplaikstančiais palankais ir mane 
perėmė nemalonus jausmas, kad sesers Margaretos gyvybei mažų 
mažiausiai gresia pavojus. 

Mąsčiau apie vienuolyno bendruomenę ir keturiasdešimt ke- 
turias jos seseris. Ką jos veikė sovietų laikais? Ar pasitraukusios į 
pogrindį jos apskritai galėjo veikti kaip vienuolija ir palaikyti ry- 
šius tarpusavyje? Vis dėlto joms pavyko kažkur bibliotekos gilu- 
moje išsaugoti vieną Kastoro kodekso variantą ir iš Vatikano pa- 
siskolintus puslapius. Be to, rankraštis išliko per nacių okupaciją, 
kadaise slėgusią Lietuvą taip pat, kaip ir sovietų. 

Vaikštinėjau po kiemą stebėdamasis tuo pačiu, kaip išvaka- 
rėse: niekur nė gyvos dvasios, sniege nematyti jokių pėdsakų. 
Supratau, kad užsiėmimai ir darbai vienuolyne atima laiko, bet 
buvo keista, kad tik prie vienuolių miegamojo buvo žymu keli 
pėdsakai. Plūginis sniego valytuvas apsuko ratą kieme ir išva- 
žiavo. 

Grįžau į svečių namus, pasiėmiau nešiojamąjį kompiuterį ir 
užrašus. Prie laukujų durų palaukiau sesers Margaretos, pasvars- 
čiau, kas vaikščiojo naktį, nes palei svečių namų duris pastebė- 
jau ne tik savo, bet ir kitokių batų pėdsakus. Pėdsakai buvo gana 
ryškūs ir aš nusprendžiau, kad antrasis gyventojas — tai ramybės 
ieškantis maldininkas. Žymės buvo kelioninių batų. Per pado or- 
namento vidurį buvo matyti gamintojo ženklas: CAMEL. 

Mąstydamas, kokie keliai piligrimus veda į Kauną, nuo sve- 
čių namų nuėjau iki ūkinių pastatų. Dalis jų buvo palei pietinį 
mūrą. Nuo ten sklido balsai, iki pastatų vedė sniege ištrypras 
takelis. 

Iš kaminų kilo dūmai. Pastatėlių ir pašiūrių gretomis stovėjo 
visa eilė, malkinėje be durų buvo matyti sukrautos beržinės malkos. 
Mėginau prisiminti, kas yra už mūro. Spėjau, kad Nemuno vande- 
nys toje vietoje tykiai teka visai palei mūrą, tiesa, gerokai žemiau. 

Pastebėjau, kad ir antrasis svečių namų gyventojas pavaikščio- 
jęs prie mūro ir pašiūrių. Šen ten sniege buvo likę jo batų pėdsakų. 

Paėjau nuotakia atšlaite prie kelių pastatų ir impulsyviai žen- 
giau į daržinę, bet mane pasitiko tik beržinių malkų kvapas. 

Tęsiau rytinį pasivaikščiojimą stebėdamasis, kam vienuolėms 
šitokios malkų atsargos, jeigu į vienuolyną atvesta elektra. Paskui 
pamačiau šulinį — tikrą, su svirtimi. Prie malkinės stovėjo dvejos 
didelės rogės vandeniui vežioti. Metas buvo ankstyvas, bet apie 
šulinį jau kryžiavosi skubrūs pėdsakai. 

Supratau, kad pagal nuostatus vienuolės privalo gyventi aske- 
tiškai, šildytis krosnimis ir nešiotis vandenį iš šulinio. Prabanga 
ir kavinė, šildoma elektra, tėra svečiams. Ką jos, kapodamos mal- 
kas ir rogėmis vežiodamos vandenį, sau mąsto, kai čia pat per upę 
ir mūrą eina elektros kabelis, liudijantis naujus laikus, o kavinėje 
vanduo teka iš čiaupo, atsitiktinių svečių gyvenimo patogumui. 

Atitokau išgirdęs sesers Margaretos šūktelėjimą. Ji stovėjo 
aukščiau atšlaitėje ir tirtėjo glaudžiai susisupusi drabužiu. Ne- 
laukdama manęs ji leidosi bibliotekos pusėn. 

Pasivijau ją ir palinkėjau labo ryto. Ji atsisuko į mane ir aš pa- 
mačiau, kad jos veidas baltas kaip popierius. 

— Deja, turėsite pradėti dirbti vienas. Aš nesveikuoju ir tikrai 
negalėsiu jums pagelbėti. Įleisiu jus į biblioteką ir parodysiu, kas 
ir kaip. Apgailestauju, bet paskui turėsiu jus palikti. — Vienuolė 
dar glaudžiau susisupo drabužiu ir aš supratau, kad ji atsikėlė iš 
lovos tik tam, kad įleistų mane dirbti į biblioteką. 

— Labai vertinu jūsų rūpestį ir tikrai apgailestauju, kad per 
mane vargstate. Matau, kad iš tikrųjų jums labiau reikia globos 
negu man. 

Sesuo Margareta kiek pasikūprinusi sunkiai kiūtino biblio- 
tekos link. 

Išvydęs rūsio arkiniuose languose šviesą, paklausiau jos, kas 
ten per patalpa. Ji atsakė, kad apatiniame aukšte įrengtas senų 
knygų konservavimo centras ir knygrišykla. Knygų įrišimo me- 
nas Kaune labai vertinamas. Ji žvilgtelėjo į mane akies krašteliu 
ir išsitraukė iš po skverno ryšulį raktų. 

— Į knygrišyklą veda atskiras įėjimas iš rytinio sparno. 

Ji atidarė duris į Kauno vienuolyno biblioteką ir aš jai iš pas- 
kos žengiau į vidų. 

Už romaniškai paprasto ir masyvaus fasado sienos slypėjo tik- 
ra staigmena. 

Vidaus patalpos kitados tikriausiai buvo perstatytos, ir aš iš- 
vydau nepaprastai prašmatnų ir elegantišką brandųjį baroką. Iš- 
kart pastebėjau, kad pagrindinę salę būtina remontuoti ir res- 
tauruoti, bet didinga barokinė erdvė, lubų auksavimas, mėlynai 
išgražinti skliautai ir tvirtos baliustradų konstrukcijos palei sie- 
nas iš paviršiaus buvo visai nepažeistos. Vėl dingtelėjo, kad Ro- 
mos miestas netoli. Jo įtaka apibrėžė ne tik religinį gyvenimą, bet 
tapo ir šios aplinkos pavyzdžiu. 

Sesuo Margareta pamatė, kad nustebau, bet nieko nesakė. Ji 
praskleidė drabužį ir aš supratau, kad ji kenčia skausmą, nes šiek 
tiek pasilenkė, viena ranka susiėmusi už pilvo. 

— Jums skauda skrandį? — paklausiau. 

— Nemalonu, visas vienuolynas susirgo. Bet daugiau apie tai 
nekalbėkim. Prašau eiti paskui mane, parodysiu jums darbo 
vietą. 

Nuo jos sklido silpnas prakaito ir sudususių drabužių kvapas. 
Ėjau paskui ją tarp lentynų, kur atskiroje erdvėje pagrečiui buvo 
sustatyti keturi stalai. 

Ant vieno stalo pamačiau sukrautą rietuvę senų knygų ir plo- 
no pergamentinio popieriaus apsauginius maišelius, kuriuose 

buvo sukištos tik kelių puslapių knygelės ir atspaudžiamieji pa- 
veikslėliai. 

Greitosiomis peržvelgęs juos, pasvarsčiau, ar galų gale neatsi- 
radau prie dingusių Kastoro kodekso puslapių, bet pro peršvie- 
čiamą popierių nemačiau, kas tuose maišeliuose. 

— Turiu jus čia palikti. Pamėginsiu surasti jums kokią pagal- 
bininkę, bet labai bijau, kad tos seserys, kurios pažįsta archyvą ir 
moka juo naudotis, dabar ne... Nesuprantu, kodėl taip nesise- 
ka... Parengta medžiaga štai čia. 

Ji bejėgiškai nuleido ranką ir minutėlę pasirėmė knygų rie- 
tuvės. Pastebėjau, kad jos veidas blizga prakaitu. Sesuo Marga- 
reta nulenkė galvą ir tarytum susikaupusi stebeilijo į knygas. Ji 
kaupė jėgas. 

— Gal galėsiu pradėti su šiais veikalais. 

— Abejoju. Jūsų tyrimo sritis tokia plati, kad reikėtų kokio pa- 
galbininko... 

Sesuo Margareta susiėmė ranka pilvą ir ilgai tylėjo. 

— Prašom eiti, aš pažiūrėsiu, kas šiuose veikaluose. Gal rytoj 
daugiau paieškosime... tikriausiai rytoj jausitės geriau. 

Sesuo Margareta suvilgė liežuviu lūpas. Jos buvo išdžiūvusios, 
nublyškusios, oda aplinkui balta kaip popierius. 

Ji pritariamai linktelėjo man ir išėjo. 

Rūsyje už kažkokios laiptinės retkarčiais pasigirsdavo tylus kali- 
mas, bet šiaip jau likau vienas su savo tyrimu po gausiai išgražintais 
barokiniais bibliotekos skliautais. Pro romaninį kupolo žibintą į 
salę skverbėsi besibaigiančios žiemos šviesa. Išsitraukiau baltas plo- 
nas medvilnines pirštines iš šoninės kompiuterio krepšio kišenės, 
kur jas laikiau, kai dirbau Vatikane. Tik užsimovęs pirštines pa- 
ėmiau nuo viršaus knygą, nors mačiau, kad sesuo Margareta ją lietė 
ranka. Čia plito nemaloni žarnyno liga, kuria, ko gera, buvo gali- 
ma paaiškinti vienuolyno kiemo tylumą - sirgo visos jo gyventojos. 

Pradėjau dirbti. 

Kažkuri vienuolė — gal net pati Margareta, buvo atnešusi iš 
archyvo, o gal iš kokio Švedijos viduramžių literatūros skyriaus 
penkis originalius veikalus. Po begalinių forokopijų ir mikrofil- 
mų rato, kurį sukome su tėvu d'Andželu Vatikane, tai buvo jau- 
dinantis pasitikėjimo ženklas. 

Vis dėlto ir ten galėjau skaityti Kastoro kodekso originalą, bet 
dažniausiai dirbau su kopijom, nors tai buvo bergždžias darbas, 
kaip paaiškėjo vėliau. 

Iš anksto menkinau galimybes rasti Pažaislio vienuolyno 
bibliotekoje kokį nors esminės svarbos veikalą, pravartų rašant 
disertaciją ar aiškinantis Kastoro kodekso mįslę, bet susigėdau 
pamatęs vien medžiagą, susijusią su karaliene Kristina. Pirmasis 

nemažo svorio veikalas medine nugarėle buvo Vosijaus sudaryto- 
jo sąrašo dalis. Nuostabus radinys, mano tyrinėjimo atžvilgiu — 
ypatingas šaltinis, nes to sąrašo dar nežinojau. 

Atsidusau iš nuostabos. Ar gali būti, kad tai tos žemaūgės ka- 
ralienės Romos laikotarpio medžiaga, apie kurią pasaulis ir net 
viską išsamiai ištyrinėję švedai nieko nežinojo? Pakėliau akis nuo 
knygos ir apsižvalgiau aplinkui. Kur aš iš tiesų atsidūriau? Va- 
tikane ar Kaune? Salės lubų skliautai buvo išmarginti tapiniais. 
Juose iš prasivėrusio dangaus aukštybių į mane žvelgė trimitus 
pučiantys angelai — didžiulės, apsiaustais apsitaisiusios dangaus 
būtybės vėjo plaikstomais plaukais, išskleidusios sparnus, nerimo 
dėl žmonių sielų kupinom akim, gerai pažįstamom iš Vatikano. 
Šalia telkėsi visas būrys Biblijos personažų ir jau išgelbėtos sielos: 
jos kilo į nedidelio kupolo vidurį, kurį viršūnėje užbaigė tolydus 
kupolo žibintas. Personažai nudailinti gražiais rausvais romietiš- 
kais atspalviais, bet mėlyni apsiaustai ant jų pečių dabar buvo 
nublukę, raudonas pigmentas pilkas kaip grafitas. 

Kupolo viršūnė buvo įdomiausia. Arčiausiai dangaus esan- 
čios pastato dalies pakraščiai margavo visokiais personažais, bet 
jų veidai atspindėjo ne dangiškojo prisikėlimo laukimo džiaugs- 
mą, o vien siaubą žiūrint žemyn ir matant juodžiausius nuodė- 
mių verpetus žemėje. Svarbiausias atrodė putnaus veido karalius, 
smarkiai pasilenkęs, ir tai rodė jo sumišimą, o žemyn spygsančios 
akys buvo išplėstos lyg stebint Paskutinį teismą. Neištvėręs atsi- 
stojau ir, užvertęs galvą, ėjau per biblioteką, apimtas pasigėrėjimo. 

Šoninio koridoriaus kryžminį skliautą puošė nedidelė freska, 
kurią išvydęs nemaloniai nustebau. Joje buvo pavaizduotas mirties 
šokis: niūriame tamsiame fone purpuriniu apsiaustu apsitaisiusią 
diduomenės moterį šaltame glėbyje laikė skeletas. Tapinys man 
priminė Romoje sapnuotą šiurpų sapną, kai Kata kvietė mane pa- 
šokti ant užšalusio Trevi fontano. Nusistebėjau, kad ta pavienė 
freska nutapyta bibliotekoje, nes žinojau, jog tema bažnytinė. 


249 


Patalpą supo masyvus dviaukštis balkonas, kurio vingiuotas 
kraštas ėjo lygiagrečiai palei sienas. Stačiakampėje bibliotekos są- 
lėje tai buvo labai paveikus motyvas, suteikęs tikro dinamiško 
laisvumo ir ištaigiai puošnaus barokiškumo. Turėklai buvo tam- 
saus blizgančio akmens ir dominavo visoje patalpoje. Turėklus ir 
balkoną laikė dvigubų kolonų eilė, nudažyta rausvo granito spal- 
va. Už kolonų buvo tai, kas svarbiausia bibliotekoje: per visą sieną, 
nuo vieno salės galo iki kito ėjo knygų lentynos. 

Sugrįžau .prie stalo. Pasižiūrėjau į knygos nugarėlę. Ant len- 
telės perskaičiau pablukusį auksuotą užrašą: CHRISTINA REG. 
Vossius Cat. Litt. XX. Vadinasi, tai — rankraščių sąrašas: rašant 
darbą, man labiausiai reikėjo jo datų. Sąraše radau paskutines 
rankraščių kolekcijų dalis, kurias karalienė išsivežė iš Švedijos — 
lyg ir menkesnės vertės ir kokybės kratinys, iš dalies neapibrė- 
žiama medžiaga, kuri vis dėlto domino valdovę ir kurią norėjo 
pasiimti su savim. 

Neilgai ieškojęs radau, ko norėjau. Vosijaus sąraše apie Kas- 
toro kodeksą buvo užsiminta du kartus: vieną sykį - Castor Cacs- 
puolinen i Cimlinge exemplar i Kaunas, o antrą - pabaigos pasta- 
boje: original! medtagen. 

Ir dar vienas veikalas pasirodė įdomus, nors buvo susijęs ne su 
karaliene Kristina, o su Gustavo Vazos prieš reformaciją vykdyto- 
mis valstybinėmis bažnyčios statybomis. Kaip retenybė mane su- 
domino bažnyčių statybos Rytų krašte — Os:/ander, kitaip tariant, 
Suomijoje, ypač — jų tapybinė puošyba Alandų salyne. Tai buvo 
reikšmingas Martino Aurelijaus biografijos tarpsnis. 

Vienuolės paliko man ir tris su karalienės gyvenimu susiju- 
sius vėlesnius veikalus, apie kuriuos aš nieko nežinojau. Po knygų 
rietuve gulėjo apsauginis vokas iš pergamino, per kurį persišvietė 
patamsėjusios odos puslapiai. 

Kas jame parašyta, nė nespėliojau, taip pat nemaniau, kad 
iš vakaro jį atnešusi sesuo Margareta nežinojo, kas jame. Viskas 

buvo žinoma iki man atvykstant: čia baigėsi tai, kas prasidėjo 
1928-aisiais. Užteko tik žvilgtelėti į prirašinėtus tamsaus perga- 
mento puslapius. Tai buvo Kastoro Dvipusio knygos puslapiai, — 
be abejonės, pasiskolintieji iš Vatikano. 

Tiktai vieno trūko. Kastoro kodekso kaunietiškojo originalo, 
Vatikane saugomo egzemplioriaus varianto. 

Drebančiomis rankomis išėmiau puslapius iš pageltusio per- 
gamino voko. Atrodė pažįstami, bet sykiu pajutau nuovargį ir 
neviltį. Tos pačios kiaurai persigėrusio cecidijų rašalo dėmės, vie- 
tomis, kaip kraujo, parudusios, beveik juodos, neperžvelgiamos. 
Tas pats švelnus kelių šimtų metų pergamento kvapas, tie patys 
iki aštrumo nusitrynę lapų kraštai. 

Iš šitų senumu užsitraukusių juodulių aš turėjau ištraukti 
Kauno puslapių paslaptį, nes daugiau nieko nebuvo likę. 

Pakėliau vieną puslapį taip, kad ant jo kristų šviesa nuo ku- 
polo žibinto. Labai nusivyliau, nes nepamačiau nieko panašaus į 
palimpsestrą. Tas, kurį man Romoje rodė Silvestrė, buvo aiškus, 
įskaitomas. Taip pat peržiūrėjau visus puslapius, bet jie irgi labiau 
priminė nedidelio formato abstrakčius piešinius, trokštamos gel- 
mės juose neįžiūrėjau. 

Atsidusau. Pirmą kartą į galvą šovė mintis, — nors prie pat 
galutinio tikslo, - kad nepavyks susidoroti su skirta užduotimi. 
Tiesą sakant, ji atėmė iš manęs viską: Mariją, mokslo darbą, jėgas 
ir reliatyvumo jausmą, kaip sykiais atrodė. 

Paskui pastebėjau, kad trūksta kažko kita, ne Kastoro kodek- 
so varianto, nes suskaičiavau puslapius. Jų buvo aštuoni. Kastoro 
kodekse buvo Martino pastaba apie dvidešimt jų. 

Trūko dvylikos lapų, — tiek, kiek apaštalų, — ir buvau tikras, 
kad neklystu. 

Staiga tie skaičiai — octavo ir senio, - kurių mane išmokė Sil- 
vestrė, aiškiai iškilo atmintyje. Aštuoni ir dvylika. Po akimirkos 
supratau. Aišku! 

Rankose laikiau Kauno octav0 — aštuonis puslapius, išimtus iš 
Kauno knygos, turėjusius užpildyti aštuonių puslapių spragą Vatikane. 

Aišku, kad šiuose puslapiuose negalėjo būti palimpsesto! 

Atsilošiau kėdėje ir giliai atsidusau. 

Vatikano knygoje nuo pat pradžių buvo aštuoni puslapiai, o 
toje, kuri liko Kaune - dvylika. 

1928 metais Kauno vienuolės buvo atvykusios į Vatikaną pa- 
siimti vieno octavo — aštuonių puslapių. Norėjo pridurti juos prie 
savo surastojo se2i0 — dvylikos puslapių. Ir kartu turėjo savo leidi- 
nyje palikti tarpą Vatikano puslapiams: vadinasi, aštuoni pusla- 
piai, kuriuos laikau rankose, buvo nereikšmingi. Jie buvo išimti iš 
teksto su palimpsestu. Vis mažiau abejojau, kad Kauno puslapių 
misterija jau išaiškinta seniai. 

Ber tie dvidešimt puslapių buvo kažkur čia — visi vienoje vie- 
toje, tik slepiami, laikomi kažkur kitur ir, be abejonės, niekas ne- 
norėjo jų man rodyti. 

Stebėjausi ir tuo, kad nėra originalaus kodekso egzemplio- 
riaus. Būčiau galėjęs patikrinti tuos aštuonis puslapius, kažkada 
įsiūtus į jį, ir peržiūrėti tą siužetinį nukrypimą, kuriuo jis skyrėsi 
nuo pirmojo egzemplioriaus. Buvau labai nusivylęs. 

Padėjau puslapius ant stalo ir pasitryniau smilkinius. Peržvel- 
giau pirmąjį puslapį iš tos šūsnies. Pastebėjau, kad jame kalbama 
apie I$IO metus ir maro plitimą Venecijoje. 

Man tai jau buvo žinoma. 

Kiek pamąstęs prisitraukiau arčiau sunkųjį Vosijaus sąrašą 
mediniais viršeliais. Dirbant trikdė tiktai vienas garsas — balan- 
džio plasčiojimas kupolo žibinte. Nesupratau, kaip ir kada paukš- 
tis ten pakliuvo. Jis ramiai tupėjo prie viršutinių langų. Jei kuris 
nors ir buvo atdaras, paukštis tikriausiai jo nerado. 

Pažvelgiau į kupolo žibintą blyškioje vėlyvos žiemos šviesoje. 
Balandis atsitūpęs ramiai gūžėjo palei langą. Jis žiūrėjo į mane, 
globiamas ant lubų nutapyto angelo sparnų. 

Sesers Margaretos pagalbininkė atėjo išsivesti manęs. Girdėjau 
bilstelint duris, bet ta sulinkusi vienuolė negreit prikiūtino prie 
mano stalo. 

— Ir jūs negaluojate? 

— Mus visas užklupo nelaimė, — neskubriai kinktelėjo galva 
senutė, atsiremdama į mano stalo kampą. 

— Sesuo Margareta pasiuntė jūsų atvesti, ji pati... negali, ne- 
pajėgia. Gal malonėtumėt... — tik iš nuovargio nulenkė galvą ji. 

Susižiūrėjęs pasiėmiau visus užrašus. 

— Eime tuoj pat, geroji seserie. 

Sesuo Margareta priėmė mane savo kabinete. Balta kaip po- 
pierius ji sėdėjo prie stalo susisupusi apklotu ir atrodė tikrai pras- 
tai. Atsikišusių skruostikaulių raudonis buvo prapuolęs, galvą 
laikė pakreipusi į šoną. Sunkiai alsuodama atidžiai pažiūrėjo į 
mane minutėlę, o paskui tyliai paklausė: 

— Spėju, kad darbas beveik nepajudėjo į priekį, ar ne? 

— Priešingai, geroji seserie, paaiškėjo, kad viena jūsų surastų 
penkių knygų man pati reikalingiausia. Šaltiniai, kuriuos jau bu- 
vau peržiūrėjęs, jos nemini. Atvirai sakant, tai, kad ją radau, ne- 
įtikėtina, man tai bus vienas iš parankinių veikalų. Pasirodo, Pa- 
žaislio bibliotekos kolekcija daug geresnė ir gausesnė, nei tikėjau- 
si. Jūs čia slepiate brangenybių, apie kurias mokslas ir tyrinėtojai, 

kiek suprantu, nieko nežino. Atsiųsdamas čionai, Vatikanas man 
padarė didelę paslaugą. 

Sesuo Margareta suraukė antakius lyg suerzinta mano žodžių. 

— Nepaprastai džiugu išgirsti šitokį mūsų bibliotekos lygio 
įvertinimą, aišku, taip pat džiugu girdėti, kad puikiai pradėjote 
savo išsamųjį tyrimą. Tiesą ir tai, — tą sakau konfidencialiai, — 
kad mokslo ir meno pasaulis, netgi Šventasis Sostas, nežino, kiek 
mūsų bibliotekoje yra brangenybių. Galbūt numano, bet nežino. 
Mūsų tyrimai buvo neįprasti, o jų rezultatai liko tarp šių mūrų. 
Būdamas jauno amžiaus jūs turbūt net nesuprantate, ką mes at- 
skleidėme ir ką mums teko patirti. 

— Galiu įsivaizduoti, — atsakiau, nes maniau ją šnekant apie 
Stalino teroro ir nacių laikotarpius. 

— Abejoju, ar galite, — sausai atsakė ji. - Matot, bėgant dešimt- 
mečiams, mes išmokome būti labai atsargios. 

Ji nutilo ir tarytum sugniužo. Mėgino išspausti kažkokius žo- 
džius ir iš akių mačiau, kad nori kažką pasakyti apie tą atsargu- 
mą, išsiugdytą per dešimtmečius, bet tik vangiai mostelėjo ranka. 

— Pamėginkite rytoj apsieiti vienas, tikiuosi... apgailestauju, 
kad daugiau nebegaliu padėti. 

— Iš jūsų paliktų knygų peržiūrėjau tiktai vieną — puikųjį Vo- 
sijaus sąrašą medine nugarėle ir kai kuriuos paskirus puslapius, 
tad tai tik darbo pradžia. Būkit rami, garbioji seserie, šitų penkių 
knygų kol kas užteks, ir jūsų pagalbos man nereikės. 

Atsistojau ketindamas išeiti. Tada sesuo Margareta, akiniuo- 
tos pagalbininkės prilaikoma, atsitiesė kėdėje ir mostu pakvietė 
sugrįžti, dabar — į kitą stalo pusę. Pasilenkė į priekį, norėdama 
paslapčia kažką pasakyti. 

Nuo jos šiek tiek trenkė vėmalais, kurių nenustelbė stiprus 
muilo kvapas. 

Apatinė lūpa buvo atkarusi, virpsėjo, nuo vieno lūpų kampu- 
čio tįso seilės. 

— Tiesą sakant, turėjau jums pasakyti... — atsiduso, o paskui 
giliai įkvėpė lyg pritrūkusi kvapo. — Sesuo Joana... sesuo Joana, 
paklauskite jos, jeigu... 

Tardama tuos žodžius ji žiūrėjo į mane iš labai arti ir jos 
akyse pamačiau susirūpinimą. Atmintyje blykstelėjo vienas su- 
sitikimas su knygrišiu Fabricijum Silvestre Romoje — iš to tarps- 
nio, kai pradėjau suprasti Kastoro kodeksą. Vienuolės akis, taip 
pat kaip Silvestrės, temdė susirūpinimas. Romoje po to susiti- 
kimo iš manęs pavogė Kastoro Dvipusio rankraščio kopiją. Lyg 
skaitydama mano mintis, sesuo Margareta mostelėjo ranka ir 
atsiduso: 

— Turėjau pasakyti: būkite atsargus... 

Iš pradžių pamaniau ją turint galvoje žarnyno ligą ir su pa- 
lengvėjimu pažadėjau rūpestingai mazgotis rankas. Bet ji įspėja- 
mai iškėlė pirštą ir purtydama galvą pasižiūrėjo į mane. Pama- 
čiau, kad jos akys išplėstos — atrodė, kad ji staiga kažko baisiai 
išsigando. Seilės tekėjo ir nuo kito kampučio. 

Ji vėl pasilenkė į priekį, bet pradėjo krenkšti ir žiaukčioti, lyg 
sublogavusi. 

Į akis sušoko ašaros. 

— Penkias knygas? — lyg išsigandusi iškosėjo sesuo Margareta. 
Jai išsprogo akys ir aš prilaikiau jos glembantį kūną, kad nenu- 
virstų ant grindų. Jos padėjėja šoko į pagalbą. 

— Iškvieskite greitąją, seserį Margaretą reikia vežti į ligoninę! 


Sėdėjau vestibiulio kavinėje vienas. Visame vienuolyne buvo tam- 
su. Visa diena atrodė kaip sapnas. Dirbant laikas bėgo lyg nerea- 
lybėj, bibliotekos salė - lyg netikra scena. 

Realybė buvo visai kitur, įvykiai, jų vyksmo vieta ir tikslai va- 
dinosi visai kitaip. Mėginau suvokti, kas iš tiesų vyksta, kas tam 
vadovauja, iš kur ir dėl ko. Nežinojau, koks mano vaidmuo, ar aš 
vaidinu, ar esu tik žiūrovas. 


Spoksojau pro langą į lėtai sūkuriuojantį juodą vandenį iki 
pat tamsos. 

Jėga, kuri kėlė sūkurius upėje, buvo giliai, nematoma, befor- 
mė, be pavidalo. Aš mačiau tik tos jėgos veiksmo padarinius. 

Mėginau suprasti, ką sesuo Margareta norėjo man pasakyti, ir 
buvau tikras, kad tai susiję su Kastoro kodekso puslapiais. Žiūrė- 
jau pro langą ir mačiau, kaip iš vienuolyno, kur kitados buvo ligo- 
ninė, vieną iš seserų neša į greitąją, minutę kitą žibintais nušvie- 
čiančią tamsoje boluojančius lyg nerealius barokinius pastatus. 
Sykiu užgeso mano ryšys su žmogumi, kuris veikiausiai žinojo 
Kastoro kodekso mįslę, saugojo ją ir ilgai abejojo, ar atskleisti ją 
man, ir kuris, suimtas netikėtos ligos, norėjo pasidalyti ta paslap- 
tim. Kokie mano žodžiai privertė seserį Margaretą apsispręsti? 

Negalėjau valgyti. Paprašiau budinčios vienuolės leisti nusi- 
plauti rankas prieš valgį. Ji pasakė, kad tai puiki mintis, ir pri- 
dūrė sužinojusi, kad seserys vienuolyne smarkiai apsinuodijo. Vis 
dėlto dar prisiminė, kad vienuolyno svečiai kavinėje valgo kitus 
patiekalus nei seserys, tad nėra ko rūpintis. Atsakiau, kad tikriau- 
siai ir antrasis svečių namų gyventojas išvengė epidemijos. 

Ji nustebusi pasižiūrėjo į mane, bet paskui tarė: 

— Tikriausiai. Antrasis gyventojas... jums abiem pasisekė. 

Pakramsnojau, kiek galėjau, ir išėjau. Vienuolė iš karto užge- 
sino šviesas priimamajame. 


Svečių namuose tvyrojo mirtina tyla ir gretimame kambaryje ne- 
buvo girdėti jokių garsų. Gal antrasis gyventojas jau buvo atsigu- 
lęs ar išvažiavęs. Tįsojau lovoje, prisimindamas, kas nutiko dieną. 

Man trūko draugijos. O kad Kata su Viktoru būtų čia! Pasi- 
dėjau po galva Katos kaklaskarę, nes vičviena pagalvė buvo bai- 
siai plona. 

Buvo vėlu. Gulėdamas vėl stebėjau ledo lytis —- juodu žiemos 
dangum vėjo genamus debesis. Pagalvojau, kad norėdamas pa- 

matyti tokį vaizdą tikrovėje, turėčiau žiemos dieną gulėti kniūbš- 
čias ant kokio tilto ar kyšulio ir žiūrėti į apačioje juodo vandens 
plukdomas ledo lytis. Dabar visa tai matau gulėdamas aukštiel- 
ninkas. Pagal tam tikrą logiką lėtai plaukiau upės padugne ir virš 
manęs slinko ledo lytys. Upė sroveno dangaus pakraščiu. Mąs- 
čiau apie erdvės gilumą. 

Darėsi vis lengviau. Pajutau šalia Katos veidą ir vešlius plau- 
kus. Jos gražus balsas man glostė ausis, kai tyliai sušnibždėjo: 

„Darling Nenaudėli, perskaityk dar sykį.“ 

Tada ji švelniai pabučiavo mane į lūpas. 

„Ber ką skaityti?“ — paklausiau prieš užmigdamas. 

Krūptelėjęs pabudau penktą valandą, mintys buvo skaisčios, aiškios. 

Užsidengiau veidą delnais, mėgindamas sulaikyti pasąmonė- 
je sušvitusį vaizdą. 

Buvau Romoje, mėginau sugauti vagį, išsinešusį Kastoro Dvi- 
pusio rankraščio kopiją. Bet jis netikėtai dingo iš akių, prasmego 
tarsi skradžiai žemės. Vagis kažkaip pabėgo priešais atsivėrusia 
ilga gatve lyg kokiu tuneliu. 

Gulėjau nejudėdamas aukštielninkas, pamaži atitraukiau 
nuo veido rankas ir įsistebeilijau į blausias lubas, stengdamasis 
aiškiau prisiminti sapną. 

Jis turėjo tik vieną galimybę. 

Perlipti gatvės mūrą. Jis galop turėjo skriste užlėkti ant sienos. 
Paprastas vagišius tikrai šito nebūtų gebėjęs. Tam reikėjo fiziškai 
pasirengusio žmogaus. Profesionalo. 

Išėjau į žvaigždėtą naktį. Nužvelgiau vienuolyną supantį mūrą. 

Paskui pasižiūrėjau į kojas. Stovėjau ant sniege sušalusių ke- 
lioninių batų išmindžioto ornamento. Ne paprastas piligrimas 
paliko tuos pėdsakus; ir gyveno jis ne svečių namuose. Tai buvo 
visai kitas žmogus. Svečių namuose jis, aišku, lankėsi ir aš taip 
pat žinojau, ko. 

Nemalonus jausmas ėmė siausti mane sykiu su vidurnakčio 
tamsa. 


258 


Pietvakariuose dangus nuo Kauno žiburių švytėjo švelniu 
raudoniu. Žiūrėjau į tamsias Pažaislio pastatų nišas, kurių tas 
silpnas švytėjimas nepasiekė. Medžių šakų šešėliai lėtai braukė 
sienas tarytum ilgi, ploni pirštai. 

Kas tas nakties keleivis su kelioniniais batais? Išvykus iš Ro- 
mos jis sekė mane Kaune. Jis žinojo kiekvieną mano veiksmą, 
kiekvieną judesį. 

Mane nukrėtė šiurpas. Šitas piligrimas buvo sumanus, jis sekė 
mano pėdomis su pasibjaurėtina atida, kaip šešėlis. Tik kas jam 
buvo šventa ir koks galutinis jo kelionės tikslas? 

Atsakymą į antrąjį klausimą žinojau. 

Dar trūko dvylikos puslapių. Ar piligrimas žinojo, kad dar 
jų neperskaičiau? Ar jis laukia puslapių ir tik tada smogs? Turėjo 
būti kokia nors priežastis, dėl kurios jis praeitą naktį tiktai apžiū- 
rėjo mano būstą svečių namuose. Ber iš kur jis sužinos, kada tuos 
puslapius gausiu? Iš kur jis stebi, ką aš veikiu? 

Sugrįžęs į kambarį šiltai apsirengiau ir pavasariškos nakties 
tirštoje tamsoje nusprendžiau nueiti į antrąsias rytines pamaldas. 

Blausiai švytint Kauno žiburiams nuslidinėjau per kiemą prie 
tamsaus barokiškojo bažnyčios įėjimo. Norėjau ten nueiti, kiek 
pabūti žmonių teikiamo saugumo šilumoje. Pamaniau, bažny- 
čios ramybė nušvies man mintis ir apmalšins kylantį nerimą. Tu- 
rėjau netrikdomas pagalvoti apie piligrimo atsiradimą, apie tai, 
ką jis kerina daryti, ką žino, ir svarbiausia — ką sugeba. 

Perlipti mūrą jam turbūt lengviausia. 


Bažnyčia buvo šykščiai apšviesta, kupolo neįžiūrėjau. Piliastrus pa- 
lei viršūnę tartum pradangino tamsus dangus. Vienuolės, prisiden- 
gusios gobtuvais galvas, buvo ką tik pradėjusios pamaldas, ir aukšti 
malonūs jų balsai giedant lotyniškas giesmes liejosi į viena. Kaip ir 
spėjau, jų buvo nedaug - tik trylika. Iš balsų ir siluetų sprendžiau, 
kad jaunesnės apsinuodijimą maistu įveikė nesunkiai. 

Atmintyje prabėgom iškilo sesers Margaretos veidas, kai ji 
skausmingai žiaukčiojo, iš burnos tekėjo seilės ir ji norėjo pasa- 
kyti man kažką svarbaus, bet negalėjo. 

Mėginau suprasti neskubriai laikomų Mišių žodžius. Supra- 
tau, kad tai psalmė /7 Deo salutare meum. Bažnyčia buvo šykščiai 
apšviesta, bet lyg ir įžiūrėjau jauną vienuolę, pasitikusią mane 
prie vartų, kai atvažiavau. 

Ramybė, kurios tikėjausi bažnyčioje, perėmė sykiu su lotyniška 
psalme. Aukšti moterų balsai šlovino Dievą taip, kaip Jis čia buvo 
šlovinamas šimtmečius. Į tuos barokinius skliautus Dievo ieškan- 
čiųjų balsai buvo įsispaudę kaip daugiasluoksnė tikėjimo patina. 

Man ėmė atrodyti, kad nervinuosi nepagrįstai. Mano gebė- 
jimai atskleisti seną viduramžių kodekso žinią riboti. Gali būti, 
kad to ir nepadarysiu. 

Tyrimui paaukojau visą laisvą laiką. Jeigu tiek per maža, jeigu 
kodekso problema čia, Kaune, nuo manęs slepiama, ką aš galiu? Ir 
šyptelėjau sau, — ką gali šitas piligrimas, kuris kaip parazitas laiko- 
si įsikibęs į mano darbą. Kažin ar Vatikanas tikisi mane pagrob- 
siant ir sugrąžinsiant į biblioteką kitados čia nuvežtus puslapius. 

Prisiminiau Šv. Andriejaus bažnyčios Kvirinalyje ovaliąją salę. 
Kupolo žibinto mažą put:o angelėlį, patenkintą veidą aukštybėse, 
kai pirmą kartą su Marija užėjome į tą bažnyčią. Vaikiško veido 
valiūkiška šypsenėlė tada kažkodėl patraukė mano dėmesį. 

Atsidusau ir iš anksto atleidau sau už galimą nesėkmę. Supra- 
tus, kad jėgos per menkos, man palengvėjo. 

Žiūrėjau į bažnyčios nišose stovinčias apaštalų statulas. Jos 
grimzdėjo tamsoje ir iš veidų aš jų nepažinau. Paskutinės nišos 
statulos veido nebuvo matyti — tiktai dalis atsikišusio angelo 
sparno ir plastančio apsiausto kraštas. 

Atsargiai žengiau porą žingsnių į šoną, kad geriau matyčiau. 
Aukštais balsais giedama lotyniška giesmė aidėjo kažkur palei 


kupolą. 

In Deo salutare meum et gloria mea 
Deus auxilii mei et spes mea in Deo est. 


Dievas mano išsigelbėjimas ir garbė, 
Mano stiprybės uola, mano užuovėja yra Dieve. 
Ps 62,8 


Priėjęs arčiau pamačiau ne tik plunksnėtą sparną, bet ir alkūnę. 
Paskui smarkiai plevenantį apsiaustą ir kito sparno galiuką. O 
tada ir angelą, kurį palaikiau nišoje stovinčiu apaštalu. Angelas 
kybojo aukštyn kojom, tarsi leidosi iš dangaus barokiškai plas- 
tančiu apsiaustu, išskleidęs didžiulius sparnus, ir atrodė, kad su- 
stojo toje vietoje. Užmiršau vienuoles, gobtuvais užsidengusias 
galvas, ir žengiau prie angelo. Atsistojau po didžiuliais sparnais ir 
atsidūriau priešais bronzinio angelo veidą, aprėmintą besiplaiks- 
tančių plaukų. Žvilgsniu ieškojau trimito, kurį angelas laikė ran- 
kose, pritvirtinimų žymių, ant kurių jis kitados laikėsi, bet ne- 
įžiūrėjau. Švelnių veido bruožų angelas lūpas buvo sudėjęs dūdele 
taip, lyg pūstų trimitą. Paskui man šovė žemiška mintis, kad lū- 
pomis paprasčiausiai siekia pabučiuoti. 

Bučiuoti pasilenkęs angelas. Statula tarytum neprilaikoma 
lengvai laikėsi puslankio formos nišoje. Angelas atrodė besvoris. 

Atmosfera pasikeitė. Sesers Margaretos pagalbininkė, atėjusi atida- 
ryti bibliotekos durų, nesidrovėdama tiriamai pervėrė mane aki- 
mis, bet nekalbėjo, laikėsi santūriai. Apsinuodijimas sėjo pražūtin- 
gą sėklą — dvi pagyvenusios vienuolės naktį buvo išvežtos į ligoninę. 

Visa jos esybė mane tartum nebyliai kaltino. Aš čia buvau pašalinis. 

Kad įtampa atlėgtų, užsiminiau buvęs rytinėse pamaldose. 
Vienuolė linktelėjo galvą, nudūrė akis ir jos veidu nuslinko liūd- 
na šypsena. 

— Norėčiau paklausti jūsų apie angelą bažnyčioje... 

— Taigi? Ko paklausti? 

— Kas statulos autorius ir kaip ji vadinasi? 

— Tiesą sakant, Pažaislio angelas gerai pažįstamas vietiniams, 
jo autorius — italas, pavarde Lorencas Matielis, ar panašiai. 

Ji vėl nusišypsojo, jau truputį atviriau. 

— Tikriausiai pastebėjote, kad lūpų bronza apsitrynusi. 

— Pastebėjau. 

— Pagal vietą, kurioje įtaisytas, angelas pramintas Tryliktosios 
nišos apaštalu ir vadinamas Atleidimo apaštalu. 

— Atleidėju? 

— Taip, Atleidėju. Žmonės čia netgi tiki, kad per angelą, nu- 
sileidžiantį tarp žmonių ir apdovanojantį atleidimo bučiniu, gali 
lengviau pasiekti Dievą nei per išpažintį. 

— Ir eina ne išpažinties, o paliečia angelo lūpas, tikėdamiesi 
atleidimo? 

— Taip, panašiai. 

— Panašiai? 

— Taip, jie bučiuoja angelui lūpas. 

Eidamas prie savo darbo stalo, pasakiau vienuolei — ji buvo 
vardu Barbara - manąs, kad toje vietoje angelui per ankšta ir kad 
jis nuleistas neįprastai žemai. 

— Ten Atleidėjui ir vieta. Statula čia atsirado tik po Antrojo pa- 
saulinio karo. Atleidėjas ir tai, kad jis čia, taip pat kitos statulos, so- 
vietams nerūpėjo. Patvirtindama savo žodžius ji pakėlė ranką delnu 
į lubas, rodydama į sienas puošiančias freskas, paveikslus ir statulas. 

Atleidėjas čia tartum saugomas. Pasibaigus karui, jis buvo at- 
kastas subombarduotos Dresdeno Švč. Trejybės katedros griuvė- 
siuose. Bažnyčia jau atstatyta, bet jos statulos taisomos ir šiandien. 

— Dresdeno Švč. Trejybės? 

— Taip, Katbedrale Sanctissimae Trinitatis. 

Buvau girdėjęs apie sugriuvusios Dresdeno Dievo Motinos ka- 
tedros atstatymo planus, net apie tai, kad ją atstatant ketinama pa- 
naudoti originalius, per sąjungininkų bombardavimus išlikusius 
statybų akmenis. Jie buvo laikomi Katedros kieme, ant ilgų rif- 
liuotąja skarda uždengtų stelažų, sunumeruoti pagal buvusią vie- 
tą. Apie vienuolės paminėtą Švč. Trejybės katedrą nieko nežinojau. 

— Abejoju, ar įmanoma taip viską atstatyti — bent jau originalią 
didybę ir prašmatnumą. Tai būtų tikras kultūrinis žygdarbis, bet 
kuri valstybė tokiam projektui turės pinigų ir svarbiausia — valios? 

— Nereikėtų stebėtis: mūsų Viešpaties valia tvirta, — sesuo Bar- 
bara pasižiūrėjo į mane. Tariant tuos žodžius jos veidas nušvito. 

— Angelas nukrito sprogus pirmosioms bomboms ir jį užgriu- 
vo subyrėjęs skliautas. Tai Atleidėją išgelbėjo. 

— Vadinasi, subyrėjęs skliautas jį veikiau apsaugojo nuo dides- 
nės žalos, nei sugadino? 


263 


— Galima ir taip pasakyti. Vis dėlto krisdamas Atleidėjas ap- 
sidaužė, nuskilo galva. Pasižiūrėjęs iš arti, pastebėtumėt, kad ji 
tik pritaisyta. Pastato nuolaužos Atleidėją dar labiau apgadino, 
bet užvirtę akmenys ir betonas apsaugojo nuo suirimo. Ar žino- 
jote, — paklausė sesuo Barbara, - kad daugumą Dresdeno gyven- 
tojų pražudė ne sąjungininkų bombos? Jie mirė dėl deguonies 
stokos. Dresdenas buvo bombarduojamas padegamosiomis bom- 
bomis, kurioms sprogus visas miestas plykstelėjo liepsnom kaip 
didžiulis laužas. Ugnis išdegino deguonį. 

— Vadinasi, Atleidėjas bus grąžintas Dresdenui ir stovės anks- 
tesnėje vietoje. 

Pasižiūrėjau į seserį Barbarą ir tyliai pridūriau: 

— Pasiskolinus reikia grąžint... 

— Aišku, grąžinsime Atleidėją. Kiti - Tikėjimas, Viltis, Gailes- 
tingumas ir Justicija — turbūt jo jau laukia. 

Paminėjus Atleidėjo laukiančias statulas jos akys sušvito šypsniu. 

— Ar galėtumėt pasakyti, kiek šiandien vienuolynai saugo 
šventojo paveldo, kurio sekuliarizuotas pasaulis norėtų atsisakyti? 

— Turbūt ne, - atsakiau būdamas beveik tikras, kad sesuo Bar- 
bara nieku būdu negalėjo sužinoti Kastoro kodekso paslapties. 

— Antra vertus, puikiai suprantu, kodėl jūs šitaip saugote, o 
gal reikėtų sakyti — slepiate niekam nerodydamos. Vieną dieną 
žmonės jo pasiges. 

— Jūs teisingai supratote mūsų principą, — beveik nuoširdžiai 
pasakė sesuo Barbara, pabilsnojo pirštų galais manęs laukiančią 
knygų krūvą, šypsodama linktelėjo galvą ir išėjo. 

Ji nekreipė dėmesio į Romą, kurios giesmė prieš akimirką pasie- 
kė mano ausis ir kuri, ssumdama pirm savęs šluotą, kitu ilgu biblio- 
tekos koridorium artėjo jos link. Buvo Romos pamaina bibliotekoje. 

Nusprendžiau vis tiek išversti kodekso vc:av0, nors jau žino- 
jau, kad jame rašoma apie maro plitimą Venecijoje. Tikėjausi, 
kad Kauno variante rasiu ką nors nežinoma. 

Kaip buvau įpratęs ir juolab suprasdamas, kad galiu dirbti iki 
ram tikros valandos, stengiausi visiškai atsidėti darbui ir prara- 
dau laiko jausmą. 

Tekstas, kurį turėjau rankose, visiškai užvaldė mano mintis. 
Jokie pašaliniai dalykai nebūtų manęs sutrikdę — nei debesys, už- 
temdę dangų ir užgožę nuo kupolo žibinto į bibliotekos salę plūs- 
tančią šviesą, nei kylanti audra. 

Aš nieko negirdėjau, dirbau visiškoje tyloje. 

Tikrai buvo keista, kad tyli lotyniška giesmė, kurią giedojo 
Roma, manęs netrikdė. Giesmė sklido lyg mano raštai: ta pa- 
čia ritmika, kiek lėtokai, bet nestabčiodama. Giesmė sroveno lyg 
mano skaitomas tekstas, sykiu su mano mintimis. Širdį glostė 
merginos balso gražumas ir tyrumas, šįkart aš net pažinau moty- 
vą: tai buvo antrųjų rytinių pamaldų giesmė. 

Tarpais matydavau Romą pro lentynas, kai eidavo palei mano 
darbo stalą. 

Ji slinko lėtai, pirma savęs stumdama šluotą. Atrodė, kad 
ji viso pasaulio šeimininkė. Nusistūmusi į koridoriaus galą, ji 
įmerkdavo šluotą į didelį kibirą, paskui apvyniodavo šluostę apie 
kotą ir, vėl pajudėjusi nuo ilgo koridoriaus galo, užgiedodavo 
nuostabią rytinėse pamaldose giedotą psalmę: 


In Deo salutare meum et gloria mea, 
Deus auxilii mei et spes mea in Deo est. 
Nolite sperare in iniguitate 

et rapinas nolite concupiscere. .. 


Dievas yra mano išsigelbėjimas ir garbė, 

mano stiprybės uola, mano užuovėja yra Dieve. 
Nepasitikėkite smurtu, 

nesudėkite tuščių vilčių į plėšikavimą. .. 

Vadinasi, Roma taip pat buvo rytinėse pamaldose. Įknibau į tekstą. 


Maras apniko Veneciją ISIO metais. 

Manyta, kad liga atkeliavo su Afrikos prieskonių laivu, nes pirmiau- 
sia susirgo gyvenusieji apie uostą, kur sustodavo visi prieskonių laivai. 

Venecijiečiai ne kartą buvo išgyvenę marą, bet juos iškart pagavo 
klaikas, kai mieste pasklido pirmosios žinios apie mirtį. 

Turtingieji, kurie turėjo vilas užmiestyje, pasitraukė tenai, dį- 
dysis Ticianas pabėgo į Padują, bet kiti gyventojai pasiliko mieste. 
Žmonės manė, kad marą Dievas siuntė kaip bausmę, kurios jie neiš- 
vengs pakeitę buvimo vietą. 

Miestiečiai vėl prisiminė senąjį paprotį nešioti kaukę. 

Kaip venecijietis aš taip pat įpratau nešioti kaukę ir tą dabar 
Kumlingėje papasakojau savo raštininkui, girtuokliui kunigui Kas- 
torui, taip pat paaiškinau, kam reikalingos kaukės. Veidas apsaugo- 
mas, dengiantis kauke. Lygiai taip pat mes elgiamės dabar, pasakiau 
raštininkui, kai jis labai stengėsi suprasti, ką turiu galvoje. Čiupau 
savo venecijietišką peilį su plačia ir plona plieno geležte. Mano raš- 
tininkas labai norėjo išeiti, bet liepiau jam pasilikti ir nusiraminti 
taip, kaip jis paprastai raminasi, nors žinojau, kad tada darbą teks 
atidėti kitai dienai. 

„Žiūrėk atidžiai, — pasakiau jam, — nes tokiai kaukei padirbti 
reikia įgudusios, bet lengvos rankos.“ 

Mano raštininkas Kastoras, įsitaisęs šalia, šniokštavo, šitaip tik- 
riausiai parodydamas nepaprastą susidomėjimą. 

Buvau perskyręs puslapius į octavo ir senio. Tuo peiliu su ilgu 
platgaliu perbraukiau per odą švelniai, kad neliktų žymių. 

Bet kai nykščiu ir smilium pertraukiau geležtę, ant pirštų liko 
smulkių odos trupinių. 

„Ne iš karto“, - pasakiau savo raštininkui. 

Perbraukiau penkis kartus geležte ir raidės, parašytos ant puikio- 

sios ožiuko odos, kiek pablanko. 

Dar dvidešimt sykių perbraukus pasidarė tokios blyškios, kad 
buvo matyti tik pakėlus puslapį prieš šviesą. 

„Toks šito rašto veidas“, — pasakiau savo raštininkui. 

„Ar dabar supranti, ką turiu galvoje?“ 

Jis atidžiai pasižiūrėjo į mane apsiblaususiomis akimis, apsilaižė 
lūpas, tada linktelėjo galvą du kartus ir dar dėl visa ko pasižiūrėjo į 
mane lyg kiek nusikaltęs. 

Venecijoje kaukės, kurias įprasta nešioti per linksmas šventes, 
maro metu dėvimos kasdien, taip pat juodi ilgi apsiaustai, kuriuos 
visi nusisiaučia, kai iš gatvės įeina vidun. 

Kai gatvėse pasirodė neštuvų, kuriuos tampė vyrai apsivilkę ap- 
siaustus su gobtuvais, o ant namų sienų ženklai, liudijantys apie 
mirusius maru, prasidėjo savotiška kaukių šventė. Per tą karnavalą 
visi stengėsi išvengti šokintojo — šventės kaltininko, bet niekas neži- 
nojo, kada jis išves už rankos. 


Linktelėjau galvą pats sau. Kelios eilutės Kastoro kodekso octavo — 
aštuonių puslapių tekste patvirtino mano išvadą, kad Martinas 
Aurelijus išpildė kardinolo Petručio valią. Pasakojime apie marą 
atsiradęs siužeto nukrypimas, kai rašoma, kaip peiliu skutamas 
pergamentas, skaitytojui tikriausiai turėjo sukelti klausimų. Vis 
dėlto tai perprato tik tie, kurie žinojo, ko ieškoti. 

Kai sutemo trumpa diena, buvau išvertęs ir perskaitęs tikrai 
sunkiai suprantamus kodekso puslapius. Rašysena buvo ne Kasto- 
ro, todėl neabejojau, kad jį parašė pats Martinas Aurelijus — taip pat 
kaip ir tą trumpą epizodą, kurį Romoje rodžiau Viktorui. Į tą trum- 
pą teksto ištrauką — 0ctav0 — nėriau vien impulso pagautas, juk žino- 
jau, kad joje nėra palimpsesto. Bet ji man keistai atskleidė, kad visi 
mano spėjimai buvo teisingi. Ir tai, kad siužeto nukrypimo vieta pa- 
rinkta labai išmoningai. Octavo pradžioje ir pabaigoje buvo pasako- 
jama apie marą Venecijoje. Tai apibrėžė octavo vietą veikale ir rodė, 
kad nutrūkusio siužeto gabalėlio turiu ieškoti Vatikano variante. 

Atitokau, kai Roma nustojo giedoti ir išgirdau tyliai dūžtant sti- 
klą. Pakilau nuo kėdės, akimis ieškodamas merginos tarp lenty- 
nų, pašaukiau vardu. 

Ji neatsiliepė. 

— Roma! Kur tu? 

Nieko nebuvo girdėti. Leidausi pro lentynas ten, kur paskuti- 
nį kartą girdėjau jos balsą. 

Tą akimirksnį pabudo nakties baimė, sakytum visą laiką glū- 
dėjusi pusiausnūda ir kažko laukusi. Pajutau piligrimą. 

Pašaukiau iš visos gerklės Romą vardu ir puoliau lėkti tarp 
lentynų tokiu greitumu, kad knygų nugarėlės tik šmėkščiojo pro 
šalį. 

"Tada pamačiau Romą. 

Kaip ir priimamojo kavinėje, ji stovėjo negirdėdama mano 
šūksmo, niūriai įsistebeilijusi prieš save. Pasirėmusi šluotos, atro- 
dė, susikaupusi kažką mąsto. 

Nustebau ir pagalvojau, kad jaudinausi tuščiai. Roma buvo 
sveika ir gyva. Atsidusau nusistebėjęs, kad išsigandau. Priėjau 
prie jos ir nedrąsiai paklausiau: 

— Roma, drauguže, ar viskas gerai? 

Ji net nepažvelgė į mane, tik trūktelėjo šluotos kotą, kaip tą- 
kart, kai pirmą kartą ją pamačiau. Stovėjo patempusi lūpą lyg 
įsižeidusi maža mergaitė, kurstanti širdy piktumą ir sykiu karšt- 
ligiškai rezganti keršto planą. 

Paskui ji vėl trūktelėjo šluotą, bet stipriau, pastūmė į priekį 
tartum supykusi. 

Tada vėl išgirdau tai, kas veikiausiai nutraukė Romos giesmę: 
sužvangėjo plačiu lanku ant grindų pasklisdamos stiklo šukės. 

Instinktyviai pasižiūrėjau į lubas, į vientisą kupolo žibinto 
langų ratą. Tą akimirką prisiminiau balandį, kuris, kaip koks 
vargšas orientacininkas, nerado išėjimo lauk. Priekaištavau sau, 
kad anksčiau nesupratau, 42ip paukštis atsidūrė viduje. 

Suvokiau, kad langas išdaužtas ne ką tik. Šukės ant grindų 
guli jau nuo vakar, bet Roma tik dabar šluodama jas užėjo. 

Ji suniurusi stumdė šluota stiklo šukes pirmyn atgal. Supra- 
tau, kad piligrimas mane aplenkė. 

Prisiminiau sesers Margaretos skausmingą šūktelėjimą: „Pen- 
kios knygos“ ir išplėstas akis, kai prieš pat prarasdama sąmonę ji 
suvokė, kas atsitiko. Knygų buvo ne tiek. Jų turėjo būti daugiau 
nei penkios. 

Piligrimas atsirado bibliotekoje pirma manęs. Pasiėmė sau tai, 
kas priklausė man, Pažaislio vienuolynui ir Vatikanui. 

Jis tiksliai apskaičiavo laiką. 

Įsibrovė į biblioteką pro kupolo žibinto langą tada, kai ant 
mano darbo stalo vienuolės iš archyvo ir rūsio saugyklų atnešė 
visas knygas ir Kastoro kodekso puslapius. 

Nenuostabu, kad čionykščio Kastoro kodekso varianto nebuvo. 

Mane nusmelkė kartus ir skausmingas nusivylimas. 

Kaip paguoda liko vienas kodekso octavo — aštuoni puslapiai, 
kurių po sunkia knygų krūva piligrimas nepastebėjo. 

Roma šiek tiek prasižiojusi tylomis stebeilijo į mane pro juo- 
dus, ant kaktos užkritusius plaukus. 

— Roma, kodėl vienuolės netikėtai susirgo? 

Bet Roma mano klausimo nesuprato ir, atrodė, susijaudino 
dėl to, kad nesuprato. 

Vėl prisiminiau keistai įremtą sesers Margaretos žvilgsnį, ir 
įtarumas, kurį jos akyse pamačiau, man draskė širdį. Paskutinė- 
mis sekundėmis, temstant sąmonei, sesuo Margareta viską supra- 
to. Puoliau į lauką. 

Sutikau būrelį klarisių, kurios, užsitraukusios gobtuvus ir nulen- 
kusios galvas, skubėjo į pamaldas. Pastebėjusios mane, bebalsiu susi- 
tarimu pasitraukė nuo apledėjusio tako į šoną lyg pulkelis paukščių. 

— Bažnyčioje prasideda pamaldos, malonėkite su mumis, — te- 
išgirdau iš po gobtuvų. Sutrikęs pažvelgiau joms pavymui, nes ką 

tik supratau kai ką svarbaus. Tai buvo susiję su visa vienuolija ir 
aš turėjau surasti abatę. 

Mečiausi tolyn ir nusileidau atšlaite iki šulinio, kurį mačiau 
prie ūkinių pastatų. Atidžiai žiūrėdamas, kur statau kojas, apėjau 
jį iš tos pusės, kur sniegas nebuvo išmintas. Atsargiai atsiklaupiau 
ir apžiūrėjau sušalusią žemę aplinkui. Sniegas buvo ištryptas, o 
naktį, nukritus temperatūrai, pėdsakai sušalo. Žymė po žymės 
apčiupinėjau visus apledėjusius įspaudus, iš kraštų aplūžinėjusius 
ir dabar,.dieną, pirštuose gurantį sniegą. Galų gale tarp vietomis 
kryžmai einančių pėdsakų radau tuos, kurių ieškojau. Užčiuo- 
piau vieną grublėtą sušalusį pėdsaką, paskui antrą. 

Sniege buvo kelioninių batų žymių — naktį sušalusių, paskui 
iš kraštų aptirpusių, bet vis dėlto pirštais apčiuopiamų. Mėginau 
įžiūrėti tai, ką aiškiai jaučiau švelniai braukdamas pirštais. 

Jau bėgdamas iš bibliotekos žinojau, kad rasiu tai — sniege 
atsispaudusių batų gamintojo pavadinimą CAMEL - tokį patį, 
kaip lede prie svečių namų. 

Atsistojęs apsižvalgiau aplinkui. Įsivaizdavau, kaip piligrimas 
įėjo į vienuolyno teritoriją, kaip naktį apsuko kiekvieną pasta- 
tą, apžiūrėjo, susidarydamas visa ko vaizdą, o paskui įgyvendino 
savo planą. 

Pastebėjau ir vieną pasikeitimą. Klarisių askezę trikdantis 
elektros kabelis buvo dingęs. Piligrimas juo pasinaudojo lipda- 
mas per mūrą naktį, kai visi vienuolyne miegojo. O tada užnuo- 
dijo šulinio vandenį. 

Tą akimirką niūriai suskambo vienuolyno varpas ir jo gaus- 
mas lėtai liejosi į vidinį kiemą, lyg banga išvilnijo iš tylos. Pasigir- 
do ošesys, kai siūbtelėjo varpo šerdis, trenkėsi į rūdą antrą kartą — 
ir aš viską supratau. Žiūrėjau į du sniege palei šulinį įsispaudusius 
pėdsakus. 

Niūrūs, vangūs varpų už mirusiąją dūžiai sruvo žiemos die- 
noje. Viena iš seserų išėjo. 

Roma išsigandusi išlėkė iš bibliotekos ir sustingusi, netvirtu 
žingsniu žengė į atšlaitę. Tarsi saugodamasi pasižiūrėjo į šulinį ir 
aplinkui. Iš pradžių stovėjo vietoje, bet galiausiai pradėjo nera- 
miai vaikščioti pirmyn atgal ir, niauriai gaudžiant Jono Delamar- 
so šiaurinio bokšto varpams, dairėsi lyg kažko ieškodama. 

Galiausiai siaubo ir mirties nuojautos kupinomis akimis, 
kliuvinėdama, metėsi manęs link. Pripuolusi prie manęs mėgino 
įsikabinti man po pažastim, po paltu. Knirkčiojo ir aimanavo, 
o galop, apsikabinusi ir tvirčiausiai surakinusi rankas, sustingo 
kaip statula. 

— Roma, daugiau nieko baisaus nenutiks. Būk gera, atsitrauk. 
Turime surasti abatę. 

Roma pradėjo drebėti kaip karštligės apimta. Didelės ašaros 
tekėjo ant surauktų lūpų. Ji dar labiau suspaudė mane, garsiai 
dejuodama. Atsargiai išsilaisvinau iš jos gniaužtų, bet ji įsikibo 
man į ranką. Buvo sunku taip įsikibus eiti, bet, matyt, jai darėsi 
ramiau tik laikantis manęs. 

Roma vedė mane pas abatę. Pakeliui svarsčiau, kuriai iš seserų 
skambina varpai. 

Priblokštos nelaimių, neturto seserys klarisės pavargusiais, 
susirūpinusiais veidais sėdėjo kapitulos salėje. Visa eilė pranciš- 
konių rudų abitų su baltais diržais tuščiame kabinete. 

Roma nėrė iš paskos į vidų ir užsiglaudė man už nugaros. Ne- 
sitikėjau, bet pirmiausia buvo kreiptasi į ją. 

— Roma, malonėk, — kinktelėjo durų link abatė. 

Roma droviai įsikibo mano rankovės, paskui riešo. Atsisukęs 
pasižiūrėjau į ją, bet į mano žvilgsnį ji neatsakė, o stebeilijo į grindis. 

— Gal ji galėtų pasilikti? 

Vienuolės tylėjo, tikriausiai laukė, kol Roma išeis, — nors pa- 
prašiau, kad leistų pasilikti, abatės nurodymas galiojo. 

Pasukau ranką taip, kad galėčiau suimti Romai plaštaką. Ji 
tebestovėjo nejudėdama, bet aš supratau, kad, dar sykį paraginta, 
mergina išeis. 

— Noriu, kad Roma pasiliktų. 

Pasigirdo šnaresys, abatei atsitiesiant kėdėje. Nelaukiau jos at- 
sakymo. 

— Roma bijo. Niekas iš mūsų jau nebegali garantuoti jos nei 
mūsų pačių saugumo. 

Sušnarėjo dar keli rudi klarisių abitai. 

— Turbūt suprantate, kad veikia piktos jėgos, — pridūriau tyliai. 

Tik po šių žodžių abatė pakėlė galvą ir pažvelgė į mane pro 
akinių stiklus. 

Iki tol žiūrėjo pro akinių viršų. 

— Pavadinote gana šiurpiai. Iš ryto dar būčiau palaikiusi jūsų 
žodžius nepagrįstais ir neteisingais, bet dabar, deja, turiu pasa- 
kyti, kad jūs teisus. Veikiausiai nė nenumanote, kokią reikšmę 
teikiu jūsų žodžiams. 

Paskui minutėlę pamąstė, pasižiūrėjo į rankas ant stalo ir ty- 
liai tarė: 

— O Roma gali pasilikti. 

"Tas susirinkimas buvo savotiškas Vatikano užsienio reikalų 
ministerijos posėdžio atitikmuo. Toliau buvo kalbama apie tą 
patį dalyką, rūpinamasi ir baiminamasi to paties, tik viskas buvo 
nuėję kiek toliau. „Suinteresuoti asmenys“, kuriuos per Vatikano 
susirinkimą minėjo Karlas da Valė, žengė dar vieną žingsnį - ir 
jo padariniai buvo baisūs. 

— Kam skambina varpai? — paklausiau abatės. 

Kambaryje įsivyravo tyla. Abatė persižegnojo. 

— Viešpats, pasiuntęs ligą, pasišaukė seserį Margaretą. Tą, ku- 
rią buvau paskyrusi jums į padėjėjas. Tą, kuri buvo atsakinga už 
bibliotekos pertvarkymą, kai baigėsi permainų ir išvarymo laikai. 
Tą, kuri įvykdė savo pareigą iki galo, kaip reikalavo pašaukimas. 
Jos mes netekome. 

Abatė ir seserys, kaip susitarusios, persižegnojo. Kambaryje 
vėl įsivyravo tyla ir aš svarsčiau, kaip išdėstyti seserims įtarimus 
apie užnuodytą šulinį. 

— Užjaučiu dėl netekties ir kartu noriu išreikšti susirūpinimą 
dėl dviejų seserų, kurios, girdėjau, taip pat atsidūrė ligoninėje. 
Tiesą sakant, aš susirūpinęs dėl visų vienuolyno gyventojų, nes, 
kiek žinau, daugumą kamuoja žarnyno liga, aišku, labiausiai vy- 
resnio amžiaus vienuoles. 

Abatė linktelėjo galvą. 

— Taip. Keistas atsitikimas. 

— Siūlau, jeigu įmanoma, daugiau negerti šulinio vandens ir 
nenaudoti jo valgiui ruošti. Turiu pamato įtarti, kad vanduo už- 
nuodytas. 

Abatė pašoko ranka griebdamasi krūtinės. 

— Užnuodytas, sakėte — užnuodytas? 

— Vanduo užnuodytas ir šis veiksmas nukreiptas prieš vienuo- 
liją, o per jį — prieš mano darbą. Vandenį užnuodijo pašalinis 
asmuo, naktį perlipęs per vienuolyno tvorą. Pėdsakai, kuriuos ra- 
dau, rodo, kad tas pats asmuo vaikščiojo aplink šulinį, o netikė- 
tai išplitusią ligos epidemiją galima paaiškinti tiktai užnuodijimu. 

Vienuolės už stalo pradėjo bruzdėti. Abatė krumpliais pabel- 
dė į stalą ir paprašė tylos. Aš tęsiau. 

— Tai, tas... smūgis. Juo tikriausiai siekiama paveikti vienuo- 
liją ir... įtariu, įbauginti... 

— Bet, Dieve šventas, kodėl, kodėl kažkas... —- netikėdama ap- 
sižvalgė abatė, — šitaip daro. Ir kas jis? 

— Gal papasakosiu apie savo tyrimą... aš mėginau atskleisti 
vieno rankraščio turinį, todėl šitai nutiko. 

— Ką norite pasakyti? — paklausė abatė. — Nei iš šio, nei iš to 
pradedate kalbėti apie savo darbą ir tyrimą, - nejau iš tiesų norite 
pasakyti, kad dėl kažkokio rankraščio galima užnuodyti vandenį 
ir... ir... Žudyti? 

— Reikalas tikrai... gal leistumėt papasakoti? 

Vienuolės už stalo tebebruzdėjo. Roma prisitraukė kėdę ar- 
čiau manęs ir įspraudė ranką man po pažastim. Viena iš seserų 
išlėkė iš kambario, užsiėmusi delnu burną. 

— Tekstas, kurio ieškau, paslėptas viename rankraštyje. Tiesą 
sakant, dviejose knygose. Viena iš tų knygų, nuo kurios pradėjau 
savo tyrimą ir laikoma Vatikane, priklauso Švedijos karalienės 


bibliotekos kolekcijai. 

Išplėtusios akis vienuolės žvalgėsi aplinkui, stengdamosi su- 
prasti chaotiškus įvykius aiškinantį mano pasakojimą. 

— Kas tai per rankraštis? Kas jame parašyta ir kodėl kažkas 
taip susidomėjęs? 

— Kaip tik šito išsiaiškinti čia atvažiavau. Viename iš šių rank- 
raščių — tame, kuris saugomas čia, Kaune, slypi visa ko raktas. 

— Jūs neatsakėte į mano klausimus, neatsakėte, kas jame rašo- 
ma ir kas jo autorius. 

— Ir negaliu atsakyti, nes rankraštis, kurį velionė sesuo Mar- 
gareta davė man tyrinėti, buvo pavogtas iš bibliotekos, kai kilo 
sumaištis dėl apsinuodijimo. 

Kapitulos salė sugaudė šurmuliu. Abatė per stalą pasilenkė 
arčiau manęs. 

Drabužio apykaklė veržė kaklą, akys buvo išplėstos. 

— Sakėte — buvo pavogtas! 

— Taip, didžioji dalis, išskyrus kelis pavienius puslapius. 

Abatė atrodė lyg po smūgio. Nepaisydama aplinkui siaučian- 
čio erzelio, purtė galvą pati sau viena. 

— Baisu, baisu, kokia nelaimė! 

Ji lėtai atsilošė kėdėje ir, atrodė, susikaupusi kažką mąsto. 
Paskui vėl pasilenkė, prisikišo prie pat manęs. 

— O kas tai padarė? Kas galėtų šitaip šaltakraujiškai žudyti ir vogti? 

— Vatikanas man išdėstė tiktai spėjimus — kaltininko aiškiai 
neįvardijo. Bet paprašė manęs vieno dalyko. Kad surasčiau vadi- 
namuosius Kauno puslapius ir perduočiau jiems duomenis, kas 
tuose puslapiuose rašoma, kol jų niekas nepagrobė. Paskiri pusla- 
piai, kuriuos radau, atskleidė man veikalo struktūrą, bet ieškojau 
ne jų. Kur jų ieškoti, aš nežinau. Net nežinau, ar jie buvo knygoje, 
kurią pavogė. 

Mano nuostabai, abatė visai nesutriko, išgirdusi, ko ieškau, o 
pasikvietė arčiau dvi vienuoles. Trumpai su jomis pasitarusi pik- 
tai paklausė manęs: 

— O kąji sakė? Tai gyvybiškai svarbu. Sesuo Margareta — ką ji 
sakė? Ji turėjo ką nors pasakyti. Dė/ šito dalyko! 

— Patarė paklausti sesers Joanos. 

— Sesers Joanos? 

— Taip, prieš prarasdama sąmonę pasakė, kad paklausčiau se- 
sers Joanos. 2 

Abatė nepatikliai išplėtė akis, paskui užsidengė veidą delnais. 

— Gerasis Dieve, sesuo Joana! Juk ji taip pat ligoninėje ir, sakė, 
merdi! Mes viską prarasim! 

Ir po akimirkos išblyškusi silpnu balsu pridūrė: 

— Kokia sumani ta tamsos jėga. 

Išgirdusi abatės žodžius Roma prapliupo verkti kaip mažas 
vaikas, atsitraukė nuo manęs, susigaužė užsidengusi delnais vei- 
dą ir užkaukė balsu taip, kad visa patalpa prisipildė jos riksmo, ir 
galop beviltiškai susmuko ant grindų. 

Abatė buvo teisi. Pasigailėjau, kad paprašiau leisti Romai pa- 
silikti. 

Sesuo Joana buvo raukšlėto veido, beveik devyniasdešimties 
metų ir be vienuolės abito, visai trumpais plaukais, tad jos beveik 
nebuvo matyti baltoje ligoninės lovoje. Gležna kaip paukštelis, 
susirietusi ji gulėjo su prijungta lašeline, jau gęstančia sąmone. 

Į palatą buvo leista užeiti tiktai mudviem su abate. Slaugė pa- 
siliko koridoriuje, už stiklinės pertvaros ir iš ten su nepasitikėji- 
mu atidžiai saugojo ligonę. 

— Jos negalima jaudinti, tad elkitės pagarbiai. Tik penkias mi- 
nutes, nė sekundės daugiau. Turite suprasti, kad ji kovoja dėl gy- 
vybės. Jos būklė rimta! 

Daviklis monitoriuje fiksavo gana tolygų pulsą. Bet sesers 
Joanos alsavimas buvo vos girdėti. 

Prieš pradedant klausinėti, abatė greitai išsiėmė Šv. Komuni- 
jos taurę, uždegė žvakę ant staliuko prie lovos ir ant staltiesės ša- 
lia išdėliojo Šv. Komunijos reikmenis. Palaimino duoną ir vyno 
šlakelį. 

Išgirdusi abatės balsą ir supratusi, kad ši rengiasi suteikti 
Šv. Komuniją, sesuo Joana truputį pramerkė akis. 

Vos pastebimai nusišypsojo. 

Abatė pamirkė duoną į vyną ir, nors sesuo Joana negirdėjo, 
greitosiomis sukalbėjo nuodėmių atleidimą, tada įkišo jai į be- 
dantę burną Ostijos paplotėlį. 

Paskui mikliai susirinko Šv. Komunijos reikmenis ir pasilen- 
kė prie pat sesers Joanos. 

— Seserie Joana, ar tu mane supranti, ar pažįsti mane? 

Sesuo Joana vos vos linktelėjo galvą ir aš pamačiau, kad ji, 
nors visai nusilpusi, akies kertele pažvelgė į abatę. 

— Noriu tavęs paklausti apie vienuolynui patikėtus raštus, ku- 
riuos saugome ir kurių šio pasaulio laikais niekam neatiduosime. 

Sesuo Joana nurijo seiles ir susikaupė, nes oda apie akis ma- 
žumėlę įsitempė. 

— Su manim atėjo raštų tyrinėtojas, bet jo nesibaimink ir atsa- 
kyk į mano klausimą. 

Monitoriuje buvo matyti, kad sesers Joanos pulsas šiek tiek 
padažnėjo. 

Linktelėjau galvą į ekraną, abatė suėmė sesers Joanos petį, 
paskui raminamai paplekšnojo. 

Ir mano pulsas tikriausiai padažnėjo, nes, išgirdus abatės žo- 
džius, kankinančios abejonės išsisklaidė. Kauno puslapiai dar te- 
bebuvo saugomi vienuolyne. Jie buvo išplėšti iš originalo jau prieš 
kelis dešimtmečius ir vagis, pasiglemžęs knygą, jų neturėjo. 

Abatė pasilenkė prie pat sesers Joanos beplaukės galvos. 

— Mums patikėti raštai turi didelę vertę ir aš žinau, kad juos 
saugo tik dvi iš seserų, kaip rodo mūsų vienuolijos įstatai. Jei esi 
viena iš patikėtinių, pasakyk, kur laikomi mums perduoti vidur- 
amžių raštai? 

Sesuo Joana lėtai atsimerkė ir aš pamačiau nepatiklų apsi- 
blaususių akių žvilgsnį. Ji pamaži pakreipė akis į abatę, paskui 
į mane ir vėl lėtai jas užmerkė, šitaip išsklaidydama mūsų viltis 
sužinoti, kur laikomi puslapiai. 

Abatė apsilaižė lūpas, tyliai kostelėjo ir prisikišo prie pat se- 
sers Joanos ausies. 

— Mūsų Viešpaties vardu prašau tavęs, nes reikalas svarbus: 
pasakyk, kas juose rašoma, nes tu tai žinai. 

Tardama tuos žodžius abatė čiupo mane už rankovės ir ryž- 
tingai, su nemoteriška jėga patraukė prie pat lovos. 

Kai sesuo Joana pamaži pravėrė lūpas, abatė suėmė mane už 
peties, trūktelėjo dar arčiau, ir aš pasilenkiau prie pat sesers Joa- 
nos veido. 

Senutės alsavimo beveik nebuvo girdėti, tik tarpais jaučiau 
kiek šiltesnį dvelktelėjimą prie ausies. Ji jau nebeturėjo būdingo 
odos ir plaukų kvapo, kaip visi. Dingtelėjo, kad sesuo Joana gy- 
vena paskutines valandas. 

Tada išgirdau gargtelėjimą, — senutė atsikrenkštė. 

Paskui ne balsu, bet šnibždomis ištarė: 

— Omnes hbabentes nihil possidentes. .. 
„Nieko neturintieji turi viską...“ 

Sesuo Joana giliai įkvėpė ir nurijo seiles. Abarė suvilgė Šv. Ko- 
munijos staltiesėlę vandens stiklinėje ir atsargiai priglaudė prie 
sesers Joanos lūpų. Susirūpinusi slaugė įžengė į palatą, bet aba- 
tė ryžtingu rankos mostu ją sustabdė. Kita ranka vėl trūktelėjo 
mane prie sesers Joanos. 

— Tantum scimus, guantum memoria tenemus. 
„Žinome tiek, kiek prisimename“ 

Sesers Joanos pulsas padažnėjo. Ji rijo seiles ir lėtai mirksėjo 
akimis. 

Slaugė žengė prie lovos ir linktelėjo mums abiem, parodyda- 
ma, kad laikas išeiti. Abatė nusilenkė ir ėmė rinkti Šv. Komunijos 
reikmenis. 

Slaugė mėgino priglausti vandens stiklinę seseriai Joanai prie 
lūpų, bet ji staiga nusuko galvą į šoną ir vienu atsikvėpimu išbėrė: 

—... dėl tavęs paties klaidinau tave. Nė vienas mirtingasis nėra 
tiek doras, kad patektų į namus, kuriuos matei. Jie tiems, kurie 
šventi... Ten nėra saulės, mėnulio, nei dienos... 

Staigiai pasilenkiau prie senutės. Slaugė sulaikė mane, mėgi- 
no nuvesti į šalį. 

— Malonėkite, jūs turite išeiti, sesuo Joana... 

Žiūrėjau į senos vienuolės veidą. Jos krauju pasruvusias akis 
užplūdo ašaros, baltymai skendėjo jose. Bet aš neklydau. Ji ati- 
džiai žiūrėjo į mane, laukdama kažkokio ženklo. 

Lėtai užsimerkiau lyg užverdamas jos žodžius atminty. 

Ji suprato. į 

—... Ateik, parodysiu tau... šito nė vienas žmogus nėra matęs. 
Yra amžinasis pasaulis, didelis, bekraštis. Jo didumo nė viena ange- 
lų karta nepažino... Angelų akys jo nematė, širdys nesuprato ir jis 
neturi vardo. 

Šnabždomis tariami žodžiai darėsi neaiškūs, kai kurių visai 
nesupratau. 

Silpnas alsavimas tarpais nustelbdavo žodžius. 

Akimis vėl parodžiau, kad suprantu. 

— Prašau! — pabrėžtinai tarė slaugė ir stipriau suspaudė mano 
ranką. 

Pasilenkęs žiūrėjau tiesiai į sesers Joanos veidą. 

— Būk atidus, išgirdai viską. Pakelk akis ir pamatysi debesį, jis 
švytės, jį sups žvaigždės. Pirmoji žvaigždė bus tavoji. 

Ir atsikvėpdama galiausiai ištarė: 

— Pirma ir paskutinė raidė parašyta. 

Bet ar ji iš tiesų taip pasakė, nebuvau tikras, nes žodžių gerai 
negirdėjau, jie buvo tylesni už šnabždesį — vien dvelksmas, judi- 
nant liežuvį. 

Sesuo Joana užmerkė akis ir nusuko galvą. Ji pasakė tai, ką 
norėjo. 

— Bijau, kad pralaimėjome kovą, — tarė abatė, kai ėjome ligo- 
ninės koridoriumi. — Jeigu gerai išgirdau, pirmieji sesers Joanos 
žodžiai buvo... na, paprasčiausias pranciškonų ordino devizas, o 
paskui... tikras Romos Šventojo Sosto pašlovinimas. Paskutinius 
žodžius laikau prisipažinimu, kad jėgos ribotos ir menkos. Deja, 
pabaigos visai nesupratau. Ar jūs supratote? 

Sustojau ir pažvelgiau į abatę. Papurčiau galvą. 

Ji ramiai žiūrėjo į mane. Akys neišdavė jaudulio ar nusivyli- 
mo dėl to, kad nepasisekė. 

— Ut desint vires, tamen est laudanda voluntas, — atsakiau. 

„Nors ir trūksta jėgų, bet noras pagirtinas.“ 

Vienas abatės antakis mažumėlę kilstelėjo. 

— Kaip tik taip, jūsų posakis labai tinkamas. Jei neprieštarau- 
site, pasiliksiu pas seserį Joaną. Matote, kad jos laikas baigiasi. 

Linktelėjau galvą. Abatė kiek paabejojo, tada prabilo. 

— Dalis jūsų tyrimo objekto, — turiu galvoje šitą viduramžių 
rankraštį, — priskiriami prie vadinamųjų apokrifų. Oficialiai jo 
nėra ir, tiesą sakant, tai, kad trečio dešimtmečio pabaigoje jis 
buvo surastas — grynas atsitiktinumas. Bet kartoju: oficialiai jo 
nėra. 

Nekantraudama ir nepatenkinta ji dairėsi aplinkui, niekur 
nesustodama žvilgsniu. 

— Tvarkyti ir saugoti raštus ir visą su jais susijusią informaciją 
Pažaislio vienuolyne patikima dviem ir tik dviem seserims. Jos 
žino viena apie kitą, bet daugiau niekas, — pabrėžiu, net aš, — ne- 
žino, kas jos tokios. Vienai mirus, antroji turi perduoti informaci- 
ją pasirinktai seseriai. Tokia tvarka veiksminga. Kai ėjome lanky- 
ti Joanos, maniau, kad ji viena iš tų, kurios saugojo paslaptį, bet 
matau, kad klydau. Jųdviejų su seserim Margareta išėjimas drau- 
ge būtų tikrai pražūtingas. Tikiuosi suprantate, ką turiu galvoje. 
Veikimo modelis nenumato iškart dviejų mirties atvejų. 

Abatė žiūrėjo į mane lyg sunkios naštos slegiama ir laukė, kol 
išeisiu. 

— Turbūt dar susitiksime, nes noriu iki galo ištirti tai, ką galiu. 

Abatė metė į mane žvilgsnį. 

— Taip, juk jūs nebaigėte tyrimo. 

Išsiskyrėme ir aš pro duris išėjau į tamsą. Svarsčiau, ar abatė 
tikrai išvertė paskutinius sesers Joanos žodžius paraidžiui, ar iš- 

girdo juose tai, ką aš išgirdau: aiškų ir tikslingą nurodymą, kaip 

eiti į priekį, sprendžiant bylą, kurios svarbiausių dokumentų nu. 

silpusi vienuolė nei man, nei abatei net prieš mirtį neatskleidė. 
Šitą vienuoliją piligrimas per prastai įvertino. 

Sėdėjau bibliotekoje ir verčiau Kastoro tekstą. Tai buvo pasku- 
tiniai puslapiai, pasakojantys apie maro išplitimą. Sugrįžęs iš li- 
goninės į vienuolyną, neužmigau visą naktį, mąsčiau apie tai, ką 
pasakė sesuo Joana. Veikiausiai girdėjau paskutinius žodžius, su- 
sijusius su jos uždaviniu, jeigu per naktį abatė neišgirdo daugiau. 

Mirštančios vienuolės žodžius buvo sunku suprasti. Beviltiš- 
kai mėginau išgliaudyti jos mintį apie neva matytus, bet mirtin- 
gajam nepasiekiamus namus. Sukau galvą, kodėl ji galiausiai pa- 
minėjo pirmąją žvaigždę, kuri, pasak jos, bus mano. 

Vis dėlto per ilgas tamsios nakties valandas nieko neišspren- 
džiau. 

Naktį tikėjausi išgirsti duslius varpus už mirusiąją, bet neiš- 
girdau. Iš ryto nuėjau į kavinę ir, blykštant dienai, sužibo šiokia 
tokia viltis. Nudūlinau į biblioteką ir ėmiausi darbo. 

Pašokau, kai trinktelėjo durys. Aidas aukštoje patalpoje skli- 
do ilgai. Sakytum vienuolyno nebūtų ištikusi jokia tragedija, jau- 
na novicija įpuolė plastėdama abitu ir prilėkė prie mano stalo 
lengvai kaip elfė, tai būdinga tik jaunystei. Vienuolė įskriejo kiek 
per greitai ir turėjo sulėtinti žingsnį, kad neatsitrenktų į stalą. 
Vienuolija buvo nustačiusi apribojimus tokioms situacijoms, to- 
dėl novicija, kaip kiekviena jauna moteris, šūktelėjo: 


— Uf, per greitai! 

Ji neslėpė geros nuotaikos, akyse šmėstelėjo beveik pašaipus 
linksmumas. 

— Turėtumėt nueiti į kontorą. Jums skambina. 

Perėjau per kiemą. Vienuolyno gyventojų nebuvo matyti. 
Skambino Kata. 

— Johanai! Dievas vis dėlto galingas — tu gyvas! Maniau, kad 
po savaitės moterų pilnuose namuose iš tavęs nieko neliks. 

— Ne nuo manęs, o nuo kitų tai priklauso. 

— Johanai, ką tai reiškia? 

— Papasakosiu, kai susitiksim. Iš kur skambini? 

— Tiesą sakant, aš dar Kaune dėl Viktoro mašinos. Kai tave 
palikom, į mus atsitrenkė įžūlus taksistas. Jie čia tikri analtabe- 
tai, jeigu kalbėsime apie eismo taisykles ir jų laikymąsi. Laimei, 
Viktoras pats vairavo, — nes niekada nebūtų man atleidęs, jei bū- 
čiau vairavusi aš. Net mechaniką Kaune sunku surasti, bet toks 
Stanislavas pažadėjo suremontuoti. Na, ir dirbtuvė — būtum ma- 
tęs, — kaip iš Kaurismekio filmo. Beje, tas Stanislavas ant galinės 
citroeno sėdynės rado tavo mobilųjį. 

Pasakiau, kad man reikėjo telefono, palikęs jį jaučiausi visiš- 
kai atskirtas nuo išorinio pasaulio. Išgirdus Katos balsą, nerimas 
išsisklaidė, ir aš supratau, kad kamavausi labiau, nei pats sau pri- 
sipažinau. 

— Kur Viktoras? — paklausiau Katos. 

— Suomijoje. Juk prisimeni, kad Viktoras baigė darbą Romoje, 
todėl turime daugiau laisvų dienų. Bet to, ką planavom nuveikti 
Kaune, palikę tave Pažaislyje, turėjom atsisakyti. Viktorą pakvie- 
tė į Suomiją. Kažkokiu darbo reikalu, — ir vėl. 

Girdėdamas Katos balsą aš duste dusau. 

— Kata, noriu tave pamatyti, noriu susitikti. 

Kata ilgai juokėsi. 

— Ak, Darling, kvaily nuostabusis, nejau manei, kad skambi- 
nu tik norėdama papasakoti, kas nutiko citroenui? 

Sugrįžau į biblioteką. Po pokalbio su Kata diena nušvito ir aš 
atlėgusia širdimi sėdau prie darbo stalo. Žinia iš išorinio pasau- 
lio man atrodė kaip iš kitos realybės. Smagus ilgai stebeilijau į 
savo popierius, iki ėmiausi cecidijų rašalo išgraužiotų pergamen- 
to puslapių. 

Neišgirdau, kada atėjo Roma. Iš pradžių tyliai sužvangėjo stik- 
las ir aš, aišku, pašokęs ant kojų nužvelgiau visą kupolo žibintą, bet 
nurimau, nes tą akimirką pamačiau Romą bibliotekos koridoriuje. 

Pasilenkusi prie šukių, Roma šlavė jas nedideliu šepečiu. Ji 
buvo atėjusi užbaigti darbo. 

Ir kaip papratusi toliau giedojo tą pačią psalmę: 


In Deo salutare meum et gloria mea 
Deus auxilii mei et spes mea in Deo est. 
Nolite sperare in iniguitate 

et rapinas nolite concupiscere. .. 


Kaip ir anksčiau, ji giedojo tiksliai žodis į žodį. Nuėjęs artinausi 
atsargiai, nes jos jaudinimasis kapitulos salėje draskyte draskė širdį. 
— Vakar buvau nuėjęs aplankyti sesers Joanos. 

Roma liovėsi šluoti, atsitiesė, pasižiūrėjo į mane baltu kaip 

popierius veidu ir lėtai nulenkė galvą. 
— Ar sesuo Joana mirs? 

— Ji buvo labai silpna. Gal jau nepajėgs pasitaisyti. 

Roma ilgai stovėjo nejudėdama. Skruostais ritosi didelės aša- 
ros. Ji nulenkė galvą ir baikščiai ištiesė ranką. Suėmęs palaikiau 
jos nedidelį delną. Kelios ilgų tamsių plaukų sruogelės užkrito 
ant akių, prikibo prie blakstienų. Ilgai truko, kol jas nusibraukė. 
Ji tylomis dėbsojo prieš save rūškanu veidu, kaip anksčiau, kai 
kas nors slėgė širdį. 

Nuo bibliotekos lubų krito švelni šviesa, tvyrojo mirtina tyla. 
Žiūrėdamas į Romą, prisiminiau sesers Joanos veidą. Tikriausiai 


285 


mergina buvo labai prisirišusi prie tos senutės. Ligoninėje sesers 
Joanos kūnas atrodė susitraukęs kaip paukštelio. Trūksmingai 
dėstydama mintis, ji atsimerkė ir pažvelgė tiesiai man į veidą, ti- 
kėdamasi kokio ženklo, kad įsiminiau jos žodžius. Jos žvilgsnis 
nedavė man ramybės visą naktį. 

Tą pat akimirką aš suvokiau, kad senutė tikėjosi ne to. Sesuo 
Joana norėjo, kad suprasčiau! 

Smarkiai krūptelėjau. Roma tai pastebėjo ir kiek nusigandusi 
greit atšoko atatupsta. 

Suvokiau visų tos senutės, artėjančios prie mirties, išmintingų 
užuominų esmę. 

Omnes babentes nibil possidentes. .. 

„Roma — Kristaus dovana!“ 

Drebėjau iš susijaudinimo, mėginau nusiraminti ir virpan- 
čiom rankom padėjau Romai surinkti nuo grindų visas stiklo šu- 
kes. Sušlavėme ir pažirusias po lentyna. 

— Kur jas neši? 

Roma tik linktelėjo bibliotekos fasadinės sienos pusėn, kur 
visada valydama apsisukdavo ir kibire išplaudavo šluotą. Abudu 
pasukome į bibliotekos koridorių. 

— Sesuo Joana labai sena. Tokio amžiaus žmogui sirgti pavo- 
jinga. Tikėkimės, kad ji pasveiks. 

Roma nė nepažvelgė į mane, bet pastebėjau, kad po mano žo- 
džių jai šiek tiek palengvėjo. 

Galvoje sukosi tai, ką patyriau ir sužinojau naktį. Prisiminiau 
dviprasmiškus ir nesuprantamus sesers Joanos žodžius. Pradėjau 
juos niūniuoti. Mėginau sugauti motyvą, net ne vieną, ir taikiau 
lotyniškus žodžius: 

— In Deo salutare meum et gloria mea. 

Roma pažvelgė į mane ir aš pamačiau, kad jos akys pasikeitė. 
Daugiau pagiedoti nespėjau, nes Roma užbaigė pirmąjį psalmės 
posmą: 

— Deus auxilii mei et spes mea in Deo est. 

Paskui tyliai, eidamas greta, pradėjau niūniuoti sesers Joanos 
žodžius: 

— ... dėl tavęs paklaidinau tave. Nė vienas mirtingasis nėra tiek 
doras, kad patektų į namus, kuriuos matei. Jie tiems, kurie šventi. .. 
Ten nėra saulės, mėnulio nei dienos... 

Atsargiai suvertėm šukes į kibirą prie bibliotekos fasadinės 
sienos. Tada pasižiūrėjau Romai į veidą. Ji nudūrė akis. 

— Tikiu, kad sesuo Joana pasitaisys. Tu neliksi viena. 

Roma ilgai stovėjo nuleidusi galvą. Paskui linktelėjo, bet vei- 
do nemačiau — tik juodi plaukai krestelėjo. 

Nenumaniau, ar ji suprato mano žodžius. 

Sėdau dirbti. Beveik visą vertimą rašiau apimtas tokios nuo- 
taikos, kad net varpai už mirusiąją nebūtų manęs išjudinę. Bet 
smarkiai krūptelėjau, kai skambiai bibliotekos skliautuose suai- 
dėjo sielą glostantis, tyras merginos balsas: 

— Yra amžinasis pasaulis, didelis, bekraštis. Jo didumo nė viena 
angelų karta nepažino... Angelų akys jo nematė, širdys nesuprato ir 
jis neturi vardo. 

Vien balsas buvo tarsi Kristaus dovana. Ta skambi giesmė, 
kuri pakilo iki lubų ir pasikartojo aidu, tarsi ne vienai, o kelioms 
merginoms giedant. Tai buvo galima pavadinti Kristaus dovana. 

Bet ne tai sesuo Joana turėjo galvoje ir ne tai buvo pačios Ro- 
mos minėta Kristaus dovana. 

Kristus buvo apdovanojęs Romą beribe, eidetiška atmintimi. 

Nes omnes hbabentes nibil possidentes, kaip sakė sesuo Joana, 
tantum scimus, guantum memoria tenemus. 

Skliautuose aidėjo didžiausia bibliotekos brangenybė. 

Kauno puslapiai. 

Jau buvau pabaigęs darbą. Vosijaus sąraše su medine nugarėle ra- 
dau daugiau savo disertacijos šaltinių, nei tikėjausi, bibliotekoje 
peržiūrėjau ir visus kitus veikalus, susijusius su karaliene Kristina. 
Bet svarbiausia, kad išverčiau aštuonis vienuolio Kastoro Dvipu- 
sio užrašų puslapius, kurių nebuvo Vatikano archyvų egzemplio- 
riuje, ir savo rankose jau turėjau labai keistą brangenybę, kurios 
parvežti mane išsiuntė Vatikanas. 

Bet apie tai niekam neužsiminiau. Savo sugebėjimus piligri- 
mas demonstravo labai įtikinamai. 

Baiminausi dėl Romos. 

Ne kartą prisiminiau piligrimo pagrobtą Kastoro kodekso va- 
riantą. Ar ilgai suinteresuotasis asmuo nesusigaudys, kad knygoje 
trūksta jo ieškomų puslapių. Šiaip ar taip, veikalo tyrinėjimas ir 
vertimas užtruks ne vieną savaitę, gal net mėnesį. 

Ar tada sulauksiu dar vieno smūgio? Kam jis bus suduotas ir 
kaip? Ir ar toks bauginimas turi kokią prasmę, jeigu niekas vie- 
nuolyne nežino, kur tie puslapiai. 

Antra vertus, aklas teroras kaip tik šitoks ir būna. Aš buvau 
šantažuojamas teroru. 

Turėjau taip pat sau pripažinti, kad elgiausi begėdiškai gudriai, 
paakindamas Romą giedoti ir šitaip atskleisti paslaptį. Širdyje ko- 
vojau pats su savimi, nenorėdamas to poelgio vadinti apgaule. 

Šiek tiek palengvėjo supratus, kad gerokai aplenkiau piligrimą. 


Buvau susitaręs išvykti iš Pažaislio rytojaus dieną. Kata pažadė- 
jo nuvežti mane į Kauną. Prieš tai norėjau susitikti su abate, nes 
graužė rūpestis dėl vienuolių saugumo. Nuėjau į vienuolyno kon- 
torą ir paprašiau audiencijos pas abatę. Ji buvo užsiėmusi, todėl 
tuo tarpu užsukau į priimamąjį išsiųsti laiško. Siunčiau jį pats 
sau į Vatikaną — Poste restante, iki pareikalavimo, ir galėjau tik ti- 
kėtis, kad pats jį pasiimsiu. Tai buvo kuklus nedidelis kartoninis 
vokas, bet reikėjo jį apsaugoti nuo grėsmių, iškylančių tūkstan- 
čiams panašių anonimiškų siuntinių, kurie keliauja per Europą. 
Laiško turinys taip pat buvo paprastas — vienas CD diskelis kar- 
toniniame dėkle. Bet CD diskelio turinys buvo neįprastas. Tai 
buvo kas kita. Laiko prieštarą aš tikrai atradau — teksto turinys 
nebuvo atskleistas, jį slėpė laiko uždanga. 

Ne aš rašiau kodeksą ir ne mano draugas prieš penkis šim- 
tus metų — į girtuoklystę linkęs kunigo raštininkas iš Kumlingės. 
Originalaus teksto autorius buvo ne tik užrašinėtojas, kaip aš ir 
mano draugas Kastoras. 

Jis buvo kūrėjas. Žengiau į pastatą, kurio niūriame ir šaltame 
prieškambaryje pirmą kartą atsidūriau prieš keletą dienų. Vie- 
nuolė, kuri tada nuvedė pas seserį Margaretą, ir dabar mane pa- 
sitiko, ir pranešė abatei. 

Kopdamas nuvaikščiotais laiptais į antrą aukštą, išgirdau gar- 
są, kurio bailiai tikėjausi išsilenksiąs. Tas garsas atrodė kaip pir- 
mykštis, pliūpsniais kylantis iš planetos gelmių, kaip tolimas že- 
mės ir perdirbtos rūdos aidas. 

Skambėjo varpai už seserį Joaną. 

Abatė išblyškusi stovėjo prie stalo, kai įžengiau į kabinetą. Du 
kartus persižegnojo ir nusisuko. Tada nuleido galvą, susikaupusi 
klausėsi varpų gausmo ir sunkiai dūsavo lyg traukdama savin orą. 
Galų gale bejėgiškai pakėlė galvą ir pasižiūrėjo į mane. 

— Antrą kartą įžengėte į mano kabinetą ir abu kartus per jūsų 
apsilankymą skambėjo varpai už mirusiąją. Ką turėčiau apie tai 
manyti? 

Abatė pasirėmė stalo ir susimąsčiusi ėmė kandžioti lūpą. Jos 
kakta buvo labai aukšta, tamsios akys skvarbios, o nosis ir burna 
tartum sukritusios į veido apačią. Per vidurį lūpos buvo suspaus- 
tos, todėl prie kampučių atrodė storesnės. Dėl tokios lūpų formos 
ir subliuškusių skruostų abatė atrodė nepatenkinta ir prieštariai 
nusiteikusi.. 

— Rytoj aš išvažiuoju. 

— Vadinasi, baigėte tyrimą? 

— Taip, beveik. Dėkoju už suteiktą galimybę dirbti vienuoly- 
no bibliotekoje ir atrinktą medžiagą. 

— Bet per ją ištiko daug nelaimių. 

— Galbūt, bet tai tikrai priklauso ne nuo jūsų. 

— Tikrai, jei ne jūsų darbas, šių liūdnų dalykų tikriausiai ne- 
būtume patyrusios. 

Abatė klausėsi varpų gaudimo. Jis be atvangos kartojosi at- 
simušdamas nuo vienuolyno sienų. Abatė lenkė galvą kaip sun- 
kios naštos slegiama. Po kiekvieno varpo dūžio sunkulys jai ant 
pečių tartum išaugdavo. Senos ir silpnos sesers Joanos išėjimas 
buvo ganėtinai skausmingas, ir mano žodžiai abatei tikriausiai 
atrodė tušti. 

— Dėl ko iš tikrųjų norėjote su manim susitikti? 

— Norėjau paklausti, ar... velionė sesuo Joana daugiau nieko 
nepasakė, kai išėjau? 

Abatė persižegnojo. 

— Ne. Velionė sesuo Joana jums išėjus nieko nepasakė. 

Abatė žiūrėjo pro langą išsikankinusi, lyg verste verčiama nu- 
sikratyti įprasto dalykiškumo. 

Mane nukrėtė drebulys. Neabejojau, kad paslaptį žino jau 
tiktai Roma. 

Svarsčiau, kuri iš senųjų vienuolių pasirinko ją, nes, viena ver- 
tus, toks pasirinkimas buvo rizikingas, antra vertus - genialus. 

Aš pašiurpau. Juk dabar antrasis buvau aš! Roma pasirinko 
mane! Galima sakyti, netyčia, ji patikėjo dešimtmečius saugotą 
paslaptį man. 

O jeigu, be mūsų, daugiau niekas nežino? Man atrodė, kad 
pasirinkdama mane ji labai suklydo. Jeigu man kas nors nutiks, 
viskas prapuls. Kas perpras Romos paslaprį? Kas klausysis jos 
nuostabios giesmės? 

Ant sienos tiksėjo laikrodis. 

— Dviejų senų vienuolių mirtis mane labai slegia, - pasakiau 
abatei. - Baiminuosi dėl kitų vienuolyno gyventojų, nes neaišku, 
kokių užmačių turi tas nežinomas užpuolikas. 

Aš taip ilgai tylėjau mėgindamas sutelkti mintis, kad abatė 
bemaž negirdimai, bet paprastai paklausė: 

— Ką iš tiesų norite pasakyti? 

— Noriu pasakyti, kad Pažaislis bus terorizuojamas tik kurį 
laiką. Teroru siekiama paralyžiuoti vienuolyną, priversti parodyti 
tai, ko ieškoma, ir galiausiai turbūt pražudyti mane. 

Spoksojau į akmeninę grindų dangą. Abatės drabužis sušnarėjo. 

— Jeigu per mėnesį sugrįš iš Vatikano „Iki pareikalavimo“ man 
išsiųstas laiškas, kurio siuntėja nurodyta jūs, tai... žinokite, kad 
man nepavyko įvykdyti Vatikano skirtos užduoties. Tokiu atveju 
prašau jūsų pranešti apie tai Vatikano užsienio reikalų ministeri- 
jai — turi sužinoti Enijas Skaltaris arba Karlas da Valė. Įpareigoju 
jus ištirti laiško turinį ir elgtis savo nuožiūra. 

Abatė apstulbusi žiūrėjo į mane ir lyg ketino kažko klausti, 
ber galiausiai tiktai nuleido akis ir papurtė galvą. 

Ilgai tylėjau apmąstydamas tolesnius žodžius. Buvo baisu vis- 
ką prarasti. 

Dvejojau, bet norėjau patikėti abatei ir savo susirūpinimą dėl 
Romos. 


291 


Našra, kurią mergina man ant pečių užkrovė, buvo sunki. 

— Neabejoju, kad piktos jėgos dar tarp mūsų ir, kaip matėte, 
sėja aplinkui pražūtį ir mirtį. Nesaugu visiems. Man išvykus tik- 
riausiai viskas pasikeis, bet vis dėlto ypač saugokite Romą. 

Abatei nė raumuo nevirptelėjo klausantis, ji vis atsidusdavo 
purtydama galvą, o paskui pasakė: 

— Gerai, saugosiu ją. 

Kai išėjau į lauką, temo popietė. Tolimi ir blausūs Kauno 
žiburiai dažė debesis švelniu raudoniu. Vienuolyno kieme buvo 
tamsu, mažuose bibliotekos rūsio langeliuose žibėjo švieselės. Už- 
ėjau į biblioteką ir pasukau į pastato sparną, prie laiptų, vedančių 
į konservavimo ir knygrišyklos patalpas. 

Turėjau planą. 


Auštant rytui sunkūs Pažaislio vartai subildėjo man už nugaros. 
Už jų paliko c/austrum — uždaras vienuolyno pasaulis. 

Galų gale susitikau su Kata. Sėdėjo prie Viktoro citroeno vai- 
ro ir ištempusi kaklą žiūrėjo, kada atidaryti automobilio dureles. 
Slidinėjau pernakt apledėjusiu kiemu, veidą tvilkčiojo ryto migla, 
beržuose veriamai karksėjo kuosos. 

Žiūrėjau į Karą, jos gražias, kiek įkypas akis, ilgus plaukus, 
užkritusius ant peties. Žiūrėjau į kitą pasaulį, juslių galios pasaulį. 
Žiūrėjau nuo vartų, už kurių ta juslių galia buvo uoliai raunama. 

— Johanai, žmogau, lipk į mašiną. Ir kaip tos Kristaus sužadė- 
tinės su tavim iš tiesų elgėsi? Ar bent gaudavai pavalgyti? Pama- 
niau — gal važiuojam kur nors papusryčiauti. 

Įlipęs į mašiną, uždariau dureles ir pažvelgiau į Pažaislio mū- 
rus ir virš jų iškilusį kupolą. Būrys kuosų suko vėjyje ratus apie 
kryžių. 

Katos lūpose žaidė šelmiška šypsena. 

— Taip greitai pasiilgai? 
— Ne, Kata, nepasiilgau. 


292 


Po tų įvykių mane staiga perėmė jausmų audra ir aš karštai 
apkabinau Karą. Ji suėmė man veidą delnais ir stipriai, rimtai, so- 
driai ėmė bučiuoti mane. 

Galiausiai atstūmė nuo savęs. 

— Johanai. 

Ji žiūrėjo į mane tiriamai, susirūpinusiu ir rimtu žvilgsniu. 

— Dabar papasakok, kaip su tavim toje uždaroje vienuolijoje 
elgėsi, nes matau, kad reikalai vėl pašlijo. Kas už tų mūrų iš tiesų 
nutiko? 

Kata užvedė variklį ir mes pajudėjome. 

— Juk jos nebuvo piktos? Juk tu kaip kozirį turėjai Vatikano re- 
komendaciją? 

— Reikėtų sakyti ne piktos, o santūrios ir įtarios. Tiesa, abatė 
manęs tiesiog negalėjo pakęsti. Gelbėjo tik Vatikano rekomen- 
dacija. 

Kata linktelėjo galvą. 

— Na, neužmiršk, kad esi vyras ir kitais atžvilgiais visiškai sve- 
timas. Bet tikriausiai darbą atlikai? 

— Jos leido man naudotis knygomis, Kata. Nepasitikėjo, bet 
vis dėlto leido. Tiesa, padariniai buvo labai skaudūs. 

— Tikrai? 

— Svarbiausią veikalą pavogė... nutiko ir kitokių labai liūdnų 
dalykų. 

Kata sutrikusi pasižiūrėjo į mane, paskui į vairą priešais, pas- 
kui vėl į mane. 

— Iš tikrųjų? 

— Žiaurus, brutalus išpuolis. Manau, norėta sukelti suirutę, 
kad vienuolės atskleistų, ką žino. Aš būčiau gavęs trūkstamus 
kodekso puslapius, o paskui juos būtų pasigrobęs tas, kuris su- 
rengė išpuolį. Tai buvo tas pats žmogus, kuris pavogė puslapius 
Romoje. 

Kata nepatikliai pasižiūrėjo į mane. 

Stebėjau liūdną kraštovaizdį. Tvyrojo rūkas, Pažaislis, kurį 
palikome, atrodė pilkas, beveik nematerialus. Paskui tyliai pri- 
dūriau: 

— Dvi pagyvenusios vienuolės mirė, nes piligrimas atsekė ma- 
ne nuo Romos ir užnuodijo vienuolyno vandenį. 

— O, Viešpatie! Johanai! Tai tikrai baisu! 

Kata pasuko į šalikelę ir sustojo. Priblokšta įsistebeilijo į mane 
išplėstom akim. Ilgai tylėjo, galiausiai nuleido galvą. Nurijo sei- 
les ir aš mačiau, kad susijaudinusi stengiasi suvaldyti ašaras. 

— Iš kur vagis galėjo žinoti, kad tu su savo tyrimu ir tom kny- 
gom esi čia? — su nerimu paklausė paskui. 

Vėl pajudėjome. Žiūrėjau pro automobilio langą. Artėjome 
prie Kauno. 

Apsiniaukusią ir ūkanotą besibaigiančios žiemos dieną mies- 
tas pamaži nusimetė mantiją lyg senas valdovas — ligotas, apšiu- 
ręs, tik keli barokiniai bokštai tartum karūna priminė praeities 
prašmatnybės dienas. 

— Kas nors išdavė, - galų gale atsakiau Katai. 


Kata važiavo pro centrą — pro Vilniaus gatvę, paskui Valančiaus, 
o paskui pasuko į siaurą Raguvos gatvelę, gražiu lanku pereinan- 
čią į nedidelę aikštelę, o tada susijungiančią su Pilies gatve. 

— Sakydamas, kad pavogė svarbiausią veikalą, turbūt turėjai 
galvoje Kastoro kodeksą. O užpuolikas pavogė dar neištyrinėtą 
veikalą? 

— Kodekso net nepamačiau. Bet vagis ne viską žinojo, ir aš ne 
viską žinojau, — iš pat pradžių. Saugojimo mechanizmas vienuo- 
lijoje sukurtas išmoningai. 

Kata pasižiūrėjo į mane ir lyg klausdama pakėlė antakius. 

Tada pasakiau, kaip vienuolės tą paslaptį perduodavo jaunes- 
nėms seserims ir kad tik dvi iš jų vienu metu ją žinodavo. Papasa- 
kojau apie chaosą, kilusį mirus iš karto dviem vienuolėms. 

— Savaitę pasėdėjai bibliotekoje, Darling Johanai, ir pradėjai 
šnekėti labai keistus dalykus. 

— Senosios vienuolės išgyveno okupacijos metus, todėl itin at- 
sargios. Pasitikėjimą pelniau nelengvai. Jos žino daug, bet neno- 
rėjo nieko atskleisti. Joms tas ne į naudą, todėl šitaip elgiasi. 

Novicijos nenusiteikusios priešiškai, bet nežino dešimtmečių 
ar šimtmečių senumo paslapčių. Joms nežinoma saugojimo ir pa- 
laikymo misterija. 

Kata ilgai žiūrėjo į mane. 

— Kas tai per misterija? 

— Bažnyčioje kalbėjausi apie ją su viena iš seserų. Jos saugo 
per Antrojo pasaulinio karo bombardavimus sugadintą statulą iš 
Dresdeno Dievo Motinos katedros. Tai didžiulis bronzinis ange- 
las, vardu Atleidėjas. Jį parodžiusi vienuolė tyčia ar netyčia užsi- 
minė apie vienuolyno ir ordino uždavinį saugoti. 

— Saugoti angelus? 

— Svarbiausia — saugoti, daugelį metų, dešimtmečius, šimtmečius. 

Saugoti, bet ne visiems reikia žinoti, kas saugoma. 

— Ne taip, kaip muziejuje. 

— Sakyčiau, ne. Ne. Vis dėlto, Kata, tai paaiškina, kodėl Kau- 
no puslapiai šitaip slepiami. 

Kata sustabdė mašiną. Susimąsčiusi žiūrėjo į snaiges, sklen- 
džiančias ant šilto variklio gaubto ir akimirksniu ištirpstančias. 

Ji parėmė delnu galvą, panerdama pirštus į plaukus ir rimtai 
įsižiūrėjo į mane, bet neperpratau, apie ką ji mąsto: apie mane ar 
apie tai, ką papasakojau. Slapta pažvelgiau į Katos veido profilį. 
Jos antakiai buvo išraiškingi, dailiai išlinkę. Taip pat pirmą kar- 
tą pastebėjau tamsius šešėlius apie akis ir smulkias raukšleles, jau 
įsirėžusias prie lūpų kampučių. Anksčiau jų nebuvau pastebėjęs. 

— Johanai, tai, kas įvyko vienuolyne, baisu. 

— Taip, Kata. Baisu. 

Minutėlę patylėjau ir lyg pratęsdamas mintį pridūriau: 

— Bet tų vienuolių nereikėtų nuvertinti jokiu atžvilgiu. 

Kata vos pastebimai linktelėjo galvą. 

Ji susitelkusi žiūrėjo į mane, žvilgsnis vėl buvo kupinas rim- 
tumo, nederamo su jos žavumu ir švytėjimu. Negalėjau įveikti 
minties, kad mano pasakojimas ją kažkaip įtraukė į šiuos įvykius, 
kad ji suprato, jog viskas ėmė klostytis fatališkai. 

Pagyvenusių vienuolių mirtis ją sukrėtė iki širdies gelmių. 

Paskui Kara tarytum savo valios pastangomis nusikratė rim- 
tumo, pasižiūrėjo į mane ir šypsodama pasakė: 

— Johanai, papasakok apie tą angelą — tą Atleidėją, nes tai, ką 
dabar išgirdau, labai baisu ir atrodo, kad to negali būti. Verčiau 
būčiau išsivežusi tave iš vienuolyno anksčiau. Tikėsi ar netikėsi, 
o norėjau. 

Šyptelėjau, nors tais žodžiais ir ta mintimi ji nedrąsiai prisi- 
pažino. 

— Žmonės tiki, kad pabučiavus angelą, bus atleistos visos nuo- 
dėmės. 

Kata nusišypsojo taip, kad buvo matyti tik siauri akių plyšeliai. 

— Ar tai tiesa? Johanai, ar tu pabučiavai tą angelą? 

Nusistebėjau klausimu, kuris nemaloniai nusuko į šalį nuo to, 
ką ketinau papasakoti. Aš delsiau ir ji tęsė: 

— Neabejoju, kad dar pabučiuosi. 

Ir į tuos žodžius greitai nesumojau, ką atsakyti, tad, nežiūrė- 
dama į mane, ji dar pridūrė: 

— Nes nuodėmių tu dar pridarysi, ir nemažai. 

Pabudau iš gilaus miego apsikabinęs Katą. Buvau apglėbęs ją 
abiem rankom. 

Lango kvadratas storoje akmeninėje sienoje bolavo kaip šviesi 
dėmė miglotoje prieblandoje. Šiltas Karos kūnas ramiai glaudėsi 
prie manojo. Ji alsavo tolygiai, plaukai buvo išdrikę ant pūkinės 
pagalvės, ant mano pečių ir kaklo. 

Įsiklausiau. Tarytum išgirdau tylų garsą, kurio negalėjau api- 
būdinti. 

Atsargiai kilstelėjau. 

Katos alsavimas pasikeitė, ji pabudo ir užsimiegojusi pakėlė 
galvą. 

— Johanai, kas atsitiko? 

— Nežinau, lyg išgirdau kažkokius garsus. 

— Garsus? Kokius garsus? 

— Pabudau ir pasirodė, kad kažkas tyliai vaikšto. 

Pusiausėda vėl įsiklausiau, bet kambaryje viešpatavo visiška 
tyla. Kažkur gatve pravažiavo automobilis. 

— Tikriausiai kas nors vaikščioja koridoriuje, - pasakė Kata. 

— Buvo girdėti anoje pusėje. 

Nors vyravo mirtina tyla, jaučiau, kad kambaryje alsavo dar 
kažkas — trečias žmogus, jaučiau, kad oras kambaryje sujudintas. 
Rymojau ant alkūnių, kol suėmė miegas. 

— Bent jau dabar nieko negirdėti, - miegūstai tarė Kata. 

Kambarys buvo vėsus, man pasidarė šalta. 

— Patikėk, Johanai, kažkas vaikšto name. 

O paskui tyliai, vos girdimai pridūrė: 

— Johanai, eikš. 

Vėliau, po pusiaunakčio, neaiškų sapną vėl nutraukė tas ne- 
paaiškinamas jausmas. Dar švito, Kata suglebusi, beveik užgulusi 
mane, kietai miegojo. 

Supratau, kad antrąkart suklysti negalėjau. 

Mane apėmė nerimas — taip pat, kaip tada, kai pajutau pili- 
grimo buvimą vienuolyne. Iš karto pažinau tą jausmą — neaiškią, 
nenusakomą baimę. Lyg iš tamsumos atslenkančią ūkaną. 

"To jausmo apimtas, stingdamas iš baimės, švelniai pabučia- 
vau Katą ir ji išsibudino, paskui, aklos aistros pagautas, kriste 
kritau į ją, apsikabinę beveik nuslinkom ant šaltų grindų, ji suri- 
ko mano vardą ir aš neabejojau, kad jos balse girdėjau nuostabą. 

Lėtai nublyškus ūkanotam rytui pabudau ir supratau, kad bai- 
minausi pagrįstai. Kambarys buvo labai šaltas, tuščias ir niūrus. 

Naiviai tikėjausi, kad bus dar viena proga - kad Kata neišėjo. 
Kad viską bus galima paaiškinti kitaip — ne ta tiesa, kurią jau su- 
vokiau, bet nenorėjau tikėti. 

Dirstelėjau į nedidelį prieškambarį už storų ąžuolinių durų. 
Mano kompiuteris stovėjo ten pat, kur buvau padėjęs. Susiradau 
nemaloniai šaltus drabužius ir apsirengiau. 

Šalia lovos, ant naktinio stalelio pamačiau nedidelį popieriaus 
lapelį. 

Perskaičiau jame parašytus kelis žodžius ne sykį. Raštelis su- 
grąžino mane į Romą, Trasteverę, prie Trevi fontano vandenų ir 
aš visą laiką veidu jaučiau Katos plaukus, uodžiau į odą įsigėrusį 
jos kvapą, ramų alsavimą prie kaklo. 

Protu nesuvokiamos, paikos lengvatikybės pagautas, būčiau 
sutikęs kažin ką padaryti, kad bent akimirką galėčiau ją apkabinti. 


298 


Dūsaudamas atsisėdau ant lovos krašto ir vėl atlanksčiau tą 
nedidelį popieriaus lapelį. 


Darling Nenaudėli, tuoj pat išvažiuok! 
Kata, xxx. 


Tai buvo perspėjimas. Man grėsė pavojus. 

Prisiminiau Vatikano užsienio reikalų ministerijos susirinki- 
mą, kai Enijas Skalfaris galop pareiškė, kad Kauno puslapiai — 
man pats geriausias gyvybės draudimas. Negalėjau neprisiminti 
ir Viktoro Palo ciniškumo, kai pasakęs, ką mano, jis galiausiai 
pridūrė: 

— Tikras gyvybės draudimas, kol tų puslapių nerasi. 

Jau buvau radęs tuos puslapius. Bet ne aš vienas apie juos ži- 
nojau. 

Išėjau į tuščią Raguvos gatvelę. Citroeno nebebuvo. 

Apėmė nemalonus slogulys, buvo šalta. Rodės, kad net metų 
laikas kitas — artėjančio tvaskaus pavasario diena staiga pavirto 
šalta, juodžiausia viduržiemio naktim. 

Jaučiau, kad ta naktis ilgai tęsis, kad toje naktyje liksiu vienas 
ir kad draugiją man palaikys tiktai nakties vilkai. 


Širdyje jaučiausi pasirengęs keliauti į Italiją. Vis dėlto nuspren- 
džiau užsukti į vienuolyną. Perėjau Kauno senamiestį ir prie Vil- 
niaus gatvės įšokau į pravažiuojantį autobusą, kaip įprasta, rytą 
prisigrūdusį miestiečių storais žieminiais paltais ir apsimuturia- 
vusių šalikais. 

Norėjau susitikti su Roma. 

Nakties tamsoje papasakojau Karai viską, kas nutiko vie- 
nuolyne. Nemačiau jos veido, bet jaučiau jį prieš pat savąjį: ilgus 
plaukus, alsavimą, lūpas ir žodžius: 

— Darling, mielasis, pasakok. 

Ir papasakojau jai apie savo pokalbį su vienuolėmis, apie tai, 
kaip radau šaltinių medžiagą, ir apie tai, kaip viskas staiga išvirto 
į baisų chaosą. Neslėpiau nė to, kaip ligoninėje lankiau mirštan- 
čią seną vienuolę Joaną ir kaip ji prieš mirtį nurodė man, kurlink 
eiti ieškant trūkstamų kodekso puslapių. Galiausiai išklojau apie 
merginos, vardu Roma, stebuklingąją giesmę ir apie tai, kaip su- 
vokiau Kauno puslapių turįs ieškoti per jos prasmę. 

Viskas, ką patikėjau Karai, dabar degino man sielą kaip Judo 
bučinys. . 

Nedovanotinas patiklumas, kvaila klaida. Tikinau save, kad 
mano žodžiai vos vos palytėjo Katos ausis ir išnyko toje švelnioje, 
nuo galybės godžių apsikabinimų apsunkusioje ir sutirštėjusioje 
tamsoje. 

Nors tai buvo tik kuždesys, atsidusimas beprotiškos aistros 
valandą, širdies gilumoje suvokiau, kad Kata mano žodžius gir- 
dėjo, nes norėjo juos išgirsti. 

Baiminausi, kad kaip tik tada praradau vargšę mergaitę Romą. 


Prieš mane stūksojo didelis, griežtos simetrijos Pažaislio vienuo- 
lynas su bažnyčia. Net santūrus šventorius, rodės, ragino čia 
atėjusįjį pakilti, atsiduodant askezei ir vaduotis iš žemiškos tuš- 
tybės. 

Paskubinau žingsnį, kai pamačiau dvi vienuoles greitai išne- 
riant pro šventoriaus vartus. Jos pažino mane, linktelėjo ir nudel- 
bė akis. Praleido mane pro vartus, nepakeldamos akių. Į bažnyčią 
dienos metu galėjai užeiti laisvai, bet vienuolynas buvo uždarytas. 
Mūras dalijo teritoriją į dvi dalis ir bažnyčia stovėjo lyg tarp dvie- 
jų pasaulių. Į vienuolyną, atitvertą nuo visa ko, bet, kaip paaiškė- 
jo, tikrai nesaugų, vedė atskiras įėjimas. 

Tas įėjimas mažiau žinomas nei pagrindinis ir pro jį mane 
įleido tada, kai pirmą kartą atvykome į Pažaislį trise: Kata, Vik- 
toras ir aš. 

Kaip ir anksčiau, nustebino kiemo tuštumas — šįkart juo la- 
biau, nes atvažiavau autobusu, naftalino ir šlapio bebro kvapo 
persmelktoje miestiečių grūstyje. 

Kieme nepastebėjau jokio sumaišties ženklo, niekas nebėgo 
skambinti varpais ir, atrodė, viešpatauja netrikdoma ramybė. Ją liu- 
dijo ir tai, kaip neskubriai išeinančios vienuolės atidarė man vartus. 

Tą akimirką mano dėmesį patraukė viena smulkmena. Baž- 
nyčios durys nebuvo uždarytos. Masyvios barokinės sąvaros, ku- 
rioms atplėšti reikėjo nemažai jėgų, buvo pravertos. 

Paprastai jos būdavo uždarytos. 

Suėmiau rankeną, pritaikytą milžino delnui, ir trūktelėjau 
didžiulę sąvarą. 

Prie altoriaus degė žvakė, nuo kupolo į vidurį bažnyčios krito 
silpna žiemos dienos šviesa. 

Apėmė tas pats jausmas kaip pereitą naktį. Nors buvo tylu, ore 
buvo justi nerimas. Kažkas jį buvo sujudinęs ir pasidarė neramu. 

Nejučiom prislopinau žingsnį, bet supratau, kad tas, kuris 
bažnyčioje, tikrai girdėjo mane ateinant, nes didžiulės durys vars- 
tėsi garsiai. 

Rytinės pamaldos buvo pasibaigusios, tyliai vienišos virpsėjo 
žvakės. Prieš kelias akimirkas bažnyčioje vienuolės tyrais balsais 
giedojo melodingas Mišias. 

Žiūrėjau į kupolą, vos vos apšviestą blausios dienos. Ant apaš- 
talų statulų iš viršaus krito šviesa. Mąslūs pavidalai buvo ryškiai 
matyti nišose, kuriose kiekviena turėjo savo vietą. Pažvelgiau į 
tryliktojo apaštalo vietą, kur žinojau kabant angelą Atleidėją, nu- 
sileidusį į žmones su bučiniu lūpose. 

Buvo tokia prieblanda ir, kaip visada, pirmiausia pamačiau 
tik didžiulį angelo sparną. 

Bet jis buvo ne ten, kur turėjo būti. 

Lyg didžiulė švytuoklė sunkiausias bronzinis angelas pama- 
Ži — neįprastai lėtai — judėjo ant plieninio laikiklio. 

Tą akimirką mano koja užkliuvo už sunkaus metalinio daik- 
to. Ant akmeninių grindų žvangtelėjo metalas ir garso aidą ilgai 
atkartojo kupolo aukštybė. Koja užkliuvo už Atleidėjo galvos. 

Paverčiau sunkią bronzinę angelo galvą bato galu. Ir krūpte- 
lėjau. Ji buvo kruvina. 

Krūtinėje ėmė daužytis širdis, galvoje suūžė kraujas. 

Žengiau tiek, kad matyčiau pakabintą lėtai ant plieninių lai- 
kiklių linguojantį Atleidėją su didžiuliais sparnais. Tų sparnų 
užuoglaudoje galų gale pastebėjau Romą, parblokštą iš nugaros 
ant aštraus kaip peilis Atleidėjo kaklo krašto. Jos galva buvo nu- 
svirusi ant krūtinės, aptėkštos iš burnos plūstelėjusio kraujo, juo- 
dais, į gniutulą suveltais plaukais, ji sūpavosi globiama Atleidėjo 
sparnų. 

Numetęs angelo galvą, puoliau prie statulos — perlipau per 
žemą marmurinį nišos turėklą ir ėmiau vaduoti Romą iš Atleidė- 
jo glėbio — traukti nuo bronzinio peilio, kuriuo buvo pasmeigta. 
Prisiminiau užsisklendusį Romos veidą, kai pastebėdavo ką nors 
neįprasta, prisiminiau juodus plaukus, prikibusius prie blakstie- 
nų, kai svarstė, ar sesuo Joana išgyvens. 

Ta, kuri nieko neturi ir turi viską. 

Teko plėšte plėšti, iki kūnas galų gale suglebo man ant rankų. 

Atsiklaupiau su Roma ant rankų po kybančiu Atleidėju. Nors 
supratau, kad neverta, instinktyviai pasilenkiau, lyg norėdamas 
apsaugoti. Glaudžiau prie savęs ir, įkniaubęs veidą į juodus plau- 
kus, šnibždėjau: 

— Atleisk, Roma, atleisk, gerasis Dieve. 

Tą akimirką bažnyčia sudrebėjo. Suskambo varpai. Jie skam- 
bėjo neramiai, piktai ir įsakmiai. Garsas virpino ant plieninių 
laikiklių pakabintą Atleidėją. 

Laikydamas Romą ant rankų, spusčiojau pirštais kaklo išlin- 
kį ieškodamas pulso, nors supratau, kad bergždžia. Srovelė krau- 
jo, nutekėjusio nuo lūpų, jau krešėjo. 

Drebėjau iš susijaudinimo, nežinodamas, ko griebtis. Negra- 
biai, kaip vaikas, glosčiau tamsius Romos plaukus ir galiausiai 
paguldžiau jos kūną ant grindų. Lėtai linguojančio Atleidėjo di- 
džiulio sparno šešėlis tolygiais tarpais temdė jos veidą, boluojantį 
nuo kupolo krintančioje žiemiškoje šviesoje. Ilgai klūpėjau pasi- 
lenkęs prie Romos, be paliovos mintyse atsiprašinėjau, priekaišta- 
vau sau nepakeliamos kaltės slegiamas ir stebėjausi, kad ničnieko 
nesupratau. 

Kad Kata ryžosi tokioms protu nesuvokiamoms pjovynėms, 
lyg nertėjantis, kraujo ištroškęs žvėris? Moteris, kurios akių švy- 
tėjimu susižavėjau, kurią neseniai laikiau glėbyje. 

Antra vertus: nejau ji šaltakraujiškai išpešė reikiamą informa- 
ciją ir, vos rytui prašvitus, leidosi vykdyti užduoties? 

Sunkiai atsistojau. Užuodžiau šlapios bronzos kvapą. Perlipau 
per turėklą į bažnyčios šoninį koridorių ir paėmiau statulos gal- 
vą. Angelo veidas buvo sugadintas. Galva buvo pasinaudota kaip 
ginklu nuožmioje kovoje. Prieblandoje prisitraukiau arčiau. Bu- 
činių, maldų ir prašymų nugludintos angelo lūpos buvo kruvinos. 
Ant jų buvo likę plaukų. 

Bet ne Romos - juodų ir storų. Vadinasi, Roma gynėsi ir spė- 
jo sužeisti užpuoliką. 

Apsisukau ir apsižvalgiau aplinkui. Skliautai ir šoninės navos 
dar skendėjo prieblandoje ir tyloje. Patrikrinau altorių, tamsius 
pakraščius, nuo altoriaus pakylos apžvelgiau salę. 

Žvelgdamas į tamsią salę, vienoje kėdžių eilėje už Atleidėjo ni- 
šos pastebėjau užmirštą skarelę. Įsižiūrėjęs atidžiau, nulipau nuo 
pakylos. Nusistebėjau, kad nemačiau jos, kai įėjau vidun - atrodė, 
ant kėdės atkaltės ji atsirado iš niekur. Prieblandoje ji buvo vos 
matyti. Bet galop supratau, kad tai ne skarelė. 

Tai buvo žmogaus ranka. 

Ranka sustingo, kai pasirėmė kėdės atkaltės, ištiesta į pilkšvą, 
bejėgiškos žiemos šviesą nuo kupolo. 

Atsargiai priėjau arčiau. Akimirksniu perėmė siaubas, man 
sugniaužė skrandį, nes supratau, kas nutiko. Dar netikėdamas 
papurčiau galvą ir stebėjausi, kad vaizdas neišnyksta, nors ir sa- 
kiau sau, kad to negali būti. 

Šiurpulingos baimės krečiamas puoliau pro begalinį kėdžių 
tankumyną. Nors visą laiką mačiau Karą, kuri gulėjo parblokšta, 
mėgindama remtis kėdžių, atrodė, kad niekada nenusigausiu iki 
jos, kad niekada nesuspėsiu, kad laikas stumia mane atgal ir kad 
jo lieka vis mažiau. 

Bronzinės statulos galva vartydamas į šalis kėdes, skyniausi 
kelią prie Katos, bet netvirtų kėdžių krūsnys prieš mane vis augo 
kaip košmariškame sapne. 

:Nerimo smelkiamas susmukau šalia Katos ir pažvelgiau į jos 
veidą, skausmingai užmerktas akis, įrrūkusį lūpų kamputį ir su- 
muštą smilkinį. 

Ji grūmėsi baisiai, nes jos drabužiai buvo sudraskyti, kruvini. 

Pažvelgiau į angelo galvą savo rankose. Drebančiais pirštais 
nuėmiau Katos plaukus nuo kruvinų Atleidėjo lūpų. 

Veržiantis stingulys nuo pakaušio apėmė akis ir man pradėjo 
skaudėti galvą. Numaniau, kad piligrimas sugrįš trūkstamų pus- 
lapių. Jis sugrįžo. 

Į kumštį kietai sugniaužtame delne Kara laikė skiautę, kurią 
pažinau atidžiau nežiūrėjęs. Skiautė atrodė lyg koks nuožmios 
kovos ženklas, kurį Kata buvo įžūliai iškėlusi į šviesą, lyg tiems, 
kurie ateis, rodytų, kad nepasidavė, o kovojo iki galo. 

Gana aiškiai mačiau cecidijų rašalu mano padaryto Kastoro ko- 
dekso puslapio kopiją, kuri turėjo suklaidinti piligrimą, o man leisti 
pabėgti į Romą ir nugabenti Kastoro kodekso paslaptį į Vatikaną. 

Ant grindų gulėjo dar du suglamžyti kruvini pergamento 
puslapiai. Paėmiau juos. 

Žiūrėjau į tas nelygias cecidijų rašalu sukeverzotas raides, ku- 
rias Romoje kopijuoti mokiausi tik dėl to, kad norėjau perprasti 

vieno XVI a. gyvenusio dvasininko raštą. Džiaugiausi, kad išmo- 
kau tos rašysenos apatiniame bibliotekos aukšte, konservavimo 
kabinete, paskutinę naktį, dviejų suglumusių vienuolių stebimas, 
kaip ruošiu tuos puslapius, tas klastotes. Suglamžiau juos, kad at- 
rodytų kaip per ilgus amžius apsitrynę, o kad suminkštėtų, šiek 
tiek patepiau aliejumi. Dvi vienuolės, kurios kalbėjo tarpusavyje 
išraiškinga ir priebalsių kužančia lietuvių kalba, paprašytos atne- 
šė iš sandėlio pergamento lapų. Vasarą tokie lapai su vienuolių pa- 
rašyta kokio nors teksto ištrauka, pagražinta ornamentuotais ini- 
cialais, buvo pardavinėjami turistams priimamojo krautuvėlėje. 

Ir rašymo priemones jos pardavinėjo — gavau didelę dėžę 
įkirstų žąsies plunksnų, vienos buvo su rašančiom šerdelėm, o 
kitos tuščios. 

Iš viso parašiau dvylika puslapių svirduliuojančių raidžių. Ra- 
šiau lėtai, todėl rašalas sunkėsi į pergamentą, gėrėsi per puslapius, 
liejosi pasklidom ir nepermatomom dėmėm ir susidarė mįslingas 
išblaškytas brūkšnelių tankumynas, man pačiam pažįstamas iki 
skausmo. Parašiau lotyniškai tekstą, kurį kitados buvau išmokęs, 
galima sakyti, dėl pramogos. 

Tai buvo „Giesmių giesmė . 

Palikau jį bibliotekoje ant stalo — lapus su pergamino vokais 
rūpestingai sukaišiojau į krūvą knygų, tikėdamasis, kad tie vokai 
sulaikys radusįjį, kol spėsiu išvykti į Romą. 

Katra surado puslapius iki piligrimo šiurpaus išpuolio: Roma 
ar Kata? 

Nejaugi juos turėjo Roma, kai ją rado Kara? Nejaugi Kata 
manė, kad neįmanoma staiga tapo įmanoma: ji niekada nebūtų 
išplėšusi iš Romos nė skiautelės Kauno puslapių, bet dabar juos 
laikė rankose. Ar jos abidvi grūmėsi dėl puslapių? 

Šito aš niekada nesužinosiu. 

Mieloji mano Kara, ar tu nesupratai, kad viskas ne taip leng- 
va, kad tai kilpa, paspęsta visai ne tau? 

Pabučiavau ją į kaktą, skausmingai stengdamasis įveikti jos 
apgaulės sukeltą jausmų antplūdį. Vis dėlto atlėgau supratęs savo 
paties netyčinę apgaulę: juk abi šias moteris - kiekvieną atskirai — 
aš atvedžiau į tą pačią vietą ir tą pačią akimirką pasitikti lemties. 

Nes tuo metu tenai, kaip nakties žvėris, atsirado piligrimas. 

Ir žaidimas baigėsi. 

Suvokiau, kad bažnyčios varpai seniai nebeskamba. Tai buvo pavo- 
jaus varpai — dėl to nė neabejojau. Lauke išgirdau balsus, jie artėjo. 
Didžiulės durys subildėjo, bažnyčioje pasklido aidas. Prie durų šne- 
kėjosi susijaudinę vyrai ir moterys. Vienuolės su abate priekyje įžengė 
į bažnyčią. Joms iš paskos įsiveržė būrys policininkų ir koridoriaus 
pasieniu greitai pasileido manęs ir nišos link, kur kabėjo Atleidėjas. 

Sunkiai atsistojau. 

Tikriausiai kaltas buvau aš. 

Staiga visi suūžė ir lyg susitarę ėmė trauktis prie durų. Poli- 
cininkai pasilenkė ir pradėjo šūkčioti vienas kitam nurodymus. 
Prieš akimirksnį pajutau, kad kažkas sujudėjo bažnyčioje. 

Iš už vienos apaštalo statulos kaip šešėlis išniro juoda, galvą 
gobtuvu prisidengusi figūra, lengvu plačiu šuoliu atsidūrė bažny- 
čios viduryje ir apsižvalgė aplinkui. 

Figūra man pasirodė pažįstama. Žiūrėjau į tvirtą pavidalą ir 
karštligiškai svarsčiau, ką profesionalas toliau ketina daryti. 

Žinojau, kad iš esmės gali padaryti bet ką. Romoje jis kaip 
tigras liuoktelėjo per aukštą vertikalią sieną. 

Man nespėjus nė susivokti, figūra pajudėjo. Lyg su sparnais 
metėsi tiesiai į mane, lengvai stryktelėjo, užšoko ant kėdės, per- 
bėgo jomis nė sykio neužkliūdamas, nesuklupdamas, grakščiai 
susigaužęs ir pasirengė pulti mane. 

Aš juk turėjau tai, ko jam trūko. Tuos puslapius, kurių jam 
nepavyko atimti iš Katos, mušant su Atleidėjo galva. 

Tikriausiai įžengdamas į bažnyčią nutraukiau tą žvėrišką ir 
žiaurų plėšimą. O dabar, kai pasirodė policininkai ir vienuolės, 
jis suprato, kad tai paskutinė proga pulti ir įvykdyti, kas privalu. 
Iki šiol jis veikė nakties tamsoje ir niekam nesipriešinant. Dabar 
turėjo priešininką, ir ne vieną. 

Buvo baisu, kad tai jo nė kiek nejaudina. 

Jis šoko tiesiai į mane, kaip žvėris, atkišęs nagus į grobį. 

Bet tą akimirką, kai trūktelėjau Atleidėjo galvą, ketindamas 
tuo begalinių bučinių ir prašymų objektu tęsti piligrimo pirma 
manęs pradėtą šiurpų darbą, išgirdau Karą sakant: 

— Johanai, padėk man! 

Kaip tik tą akimirką piligrimas puolė. 

Nežiūrėdamas taip mostelėjau angelo galva, kad sušvilpė. Toji 
galva buvo sunkus, baisus ginklas. Laikiau ją už bronzinių plaukų 
sruogų, atsukęs aštrų kaklo kraštą. Aš nepataikiau, nes piligrimui 
pavyko nušokti į šalį. Nespėjus atsigręžti, jis apsisukdamas spy- 
rė man į ranką, kuria laikiau angelo galvą. Nepaleidau bronzinės 
galvos, nors vos išsilaikiau ant kojų. Kitu spyriu, lygiai taip pat ap- 
sisukdamas, piligrimas kliudė man petį. Jei ne Atleidėjas, jis būtų 
smogęs tiesiai man į veidą, kur ir taikėsi. Piligrimo veiksmai rodė 
beprotišką, maniakišką įniršį. Jam nepavyko ir jis vėl puolė mane, 
atsispirdamas nuo sienos. Sugluminęs mane greitu smūgiu jis me- 
tėsi prie Katos ir puslapių, kuriuos buvau padėjęs ant kėdės. Spy- 
riau į kėdę, suardydamas visą eilę, ir piligrimui nepavyko jų paimti. 

Negalėdamas greitai atlikti ką numatęs, jis akimirką suglumo, 
pasižiūrėjo į šoniniu koridoriumi artėjančius policininkus ir pasi- 
naudojo ta sekundės dalimi, kada instinktyviai sekiau jo žvilgsnį. 
Spyrė dar kartą, mėgindamas išmušti man iš rankų angelo galvą, 
bet buvau budrus ir saugojausi ja prisidengdamas. Susverdėjau, 
bet žinojau, kad nutiko dar kai kas. 

Aštrus bronzinis Angelo kaklo kraštas kliudė piligrimui blauz- 
dą. Kai atsitiesiau, piligrimas buvo dingęs lyg skradžiai žemės. 

Tada bažnyčioje kilo sumaištis. Kai kurios vienuolės garsiai 
dejuodamos puolė prie Romos, gulinčios po Atleidėju. Du po- 
licininkai ir trys vienuolės, mėtydami į šalis kėdes, skynėsi prie 
Katos. Kiti policininkai, staiga supratę, kad vis dėlto ne aš esu tų 
baisių įvykių kaltininkas, grumdydamiesi puolė pro mažas dure- 
les palei piliastrą piligrimui iš paskos. 

Kata širdį draskančiu balsu prašė mano pagalbos, bet nega- 
lėjau prisiartinti prie jos. Apgaulė kažką sustingdė mano viduje, 
oras aplinkui tarsi pavirto stiklu, nejudėjo nei kūnas, nei mintys. 

Pasąmonėje jaučiausi lyg išduodąs Katrą, esąs žiauresnis, nei 
maniau. Ją apsupo norintieji pagelbėti, o aš suglumęs stebėjau 
nusiaubtą ir nuniokotą bažnyčią. Ji gaudė aidu, sienos atmušė 
šauksmus ir įsakymus, verksmą ir aimanas. 

Prisiminiau abatę, kai per paskutinį susitikimą pavargusi ir 
apimta siaubo purtė galvą. 

Žengiau po angelo torsu. 

— Romą reikėtų išnešti, kad neprarastume dar daugiau... jei- 
gu statula nukris... — pasakė viena iš seserų. 

Atsiklaupiau prie Romos kūno ir, atsargiai pakišęs rankas, 
pakėliau. 

— Kad neprarastume dar daugiau, — pakartojau tuos tuščius 
žodžius ir atsargiai paverčiau merginos kūną, atsukdamas veidą 
savo pusėn ir priglausdamas prie krūtinės. Pasižiūrėjau į ją ir pri- 
siminiau priimamojo vestibiulyje kavinėje vienuolę sakius, kad 
Romą vienuolynas priglaudė dar visai jauną, nes pasaulyje ana- 
pus vienuolyno mūrų ji nebūtų išgyvenusi. 

Pamaniau, kad Roma dar tebėra jauna. Užteko vien paprasto 
pasaulio blykstelėjimo anapus mūro. Ji turėjo mirti. 

Perlipęs per marmurinį turėklą, nunešiau Romą į salę, kur 
dvi vienuolės buvo patiesusios apklotą. Ketinau paguldyti ją ant 

apkloto, staiga viena iš seserų suriko pažvelgusi į viršų man už 
nugaros. Pasisukau su Roma ant rankų. 

Piligrimas buvo užlipęs aukštai į bažnyčios kupolą, nušokęs 
ant jį supančio siauro krašto, be jokios baimės, ramiai bėgo juo, 
Ir atrodė, kad sykiu sega diržą. Stebėdami tą nepaprastą vaizdą 
visi susibūrė į vidurį ir bažnyčioje įsivyravo tyla. Buvo girdėti tik 
policininkų komandos į kupolą vedančiuose laiptuose. 

Juodas piligrimo pavidalas sustojo, užlipo ant siauro turėklo 
krašto, ramiai apsižvalgė vyniodamas nuo diržo kažką, panašų į 
ploną virvę. 

Tą akimirką visi pamatė pro kupolo duris išeinant policinin- 
ką. Turėklas, ant kurio piligrimas stovėjo be jokios baimės, buvo 
labai siauras. Policininkas įsibaiminęs prisispaudė prie sienos ir 
ėmė lėtai slinkti piligrimo link. 

Šis nušoko už turėklo ir akimirką jo nebuvo maryri. 

Prie kupolo radosi daugiau policininkų, ilga grandine jie at- 
sargiai tykino piligrimo pusėn. Svarsčiau, ką jie darys, galų gale 
ji pasiekę. 

Ber ilgai svarstyti nereikėjo. 

Piligrimas lengvai ir grakščiai kaip paukštis balansavo ant tu- 
rėklo. Paskui ištiesė rankas į šonus. Tarp vienuolių kilo šurmulys, 
jos žegnojosi, kai kurios atsiklaupė. 

Vaizdas kėlė šiurpą. 

Beprotiškoj aukštybėj piligrimas buvo panašus į nukryžiuotą 
juodą velnią. 

Saulės spinduliai pro debesis skverbėsi į kupolą ir piligrimą 
supo keistas tviskesys. Vienuolės meldėsi balsu. Policininkai kaž- 
ką rėkė nuo kupolo krašto. 

Tą akimirką kupole blykstelėjo saulės šviesa. 

Tada piligrimas šoko žemyn. 

Viena iš seserų suriko taip veriamai, kad išsigandau patikėjęs 
ją krisiant negyvą. Tačiau visi stebėjo hipnotizuojantį reginį ku- 

pole. Piligrimas iš pradžių leidosi lėtai, paskui nėrė galva žemyn. 
Jis visą laiką laikė išskėtęs rankas ir aš supratau, kad jis stengiasi 
išlaikyti pusiausvyrą. 

Kažkas aštriai sugergždė. Garsas virto veriamu švilpesiu ir at- 
rodė, kad mirtis, laukusi piligrimo, pradėjo dvejoti. 

Plonas kaip siūlas plieninis trosas, kurį piligrimas atvyniojo 
nuo juosmens ir kurio frikcinio stabdymo ritė sušvilpė, kai trosas 
sulaikė jo svorį, buvo pamatuotas labai tiksliai. Nuo kupolo tu- 
rėklo iki salės grindų. 

Piligrimas minkštai nusileido ant kojų ir puolė pirmyn, net 
neatsikabinęs nuo troso. Paskui atsegęs paleido kyboti ant nuga- 
ros, išsitraukė peilį iš kelnių odinių laikiklių prie blauzdos ir me- 
tėsi prie manęs ir būrelio stebėtojų, kurie po kvapą gniaužiančio 
piligrimo šuolio stovėjo kaip apmirę. 

Negalėjau jo išsilenkti. Stovėjau vidury bažnyčios su Roma 
ant rankų. 

Piligrimas sustojo priešais mane. 

Jis padarė tik vieną ryžtingą judesį: ištiesė ranką. 

Parodžiau galva į dešinę. Piligrimas mechaniškai viena ranka 
įsikišo peilį, tuo pat metu kita stumtelėjo mano laikomos Romos 
kojas į šoną ir ištraukė man iš kišenės paskutinius trūkstamus 
kruvinus puslapius, kuriuos buvau ten paskubomis įsikišęs ir ku- 
rių jis visą laiką siekė. 

Paskui, sakytum nieko nuostabaus nebūtų nutikę, apsisuko ir 
neskubėdamas mažais žingsneliais, kiek šlubčiodamas viena koja 
leidosi durų link. 

Bėgdamas žvilgtelėjo aukštyn į kupolą, kur žmonių nebuvo 
matyti. Nuo laiptų, vedančių į kupolą, sklido pikti policininkų 
balsai. 

Piligrimas šlubčiojo nieko aplinkui nepaisydamas, susilanks- 
tė pergamento lapus, atsisegė drabužio kišenę, įsikišo puslapius ir 
dingo už durų. 


Žinojau, kad jo nepagaus. Žinojau, kad viskas pernelyg gerai 
suplanuota. 

Mąsčiau, kada išmuš mano valanda. Kada mane suims. Ka- 
žin ar ilgai gražiausioji iš „Giesmių giesmės“ sulaikys piligrimą ir 
profesionalą. 

Policininkai vienas po kito iššoko pro nedideles duris už pi- 
liastro ir pasileido pasieniu laukujų durų link. 

Nenorėjau stebėti, kaip lėtai jie risnoja, paprašiau, kad į mane 
su smerkiančiu įniršiu žiūrinti abatė ir viena iš seserų pataisy- 
tų ant grindų išskleistą apklotą. Kai jos tai padarė, atsiklaupiau 
ir paguldžiau Romą ant grindų vidury Pažaislio bažnyčios, toje 
nuostabioje ir skaisčioje šviesoje, kuri pro didžiulius kupolo lan- 
gus krito žemyn. 

Kai piligrimas išlėkė iš bažnyčios, Kata atgavo sąmonę, vie- 
nuolėms ir policininkams bruzdant aplinkui, pamačiusi mane 
prapliupo verkti ir bejėgiškai graibstyti rankom lyg prašydama 
pagalbos. Kata apgavo mane ir jos apgaulė man skaudžiai degino 
širdį, bet, antra vertus, pats paspendžiau kilpą, į kurią ji nieko 
pikto nenujausdama įkliuvo. Negalėjau nesusigraudinti pamatęs 
ašaras tekant jai per skruostus ir sukrešėjusio kraujo dryžius ant 
smilkinio, atsiklaupiau ir apkabinau. Apglėbęs rankom turėjau 
prilaikyti jai galvą kaip mažam vaikui. Išsigandau pajutęs, kad 
jos rankos visai suglebo, o jos alsavimas paviršutiniškas. 

— Johanai, Johanai, padėk! Johanai, man baisiai skauda. 

Laikiau ją, kol baimė ir jaudulys atlėgo ir ji ėmė tolygiau al- 
suoti. Mačiau, kad ne visai atgavusi sąmonę, kad yra apimta kaž- 
kokio neaiškaus mieguistumo. Ji mėgino kalbėti, bet jos tylaus 
vapėjimo aš neperpratau. Pamėginau atsargiai atsitraukti ir atsi- 
stoti, tačiau ji, neatmerkdama akių, instinktyviai įsikibo manęs. 

Vėl atsargiai prisiglaudžiau ją ir prikišau lūpas prie ausies. 

— Kata, tave reikia vežti į ligoninę. Tau smarkiai sumuštas 
smilkinys. 

Bet ji neatsimerkė, o tik linktelėjo bejėgiškai po kurio laiko, 
tarytum tą suprasti ir tam pritarti galėjo ne iš karto. 

— Johanai... 

Stipriai užmerkusi akis Kata labai stengėsi man kažką pasa- 
kyti, bet galiausiai nugrimzdo į miegus ar prarado nuovoką, ne- 
baigusi minties. Atsargiai atsistojau ir, palikęs Karą dviejų seserų 
globoj, nuėjau. Žengiau prie manęs laukiančių policininkų, tik 
staiga Kata aiškiai tarė: 

— Johanai, abatė. 

Ber ji vis tiek dar buvo sutrikusi ir bemaž be sąmonės. Ma- 
čiau, kad jos akių vokai virpčioja. 

Nuėjau atvesti abatės. Ji nepatenkinta, kaip visada, rimtai pa- 
sižiūrėjo į mane ir pasilenkė prie Katos. Atsargiai pakreipė Katos 
galvą į šoną, norėdama pažiūrėti sumuštą smilkinį. Paskui atsi- 
tiesė — greičiausiai nutarusi, kad dėl vienuolyną ištikusios nelai- 
mės ir mirčių kaltas aš. 

Lyg norėjo man kažką sakyti, kai palinkau prie Katos, bet 
tą akimirką gerai ginkluotas policininkas čiupo mane už ran- 
kos ir šiurkščiai trūktelėjo arčiau dviejų lūkuriuojančių kolegų. 
Vienas policininkas laikė rankoje bloknotą. Smarkiai laužyta 
anglų kalba jie pradėjo klausinėti manęs, kaip viskas vyko, ma- 
tyt, neabejodami, kad nors ir ne svarbiausias kaltininkas, bet 
vis tiek esu įsitraukęs į nusikaltimą, todėl vertas apklausti ir 
sulaikyti. 

Žvilgčiojau Katos pusėn, nes pamačiau, kad abatė vėl pasi- 
lenkusi prie jos ir kad Kata sujudėjo tartum atgavusi sąmonę. At- 
rodė, kad mano žvilgčiojimas baisiai trikdo policininkus ir jie 
pavedė mane nuošaliau. Ėmiau priešintis pastebėjęs, kad abatė 
atsistojo ir ieško manęs žvilgsniu. Ji priėjo prie manęs ir nė ne- 
žvilgtelėjusi į policininkus tarė: 

— Negaliu vertinti jos būklės, bet supratau, kad ji nori būti 
slaugoma vienuolyne, o ne ligoninėje. Tai įmanoma — ne pirmą 

sykį mūsų vienuolyne gydomi ligoniai. Iškviesiu gydytoją. Smū- 
gis buvo stiprus. Aišku, kad ją vis tiek išveš į ligoninę. 

Supykę dėl mano spyriojimosi policininkai daugiau nesiklau- 
sė abatės, čiupo mane ir jų lydimas aš palikau vienuolyną, kaip 
didžiausias nusikaltėlis. Palikau ir Katrą, ir nelaimingą, vienišą, 
atstumtą Romos kūną. 

Sėdėdamas policijos automobilyje iš pradžių mėginau susi- 
siekti su Viktoru telefonu, o paskui įsiutęs parašiau žinutę, bet 
galiausiai-policininkai konfiskavo mano mobilųjį. 

Viktoras buvo nepasiekiamas. 


III 


ROMA 

Po savaitės sugrįžau į Romą. 

Vatikanas, man išvykstant pažadėjęs visokeriopą pagalbą, 
tikrai turėjo ją suteikti. Dėl Lietuvos pareigūnų veiksmų Enijas 
Skalfaris pasirūpino Vatikano pasiuntinio užsienio šalyse diplo- 
matiniu statusu, nes šie ketino sulaikę atimti iš manęs pasą ir nie- 
ku būdu neišleisti iš šalies. 

Pareigūnai nenorom atleido mane nuo apklausų, kurioms ne- 
rado aiškaus pagrindo. Tai, kas įvyko bažnyčioje, atrodė tikra 
beprotybė ir vis akivaizdžiau regėjos, kad dėl visko kaltas juodai 
apsirengęs žmogus. Aš pasakojau tą patį ir tvirtai laikiausi tiesos: 
esu tyrinėtojas, atvykau turėdamas Vatikano bibliotekos ypatin- 
gą statusą ir daugiau nieko nežinau. 

Pustrečios valandos be pertraukos telefonu kalbėjo su manimi 
Karlas da Valė, kuris dėl nieko nesijaudino, ir tėvas Marijas, kurį vis- 
kas labai sukrėtė. Ataskaitą pradėjau nuo Pažaislio bažnyčios įvykių, 
apeidamas Katos vaidmenį. Sukrėstas tėvas Marijas pasakė nenorįs 
girdėti nieko panašaus ir labai greitai perdavė telefono ragelį, kad 
kalbėtų Da Valė, o šis vis dėlto paprašė papasakoti viską chronolo- 
giškai ir smulkiai iki menkiausio brūkštelėjimo. Teko detaliai aiš- 
kinti kiekvieną pastebėjimą ir suvokimą apie tyrimo posūkį, gautus 
dokumentus, jų turinį ir apimtį. Da Valė reikalavo papasakoti apie 
darbe pagelbėjusias vienuoles, tad pradėjau pasakojimą nuo abatės 

ir baigiau Roma ir priimamojo kavinės šeimininke. Karlas da Valė 
pareikalavo išdėstyti ir visus pastebėjimus apie piligrimo veiksmus, 
Paklausė, ar mačiau užpuoliko veidą, išvaizdą, jo panašumą į vagies, 
išnešusio Kastoro kodekso vertimą iš mano buto Romoje. 

Kalbėdamas su tėvu Mariju ir jam pramainiui kartojant 
„Dieve šventas“ ir „tamsybių jėgos“ , galiausiai prisipažinau supra- 
tęs, kad priešininkų - kaip tarta per susirinkimą Užsienio reikalų 
ministerijoje, — yra du. 

Tada.Da Valė, vėl pačiupęs telefono ragelį, pradėjo egzami- 
nuoti ir aš prispaustas greitai išpažinau savo silpnumą ir leng- 
vatikystę, galų gale dėl to, pasak tėvo Marijo, suskardo trimitai 
ir atsivėrė dangus. 

"Kai nuodugniai papasakojau ir apie kitą informacijos siekusį 
veikėją, visaip dangstydamas tai, kad susipažinau su Kata dar Ro- 
moje, Karlas da Valė galiausiai paklausė: 

— O dingę Kastoro kodekso puslapiai, — ar juos turite? Ką tik 
sakėte, kad jums iš dalies pasisekė. 

Parylėjau minutėlę. Po tų įvykių nenorėjau iš karto iškloti 
svarbiausio dalyko — informacijos, dėl kurios mirė vienuolė sesuo 
Margareta, sesuo Joana ir Roma. Atrodė, kad jų auka sumenks, 
telefonu pasakojant apie tai vyrams, kurie saugiai sėdi prie Vati- 
kano užsienio reikalų ministerijos stalų ir kurių vienintelis dar- 
bas — garbingai pargabenti mane iš Kauno į Romą. 

— Tikiuosi, kad galėsiu kuo greičiausiai sugrįžti į Romą. 

— Taip, suprantu, — atsakė Da Valė, niekaip neparodydamas, 
kad tikrai suprato, ko prašau. 

Vėliau stebėjausi, kad klausimas apie Kauno puslapius buvo 
užduotas tik pokalbio pabaigoje, po visos ataskaitos, galima sa- 
kyti, kaip papildomas klausimas. 


Rytojaus dieną Vatikano reikalus tvarkantis Italijos konsulatas 
Vilniuje man asmeniškai į Kauną atvežė Skalfario išrūpintą di- 

plomatinį pasą. Kaip buvau prašęs, gavau traukinio bilietus iš 
Kauno į Vilnių ir į Romą per Prahą ir Budapeštą. 

Keliaudamas norėjau iš tikrųjų pajusti atstumą. Norėjau pa- 
likti sau už nugaros daugybę dalykų, žmonių. Norėjau, kaip ir 
laiškas, kurį išsiunčiau į Vatikaną su žyma „Iki pareikalavimo“, 
likti anonimiškas — įsilieti į žmonių srautą kaip turistas, kuris 
nieko nežino apie viduramžių rankraščius, kuriam nerūpi religi- 
niai karai ir didžioji politika. 

Norėjau ramiai atsitraukti nuo visko. 


Roma švytėjo pavasariu, artėjo Šv. Velykos, todėl mieste buvo 
gausu turistų. Pastebėjau tai dar traukinyje, kuris prisipildė 
žmonių Austrijoje. Buvo puikus metas Velykų piligriminėms ke- 
lionėms. 

Iš Kauno išvažiavau su juodu ilgu paltu, pasistatęs apykaklę, 
pasiėmęs tik plokščią nešiojamąjį kompiuterį ir perone paslapčia 
stebėjau praeivius. Vis dėlto nepamačiau nieko įtartina. 

Jaučiau, kad, žvalgydamasis į kitus keleivius, atrodau gana 
komiškai. Vis dėlto spėjau, kad galiu įkliūti į dar vieną smulkią 
apgaulę, nuo kurios pabėgau. Jeigu piligrimas elgėsi taip, kaip 
diktavo užkulisinės jėgos, turėsiu patirti maniakišką įniršį. 

Mano butas Via Salita di Santa Nicola da Tolentino gatvėje 
atrodė taip, kaip palikau. 

Ponia Gabriela Andreoti, kuri paprastai budėdavo savo buto 
viduje prie nedidelio langelio, atsiveriančio į vestibiulį, dabar šla- 
vinėjo fojė. Ponia Gabriela garsiu balsu teatrališkai pasisveikino 
šluostydamasi rankas į prijuostę, o paskui apkabinusi smarkiai 
suspaudė visu didžiuliu savo kūnu. Tada du kartus dosniai ir šla- 
piai pakštelėjo į skruostus. Sakė pasiilgusi manęs ir ypač mano 
šviesiaplaukės ponios Marijos, jai taip pat trūko vakarienių, ku- 
rios užtrukdavo iki vėlumos maloniame platano šešėlyje tada, kai 
draugai ir pažįstami srautu plūdo pasinaudoti nemokamu gyve- 

nimu mūsų bute. Atsakinėjau jai, šiek tiek nuslėpdamas ir nieko 
neaiškindamas. Ji suplojo delnais, kaip papratusios daryti tokio 
amžiaus moterys dėl ko nors gailestaudamos. 

— Vadinasi, buvote iškeliavęs? 

— Taip, keliavau daugiau, negu reikia, ir nepaprastai džiau- 
giuosi sugrįžęs į amžinąjį miestą. 

— Ko buvote išvažiavęs? 

Ponios gestai reikšmingi: ji gūžteli pečiais ir pakelia delnus į 
dangų. 

— Iš Romos verčiau niekur nevažiuoti. Kartą su vyru buvome 
išvykę į Neapolį. Neapolio įlanka, aišku, graži, bet visa kita... 

Ji pratrūko taip juoktis, kad aidėjo fojė, atstačiusi prieš save 
rankas lyg norėdama ką atstumti. 

— Maniau, kad leidykla išnuomojo butą kam nors kitam, nes 
jūsų ilgai nebuvo. 

— Tikrai ne, aš dar nebaigiau darbo. 

— Buvote išvykęs dėl darbo? 

— Taip tik... sakėte, butą nuomoja leidykla?.. 

— Aišku! Dieve mano, nejau nežinojote? Iš ko manėte jį išsi- 
nuomojęs? 

— Išsinuomojau iš Viktoro Palo, o jis neminėjo jokios leidyklos. 

— Signor Palas, ach, tikras grand seigneur: kaskart sugrįžęs at- 
neša man didelę puokštę rožių! Ak, tie vakarai, kai mudu sėdė- 
davom kieme prie vyno taurės, žinote, jis puikus virėjas! Ko tik 
nesame ruošę: 72violi, fettucini, involtini alla romana, oi, Dieve 
šventas, jo virtuvėje ir aš pabuvau! Bet butas priklauso leidyklai, — 
dėl to neabejoju. Name pilna biurų ir įmonių darbuotojų butų. 

Ji linktelėjo galvą, ryžtingai lyg pasirengusi ginčytis. Paskui 
mostu pasikvietė arčiau, suėmė mane už rankos ir pasistiebusi 
greitai sušnibždėjo į ausį: 

— Avanti. Iš tikrųjų tai leidykla ir spaustuvė. 

Paskui visiškai surimtėjo. 

— Ar žinojote, kad Avanti leidykloje buvo raudonųjų brigadų 
kuopelė? 

Ponia Andreoti nutaisė gudrų veidą ir kreivai šypsodama 
linktelėjo galvą. 

— Visko ta spaustuvė paleido į pasaulį — rengė vieną revoliuciją 
po kitos. Na, aš per daug pasakiau... 

— Kam priklauso spaustuvė? 

— Senam ponui vardu Fabricijus Silvestrė — aštuntame dešimt- 
metyje jis buvo ugningas kairysis, negailestingas, baisus ir visa 
kita... turbūt žinote, — ji vėl prapliupo juoku, — mes visada sakė- 
me, kad Silvestrė griežtesnių pažiūrų nei pats Leninas. Tais aki- 
niais prisidengęs jis skirsto žmones į ožius ir avis. Bėgant metams 
jis nurimo, galiausiai susidomėjo religiniais mokslais ir senomis 
knygomis labiau nei revoliucija — ar galite įsivaizduoti: nuo vieno 
kraštutinumo metėsi į kitą! 

Kalbėdama ponia Andreoti ranka ryžtingai kapojo orą prieš 
save lyg smulkindama svogūną. Nespėjau įsiterpti, nes ji toliau 
malė liežuviu taip, kad dvigubas pagurklis tirtėjo. 

— Bet jis dar kažkuo užsiima. Vis rašo į La Repubblica. Žinau, 
kad asmeniškai pažįsta laikraščio steigėją Karlą Kardučį, o žur- 
nalistas Vitas Fatoris — jo artimas draugas. Tie vyrai anksčiau 
rezgė visokių planų, bet Silvestrė dar veikia užkulisiuose ir, ma- 
nau, yra labai įtakingas. 

Ponia Andreoti suglumo pamaniusi, kad per daug priplepėjo. 

— Antra vertus, gal tai jums neįdomu, nes jo net nepažįstate. 
Bet jūsų viena pažįstama mergina teiravosi jūsų. 

— Marija? 

— O Dieve, kad tai būtų jūsų nuostabioji draugė! Ta, kuri teira- 
vosi, pas jus trumpą laiką gyveno — atsiprašau — ta keista tamsiaplau- 
kė. Ar jums neatrodo, kad jos akys labai savotiškos? Tiesą sakant, 
nežinau, katro ji teiravosi — jūsų ar ponios Marijos. Matot, iš jos 
kalbos sunku suprasti. Žiūrėkit: jums atėjo šitoks pašto pranešimas. 

Ji nusijuokė, geraširdiškai pamerkė akį, linktelėdama galvą ir 
padavė man jį. 

Stovėjau suglumęs vestibiulyje prie laiptų ir skiemenavau po- 
nios Andreoti paduotą pranešimą. Sykiu stebėjausi savim ir savo 
įpročiu nesvarstyti kai kurių dalykų kaip savaime suprantamų. 
Viktoras nė žodeliu nebuvo užsiminęs apie Silvestrės spaustuvę, 
kai kalbėjo apie buto nuomą, nes lyg ir nereikėjo užsiminti. 

Prisiminiau susitikimą su Silvestre ir tai, ką jam pasakojau. 
Suvokiau. jau seniai įkliuvęs į kilpą. Ber buvau lengvarikis, atsida- 
vęs darbui, ir šito nesupratau. Tiesą sakant, kaip galėjau suprasti. 

Vėl prisiminiau paskutinį naktinį susitikimą su Silvestre. Nema- 
lonus prisiminimas sukėlė niūrų nerimą, kuris visai užvaldė sąmo- 
nę. Tai buvo baimė, nenugalima baimė dėl to, kad tapau pernelyg 
didaus žaidimo hgūra. O užvis blogiausia buvo, kad teisingai ne- 
suvokiau tikrovės, aiškiai nepamačiau vieno dalyko sąryšio su kitu. 

Prisiminiau Silvestrės veidą, kai paminėjau Vatikaną. Dabar 
supratau, kodėl. 

Besikalbant Silvestrė suprato Vatikaną uoliai siekiant to pa- 
ties rankraščio, kuriuo, be abejonės, domėjosi jis pats. Jis norėjo 
mane perspėti, nes suprato, kad blaškausi tarp dviejų jėgų - Rytų 
ir Vakarų Bažnyčių ir valdžių, pasikišęs knygą po pažastim, pa- 
laimingai nenuvokdamas apie tas povandenines didžiosios poli- 
tikos įtampas, į kurių gilversmes suprato mane būtinai įkliūsiant. 

Nes tik jam buvo naudinga, kad į jas nepakliūčiau. 

Paskambinau Viktorui, paskui vėl paleidau Kaune pradėtą ži- 
nučių srautą, nors neprisiskambinęs anksčiau, spėjau, kad ir 5į- 
kart tuščiai. Stebėjausi, kad Viktoras nepasiekiamas. Nerimavau 
dėl Katos, pasilikusios Kaune. 

Iš karto pagalvojau, kad atėjo pašto pranešimas dėl mano laiš- 
ko, kurį išsiunčiau iš Kauno, bet tą akimirką supratau, kad dėl 
laiško su žyma „Iki pareikalavimo“ pranešimų niekas nesiuntinė- 
ja. Be to, pranešimas buvo atsiųstas Italijos, o ne Vatikano pašto. 

Pašto skyrius buvo Via Salustiana gatvėje, už Tritono fontano, 
mažoje gatvelėje anapus Hotel Bernini. 

Pareigūnas pasižiūrėjo į mano pavardę ant registruoto paketo 
ir abejingai gūžtelėjo pečiais, bet kai aš tyčiomis pateikiau Va- 
tikano diplomatinį pasą, šviste sušvito meilikaujamu šypsniu ir 
lankstėsi, kol priėjau iki durų. 

Grįžęs namo apžiūrėjau antspaudą ant paketo, bet dažai 
buvo išsilieję ir nieko neįskaičiau. Paieškojau didinamojo stiklo, 
kuriuo naudojausi tyrinėdamas Kastoro kodeksą, bet neradau ir 
suterlioto antspaudo daugiau nenagrinėjau. 

Atvyniojau paketą. Jame buvo piligrimo pavogtas storas 
pluoštas Kastoro kodekso puslapių. Ir dėklas CD diskelio su 
elektronine vertimo versija — ta, kuri prapuolė iš mano kom- 
piuterio. 

Tai buvo niekiniai popieriai ir informacija tam, kuris žinojo, 
ko ieško. Tai buvo tik kopijos ir pažodinis vertimas, kurį buvau 
išsispausdinęs. Net mano užrašai ir pastabos puslapių paraštėse 
sugrįžo. Taigi visas mano darbas. 

Juk dabar tą patį - originalų tekstą — pavogtą iš Kauno biblio- 
tekos, turėjo piligrimo užnugario kariauna. 

Profesionalas pažengė į priekį. 

Atsidusau ir numečiau vertimą ant stalo. Manęs jis visai ne- 
domino. Iš tiesų tai buvo tiktai Martino Aurelijaus, viduram- 
žiais tapiusio freskas, biografija. Išverčiau Kastoro Dvipusio už- 
rašų tiek, kiek galėjau. Kažin ar iš jų bus galima sudaryti išsamų 
leidinį, o ir kam jo, tiesą sakant, reikės? 

Laiške, kurį išsiunčiau iš Pažaislio sau į Vatikaną „Iki pareika- 
lavimo“, visai kas kita. Į jį sudėjau teikiamos informacijos kons- 
pektą, kurio turinys galėjo sukelti perversmą, kurio sieks daug 
kas ir kurį, kaip pamačiau, turėti buvo pavojinga. 

Nuėjau į dušą ir ilgai stovėjau po srove. Galiausiai mane supo 
vien tirštas garų debesis. Atsipalaidavus užvaldė nuovargis. Atsi- 

sėdau ant grindų ir parėmiau delnais galvą. Pečiais ir nugara jau- 
čiau tekančio vandens srovę. Mąsčiau trindamas smilkinius. 

„Ak, Marija, tu buvai visiškai teisi“, - sumurmėjau pats sau. 

Žengiau prie veidrodžio. Į mane žvelgė streso nukamuo- 
tas žmogus. Nušluosčiau vandens garus, bet prie lūpų kampu- 
čių vis tiek rėžėsi anksčiau nematytos kartėlio raukšlės. Pama- 
čiau ir gelsvai žalią, iš kraštų patamsėjusią mėlynę ant peties ir 
ant rankos. Įžambiai atkišus į priekį ranką, petį pervėrė aštrus 
skausmas. 

Piligrimas žinojo, ką daro, ir kliudė mane taip, kaip norėjo. 

Apsivyniojau rankšluosčiu klubus ir nuėjau prie nediduko 
espreso aparato. Išpyliau seną vandenį, pripildžiau talpą šviežio 
ir gaivaus. Kietai pritutinau cilindrą ir įjjungiau aparatą. Klausy- 
damasis jo ūžimo, žiūrėjau, kaip tamsi kava teka į stiklinę. Šypre- 
lėjau svarstydamas, ar piligrimo šalininkai man sugrąžins ir gra- 
žiausiąją Saliamono giesmę? 

O kas sugrąžins Romą? Vienuoles? Kas sugrąžins Mariją ir 
prarastą laiką? 


Nusprendžiau paskambinti tėvui d Andželui ir paprašyti drauge 
nueiti į Vatikano paštą. Pamaniau, kad iki profesionalo smūgio 
laiko liko nedaug. Kaune jis taip pat atsirado pirmiau už mane ir, 
nepaisydamas mano žingsnių, veikė tiksliai ir punktualiai kaip 
laikrodis. Bet visokeriopos naudos ir reikiamu laiku neišpešė. 

Susivokiau, kad mintimis vis grįžtu prie tam tikros schemos. 
Atrodė, kad visi mano veiksmai buvo puikiai numatyti iš anksto. 
Kažkas viską žinojo. 

Tėvas d Andželas pakėlė ragelį. 

— Užvakar iš tėvo Marijo sužinojau, kad grįžtate į Romą, kad 
nutiko visokių baisių dalykų, bet jums pasisekė. Džiaugiuosi, kad 
atvažiavote tęsti tyrimo! Nenoriu pasirodyti jausmingas, bet 1a- 
bai smagu girdėti jūsų balsą. 

— Dėkui už gražius žodžius, gerasis tėve d'Andželai. Tiesą sa- 
kant, jaučiuosi tik pavargęs, nes teko pamatyti, kaip godumas, 
įžūlumas ir bejausmis naudos siekis bloškia į purvą tai, ką vadi- 
name gerumu ir teisingumu. Gal kai ką ir radau, bet dėl to, ką 
pamačiau, pats asmeniškai turbūt praradau gerokai daugiau. 

— Nesunku tuo patikėti žinant, kokių nemalonumų patyrėte. 
Tai ne menkniekis. 

— Tikrai. Tiesą sakant, mano tikėjimas šituo dalyku, šituo 
projektu... buvo kiek per stipriai išmėgintas. Tiesą sakant, to ti- 
kėjimo neliko. 

— Taip, nesistebiu — dažnai pagalvodavau apie tai, ko jūsų pa- 
prašė Vatikanas. Juk viskas turi būti teisingai įkainota. 

— Taip, viskas įkainojama, bet atrodo, kad teisingumas čia 
niekuo dėtas. 

Tėvas d Andželas žodžiuose slėpė keistą užuominą apie pre- 
kybą. O gal negerai supratau? Gal jis norėjo pasakyti, kad galė- 
čiau tartis su Vatikanu dėl išlaidų ir atlyginimų už vargus, o gal, 
kaip spėjau, delikačiai ir netiesiogiai užsiminė, kad galiu parduo- 
ti tai, ką radau? Supratau, kad informacija, užantspauduota voke, 
tikrai pavojinga tiems, į kurių rankas pakliuvo, bet nepagalvojau 
apie piniginę jos vertę. 

Nebuvau tikras, ar žuvus Romai, aš vienintelis turiu informa- 
ciją, bet juo labiau norėjau ja atsikratyti. 

Apimtas nerimo dvejojau, bet paskui paprašiau tėvo d Andželo. 

— Gal galėtumėt drauge su manim nueiti į Vatikano paštą, — 
žvilgtelėjau į laikrodį, — tarkim, lygiai po dviejų valandų? 

— Į Vatikano paštą? Aišku! Bet ko? 

— Turiu atlikti vieną reikalą ir man reikia jūsų, sakykim... pa- 
ramos. Tikiuosi, apie tai, kad sugrįžau, iš anksto pranešite ir Eni- 
jui Skalfariui iš Slaptųjų archyvų. 

Tėvas d'/Andželas kurį laiką tylėjo. Paskui išgirdau, kaip įkvė- 
pė oro ir iš susijaudinimo drebančiu balsu pasakė: 

— Gerai. Pranešiu. 

Buvau tikras, kad profesionalas smogs kaip tik tada, kai lai- 
kysiu rankose Kauno puslapius. Buvau tikras, kad ta valanda ži- 
noma, kaip ir kiti mano veiksmai. Vartai bus stebimi ir manęs 
lauks tikras via Dolorosa. 

Neįsivaizdavau, kad tai įmanoma, bet vienas piligrimas mane 
buvo užklupęs jau tiek sykių, kad daugiau niekuo nesistebėjau. Ir 
Kata savo vaidmenį atliko tobulai iki galo — kol sutiko piligrimą. 

Šios dvi jėgos stojo prieš mane — vienai atstovavo Kata, kitai — 
piligrimas. 

Jos, be abejonės, veikė atskirai — priešingai nei dėstė Da Valė 
per Užsienio reikalų ministerijoje surengtą pasirodymą. Jis tada 
pabrėžė, kad Maskvos patriarchato ir Rusijos vyriausybės moty- 
vai galiausiai panašūs. 

Kai kurios dėlionės dalelės netiko. 

Man reikėjo kokios nors paramos ir maniau, kad užteks tėvo 
d'Andželo, bet, pasikalbėjęs su juo, pradėjau abejoti. 

Išsiviriau dar vieną puodelį espreso ir ramiai išgėriau. Vėl čiu- 
pau telefoną. Žiūrėjau pro langą į Barberinių rūmų palmes ir lau- 
kiau, kol sujungs. Paskui atsiliepė: 


— Skalfaris. 

Ant mano stalo kūpsojo išverstų Kastoro kodekso puslapių šūs- 
nis. Ant jos gulėjo CD diskelis su tuo pačiu tekstu. Paėmiau jį 
ir įsikišau į švarko vidinę kišenę iš kairės pusės. Išėjau ir leidau- 
si kopti Via de Oužrinale garve. Buvo jausmingai švelni pavasa- 
rio diena, oras dar neįkaitęs kaip vasarą, o su maloniu gaivumu. 
Buvo lengva kvėpuoti. Nuo bažnyčios sodo nestipriai dvelkė gė- 
lių kvapsnis. Užkopęs ant Kvirinalio, pro pastatų stogus mačiau 
Romos centrą. 

Nedidelė ovali Šventojo Andriejaus bažnyčia Kvirinalyje buvo 
atidaryta. Užėjau į vidų. 

Praeitą kartą toje bažnyčioje lankiausi su Marija ir jau tada 
atkreipiau dėmesį į tylą, apsupančią įėjus vidun. Šviesa sklido pro 
kupolo žibintą. Jo stiklai tikriausiai buvo nudažyti, nes į bažnyčią 
krintanti šviesa švytėjo auksu. Stovėjome mudu su Marija tylo- 
mis toje šviesoje. 

Pažvelgiau į būrį puttž angelų aplink kupolo žibintą. Tirš- 
tai susitelkę palei kupolo žibinto šviesos angą jie tarytum laukė, 
kada galės ištrūkti į šviesą. 

O gal jie buvo belaisviai, pasmerkti auksingai šimtmečių prie- 
blandai, ir būrėsi prie šviesos, trokšdami išsivaduoti. Kaip ir aš 
šimtmečio mistikos persmelktoje prieblandoje, kurion vis giliau 
grimzdau, pametęs kelius, vis toliau nuo šviesos. 

Sulinkęs tėvas d'Andželas su savo ilgu lietpalčiu nuo Šv. Onos 
vartų ėjo pasitikti manęs. Jis turėjo gerokai pasistengti, pės- 
čiuodamas taip greitai ir eidamas energingai mosavo rankom. 
Pastebėjęs mane, pasveikino jau iš tolo. Taip pat vienas švei- 
carų sargybos karys, budėjęs prie vartų, pamatęs atpažino 
mane ir pasveikindamas tik vos vos kilstelėjo smakrą ir kink- 
telėjo galvą. Ir iškart, apsisukęs ant kulnų, dingo sargybinių 
būste. 

Tėvas d'/Andželas pasižiūrėjo, kai pamojau. 

Ilgai spaudėme vienas kitam ranką. 

— Kaip malonu matyti jus sugrįžusį tęsti darbo. 

— Tikrai? Nepatikėsite, kad labai ilgėjausi savo kabineto ra- 
mybės. Tiesą sakant, ir Vatikano ramybės. 

— Kam tokios ypatingos priemonės? — paklausė tėvas d'An- 
dželas, kai pasukome didžiosios Berninio kolonados pusėn. 

— Norėjau, kad padėtumėt sprendžiant kelis praktinius klau- 
simus. Pamaniau, kad vienas, ko gero, nesusidorosiu. 

Tėvas d Andželas suglumęs pasižiūrėjo į mane, bet pastebė- 
jau ir jo žvilgsnio aštrumą. Nieko neatsakė. 

— Tiesą sakant, - pridūriau, — turiu pasiimti siuntinį iš Vati- 
kano, užsakytą poste restante. 

— Vadinasi, siuntinys didokas? 

Kaip tik ėjome per Šv. Petro katedros aikštę į priešingoje pu- 
sėje esantį pašto skyrių. 

— Ne į tą pusę einame. Vatikano Poste restante ne šioje pu- 
sėje. 

Tėvas d Andželas suėmė mano ranką: 

— Prašau eiti Čia. 

Mane suglumino tėvo d'/Andželo žodžiai ir aš dvejodamas 
pasukau ten, kur jis parodė. 

— Jūs tikras? 

Sustojau. Tėvas d Andželas tiriamai pasižiūrėjo į mane. 

— Žinoma! Jūs einate į Vatikano pašto skyrių, skirtą turistams 
ir Ailatelistams. Vatikano siuntos skirstomos apatiniame šveicarų 
gvardijos kareivinių aukšte. Štai ten. 

Pažvelgiau ten, kur mostelėjo tėvas d'Andželas. Jis rodė į siau- 
rą perėjimą tarp pastatų, iš vieno šono ribojamą Berninio kolo- 
nados, iš kito — didžiulio kareivinių statinio. Kolonada buvo be- 
veik prigludusi prie kareivinių, nuo jos krito šešėlis į siaurą perė- 
jimą. Mėginau įvertinti padėtį ir beveik uždarą vietą. Neturėjau 
ko prarasti. Dar neturėjau. 

Tėvas d Andželas buvo teisus. Į pašto skyrių vedė nedidelės, 
siauros durys prie kolonados. Baltais marškiniais ir juoda lieme- 
ne apsitaisęs Žilagalvis tarnautojas, užsidėjęs priekaktį su juostele 
prakaitui sulaikyti, perskaitė pase mano vardą ir paieškojo mano 
laiško. Abejingai pavartė rankoje voką ir dar kartą patikrino mano 
vardą. Paskui atsikrenkštė lyg ilgai nekalbėjęs ir ištiesė man laišką. 

— Prego. 

Priėjęs prie mažo staliuko šone išėmiau iš voko CD diskelį, 
kurį buvau išsiuntęs sau iš Pažaislio vienuolyno. Greitai įsikišda- 
mas diskelį į dešinę vidinę kišenę, įsispyręs žvelgiau tėvui d'An- 
dželui į akis. Ir kalbėjau be pertraukos, stengdamasis nežiūrėti, 
ką daro mano rankos. 

— Jūs buvote teisus dėl pašto skyriaus, iš kur galėjau žinoti... 

Tėvas d Andželas mano paaiškinimą išklausė suglumęs. 

— Taip, taip, tikrai, bet... Ar tikrai viską pasiėmėte? 

— Viską? 

— Turėjote pasiimti tiktai vieną CD diskelį? Daugiau nieko? 
Mes jo atėjom pasiimti? 

— Ne, atėjo daug daugiau. 

Žengiau prie durų. Tėvas d'Andželas nustebęs sekė man iš paskos. 

— Na, o... daugiau? - galų gale paklausė mostaguodamas ran- 
ka lyg pabrėždamas, kad reikalas svarbesnis, nei sveria vienas var- 
ganas CD diskelis. - Prašėte telefonu paramos?.. 

— Turiu pamato manyti, kad keli asmenys labai domisi tuo 
CD diskeliu. 

Patikindamas paplekšnojau švarko kairę kišenę. 

— Norėjau, kad būtumėt man tarsi palydovas ir saugiai nuneš- 
tume diskelį į Vatikaną. Nemanau, kad tie mano minėti asmenys 
jo paprašys mandagiai. | 

Pasukau nuo kolonados į gatvę džiaugdamasis, kad tikrasis 
pašto skyrius buvo vos už kelių metrų nuo Šv. Onos vartų. Tėvas 
d Andželas ėjo greta. Paspartinau žingsnį. Pamaniau, kad nerei- 
kės leistis į kojas iki pat galo. Bet staiga atstumas iki Vatikano 
pasirodė per didelis. 

— O ką daugiau? — paklausė tėvas d'/Andželas. 

„Mėgino mane sulaikyti, nes jam buvo sunku neatsilikti. 

Perėjimu tarp kolonados ir kareivinių išėjome į gatvę ir aš pa- 
sukau į kairę, Šv. Onos vartų link. 

Pasižiūrėjau į vartus priešais. Atrodė, nieko nėra. Mačiau, 
kaip šveicarų sargybos kareivis pažvelgė mūsų pusėn, apkabinęs 
ranka ilgą alebardą, sukiojosi ir nerūpestingai plepėjo su kažkuo 
sargo būdelėje. 

Ėjau toliau. Šveicarų sargybos karys kalbėdamas linkčiojo gal- 
vą. Tėvas d Andželas keliais greitesniais žingsniais prisivijo mane. 

Nusprendžiau mesti vienintelę turimą kortą. 

— Ką sakė Skalfaris iš Slaprųjų archyvų, kai pranešėte, jog at- 
eisiu? 

— Jis šitai... pasakė, kad... 

Tėvas d Andželas čiupo mane už parankės. Nustebau, nes su- 
ėmė nepaprastai stipriai. Supratau: valanda išmušė. 

Įkišau laisvą ranką į kairę vidinę kišenę. 

— Siūlyčiau neiti tiesiai į Vatikaną, — tarė tėvas d' Andželas. — 
Siūlyčiau pirmiau kiek pasišnekėti. 

Tėvas d' Andželas žvelgė man į akis. Tas kančios kupinas sau- 
sokas žmogus atrodė tartum nusikratęs atsargumo ir netikrumo. 

Vėjas užmetė jam ant akių plaukų sruogą nuo išretėjusio pakau- 
šio. Priešais mane stovėjo visai kitas tėvas d'/Andželas. Jaučiau ne 
tik jo rankos jėgą, bet ir stiprius raumenis. 

— Ką turite galvoje? — paklausiau ištraukdamas iš vidinės kiše- 
nės CD diskelį. — Šitą reikia tuoj pat nunešti Skalfariui į Slapruo- 
sius archyvus. Skalfaris jo laukia! 

— Mano drauge, šito nebus! 

Staiga tėvas d Andželas dilbiu smarkiai vožė man į paausį ir 
spyrė į pakinklius. Krisdamas spėjau pagalvoti, kad smūgis pa- 
ausin gali būti mirtinas. Mano galva stuktelėjo į juodą grindi- 
nį. Susidrumstus sąmonei mėginau apsiversti ir apsaugoti galvą, 
bet tada pamačiau žybčiojant apvalų diskelį, kuris pakilo į orą 
ir barkštelėjo man prieš akis. Žiūrėjau į jį negalėdamas pajudėti. 
Kažkas visu svoriu užspaudė ranką ir aš išvydau tėvą d'Andželą 
kažkur iš aukštybių - gal net nuo Šv. Petro kupolo - lenkiantis 
prie diskelio. O tada, atsispyrus nuo mano rankos, pasileidžiant 
bėgti. Girdėjau, kaip trakštelėjo plaštaka. 

Šiltas gatvės grindinys, ant kurio gulėjau, buvo nestabilus ir svy- 
ravo iš vienos pusės į kitą. Mėginau atsispirti ir atsistoti. Viena ranka 
atsiremti negalėjau: ji nelaikė ir apskritai neklausė. Pasiritęs atsisėdau 
ir suglumęs pažvelgiau į ranką, gulinčią ant kojos. Suvokiau, kad tai 
dalis manęs, bet tartum atplėšta. Veidu man tekėjo kraujas ir brauk- 
damas ranka mėginau suprasti, kur žaizda. Apsilaižiau lūpas. 

Nusistebėjau, kad žmonės aplink mane šaukia. Mėginau atsi- 
remti viena ranka ir atsistoti. 

Tada pamačiau artėjantį automobilį. Sėdint ant grindinio, jis 
man atrodė nepaprastai žemas, siaurėjantis. Šauksmai ir triukš- 
mas nutilo. Pamaniau, kad dėl automobilio, artėjančio prie ma- 
nęs. Tai buvo baltas Citroen Pallas. Mašina važiavo nemažu grei- 
čiu, turint omeny, kad gatvėje buvo daug žmonių. Jie susispietė 
aplinkui, pamatę, kad aš šiurkščiai apiplėštas, bet artėjant auto- 
mobiliui turėjo mestis į šalis. 

Supratau, kad citroenas važiuoja pro pat, nes veidu pajutau 
oro srautą. 

Atmintyje šmėkštelėjo Viktoro ir Katos — mano draugų Tre- 
vi fontano vandenyse — vaizdas. Bet automobilis, aišku, negalėjo 
būti Viktoro! Jeigu automobilis būtų buvęs Viktoro, šis būtų su- 
stojęs. Pasisukęs žvelgiau į tolstančią mašiną. Mano regėjimo lau- 
ke ji greitai mažėjo. Pro automobilio apačią pamačiau nepapras- 
tai ilgas priekyje bėgančio tėvo d'Andželo kojas ir plastantį palto 
skverną. Blykstelėjo raudonosios citroeno šviesos. Bėgančios ko- 
jos sulėtino pašėlusį tempą, automobiliui važiuojant iš šono. Va- 
dinasi, mašina atvažiavo pasiimti tėvo d Andželo. 

Tą akimirką lyg vėjo šuoras bloškė tėvą d'Andželą. Jis metėsi 
tiesiai po mašina. Tada pamačiau jį pasiritant po apačia ir trink- 
telint galvą į grindinį. 

Kad ir stengiausi, citroenui pravažiavus pro šalį, atsikelti ne- 
galėjau. Pristigau jėgų ir galiausiai parklupau ant kelių. Pasirė- 
miau viena ranka. Ant tamsių gatvės akmenų iš žaizdos veide, o 
gal galvoje, varvėjo kraujo lašai. Didžiulė Berninio kolonada ne- 
sustojo, o pamaži svyravo iš vieno šono į kirą. Vėl lėtai susmukau 
ant grindinio. 

Būrys turistų baikščiai pasidairė aplinkui, susijaudinę pasi- 
lenkė prie manęs. 

— Kas atsitiko? Ar jus apiplėšė? 

Išgirdęs tuos žodžius, sutrikau, o paskui linktelėjau kaip pa- 
klusnus vaikas, uždavus per sunkų klausimą. 

— Taip. Mane apiplėšė. 

Pro žmones prasibrovė romietis dailiu kostiumu ir šiurkščiai 
nustūmė susirinkusius į šalis. Saugodamas kelnių kantą, vyras 
trūktelėjo klešnes aukštyn ir atsiklaupė prie manęs. Buvo savo- 
tiškos gelsvai rudos odos ir juodų akių, kurių vyzdžiai ir tamsi 
rainelė atrodė lyg išsilieję. Ant smakro buvo matyti tamsūs šeriai. 
Ūmai vėjo šuoras užmetė jo kaklaraiščio galą man ant veido. Ro- 

mietis susierzinęs pasižiūrėjo į sukruvintą šilką. Paskui atkreipė į 
mane juodas skvarbias akis ir paklausė: 

— Ką iš jūsų pavogė? Ar pažinote užpuoliką? 

Klausimas mane kažkodėl labai prajuokino ir, man atrodė, 
gudriai jam atšoviau: 

— Aišku! 

Vis dėlto vyras ilgiau nelaukė. Greitai nužvelgė mane lyg įver- 
tindamas sužalojimus, keistai išdidžiu ir piktos pašaipos kupinu 
žvilgsniu, pakilo ir metėsi prie citroeno ir žmonių, kurie telkėsi 
ir prie automobilio. Už tą įžeidų žvilgsnį norėjau sušukti ką nors 
begėdiško romiečiui pavymui, bet jis jau buvo toli skaisčioje aikš- 
tės šviesoj. 

Tą akimirką kažkas suėmė mane ir aš pakilau taip greitai, kad 
Berninio kolonada akyse susvyravo. Surikau, nes pečius man plė- 
šė skausmas, paralyžiuojantis visą šoną. Skausmas reikliai, visa 
užvaldydamas, tvinkčiojo dešinėje veido pusėje. Mane pykino ir 
galvoje sukosi viena mintis, kaip pasprukti nuo skausmo. Links- 
tančiom kojom mėginau bėgti. Šalia pamačiau du geltonai dry- 
žuotais viduramžių drabužiais vilkinčius šveicarų sargybos karius. 

Žinojau, kad jie pažeidė įstatymą išeidami iš Vatikano į Ro- 
mos gatvę. Tai buvo draudžiama ir išeiti jie galėjo tik su rimta 
priežastimi. 

Sargybiniai atrodė susijaudinę, kai laikė mane. 

— Prašom, padėsime jums nueiti į Vatikaną. Ar pajėgsite? 

Nieko negalėjau jiems atsakyti. Akinančioje aikštės šviesoje 
mačiau, kaip arogantiškasis romietis nuėjo šalin ir dar kartą at- 
sisuko. Intuityviai pakreipiau akis tenlink, kur pasižiūrėjo jis, ir 
pamačiau Šv. Onos vartus. 

Skalfaris padarė taip, kaip prašiau. Prie vartų stovėjo tikri Va- 
tikano asmens sargybiniai su pilkomis uniformomis. Tarp jų — 
pats Enijas Skalfaris ir Balestra baltais marškiniais, užsidėjęs aki- 
nius nuo saulės. Jie ryškiai išsiskyrė iš būrelio kareivių. 

Skalfaris išskėtė rankas, sulaikydamas asmens sargybinius. 

Saulė spigino tiesiai į kareivius ir šie prisidengė delnais akis. 

Jie atidžiai į kažką žiūrėjo. 

Ar jie matė tą patį, ką matė ir ko lemtingai mėgino išsilenkti 
tėvas d'Andželas? 

Pasisukęs vėl pasižiūrėjau į aikštę. 

Viktoras Palas buvo išlipęs iš automobilio. Mačiau, kaip jo 
didelė kampuota figūra atsitraukė nuo atdarų automobilio dure- 
lių ir pasilenkė prie tėvo d'Andželo. Paskui jis ramiai žengė kelis 
žingsnius ir kažką paėmė nuo žemės. Romos saulėje tas daiktas 
skaisčiai blykstelėjo, sužėrėjo. 

Viktoras Palas pasisuko ir ramiai pasižiūrėjo tiesiai į mane. 

Tą pastebėjo ir mane laikę šveicarų sargybiniai. 

— Malonėkite, turime kuo greičiau praeiti pro Vatikano vartus. 
Pasistenkite! 

Mane kalbinęs karys buvo jaunas ir susirūpinęs žiūrėjo man 
į veidą. 

Žengiau netvirtą žingsnį ir pajutau, kad galiu išsilaikyti ant 
kojų. 

Staiga akies kampeliu kai ką pamačiau. 

— Momento! 

Aš sustojau ir kariai pamatė tą patį. 

Tarp tūkstančių šviesos spindulių ir šešėlių sampynos Berni- 
nio kolonadoje pasirodęs piligrimas beprotišku greičiu lėkė pus- 
lankiu stovinčių kolonų eilių koridoriumi, iki pavirto akinančiu 
šviesos spindėjimu. Jis išniro iš kolonados Šv. Petro katedros aikš- 
tės šviesoj nepaprastai grakštus ir lengvas kaip paukštis. 

Ir vėl buvo tiksliai apskaičiavęs kelią. Įspūdingai užšoko ant 
citroeno stogo, paskui padarė saltą, metėsi tiesiai Viktorui Palui 
ant pečių, tad šis susverdėjo, atsipalaidavo, jo kampuota figūra 
sugniužo ir nulėkė per kelis metrus ant gatvės grindinio. Piligri- 
mas minkštai apsivertė ir mitriai pašoko aukštyn. 

Šveicarų sargybiniai ėmė jėga tempti mane prie Šv. Onos vartų. 

Tuo metu mano žvilgsnis buvo įsmigęs į CD diskelį, blykčio- 
jantį Viktoro rankoje, kai jis mėgino atsistoti. Kartu negrabiai 
grūdo į kišenę, bedžiojo juo šalia lyg tikėdamasis, kad diskelis 
pradings tarp drabužio klosčių. Piligrimas žengė jam priešais ir 
atrodė, kad staigiu smūgiu pataikė į ranką. Tada kažką paėmė 
nuo žemės, ramiai apsižvalgė ir lengvai šoktelėjęs pasileido bėgti 
pašėlusiu greičiu. 

Kol šveicarų sargybos kariai nenutempė manęs šalin, mačiau 
Šv. Petro aikštėje klūpantį Viktorą ir skaistų kraują, trykštantį 
ant gatvės akmenų iš prakirstos arterijos. 

Sykiu girdėjau Skalfarį ir Balestrą raginant sargybinius temp- 
ti mane greičiau už vartų. 

— Subito! 

Girdėjau artėjant skubios pagalbos mašinas: pro šalį pralėkė 
keli policijos automobiliai, karabinieriai, dvi greitosios. Aplinkui 
greit susispietė Vatikano asmens sargybiniai, kurie paprastai lai- 
kydavosi nepastebimai. Sargybiniai rankose laikė ne alebardas, o 
naujoviškus automatinius šautuvus. 

Mačiau gatvėje kelias dešimtis žmonių susitelkus apie Vikto- 
rą ir tėvą d'Andželą. Didieji Šv. Onos vartai Skalfario įsakymu 
buvo uždaryti. Anapus jų paliko Roma ir visa, kas ką tik nutiko 
krauju sulaistytose gatvėse. Nes Roma yra Roma, o Vatikanas 
yra Vatikanas. 

Mane supo Vatikano asmens sargyba. Skalfaris ir čia pat atsi- 
radęs Da Valė liepė kariams atnešti neštuvus. Pasakiau galįs paei- 
ti pats, tik žinąs, kad man lūžęs petys. Vis dėlto jaučiau svaigulį 
ir kažkas beveik jėga patiesė mane. 

Tada į galvą šovė keista mintis. 

— Peregrinus. Sakalas? 
Da Valė iškart atkreipė dėmesį į neįprastą žodį. 
— Atsiprašau, ką pasakėte? 

— Sakalas, kuris grobį papjauna ore. Peregrinus. 

Akimis ieškojau Skalfario. 

Da Valė neramiai apsižvalgė. Pasilenkė prie manęs ir griežtai 
paklausė: 

— Ką turite galvoje sakydamas peregrinus? 

— Peregrinus reiškia piligrimą. 

Da Valė įdėmiai pasižiūrėjo į mane. 

Suvokiau, kad man trūkinėja sąmonė, pradėjo silpti klausa. 

— O jūsų darbas? — išgirdau, kaip kažkur tolumoje reikliai pa- 
klausė Da Valė. Tą akimirką regėjimo lauke pasirodė Skalfario 
veidas. 

— Ar turite tekstą? — pasilenkęs prie pat pakartojo klausimą 
Da Valė ir aš pastebėjau, kad jo kaktoje per vidurį įsirėžė gili 
raukšlė. 

Valė. Jis vienintelis žinojo. 

Gęstant sąmonei mačiau Skalfario akis. Kilstelėjau galvą pa- 
rodydamas, kad suprantu. Sykiu nukreipiau mintis į piligrimo 
grobį. 

CD diskelis. Sykį jo paties jau pavogtas. 


Prieš krisdamas tamson mėginau nusijuokti. 

Kai pabudau pirmą kartą, kambaryje nieko nebuvo. Pasižiūrė- 
jau į šoną ir pamačiau šalia lovos ant kėdės sėdint Romą. Buvo 
kiek susikūprinusi ir jos vešlūs juodi plaukai iš šonų pridengė vei- 
dą. Niūromis atkišusi lūpas ir sudėjusi pirštus, ji laikė tarp delnų 
blizgantį CD diskelį. Ji trūktelėjo rankas ir diskelis apsisuko. Dar 
sykį tai padarė, ir jos judesys, o sykiu ir žvilgsnis, mane suerzi- 
no. Paprašiau jos liautis, bet ji nutaisė įžūlų veidą ir ėmė greitai 
be paliovos sukti diskelį. Mėginau šaukti, kad ji baigtų, bet kad 
ir kaip stengiausi, iš gerklės neišėjo joks garsas. Tada Roma pra- 
dėjo šniurkščioti. Apsilaižė lūpas, kaip mažas vaikas, nusišluostė 
nosį. Diskelis iškrito ir rankos, suteptos tirštu, lipniu krauju, ėmė 
drebėti. 


Kai pabudau antrą kartą, po kambarį tyliai slankiojo dvi vienuo- 
lės. Kambarys buvo nušviestas saulės ir šiltas pavasario vėjas ty- 
kiai judino užuolaidas palei atvirą langą. 

— Kaip jaučiatės? — paklausė viena ir nusišypsojo lyg senam 
pažįstamam. 

Kambarys atrodė labai tvarkingas, pagalvė, ant kurios buvo 
padėta mano galva, švytėte švytėjo, buvo minkšta. 

— Kur aš? 

— Vatikano ligoninėje. 

— Kas tiems... žmonėms? Kur Roma? 

Vienuolė žiūrėjo į mane šypsodama, geranoriškai, kaip į vai- 
ką, atsigavusį po ilgai trukusios karštligės, dar nesugrįžusį iš rea- 
lybės, kurioje viešpatauja liga. 

— Tą jums tikriausiai pasakys kas nors iš tų, kurie žino viską. 

Paskui ji padavė man pilną stiklinę šviežių, ką tik išspaustų 
apelsinų sulčių. 


Kai pabudau trečią kartą, tamsavo vėlus vakaras, o gal naktis. 
Langas buvo uždarytas. Tėvas Marijas snaudė krėsle prie lovos. 
Buvo atsirišęs kaklaraištį ir atsisegęs viršutinę marškinių sagą. 

Jis pabudo, kai šiek tiek sujudėjau ir sudejavau. Dešinysis petys 
buvo kietai sutvarstytas, rankos pirštai ir riešas apraišioti tvars- 
čiais. Negalėjau jos pajudinti. Pasičiupinėjau veidą kairiąja ranka. 

Pastebėjęs, kad pabudau, tėvas Marijas iškart atsistojo. 

— Gyvenimas nugali! Kaip malonu susitikti po ilgo laiko, nors — 
ar šiaip, ar taip — per nelaimę. 

Jis padavė nuo lentynos nedidelį kišeninį veidrodėlį, many- 
damas, kad noriu pasižiūrėti sužalotą veidą. Buvau kaip reikiant 
apsidaužęs. 

Pažvelgiau į nedidelį veidrodėlį. Stipriausiai kliuvo į kaktą iš 
dešinės ir ta vieta buvo dailiai sutvarstyta. 

— Nieko rimta, — pasakė tėvas Marijas. — Bet dėl to sutrenktos 
smegenys, — tęsė delnu paliesdamas kaktą. — Petys sužalotas sun- 
kiau — kritote pasikreipęs ir kaulas įlūžo kiek žemiau negu peties 
sąnarys. Ranka irgi sumušta, — tikriausiai skauda, bet nelūžusi, 
nors atrodo baisiai. 

Jis atsisėdo ant kėdės, sulinkęs pasirėmė alkūnėm į kelius ir 
drąsinamai šyptelėjo. 

— Tikros kautynės. Nė nenumaniau, kad viskas šitaip rutu- 
liosis. Per trumpą laiką daug kas nutiko. Ką... kaip... taigi, dar 
bent du sužaloti. 

Kaip jie laikosi. 

Tėvas Marijas nudelbė akis į grindis, suglaudė delnus. Jis 
buvo pasiraitojęs rankoves, sakytum ką tik dirbęs sunkius darbus. 

— Vienas išsikapstė, kitas ne. 

Jis atitiesė nugarą, bet paskui vėl susigaužė ir, stebeilydamas į 
grindis, tylomis purtė galvą. 


— Užpultasis vairuotojas liko gyvas. Pervažiuoti žmogų, aišku, 
baisi nelaimė: girdėjau, tėvas d'Andželas bėgdamas kažko mėgino 
išsilenkti ir pakliuvo tiesiai po ratais. Vairuotojas sustojo padėti 
tėvui d Andželui, bet pats nukentėjo būdamas niekuo dėtas, nes 
jį užpuolė tėvo d'Andželo persekiotojas. Tėvas d'Andželas žuvo. 

Tylėjau. Tėvas Marijas, matyt, nežinojo niūrios įvykių eigos 
ir to, kad jo artimas kolega buvo arba Viktoro Palo nusikaltimo 
bendrininkas, - kuo aš nelabai norėjau tikėti, - arba mėgino pa- 
grobti Kauno puslapius, galimas daiktas, norėdamas užsidirbti 
pinigų. 

— Užjaučiu. Jūs praradote nenuilstantį archyvarą, o aš patyru- 
sį patarėją, — turiu galvoje savo tyrimus. 

Tėvas Marijas rimtai pasižiūrėjo į mane. 

— Atleiskit, eisiu pasakyti, kad ateitų Karlas da Valė ir Skal- 
faris iš Slaprųjų archyvų. Jie prašė, kad iš karto praneščiau, kai 
pabusite. 

Linktelėjau galvą ir tėvas Marijas išėjo. 

Likau vienas. 

Už lango, beveik juodo nakties dangaus apgobtas milžiniškas 
Šv. Petro bazilikos kupolas tarytum tvyrojo erdvėj. Langas at- 
spindėjo ir mano atvaizdą. Žiūrėjau į sužalotą save. 

Dėl Kauno puslapių mirė dvi vienuolės, Roma ir tėvas d An- 
dželas. Savaip nukentėjo Kara ir Viktoras, susirgo visa Kauno 
klarisių vienuolija. Nudaužta angelo statulos galva sužeidžiau pi- 
ligrimą. Pats gulėjau Vatikano ligoninėje. 

Bet dar buvau gyvas. 

Stebėjausi tėvo Marijo nesupratimu apie tai, kas dedasi. Pas- 
kui pamaniau, kad jis ir negalėjo žinoti, kas iš tikrųjų nutiko prie 
Berninio kolonados. Tikriausiai L'Osservatore Romano viską apra- 
šė būtent taip. Vargu ar Skalfaris arba Da Valė teisingai sudėliojo 
dėlionės daleles. Kad suprastum, kas įvyko, buvo per maža pa- 
matyti įvykių grandinę Šv. Petro bazilikos aikštėje. Nes tai buvo 
tik viena ledkalnio viršūnės pusė. 

Atsargiai atsikėliau. Su palengvėjimu pajutau, kad galva jau 
nesvaigsta. Tik buvo sunki, sprandas sustingęs. Priėjau prie lan- 
go. Palatoje tyliai ūžė kondicionierius. 

Sterilioje spintoje pažiūrėjau drabužių, bet jų nebuvo. Užtat 
naktinio staliuko stalčiuje radau savo rankinį laikrodį. Susibrai- 
žęs stiklas buvo beveik nepermatomas. Vos įžiūrimos rodyklės 
rodė pusę dvylikos. Vadinasi, Skalfaris ir Da Valė pažiūrėti ma- 
nęs ateis iš namų. Kiek užtruks. 

Kai skambinau iš Kauno, į Da Valės klausimus atsakinėjau 
labai detaliai. 

Veikiausiai jis gebės susieti įvykius. Tikriausiai supras, kad tai, 
ką maniau pasibaigus ir pasilikus Kaune, lyg šešėlis atslinko iš 
paskos: viena vertus, nepastebimas, antra vertus, viską užgožian- 
tis ir sykiu ištikimas — jis visada bus ten, kur aš. Jis buvo su ma- 
nim Kaune, buvo Vatikane. Tiesą sakant, Vatikane drauge buvo 
dar prieš man išvykstant. Ir niekas jo nepastebėjo. 

Pasižiūrėjau pro langą, bet mačiau tik savo atspindį jame. Pri- 
gludau veidu prie stiklo ir tik tada įžiūrėjau tuščią parką. Virš 
medžių skriejo vieniša žuvėdra, matyt, atklydusi nuo Tibro. Jos 
neįprastas baltumas po juodu dangum man priminė Viktorą Palą. 

Jis irgi atsirado Berninio kolonadoje — tokioje vietoje, kur ne- 
turėjo atsirasti. Ir kaip, minutėlę pamąstęs, supratau: tokiomis 
aplinkybėmis ir tokioje vietoje, kur vis dėlto atliko iš anksto nu- 
matytą vaidmenį. 

Kambario tyloje pagalvojau, kad tik aš vienas žinau apie Kau- 
no įvykius, o Da Valė su Skalfariu apie juos žino ne viską, bet 
galbūt jie žino tai, ko aš nenumanau. Gal Kaunas - dar ne viskas. 
Gal dar kas nors vyksta. Vatikane. Čia tėvas d'Andželas atliko 
savo vaidmenį. 

Svarsčiau, kaip Vatikano schema atrodo, kas į ją įtraukta ir 
kur tai nuves. Žiūrėjau pro langą į didžiulį kupolą, jau beveik 
prarytą tamsos. 


Da Valė atėjo ne su Skalfariu, o su Albertu Balestra. Da Valė 
buvo užsimetęs ant pečių demisezoninį kupranugario vilnos pal- 
tą, Balestra — su tamsiu kostiumu, bet be kaklaraiščio. Savotiškai 
tyliai suprasdami, padavėme vienas kitam rankas, — kiek man 
pavyko paduoti. Jiedu buvo taktiški ir nekreipė dėmesio į suvy- 
turiuotą mano ranką. Balestra tik sykį žvilgtelėjo man į kaktą ir 
užjaučiamai linktelėjo. 

— Papasakojau Albertui, kas įvyko Kaune. Šito tikriausiai nie- 
kas nesitikėjo, - pasakė Da Valė ir atsisėdo. 

Pažvelgė į mane lyg prasikaltęs. 

— Ar jums neatrodo keista, kad kažkas, penkis šimtus metų 
ramiausiai snaudęs archyvo lentynoje, staiga sukelia aistras, susi- 
telkiančias į vieną pražūtingą valandą? 

Nieko neatsakiau. Da Valė buvo parengęs kalbą ir nėjo tiesiai 
prie reikalo. 

Atmosfera buvo kiek įtempta, nes Da Valė tikrai buvo susi- 
nervinęs. 

Iš kupranugario vilnos palto vidinės kišenės jis ištraukė L'Os- 
servatore romano numerį. 

— Vos neužmiršau, atnešiau jums šios dienos laikraštį. Pama- 
niau, kad norėsite pasižiūrėti. Naujiena skelbiama pirmame pus- 
lapyje. 


Pasižiūrėjau. „Po vagystės suvažinėtas žmogus.“ 

Tekstas daugmaž atitiko tėvo Marijo papasakotą įvykių versiją. 
Kauno puslapiai buvo paminėti kaip archyvinė medžiaga, aš — kaip 
šiaurietis mokslininkas. Dėl to, kas įvyko, iš dalies buvo kaltinami tu- 
ristai, plūstelėję prieš Šv. Velykas. Šitas srautas, pasak laikraščio, ska- 
tina visokio plauko kišenvagius ir smulkius nusikaltėlius vagiliauti. 

— Ar vizito metas Skalfariui netiko? 

Da Valė pakilo nuo krėslo. Atsisegiojo paltą ir priėjo prie lan- 
go. Ilgai žiūrėjo į tamsą ir, neatsakęs į mano klausimą, tarė: 

— Yra dvi. šio reikalo pusės. Aišku, ir daugiau, nes tai tikras 
gyvačių kamuolys, bet mus domina dvi. 

Jis minutėlę patylėjo, o paskui, lyg prisiminęs mano klausimą, 
pareiškė: 

— Ne, Skalfaris ateis vėliau, manau, rytoj iš ryto. Tiesą sakant, 
nežinau ir nesuprantu, kodėl jo čia dabar nėra. 

— Tikriausiai susitiksite su juo vienu du, manau, jis norės su 
jumis pasikalbėti apie pavogtos medžiagos turinį, — įsikišo Bales- 
tra, be šypsenos pažvelgdamas į kolegą. 

Da Valė nustebęs atsigręžė į Balestrą. Buvo aišku, kad jis ne- 
žinojo apie tokį Skalfario norą, ir atrodė, kad tai jį kažkodėl dar 
labiau sunervino. 

Da Valė susimąstęs linktelėjo galvą, nežiūrėdamas nei į Bales- 
trą, nei į mane, ir pasakė: 

— Atėjome pasikalbėti su jumis apie reikalo... ypatumus. 

Sėdėdamas ant kėdės Balestra pasilenkė į priekį. 

— Ar žinote, kas jus užpuolė? - paklausė. 

— Turite galvoje juodai apsirengusį žmogų? 

— Taip, būtent. 

— Nežinau. Nesu matęs jo veido. Manau, kad tas pars, kaip ir 
anais dviem kartais. 

— Vadinasi, iš viso trimis? 

— Taip, mano bute, Pažaislio vienuolyne ir vakar prie Šv. Onos 
vartų. Beje, kuri dabar diena? 

Išgirdęs mano atsakymą, Balestra stipriai linktelėjo galvą. Su- 
sikaupęs žiūrėjo į mane, paskui pašoko: 

— Didžiojo penktadienio naktis. 

— Vadinasi, aš išmiegojau visą parą? 

— Maždaug. 

Vyrai tylėjo. Atsiguliau, nes galvą vėl pamažu apėmė skausmas. 

Da Valė dar atrodė įsitempęs, prakaitavo ir atsilaisvino apy- 
kaklę. 

— Ką prisimenate iš vakarykščių įvykių? — galų gale paklausė 
Balestra ir tęsė: — Liudininkų pasakojimai labai neaiškūs — dau- 
giausia turistų. Policija juos užsirašė vietoje. Ir šveicarų gvardijos 
sargybinis kažką matė. 

Sąmoningai tylėjau ir sveikąja ranka spusčiojau sau kaktą lyg 
stengdamasis prisiminti. 
Iš tikrųjų viską prisiminiau nemaloniai aiškiai. 

— Mes sužinojome, — atsargiai pradėjo Da Valė, žvilgtelėjęs į 
Balestrą, — kad vagis jus puolė, norėdamas atimti diskelį su infor- 
macija apie Kauno puslapius. 

Buvau atsargus. Mintis apie Vatikano įsikišimą man nedavė 
ramybės. 

Nusprendžiau, kad Da Valė gaus dviprasmiškus mano atsa- 
kymus. 

— Diskelyje buvo visa mano surinkta informacija. 

Da Valė nusišypsojo keistai apmaudžia, kreiva šypsena ir nu- 
ramino, pakeldamas abi rankas. 

— Taip, taip, bet... 

— Karlas susidarė vaizdą pagal liudininkų pasakojimus, ku- 
riuos iškart po įvykio apklausiau vietoje, - pasakė Balestra. Paste- 
bėjau, kad jo blyškius skruostus išmušė kraujagyslių dėmės. 

— Taip... — pasakė su apsimestine dvejone, - maždaug taip. Aiš- 
ku, nemačiau užpuoliko tada, kai tėvas d'Andželas... Sakė, užpuo- 
likas smogė jums iš nugaros ir pargriovė ant žemės, tėvui d'Andže- 

lui mėginant išgelbėti tą medžiagą. Tėvas d Andželas paėmė iš jūsų 
diskelį, kai pargriuvote ir mėginote pabėgti. Nelaimei, jis pakliuvo 
po mašina, sprukdamas nuo užpuoliko... nelaimingas ir keistas 
atsitiktinumas, nes automobilį vairavo jūsų tėvynainis, — tikriau- 
siai dar susitiksite su juo, bylą tirs policija... žinoma, ir dėl vagystės, 
Paruoškim bent jau apklausos protokolą, nes vagis pabėgo... 

— Taip, žinau. 

— Ar pažinote vairuotoją, kuris parbloškė tėvą d Andželą? — 
griežtai paklausė Balestra. 

— Iš kur apskritai galėjau apie jį žinoti? Aš, kaip sakėte, tuo 
metu buvau pargriautas ant žemės. 

Da Valė vėl raminamai mostelėjo ranka. 

— Balestrą stebina vagies smarkumas ir tai, kad, pasak liudi- 
ninkų, automobilio vairuotojas, pamatęs, kad tėvas d'Andželas 
negyvas, kažkodėl metėsi prie jūsų su diskeliu, kurį paėmė nuo 
žemės, lyg ketindamas atiduoti jums. 

Širai mane nustebino. Da Valė tą pastebėjo. 

— Ar jis tikrai taip padarė? Gal jis matė, kaip iš manęs atėmė 
diskelį. 

— Tai patvirtintų mūsų nuomonę. 

Užmerkęs akis kiek pamąsčiau. Ar tiedu vyrai nori apsaugoti 
tėvo d'Andželo, o sykiu Vatikano garbę? O gal Da Valė žino tiesą 
ir jos neatskleidžia. Ar Balestra tiki tais painiais liudininkų pasa- 
kojimais, kuriuos apsiėmė išraizgyti? 

Gal Da Valė paprasčiausiai mėgina išardyti visą įvykių gran- 
dinę? Jeigu taip, jis turi motyvą taip elgtis. 

Balestra žvilgtelėjo, kaip laikosi Da Valė. Šis pasižiūrėjo į 
mane ir jo veidu šmėstelėjo keista uždara šypsena. 

— O kur buvo vagis, kai mašina partrenkė tėvą d Andželą! — 
paklausiau aš Balestros. 

— Tai vienas iš svarbiausių klausimų. Manome, kad pamatęs au- 
tomobilį jis suglumo, galbūt pamanė, kad mašina privažiavo paimti 

judviejų. Atrodė, kad vairuotojas tyčiomis važiavo tėvui d Andželui 
iš paskos, bet šis pasileido tiesiai mašinos link ir vagis suprato, kad tai 
tik atsitiktinumas. Pasak liudininkų, jis iš karto vėl puolė. Atsirado 
iš už kolonų, Berninio kolonados, kur slėpėsi, iki mašina privažiavo. 

— Miglotai prisimenu matęs tai — gvardiečiai, pakėlę mane, 
tuo metu vedė Šv. Onos vartų link. 

— Tikriausiai prisimenate, kad vagis šoko lyg kokio įniršio pri- 
tvinkęs: liudininkai tą įsiminė. 

— Papasakok mūsų tyrinėtojui smulkiau apie vagies ir to nelai- 
mėlio vairuotojo susitikimą, - paprašė Da Valė Balestros. 

Balestra, sėdėdamas krėsle, pasilenkė arčiau ir aš pamačiau, 
kad jis truputį jaudinasi ir raudonos dėmės ant skruostų dar ryš- 
kesnės. Kilstelėjau pasiremdamas sveikosios rankos alkūne. 

— Vagis iš tikrųjų puolė automobilį itin brutaliai. Vairuotojas 
turėjo suprasti, kad jis į kažką kėsinsis. Pasak liudininkų, vairuo- 
tojas ketino paduoti jums kažkokį CD diskelį ir laikė jį rankoje 
net po užpuolimo. Vagis, netaręs nė žodžio, šoko lyg norėdamas 
papjauti ir atėmė iš jo diskelį! 

— Iš tėvo Marijo kalbos supratau, kad vairuotojo jis vis dėlto 
nepapjovė. 

— Nepapjovė, - atsakė Balestra ir nurijo seiles, — gal čia rastųsi 
kokio gėrimo, nes man gerklė išdžiūvo? 

Da Valė parodė nedidelį vandens buteliuką ant stalo. Šalia 
stovėjo vienkartiniai puodeliai. 

— Jis puolė vairuotoją, kirsdamas peiliu į ranką, kuria tas laikė 
diskelį. 

Pataikė į riešą. 

— Profesionalas, — atsakiau. 

Abu vyrai akimirką tylėjo lyg po smūgio. 

— Profesionalas, taip, taip... — paskui tyliai pridūrė Da Valė. 

— Šitam vairuotojui tikrai galėjo blogiau baigtis — kirto į arte- 
riją, bet lyg Apvaizdos dėka, — susivokęs, kad ištarė šventą žodį, 

Balestra greitosiomis nerūpestingai persižegnojo, — tikrai, lyg 
Apvaizdos dėka rankos sausgyslių nepalietė. 

— Nusitaikymo ir patyrimo — štai ko, o ne Apvaizdos, — ištą- 
riau alsiai, nes galvos skausmas sustiprėjo. Mane pykino. 

— Atleiskite? — išplėtė akis Balestra. 

— Juk tai buvo geriausias būdas gauti diskelį, kurio jam reikėjo. 
Kam vargti kapojant sausgysles, jei galima vienu peilio bakstelėji- 
mu pakeisti žmogaus gyvenimą? 

Balestra išblyškęs loštelėjo kėdėje. 

— Kam bereikalingas triūsas? — tęsiau. — Vagis buvo gavęs už- 
duotį ir ją atliko veiksmingiausiu būdu — nesvarbu, kokiu! 

Da Valė nenuleido nuo manęs akių, ir aš pastebėjau, kad jo 
lūpos įsitempusios, o veidas blizga. Jis vis laisvino apykaklę, pas- 
kui susirado nosinę ir nusišluostė ja kaktą. 

— Bet, Dieve mano, — taip pat greitai, kaip Balestra, persiže- 
gnojo jis, — ar tie būdai vis dėlto ne per žiaurūs? 

— Mieli ponai, sakiau ir dar pakartosiu, kad tai profesionalas. 
Tikrąja šio žodžio prasme. 

Da Valė su Balestra susižvalgė. Savotiško nerūpestingumo ir 
pasitikėjimo, iki tol jiems būdingo, jau nebemačiau. 

— Jo sugauti nepavyko. Dingo be pėdsakų, — kolegiškai tarė 
Balestra. 

— Visai nesistebiu, — atsakiau, — bet jeigu jus bent kiek paguos, 
pasakysiu, kad jis tikrai sugrįš! 

Vyrai pasižiūrėjo į mane, paskui susižvalgė tarpusavyje. Jų 
akyse perskaičiau tai, ką suvokiau Pažaislio naktyje: piktybės bu- 
vimą šalimais. 

— Matote, CD diskelis, dėl kurio pralieras kraujas, tėra tik jaukas: 

Da Valė atsilošė kėdėje ir lyg ketino stotis, bet sėdėjo, nes aš 
kalbėjau toliau: 

— Bet informacija niekur neprapuolė. Neprapuolė, kaip per 
penkis šimtus metų! Tik jos saugojimo vieta dar slepiama. 

Jie abu nenuleido nuo manęs akių. Skausmas negailestingai 
draskė galvos dešinę pusę. Pastebėjau, kad santūrusis Da Valė taip 
įsitempęs, kad tuoj pratrūks įniršiu. Jis suprato dvejopą mano žo- 
džių prasmę. Nors skaudėjo galvą, pasistengiau pasakyti, ką norėjau. 

— Mieli ponai, šis vagis nuo šiol ir jūsų gyvenimo dalis. Jis nie- 
kur neprapuls. Jį sunaikinus, bus pasiųstas kitas. Jis puldinės, kol 
įvykdys užduotį. O puldinėjimai labai gerai suplanuoti. 

— Vis dėlto reikėjo pasikviesti ir Skalfarį, — atsargiai pradėjo 
Balestra. 

— Galbūt, — lėtai ištarė Da Valė ir abejingai gūžtelėjo pečiais. 

Pastebėjau, kad jo rankos dreba. 

— Norite pasakyti, kad šito vagies čiuptuvai gali... prasiskverb- 
ti net pro Vatikano mūrus? 

Žiūrėjau jam į akis. 

— Kaip tik tai turiu galvoje. 

Vyrai išėjo. Prieš tai Da Valė pasiūlė man po susitikimo su 
Skalfariu vėl susieiti ir drauge viską aptarti. Paprašė susisiekti su 
juo, kai ganėtinai sustiprėsiu. Pažadėjau. 

Žvelgdamas į nakties tamsą, svarsčiau, kodėl nutylima apie 
tėvo d Andželo vaidmenį. Bet įvykį tirs policija ir tėvo d Andželo 
vaidmenį sumenkinti bus sunku. Antra vertus, kas bus apklau- 
siamas ir ką pasakys? Tikriausiai pats tapsiu liudininku, tad man 
jau dabar pateikta versija, kurią turėsiu pasakoti. Versijos kūrėjai 
neabejoja, kad gluminančio tėvo d Andželo smūgio tiksliai ne- 
prisimenu ir negalėsiu įrodyti. Saugomas Vatikano fasado švaru- 
mas? Pagalvojau apie Vatikano skandalus, žmogžudystes šveicarų 
gvardijoje, iškreiptą dvasininkijos požiūrį į seksualumą, pedofi- 
lijos atvejus, galų gale — nenorą pažinti mokslo nustatytų faktų. 
Visa tai pasaulio spauda skelbė netaupydama vietos. O štai čia dar 
vienas įrodymas, kad Romos katalikų bažnyčia sugedusi iš vidaus. 
Neįspūdingas, bet reportažo vertas. Tada gerokai daugiau antraš- 
Čių skelbs: „Po vagystės suvažinėtas žmogus.“ 

Nemaniau, kad tėvas d Andželas veikė vienas, akinamas pini- 
gų godulio. Maniau, kad motyvas dar grobuoniškesnis. 

Tėvo d'Andželo vaidmens nebuvo galima nuslėpti. Tą, kuris 
mėgino slėpti, skatino visai kitokia priežastis. 

Svarsčiau, kurį Užsienio reikalų ministerijos pareigūną skati- 
no ta priežastis. 

Galvos skausmas sustiprėjo. Bijojau užmigti. 

Mėginau prisiminti tą trumputę akimirką. Mėginau susi- 
kaupti į tą minutę, kai Viktoras Palas pasilenkė prie tėvo d Andže- 
lo, pamatė, kad šis negyvas, paėmė nuo žemės diskelį ir atsitiesė. 

Pagaliau tai nebuvo sunku. Toli prieš save mačiau kampuotą 
Viktoro Palo figūrą, saulės nušviestą plikę lyg nediduką kupolą, 
rėminamą raudonų plaukų, ir ryžtingus žingsnius. 

Liudininkų pastebėjimai, kuriuos man papasakojo, buvo tei- 
singi. Jis negrįžo prie automobilio pasidėti diskelio, nes jau nebe- 
galėjo pabėgti iš nelaimės vietos, bet patraukė prie manęs ir greta 
manęs stovinčių šveicarų gvardijos karių. 

Kai piligrimas puolė, Viktoras jau buvo praėjęs pro savo au- 
tomobilį, nes piligrimas, norėdamas atsispirti, kad įgytų jėgų 
smogti žemyn, šoko nuo automobilio stogo. 

Kartu prisiminiau vartus, prisiminiau, ką iš manęs išgirdo 
Da Valė apie sakalą piligrimą. 

Skalfaris matė tik piligrimo smūgį, bet tikriausiai nematė, ką 
man padarė tėvas d'Andželas. Iš daugybės žmonių tai matė gal 
tik prie vartų budėjęs šveicarų gvardijos karys, bet ir jis matė, tik 
jei atsitiktinai pasižiūrėjo į tą pusę. 

Nusprendžiau neprieštarauti tėvo Marijo ir Balestros šne- 
koms apie tai, ką darė tėvas d'/Andželas. Visada galėjau pasitei- 
sinti sakydamas, kad tiksliai neprisimenu vienos ar kitos įvykio 
dalies. Taigi kalbėsiu ne apie du, o apie vieną plėšimą. Vatikano 
garbė ir moralė nenukentės, o aš išstumsiu iš schemos Viktorą 
Palą, nors savo teorijose jį paliksiu. 

Nelaimėlis, atsitiktinai ten atsidūręs. Bet vienintelis, žinantis 
tiesą. 

Jeigu jis turėjo dėl ko grąžinti man diskelį, spėjau, kad tas 
motyvas buvo tikrai rimtas. Neabejojau, kad anksčiau ar vėliau jį 
sužinosiu sykiu atskleisdamas ir tėvo d' Andželo vaidmenį. 

Pagavo noras nesiskaityti su niekuo, perpratus schemą ir su- 
vokus, ką mačiau. 

Galvos skausmas pasidarė nebepakeliamas. Prakaitas mušė 
vien nuo pulsuojančios gėlos. 

Pakviečiau budinčią seserį ir paklausiau, ar galėtų duoti vaistų. 

— Aišku, — atsakė ji, — gavome nurodymus. 

Ji sugrįžo ir suleido vaistų į raumenis. Skausmas praėjo, gal- 
voje pasidarė keistai vaisku. 

Tada išvydau Katą. 

„Trylikta mėnesio diena, Didžiojo penktadienio naktis“, — pa- 
sakiau aš jai. 

Bet ji tylėjo. Jos veidas buvo baltas kaip sniegas. 

Su Skalfariu susitikau kitą rytą. Jis pasisiūlė eiti į mano palatą, 
bet aš norėjau pasivaikščioti. Prie mano palatos budėjęs asmens 
sargybos gvardijos karys maloniai paklausė, kur einu, ar nerei- 
kia pagalbos. Jam mandagiai sekant per kelis metrus iš paskos, 
per kiemą iš lėto nupėdinau į Skalfario biurą Slaptuosiuose ar- 
chyvuose, kur buvome susitarę susitikti. 

Skalfaris mane priėmė maloniai. Linktelėjo galvą padėko- 
damas kariui ir lyg atsiprašydamas pasakė, kad dabar atsarga 
gėdos nedaro. Jau anksčiau to reikėjo. Jis pasveikino atsargiai 
suimdamas mano dilbį ir paklausė, ar nenorėčiau išgerti šla- 
kelį vyno. Pasakė, kad tinkamas metas atsikvėpti prie taurės. 
Vis dėlto atsisakiau ir, jam mostelėjus į patogų biuro krėslą, 
prisėdau. 

Vėl pradėjo skaudėti galvą. 

Ilgai žiūrėjau į Skalfarį. Lėtai linkčiodamas jis ramiai atsakė 
į mano žvilgsnį. Aš sutrikdžiau tylą: 

— Mielas Skalfari, prašyčiau grąžinti man švarką. 

Tai išgirdęs jis dar ilgai ir rimtai žiūrėjo į mane, tada smar- 
kiai kinktelėjo galvą. Nuėjo prie užrakinamos spintos, atraki- 
no duris ir išėmė mano švarką, ant kurio priešakio tamsavo 
kraujo dėmės. Atkišo jį užsimetęs ant abiejų rankų. Supratau: 


kodėl. 

Padėjo švarką man į glėbį, nes aš nepajėgiau atsistoti. Atsilo- 
šiau kėdėje ir pasidėjau tą daug mačiusį drabužį taip, kad galėčiau 
įkišti sveikąją ranką į vidinę kišenę. 

— Iš karto nuvilkau švarką. Jis buvo tiktai mano rankose. 

Linktelėjau galvą, kišdamas ranką vis giliau į vidinę kišenę, 
dešinėje pusėje, kol sugrabinėjau, ko reikia. 

Pasižiūrėjau Enijui Skalfariui į akis, ištraukiau CD diskelį ir 
pasakiau du žodžius: 

— Kauno puslapiai. 

Skalfaris dukart mirktelėjo akimis, vos pastebimai kinktelėjo 
ir pakartojo: 

— Kauno puslapiai. 

Tada atsiduso, lyg atlėgus įtampai, pažvelgė į mane, neslėpda- 
mas vaikiško užsidegimo. 

— Galiu tik pasveikinti! 

Nurijęs seiles, jis ketino paspausti man ranką, paplekšnoti per 
pečius, bet pastebėjęs, kad ir viena, ir kita padaryti sunku, tepa- 
sakė: 

— Sveikinu, galų gale gebėjimais, stiprybe ir gudrumu sugrąži- 
nus rankraštį į Vatikaną. 

Aš tik palenkiau galvą, nelabai galėdamas palaikyti jo entuzi- 
azmą, nes Kastoro kodekso atradimas iškėlė daug miglotų, pavo- 
jingų ir apmaudžių dalykų. 

— Tikra tiesa: dingę kodekso puslapiai sugrįžta į archyvus vi- 
sai kitokiu pavidalu, nei prieš dešimtmečius buvo išgabenti. Ty- 
rimą, kiek girdėjau, galėčiau pavadinti visokeriopu, taip supran- 
tama... ir tragišku — šito, aišku, negalime užmiršti. Lyginamąją 
teksto analizę pradėsime tuoj pat ir manau, kad dėl medžiagos 
turinio atsiradimo abejonių neliks. Kodekso tekstas tikriausiai 
užpildys dėlionę, kurią čia pradėjome rinkti! 

Žiūrėjau į susijaudinusį Enijo Skalfario veidą ir prisiminiau, 
kaip dėmesingai ir ryžtingai jis vadovavo Užsienio reikalų minis- 

terijos susirinkimui. Jo susijaudinimas kažkuo žavėjo. Geranoriš- 
kai šyptelėjau matydamas jo įkarštį. 

— Tad dėl ko visa tai? 

— Ką norite pasakyti? 

— Kas ypatinga buvo tekste? 

— Juk jūs pats užsirašėte? 

— Taip. Galiu nemažai pasakyti, kaip tekstas rašomas, galiu 
papasakoti apie stebuklingą žmogaus atminties struktūrą, bet 
tam tikriausiai bus tinkamesnis metas. Kalbu apie klasifikaciją. 
Kas tai parašė? 

Enijas Skalfaris apatine lūpa prispaudė viršutinę, sudėjo ran- 
kų pirštus, paskui nuleido rankas. Tada pakėlė akis kaip mokyk- 
linukas, sugautas meluojant. 

— Moksliškai to dar negalima pasakyti. 

— Kodėl negalima? O kaip jį klasifikuoti? Gal tekstas apokrifi- 
nis? Pažaislio abatė šitaip jį apibrėžė, bet, tiesą sakant, nežinau, ar ji 
kada nors tą tekstą matė. Nustebau, kai šis terminas iškilo Kaune 
per pokalbius su klarisėm. Aš pats — tiesa, kaip pasaulietis — galiu 
apibrėžti tekstą kaip apaštalinį, jei jame minimi mokinių vardai. 

Enijas Skalfaris palinkčiojo ir, nebenusėdėdamas prie stalo, 
atsistojo. 

— Jūs teisus, visiškai teisus, — užsidegęs kartojo jis. 

— Gali būti, kad tai dalis apaštalinio rinkinio tekstų, — tiesa, 
šiuo atveju išskiriamos įvairios mokyklos ir požiūriai, bet pats, 
remdamasis tuo, ką išgirdau, sutikčiau su jumis. Įsivaizduokite: 
Vatikano archyve atskleidžiamas viduramžių rankraščio palimp- 
sestas — apaštalinio teksto nuorašas. Ką manote: ar ne... gražu" 

— Bet jūsų klausimas iškelia esmę, — dabar pradedami tyrimai. 
Apaštalinės bibliotekos asistentas tėvas Marijas — Marijas Belo- 
tis, kurį, manau, puikiai pažįstate, perduos tekstą tyrinėti toliau. 
Apie tai kol kas žino labai nedaug žmonių. Be jūsų ir manęs — tė- 
vas Marijas ir kodikologijos skyrius: du žmonės. Visi patikimi. 

Išgirdęs paskutinius žodžius susimąsčiau. Viena vertus, kaip 
tik to ir tikėjausi, antra vertus, tai reiškė, kad Skalfarį dar kamuo- 
ja įtarimai. 

Džiaugiausi, kad tiesos nesužinojo nei Balestra, nei Da Valė, 
jiems pasakiau, kad dar nežinoma, kur tekstas. 

— Gal dabar išgersite šlakelį vyno? 

Skalfaris pasižiūrėjo į mane įdėmiai, lyg mėgindamas atspėti, 
ar pasveikau. 

Daugiau neklausinėjęs pastatė ant stalo butelį vyno. Butelis 
buvo paženklintas ranka užrašyta patamsėjusia etikete. Paskui jis 
pastatė ant stalo dvi dideles sidabrines taures. 

— Manau, vyną reikia gerti iš sidabrinių taurių. Sidabrinėse jis 
gražiausias. 

Paskui jis reikšmingai ir netikėtai sugrįžo prie to, ką kalbėjo 
anksčiau: 

— Būkit ramus. Jūs tarp savų. 

Jis įpylė vyno. Tai buvo brandus, sodrus išlaikytas raudonasis 
vynas, kuris iškart pasruvo gyslomis. 

— Aš dar turėsiu grįžti į Pažaislį. Mano tyrimas... jį taip pat 
dar tęsiu, — pažvelgiau aš į Eniją Skalfarį, — ir privalau pabaigti. 

— Aha, suprantu, - atsakė Skalfaris. 

Padindinau nagu į sidabrinės taurės kraštą. Garsas buvo 
vaiskus. 

Prisiminiau Katą. 

Svarsčiau, gal paklausti Skalfario, ką mano apie tai, kas nu- 
tiko. Juk jo prašiau iškviesti Vatikano asmens sargybos gvardi- 
ją ir jis padarė tiksliai tai, ko paprašiau, nieko neklausinėdamas. 
Mano įtarimai dėl tėvo d'Andželo sustiprėjo, kai, prieš atsiim- 
damas iš Vatikano pašto CD diskelį, paskambinau Skalfariui. 
Paaiškėjo, kad tėvas d'Andželas nepranešė Skalfariui apie gali- 
mas problemas. Tad Skalfaris bent jau žinojo, kad aš abejoju tėvo 
d'Andželo patikimumu. 

— Norėčiau paklausti, ar žinote, kas nutiko prie vartų prieš 
jums ateinant? 

Mano, - sakyčiau, — perspektyvos pokytis buvo toks didelis, 
kad nesu tikras, ar gerai viską supratau. Po to, ką vakar vakare man 
papasakojo Balestra ir Da Valė, man kyla prieštaringų minčių. 

Skalfaris atidžiai klausėsi ir linkčiojo galvą, vedžiodamas 
smilių taurės kraštu. Prieš atsakydamas ilgai žiūrėjo prieš save. 

— Suprantu jus — interpretuoti galima įvairiai. Manęs ten dar 
nebuvo. Tik. gvardiečiai stovėjo savo vietose prie vartų, kaip bu- 
vau liepęs, bet, kaip paprastai, nelabai matomi. Juk dažniausiai 
manoma, kad mus čia, Vatikane, saugo tik šveicarų gvardijos ale- 
bardos. Atlėkiau, kaip sakoma, į patį įvykių sūkurį. Jūs gulėjote 
ant žemės. Mačiau baltą citroeną, kuris prie jūsų padarė staigų 
posūkį ir dingo, beveik prapuolė tarp žmonių. To, kas dėjosi pas- 
kui, nemačiau per tą minią — tik blyksniais, pavyzdžiui, nelai- 
mingo vairuotojo užpuolimą. 

— Ar kam nors buvote sakęs apie mano prašymą atsiųsti prie 
vartų ginkluotą sargybą? 

— Taip, išeidamas pranešiau Balestrai, nors iš anksto nesakiau. 

— Da Valė irgi ten atsirado. 

— Aišku, jis atėjo tuo metu, kai jūs jau buvote už vartų. 

— Vadinasi, jis žinojo, kas vyksta. 

— Apie signalą sargybai žinojo Užsienio reikalų ministerija. 
Juk sargyba šaukiama ne kasdien. Bet apie tai niekam atskirai 
neužsiminiau — jeigu tai turite galvoje. 

— O Balestrai? 

— Balestra sargybos pastate buvo beveik nuo pradžių. Karabi- 
nierių padedamas, vietoje apklausė daug liudininkų. 

— Taigi, yra daug tiesų. 

— Aha, suprantu, - pasakė Skalfaris. 

Jis ilgai tylėjo, ramiai gurkštelėjo iš taurės. Jis žinojo, ką turiu 
galvoje. 

Skalfaris paskanavo vyno ir pastatė taurę ant stalo. Pasižiūrė- 
jo į mane, vos pastebimai gūžtelėjo pečiais, lyg nesuprasdamas, o 
gal pritardamas, ir tarė: 

— Taigi beveik galėčiau pasakyti, kad jūs viską aiškinate teisingai. 

Nenuleidau nuo Skalfario akių, bet jis nevengė mano žvilgsnio. 

— Tikrai? 

— Gal eikim pavalgyti — Vatikano tarnautojų kavinė atidaryta. 
Dauguma darbuotojų, aišku, velykauja, bet ne visi gali švęsti, net 
didžiausią krikščionių šventę. 

Kai pakilome, jis pridūrė: 

— Pasikalbėsim pakeliui. 

Toli eiti nereikėjo, nes pastatas, kuriame buvo kavinė, buvo 
kampu sujungtas su Slaptuoju archyvu. Neilgai ir Skalfaris dėstė 
reikalą, kurį kažkodėl pasakė tik tada, kai išėjome į koridorių ir 
pamažu pėdinome kavinės link. 

— Jūs viską matėte gerai, nėra ko daugiau įtarinėti. Per trum- 
pą laiką daug nutiko ir aš įsivaizduoju, kad visokių pastebėjimų 
bus galybė. Bet neužmirškit, kad kiekvienas sako matęs tai, ko 
pačiam reikia. Kiek supratau iš jūsų, kai kurias versijas jau girdė- 
jote. Vis dėlto jūs turite prisiminti absoliučią tiesą. Manau, iš to 
turėsite daugiau naudos. 

Paskui jis atsargiai suėmė mane už sutvarstytos rankos, pasi- 
lenkė arčiau ir tyliai tarė: 

— Nuo seno žinome, kad išmintinga pasvarstyti, kur, kada ir 
kokioje draugijoje garsiai sakyti tiesą. 

Jis metė į mane tarytum įspėjamą žvilgsnį, bet sykiu parody- 
damas visišką pasitikėjimą. Paskui, pratęsdamas mintį, bet daug 
garsiau ir lyg paskelbdamas, kad reikalas išnagrinėtas, pridūrė: 

— Žiūrėkit, meniu rašoma, kad yra spaghetti carbonara, ar 
jums pakaks kumpio ir salotų? 

Bufeto uždanga iš vieno galo buvo atitraukta, susibūrę prie 
bufeto šnekučiavo Vatikano tarnautojai. Buvo šeštadienis, visi ra- 

mūs, atsipalaidavę. Skalfaris sveikinosi su kolegomis, pristatinėjo 
mane kaip „tą nelaimingą tyrinėtoją - Vienas iš jų skubiai pasi- 
traukė prieš šią trumpą ceremoniją, lyg kažką prisiminęs. Jo ne- 
mandagumas nustebino ne tik mane, bet ir Skalfarį. Sutrikęs jis 
suraukė antakius, pasižiūrėjo į mane ir gūžtelėjo pečiais. Užsisa- 
kėme patiekalus ir atsisėdome beveik tuščioje kavinėje prie staliu- 
ko, nuo kurio vėrėsi vaizdas į tvaskios saulės užlierą sodą. 

— Jūsiškis buvo geresnis, — pasakiau Skalfariui, paragavęs vyno. 

— Žinoma, jis buvo aukščiausiosios rūšies. Ar galėsite valgyti — 
jūs tikriausiai dešiniarankis? 

— Jau pats apie tai pagalvojau, laimei, iš dalies esu abirankis: 
kadaise mokiausi rašyti kaire... 

— Žiūrėkit, mano draugas tyrinėtojas! 

Per kavinę mūsų link žengė Helena Montel - tokia pat elegan- 
tiška, kaip tada, kai susitikome pirmąkart. Supažindinau Skalfarį 
su Montel. Abu švytėdami patikino pažįstą vienas kitą iš maty- 
mo. Skalfaris mandagiai pakvietė Montel prisėsti, bet ši atsisakė, 
delnu paplekšnodama dokumentų pluoštą, kurį laikė rankoje. 

— Darbai šaukia, šiandien įrašinėsime velykines radijo laidas. 
Bet, Dieve mano, kas iš tiesų nutiko, ar kokia nelaimė? 

— Taip, kaip matyti, ir ypač — kaip justi, padauginus kelis 
kartus. 

— Girdėjau, kad kažkokia avarija įvyko užvakar prie vartų — ti- 
kiuosi, ne tai? 

— Apmaudu, bet tai tas pats įvykis. Kiek apdaužė... 

— Tikrai baisu! Girdėjau, kažkokį Vatikano darbuotoją suva- 
žinėjo mašina. Vadinasi, ir jus tada apdaužė? 

Nusišaipiau — po tų jos žodžių nereikėjo nieko aiškinti. 

— Taip, mane tada apdaužė, mašinos vairuotojas irgi neišven- 
gė sumušimų. 

Montel papurtė galvą: 

— Ar dabar galėsite dirbti? 

— Ne visu pajėgumu — nevaldau dešinės rankos pirštų. 

— O, Dieve šventas, jūsų angelas sargas tą minutę turbūt buvo 
nusisukęs. 

— Taip, tikriausiai. Pasak kalbų — buvo ką žiūrėti. 

— Tikrai. Skaičiau, kad ta avarija susijusi su kažkokia labai 
įžūlia vagyste. 

— Įžūli — teisingas žodis. 

— Ar vagiui pavyko? 

— Tikriausiai ne, — atsakiau, — kiek žinau. 

— Šiaip ar taip, nors apdaužytas, vis dėlto gyvas, — pasakė 
Helena Montel, užjaučiamai paplekšnodama man sveikąjį petį. 

Padavėjas atnešė patiekalus ir Skalfaris patraukė vyno taures 
į šoną. 

Montel linktelėjo ir jau buvo beišeinanti, bet staiga kai ką 
prisiminė. 

— Jei jau susitikome, paklausiu: jūs išsinuomojot tą butą, apie 
kurį tąsyk kalbėjome? 

— Ačiū, kad prisiminėt. Taip. Tai buvo labai smagus... pui- 
kus butas, bet dabar svarstau gal vertėtų persikelti į Vi/la Lante, — 
būtų malonu pakeisti vietą. 

— Puikiai suprantu — vaizdas nuo Vš//a Lante terasos žavingas! 
Taisykitės greit! 

— Minutėlę, dar vienas dalykas! 

Helena Montel sugrįžo. 

— Klausiu tik iš smalsumo: ar prisimenate, kas tada jums pasa- 
kė apie tą laisvą butą, kuriame dabar gyvenu? 

— Aišku, prisimenu, — atsakė Helena Montel. — Tėvas d An- 
dželas. 

Valgėme tylėdami. 

Mėginau kaire ranka apie šakutę mitriai apvynioti spagečius. 
Enijas Skalfaris juos suko su įgimtu įgudimu, greit kišdamas į 
burną, bet stebėjo mane ir mano pastangas. 

— Papasakokite, — paprašiau Skalfario, — kaip galima įsidar- 
binti Vatikane? 

Skalfaris pasižiūrėjo į mane ir jo lūpų kampučius suvirpino 
lengvas šypsnys. 

— Po visko, kas nutiko, ketinate įsidarbinti Vatikane? 

— Papasakokite bendrais bruožais. Per susirinkimą Užsienio 
reikalų ministerijoje minėjote, kad mano prašymas čia rengti 
darbą buvo patvirtintas dėl puikių rekomendacijų. 

— Aha, turite galvoje rekomendacijų, patirties ir panašių daly- 
kų tikrinimą ir aiškinimąsi. 

— Taip. Tokie duomenys tikriausiai taip pat kaupiami archyve. 
Dar noriu paklausti, kada tėvas d'/Andželas pradėjo dirbti Vatika- 
ne, iš kur jis atėjo ir kas jį rekomendavo? 

Skalfaris dažė lėkštę nedideliu duonos gabalėliu. 

— Išsiaiškinsim šitą klausimą, kai pavalgysim, — tai nesunku. 
Šitai tvarko Da Valė. Tiesa, abejoju, ar jis pats šiandien yra darbe, 
bet esu tikras, kas nors dirba ir duomenis gausime. 

Sugrįžome į Skalfario kabinetą. Jis atsisėdo prie darbo stalo 
ir čiupo telefoną. 

— Skalfaris trukdo. Ar Da Valė yra... ne... norėčiau paprašy- 
ti, kad kas nors surastų dokumentus asmens, kurį vadino tėvu 
d'Andželu. Kai rasite, malonėkite atnešti į Slaptuosius archyvus. 
Popiet visą laiką būsiu čia. 

— Ar tėvas d Andželas turėjo dvasininko išsilavinimą? 

— Turbūt ir tai paaiškės iš dokumentų. Aš apie tai negalvojau. 

Kai atnešė voką su dokumentais, Skalfaris greitai juos per- 
žiūrėjo. 

— Nieko keista: keletą metų triūsė bibliotekoje pas tėvą Mariją, 
kuris, kiek prisimenu, čia dirbo visada. 

— Tėvas d'Andželas — keletą metų? Įsivaizdavau, kad jis archy- 
vuose dirbo beveik nuo pat įkūrimo, noriu pasakyti... jis darė 
tokį įspūdį. 


358 


— Jeigu buvo atsidavęs darbui. Nematau čia nieko nuostabaus. 

— O rekomendacijos? 

— Šitos tikrai puikios. Rašytos profesorių. Tokiomis niekas ne- 
abejoja. Prieš tapdamas Vatikano bibliotekos archyvaru, jis dirbo 
leidybos srityje. Da Valė, rekomendacijas peržiūrėjęs, pasirašė po 
pastaba „rekomenduoju“. Daugiau nieko. 

— Tikiuosi, ne Avanti leidykloje? 

Skalfaris žvilgtelėjo į mane — matyt, žinojo, ką man pasakojo 
namo, kuriame gyvenau, prižiūrėtoja. 

— Vis dėlto ne Avanti. Kitados per tą leidyklą į kraštutinių 
komunistų glėbį pateko kone pusė Italijos. Avanti savininkas ži- 
nojo, kurias virveles timpčioti — tikras pilkasis kardinolas, o tada, 
aštuntame dešimtmetyje, net nelabai ir pilkas buvo. Rekomen- 
dacija pateikta Edirore Libri Arte leidyklos. Puiki, vietomis tie- 
siog liaupsinanti, pasirašyta profesoriaus Frančesko Kjavenos. Jei- 
gu gerai prisimenu — iš tų Renesanso tyrinėtojų, rengusių popu- 
liarius, brangios spaudos meno leidinius. Bolonijos universiteto 
dėstytojas. Aštuntame dešimtmetyje siautėjo drauge su Bolonijos 
universiteto Architektūros fakulteto asistentais ir studentais bari- 
kadose - įsivaizduojate, šiandien jie visi gerbiami profesoriai ir... 

— Kjavena? Frančeskas Kjavena? 

— Taip, jis. Ar pažįstate? 

— Buvau susitikęs. 

— Turbūt jau viskas aišku? — paklausė Skalfaris. 

Ant stalo gulėjo dokumentai, jis žiūrėjo į mane pro akinių 
viršų. 

— Tiesą sakant, jūs turėtumėt kai ką žinoti, — tariau. 

Skaisčioj antrosios Šv. Velykų dienos ryto šviesoj išėjau pro 
Šv. Onos vartus. Per Velykas vartai būdavo uždaryti, juos atidarė 
tik dėl manęs. 

Sargyboje budėjęs gvardietis pasveikino mane pakėlęs ranką. 

Dar buvo tylus ir gaivus metas, pavasariškas didmiesčio rytas 
apgobė neįprasta ramybe. 

Stabtelėjau. Prie pat vartų, kitapus Borgo Pio gatvės stovėjo 
baltas Viktoro Palo citroenas. Jis lūkuriavo atsirėmęs į automo- 
bilį. Vienos rankos riešas buvo kietai sutvarstytas baltu raiščiu. 
Pastebėjęs mane jis ramiai žvilgtelėjo į vieną, į kitą pusę ir žengė 
per gatvę. 

Palas sustojo priešais, kiek pažiūrėjo į mane ir ištiesė ranką. 
Negalėjau jos paspausti, nes riešas dar buvo su įtvaru, visi pirštai 
apvynioti tvarsčiu. 

Viktoras nenuleido akių nuo mano rankos. Ilgai stypsojome 
tylomis. 

— Vienu metu pamaniau, kad reikėtų baigti, - paskui tarė ty- 
liai, — žaidimas pasidarė nelabai civilizuotas. 

— Mano drauge architekte, tu turbūt net nežinai, koks iš tiesų 
gali būti žaidimas, — atsakiau jam. 

Nuo pat pradžių nesibaiminau Viktoro. Priešingai, juodu su 
Kata laikiau patikimais draugais. Man galvoj netilpo mintis, kad 

per tas keistas kodekso paieškas jie buvo priešingoje pusėje — ju- 
dai, kurie puikiai atliko savo vaidmenis. Dar negalėjau galvoti 
apie Katą, širdies gilumoje nejausdamas pažeminimo ir nusivyli- 
mo, nors Vatikano ligoninėje ne kartą susivokiau, kad jos ilgiuo- 
si, — kaip galų gale prisipažinau sau, — beviltiškai. 

Nusistebėjau, kad ji ne su Viktoru. 

Žiūrėjau į Viktorą ir keistai malonų jo veidą. Rodės, net jei 
man kaukolę perskeltų pusiau, nieko pikta apie jį negalvočiau. 

Viktoras pasižiūrėjo į mano petį ir ranką, paskui vėl į abi gat- 
vės puses. 

Linktelėjo galvą ir galų gale atsakė: 

— Tikriausiai. 

Jis padarė ilgą pauzę. 

— Aš čia ilgokai laukiau... maniau, kad Vatikano žmonės pa- 
lepins tave čia kelias dienas. Mačiau, kaip tas nelaimėlis, — neži- 
nau, kas jis toks, — partrenkė tave gatvėje. Maniau, greitai neišsi- 
kapstysi... ir... na ir panašiai. 

Svarsčiau, kieno jis pusėje ir kokius nurodymus vykdo. Tikė- 
jau jo žvilgsnio nuoširdumu, bet jau buvau pasimokęs. Be Skal- 
fario, daugiau su niekuo nebegalėjau atvirauti. Visi tie žmonės, 
kuriais galėjau pasitikėti, jau seniai buvo atitokę. 

Mane graužė įtarimai. 

Viktoras žiūrėjo tiesiai man į akis. 

— Sakiau, kad supratau: reikia baigti. Šiuo atveju tai buvo ne 
vien mano valioje. Puikiai žinai, kad buvo ir daugiau veikėjų, — 
turiu galvoje šį išmokytą žudiką ir tuos, kurie jam vadovauja — 
kurie baigė žaidimą tada, kai norėjo. Juk jie jau turi tai, ko troško. 
Galiausiai jie pasiėmė tavo darbą. 

— Tiesa, žaidimas įsismarkauja, o taisyklių kol kas niekas ne- 
paaiškino. Bet žaidėjus jau pažįstu, tave irgi pažįstu, Viktorai. 

Jis neatitraukė nuo manęs akių. Norėjau įžeisti jo paties žo- 
džiais, bet tai buvo apmaudi, bjauri tiesa ir Viktoras negalėjo jos 

nuginčyti. Sunėręs ant krūtinės rankas, jis galų gale nudūrė akis 
į žemę ir ėmė stumdyti sandalo galu akmenuką. 

— Klausyk, Viktorai, geriausias baroko žinove, mums tikrai 
reikėtų pasikalbėti. Gal eime išgerti šalto alaus? 

Per patiklumą anksčiau buvau suklaidintas. Pasitikėjau nedo- 
rais žmonėmis, antra vertus, pats apgavau daug ką. Mėginau pri- 
siminti akimirkas, praleistas su Viktoru ir Kata, tas greitai pra- 
lėkusias kelias valandas per kelias dienas, vakarienes Romoje iki 
ryto, paskui kelionę per Europą į Kauną. Prisiminiau visa tai, 
paskui prisiminiau, kuo tai baigėsi. 

Apmaudžiai šyptelėjau. 

Viktoras rimtai žiūrėjo į mane ir skubinai pasakė: 

— Pasiūlymas geras. Bet ar šventų Velykų rytą prie Vatikano 
rasi alaus? 
— Anksčiau nesunkiai rasdavai, - burbtelėjau. 

Jis pasižiūrėjo į mane lyg vertindamas — visai kitokiom 
akim. 

— Taigi, mums, dievotiems vyrams, turbūt nebus sunku rasti 
Romoje bedievių, parduodančių alų. 

Viktoro įprotis taip viską nusakyti nuskambėjo kaip aidas 
kažkokios negrįžtamai praėjusios vasaros, smagaus meto, kuris 
jau niekuomet nebesugrįš. 

— Gal eikim ieškoti tų bedievių, — pasiūliau. 

Taip ir padarėm, nes numaniau, kad jo gera uoslė greit nuves 
į kokią tinkamą vietą. Einant prie citroeno, kurio priekinis kam- 
pas buvo įdaužtas, o stogo skarda duburiuota, supratau, kad jis 
viską sutvarkys, kaip kad visada sutvarkydavo. 

Pervažiavome per Tibrą ir palikome automobilį netoli Navo- 
nos aikštės Via dei Coronari gatvėje. Eidamas nuo mašinos Vik- 
toras sustojo. 

— Pirmiau pasižiūrėkim čia, — pasiūlė. Buvome atsidūrę Via 
della Pace gatvėje. Kitame lanku einančios gatvės gale, droviai 

pasislėpusi už fasadų, nerviūrų skliautais atsirėmusi į gretimus 
namus, stovėjo nuostabi Santa Maria della Pace bažnyčia. 

Prisiminiau pirmąjį mūsų susitikimą dėl buto nuomos. Tada 
Viktoras norėjo parodyti man Šv. Karolio prie keturių fontanų 
bažnyčią. Supratau, kad tada jis man pasakė daugiau, nei atrodė. 

— Kortonos portikas gražus, - jis man visada patiko, - jeigu 
gerai prisimenu, pastatytas I656 metais. Ar žinojai, Nenaudėli, 
kad popiežius Sikstas Ketvirtasis dela Roverė — beje, senukas žiū- 
ri į mus iš apvalaus reljefo pakraigėje — liepė mano kolegai Ba- 
čiui Ponteliui pastatyti šią bažnyčią? Pasak legendos, kažkoks ka- 
rys girtas per pjautynes subadė peiliu Mergelės Marijos paveikslą. 
Vargšė Mergelė ėmė plūsti krauju ir jį reikėjo sustabdyti. Dėl to 
buvo pastatyta bažnyčia. 

Žvilgtelėjau į reljefą, kurį mažom, putniom rankutėm laikė 
du putti angelėliai. 

— Ir tu kalbi apie peilius ir kraujoplūdį! 

Pro kiek ringiuoto barokinio fasado Kortonos portiką užko- 
pėme į bažnyčią. 

— Tėvas d Andželas su tavimi susisiekė ar tu su juo? 

Viktoras žiūrėjo į skliautus ir kupolą. Paskui dalykiškai, lyg 
neišgirdęs mano klausimo, tarė: 

— Ką turi galvoje? 

— Supratau, kad jūs su tėvu d'Andželu susimokę. Liudininkų 
pasakojimai... viskas, ką man sakė, rodo, kad buvo susitarta... 
supranti? 

— Nebuvo jokio susitarimo. Aš nepažįstu jokio tėvo d' Andželo. 

Viktoras kiek nustebęs žiūrėjo į mane ir gūžtelėjo pečiais, pa- 
brėždamas nekaltumą ir nuostabą. 

— Tėvas d'Andželas buvo mano asistentas, - dirbant su abiem 
tyrimais, - pasakiau Viktorui. 

— Tavo mentorius, — trumpai metė jis. — Prisimenu, rudenį 
apie tai kalbėjome. 

— Mentorius, taigi... Habeat Librarius et registrum omnium li- 
brorum ordinatum secundum facultates et auctores, reboneatgue e0s 
separatim et ordinate cum signaturis per scripturam applicatis . 

— Lotynų kalbos gerai nemoku. Neprivalėjau jos mokėti, — 
priešingai nei senąją graikų. Nori pasakyti, kad jis vadovavo ir 
tvarkė biblioteką? 

— Būtent. Buvo patikimas pagalbininkas. Supažindino mane 
su Kastoro kodeksu. Knygą man ant darbo stalo padėjo jis. Jis 
pirmasis pasakė, kas jos pradžioje. 

— Bet nepasakė, kas pabaigoje? 

— Šito jis tikriausiai ir pats nenujautė. Jis prarado pasitikėjimą, 
apgavo mane, galbūt save ir savo sėbrą. Darant tyrimą man bū- 
tiniausiai reikėjo išmokti nardyti žemais kilometriniais skliautais, 
pergamentų archyvų požemiais, judėti laiku, šimrmečiais, ieškoti, 
galų gale surasti ir atskleisti. 

— Mano drauge, - tarė Viktoras, — gal ne jis pirmas rado. Gal 
rado ne atsitiktinai, o tai buvo suplanuota. 

— Tu į tai žiūri ciniškai, — atsakiau Viktorui, — bet gal ir ne- 
klysti. Kalbėk toliau. 

— Rankraštis buvo rastas neatsitiktinai, — tęsė Viktoras. — Ne 
atsitiktinai jis vieną dieną atsidūrė ant tavo stalo. Apie tavo atvy- 
kimą buvo žinoma jau nuo pavasario. Tavo prašymai per biblio- 
tekos vadovybę tikriausiai pasiekė Slaptuosius archyvus, galbūt 
kardinolai palaimino tavo kandidatūrą ir tavo, kaip tyrėjo, statu- 
sas buvo paženklintas pastaba: /šrinktasis. 

Po to ilgo sakinio Viktoras pasižiūrėjo į mane, kaip visada — 
tikrai nuoširdžiai, rimtai. 

— Nes tave išsirinko saviškiai, — tęsė Viktoras ir pridūrė: — 
Kaip maniškiai mane. 


" „Tegul turi bibliotekininkas visų knygų sąrašą, sutvarkytą pagal temas ir autorius, ir 
tegul deda jas atskirai ir iš eilės su signatūromis, pridėtomis raštu.“ Umberto Eco. Rožės 
vardas. Alna, 1991, vertė I. Tuliševskaitė. 

Jis minutėlę patylėjo. 

— Klausyk, mielas Nenaudėli, pasakosiu ilgai, jeigu pradėsiu 
nuo pradžių... — atsiduso Viktoras ir papurtė galvą. 

Taip ir maniau: jis vėl sąmoningai nuklydo prie nedidelės baž- 
nytėlės į saugų barokinių ringiuotų sienų glėbį, norėdamas pasi- 
kalbėti tokioj vietoj kaip anksčiau, kai buvom ką tik susipažinę. 

— Pasakok! — riktelėjau taip, kad suaidėjo bažnyčia. 

Viktoras Palas nuleido galvą ir aš nemačiau jo veido, o girdė- 
jau niurnėjimą. 

— Po velnių, kur žmogus nepakliūva... 

Jis vėl papurtė galvą, užsidengė veidą delnais, paskui nusi- 
braukė jais akis lyg norėdamas kažką nutrinti, įkvėpė oro ir atsi- 
duso. Minutėlę parylėjęs persižegnojo, išsitraukė iš po apykaklės 
auksinę grandinėlę, pabučiavo nedidelį kryželį, vėl pasikišo po 
marškiniais ir dar sykį persižegnojo. 

Blausi šviesa nuo aštuonkampio kupolo krito ant sutvarstytos 
rankos. 

Viktoras Palas, kurį žinojau gebant meluoti abejingu veidu, 
neapsimetinėjo. 

Jis gailėjosi, kaip žmogus, palytėtas mirties, kuri arogantiškai 
ir išdidžiai parodė savo valdžią. 

— Tiesą sakant, Nenaudėli, neturėčiau šito... taip, na, gerai. 
Papasakosiu. Papasakosiu. Gerbk mane nors truputį, nes darau 
tai dėl permainingos mudviejų draugystės. 

Po kai kurių įvykių Kaune — manau, nereikia pasakoti apie 
tuos naktinius pasižvalgymus po jūsų kambarį, nes dėlionės da- 
lelės sudėtos į vietas — supratau, kad kompiuteryje Kauno pus- 
lapių tu nelaikai. Kai Kaune praleidai naktį su Kata, supratau, 
kad greitai grįši į Romą. Nuvežęs Katą į Pažaislį ir sutartą laiką 
jos palaukęs, grįžau į Romą. Budėjau Vatikano pakraščiuose, 
nes, kaip sakiau, aš taip pat buvau išrinktasis, aš taip pat bu- 
vau gavęs užduotį. Viską buvau apskaičiavęs teisingai, net tavo 

sugrįžimo dieną. Šiek tiek nustebau, kai pamačiau tave susitin- 
kant su tuo tėvu d Andželu, tavo minėtu bibliotekininku. An- 
tra vertus, tada nė kiek neabejojau, kad tu turi Kauno pusla- 
pius, o tas vyras tėra tiktai vadinamasis tavo apsiaustas, paltas. 
Įvykių eiga susiklostė, sakyčiau, gana dramatiškai. Tas geibus 
žmogelis smarkiu, netikėtu smūgiu tave pargriauna ir kažką pa- 
ima nuo žemės. 

Įsivaizduoji, Nenaudėli, mane tai visiškai pribloškė. Tavo 
skrydžio grįstoje gatvėje greitis, tiesą sakant, man pasirodė kiek 
per didelis. 

— Toks ir buvo. 

Viktoras patylėjo. Lėtai palinkčiojo galvą. Galų gale išspaudė: 

— Bet tada supratau, kad išmušė mano valanda. 

— Vadinasi, tu veikei visiškai vienas? 

— Tada vienas. 

— Ir nusprendei pulti, kaip tau buvo nurodyta? 

Jis kostelėjo ir pamėgino dalykiškai tęsti: 

— Nusprendžiau sučiupti jį. Buvau tikras, kad, kaip sako mūsų 
krašte, lengvai patiesiu tą vyruką! 

— Bet kodėl paskui, — vėl klausiu, nes man taip pasakojo, — su 
CD diskeliu leidaisi manęs link — kai pervažiavai tėvą d'Andželą 
ir pamatei, kad jis negyvas. 

Viktoras pervėrė mane žvilgsniu. 

— Aš jo nepervažiavau, Nenaudėli. Jis krito po mašina jau ne- 
gyvas! 

— Apie ką tu kalbi? 

Viktoras išblyško. 

— Tu, Nenaudėli, iš tikrųjų nežinai? Tie paslaugūs liudininkai 
tau nepasakojo? 

— Ko)? 

— Jis buvo nušautas! Mielas Nenaudėli, šitą tavo mentorių, 
tėvą d Andželą, gatvėje nušovė! 

Viktoras suglumęs žiūrėjo į mane. Paskui pamirksėjo akimis, 
lyg atitokęs iš nuostabos ir galų gale supratęs, ką turiu galvoje. 

— Ką daugiau galėjau tada daryti — tik paduoti CD diskelį tau. 
Mielas Nenaudėli, spėjau, kad paskui bus nusitaikyta į mane! 
Kaip sakiau iš ryto, supratau, kad reikia tai baigti. 

Žiūrėjau į Santa Maria della Pace bažnyčios kupolą. Susivokiau, 
kad visose bažnyčiose žiūriu į lubas. Čia jas puošė Rafaelio freskos. 

Prisiminiau tėvą d'Andželą, Viktorą ir save Vatikano prieigose. 
Kaip neklaužados paaugliai daužosi tarpusavyje, mušasi dėl kokio ab- 
surdiško žodžio — kiekvienas dėl savos priežasties, negalėdami susitai- 
kyti. Kol įsikiša profesionalas — siutingai, nieko negailėdamas ir savo 
veiksmais atskleisdamas galią tų, kurie kultūringai laikosi nemačiomis. 

Kartu supratau, kad Karlas da Valė ir Balestra vengia atskleis- 
ti tėvo d Andželo vaidmenį, supratau ir daugiaprasmius Skalfario 
žodžius, kad reikia tikėti tiesa, kurią patyrei pats. 

Pasak Viktoro, viskas buvo iš anksto numatyta, niekas nevy- 
ko atsitiktinai. 

— Tikriausiai šovė tas juodai apsirengęs pamišėlis? — paklau- 
siau Viktoro. 

— Jis daug ką darė, bet nešovė, — atsakė Viktoras, stumdamas 
mane į dar didesnę nežinią. 

— Iš kur gali žinoti? Negali jo menkinti. 

— Nusistebėjau šūvio kryptimi — keista atrodė. Juk šovė su 
duslintuvu, kaip tikras profesionalas, bet tik aš vienas aikštėje 
mačiau, iš kur buvo paleista kulka. Tavo CD diskelio vagis at- 
sidūrė prie pat mano automobilio. Ketinau sustoti ir jį sučiupti. 
Nenaudėli, aš mačiau, kaip šovė! 

— Iš kur buvo paleista kulka, jei ne šitas tamsus demonas nušovė jį? 

— Iš Vatikano, - pasižiūrėjo į mane Viktoras, suglumęs dėl to, 
kad nesuprantu. 

Nupurtė šaltis. Pradėjo skaudėti galvą. Skausmas buvo tam- 
sus, pulsuojantis, slogus. 

— Jeigu būtų šovęs šitas juodas demonas, nelabasis, - kaip dar 
jį galėčiau pavadinti, kulka būtų atlėkusi iš šono. Juk kolonada 
buvo tėvui d'Andželui iš dešinės, kada jis pasileido bėgti. Bet į jį 
šovė iš nugaros, maždaug iš tos vietos, kur stovėjai tu. 

— Nuo vartų? 

— Nebūtinai nuo vartų, bet iš kitos pusės. 

— Prie vartų budėjo asmens sargybos gvardijos kariai, jie buvo 
ginkluoti. 

— Asmens-sargybos gvardija? Paprastai ten stovi šveicarų gvar- 
dija? 

— Aš paprašiau, kad jie ten budėtų. 

— Nenaudėli, tu viską numatei? 

— Užpuolimas Šventojo Petro bazilikos aikštėje visoms šalims, 
taip pat tau, Viktorai, buvo paskutinė proga pagrobti Kauno pus- 
lapius. Dėl to nereikia daug sukti galvos. 

— Vis dėlto praradai savo darbą. 

— Mano drauge baroko žinove, jau buvau gavęs nurodymus: 
niekuo nepasitikėk. Ta abejonė ir vienas telefono skambutis išgel- 
bėjo Kauno puslapius. Jie išdavė ir tėvą d'Andželą. 

— Tai kur dabar Kauno puslapiai? 

— Vatikane. 

— Nenaudėli, kaip jie ten atsidūrė? 

Pasižiūrėjau į Viktorą. Mėginau nutaisyti tokį pasitikėjimo 
kupiną veidą, kokį jis pats rodė pasauliui. Nusišypsojau. 

— Apgailestauju, mano drauge baroko žinove, nurodymas dar 
galioja. Tavo atžvilgiu taip pat. 

Pirmą kartą jo akyse pamačiau nepasitikėjimą, sakytum 
svarstant, ar nepastebimai nepasikeitė priešininkas. 


Netoli Santa Maria della Pace bažnyčios Viktoras rado restoraną, 
prie kurio ant lauko kėdžių du kumpanosiai šviesiaplaukiai ro- 


miečiai lošė kortomis. 

— Gal čia gausim ką nors valgoma? - paklausė Viktoras. — Pa- 
lauk minutėlę, suvaikščiosiu į virtuvę. 

Senukai sėdėjo tarytum sustingę, atsilošę į pastato sieną, slėp- 
dami vienas nuo kito kortas. Pastebėjau, kad abu visą laiką seka, 
kas dedasi aplinkui. Matė praeivius gatvėje, vienišą šunį, bidze- 
nantį pasieniu ir sugrįžtantį Viktorą, bet atrodė mąstą tik apie 
lošimą ir nieko nekomentavo. 

— Manyčiau, kad sūrus užkandis su alum bent jau nepakenks. 
Užsakiau keptų sardinių ir 6ruscbetta duonelės. Sardinės atrodė 
šviežios, — atsisėdęs tarė Viktoras ir pasižiūrėjo į lošėjus prie gre- 
timo stalelio. 

— Pasakyk, Viktorai, kas tie taviškiai, kurie išsirinko tave. 

Pakelta ranka sustingo, jis susikaupė. Gal svarstė, kodėl klau- 
siu dabar ir kas liko praeity. Svarstė netrumpai. 

Paskui lyg krūptelėjęs atsitiesė ir, kaip visada, atvirai ir nuo- 
širdžiai, žiūrėdamas į mane, atsakė vičvienu žodžiu: 

— Konstantinopolis. 

Linktelėjau galvą. Atsakymas mane suglumino, bet tikriau- 
siai Viktoras nemelavo. Vadinasi, piligrimas buvo Maskvos pa- 
triarchato pasiuntinys. Daugiau nieko neklausinėjau ir apie tėvą 
d'/Andželą kol kas nesiteiravau. Tariausi žinąs jo vaidmenį. 

— O kas, mano drauge, sąžiningiausias karalienės biblioteki- 
ninke, taviškiai? — paklausė Viktoras. 

— Maniškiai? Mano drauge architekte ir geriausias baroko ži- 
nove, jų jau nebėra. 

Po ilgo laiko pasijutau galįs valdyti padėtį. Visa turėjo vardus. 

Nieko nebebuvo. Stalas atrodė tuščias. 

Vis labiau kamavo nesąmoningas nerimas dėl Katos. 

— Viktorai, kaip laikosi tavo žmona? 

Šį klausimą mintyse aridėliojau iki tol, kol galėjau tverti savo kan- 
kynę. Katos likimas iš tikrųjų graužė man širdį, gožė visas mintis. 

Viktoras išbalo. 

— Mano žmona? Kiek žinau, gerai. Ji Helsinkyje, Munkinie- 
myje, rūpinasi mūsų dviem vaikais. 

Jis rimtai žiūrėjo į mane ir tęsė, mintimis tarytum būdamas 
visai kitur: 

- Ji ničnieko nežino apie tai, ką jos vyras veikia Šventojo Petro 
bazilikos kolonadoje! | 

Vidur tų žodžių Viktoro balsas ėmė gesti ir prapuolė gatvės 
tyloje, o mano mintys chaotiškai susijaukė. Pajutau baisą gėdą 
dėl lengvatikystės, suvokęs, kad nematau pasaulio realybės. 

Pradėjo krėsti šaltas drebulys pagaliau supratus, kad ir su 
Viktoru Kata palaikė savotiškus santykius — pirmučiausia juos 
siejo užduotis dėl vieno tikslo. Kata tikriausiai dar buvo Kaune — 
tik todėl, kad palikau ją ten dėl įžeisto išdidumo. 

Svėikąja ranka pasitryniau smilkinį. Niaurus ir slogus galvos 
skausmas, primenantis, kad patyriau smegenų sukrėtimą, sustip- 
rėjo. Pradėjo spausti kaktą virš dešinės akies. 

Parėmiau galvą delnais. 

Kodėl aš vėl viską taip negerai supratau! 

— Ar žinai ką nors apie Karą? — lyg skaitydamas mano mintis 
rimtai paklausė Viktoras. 

— Ne, Viktorai, dėl Dievo, nieko apie ją nežinau, — galų gale 
išspaudžiau užkimusiu balsu. 

Viktoro žodžiuose išgirdau tą patį, ką giliai širdy pats jaučiau. 
Jis taip pat ilgėjosi Katos. 

— Visai nieko? 
— Ne. Po Kauno - visai nieko. 

Nujaučiau, kad padaryta baisi, lemtinga klaida. Prisiminiau 
Didžiojo penktadienio naktį. 

Kata. 

Romos šviesa buvo vaiski. 

— Viktorai, pasakyk man vieną dalyką. Kas per dangaus an- 
gelas ta Kata? 

Padavėjas atnešė patiekalus. 

Viktoras įsižiūrėjo į lėkštę ir aš supratau, kad mano klausimas 
jį suerzino labiau, nei norėjo parodyti. Akis jam traukė nerimo 
šešėlis, kai pasakė: 

— Vieną sykį jie pamatė, kad skaistus rytas praėjo ir išmušė 
dienos valanda. 

— Ne laikas retorikai, — gižiai tėškiau aš. 

— Kata — mano bendradarbė. Jai vadovauja Poor Clares of Per- 
petual Adoration, kitaip tariant, klarisių ordinas. Amžinai tarnys- 
tei pasižadėjusių klarisių vienuolija įsikūrusi Klivlande, Ohajuje. 

Jis tai pasakė nežiūrėdamas į mane ir aš mačiau, kad, išgirdęs 
klausimą, jis neįprastai surimtėjo. 

— Kas sieja Katą ir kažkokią Ohajo vienuoliją? 

— Katos šeima gyveno Amerikoje, ten ji lankė mokyklą Šven- 
tosios Klaros neturtėlių seserų ordino pensione. Baigė Ohajo uni- 
versitetą. 

Prisiminiau Vatikano užsienio reikalų ministerijos susirinki- 
mą, Skalfario pastabą apie Ohajo universiteto profesorių ir jo ap- 
silankymą Vatikano bibliotekoje. 

— Vis dėlto ji turbūt veikė ne kokio nors mažyčio ordino įpa- 
reigota? — viltingai paklausiau Viktoro, nors schema man jau 
buvo aiški. 

— Žinai ką, Nenaudėli, tu nemažai klausinėji. Gali sulaukti 
atsakymų, kurie tau nepatiks. 

Jis pasižiūrėjo į mane ir trumpai burbtelėjo: 

— Ji atstovauja gana įtakingiems asmenims. Jungtinių Valstijų 
žvalgybai. 

Sustingęs žiūrėjau į Viktorą. Supratau, kad jis sako tiesą. 

— Tiesą sakant, seserų klarisių ir Konstantinopolio aljansas 
man atrodo nelabai doras, — pasakiau. Mintyse stebėjausi nuo- 
širdžiais Viktoro atsakymais. Supratau, kad vertėjo ir pirma jo 
daugiau paklausinėti. 

Spoksodamas į savo lėkštę Viktoras kilstelėjo antakį, tada 
pradėjo valgyti. 

— Nedoras aljansas. Taip. Bet turint bendrų priešų, reikia su- 
vienyti jėgas. 

Žvalgybos tarnyba netikėjo, kad Vatikanui užteks jėgų at- 
remti Maskvos patriarchato puolimą. Jie beveik neabejojo, kad 
Kauno puslapiai atiteks Kremliui, jeigu prieš stos tik Vatikano 
komanda. 

— Todėl nusprendėte suvienyti jėgas ir išsiųsti į kelionę Vatika- 
nui atstovaujantį istoriką? 

Viktoras pasižiūrėjo į mane, padėjo peilį ir šakutę, nugėrė 
pusę taurės. 

— Nenaudėli, ar nematai sinergijos? Mūsų trejetas veikė pui- 
kiai. Taip pat neužmiršk, kad mudu su Kata atstovaujame savo 
Bažnyčioms. Veikiame pagal savo principus. Nejau tavęs nestebi- 
na, kad sėdime prie vieno stalo ir kalbamės apie viską, nors pri- 
statei Kauno puslapius Vatikanui? 

Maskvos patriarchato pasiųstas veikėjas, tas pamišėlis, ku- 
ris subadė mane peiliu ir kurį tikrai pažįsti, iš tų, kurie naudoja 
prievartą ir nesislapsto. Šventojo Petro bazilikos aikštėje žuvo 
vienas žmogus. Tu arba aš — abu - galėjome būti antras ir trečias. 
Nejau nesupranti, kad tuo metu aš norėjau sušvilpti ir nutraukti 
žaidimą? 

Nieko neatsakiau. Viktoro žodžiuose įžvelgiau kažkokią klastą. 

Realybės nebuvo, tik jos faksimilė. Ji pridengė visai kitokį 
pasaulį. 

Pamažu pratinausi prie jos, bet kol kas mačiau tik trumpus 
tos realybės epizodus. Jau seniai turėjau išmokti gyventi su tais 
epizodais. Sugebėti persikelti į kitokią tikrovę ir perimti savotiš- 
ką, iš gabalėlių sudėliotą jos logiką. Tik tada būčiau pamatęs ir 
suvokęs visumą. 

Minutėlę žiūrėjau į du lošėjus prie gretimo stalelio. 

Jie dabar lošė tylomis — lėtai mėtė kortas: ranka su korta su- 
stingdavo, o tada tėkšdavo ją ant stalo. Tarpais atrodė, kad loši- 
mas nesibaigs: mąsliai sulėtėdavo, nutrūkdavo lošėjams vartant 
kortas, kol galų gale ant stalo pliaukštelėdavo koziris: vienintelę ir 
tykią azarto minutę, kuri pasibaigdavo malką vėl sudėjus į krūvą. 

Viktoras ilgai valgė netardamas nė žodžio, paskui lyg tarp 
kita ko, žiūrėdamas į gatvę, tyliai paklausė: 

— Kur paskutinį kartą matei Karą? Pasakyk, Nenaudėli. Kur 
ją matei paskutinį kartą. Tiksliai! 

Jei ir turėjau šiokį tokį apetitą, jis prapuolė visai. 

Man nušvito, kad Viktoro ir Katos tarpusavio susitarimas šito 
nenumatė. 

Vadinasi, palikęs Kauną, Viktoras Katos nebematė. Tik mašiną 
pasiėmė iš Pažaislio ir jau tada tikriausiai nusistebėjo Katos dingimu. 

Jiedu buvo susitarę ir parengę planą. Ir tikriausiai antrą — at- 
sarginį, jeigu kas nors susiklostytų ne taip, kaip buvo sutarta. Pa- 
gal atsarginį planą, Katai neatėjus į sutartą vietą, Viktoras turėjo 
važiuoti į Romą ir atlikti užduotį. 

Bet ir vėliau Kata nepasirodė Romoje. 

O dabar Viktoras uždavė klausimą, reikalaudamas pasakyti, kur ji. 

— Karą? 

Viktoras taip pat liovėsi valgyti. Lūpų kampučiai buvo kiek 
įsitempę, kai santūriai linktelėjo. 

— Tiesą sakant, Viktorai, maniau, kad Kata su tavim. Tikrai: 
taip maniau. 

Sumokėjome už valgius ir pakilome. Vyrai prie gretimo sta- 
liuko nekreipė į mus jokio dėmesio. Vienas nieko nematančiom 
akim susimąstęs dėbsojo prieš save. Pastebėjau, kad jo galva vos 
pastebimai linktelėjo. Sustingusiam veide įžvelgiau kažką negyva. 

Padavėjas buvo atnešęs vyrams po puodelį espreso, bet mums ei- 
nant jie tebestovėjo nepaliesti. Tiršta puta, būdinga gerai itališko espre- 
so kavai, buvo nusėdusi. Puodeliuose žvilgėjo vien kavos juoduma. 

Vicolo della Volpe gatve tylėdami nuėjome į Via dei Coronari, 
kur Viktoras buvo palikęs citroeną. 

Viktoras rausėsi kišenėse, ieškodamas automobilio raktelių. 
Buvome sustoję siauroje gatvelėje su daugybe antikvarinių par- 
duotuvių, šalia nedidelės amatininko dirbtuvės. Per Šv. Velykas 
krautuvėlės durys buvo uždarytos, bet šeimininkas buvo viduje. 
Jis sėdėjo prie nedidelio šviestuvo ir, užsikėlęs ant kaktos akinius, 
taisė didžiulį rytietišką kilimą. Taisė rišdamas mazgą po mazgo. 

Stebėjau rišimą ir pamažu besiplečiantį numatytą didžiulį 
piešinį. 

Galų gale atsakiau į tą Viktoro klausimą, į kurį dar nebuvau 
atsakęs: 

— Viktorai, manau, kad Kata dar Kaune, Pažaislyje. Nutiko 
daug nemalonių dalykų - tikrai baisių. Daug sykių mėginau su 
tavim susisiekti. Stebėjausi ir iki šiol stebiuosi, kad neatsiliepei. 

Jo akyse šmėstelėjo kaltė, paskui susirūpinimas ir neviltis, bet 
supratau, kad tai vienintelis atsakymas, kurį jis iš pat pradžių no- 
rėjo išgirsti. Ir sykiu vienintelis klausimas, kurį aš norėjau užduo- 
ti ir į kurį tądien pats sau atsakiau. 

— Tokiu atveju, Nenaudėli, turime sutvarkyti vieną reikalą. 
Jau būčiau kelyje, bet manau, kad tu, karalienės bibliotekininkas, 
gali suteikti man neįkainojamos pagalbos. Juk tu beveik savaitę 
atsidėjęs studijavai moterų namus, kurie vadinasi Pažaislio vie- 
nuolynas. Aš vienas į juos pakliūti negaliu. 

— Kai ką reikia atlikti pirmiau, — atsakiau jam. — Nemalonu, 
bet jie užvilkins kelionę, kuri man, lygiai kaip ir tau, atrodo svarbi. 
Matai, Viktorai, aš oficialiai nepageidautinas Lietuvoje ir neoficia- 
liai — Pažaislyje. Todėl šitą reikalą su Vatikano kardinolais turime 
sutvarkyti dar čia, Romoje. Aišku, rasim kaip. Bet, tiesą sakant... 

Žvilgtelėjau į Viktorą. 

— Tiesą sakant, Viktorai, manau, kad viskas velniškai skubu. 

Kaip pasiūlė Da Valė, surengėme „tam tikros sudėties“ su- 
sirinkimą Vatikano ligoninėje, iš dalyvavusių aname Užsie- 
nio reikalų ministerijos susirinkime atėjo tik Da Valė pilku, 
tiksliai pagal matmenis sukirptu kostiumu, ryžtingas, ramus 
Skalfaris, kiek nuošaliau įsitaisė Balestra žvilgančiom kaip sa- 
gutės akim. 

Stalo gale sėdėjo aukštas ir tvirtas popiežiaus kurijos kardi- 
nolas kunigas Agostinas Podžetas juoda, raudonai apkraštuota 
sutana, su rausvai violetine muaro kepuraite ant žilos galvos. 
Jam iš šonų sėdėjo kurijos tarnautojai, vienas iš jų rašė proto- 
kolą. 

Formaliai susirinkimas buvo prasidėjęs, bet visi tylėjo, nes 
pirmiausia turėjo kalbėti kardinolas, pirmutinis asmuo po po- 
piežiaus. Tiesa, Podžetas buvo kardinolas kunigas — pagal hi- 
erarchiją tik antras aukščiausiasis vadovas. Vis dėlto jis jautė 
savo vertę, kurią čia pabrėžė ilgu tylėjimu. 

Galų gale jis nepastebimai ir vos girdimai tris kartus barkš- 
telėjo dešinės rankos nagais į stalą, atsiduso ir apžvelgė susirin- 
kusius kabinete. 

— Šį liūdną pasirengimą tyrimui pirmiausia aptarsime dok- 
trinos požiūriu. Šito manęs ypač prašė Enijas Skalfaris iš Vati- 
kano slaptųjų archyvų. Pasak jo, mūsų tyrinėtojas, kuriam teko 

susidurti su labai netikėtom ir didžiulėm kliūtim, turi žinoti ir 
jausti tas doktrinos ir erezijos sampratas ir nuostatas, dėl kurių 
nedorumo, kiek supratau, tai nutiko. 

Agostinas Podžetas kalbėjo ramiai ir tyliai, maloniai žvelgda- 
mas į visus, sėdinčius prie stalo. 

— Mano kalba bus ilga, todėl reikėtų ją kaip nors pavadin- 
ti. Bet, jeigu teisingai supratau, Da Valė per ankstesnį susirinki- 
mą savo kalboje nagrinėjo skirtingų... orientacijų — turiu galvoje 
politinių ir religinių orientacijų — norą užvaldyti nuo seno Vati- 
kanui priklausantį tekstą, jūsų tyrimo, — mostelėdamas į mane, 
linktelėjo jis, - objektą? 

Da Valė atsistojo, užsisegiojo švarką ir pasirėmė į stalą. 

— Garbusis eminencija, kaip tik taip ir yra. Trumpai apibūdi- 
nau padėtį istoriniu požiūriu ir apsakiau nūdieną, žlugus valsty- 
bėms anapus geležinės uždangos ir laukiant tenykščių bažnyčių 
iškilimo. Šios bažnyčios siekia sau medžiagos, kuria galėtų sustip- 
rinti savo padėtį, taip pat kelti abejones dėl Vatikano ir Romos 
katalikų bažnyčios įtakos ir dogmų teisingumo. 

Kardinolas Podžetas šiek tiek kilstelėjo nuo stalo ranką. Da 
Valė tai pastebėjo — atsisagstė švarką ir atsisėdo. 

— Turbūt būtų reikėję pakviesti mane ar kokį mano kolegą, — 
mostelėjo jis į šalia sėdinčius jaunesnio amžiaus kardinolus, — pa- 
sikalbėti. Ar nemanote, kad doktrinos ir politinių klausimų nag- 
rinėjimas pravartus išgirsti mūsų tyrinėtojui. 

Podžetas nusišypsojo keista ir labai santūria, lyg skausminga 
šypsena ir atvertė rankų delnus. Iš pradžių pasisuko, kur sėdėjo 
Da Valė, o paskui į Skalfarį. 

Abu nulenkė galvas, išgirdę šį teatrališką, stiprų priekaišrą. 
Da Valė taikingai mostelėjo, bet kardinolas Podžetas išdidžiai 
dėbtelėjo ir šis nuščiuvo: 

— Ar nemanote, kad apie tai kalbėtis reikėjo prieš imantis už- 
duoties, o ne ją atlikus? 

Skalfaris, kuris, priešingai nei Da Valė, susirinkimo pradžioje 
neslėpė abejingumo, atsistojo ir tarė: 

— Garbusis eminencija, tyrimas tada buvo tik pradėtas. Vis 
dėlto žinojome, kokia padėtis, kas stoja prieš mus ir kokie jų tiks- 
lai. Da Valė detaliai paaiškino problemas, bet negalėjome tikėtis 
sėkmės, kuri lydėjo mūsų tyrinėtoją, tiesa, ir aukų, kurių liudi- 
ninku tapo. 

— Gerasis Enijau, su kuo aš kalbu? Negalėjote tikėtis? Negalė- 
jote, negalėjote! 

Podžetas badė smiliumi ore lyg kažką mygdamas, o šalia sėdin- 
tis jaunas tarnautojas pieštuku tuoj pat sąžiningai perbraukė eilutę. 

— Paskelbsiu savo kalbos pavadinimą. Prieš klaidatikystę arba 
ereziją, Adversus haeresis: neteisingų raštų radimas ir trukdymas 
pakliūti į rankas tiems, kurie per juos trokšta įgyti valdžią ir ga- 
lią. Nes tie, kurie tų raštų ieško ir siekia, skelbia, kad jie teisingi 
ir kad juose išdėstyta slapta tiesa! 

Augęs kardinolas Agostinas Podžetas pradėjo kalbą tyliu 
nagų barškinimu į stalviršį, bet baigdamas taip trinktelėjo kumš- 
čiu, kad jaunojo tarnautojo užrašai nuo jo pašoko. 

Paskui visi ilgai tylėjo. Da Valė įsižeidė dėl malonaus veido 
kardinolo Podžeto priekaišto, ir regėjosi, kad susierzinus jo nie- 
kas nebedomina. Skalfaris irgi rodė, kad tai ne jo reikalas. 

Galų gale kardinolas linktelėjimu atsakė į klausiamą priešais 
sėdinčio tarnautojo žvilgsnį. Šis pakilo, kostelėjo ir pradėjo kalbą, 
ji buvo užrašyta kaip kardinolo Podžeto kalba. Kurijos tarnauto- 
jas Fiorelas da Kazalė, tikriausiai ne iš vadovaujančiųjų, suteikė 
žodį man, tad nusprendžiau, kad visi - bent jau bendrais bruo- 
žais — viską žino. 

— Kalbame apie seną veikalą, į knygą surištą papiruso rankraščių 
rinkinį, šiandien vadinamą Codex Tehacos, Čakos kodeksu. Apie jį 
žinojome nuo to laiko, kai tik buvo rastas, ir aktyviai domėjomės. 

Kol kas visi mūsų mėginimai surengti derybas, siekiant įtraukti 
rankraštį į Vatikano kolekciją, buvo nesėkmingi. Dabar sužinojo- 
me, kad paskutinė rankraščio savininkė, Ciuricho antikvarininkė 
Frida Nusber-Čakos, šių metų vasario mėnesį jį pardavė. 

Jaunasis tarnautojas, panašus į labai tvarkingą advokatą, 
reikšmingai pasižiūrėjo į mane. 

— Taigi, veikalas vadinasi Čakos kodeksas. 

Jis padarė trumpą pauzę. 

— Čakos kodeksas... kuris, manoma, beveik dviejų tūkstančių 
metų senumo. 

— Jei skaičiuosime tiksliai — tūkstančio septynių šimtų. Ma- 
noma, kad jis parašytas 280 ir 320 metų laikotarpiu, — nutraukė 
kardinolas Podžetas, tada ranka davė ženklą, kad Da Kazalė kal- 
bėtų toliau. 

— Taip, tikrai, radioaktyviosios anglies metodu buvo nusta- 
tytas trečias arba ketvirtas amžius — rankraštis parašytas šimtu 
metų anksčiau, nei iš pradžių nuspręsta pagal teksto turinį. Bet 
vis tiek tai naujas radinys. Čakos kodeksas buvo rastas Minjoje, 
Egipte, praeito amžiaus aštuntame dešimtmetyje. Rankraštį rado 
beraščiai žemdirbiai, bet labai greitai jis atsidūrė Kairo antikva- 
rų rankose. Tuose sluoksniuose buvo ramiausiai nuspręsta veikti 
pagal verslo ekonomikos įstatymus. Galbūt dėl to, o gal dėl kitų, 
mums nežinomų priežasčių tiksli jo radimo vieta, taip pat data 
niekada nebuvo skelbiama. Apie rankraščio radimo metus kalba- 
ma visaip, datą apibrėžiant dvidešimties metų tikslumu. 

— Iš tikrųjų šis kodeksas, į odos viršelius įrišta knyga koptų 
kalba — papirusų rinkinys, apie dešimt metų buvo palaidotas Kai- 
ro antikvaro Hanos Asabilo kolekcijoje, — vėl pasilenkęs prie ma- 
nęs per stalą pasakė kardinolas Agostinas Podžetas. 

— Šitai paaiškina labai keistus naujojo radinio datavimo sun- 
kumus. Aš pats manau, kad minėtasis prekijas gerai nežinojo, ką 
iš tikrųjų nusipirko. 

Fiorelas da Kazalė tęsė: 

— Apie 1980-uosius į šio Kairo antikvaro parduotuvę įsilaužė 
vagys. Jie išnešė antikvarinių knygų kolekciją ir didžiumą daiktų. 
Bendradarbiaudamas su vienu Ženevos antikvaru, Asabilas susi- 
grąžino kodeksą. Atkreipkite dėmesį, kad kalbu apie uždarą rin- 
ką: Kairo antikvarą apvogė kolegos. Po šios vagystės apie kodekso 
egzistavimą sužinojo antikvarai, o paskui ir specialistai — pavyz- 
džiui, rankraščiu susidomėjo Kairo koptų muziejus. 

Iš pradžių susidomėjęs klausiausi kurijos tarnautojo, bet susi- 
domėjimas nuslopo, nes visai nesupratau, kodėl jis apie tai kalba. 
Pamaniau, kad netyčia pakliuvau į visai kitą pasitarimą, kuriame 
kalbama apie visai nežinomą kodeksą ir jo likimą. Kastoro ko- 
dekso ir Kauno puslapių niekas net neminėjo. Skalfaris atsitikti- 
nai pažvelgė į mane ir lyg padrąsindamas linktelėjo galvą. 

Vis dėlto mąsčiau, kodėl mane kankina pasakojimu, nelabai 
susijusiu su Kauno puslapiais. 

Kurijos tarnautojas Fiorelas da Kazalė pasižiūrėjo į mane. 
Kilstelėjo ranką lyg parodydamas, kad nori viską išdėstyti nenu- 
traukiamas. 

— Vis dėlto kodeksas atsidūrė ne pas tyrinėtojus ir ne muzie- 
juje. 

Baiminantis vagysčių jis buvo išgabentas į Jungtines Ame- 
rikos Valstijas ir paliktas vienoj Niujorko valstijoj - Higsvilyje, 
Long Ailando banko saugykloje. Kartu slaptose rinkose buvo ieš- 
koma pirkėjo. 

Šiaip tyrinėtojų ir muziejų užsidegimą slopino labai neaiškūs 
dalykai. Rankraštis iš Egipto buvo išvežtas nelegaliai, jo nebuvo 
galima tyrinėti ir fotografuoti. Todėl nė viena Amerikos bibliote- 
ka, kurioms, kiek žinoma, buvo pasiūlytas veikalas, nepanoro jo 
įsigyti. Užtat kai kurie kamaldulių vienuoliai, Amerikos katalikų 
bažnyčios ordinai, labai susidomėjo, kai kodeksas atsidūrė Vals- 
tijose ir prasidėjo pirkėjų paieškos. Kamalduliai, aišku, pavaldūs 

Romos bažnyčiai, bet laikosi praktikos, kurią galima pavadinti 
gana savarankiška veikla. 

Bet po kurio laiko Kairo prekijas rado pirkėją, pasak gandų, 
sumokėjusią tris milijonus dolerių. Kodeksą nusipirko anksčiau 
minėtoji Frida Nusberger-Cakos. Ji derėjosi dėl perpardavimo su 
daugybe pirkėjų, taip pat su mumis. 

Vėl prabilo kardinolas Agostinas Podžetas. Nuo jo trenkte 
trenkė piktumu. 

Spėjau, kad, derantis dėl Čakos kodekso pirkimo, jis pats ats- 
tovavo Vatikanui. 

— Sužinojau, kad net po uolių paieškų Nusberger-Čakos ne- 
rado šios tekstų kolekcijos pirkėjo. Spėju, kad ji mėgino parduo- 
ti gerokai didesne kaina, nei pati pirko. Šiandien žinome, kad 
Nusbėrger-Čakos rankraštis priklauso šveicarų Senųjų menų me- 
cenatų fondui Bazelyje. Šių metų vasarį Nusberger-Čakos jį fon- 
dui padovanojo. 

Pastebėjau, kad Balestra, kuris visą laiką sėdėjo įrėmęs į šo- 
nus rankas ir tartum atsitvėręs nuo visko, atsitiesė ir nusižiovavo. 

— Viskas, ką išgirdau, aišku, labai įdomu, — pasakiau ir atsisto- 
jau. - Permainingo tyrimo metu gilinausi į viduramžių palimp- 
sestą. Svarbiausia apsilankymo Kauno Pažaislio vienuolyne už- 
duotis buvo atskleisti ankstesnį, beveik ištrintą tekstą. Ryšys tarp 
šio palimpsesto ir teksto, apie kurį ką tik kalbėjote, man dar vis 
dėlto nelabai aiškus. Gal galėtumėt šiek tiek tą paaiškinti, garbu- 
sis kardinole? Manau, tai pravartu iš esmės. 

Kabinete įsivyravo tyla. Atsisėdau mažumėlę suglumęs. Su- 
pratau, kad tyla įsivyravo, man netikėtai pasukus prie svarbiau- 
sio klausimo, išklausius tik pradžią ilgo įvado ir galbūt nesuvokus 
ilgų priežasčių ir pasekmių grandinių įrodymo svarbos. Kartu 
pajutau, kad to svarbiausio klausimo, arba dalyko, kol kas nie- 
kas nenori man sakyti tiesiai. Tame kabinete jis atrodė beveik 
apčiuopiamas. Beveik prisiliečiau prie jo dar Kaune. Perėmiau 

jo turinį iš vargšės merginos lūpų. Beveik prisiliečiau prie jo, bet 
dabar kardinolas, kurijos tarnautojas, Da Valė ir Skalfaris tylėjo 
kankinamai ilgai. 

Galų gale kardinolas Agostinas Podžetas įdėmiai pasižiūrėjo 
į mane. Be teatrališkų gestų, kuriuos jis, atrodo, mėgo, tiesą sa- 
kant, visai nejudėdamas, tarė: 

— Kalbame apie tą patį tekstą. Turinys tas pats. 

Sutirštėjusi tyla kabinete pasidarė beveik apčiuopiama. Po tos 
kalbos kurijos tarnautojas Fiorelas da Kazalė tebestovėjo, nežino- 
damas, ar jau gali atsisėsti. 

Skalfaris atsipalaidavęs atsilošė kėdėje ir susimąstęs sukiojo 
rankoje pieštuką. Da Valė sėdėjo įrėmęs į šonus rankas, smarkiai 
suraukęs kaktą. 

Supratau, kad priėjome prie esmės. Pajutau nerimą ir baimę, 
slaprą nežabotų jėgų buvimą. Atmintyje blykstelėjo Fabricijus 
Silvestrė, jo veidas ir akys tą nelaimingą naktį, kai pasakiau, kad 
dirbu Vatikanui. 

Tą minutę prisiminiau Kastoro kodeksą — sykiu kodeksą ir 
palimpsestą — po išterliotu tekstu paslėptą, nugremžiotą origi- 
nalų raštą, papildomus puslapius, sunkų aiškinimosi ir vertimo 
darbą, kuris atėmė iš manęs viską. Ir kaip skausminga tiesa, ku- 
rios neišsilenkiau net tame kabinete, atmintyje iškilo nuniokotos 
Pažaislio bažnyčios vaizdas. Galop, skaudžiausias reginys — Ka- 
tos veidas tą akimirką, kai traukiausi nuo jos, akimirką, kada ją 
palikau. 

Linktelėjau Fiorelui da Kazalei. 

— Prašau tęsti. 

— Egipte rastas egzempliorius labai sugadintas ir fragmen- 
tiškas. Rašyta ant papiruso, puslapiai nuplyšę — tarpais su pavie- 
niais žodžiais, tarpais su ištisom eilutėm. Per pastaruosius du, — 
jei kalbėsime apie rankraštį, - gana nesėkmingus dešimtmečius 
kai kurie puslapiai dingo arba buvo parduoti antikvarams. Žino- 

ma, kad jų būta Amerikoje, bent jau Ohajo universiteto bibliote- 
kos kolekcijoje. Šitą antrinę Ohajo kolekciją prieš kelerius metus 
ketinta papildyti apsilankius Vatikano bibliotekoje. 

Toje vietoje Fiorelas da Kazalė, pasižiūrėjęs į mane, neaiškiai 
mostelėjo ranka. Spėjau, kad jis turi galvoje Užsienio reikalų mi- 
nisterijos susirinkime minėtą vagystę. 

Balestra stebėjo mano veidą. 

— Manoma, kad trūksta ketvirtadalio teksto, maždaug treč- 
dalio turimų puslapių neįmanoma išversti prieš konservavimą. 
Iš pradžių papiruso kolekciją sudarė šešiasdešimt šeši puslapiai. 
Tekstą, apie kurį kalbame, sudarė dvidešimt šeši puslapiai. Bet 
prie kolekcijos buvo priskirti ir kitokie raštai. Joje yra tekstas, ku- 
ris vadinasi „Pirmasis apreiškimas Jonui“, „Petro laiškas Pilypui“ 
ir kelios dalys teksto, šiandien žinomo kaip „Svetimšalio kny- 
ga“. Koptų kalbos sahidų tarme parašytas tekstas, kaip ir daugelis 
kitų raštų koptų kalba, tikriausiai yra vertimas iš graikiško origi- 
nalo, atsiradusio antrame šimtmetyje. 

Kardinolas Podžetas atsikrenkštė. 

— Atkreipkite dėmesį į šiuos pastebėjimus: kolekcijoje yra dau- 
giau svarbių tekstų, kitaip tariant, visa pažiūrų sistema. Tai svar- 
biausias dalykas, apibrėžiant teksto turinį ir jo atsiradimo laiko- 
tarpį. Doktrinos požiūriu koptų kalbos sahidų tarmė, kurią pa- 
minėjo Da Kazalė, irgi pirmutinės svarbos faktas. Jis akivaizdžiai 
susieja tekstą su ankstyvaisiais kainitų gnostikais. 

Pagyvenęs kardinolas pakilo ir peržvelgė visus, sėdinčius prie 
stalo. 

— Kainitų ankstyvųjų gnostikų sampratos, esminis šio teksto tu- 
rinio dalykas — klaidarikiška: vadinasi, tai erezija! Pasak oficialios 
Vatikano nuomonės, tai ne evangelinis tekstas, o apokrifinis, jokiu 
būdu negali būti priskirtas prie krikščionių Biblijos kanoninių! 

Kardinolas įžūliu žvilgsniu permetė visus — net šalia sėdinčius 
du kurijos tarnautojus. 

— Vis dėlto neketiname jo kelti viešumon, - sugriaudėjo. 

Tada pasilenkė ir smarkiai trenkė didelio kumščio krumpliais 
į stalą, patvirtindamas savo žodžius. 

— Ir kaip tik tai Vatikanas siekia sutrukdyti! 

Skalfaris pakilo ir ramiai priėjęs atidarė langą. Pro šalį lėkda- 
mi šaukė čiurliai, fone buvo girdėti slopus Romos transporto gaus- 
mas. Su gaiviu oru į kambarį pasruvo Vatikano sodo palmių ir gė- 
lių kvapas. Vis dėlto buvo pavasaris ir kasdieniški garsai išblaškė 
slogumą, pamažu, kaip audros debesis, susikaupusį kabinete. 

Kardinolas atsisėdo ir greitosiomis, bet tyliai pasitarė su Da 
Kazale. Vienas iš kurijos pareigūnų stenografavo jų pokalbį. Pa- 
stebėjau, kad jis padalijęs lapus į porą skilčių ir plačią paraštę, 
meistriškai ir mikliai rašo pastabas. 

Da Kazalė iš kurijos tęsė: 

— Yra apie s0 raštų rinkinys, kurį, manome, sudaro ankstyvų- 
jų krikščionių evangelijos. Tik apie dvidešimtyje išlikę daugiau 
žinių, iš tų dvidešimties tik keturias ankstyviausias - Mato, Mor- 
kaus, Luko ir Jono - kanonines evangelijas skaitome Biblijoje. 
Egipte rasto papiruso rinkinys laikomas vienu iš tų ankstyvųjų 
tekstų, kuriuose išlikę pastabų apie Bažnyčios tėvus. Ir tais laikais 
rankraštis nebuvo nežinomas. Tad jį galima palyginti su žvaigžde, 
kurios buvimas įrodomas skaičiavimais, bet kurios kol kas niekas 
nematė. Žinių apie rankraščio egzistavimą būta jau antikos lai- 
kais. Tomis žiniomis paremti Bažnyčios tėvo Ireniejaus raštai. Jis 
kalba apie šį tekstą veikale „Prieš ereziją, Adversus baeresis“... 

Kardinolas Podžetas vėl tris kartus krumpliais pabeldė į stalą. 

— ... parašytame Lione maždaug 180-aisiais metais. 

— Kaip matote, kalbame apie tuos pačius laikus, kai buvo pa- 
rašytas papirusas koptų kalba, — tarė kardinolas. — Po permai- 
ningos pradžios rankraščio kelionė stebima gana atidžiai. Didžio- 
ji dalis rankraščio laikoma vienoje Amerikos banko saugykloje. 
Žmogiškos prigimties silpnumą, aišku, liudija tai, kad kai ku- 

rie jo puslapiai atsidūrė neaiškių antikvarų rankose. Šiaip ar taip, 
manau, kad dabar jis juda į mokslo pasaulį. Mes jo negavome! 

Doktrininio ginčo sėkla pasėta, ir tik laiko klausimas, kada 
papiruso rinkinio tekstas bus paskelbtas. Tada išvysite įspūdingą 
iliuziją: pasirodys tamsos jėgos, ir pasaulį sudrebins vadinamo- 
sios slaptos žinios. | 

Tardamas žodį „sudrebins“ Podžetas papurtė didelę ranką, 
parodydamas tų žinių jėgą. Paskui kilstelėjo vieną antakį ir sar- 
kastiškai nusišypsojo. 

— De boc satis. 

Karlas da Valė patylėjo įsitikindamas, kad kardinolas ar kuri- 
jos pareigūnas Da Kazalė daugiau nekalbės. Pakilo ir kiek nedrą- 
siai, lyg įsitikindamas, kad nesukliudė kitiems, prabilo. 

— Tai dogmatiško šių dviejų tekstų turinio problema. Garbu- 
sis eminencija teisus sakydamas, kad ir tokį požiūrį reikėjo išna- 
grinėti anksčiau... 

— Siūlau dar trumpai panagrinėti kalbą, — šiurkštokai nutrau- 
kė Podžetas. 

— Kalbą? — pažvelgė į jį nustebęs Da Valė. 

— Taip. Kalbą. Tai vienas iš šios mįslės raktų. Čakos kodeksas 
parašytas koptų kalba, bet tai vertimas iš graikiško teksto. Mūsų 
tyrinėtojo dėka dabar turime atitinkamą pažodinį, bet išsamesnį 
teksto variantą. 

Jis išsiblaškęs linktelėjo galva mano pusėn, bet pažvelgti ne- 
siteikė. 

— Bet tas tekstas lotyniškas. Vadinasi, tai irgi vertimas. 

Kardinolas Podžetas mąstė. Visi laukdami žiūrėjo į jį. 

Atmosfera kabinete buvo įtempta. 

Podžetas tęsė: 

— Moksliškai tiksliai sakant, — o būtinai turime kalbėti tiks- 
liai, - trūkumų dar yra ir šiuo atveju galima laisvai taikyti garsųji 
posakį: „Vieno dalyko trūksta, tad neturi nieko.“ 


384 


Supratau jo užuominą apie sunkumus. Pašokau neprašęs žo- 
džio, nes kardinolo tukli ir didi higūra pradėjo labai erzinti. 

— Pristačiau visą informaciją, kokią tik gavau! Kaune mergina 
vardu Roma - kukli Viešpaties tarnaitė, jau išėjusi į aną pasau- 
lį, - man patikėjo tą brangenybę, nes daugiau nieko padaryti ne- 
galėjo. Tiesą sakant, ji pavertė mane šios paslapties saugotoju, ir 
baiminausi, kad kurį laiką vienintelis ją žinojau. Vis dėlto dabar 
tekstas užrašytas čia, bet prašau: malonėkite nesakyti, kad da7 ko 
nors trūksta. 
traukti, bet vis dėlto taikingai mostelėjo ranka. 

— Apgailestauju. Apašralinis tekstas laikomas neklasifikuotu, 
jei lieka be aiškaus pavadinimo ir antraštės. Šito trūksta. Mums 
reikia originalaus teksto ir autoriaus vardo. Dar jums gulint ligo- 
ninėje buvo susirinkę kardinolai kunigai ir skubinai išanalizavo 
tekstą. Jeigu teisingai supratau, originalus tekstas, kurį jūs atve- 
žėte, parašytas lotyniškai? 

Stebeilijau į Podžerą. 

— Taip, tekstas tikrai parašytas lotyniškai. 

Pastebėjau, kad Skalfaris krypčioja galvą į šonus, lyg lenkda- 
masis antausių. 

Viskas jau buvo plačiai žinoma - priešingai, nei buvome sutarę. 

Da Valė tebesėdėjo įsižeidęs dėl kardinolo priekaištų. Atrodė, 
kad susirinkimas jam nelabai įdomus ir sėdėjo įsisprendęs ranko- 
mis į šonus, spygsodamas prieš save. 

— Tikrai apgailestauju... suprantu... po tokių vargų. 

Paskui, lyg mane užmiršęs, Podžetas atsikrenkštė ir tęsė: 

— Klausimas toks: kas turi šį kodeksą? 

Pakėlęs antakius, kardinolas vėl nužvelgė susirinkimo dalyvius. 

— Mano manymu, tas, kuris gali pateikti graikišką variantą ir 
pagal jį nustatyti autorių. Jis turi privilegiją jį aiškinti ir apibrėžti 
tiesą, nes jo rankose visas kūrinys, visas tekstas originalo kalba! 

Staiga prisiminiau vieną sakinį: „Lotynų kalbos neprivalėjau 
mokėti, tik senąją graikų.“ 

Nusišypsojau sau. Viktoras. Kaip tik todėl jį pasirinko. Aišku, 
ar galėjo būti kitaip: senąją bažnytinę graikų kalbą gerai mokan- 
tis stačiatikis. 

Konstantinopolis anksčiau suvokė tai, ką išvedė kardinolas. 
Konstantinopolis ir Viktoras Palas buvo taip pat arti kodekso, 
kaip aš. 

Kai Podžetas pakilo ir linktelėjo savo raštininkui ir Da Kaza- 
lei, duodamas ženklą, kad susirinkimas baigėsi, Skalfaris atsisto- 
jo ir atsikrenkštė: 

— Garbusis eminencija, dar vienas dalykas — tik praktinis 
klausimas. 

— Na, koks? — paragino kardinolas, jau ruošdamasis išeiti. 

— Dėl mūsų tyrinėtojo, sakyčiau... dėl atlyginimo už tyrimą ir 
su juo susijusių rūpesčių... 

— Ar tai šio susirinkimo klausimas? 

— Vis dėlto prašome ką nors apie tai pasakyti, — rezultatai 
buvo svarbūs, — tarė Skalfaris. 

— Dabar? Čia pat? — prieštariai mostelėjęs ranka kardinolas 
pasižiūrėjo į mane. 

— Mūsų tyrinėtojo atžvilgiu būtų protinga, nes jis čia, - supra- 
tingai tarė Skalfaris kardinolui, pastebėjęs, kad šis susierzino ir 
nenori šito svarstyti. 

Kardinolas negalėjo atsisakyti. Iš pradžių pasižiūrėjo į Da Kaza- 
lę, paskui į raštininką. Galiausiai — į mane, patempęs apatinę lūpą. 

— Ką pasiūlysite? 

— Mano paties tyrimas gerokai užtruko, kol aš... aiškinausi. 
Juk su mano paties tyrimu jis susijęs tik iš dalies... 

— Kaip matote... — tarė Skalfaris. 

— Gerai, gerai, — tarė kardinolas ir pakėlė rankas, parodyda- 
mas, kad nenori daugiau nieko girdėti. — Pratęsime jūsų, kaip 

tyrėjo, statuso galiojimą be atskiro pareiškimo ir teisę tiesiogiai 
naudotis archyvu. Gausite Vatikano personalo lengvatų ir dėl 
manęs galėsite gyventi Vatikano svečių namuose per kitą tyrimo 
laikotarpį, jeigu pats norite. Ar gerai? 

— Taip, — atsakiau. — Būsiu tikras dėl kitų metų, be to, kitokių 
praktinių patvarkymų — tikrai svarbių — ir Vatikanas man galėtų 
padėti. 

— Kas per parvarkymai? 

— Man reikia naujo diplomatinio paso. Ankstesnis laikinas ir 
jau nebegalioja. Deja, man skubu. 

Kardinolas pasižiūrėjo į mane išplėtęs akis. 

— Bet, mielas drauge, juk ne aš tvirtinu pasus! Deja, tai neįma- 
noma. Apgailestauju. 

Kardinolas linktelėjo visiems, apsisuko ant kulnų ir, lydimas 
sekretoriaus su Da Kazale, išėjo iš kabineto. 

Skalfaris šaltai šyptelėjo ir papurtė galvą. Karlas Da Valė sė- 
dėjo įsirėmęs į šonus. Kardinolui Podžetui išėjus iš kabineto jis 
įžūliai vyptelėjo. 

Citroenas skaičiavo kilometrus. Lijo, Tatrai skendėjo rūke. Miš- 
kingos atšlaitės buvo matyti tik nuo pusės, palei viršūnes plaukė 
sudriskę debesys. Rytas jau blyško, bet namelius atšlaitėse dar 
gobė ramybė. 

Lenkijoje snigo, buvo dar šalta, pavasaris neskubėjo. 

Mudu su Viktoru turėjom vieną tikslą. Rasti tai, kas dingo. 
Surasti Karą ir Kauno puslapių pavadinimą. Vėlyvas šaltis atspin- 
dėjo mūsų nuotaiką. Nepuoselėjau vilčių, kad perprasiu Kauno 
puslapių pavadinimo misteriją, tik tikėjau neįtikimais dalykais. 
Ber dėl Katos mėginau drąsinti save. 

Viktoras miegojo. Vidurnaktį mudu pasikeitėme vietomis. 
Jaučiausi gana žvaliai, nes buvau pamiegojęs ilgesnę dalį nakties. 
Buvau pažadėjęs Viktorui vairuoti ilgas autostradų atkarpas, nes 
dešinį petį dar maudė ir miestuose kaitaliojant pavaras skaudėjo. 
Kai pradėjo snigti, termometras rodė du laipsnius šilumos. 

Roma liko toli, man skaudėjo ranką. 

Vakare, po susirinkimo, man paskambino Skalfaris. 

— Jūs užmiršote pasiimti laikraštį. | 

Iš karto išėjau į Vatikaną susitikti su juo. Traukiau Viz 467 
Conciliazione gatve ir svarsčiau, ką Skalfaris turėjo galvoje saky- 
damas, kad užmiršau laikraštį. Vakaras buvo tamsus, baigiantis 
pavasariškai dienai dulkė keistas lietus, kuris nieko nedrėkino. 

Lėtai sklendę lašeliai tarytum net nenusėsdavo, o išgaruodavo 
nepasiekę Romos žemės. 

Vis dėlto labai palengvėjo priėjus apšviestą Vatikaną. 

Skalfaris sėdėjo savo darbo kabinete ir pasiraitojęs rankoves 
sklaidė laikraštį, pasistatęs šalia sidabrinę vyno taurę. Ištiesė ran- 
ką, paskui linktelėjo galvą į taurę. 

— Išgersite? 

— Dėkui, mielai, bet apie kokį laikraštį jūs kalbėjote? 

Skalfaris neskubėdamas išėmė butelį vyno ir parodė nelygiai 
ranka iškirptą etiketę su rašalu užrašytu skaičiumi 1957. 

— Šitas geras. Ne visada žinai, koks bus senas vynas. Kartais 
jie tik pagenda, geras raudonasis pasidaro kaip prastas portveinas. 

Skalfaris pasiūlė atsisėsti. Spėjau, kad nori pasakyti kažką 
svarbaus. Jis surado antrą taurę ir pripylė ją, vos vos pavertęs bu- 
telį, lėtai. 

— Dėl to jūsų tyrimo, - pasakė paduodamas man taurę. 

— Taigi? 

— Supratau, kad yra ir dar kai kas. Asmeniška. 

Paėmęs į ranką taurę jis atsilošė kėdėje ir neskubėdamas tru- 
putį paskanavo. 

— Taip, bet pirmiausia tyrimas. 

— Taip. 

Minutėlę vyravo tyla. 

— Nenorite papasakoti detalių ir... asmeninių dalykų? 

— Tyrimo ir studijų detalės nepasikeitė. Girdėjote, ką kardino- 
las Podžetas sakė apie originalaus teksto svarbą. Jis labai aiškiai 
išdėstė, ko turime siekti. 

Skalfaris linktelėjo galvą. Nenorėjau pasakoti apie Katą. Ir 
šiaip jau buvo gana sunku. Papasakojęs Skalfariui, tikriausiai bū- 
čiau dar blogiau jautęsis. Pažaislio įvykiai buvo slegiamai sunkus 
epizodas, nemalonus išdavystės ir netesėto susitarimo plakinys. 
Aš tenorėjau tik kuo greičiau nusigauti pas Karą. 

Vis dėlto tęsiau, nes Skalfaris laukė: 

— Iš Pažaislio išvykau greitai ir tikrai ne savo noru. Sulaikytas 
paskui į vienuolyną negrįžau. Viską nutraukė smurtas ir darbo 
nebaigiau. Man atrodo, turiu pasiaiškinti vienuolijai. 

— Taip ir maniau. Net pats sau mąsčiau, kad labai nemalonu 
tą aiškinti vienuolėms, viską, kas atsitiko ieškant kodekso. 

— Taip. Ir savo tyrimo rezultatų negaliu žadėti. Mano kontak- 
tinis asmuo Roma — nežinau, kaip tą vargšę merginą reikėtų va- 
dinti, — išėjo į aną pasaulį. 

Taip pat senyvos vienuolės, kurios turėjo informacijos apie 
kodeksą. Turėsiu ieškoti. Puoselėju porą idėjų, jos gali nepasitei- 
sinti, bet noriu pamėginti. 

— Suprantu. Klausinėju tik todėl, kad Vatikanas negali dau- 
giau pagelbėti, kaip ir anksčiau. Iš tikrųjų Vatikanas negali, — at- 
siduso Skalfaris, nutęsdamas sakinį, — tiesą sakant, mes negalime 
padaryti nė tiek. Gavome nurodymus iš aukščiau. Stengiamės 
nesikišti į tą Berninio kolonados incidentą. Aišku, neįmanoma, 
bet tiesiai į spaudos ugnies liniją gal nepakliūsim. 

Tardamas „ugnies liniją“ Skalfaris žvilgtelėjo į mane. 

— Po incidento kardinolas vyskupas surengė apklausą ir patarė 
dėl to, kas su juo susiję, kaip sakoma, kalbėti tyliau. 

Su paskutiniais žodžiais jis paspusčiojo delnais orą, lyg; ra- 
mindamas. 

— Apsilankymo Kaune padariniai baisūs, nors, tiesą sakant, 
visiškai aišku, kad kaltas ne jūs, o tas rašytinis žodis. Suprantu, 
kad padėtis rimta, ir būtų gerai, jei galėtume padėti labiau. 

Svarsčiau, ko jis mane pasikvietė. 

Skalfaris tarytum susikaupęs kažką mąstė. Gurkštelėjo vyno, 
o paskui ramiai, tyliu balsu, lyg tai jau būtume aptarę, o dabar tęs- 
tume familiarų, kažkodėl prieš akimirką nutrūkusį pokalbį, tarė: 

— Daug jūsų prašėme, daug ir gavome. Jūsų dėka priartėjome 
prie tiesos. 

Ber visa turi ribas. 

Mėginau pagauti Skalfario mintį. Jis abejojo ir nutilo. Skalfa- 
rio žodžiuose aiškiai išgirdau įspėjimą. 

Jis nurijo vyną ir tęsė: 

— Veiksmai, vykdant tokio pobūdžio užduotis, paprastai pa- 
siekia kritinį tašką. Tuos veiksmus sunku suvaldyti ir vietoj to, 
kuris ieško tiesos, aukomis gali tapti visai atsitiktiniai žmonės — 
su tuo aistringu ieškotoju ar net vietoj jo. 

Jis papurtė galvą lyg bjaurėdamasis ta mintim. 

Supratau, kad jis kalba apie senąsias Pažaislio vienuoles ir Romą. 

— Gerai, Johanai, —- konfidencialiai pasakė jis, pasilenkdamas 
arčiau, — nenorim, mums nereikia, kad aukotumėtės. 

Jis rimtu žvilgsniu ilgai žiūrėjo į mane. 

— Ir aukų nenorime. 

Jo žvilgsnis pamažu blanko. Jis grįžtelėjęs pažvelgė už nugaros. 

— Tikrai, vos neužmiršau. Jūsų laikraštis. 

Jis paėmė nuo stalo sulankstytą L'Osservatore Romano ir ištie- 
sė man. 

Sykiu sugriebė mano ranką. 

— Linkiu laimės ir sėkmės. Jeigu iškils tikrai didelių sunkumų, 
kreipkitės tiesiai į mane - ir tiktai į mane. 

Jis suspaudė mano ranką, kuria laikiau laikraštį. Jaučiau, kad 
į laikraštį kažkas įkišta. 

— Da Valė prašė perduoti linkėjimų. 

Žiūrėjau į laikraštį nustebęs. Skalfaris tai pastebėjo, bet pasakė: 

— Pasiimkite laikraštį, gal paskaitysite kelionėje. Pranešime 
Gražinai Kžyškovskai Pažaislyje, kad atvykstate. 

— Atsiprašau? Gražinai Kžyš... Kas ji tokia? 

— O, jūs nežinote vardo. Tai Pažaislio abatė. 

Skalfaris delsė, primerkęs akis ir pakreipęs galvą, žiūrėjo į 
mane. Rimtai palinksėjo, paskui gūžtelėjo pečiais ir piktai mos- 
telėjo ranka. 

— Susirūpinimas, kurį išreiškiau dėl savo personalo lojalumo, 
nepraėjo. 

Jis nusijuokė lyg nusikaltęs, tartum sumenkindamas savo žo- 
džius. 

— Neišmetu to iš galvos. 

Tik Belvederio kieme praskleidžiau laikraštį ir pamačiau pasą, 
kurį pasirašė Da Valė. Koks delikatus gudrumas — įteikti pasą, 
įkištą į laikraštį. Oficialiai jo nė nebuvo ir jis niekam nesutepė 
garbės nei šlovės. 

Lijo smarkiau. Gerai sulanksčiau laikraštį su pasu ir įsigrū- 
dau į vidinę švarko kišenę. Žinojau, kad trumpame kelyje iki pi- 
ligrimų ekspreso stotelės peršlapsiu. 


Kai Viktoras pabudo šiaurės Lenkijoje, jau buvo įdienoję. Nuo 
įtampos ilgai vairuojant skaudėjo pečius ir dešinįjį petį. Važiuoda- 
mas prisiminiau sau, kas nutiko Romoje. Ryto pilkuma tam tiko. 
Sukau galvą dėl to, ką išgirdau, kalbėdamas su Viktoru Santa 
Maria della Pace bažnyčioje. Nusprendžiau išmėginti lazda ledą: 

— Pasakyk, Viktorai, koks buvo tėvo d'Andželo vaidmuo šioje 
istorijoje? 

Viktoras pakėlė sėdynės arkaltę, pasitaisė gulint susigarankš- 
čiavusį megztinį, tada pasitrynė veidą. 

— Jau per Velykas Romoje sakiau, kad nebuvau susitaręs su 
tuo tėvu d Andželu dėl kodekso vagystės. 

— Sakei. Prisimenu. Dabar klausiu dėl kitų susitarimų. 

Viktoras pasisukęs pažvelgė į mane. Aš irgi pasižiūrėjau ir pa- 
kreipiau galvą, parodydamas, kad žinau. Jis manęs daugiau nie- 
ko neklausė ir aš negalėjau patikslinti savo žodžių. Aš žinojau tik 
tėvo d'Andželo vardą, kurį Helena Montel paminėjo tarp kita ko, 
kai paklausiau, iš kur ji išgirdo, kad Viktoras nuomoja butą. Be 
to, namo prižiūrėtoja ponia Andreoti sakė, kad butas priklausė 
Fabricijaus Silvestrės spaustuvei. 

Mąsčiau apie rekomendaciją, kurią Kjavena parašė tėvui 
d Andželui. Buvo sunku įsivaizduoti Kjaveną toje scenoje. 

Viktoras ilgai tylėjo. Numaniau, kad nieko neatsakys. Kalbė- 
jau toliau. 

— Prieš pirmąją kelionę į Kauną — tikriausiai prisimeni — bu- 
vau Vatikano užsienio reikalų ministerijos susirinkime. Minis- 
terijos saugumo tarnybos vadovas — toks Balestra — prašė manęs 
išvardyti asmenis, kuriems užsiminiau apie tyrimą, ir tuos, kurie 
apie jį žinojo. 

— Ir tu pasakei. 

— Kodėl turėjau nesakyti? —- mečiau maloningai nekaltą žvilgs- 
nį į Viktorą. 

— Tiesa, atrinkti asmenis vien pagal vardus buvo per sunki, 
net neįmanoma užduotis. Juk tą patį siūlė Kata, ir dėl to paties 
sunkumo mes to nedarėme. Kažkas Vatikane tarstelėjo, kad pa- 
gal mano susakytus vardus tektų patikrinti pusę Romos. 

— Bet šitas Balestra tai padarė? 

— Įsiminė visus vardus ir patikrino kiekvieną, — pamelavau ne- 
žiūrėdamas į Viktorą. 

Viktoras kreivai nusišypsojo primerkdamas vieną akį. 

— Tikriausiai buvai susitikęs su tuo Balestra, kai atsitokėjai 
Vatikano vienuolių globoj, ir dabar žinai ne tik mano, bet ir kitų 
vardus. 

— Buvau susitikęs su Balestra ir žinau vardus, — melavau to- 
liau. — Ne tik tavo vardą. 

Viktoras atsitiesė. 

— Šitas klastūnas Balestra žavus, — paskui tarė jis ir žvilgtelėjo 
į mane. 

— Profesionalas. Kaip minėjai, Romoje viskas buvo suplanuo- 
ta iš anksto. Bet mane domina visa schema, — pasakiau Viktorui. 

— Tau tėvas d'Andželas buvo mentorius, o man — savotiškas 
informacijos kanalas. Iš jo sužinojau apie rankraštį. Tėvas d'An- 


393 


dželas pasakė, kur rankraštis buvo anksčiau ir kad verti Vati- 
kano slaptuosiuose archyvuose saugomą egzempliorių, — atsakė 
Viktoras. 

— Vadinasi, jis pasakė, ką aš dirbu. 

— Taip. Tėvas d Andželas taip pat pasakė, kad rankraštyje sly- 
pi palimpsestas, nors ir ne visas, ir kad jis labai domina Vatikaną. 

— Ir tave jis domino, bet visai ne dėl to, kad tėvas d'Andželas 
jį paminėjo ir kad rankraščio istorija neįprasta. 

— Jeigų viską žinai, Nenaudėli, kam kankini kuklų Konstan- 
tinopolio tarną! — užriko Viktoras. - Žmogau, pasistenk suprasti, 
kad aš vykdžiau savo misiją! 

— Stengiuosi. Tikrai labai stengiuosi. 

Viktoras nežiūrėjo į mane. Mačiau, kad jis labai įsitempęs, to- 
dėl ir pats šiek tiek saugojausi. 

— Iš tikrųjų tu informaciją gaudavai ne iš tėvo d'Andželo, o jai 
suprasti tau reikėjo Fabricijaus Silvestrės ir jo išsamių viduramžių 
literatūros žinių! 

Viktoras vertino mane žvilgsniu. 

— O paskui, Viktorai? Kas atsitiko paskui? 

— Silvestrė perduodavo informaciją toliau. Nurodymus iš 
Konstantinopolio gaudavau per Suomijos metropolitą. 

Pasižiūrėjau į Viktorą ir linktelėjau galvą. 

— Ir gavai užduotį papildyti Stačiatikių bažnyčios kolekciją 
rankraščiu, Bažnyčios aukštai vertinamu ir labai sustiprinančiu 
jos teisumą doktrinos požiūriu. Tik tavo problema buvo tokia pat 
kaip mano — tu veikei ne vienas. 

— Gryna tiesa, Nenaudėli, bet kodėl parodai, kad viskas taip 
nešvaru? 

— Viskas, kas nutinka dėl šio rankraščio, nešvaru — net mes. 

Žvilgtelėjau į Viktorą. 

— Mes jau seniai pasikeitėm. Supranti, Viktorai, kad informa- 

ciją Silvestrei siunčiau aš. 

Viktoras rimtai pasižiūrėjo į mane ir aš mačiau, kad jis svarsto 
mano žodžius. 

Jis tylėjo, o aš kalbėjau toliau. 

— Aišku, dėl to, kad buvau kvailas ir patiklus. 

Viktoras ilgai tylėjo, glostė savo plikę, o paskui pareiškė: 

— Viskas, ką sakai — tiesa. Tikrai negaliu to neigti, Nenaudėli. 
O ir kam, juk matau, kad, šiaip ar taip, žinai viską. 

Linktelėjau Viktorui neatsigręždamas. Pasukau į šalikelę. 

— Pasikeiskime. Stiprokai skauda petį. 

Vėjas draskyte draskė, kelias buvo pažliugęs purvu. Mano ba- 
tai sušlapo, nors į kitą mašinos pusę atsargiai straksėjau per snie- 
go gumulus. Dangus buvo pilkas kaip švinas, be jokios prošvais- 
tės. Medžiais apaugusiose atšlaitėse tvyrojo rūkas. 

Kai Viktoras užvedė mašiną, prisiminiau laikraštį, į kurį 
Skalfaris buvo įkišęs mano diplomatinį pasą. Jis pamerkė akį, 
siūlydamas ploną, kelių puslapių laikraštį paskaitinėti kelyje. 

Išsitraukiau laikraštį iš vidinės kišenės. Tą vakarą sušlapau 
lietuje, laimei, pasą išeidamas iš Vatikano buvau suvyniojęs į 
laikraštį. Viršutinis laikraščio puslapis nuo drėgmės susiglamžė. 

Viktoras žvilgčiojo į mane, kai lanksčiau laikraštį. 

— Džentelmenas neatsisako laikraščio net kelionėje, — pasišaipė. 

— Skalfaris davė laikraštį, siūlydamas paskaityti kelyje. O iš 
tikrųjų, Viktorai, į jį buvo įkištas mano pasas. 

Iš karto susigaudęs Viktoras šyptelėjo. 

— Tas Skalfaris, kaip sakei, aukštai pakilęs Vatikano ministeri- 
jos hierarchijoje? Keistoka, kad slapsto pasus, vengdamas atsako- 
mybės. Juolab kad tai visai nieko nekeičia. 

Atverčiau laikraštį ir pradėjau žiūrinėti. Nustebau pamatęs, 
kad jis kelerių metų senumo. Po Viktoro žodžių žiūrėjau atidžiai. 
Šiaip jau laikraščių — ypač dienraščių — be ypatingos priežasties 
keletą metų niekas nesaugo. Supratau, kad Skalfaris ne be reikalo 
davė man jį. Ne dėl to, kad norėjo čia paslėpti pasą. 

Pradėjau skaityti antraštes. Atsivertęs ketvirtą puslapį, apa- 
čioje iš dešinės radau dviem skiltim išdėstytą naujieną: 


Keičiasi „Avanti“ leidyklos savininkas 


Skalfaris ėjo aukštas pareigas, todėl nenorėjo balsu tarti įtariamų 
asmenų pavardžių, nors pasakė man susirūpinimą dėl ministeri- 
jos pareigūnų lojalumo. 

Pradėjau skaityti: 


Italijos kairiųjų ramsčiu dažnai vadinama Romos leidykla „Avanti“ 
nebeturės vieno iš savo vadovų ir savininkų, nes nuo įkūrimo susi- 
vienijime dirbęs profesorius Frančeskas Kjavena nutarė pasitraukti. 
Profesorius visą savo laiką skirs profesoriauti Bolonijos universitete. 
Ilgai kovojusi su ekonominiais sunkumais, leidykla pereina antrojo 
jos vadovo, Fabricijaus Silvestrės, nuosavybėn. Dėl ilgalaikių pagrin- 
dinių akcininkų požiūrių į leidybinę veiklą skirtumų tokio pertvar- 
kymo buvo galima tikėtis. Fabricijus Silvestrė žinomas ne tik kaip 
griežtų principų kairiųjų literatūros leidėjas, bet ir kaip ilgametis 
„La Repubblica“ skiltininkas, labai gerbiamas Italijos kairiųjų inte- 
lektualų. Trumpu pranešimu profesorius Kjavena skelbia paliekantis 
„Avanti“ dėl neįveikiamų požiūrių skirtumų ir ketinantis atsidėti 
profesinei veiklai ir tyrimams arba meno istorijos knygų leidybai. 

Leidyklai artimi šaltiniai spėja, kad Sovietų Sąjungos žlugimas 
ir Rytų Europos socialistinių valstybių pasitraukimas iš jos įtakos 
sferos buvo vienas iš faktorių, paskatinusių „Avanti“ vadovų tarpu- 
savio nesutarimus. 


Prisiminiau Libri del! Arte leidyklos vakarienę, kai profesorius 
Kjavena patarė man susisiekti su Silvestre. Prisiminiau sunkiai 
slepiamą Silvestrės pyktį ir nepagarbius žodžius, kai paminėjau 
Kjaveną. 

Viskas atsiskleidė. Tą buvo galima paaiškinti nesutarimais, 
nulemtais politinių požiūrių skirtumų, kurie turėjo įtakos Avanti 
leidyklos veiklai. Schema buvo aiški, bet vienas dalykas man ne- 
davė ramybės. 

Kodėl profesorius Kjavena patarė man kreiptis į buvusį verslo 
partnerį ir dabartinį priešą? Juk, išgirdęs Kjavenos pavardę, Sil- 
vestrė galėjo mane išvaryti. Antra vertus, juk buvau pašalinis. 

Kol važiavome, aš vis žiūrėjau pro langą. Slėnis platėjo, tarp 
atšlaičių juodas guviai tekančios upės vanduo aprimo, gilia vaga 
sroveno per laukus, nyko iš akių. Dešinėje miške buvo matyti 
nedidelis kaimelis ir aptriušusi bažnyčia — mažytis anonimiškas 
baroko kūrinys vingiuotais stogo kraštais. Lietūs ir sniegai buvo 
nudrengę sienų tinką. 

Keliavome į šiaurę. Pilka žiemos šviesa gožė gamtos spalvas 
ir pamažu paliko vien juoda ir balta. Atėjus vakarui balta spalva 
nunyks. 

— Svarsčiau sau, kodėl Fabricijus Silvestrė — tas smagus tėtušis, 
Draugas, norėjo, kad šitaip viskas susiklostytų. 

Viktoras ilgai tylėjo. Pamaniau, kad mintyse jis kuria schemą, 
vedžioja sąsajas tarp įvykių ir žmonių. Perskaičius straipsnį šovė į 
galvą viena mintis, galimas sprendimo raktas. 

— Ir prie kokios išvados priėjai? 

— Pasaulį suka pinigai, jų teikiama valdžia, meilė irgi. Taip pat 
reikėtų pagalvoti apie išdavystę ir jos kurstomo keršto galią. 

— Apie kurį iš to ketvertuko kalbi? — sukluso Viktoras, palink- 
damas į priekį pataisyti užpakalinio vaizdo veidrodėlio, kurį bu- 
vau tinkamiau nusisukęs. 

— Iš pradžių galvojau apie meilę. Paprasčiausiai — seno žmo- 
gaus meilę knygoms — /amore per i libri. Bet sentimentalumas, 
arba kolekcionieriaus aistra, galiausiai man pasirodė pernelyg pa- 
prasta priežastis. 

— Vis dėlto neblogas variantas. 

— Paskui pagalvojau apie pinigus. Bet tai niekingiausia, lėkš- 
čiausia ir paprasčiausia priežastis, ir šitai mane nemaloniai nu- 
viltų. Šitai pražudė tėvą d'Andželą. Vargšelis. Ką jis būtų daręs 
su rankraščiu? Paslapčia pardavęs, mėginęs šantažuoti? Įminiau 
mįslę, išgirdęs to asmens vardą, kuris kitados rekomendavo tėvą 
d'Andželą dirbti Vatikano bibliotekoje. 

— Vadinasi, Silvestrė? 

Nusijuokiau. 

— Visai ne. Jo rekomendacija nebūtų buvusi labai svari. Šitas 
aršus komunistas raudonu rašalu iki alkūnių išsiterliojęs rankas 
klijavo Romoje revoliucinius plakatus ant visų tuščių sienų. Sil- 
vestrė nėra Vatikano patikėtinis. Reikėjo akademiko, garbaus, 
pripažinto Žmogaus. 

— Ir toks stovėjo šitam tėvui d'Andželui už nugaros? 

— Taip. Tada, prieš daugelį metų, jis buvo Silvestrės draugas 
ir verslo partneris. Be to, tėvo d Andželo darbdavys. Ir rekomen- 
daciją jam parašė visai ne iš geros širdies. Jam reikėjo informa- 
toriaus Vatikane. Jam tik reikėjo, kad kas nors padėtų prastumti 
tą kitokių dalykų mokytą vyrą pro didžiulius Šv. Onos vartus. 
O paskui tik laukti. Vieną rugsėjo dieną pro tuos pačius Vatika- 
no vartus įžengiau aš. Pasitaikė puiki proga paimti į savo rankas 
galingą valdžios įrankį. Seną rankraštį. Bet prieš daugelį metų 
nutiko tai, dėl ko viskas pasisuko kitaip, nei iš pradžių buvo pla- 
nuota. 

— Ką turi galvoje? 

— Viską užbaigė geležinės uždangos griuvimas. Rytų bloko 
žlugimas ne tik suvienijo, bet ir padalijo. Šalis, valstybes, tautas 
ir žmones. Iš naujo. Ir išskyrė du geriausius draugus. Vienas iš jų, 
kurio politiniai įsitikinimai buvo paremti teorija, tyri ir didin- 
gi, dėl pasikeitusios padėties jau nesiryžo veikti atvirai. Jis ėmė- 
si tyrinėti giliausią Renesanso esmę ir rengti tai nagrinėjančias 
knygas. Buvęs universiteto radikalas pavirto meno istorijos pro- 

fesorium, gerbiamu, bet nepavojingu kultūros elito atstovu. Bent 
jau iš šalies taip atrodė. Tačiau antrasis, kurio gyvenimo prasmė 
buvo paremta idėja ir iš jos turėjusiu rastis puikiu naujuoju pa- 
sauliu, neteko ne tik savosios idėjos, bet ir puikaus naujojo pasau- 
lio. Gal tada jis turėjo atsidėti, pavyzdžiui, senosioms knygoms ir 
pergamento rankraščiams. Gal. Bet gal senasis spaustuvininkas, 
kurio darbas ir viltys per kelias dienas pavirto nieku, pamatęs, 
koks Feniksas pakilo iš geležinės uždangos griuvėsių, jau nebepa- 
jėgė domėtis senomis knygomis. Tiktai ta vienintele. 

— Kodėl galų gale ta vienintele? 

— Ta vienintele todėl, kad per ją galėjo keršyti. 

— Kerštas. Vadinasi, ne meilė, o kerštas. Bet už ką? — paklausė 
Viktoras. Jis klausėsi mano ilgo monologo, žiūrėdamas prieš save. 
Supratau, kad visą laiką kažką karštligiškai galvoja. 

— Silvestrė nusprendė atkeršyti už išdavystę, kuri sunaikino jo 
gyvenimą, taip pat ateitį. Pamatei, kad Kauno puslapiai — galin- 
gas valdžios įrankis. Piniginė jų vertė didžiulė, bet doktriniškoji — 
dar didesnė. Ketinant keršyti per tuos puslapius, geriausia juos 
pagrobti priešui iš po nosies. 

Suraukęs kaktą, Viktoras pasižiūrėjo į mane, nepatikliai, 
svarstydamas. Kalbėjau toliau: 

— Silvestrė žinojo, kad idėjos draugas — tėvas d Andželas ga- 
liausiai jam ištikimai tarnaus. Nesvarbu, kad meno istorijos pro- 
fesorius parašė jam rekomendaciją. Tėvo d'Andželo padedamas, 
Silvestrė galėjo pavogti Konstantinopoliui tai, ko reikėjo Mask- 
vos patriarchatui. Jis panūdo pačiupti Maskvai iš panosės šitą 
knygą, nes, jo akimis, patriarchatas buvo viena iš dviejų piktybių, 
kuri jį išdavė. O tam, kuris imasi keršto, tai svarbu. 

— Vadinasi, tu manai, kad šitas senas ir kuprotas Silvestrė no- 
rėjo atsikeršyti tai Sovietų Sąjungai, kuri išdavė jį ir milijonus to- 
kių kaip jis - žlugo ir smuko į beidėjinį liūną? Tu turbūt juokauji! 

— Manau šitaip ir nė kiek nejuokauju. 

Viktoras papurtė galvą. 

— Ir aš nė kiek neklystu, - pridūriau. 

Po mano ryžtingų žodžių Viktoras nutilo. 

Galiausiai atsiduso ir pasakė: 

— Mano drauge literatūros tyrinėtojau, tu puikiai argumen- 
tuoji. Būtent taip ir yra. Kerštas buvusiam draugui ir sąjunginin- 
kui, kuris karštą politinę aistrą dangstė meno istoriko vaidmeniu. 
Kerštas draugui, kuris būdamas jaunas pažadėjo, kilus revoliuci- 
jos audrai, stovėti vienoje fronto linijoje, bet ilgainiui tapo ramiu 
aukštuomenės meno filosotu. Silvestrė jį laikė perbėgėliu. 

Viktoras pasižiūrėjo į mane. 

— Tu teisus, Nenaudėli. Ir dėl to šitaip nutiko. 

— Vadinasi, pažįsti Kjaveną? — paklausiau aš. 

— Iš tikrųjų nepažįstu, bet žinau. 

Viktoras minutėlę patylėjo, lyg pats sau dėliodamas mintis. 
Pagalvojau, kad schema brėžiasi. Tada Viktoras pasilenkė arčiau, 
bet, nepažvelgdamas į mane, pasakė: 

— Kjavena išdavė Silvestrę daugeliu atžvilgiu. Tiesa, tai nebu- 
vo kokia nors dramatiška kruvina išdavystė — tikrai ne. Jis išdavė 
taip, kaip išduoda dauguma žmonių. Surimtėjo, atsimetė nuo re- 
voliucinės veiklos, gal ir nuo kai kurių principų. 

Viktoras primerkė akis ir aš pastebėjau, kad jo veido raume- 
nys įsitempė. 

— Be to, užmiršo draugą. 

Viktoras pasižiūrėjo į mane ir jo akyse pamačiau nusivylimą. 
Rodės, jam liūdna dėl tos pražūties, kitados išskyrusios du idėjos 
draugus. 

Jis greitai nusisuko. Nesupratau, ar tai liudijo apgailestavimą, 
ar rodė, kad jis smerkia Kjaveną. Spėjau, kad Viktoras viską žino. 
Jis ir tęsė: 

— Bendra įmonė Avanti buvo padalyta. Kjavena paliko draugą 
bėdoj. 

Spaustuvę kamavo ekonominiai sunkumai. Kaip sakoma, lai- 
vas skendo. 

Kalbėdamas Viktoras žiūrėjo į priekį, į kelią. Galiausiai per- 
vėrė mane žvilgsniu. 

— Kjavena paliko bičiulį, ginklo brolį ir idėjos draugą. Idėjos 
žmonėms tai reikšmingas dalykas. Jie šito neužmiršta. Taip pat 
reikia prisiminti, kad Kjavena niekur nepasitraukė. Jis tapo pil- 
kuoju kardinolu, žmogum, veikiančiu užkulisiuose. Nematomu, 
bet įtakingu. 

— Nors bičiulį užmiršo, vieno iš siekių vis dėlto nepamiršo, — 
pasakiau. 

— Turi galvoje rankraštį? 

Linktelėjau. Viktoras žiūrėjo į temstantį kraštovaizdį, niūrų ir 
nepaguodžiamą. Kiek atstatęs smakrą, jis tyliai atsakė: 

— Taip. Šiandien jis priklauso kitai stovyklai nei jaunystėje, 
bet rankraščio nori. 

— Tai kas jis toks, tas Frančeskas Kjavena, Bolonijos universi- 
teto meno istorijos profesorius? — paklausiau Viktoro. 

Jis ilgai žiūrėjo į mane ir linkčiojo, mintyse tikriausiai pakar- 
todamas, ką kalbėjome. Paskui nusuko akis į tamsą. Jau maniau, 
kad nieko neatsakys, bet galų gale paprastai, lyg pabrėždamas, 
kad mudu jau neturim paslapčių, tarė: 

— Frančeskas Kjavena yra Maskvos patriarchato aukščiausias 
atstovas Romoje. 

Sutemos jau buvo nusileidusios. Važiavome tylėdami. 


Man buvo šalta. Ilgame kelyje, vedančiame per rūškaną kraštą, 
neskubriai šnekantis su Viktoru, iškilusi iš minčių ir prisimini- 
mų lyg savaime pamažu iškilo visa schema. Po truputį pamačiau 
ryškėjant jos apybrėžas — sudėtingas, vingrias. Ir ta schema mane 
vis labiau stulbino, nes visos jos dalys ir visi veikėjai man buvo 
pažįstami. 

Mintimis sugrįžau į Romą, į pražūtingą minutę Šv. Petro ba- 
zilikos aikštėje. 

Negalėjau numanyti, kaip informaciją apie rankraštį galų 
gale pristatysiu Vatikanui, kas tada atsitiks ir ką ten sutiksiu. 

Spoksojau į kelią, tartum einantį keistu juodai ir baltai nuo 
automobilių žibintų mirgančiu tuneliu. Be paliovos šmaižančios 
snieginos medžių šakos ištraukė ypatingą mintį: supratau, kad 
visi veikėjai Romoje ir aš, galima sakyti, tik iš šalies stebėjau jų 
susidūrimus. 

Konstantinopolio patriarchatui atstovavo tėvas d'/Andželas 
su Viktoru Palu, bet didžiausią smūgį sudavė Maskvos patriar- 
chatas — piligrimas ir tas, kuris nušovė tėvą d' Andželą. Tiktai 
Kremliaus trūko. O gal tas, kuris šovė, buvo Kremliaus pasiun- 
tinys? | 

Žvilgtelėjau į Viktorą. 

— Tėvas d'Andželas tave apgavo. 

Viktoras metė skausmingą žvilgsnį į mane. Klausimas buvo 
sunkus, nes tėvas d Andželas tikrai buvo apgavikas. Jis apgavo 
Viktorą Palą, su kuriuo buvo susitaręs pavogti iš manęs rankraštį. 
Važiuodamas paskui tėvą d Andželą, jis, kaip ir aš, tą beprotiškai 
karštligišką valandą manė, kad veikia tiktai jiedu. 

Susikaupęs apmąsčiau schemą Šv. Petro bazilikos aikštėje. Ją 
sudarė pilkasis kardinolas Frančeskas Kjavena. Piligrimas buvo 
jo marionetė. 

Smūgiai buvo kreipiami į tą, kuris turėjo CD diskelį. Pir- 
miausia į mane, paskui į tėvą d Andželą, tada - į Viktorą Palą. 
Supratau, kad sprendimas buvo susijęs su tėvu d'Andželu. Vadi- 
nasi, liko dar vienas vardas. 

— Pamatei vaiduoklį? — išplėtęs akis pažvelgė į mane Viktoras. 

— Pamačiau, Viktorai. Pamačiau vaiduoklį — galų gale. Pama- 
čiau tą, kuris šovė. 

— Ką tokį? 

— Kjaveną, kuris parašė tėvui d'Andželui rekomendaciją, kad 
šis gautų bibliotekininko vietą Vatikano slaptuosiuose archyvuo- 
se. Bet pamačiau ir tą, kuris rekomendaciją priėmė. Nes tas, kuris 
priėmė tėvą d'Andželą, jį ir pašalino. 

Tas, kuris nepaisydamas tiesioginio kardinolo vyskupo drau- 
dimo, padarė man diplomatinį pasą, kad galėčiau keliauti į Kau- 
ną. Priešingai nei maniau, jis darbe man niekuo nepagelbėjo. 

Išsitraukiau pasą iš vidinės kišenės. Atverčiau, pasižiūrėjau 
į savo nuotrauką, Vatikano antspaudą ir parašą, kurį padėjo 
Da Valė. 

— Nes šitas pasas man išduotas tikrai ne dėl tyrimo. 

Supratau, ko Skalfaris dvejojo, kai mudu paskutinį kartą gė- 
rėme vyną. Jis kažką nujautė, todėl patarė susisiekti su juo, jeigu 
kiltų sunkumų. 

— Tėvas d Andželas nežinojo apie mano skambutį Skalfariui, — 
pasakiau Viktorui. - Nežinojo ir apie tai, kad pasklido informa- 
cija apie Skalfario pradėtą operaciją prie Vatikano vartų. Mėgin- 
damas pavogti Kastoro kodekso puslapius, tėvas d Andželas pats 
nulėmė savo likimą. Nes Kjavenos parankinis Vatikane Karlas 
da Valė viską apskaičiavo teisingai. Ir ėmėsi veikti. Jis nušovė tėvą 
d'Andželą, praskindamas kelią savo bendrininkui, kuris Berni- 
nio kolonadoje puolė tave. 

Į mus tvieskė sutinkamų automobilių žibintai, švytėjo prie- 
taisų skydelis. 

Monotoniškai stukčiojo priekinio stiklo valytuvai. Krito šla- 
pias sniegas. 

— Da Valė apsimetinėjo, kad veikia priešingai. Gudrus būdas 
gluminti ir stumti savo reikalą. Mūsų priešininkas tikrai stiprus 
ir sumanus. 

Man išdžiūvo burna, nes tada kilo dar viena mintis. 

— Viktorai, baiminuosi, kad keliaujam ne vieni. 

— Nori pasakyti, kad dėl mūsų viskas jau suplanuota? 

Už stiklo, virš galvų žaidė juodos ir baltos medžių šakos. 

— Mano drauge, Berninio sielos broli, kaip pats sakei, esi iš- 
rinktasis. Mes įtraukti į tą pačią užmačią. Ir kai vienam iš mu- 
dviejų pasiseks, atsiras daug norinčių perimti sėkmę. Nepaprasta 
paguoda, kad mes patys stojome prieš nesėkmes. Bent jau mane 
tai labai guodžia. 

Planas numato, kad šitas pasas nuves mus į Pažaislio vienuo- 
lyną Kaune. 

Jį man išdavė tam, kad galėčiau užbaigti savo darbą ir ding- 
čiau iš akių Vatikanui bei žiniasklaidai. Ir, man atrodo, galiausiai 
išvis pradingčiau. 

Viktoras buvo išblyškęs, bet į mane pasižiūrėjo atvirai ir drą- 
siai. 

— Nes tiek tu, tiek aš, Viktorai, turime žengti prie paruošto 
stalo. Ten mūsų laukia trečiasis - Maskvos patriarchato atstovas. 
Piligrimas. 

Niūriai nusijuokiau ir pažvelgiau į Viktorą. 

— Aš jį taip vadinu todėl, kad seka mane ir mano darbą kaip 
piligrimas savąjį regėjimą. Ir žinai, Viktorai, tarpais man atrodo, 
kad savo reikalu jis tiki tvirčiau nei tu ar aš. 

Automobilio žibintų spinduliai skverbė naktį. Žiūrėjau į tam- 
sumos užklotus Lenkijos kaimus. Privažiavome sieną. 

Beveik po dviejų valandų, tiesiai prieš mus, iškilo Pažaislio 
vienuolynas su bažnyčia. Bažnyčios kupolas juodavo lyg sutirštė- 
jus aplinkui tvyrančiai tamsai. 


IV 


KAUNAS 

Abatė žiūrėjo į mus. Nepasitenkinimą ir priešiškumą, būdingą 
jos veidui, aiškiausiai išreiškė lūpos ir burna. Ji tikrai nenudžiugo 
mus išvydusi. Atstatė lūpas ir atsiduso lyg pavargusi nuo mūsų. 

— Kiek supratau, jūsų tyrimas iš dalies dar nebaigtas? 

— Gerbiama abate, —- dvejodamas pradėjau aš, — baisiai nelai- 
mingai pasibaigę įvykiai nutraukė jau ir šiaip sunkų mano darbą. 
Tokiomis sąlygomis ir šitaip susiklosčius aplinkybėms negalėjau 
baigti tyrimo ir negalėjau ramiai jo įvertinti. 

— O dabar įvertinote? 

— Taip, geroji abate, šitą... tiesą sakant, įvertinau ne aš. 

Abatė greitai žvilgtelėjo į Viktorą. 

— Tikrai? Tai kas įvertino? 

— Įvertino Vatikano bibliotekos specialistų grupė, o informa- 
ciją perdavė Enijas Skalfaris iš Slaptųjų archyvų. 

Abatės akyse šmėstelėjo nusivylimas, o tada keistas jausmas — 
atrodė, kad ji permąstė mano žodžius ir atrado juose kažkokią 
reikšmę, kurios pats tą akimirką nesupratau. Bet taip pat pa- 
stebėjau pažadinęs jos susidomėjimą. Taip pat, kaip pažadinant 
miegantįjį, kai jis pabudęs pereina iš vienos realybės į kitą. 

— O jūsų draugas? 

Man nespėjus pristatyti, Viktoras žengė prie abatės ištiesęs 
ranką. 

— Viktoras Palas — architektas, restauratorius ir senosios grai- 
kų Bažnyčios žinovas, padedu savo draugui atlikti projektą dėl 
minėtų ypatybių. 

Tai sakydamas jis mandagiai nulenkė galvą. Kažkodėl tai pa- 
veikė abatę ir ji suglumusi ištiesė ranką Viktorui, kita suimdama 
ant kaklo kabantį nedidelį krucifiksą. Abatės veido išraiška ma- 
žumėlę pasikeitė, nepasitenkinimo raukšlė palei lūpas išsilygino 
ir prieštarą akyse pakeitė sausokas, bet palankus dalykiškumas. 

— Nė nežinojau, kad mūsų bibliotekoje saugomi su tyrinėtojo 
darbu susiję graikiški raštai. Tik pasvarsčiau, kas iš tikrųjų šitaip 
susiklosčius aplinkybėms galėtų vadovauti... tikiuosi, suprantate, 
seserų, pažįstančių biblioteką taip, kaip velionė sesuo Margare- 
ta... antros tokios, kaip ji, nėra. 

— Iš tikrųjų mes tik keliame prielaidą. Tiesą sakant, ieškome. 

— Tos paieškos labai miglotos ir sunkios. 

— Paieškos — svarbiausia tyrinėtojo darbo dalis. Ji iškelia lin- 
gvistinės medžiagos įrodomumo svarbą. Ja turiu pagrįsti istorinį 
tyrimo teisėtumą. 

— Lingvistinės medžiagos? Man rodos, karalienės Kristinos 
gyvenimas nedaug turi bendra su senąja bažnytine graikų kalba. 

— Ne švedų monarchės dokumentų ieškome. O kodekso ir pa- 
limpsesto jame. 

— Tos prapuolusios knygos, per kurią visam mano vienuolyne 
kilo chaosas? 

Vadinasi, tos baisios knygos dar tebeieškote? 

Abatės veidas sugriežtėjo. Akių žvilgsnis neslėpė pasibjaurėji- 
mo, lūpas perkreipė nepasitenkinimas. 

— Kastoro kodeksu labai domisi Vatikanas. 

— Suprantu. Puikiai suprantu, kad Vatikano specialistai ir ši- 
tas Enijas Skalfaris su savo grupe juo domisi. Vadinasi, jie paska- 
tino jus tęsti darbą, kurį manėte jau baigęs? 

Linktelėjau. 

Abatė parėmė galvą rankom, susimąsčiusi pabarbeno pirštais 
popierius ant stalo. Paskui atsiduso lyg pasiduodama. 

— Na, gerai. Matyt, turėsiu leisti jums lankytis bibliotekoje. 

Ji pažiūrėjo į mane. 

— Jūs žinote vienuolyno tvarką, daugiau aiškinti neverta. Van- 
dens dar negalima gerti, — ji žvilgtelėjo į Viktorą, bet daugiau ne- 
komentavo, — naudokitės mūsų kavinės paslaugomis. Deja, tokia 
padėtis. 

Viktoras klausiamai žvilgtelėjo į mane ir jau buvo beišeinąs. 

— Dar vienas dalykas, — sulaikydamas jį už rankos, pasakiau 
abatei. 

— Norėčiau paklausti, kaip jaučiasi bažnyčioje užpulta moteris. 
Aną baisią dieną palikau tą moterį jums globoti. Sakėte, kad ji 
prašė leisti čia pasilikti. Turbūt prisimenate, kad turėjau važiuoti 
į policijos apklausą, o paskui skubiai grįžti į Romą. 

Abatė pakėlė akis nuo popierių, į kuriuos jau buvo beįknim- 
banti. 

— Tikrai. Jūsų minėtoji moteris pailsėjo vienuolyne keletą die- 
nų ir išvyko. 

— Kaip? Išvyko? 

— Taip. Jai buvo stiprokai sumušta galva, bet netikėtai greitai 
pagijo. 

Buvau priblokštas. Mano paties ranka dar tebebuvo standžiai 
sutvarstyta, riešas su įtvaru. Ir Viktorui riešas buvo suvyturiuotas. 

— Kada ji išvyko? 

— Prieš porą dienų. Mano leidimu. 

— Ar sakė, kur? 

— Juk suprantate, kad mes to neklausiame. Tai ne mūsų reikalas. 

Po šių žodžių abatės lūpų kampučius vėl timptelėjo nepasiten- 
kinimas, žvilgsnis pasidarė dar prieštaresnis. 

— Pažinojote ją? — vis dėlto paklausė ji. 

— Taip. Pažinojau. 

Abatė atsistojo sušnarindama apdarą. Ji nepajudėjo iš vietos, 
parodydama, kad pokalbis baigtas. Norėjo, kad išeittume. 

Viktoras nė nekrustelėjo. 

— Vis dėlto malonėkite atskleisti, ką ji sakė, — reikliu balsu pa- 
sakė jis. 

Supratau, kad stengiasi neparodyti pykčio. Pajutau, kad jis 
įsitempęs. 

Bet abatei tai nerūpėjo. Ji tebestovėjo vietoje, laukdama, kol 
išeisime, ir šaltai pasakė: 

— Aš patvirtinau leidimą išvykti, bet buvau išvažiavusi, kai ji 
paliko vienuolyną. Kiek žinau, ji nieko nesakė. 


— Siūlau pasidalyti, — tarė Viktoras, kai išėjome iš šalto ir niū- 
raus vestibiulio į kiemą. Laikėsi požieminis šaltis, žemė baltavo 
ką tik iškritusiu sniegu. Jis kibo prie batų, iš jų pėdsakų buvo 
matyti, kad žemė bunda. 

— Turbūt turėtum pradėti ieškoti bibliotekoje, nes lankeisi joje 
anksčiau, žinai, kas kur padėta, supranti ir lentynų tvarką. Aš 
tuo tarpu paieškosiu kirų dalykų. Gerai? Manau, supranti. Čia 
įvyko kažkas keista arba tikrai nesugebėjau įvertinti Katos. 

— Ko ieškosi, jeigu Kata išvažiavo? — paklausiau Viktoro. 

— Ieškosiu kokio nors jos ženklo. Abatė sakė, kad išvažiavo prieš 
dvi dienas, bet man Kata nepranešė, ką darys, tau turbūt irgi? 

— Nepranešė, bet tokiomis aplinkybėmis ji protingai pasielgė. 
Mes tikriausiai prasilenkėme ir Kata sugrįžo į Romą. Juk ji nega- 
lėjo žinoti, kad mes atvažiuojame. 

— Viskas ne taip, - nežiūrėdamas į mane, nebenorėdamas aiš- 
kinti savaime suprantamo dalyko, tyliai tarė Viktoras, — mes vei- 
kiam kitaip. 

Man sukilo pavydas. Susitvardžiau tik prisiminęs šiurpų Ka- 
tos žvilgsnį, kai gulėjo Pažaislio bažnyčioje ant grindų ir dejavo 
nepakeliamu skausmu. 

Juk pats ją palikau kaip tik tada. Netgi paniurėlės abatės globai. 

— Važiuokim po pietų į Kauną, tą nedidelį viešbutį, kur su ja 
nakvojau, — pasiūliau Viktorui. Jaučiau saldžią kaltę dėl to, kad 
su Kata praleidau naktį. 

Viktoras tylėdamas žiūrėjo į šalį. Paskui linktelėjo galvą. 

— Iš pradžių paieškokim čia. 

Trumpai papasakojau Viktorui apie vienuolyno kiemo pasta- 
tus. Susitarėm po valandos susitikti bibliotekoje. Viktoras nuėjo 
sau, o aš pasukau į biblioteką. 

Nugara pajutęs, kad kažkas žiūri, atsisukau. Nedideliame 
kvadratiniame lange neaiškiai įžiūrėjau abatę. Ji stovėjo atokiai, 
tad buvo matyti tik jos pavidalas, vis dėlto įžiūrėjau, kad ji pir- 
miau pasuko galvą į mane, paskui į tolstantį Viktorą. 

Viktoras čia buvo svetimas. Jo neglobojo Vatikanas. 

Biblioteka skendėjo pavasariškoj šviesoj, atsispindinčioj nuo 
sniego. 

Ant mano darbo stalo nieko nebuvo. Kažkas buvo nunešęs knygas. 

Žiūrėjau į lentynas. Priešingai nei Viktoras manė, nežinojau 
nei kur laikoma kolekcija, nei kur padėta mano šaltinių medžia- 
ga. Girgždančiais laiptais užkopiau į balkoną. 

Ant kai kurių knygų lentynų kraštelių pamačiau dailiai iš- 
drožinėtas lenteles su temos pavadinimais. Knygos buvo suklasi- 
fikuotos ne pagal šių dienų standartą. Ėjau pro lentynas skaitinė- 
damas lenteles. 

Suecia skyrius buvo balkone su vingiuotu turėklu ir jį sudarė di- 
džiulė kolekcija, išleistų nuo XVII a. šiaurietiškų biblijų, Linėjaus 
botanikos raštai, Svecia Antigua et Hodierna gražus, bet labai aptrin- 
tas iliustruotas leidinys, europiečių pirmųjų kelionių po Šiaurę apy- 
braižos ir storos, ant skudurinio popieriaus spaustos vario graviūros. 

Lentynoje radau ir tvarkingai sudėtą savo šaltinių medžiagą. 
Kastoro kodekso, aišku, nebuvo. Nemaniau, kad piligrimo ka- 
riai, ištyrinėję veikalą ir pastebėję, jog, jis „tuščias“, negalėtų su- 

grąžinti jo į vietą. Juk taip padarė tada, kai pavogė rankraštį. Jie 
irgi ieškojo ir vis smogdavo tardami, kad nučiupo kažką iš esmės 
svarbaus. Jeigu jų smūgiai — dar su piligrimo — nebūtų buvę tokie 
baisūs, būtų buvę įdomu. 

Paėmiau į ranką Vosijaus sudarytą karalienės Kristinos ko- 
lekcijos rankraščių sąrašą. Buvau labai nutolęs nuo tikrosios savo 
darbo temos. 

Vėl leidausi pro lentynas, mėgindamas pasijusti bibliotekinin- 
ku. Kaip.jis būtų apibrėžęs Kastoro kodekso palimpsesto tekstą? 
Aš net nežinojau, kada jis iš senosios graikų buvo išverstas į lotynų 
kalbą. Gal keli blankūs teksto puslapiai atsidūrė tarp Biblijos ver- 
timų, o gal jis buvo padėtas prie senųjų graikų raštų? Kur pakliu- 
vo lotyniškasis vertimo originalas, tie jaudinantys žodžiai, ku- 
riuos giedojo žuvusi mergina gražiu balsu? Ar tekstas išlikęs? Ar 
kuri iš seserų vienuolyne skaitė ir vertė iš senosios graikų kalbos? 

Gal vienuolė kantriai sėdėjo prie teksto, šalia gūžėsi niauri 
ir nuo pasaulio atsitvėrusi juodaplaukė mergina, vienuolė skaitė 
tekstą, vertė jį per visą dieną, daugybę dienų, nes turėjo laiko ir 
tyliu balsu kartojo jį Romai, kad ši įsimintų. Roma žiūrėjo į vie- 
nuolę tamsiomis akimis, priešais gulėjo tekstas, ji žiūrėjo ir klau- 
sėsi. Skaitydama vienuolė vis pažvelgdavo į Romą ir matydavo, 
kad jos lūpos vos pastebimai kruta. Taigi diena iš dienos, žodis 
po žodžio Kristaus stebuklas išsipildė ir galiausiai vientisas visas 
pasakojimas įsispaudė į nepaprastą, eidetinę Romos atmintį. 

Genialus būdas saugoti paslaptį! 

Ar Roma suvokė patikėtos paslapties vertę ir esmę? 

Prisiminiau lėtai ant metalinių laikiklių judantį angelą ir Romą. 

Tas vaizdas man dažnai iškildavo atmintyje, taip pat su juo 
susiję vėlesni įvykiai. 

Vis iškildavo tie patys klausimai. O galų gale paliko tiktai vienas. 

Kodėl tą įnirtingą puolimą piligrimas surengė bažnyčioje, 0 
ne bibliotekoje? 

Perėjau iš vieno galo į kitą pro balkone sustatytas ilgas lentynų ei- 
les ir nieko neradau. Kauno egzempliorių laikiau trumpiausia są- 
saja su palimpsestu, čia rankraštis buvo saugomas, iki piligrimas 
jį išsinešė. Vis dėlto lemtingieji puslapiai galėjo būti bet kur. Tai 
glumino, nes galimų saugojimo vietų skaičius atrodė košmariškai 
didelis. Nusprendžiau susirasti Viktorą. 

Sutikau jį kieme einant į biblioteką. 

— Na, Nenaudėli, paklausiu, ar pasisekė? Tavo švytėjimą galiu 
laikyti atsakymu į klausimą. 

— Mąsčiau, kur galėtų būti saugomas rankraštis, jeigu jo nėra 
bibliotekoje. Juk ten jo vieta. 

— Mano drauge karalienės bibliotekininke, o kaip pats elg- 
tumeisi? Įsivaizduok, kad turi rankraštį, kurio siekia Vakarų ir 
Rytų Bažnyčios, Maskvos valdžia ir pagalvok, 27 tu laikytum 
jį bibliotekos lentynoje? Bibliotekos, kurios uoliausi lankytojai 
vaikšto pro klestorijaus stoglangį? 

— Tu teisus, tikrai nelaikyčiau. Mes nežinome, kur ieškoti. Pi- 
ligrimas nežino kodekso turinio, net nežino, kaip atrodo palimp- 
sestas. Juk ir tai reikia išmanyti. Todėl į šį darbą, kaip savotišką 
tėvo d'Andželo nuotolinį žvalgą, įtraukė mane. Viskas, ką atrasiu, 
bus atimta. 

— Vadinasi, puslapių galima ieškoti net kavinės laikraščių len- 
tynoje, ir niekas nesusipras jų iš ten paimti, kol juos rasi tu. Jis 
šyptelėjo ir tęsė: — Vis dėlto aš nė kiek neabejoju, kad rankraštis 
gerai paslėptas, bet laikomas vienuolyne. 

Atmintyje sutavaravo ankstesnių įvykių vaizdai. Todėl mąs- 
čiau balsu: 

— Akivaizdu, kad rankraštis slepiamas, bet gali būti, kad jis dingęs. 

— Ką nori pasakyti? 

— Dvi vienuolės mirė nuo užnuodyto vandens, Roma tą baisią 
dieną buvo nužudyta bažnyčioje. Kur laikomas rankraštis, vienu 
metu žinojo tik dvi vienuolės — daugiau niekas. Aišku, kad tos, 


413 


kurios žinojo paslaptį, išėjo Anapilin. Roma savaip saugojo at- 
mintyje teksto turinį ir perdavė jį man. Vis dėlto aš abejoju, kad 
ji žinojo, kur laikomas rankraštis. Mes prieš šią mįslę akli kaip 
šikšnosparniai saulėje. 

— Tiesą sakai, mano drauge. Vadinasi, ir abatė nežinojo, kur 
laikomas rankraštis? Keista. 

— Ji man taip sakė. 

— Tai nieko nereiškia. 

— Beveik galiu ja patikėti. 

— Kažkodėl tie tavo žodžiai apie šikšnosparnius traukia mane 
į tamsą, — pasakė Viktoras ir pasisukęs pažvelgė į blyškiame dan- 
guje išryškėjusį Pažaislio bažnyčios kupolą. 

Jis pakėlė veidą į vėją, sakytum mėgindamas pajusti, kas glū- 
di netoliese — paslėpta ir nematoma. 

— Ar šioje bažnyčioje yra kripta? 

Pasukome į bažnyčią. Ji stūksojo priešais mus aukšta, griežtos 
simetrijos, bemaž grėsminga. 

Mane graužė nežinia dėl Katos. Viktoro nerimas dėl abatės 
žodžių mane gąsdino. 

— Gal paklausinėjai apie Katrą... ar kas nors apie ją girdėjo? 

Viktoras papurtė galvą. 

— Klausinėjau, aišku, klausinėjau, tiesą sakant, nieko kita ne- 
dariau — tik klausinėjau. 

— Ir niekas nieko nežinojo? 

— Niekas nieko nežino, niekas nieko nematė, — nekantrauda- 
mas piktai atšovė jis. — Apėjau vienuolyno pastatus, bet nepaste- 
bėjau nieko neįprasta. Mėginau pasikalbėti su keliom vienuolėm, 
bet iš šykščių jų atsakymų ir šalinimosi supratau, kad jos nenori 
arba negali per savo užsiėmimus leistis į šnekas — ypač su nepa- 
Žįstamais stačiatikiais, kaip aš. 

— Kata tikriausiai gulėjo dormitorijuje arba kokioj nors patal- 
poj viena, — pasakiau mėgindamas įlieti vilties. 

Viktoras pažvelgė į mane. Pamaniau, kad verčiau parylėti. 

Slogulys pamažu apėmė širdį ir sukėlė nerimą, kurio negalė- 
jau nuslopinti. Mėginau šito neparodyti Viktorui, nes slapta vy- 
liausi, kad bent vienam iš mūsų pavyks ką nors rasti. 

Vėjui pučiant, apie kupolą suko būrys kuosų. Paukščiai pri- 
minė vėjo blaškomas juodo audinio skiautes. Jų kimūs riksmai 
buvo girdėti net apačioje. Lygiakraštį saulės kryžių ant vieno baž- 
nyčios kupolo mačiau aiškiai, bet kaltiniai saulės spinduliai ne- 
blizgėjo. Tam reikėjo saulės šviesos. 

— Tiesą sakant, bažnyčios kriptoje nesu buvęs. Žinau, kad ji 
yra, bet net nenumanau, kaip į ją patekti, — pasakiau Viktorui. 

— Į kriprą galima pakliūti trim keliais, — ryžtingai tarė Vikto- 
ras. — Iš bažnyčios, iš refektorijaus arba paslėptu vietovėje. Vieto- 
vėje paslėpti įėjimai — seno paveldo, ir iš tiesų tai išėjimai. Senais 
laikais tokių išėjimų reikėjo. Juk refektorijus ir bažnyčia greta. 
Eikim pro refektorijų. Įeiti rasime kur. Manau, širų planų nerei- 
kėtų skelbti, žygio į kriptą, nes tai paprastai privataus pobūdžio 
patalpos. Aš tą žinau. 

Kai žengėme prie pastato, intuityviai pasižiūrėjau į abatės konto- 
ros langus, bet nieko nemačiau. Ir vienuolyno kieme buvo cylu. 
Vestibiulyje tuščia. 

Viktoras nužvelgė laiptus į antrą aukštą. Už jų rado duris, 
vedančias į kiemą. Priešais jas buvo dar vienos siauros durys, ku- 
rios, atrodė, veda žemyn. Durys buvo neužrakintos. Stumtelė- 
jau. Platūs laiptai stačiai leidosi į tamsą. Mūro sienoje stirksojo 
suodina plokštė, ant jos pamatėm didelę krūvą deglų. Šalia gu- 
lėjo žvakės, nedegtos ir nudegusios, degtukų dėžutės ir naudotas 
žiebtuvėlis. 

Pasukau seną juodą ebonitinį jungiklį. Nuo jo einantis audi- 
niu aptrauktas elektros laidas dingo tamsaus koridoriaus palubė- 
je. Apšvietimo nebuvo, šviesos atšvaitai patalpos nesiekė. 

— Sąlygos gana primityvios, nėra net elektros. 

Viktoras padavė man du deglus ir degtukų dėžutę. Pats irgi 
pasiėmė. 

Uždegėme po vieną deglą, kitą palikome atsargai. Prieš lipda- 
mas žemyn, įsikišau į kišenę dar vieną žiebtuvėlį. Pirmykštė bai- 
mė to, kas nepažinta, valdė mintis. 

— Neabejotina, kad tai taisyklingas stačiakampis labirintas. Jis 
atitinka bažnyčios struktūros sistemą. Kolonos dalija bažnyčios 
plotą į kvadratus. Šiek tiek esu patyrinėjęs. 

Vis dėlto taisyklingo labirinto vaizdas kaipmat išsisklaidė, kai 
nulipome laiptais ir atidarėme nuo kraštų apačioje sutrešusias 
storas medines duris, kurios vedė į kriptą. Nulipę dar porą pako- 
pų, sustojome aukštoje taisyklingos formos koridoriaus patalpoje. 

Įeiti buvo galima iš abiejų galų, dar trejas duris pamatėme tie- 
siai priešais laiptus, kuriais nulipome. Visos durys buvo užrem- 
tos storais medgaliais, įkaltais kažkokiu kietu daiktu - dar buvo 
matyti žymės. Rąstai galais įmušti į žemę. Aš juos išspardžiau ir 
Viktoras sudėjo į krūvą prie sienos. Atidariau visas trejas duris 
greta. Labirintas buvo ne stačiakampis. Koridoriai nuo durų ėjo 
vėduokle. 

— Beveik šimtu procentų esu tikras, kad pasiklysime, — pasa- 
kiau Viktorui. 

Kriptos labirintas manęs neviliojo. 

— Matyt, žinojo, ką daro. Bažnyčios brėžinys dabar labai pra- 
verstų. 

Deglų šviesa virpčiojo siauruose mūro koridoriuose. Tamsoje 
ant žemės įžiūrėjau žiurkę, paskui antrą. 

— Na, Nenaudėli, ar mes ne drąsūs vyrai? Manau, šis žygis tai 
parodys. 

Samprotavome, kad iš šonų einantys koridoriai turėtų su- 
daryti savotišką ratą pagal bažnyčios lauko sienas, o trys tiesūs, 
mūsų nuomone, vedė tenlink, kur buvo bažnyčios salės vidurys. 

Pasirinkome nuo kairiojo galo einantį koridorių. Jo pradžioje 
buvo prikrauta visokio šlamšto: medgalių — rietuvėm ir krūvom 
ant žemės, surūdijusių lovų karkasų, sulūžusių daržo įrankių, 
indų ir stiklainių, kurių dauguma buvo pažirę ant grindų šukė- 
mis. Stovėjo aukšta spinta su ryšuliu supelijusių drabužių apati- 
nėje lentynoje, šūsnys rusiškų laikraščių, kažkoks nublukęs pla- 
karas, dėžės ir karstai. Deglų šviesoj matėm suverstą šlamštą, kol 
ėjom koridorium, rodės, tai begalinis dulkių nugultas šlamšto ir 
šiukšlių sąvartynas. Galų gale ant vienos koridoriaus sienos pasi- 

rodė kažin kaip pastatyta lentyna, kuri buvo pilna knygų, popie- 
rių ir sąsiuvinių. 

Ant lubų kabėjo nukirstas elektros laidas ir sudaužyti šviestuvai. 

Vadinasi, šita tunelių tinklo dalis kirados buvo naudojama. 
Atrodė, kad knygų lentyna tęsiasi be pabaigos, nes kitas jos galas 
dingo tamsoje. Viktoras peržiūrėjo ranka slaviškom raidėm už- 
rašytus titulinius puslapius ir mes supratome iki kulkšnių braidą 
po sovietų laikų psichiatrijos ligoninės pacientų buhalterinių aps- 
kaitų knygas, kartoteką ir ligų istorijas. 

— Už ką tais laikais uždarydavo šiame skyriuje? Kiek supran- 
tu, uždarydavo vadinamuosius liaudies priešus - nesvarbu, kokiu 
pagrindu šitaip pavadintum, — tokius, kuriuos tremdavo į Sibirą. 

- Įsivaizduoju, - pasakė Viktoras kilstelėdamas galvą į lubas, — 
kad, pavyzdžiui, tos vienuolės viršuje buvo vadinamos visai ki- 
taip, jeigu gyveno čia okupacijos metais. 

— Neturto seserys klarisės, kaip jas vadina, sako, buvo pa- 
sitraukusios į pogrindį... dirbo Kauno mokytojom ir slaugėm. 
Buvo tartum tarpininkės. Jos žinojo kunigus, kurių tarnystė 
nebuvo įteisinta, perduodavo jiems žmonių žinutes ir norus dėl 
krikštynų, vestuvių ir laidotuvių, Šv. Komunijos ir visų kitų baž- 
nytinių sakramentų. 

Paėmiau vieną knygą į ranką, nupūčiau dulkes ir atverčiau. 
Greitai peržvelgus, pasirodė, kad tai sąskaitų knyga. Tai žmonių 
idėjų sąrašas, rašytas puslapis po puslapio. 

— Kaip tai paaiškinti? — paklausiau Viktoro. — Tiesą sakant, šitie 
puslapiai veikiau parodo rašiusiųjų ir jų idėjų liguistumą nei ligonių. 

— Dauguma vardų lenkiški ir lietuviški, tarp jų vienas kitas 
vokietis, - pasakė Viktoras. Jis buvo pasikišęs deglą po pažastim. 
Liepsna pliūpčiojo palei veidą, šoko ant akinių stiklų. 

Žiūrėjau į knygos viršelių kraštelius, apgraužtus žiurkių. Ti- 
kriausiai nuo žmonių pirštų ant jų buvo likę riebalų, kuriuos žiur- 
kės užuodė. 

— Siūlau grįžti atgal. Šiuose koridoriuose rankraščio rasti ne- 
įmanoma. 

Žiurkės būtų sugraužusios pergamento puslapius. Juk jie vis 
dėlto iš odos. 

— Protingai sakai, Nenaudėli. 

— Įsivaizdavau, kad kripta kitokia. Maniau, tai tikra saugykla, 
kol pamačiau tuos paliktus daiktus, žiurkes ir tamsą. 

— Ką padarysi, kad taip įsivaizdavai. Pasvarstyčiau apie biblio- 
tekininkę ir jos patikėtines, kurios žinojo rankraščio vertę. 

— Abi vienuolės mirė. Kažin ar jų asketiškose celėse rastume 
kokią slaptavietę, nes nemanau, kad jos norėjo saugoti rankraštį 
pačios. Tai neatitinka vienuolijos principų. 

— O ta trečioji moteris - Roma? 

— Roma nebuvo vienuolė. Aišku, būdas saugoti rankraštį jos 
atmintyje buvo genialus. Vis dėlto galiu įsivaizduoti, kad taip tik 
pasinaudota ta jos išimtine savybe. 

— Abatė? Stebiuosi, kad ji nežino. 

— Abatė, aišku, numano Kauno puslapių vertę ir žino, kaip jie 
saugomi, nes pati apie tai man pasakojo. Manau, ji nujautė, kas 
saugo paslaptį. Ji baiminosi viską prarasti, juk buvo dvi mirtys, 
viena po kitos. 

— Taikli pastaba, ir tikriausiai pagrįsta. Įtariu, kad ji žino dau- 
giau, nei sako, — pareiškė Viktoras. 

— Neabejoju, kad Kauno puslapius pametėm iš akių. Galiu tik 
pasveikinti priešininką, kuris tiksliai apskaičiavo smūgį. 

— Juk nemanai, kad jie žinojo šitą saugojimo sistemą. 

— Tikrai nežinojo, bet, kaip matai, viską sujaukė ir sunaikino 
labiau, nei patys numanė. 

— Taip, juk jie mokėjo kai ką apskaičiuoti — geriau nei tu ir 
aš, — burbtelėjo Viktoras. 

— Pats vis stebėjausi, kad baisi paskutinė kova vyko ne biblio- 
tekoje, o bažnyčioje. Buvau palikęs suklastotus puslapius ant savo 

darbo stalo bibliotekoje. Norėjau tik suklaidinti piligrimą, laimė- 
ti laiko ir sugrįžti į Romą, o sugrįžęs pristatyti iš anksto nusiųstą 
informaciją į Vatikaną. 

— Bet tavo jauką griebė visi - kaip sakoma, vilkai ir avys. 

— Tikrai — vilkai ir avys, bet kodėl bažnyčioje? 

— Šito ir aš negaliu pasakyti, — tarė Viktoras ir tęsė: — Ir ne- 
suprantu, kaip ta trečioji moteris, kurią vadini Roma, įsitraukė į 
šitų įvykių sūkurį. Jei neturėsime omeny mirštančios sesers Joa- 
nos, tu vienintelis žinojai, kad Roma saugo puslapius atmintyje. 

— Romos likimas šiurpus ir aš nesuprantu, kodėl ją kažkas 
taip žiauriai nužudė. 74, kuri neturėjo nieko ir vis dėlto turėjo vis- 
ką. Išeidamas dar pabrėžtinai paprašiau abatės ja pasirūpinti. 

— Mano drauge, nenoriu po visko mokyti ir teisti, bet tavo kil- 
pa buvo pernelyg paveiki. 

Viktoras uždėjo delną man ant peties ir deglų šviesoje pama- 
čiau rimtą jo veidą. Jo žodžiai skambėjo beveik kaip kaltinimas. 

— Tikriausiai Roma padarė lemtingą klaidą užėjusi bibliote- 
koje tuos mano suklastotus faksimilinius puslapius. Padirbti pus- 
lapiai buvo palaikyti tikrais. Dėl jų bažnyčioje vėliau kilo kova su 
piligrimu. Kaip matai, mes vėl atsidūrėme bažnyčioje. Bet, Vik- 
torai, kilpa aš vadinau ne tai. 

— Aš vis dėlto siūlau tęsti kelionę į tamsos labirintą. 

Sugrįžome į patalpą, iš kurios ėjo koridoriai ir pasukome tuo, ku- 
ris vedė į dešinę, virš galvų plastindami deglus — kaip Teismo ugnis. 

Mūsų spėjimas, kad koridorius eina ratu pagal bažnyčią, buvo 
neteisingas. Koridorius staigiai suko į dešinę ir, mūsų manymu, iš 
po bažnyčios išėjo į lauką. 

— Negeru keliu einam — dulkėse nematyti jokių pėdsakų. Čia 
niekas seniai nevaikščiojo. 

Sugrįžome į pradžią ir žengėme pro vidurines duris. Pažiūrė- 
jome žemę, kur pamatėme daugybę pėdsakų, iš jų kai kurie buvo 
visai nauji. 

— Čia irgi sandėlis, prinešta kažkokio šlamšto, - pasakiau Vik- 
torui, žiūrėdamas į žemę. 

— Laužo per akis, bet kas per cypimas tamsoj? — paklausė Vik- 
toras, pakeldamas deglą. Liepsnos laižė skliautą. 

— Žiurkės, — atsakiau. — Atrodo, jų čia visa orda. Žmonių jos 
nepuola. 

— Nebūk toks tikras, — atsakė Viktoras, ir jo stambi figūra ta- 
rytum užkišo siaurą koridorių, kai sustojęs pašvietė į tamsų labi- 
rintą priešais. 

Koridoriai buvo skliautuoti, sąvarų plytos suodinos. Pastebė- 
jome, kad nuo pagrindinio koridoriaus atsišakoja siauri šoniniai: 
vieni buvo bemaž nišos gilumo, kiti — kelių metrų ilgumo siauros 
aklinos patalpos, o kai kurių galo nebuvo matyti. Atidžiai laikė- 
mės pagrindinio koridoriaus. Stengiausi įsiminti visas pamatytas 
sienų detales: keistus užmūrijimus, nišas, šen ten pasirodančius 
užrašus anglimi. Pasieniais šmaižė žiurkės, tarpais pasigirsdavo 
jų cypimas. Ėjome vienas paskui kitą deglų šviesos rate. Šešėliai 
lingavo priekyje ir už nugaros. Koridoriaus gale pamatėme tvir- 
tas duris. Jos buvo atdaros ir mudu atsidūrėme aukštos patalpos 
palubėje. 

— Čia turėtų būti pagrindinė kripta, — pasakė Viktoras, — mes 
po bažnyčios sale. 

Mėginome nušviesti patalpą nuo nedidelės medinės sienos iš- 
kyšos, ant kurios stovėjome. Kairėje buvo laiptai žemyn. 

— Apačioje kažkokios lentynos, einu jų apžiūrėti. 

Nulipau laiptais. Viktoras atsigręžė į koridorių, kuriuo atėjome. 

— Nenaudėli, ar palikai duris atviras, kai įėjom į šitą koridorių? 

— Ne, jos pačios užsidarė. 

Deglo šviesoje mačiau, kad Viktoras dar įdėmiai žiūri į kori- 
dorių. Jis įspėdamas pakėlė ranką. 

— Jeigu taip, mes čia ne vieni, nes deglo liepsnos liežuvį ką tik 
palenkė trauka. 

Viktoras minutėlę vertino padėtį. 

— Tas, kuris atsekė, seniai pažįsta šią vietą. Jeigu koridorius 
tikrai eina tiesiai, atsekusiojo deglo atošvaistę turėjome matyti. 
Bet nieko nematome. Vadinasi, jis puls iš tamsos, nes atidaryda- 
mas duris matė mūsų deglų šviesą. 

— Panašu į piligrimą. Šviesa mus išduoda. 

Prisiminiau ankstesnius maniakiško įniršio kupinus piligri- 
mo puolimus. 

Greitumas buvo nežmoniškas. 

— Iš kriptos tikriausiai galima išeiti pro kitas duris, antraip 
trauka nebūtų tokia stipri, — pasakė Viktoras. — Pažiūrėk, kas 
apačioje. Gerai bus, jei rastum rankraštį, geriausia — jei rasi išėji- 
mą. Pasiliksiu ant šitos pakopos ir pamėginsiu atplėšti nuo turė- 
klo kokį lentgalį durims užsklęsti. Manau, Nenaudėli, kad laiko 
turime mažiau nei kada nors. Skubėk ir šūktelėk, jeigu ką rasi. 

Nusileidau laiptais ir su plastančiu deglu rankoje puoliau prie 
lentynų. 

Atrodė senos — vienos dar tebestovėjo, kitos buvo sugriuvu- 
sios. Knygų jose jau nebuvo, radau tik medinę dėžutę ant žemės. 

Girdėjau, kaip Viktoras sukdamas plėšė turėklą. Jis garsiai 
stenėjo — girdėjau, kaip surūdijusios vinys priešinosi jo pastan- 
goms sutrikdyti jų amžiną įtvirtinimą. Paskui išgirdau girgždesį 
ir patenkintą Viktoro urzgimą: 

— Po velnių, išjudėjo! 

— Knygų nėra, Viktorai, čia tuščia. Ieškau, kaip išeiti! 

Puoliau į tamsą. Priešais šmaižė didelės pilkos žiurkės, spru- 
ko, lėkė man iš po kojų beprotišku greitumu. Bėgdamas girdėjau, 
kaip Viktoras daužė lentą, kuria ketino užšauti duris. 

Staiga sienoje pastebėjau juodą angą. 

— Viktorai, nuo galinės sienos eina tunelis! 

Mostelėjau jam deglu ir pamačiau jį savuoju darant platų lan- 
ką. Išgirdau bildesį Viktorui nusileidžiant laiptais žemyn. 

Puoliau į tunelį ir pasileidau tekinas. 

Koridorius atrodė gana tolygus, bet deglas nenušvietė kelio į 
priekį. Bėgau atsargiai, nes priekyje juodavo tamsa. 

Galų gale ji prabalo. 

— Viktorai, išėjimas čia! 

Toliau koridorius ėjo lanku ir ant sienos krito blausi pilkuma. 
Į tunelio lubas atsimušė mirguliuojanti šviesa nuo pro šalį tekan- 
čio vandens. 

Pasižiūrėjau į ją žilpdamas ir kraujas mušė į galvą. 

Paskui atsigręžiau atgal. 

Bet tamsa už nugaros buvo tuščia, tyli, gili. 

Prieš mane, tykiai švituliuojant vandens atošvaistei, ant dul- 
kinų koridoriaus grindų gulėjo Kata, rodės, iš paskutiniųjų mė- 
ginusi išsiveržti iš tamsos baisybių į akinantį dangaus skaistumą. 

Vėl pažvelgiau į tamsą, jos begalinį gilumą, bet tamsa paliko 
tuščia ir iš jos niekas neatsiliepė į mano šauksmą. 

Žengiau prie Katos. Ji gulėjo pasukusi galvą į šoną, užmerku- 
si akis lyg miegotų. Ilgi plaukai, glostyti Romos vėjų, buvo už- 
slinkę ant veido. Ant jų sėdo smulkios dulkės sakytum pamaiži ją 
užgoždamos. Atsiklaupiau prie Katos ir ilgai žiūrėjau. Nejudėjau, 
tik klūpėjau ant žemės, nulenkęs galvą prie jos veido ir žiūrėjau. 
Klausiausi, kaip upė savo vaga čiurlena pro šalį, taip pat, kaip gy- 
venimas savąja, ir nei upė, nei žmogus negali pasirinkti krypties, 
o eina savo vaga. Vis žiūrėjau į Karą, jos skruostą, dailiai išlinku- 
sius antakius ir ilgas blakstienas, kurios nė nevirptelėjo, kai man 
pabiro ašaros. 

Žiūrėjau į ją, nes prisiminiau Viktoro Palo žodžius vieną rytą 
Romoje, kad Karą galima pažadinti žvilgsniu. 

Bet Kata nepabudo. 

Kaltė sunkiai prislėgė mane. Aš atvedžiau ją į Pažaislį, tiesiai 
į piligrimui paspęstą kilpą. Kaip lengvatikis palikau vienuolyne 
tos baisios dienos pabaigoje. Susiėmiau rankomis galvą. 

Po tų niūrių minčių perėmė šalta kaip ledas šviesa. Grėsmin- 
ga ir neaiški baimė, seniai gožusi visas mintis, išsisklaidė kaip 
ūkanos debesis. 

Jau neturėjau ko prarasti — nebuvo nieko, dėl ko turėjau bijoti. 

Užtrukau prie Katos ilgai. Niekur nebeskubėjau. 

Mačiau, kad tunelis atsiveria tiesiai po stačiu krantu. Tai 
buvo gudriai nutiestas kelias pabėgti: jo pradžią galėjai pamatyti 
ir rasti tik nuo upės, nuo sietuvos. 

Deglas buvo sudegęs. Užsidegiau antrąjį ir kiek paėjau atgal 
į tamsą. Pamačiau, kad bėgau tiesiai į šviesą ir nepastebėjau kitų 
dviejų tunelių, sujungtų su tuo, kuriuo maniausi atėjęs. Visuose 
pastebėjau pėdsakų — naujų ir senų. Tunelio, kuris vedė į kairę, 
dulkėse buvo matyti vilkimo ar tempimo šliūžė. Jau nesusigau- 
džiau, katruo atėjau pats. 

Sugrįžau prie Katos. 

Pasilenkiau ir pabučiavau smilkinį. 

— Pasiimsiu tave, Kata. 

Ir tik tada akis užkliuvo už ženklo. Dulkėse prie Katos galvos pa- 
mačiau vos pastebimą, bet aiškų brėžinį. Tai buvo paskutinė Katos ži- 
nia. Ji paliko ją, sutelkusi paskutines jėgas, nes smilius rodė į tą brėžinį. 

Palenkęs galvą, prisikišau prie jos veido, prigludau skruostu 
prie jos šalto kaip ledas skruosto, norėdamas pažvelgti į tą brėžinį 
taip, kaip ji matė, kada piešė. 

— Ką tu nori pasakyti? 

Žiūrėjau į dulkes, Katos drebančiu pirštu neryškiai nupaišytą 
piešinį, dulkėse paliktą paskutinę žinią. 

Užmerkiau akis, nes staiga viską suvokiau. Kauno puslapių 
slapravietė atrodė neįtikėtina, bet parinkta logiškai. 

Ir supratau, kad turėjau pražudyti ne vieną, o daug žmonių. 

Atsistojau ir žengiau į tamsos labirintą, nė kiek neabejodamas, 
kad rasiu iš jo kelią, kad Kauno puslapiai bus mano ir niekas ne- 
pajėgs manęs sulaikyti. 

Iš trejų durų pasirinkau tas, kurios buvo iš dešinės. Išeidamas buvau 
pasirinkęs vidurinį tunelį, manydamas, kad jis veda į kriptą, ir šau- 
kiau Viktorą vardu, skuosdamas plytiniu koridorium, bet kriptos 
vis dėlto nepasiekiau. Spėjau, kad visi trys lygiagretūs koridoriai už 
trejų durų eina vėduokliškai į skirtingas puses, bet susijungia upės 
pakrantėje. Aš klydau, nes tuneliai buvo išvedžioti klaidinamai. 

Grįžau be jokių kliūčių. Viktoro neradau ir nusistebėjau, kad 
jis dingęs. 

Prie durų pamačiau, kad Viktoro sudėti lentgaliai išmėtyti 
ant žemės. Mane tai apstulbino ir tik žirgliodamas laiptais aukš- 
tyn suvokiau: tai padaryta sąmoningai. Tiksliau tariant, kad tai 
sąmoningo veiksmo padarinys. Kažkas buvo uždaręs visas duris, 
o paskui persigalvojo. 

Sustojau laiptų vidury. 

Kažkas norėjo, kad išeitume iš kriptos. Kažkam buvo svarbu, 
kad Viktoras ir aš —- arba vienas iš mudviejų — išeitų. 


Bažnyčioje nieko nebuvo. Pamačiau Atleidėją. 

Jis kabėjo savo vietoje, buvo be galvos. Galva gulėjo nišoje, 
ant grindų, palei marmurinį turėklą. 

Perlipau per turėklą į nišą ir atsistojau priešais angelą. Žiūrė- 
jau į tą bronzinį kūną, išlietą tam, kad leistųsi iš dangaus. Paskui 

priėjęs paėmiau nuo žemės Atleidėjo galvą ir pamačiau, kad ji 
švariai nuvalyta. | 

Pažvelgiau į kupolą. Atsisėdau ant marmurinio nišos turėklo 
ir ėmiau laukti. 

Žinojau, kad turiu susitikti su priešininku, galimas daiktas, 
net dviem. . 

Varčiau rankose sunkią Atleidėjo galvą. Perbraukiau pirštu 
blausias bronzines lūpas, blizgančias skaisčiau nei veidas. 

Tą akimirką išgirdau bilstelint. Bažnyčios durys atsidarė. Ne- 
atsisukau, nes girdėjau žingsnius ir žinojau, kur eina tas, kuris 
įėjo. Žingsniai sustojo — aš buvau pastebėtas. 

Padėjau Atleidėjo galvą ant grindų ir lėtai atsigręžiau. 

Blyški melsva šalto pavasario šviesa krito iš aukštybių ant apa- 
čioje stovinčio pavidalo. 

Po kupolu stovėjo abatė. 

Žiūrėjau į abatę taikingai, visiškai ramiai. 

Į mano žvilgsnį ji atsakė niekinama, prieštaria mina, bet aky- 
se pastebėjau ir kitokį niuansą. Ji dvejojo. Rezgė planą. 

Mėginau įžiūrėti, ką turi rankoje, nes laikė ją pasikišusi po drabužiu. 
Atleidėjo plaukai rėmėsi man į blauzdą. Panorėjęs greitai apsiginčiau, 
nors tik kairiąja ranka galėjau pajudinti tą sunkią galvą ir ja suduoti. 

— Ir jūs atėjote prie Atleidėjo? 

Tuščioje bažnyčioje mano balsas aidėjo. Abatė atsakė ne iš 
karto, ir aš pamaniau, kad, kupole sugaudus aidui, mano žodžiai 
bus nuskambėję neaiškiai, bet galiausiai ji tyliai paklausė: 

— Ką norite pasakyti? 

— Aš atėjau Atleidėjo atsiprašyti, nes mano darbą lydi ne viena 
mirtis — kelios, o tikrai nenorėjau nė vienos. 

— Nesuprantu, apie ką kalbate. - Ji ilgokai patylėjo, tada tęsė: — 
Neturiu už ką atsiprašyti. Kodėl širo klausiate? 

Abatė žengė pamaži linguodama ir drabužio kraštai kiek pra- 


siskleidė. 

Nuleidau ranką ir paliečiau pirštais bronzinius Atleidėjo plau- 
kus. Abatė tai pastebėjo. Sustojo, akys blykstelėjo rūsčiai, verti- 
namai. Ji pažvelgė tom amžinai nepatenkintom akim ir, lyg pasi- 
rengusi gintis nuo bet kokio kaltinimo, įžūliai paklausė: 

— Apskritai nesuprantu jūsų, ką gi norite pasakyti. Ar bent 
pats nutuokiate? 

— Iki šios dienos dievaži nebūčiau supratęs. Bet ganėtinai pa- 
klaidžiojęs tamsoje galų gale atsiradau prie tekančio vandens ir 
tikrai supratau. 

Abatė tyrė mane žvilgsniu. Lūpos putniais kraštais buvo kie- 
tai sučiauptos. 

— Ir vis tiek turėjau sugrįžti į bažnyčią, kur dėjosi visos baisybės. 

Abatė įdėmiai žiūrėjo į mane. Ranką tebelaikė po drabužiu. 

Žiūrėjau jai tiesiai į akis. Žiūrėjau į jas nepatenkintas, nu- 
knebusiom kertelėm, pilkas ir viskam prieštaraujančias, mėginau 
įžvelgti ką nors, ką galėčiau pavadinti supratimu, kas skleistų 
malonę ir gailestį. 

Ji stovėjo priešais ir žiūrėjo į mane nepatenkinta, kupina pa- 
niekos ir išdidumo. Paskui sušnypštė: 

— Pažaislio uždavinys — saugoti. Mums patikėta saugoti Atlei- 
dėją, mums patikėti apokrifiniai raštai. Kaip galėjot manyti, kad 
jų atsižadėsim? Juk tada atsižadėtume užduoties ir nepateisintu- 
me pasitikėjimo? Galų gale atsižadėtume tiesos, kurią mums per- 
davė ir patikėjo? 

Vatikano archyve pelija ištisi kilometrai pergamentų, kurie 
šiandien niekam neįdomūs. Todėl, kad dabar ne jų metas. Jie su- 
lauks savo tik kai nutiks tai, kas iškels abejonę valdžia — Vatikano 
valdžia. 

— Kaip tik šito ieškome, — pasakiau abatei. 

Abatė tūžmingai spigino akis į mane: 

— Aš vienos nuomonės su Vatikanu, kad Bažnyčia turi išti- 
kimai laikytis doktrinos ir saugoti tikėjimą, nes grėsmė nuo jo 

nesitraukia ir jais nuolat abejojama. Apie šį apokrifinį tekstą jau 
seniai žinoma. Žinoma, kad jo palimpsestas liko vienoje vidur- 
amžių knygoje. Bet originalus apokrifas — ne Vatikano nuosa- 
vybė! Jis Pažaislio, visada buvo didžiausia Pažaislio brangenybė! 
Apokrifą suardė kažkoks kvailas švedų kunigas ir tik per atsitik- 
tinumą jis buvo padalytas į du veikalus. 

Tik per atsitiktinumą dvidešimt apokrifo puslapių buvo pa- 
dalyti — Vatikanui teko aštuoni, o Pažaisliui dvylika. Tik per at- 
sitiktinumą karalienė Kristina perkėlė dalį Stokholmo karališko- 
sios bibliotekos į Romą ir jis galiausiai atsidūrė Vatikane. Nes ten 
jis niekam nerūpėjo! 

Ji žengė arčiau. Čiupau už plaukų Atleidėją, nusiteikiau — nu- 
jaučiau, kad mano likimas greitai bus nulemtas. 

Kai Lietuva atgavo nepriklausomybę nuo Rusijos ir iš šalies 
atsitraukė Rusijos stačiatikių bažnyčia, iš Amerikos sugrįžo se- 
suo Marija Kaupaitė. Ji parvežė rankraštį, sugrąžintą iš Mogi- 
liovo gubernijos Baltarusijoje. Rankraštis vėl atsidūrė ten, kur 
turėjo būti. 

Knyga buvo ramiausiai sugrąžinta Šventojo Kazimiero vie- 
nuolijai devyniolikto amžiaus pabaigoje. Suprantate? Tiesa turi 
būti saugoma čia, Pažaislyje, ji visais laikais priklausė šio vienuo- 
lyno bibliotekai. Sesuo Kaupaitė Pažaislyje įkūrė Šventojo Kazi- 
miero seseriją ir vos po metų suprato, kas nutiko rankraščiui. Ji 
suprato, kad Pažaislyje laikomame originale nerasta tų aštuonių 
puslapių, kurie buvo laikomi Vatikane. Jie ten pragulėjo daugiau 
nei du šimtus septyniasdešimt metų ir niekam nerūpėjo. Tad 
1928 metais mes paprasčiausiai nuvažiavome jų pasiimti, kad ga- 
lėtume sudėti į daiktą tai, ką tas kvailas švedų kunigas buvo iš- 
ėmęs. Taip nutiko iš tikrųjų. Mes surinkome visus viduramžių 
palimpsesto puslapius. 

Bet paskui užėjo karas, okupacija. Pažaislis buvo žlugdomas. 

Pasikartojo tai, kas kitados jau buvo nutikę. 


428 


Ber aš pasilikau. Gyvenau čia, kai Pažaislis buvo paverstas 
psichiatrijos ligonine, ir turėjau garbės būti pirmąja ligone, nes 
mano pareiga šventa. Saugoti tai, kas priklauso Pažaisliui! 

Abatė įžūliai pakėlė smakrą ir įbedė į mane pykčio kupiną 
žvilgsnį. 

— Jūs tikrai manote, kad nežinau, kas tas Da Valė — neva išti- 
kimas Vatikanui? 

Abatė šaižiai nusikvatojo ir neramiai sujudėjo. 

— Visiškas aklumas! Kai Vatikanas atsiuntė jus neva daryti ty- 
rimo, aš iš karto supratau, kur šuo pakastas. 

Abatė staiga nusisuko ir neramiai sujudėjo. 

— O tos dvi nelaimėlės, tos dvi prakeiktos nelaimėlės! Dievo 
avelės, kurios nesuprato, kad prieš jas stovi žvėris! 

Buvau budrus, laikiau rankoje Atleidėjo galvą. 

— Apie ką jūs kalbate? 

— Jūs klausiate! Apie ką aš kalbu! Aš kalbu apie seserį Mar- 
garetą ir seserį Joaną, tas dvi ištikimąsias, tokį turtą saugojusias, 
joms neleidau nė cyptelėti apie rankraštį, kai jūs atvažiavote. Bet 
ne! — šaižiai sušuko ji. — Už paslaugumą jos sumokėjo — ir bran- 
giai sumokėjo! 

Abatės žodžiuose išgirdau keršto troškimą. Nugara nubėgo 
šiurpuliai. 

Vadinasi, aš dėl visko klydau, tikrai dėl visko! 

— O tada ta Viešpaties mažutėlė - ja negalėjai abejoti, bet kuri 
nors iš patikėtinių viską išplepėjo ir ji viską patvarkė taip, kad jau 
nebežinojau, kur rankraštis... aš, vienintelė rankraščio saugotoja, 
nebežinojau, kur jis atsidūrė! 

Pažvelgiau į abatę ir mano žvilgsnis ją nustebino, nes supratau 
daugiau, nei norėjau suprasti ir žinoti: rankraštis buvo sąmonin- 
gai paslėptas ir nuo jos. Nes dvi pagyvenusios vienuolės pražūtin- 
gai mėgino išgelbėti, apsaugoti palimpsestą ir išsiųsti į Vatikaną, 
kai ateis tinkamas metas. Bet kai jis galų gale atėjo, abatė nelau- 

kė. Įkyrios idėjos apsėsta, ji negailestingai atsigręžė prieš saviškes. 
Mane apėmė siaubas. Abatė atitoko nuo mano žvilgsnio kaip nuo 
smūgio. 

Ji ilgai spoksojo į mane. Aš sugniaužiau delne bronzinių plau- 
kų sruogą. 

— Viską žinau, — pasakiau jai. 

Iš mano žvilgsnio abatė suprato, kad nemeluoju ir kad tikrai 
žinau viską. 

Papurtė galvą ir aš pamačiau, kaip neviltis užtraukia jai akis. 
Ji perlipo per turėklą ir mėgino prisiartinti prie manęs. 

Suėmiau Atleidėjo galvą už plaukų ir pakėliau prie peties. 
Žiūrėjau abatei tiesiai į akis. 

O tada pasakiau tai, ką supratau Pažaislio bažnyčios kriptoje — 
baisią tiesą, kuri numalšino mano baimę. 

— Mylima moteris pasakė žodį — vieną vienintelį — tada, kai 
palikau ją šiame vienuolyne. Ilgai neperpratau, nes baisi tiesa ne- 
greit nušvinta. Bet šiandien aš supratau! 

Abatė slinko vis arčiau, ranką pasikišusi po drabužiu. 

Mano žodžiai jos visai nepaveikė, todėl kupinas neviltingo 
įniršio galiausiai iš visos gerklės užrikau: 

— Dėl to žodžio palikai ją žiurkėms šiurpiuose tamsos labirin- 
tuose! 

Įsiutęs žengiau priešais. 

— Nes ji pasakė „abatė“! Ir nulėmė savo likimą išduodama kal- 
tininkę! 

Staiga abatė puolė, visiškai apstulbindama mane. Ji metėsi 
prie Atleidėjo ir iš visų jėgų pastūmė jį. Ne iš karto supratęs ko- 
dėl, intuityviai pasitraukiau atatupstas. Atsimušiau į marmurinį 
turėklą. Suvokiau, kad abatė tiksliai žinojo atstumą iki turėklo. 
Nerangiai persiverčiau per jį ir atsigręžiau. 

Išsigandau. Bronzinio Atleidėjo svorio centras be sunkios gal- 
vos pasikeitė. 

Trys Atleidimo plieniniai laikikliai buvo taip žemai, kad, aba- 
tei pastūmus, jis, kaip švytuoklė, siūbtelėjo kiek atgal, o paskui 
į priekį. Tuščiaviduris bronzinis kūnas gausdamas pasiekė mane 
prie turėklo. Aš, kaip ir Roma, nespėjau atsitraukti. 

Pragaištingai aštrus Atleidėjo kaklo kraštas smigo man į de- 
šinį šoną ir ranką. 

Surikau iš skausmo. Dantyti bronzos liežuvėliai išdraskė šoną, 
o rankoje radosi didelė žaizda. Ranka nusviro, supratau, kad su- 
žaloti raumenys. Pajutau po rankove plūstant kraują. 

Angelas švytuodamas nutempė mane nuo turėklo ir aš klup- 
čiodamas lėkiau su juo, nes mano drabužiai prikibo prie bronzi- 
nio torso kraštų. Suklupau, praradęs pusiausvyrą, bet atsiplėšiau 
nuo kruvinų bronzos dantų. Atsistojau mėgindamas išsilenkti an- 
gelo, nes pamačiau, kad iškilęs pasiekė aukščiausią tašką ir supra- 
tau, kad po akimirkos vėl nusileis. Ir abatė dėl to neabejojo. Be- 
galviam angelui artėjant, ji staiga metėsi prie manęs, įsikibo į apy- 
kaklę ir pastūmė mane tiesiai į jį, kaip ant budelio trinkos. Atsi- 
palaidavęs visu svoriu kritau ant žemės, nors abatė mėgino laikyti 
mane. Nirčiai spyriau du kartus atgal ir vienąkart kliudžiau abatei 
kojas. Paslydusi ant blizgančių šviesių grindų, ji užvirto ant manęs. 
Pasigirdo duslus dunkstelėjimas, trakštelėjimas. Nieko nemačiau, 
nes gulėjau kniūbsčias, bet nejaučiau ir abatės svorio. Atsivertęs 
aukštielninkas pajutau skausmą, kuris surakino dešinę ranką. 

Mačiau, kad Atleidėjas užkabino abatei dešinę veido pusę. 
Ant skruosto buvo atsivėrusi didelė žaizda ir abatė ją spaudė 
abiem delnais. 

Tikriausiai žaizda buvo skausminga, nes abatė drebėjo. Pro 
pirštus tekėjo kraujas. Ji žengė į šoną, viena ranka graibstydama 
ore, lyg ieškodama kokios atramos, bijodama vėl atsidurti prie- 
šais angelą. 

Atsikėliau pasirėmęs kairiąja ranka. Mačiau, kad palieku kru- 
vinas grindis. Mėginau patraukti angelą į šalį. 

Bažnyčioje kažkas minkštai žnektelėjo. Palei sieną pabiro tin- 
kas, glaistas, plytų aiženos. Aičiodamas iš skausmo nusiritau prie 
marmurinio turėklo. Tą akimirką pasigirdo aštrus pokštelėjimas, 
tuoj pat kitas, gerokai stipresnis. Iš viršaus pabiro plytų nuodau- 
žos ir tinkas sklido ant grindų. Vienas Atleidėjo kablys atsikabi- 
no ir įtvirtinimo vietoje liko didelė spraga, pro kurią buvo matyti 
pramuštas mūras. Dulkės tumulu lėkė į nišą. Ir angelas dabar ju- 
dėjo kitaip. Atrodė, kad tam begalviam torsui — Atleidėjui — galų 
gale pabodo dirbti Mirčiai ir jis mėgina nurimti. Tuo metu vėl 
pasigirdo trenksmas, į visas puses pažiro akmenys ir aš užsiden- 
giau galvą nuo krintančių plytų nuolaužų. Visa baltavo nuo tinko, 
glaisto trupinių ir dulkių. Atleidėjas siūbtelėjo lyg neapsispręsda- 
mas, kur lėkti, ir lėtai pasisuko į kitą pusę. 

Pargriuvusi ant kelių kitoje nišos pusėje abatė tylomis spaudė 
skruostą. Ji buvo atsidūrusi prie pat Atleidėjo kaklo. 

Blausiai blizgantis angelas, tartum kažką mąstydamas, lėtai 
lingavo ant vieno plieninio laikiklio šviesos košiamam dulkių de- 
besy. Nuo jo kaklo lašėjo kraujas. 

O paskui ir tas laikiklis dusliai pokštelėjęs atsikabino. 

Akmenų ir tinko liūtyje bronzinis Atleidėjas taip driokstelėjo 
ant grindų, kad kibirkštys pašoko ir tūkstančiai gražaus marmu- 
ro aiženų pakilo į orą. Didžiulis sparnas atsiplėšė ir aš išgirdau 
rėksmingą džerkštelėjimą. Mačiau, kad sparnas lekia į mane ir 
išsigandęs plote prisiplojau prie turėklo. Dusliai drioksteldamas 
sparnas krito ant turėklo ir apgobė mane. Girdėjau, kaip krin- 
tančios akmens nuodaužos biro ant bronzinių sparno plunksnų. 

Aukštas Pažaislio kupolas aidėjo ilgai. Dulkėms sėdant įsivy- 
ravo tyla. Nuo bronzos įskeltų kibirkščių smirdėjo dūmais. Gu- 
lėjau ir šniokštavau iš skausmo. Didžiulis sparnas saugojo mane 
nuo krintančių akmens nuodaužų. 

Pasičiupinėjau sužeistą ranką sveikąja. Marškiniai buvo 
lipnūs nuo kraujo. 

Paskui išgirdau, kaip pakibęs stačias ir į sieną įžambiai atsirė- 
męs angelas iš lėto virsta ant šono. Bronza sudžeržgė ant akme- 
ninių grindų ir, jai suskilus, nuo aštrių kraštų pakilo dūmai. Iš- 
lindau iš po sparno ir pamačiau angelo vilnytą apsiaustą sustojus 
priešais kupolo langus, už kurių pilkavo dangus. 

Vėl sugaudė metalas — visas bronzinis angelas džeržgė, pokšė- 
jo. Ir pamaži judėjo. Nusukau galvą į kitą pusę. 

Tik tada pamačiau abatę. 

Ji gulėjo prispausta nukritusios angelo rankos. 

Atsiprašytojų ir prašytojų nubučiuotos angelo lūpos anksčiau 
tartum pūtė trimitą, kuris buvo jo rankoje. Ta ranka visu bai- 
singu bronzos svoriu pamaži traiškė ant grindų gulinčios abatės 
sprandą. 

Mačiau, kad angelas trūkčioja tarsi dvejodamas. Vienas jo ap- 
daro skvernas brėžė ant sienos freskos gilų rėžį ir tinkas žiro apie 
nišą lyg nuo ginklo šūvių. 

— Padėkite, dėl Dievo, padėkite! — gargė abatė, prispausta 
bronzinio angelo rankos. 

Pasirėmęs viena ranka iššliaužiau iš po angelo sparno, pasi- 
žiūrėjau į lubas, ar nebyra akmens nuodaužos, ir nuslinkau prie 
abatės. Nuo mano rankos ant išdaužytų ir dulkinų marmuro 
grindų ėjo kraujo šliūžė. Abatė gulėjo ant šono ir aš supratau ne- 
labai galėsiąs jai pagelbėti. 

Atsistojau, sveikąja ranka įsikabindamas į angelą, ir iš visų 
jėgų pastūmiau apvirtusį bronzinį kūną toliau nuo abatės. Mėgi- 
nau pakeisti angelo kritimo kryptį, kad apsisuktų apie savo ašį ir 
abatė galėtų išlįsti. 

Stūmiau siaubingom įstangom, baimindamasis, kad galvoje 
plyš kraujagyslės. Nors stengiausi iš visų jėgų, angelas leidosi vis 
žemiau. Supratau, kad manęs laukia abatės likimas. 

Galiausiai, laikydamas angelą, sušukau jai iš visos gerklės: 

— Kauno puslapiai! Jie po angelo sparnu! 

Nė nesupratau pats, kodėl baisingo svorio slegiamas, tai išrė- 
kiau abatei. 

Mačiau, kad jai išmušė paskutinioji. 

Ji raivėsi ant grindų, vis labiau spaudžiama angelo sparno. Ir 
dar mėgino pagauti mano žvilgsnį. 

Stūmiau angelą iš visų jėgų, bet jo svorio neįveikiau. Pajutau, 
kad virstu. 

Ir galų gale angelas, pamaži atsiplėšęs, nutarė nusileisti ant 
žemės taip, kaip pats norėjo. 

Iš paskutiniųjų mečiausi šalin nuo krintančio angelo, bet ne- 
spėjau išsilenkti antro jo sparno. Jis kliudė ir patiesė mane kaip 
ilgą ant akmens aiženų nusėtų bažnyčios grindų. 

Apstulbęs žiūrėjau į abatę, suknežintą angelo rankos. 

Dulkės ir dūmai pamažu sėdo. 

Nušliaužiau prie abatės ir trūktelėjęs už drabužio apnuoginau 
ranką. 

Tikėjausi išvysti kokį ginklą, bet nustebau, nes jo nebuvo — 
abatės ranka buvo apdegusi. Abatė ją saugojo, todėl laikė po dra- 
bužiu. 

Žiūrėjau į nupilkusią, pūslėm nuėjusią jos rankos odą. 

Supratau, su kuo Viktoras susitiko tamsioje kriptoje. 

Susmukau prie sienos. Paskui pusiausėda nuslinkau ir prisitrau- 
kiau prie didžiulio nulūžusio bronzinio sparno, uždengusio mane 
nuo byrančių akmenų skeveldrų. Įkišau sveikąją ranką pro sparno 
skylę, palikusią toje vietoje, kur jis buvo pritvirtintas prie torso. 

Greitai užčiuopiau trapų ryšulėlį. 

Ten jį paslėpti tikriausiai sumanė Roma. Ji žinojo — galbūt 
viena iš nedaugelio, kad, nuėmus Atleidėjo galvą, tuščiavidurę 
bronzinio angelo statulą galima paversti slaptaviete, kurios ne- 
įmanoma surasti. 

Tą vilko valandą, kai ta nekalta mergina atsinešė iš bibliote- 
kos mano suklastotus puslapius, ketindama paslėpti juos po an- 

gelo sparnu, abatė ją užpuolė. Ir kaip tik tą akimirką bažnyčioje 
atsirado Kara. Ji iš karto viską perprato ir, galimas daiktas, norė- 
jo padėti Romai, nes tikriausiai jos kova dėl gyvybės buvo šiurpi. 
Galbūt Kata suvokė, kad peržengė pirmojo rato ribą, įžengdama 
į patį pragarą ir kad beviltiškos kovos valandą jos likimas taip pat 
nulemtas. 

Bet ilgame kančios kelyje per amžiną Pažaislio požemių tam- 
są ji suprato ir tai, ko nesuvokė abatė. 

Ir nupiešė tai dulkėse. 

Angelo sparną. 

Priblokštas laikiau rankose tą trapaus pergamento ryšulėlį. 

Jis buvo perrištas išblukusiu, jau nenumanomos spalvos šilko 
kaspinėliu. 

Mačiau begalinę svyrinėjančių raidžių vorą rudos, išdžiūvu- 
sio kraujo spalvos, tirštai, nuo vieno krašto iki kito prirašinėtus 
puslapius. 

Ir greitai pastebėjau juose palimpsestą. Tekstas buvo parašy- 
tas po Kastoro Dvipusio eilutėm ir tarp jų, užpildant visą pusla- 
pį. Jo nesunaikino Martino Aurelijaus peilis, nei ant jo užrašytas 
tekstas, nei laikas. 

Savo rankose laikiau senąja graikų kalba parašytus Kauno 
puslapius. 

Aš juos radau. 

Nutariau pasiimti Katrą. Atsisėdau ant angelo sparno ir pamėgi- 
nau sustabdyti kraujavimą, nuplėšęs jau sudraskytą vieną ranko- 
vę ir susitvarstydamas kaip turniketu. Pajutau, kad vis dėlto galiu 
judinti ranką. 

Įsikišau puslapius į vidinę neperpučiamos striukės kišenę, 
žiūrėdamas, kad nesuterliočiau krauju, permerkusiu marškinių 
rankoves ir skverną prie šono. 

Persiropščiau per turėklą. Atsirėmiau į jį ir palaukiau, kol at- 
gausiu pusiausvyrą. Tada mėginau kiek pašliaužti netvirtom ko- 
jom, bet pajutau, kad bažnyčios grindys pamažu linguoja. 

Pasisukęs pasižiūrėjau į tryliktojo apaštalo nišą, kurioje sto- 
vėjo angelas Atleidėjas. Nužvelgiau baisingai nuniokotą bažny- 
čią, didžiulį, bjauriai sudaužytą bronzinį angelą ir keistai mažutį, 
susigaužusį abatės kūną. Vienas angelo laikiklis stirksojo sienoje 
kaip didžiulė nereikalinga laikrodžio rodyklė. Tinkas ir freskos 
daug kur buvo išdaužytos. 

Šviesoje tyliai šoko dulkės. 

Apsisukau ketindamas slinkti į žiurkių kužančius Pažaislio 
požemius. Bet piligrimas, kaip visada, žinojo savo valandą. 

Pro duris sklindančioje šviesoje šmėstelėjo šešėlis, paskui pa- 
mačiau liesą jo figūrą išnyrant durų nišoj ir labai grakščiai išei- 
nant į priekį. Jis laukė — laukė, galimas daiktas, ilgai. Bet viską 

buvo apskaičiavęs teisingai. Pirmąjį veiksmą buvo matęs Romoje. 
džiai šyptelėjau, suprato, kad mano finalas bus jo pergalė. 

Prieš įžengdamas po kupolu iš šviesos, sklindančios pro duris 
į mane, piligrimas užsitraukė ant galvos plono audinio komando- 
so gobtuvą, kad nematyčiau jo veido. Sykiu pasilenkė ir iš kelnių 
laikiklio palei blauzdą išsitraukė peilį. 

Pirštų galais pajutau šviežią kraują. Suglumęs pasižiūrėjau į 
kraujo lašus, varvančius ant juodų ir raudonų marmuro plokščių. 

Jau nieko nebegalėjau padaryti. 

Bet piligrimas neskubėjo. Jis puolė ne sykį, veikė tobulai, bet da- 
bar iškart pamatė, kad pergalei pasiekti nereikės jėgos nei greitumo. 

Jis mitriai žengė į bažnyčios vidurį, bet, pamatęs mane arčiau, 
pradėjo pamaži lėtinti žingsnį. 

Vargais negalais laikiausi ant kojų ir jaučiau, kad nuo pirštų 
ant grindų laša kraujas. 

Nunarinęs galvą žiūrėjau į susidarančią balą. 

Juoda piligrimo figūra priartėjo ir sustojo priešais. Dėbsoda- 
mas iš padilbų mačiau, kad jis pakėlė akis. Pasižiūrėjo į nišą ir 
nukritusį didžiulį angelą, grakščiai kaip kokį instrumentą laiky- 
damas rankoje peilį. 

Nepakeldamas į jį akių, paklausiau: 

— Ko tu dengiesi veidą? Aš tavęs nepažįstu ir niekas čia tavęs 
nemato. Net Dievas šitoje bažnyčioje žiūri kitur. 

Bet piligrimas tų žodžių nepaisė, tik žvalgėsi po nuniokotą 
bažnyčią. 

Sveikąja plaštaka spausdamas kraujuojančią ranką, pajutau, 
kad kraujas sunkiasi pro tvarstį. Įsikišau sužeistą ranką į kišenę, 
kad atlėgtų. 

Šlapiais pirštais užčiuopiau žiebtuvėlį. 

Ir tą pat akimirką, stovėdamas prie žemėn nukritusio Atleidėjo, 
aš sąmoningai pasirinkau gyvenimą, nes paskui būčiau jį praradęs. 

Kol piligrimas nesusigaudė, ką ketinu veikti, slidžiais nuo 
kraujo pirštais paėmiau žiebtuvėlį ir pasilenkęs sutelkiau visus 
jėgų likučius. Kai plykstelėjo liepsna, ištraukiau iš kišenės Kauno 
puslapius — tuos plonus kaip marlė pergamento lapus. 

Piligrimas šoko prie manęs. 

Bet trapus per šimtmečius išdžiūvęs pergamentas užsiliepsno- 
jo greičiau, nei jis prišoko su savo peiliu. Nepaprastai lengvučiai 
Kauno puslapiai pasklido ore šimtais raudonų kibirkščių. Oro 
srautas degančiom ir žioruojančiom skiautėm pakėlė juos virš At- 
leidėjo torso ir nunešė prie nišos langų, tad atrodė, kad iš dan- 
gaus ant žemės angelas nupuolė degdamas. 

Valandėlę niša raudonavo Kauno puslapių aistros prisotinta 
ugnim, kol kibirkštys ir degančio pergamento skiautės galų gale 
užgeso ir nusėdo pelenais ant sumaitotos angelo statulos. 

Tą Kauno puslapių naikinimą stebėjo tik du žmonės. Kai at- 
sisukau, piligrimas stovėjo prieš pat mane: išskėtęs rankas, vie- 
noje laikė peilį, sustingęs kaip pašokusi į orą laukinė katė. Jis 
stebėjo, kaip krinta žemėn paskutiniai, suvis pajuodę pergamen- 
to skutai. Paskui žvilgsniu įvertino mane. Tikėjausi smūgio, bet 
greitumas mane apstulbino. Netikėtai piligrimas nirčiu mostu 
nušniojo man gabalėlį ausies. 

Instinktyviai traukiausi atgal. Už nugaros buvo nišos turė- 
klas. Užkliuvęs persiverčiau per turėklą ir žnektelėjau ant mar- 
muro grindų. Krisdamas spėjau suspausti delnu ausį, lyg bijo- 
damas, kad ją dar labiau sužeis, ir pajutau slystąs kraujo baloj. 
Blyksniu suvokiau, kad pažįstu piligrimą. 

Mano galva bumbtelėjo į akmenines grindis. 

Atgavęs sąmonę, pirmiausia suvokiau tylą. Paskui pamačiau pi- 
ligrimą anapus turėklo. Jis ilgai žiūrėjo į mane. Galų gale tarsi ati- 
toko, užsegė peilį odinėje makštyje prie blauzdos, apsisuko ir išėjo. 

Tai juodai keistenybei nepavyko įvykdyti užduoties ir šiur- 
pios prievolės nužudyti. 

— Tikrasis šio vienuolyno pavadinimas — Mons Pacis! — sušu- 
kau piligrimui pavymui ir, sunkiai pakilęs, atsisėdau ant turėklo. 
Sveikąja ranka čiupinėjau ausį. 

Akimis ieškojau ant grindų savo ausies skutelio. 

Piligrimas sustojo ir neatsigręždamas ramiai laukė kupolo 
šaltoj šviesoj. Jis nulenkė galvą ir aš supratau, kad klauso. 
Galvoje dundėte dundėjo. 

— Tai reiškia: ramybės kalnas. 

Piligrimas atsigręžė. Žmogysta, tiek sykių mane puolusi, atsi- 
suko ir žiūrėjo į mane lūkuriuodama, ką pasakysiu. 

— Ir nors šis kalnas vadinasi Ramybės, jis statesnis už šiaurinę 
Eigerio sieną. Tu niekada į jį neužkopsi, niekada! 

Juoda grakšti figūra ilgai stovėjo, paskui pasisuko ir pagaliau 
dingo šviesoje, krintančioje pro aukštas duris. 

Atitokau išgirdęs barbenimą viršuje, prie kupolo. Barškėjo 
langų stiklai. 

Juos plakė kruša. 

Išėjau į krušos šniorijamą bažnyčios kiemą. 

Apėjau vienuolyną ir nusileidau upės pakrantėn. Ranka per- 
šėjo, degino, todėl laikiau ją kišenėje. Svaigulys praėjo, buvo gera 
į veidą plūstelėjus drėgmei ir šalčiui. 

Pakrantėje pamačiau valčių — dauguma po žiemos atrodė 
apverktinai: pilnos vandens ir ledo, ilgus metus vietoje plūduria- 
vusios ir sutrešusios. Išsirinkau geriausią — sunkią, juodai dervuo- 
tą plokščiadugnę. Vietoj irklo radau tik jo mentę. 

Aplinkui šniokštė kruša. 

Sunkiai stūmiau valtį nuo kranto, kol pamaži pagavo upės 
srovė. Viena ranka mėginau ją valdyti, tardamas, kad vidury va- 
gos upė mano jėgoms per srauni. Tunelio anga palei upę pamažu 
išryškėjo daug žemiau, nei tikėjausi. Kelis sykius pamaniau, kad 
suklydau skaičiuodamas, kur ji. Viena ranka sunkiai kapstyda- 
masis per vandenį čia iš vienos, čia iš kitos pusės, galų gale pri- 
stūmiau valtį prie tunelio angos. 

Jau irdamasis susivokiau, kad neturiu deglo. Man jo reikėjo, 
kad galėčiau susirasti Viktorą kriptoje. Iššokau iš valties į vandenį 
palei krantą, nes taupiau jėgas. Sunkiai valčiai mente prisiirti prie 
kranto reikėjo daugiau jėgų, nei ją tempti, kai galėjau pasinaudo- 
ti kūno mase ir svoriu. 

Priėjau prie Karos, atsiklaupiau ir paglosčiau jai galvą. Paskui 
pakėliau ją sveikąja ranka, sužeistąja prilaikiau ir vilkte nuvilkau 
į valtį. Kai pakėliau Katrą, ilgi plaukai nuslydo nuo veido ir man 
pasidarė negera pamačius jos bekraujes lūpas. Kažkodėl pajutau 
pasididžiavimą, kad radau ją ir išgelbėjau nuo žiurkių armijos. 
Nusivilkau kruviną švarką ir užklojau Karą. Po krušos užslinko 
pilkas požiemio snygius ir ant jos veido krito smulkios snaigės. 

Žengiau į tunelį — į vidurinį koridorių. Dienos atošvaistė pa- 
maži prapuolė, aš atsidūriau toje tamsos gilumoje ir mano akys, 
kurios pirmiau prisitaikydavo prie tamsos, jau nieko nematė, tad 
užsidegiau mažulytį žiebtuvėlį. Broviausi su juo per tirštą tamsą, 
kuri slėgė mano sielą kaip gilus vanduo. Tikėjausi rasiąs Vikto- 
rą po laiptais. Juk jis bildėdamas nukrito ten, kai abatė moste- 
lėjo deglu. Abatė, kuri pažinojo kriptos koridorius ir jų tamsoje 
vaikščiojo kaip šviesią dieną, be baimės čiupo degantį deglą ir 
užgesino jį ranka, pasitelkdama pagalbon geriausią sąjunginin- 
kę — tamsą. Tada per grumtynes ji nustūmė Viktorą žemyn nuo 
pakopos arba jis pats nukrito. 

Abatė tada manęs jau nebegaudė. 

Ji žinojo, kad rasiu Katrą ir ji tikrai pavėluos. Tad nusprendė 
susidoroti su manim vėliau. 

Sienos tolo nuo manęs, lubos dingo aukštybėse. Stovėjau di- 
delėje kriptoje. 

Iš tamsos sklido vientisas žiurkių cypimas. 

— Viktorai! 

Juodumoje pasigirdo dejonė. 

Puoliau tiesiai, grabinėdamas į priekį ištiesta ranka kaip nere- 
gys. Galų gale prieš mane iškilo aukšta siena su laiptais, o po jais 
gulėjo Viktoras. 

Atsiklaupiau prie jo. Viktoras suglumęs mirksėjo akimis, žilp- 
damas nuo silpnos žibintuvėlio šviesos. 

— Nenaudėli! 

— Čia aš. 

— Prasti reikalai. Manau, kad man lūžo abi kojos ar kažkas 
kita taip pat negera nutiko. Negaliu pajudėti. Tiesą sakant, lau- 
kiau tavęs truputėlį anksčiau ir... na, taip, antra vertus, nežino- 
jau, ar išvis atsikapstysi.... 

Silpna žibintuvėlio liepsnele apšviečiau jo kojas. Viktoras ne- 
klydo. 

— Reikalai tikrai prasti, galbūt prastesni, nei maniau. Bet ži- 
nau, kaip. iš šitos žiurkių lindynės ištrūkti. Judėkim. 

Mačiau, kad Viktoras visai išsekęs ir į mano drąsinantį pasiūlymą 
nieko neatsakė. Pašvietęs gęstančia žiebtuvėlio ugnele išvydau, kad jo 
galva kreta, veidas srūva prakaitu. Be to, buvo pametęs akinius. 

— Mano deglas kažkur čia, paieškok jo, Nenaudėli, ir turėsim 
šiek tiek šviesos. 

— Negalėsiu laikyti rankoje deglo, tempdamas tave. 

— Turbūt nedidelė bėda. Nenaudėli, mes tikriausiai tamsos 
vaikai. Šiaip ar taip, dėkui, kad atėjai manęs. 

Viktoras Palas buvo tvirtas vyras ir man atrodė, kad sveria 
kokį šimtą kilogramų. Sveikąja ranka čiupau jį už apykaklės ir 
pradėjau tempti per aukštą ir neperžvelgiamą kriptos tamsą. Ma- 
niau, kad neišvilksiu jo lauk, nes pradėjo skaudėti ranką, vis la- 
biau gniuždė silpnumas ir abejojau, ar man užteks jėgų. 

Vis degiojau žiebtuvėlį, kad bent matyčiau, kurlink judame. 
Mažame žiebtuvėlio rezervuare dar buvo degalų, bet pamatęs, 
kokiu greitumu judam, supratau, kad jų turim nedaug. 

Atsikvėpiau ir prisėdau. Atsirėmiau į sieną. Stačiomis nepajė- 
giau tempti Viktoro. 

— Klausyk, Johanai, ko tu vargsti? Sumanei išvilkti mane iš 
šios žiurkių karalystės? 

Skausmingai dejuodamas jis atsisuko ir blausioje žiebtuvėlio 
šviesoje pamačiau jo akių baltymus ir prakaito srovelių nudry- 
žuotą dulkiną veidą. 

— Galėjai palikti mane iškilmingiems žiurkių pietums. 

— Taip, galėjau. Bet šita užmačia pražudė kai ką, kas buvo 
mano ir greta manęs. Jeigu dar nesupratai, vėliau suprasi. 

— Nenorėjai, kad mano gyvybė slėgtų sąžinę? 

— Nenorėjau. 

— Tas užpuolikas atlėkė greitai — atbėgo aklinai tamsiais kori- 
doriais iš kito galo. Nespėjau užremti durų. 

— Žinau, aš irgi viską ne taip vertinau. 

— Jis mėgino nustumti mane žemyn, atidarydamas duris. Mė- 
ginau gintis deglu, bet išmušė iš rankos ir aš nespėjau pamatyti 
veido. Pajėgus tipas. 

Linkčiojau galvą tamsoje, nors supratau, kad Viktoras šito ne- 
mato. 

— Tave užpuolė abatė. 

— Abatė? 

— Taip. 

Čiupau Viktorą už apykaklės ir pusiau šonu šliauždamas tem- 
piau toliau. 

Laimei, jis nebuvo praradęs rankų jėgos ir kapanojosi taip, 
kad karti, žiurkių šlapimu pradvisusi žemė dulkėjo. 

Vėl turėjau sustoti. Buvau šlapias nuo prakaito. Nuo žemės 
sukilusios dulkės grikšėjo tarp dantų. 

— Viktorai... 

— Ką? 

Nepajėgiau pasakyti to, ką turėjau pajėgti. Atrodė, kad ištar- 
damas tai balsu užbaigsiu viską galutinai. Naiviai vengiau ištarti 
tiesą balsu. Buvo per sunku. 

— Kata negyva, ar ne? — paklausė Viktoras. 

— Radau ją prie tunelio angos, - galų gale išspaudžiau aš. 

Ilgai tylėjęs Viktoras bejausmiu balsu sunkiai išdaužė: 

— Nenaudėli, pats negalėsiu pas ją nusigauti — net šliaužte. Pa- 
daryk man paslaugą — nutempk mane pas ją! 

Kelias buvo ilgas ir aš turėjau vis dažniau ilsėtis. Stebėjausi, 
kad nematyti angos šviesos, bet galų gale pamatęs supratau, kad 
Pažaislio kriptoje prabėgo gerokai daugiau laiko, nei numaniau. 
Oras buvo išsigiedrijęs. Juodavo šalta žvaigždėta naktis, švietė 
mėnuo pro medžius priešingame krante. Žvilgėjo upės vanduo. 
Valtį dengė lengvas sniego šydas ir man pasidarė negera pamačius 
apsnigtą Karą. Sniegas ant jos veido nebuvo nutirpęs. 

Viktoras įsitempęs atsiplėšė nuo manęs ir sunkiai apsisuko 
klūpomis, 

Išvydęs Karą, nirtulingai nušliuožė prie valties. Jis pirmą kar- 
tą pamatė tai iš arti, ir aš stebėjau jo bejėgiškumą, kai parklupęs 
ir rankas praskėtęs, palinkęs žiūrėjo į valtyje gulinčią Karą. 

Jis klūpėjo ilgai. Paskui lėtai atsigręžė į mane ir pamačiau, 
kad šiaip jau naivus vaikiškas jo veidas persikreipęs iš susijaudi- 
nimo. 

— Gerasis Dieve! Nenaudėli! Gerasis Dieve! 

Kai buvome pasirengę, pastūmiau į lėtai tekančią upę juodą 
ilgą valtį ir ji plaukė atvirais vandenim. 

Klosčiau sustingusį Katos kūną ir, vyriškai kovodamas su 
jauduliu, apkandžiojau lūpas iki žaizdų. Viktoras tįsojo įsisprau- 
dęs į valties pirmagalį, baltas kaip popierius, įkritusia krūtine. 

Išgirdau neįprastai nusilpusį jo balsą. 

— Nenaudėli, šitas mirties luotas net be irklų! 

— Mano drauge, kiek daug tu turėsi išmokti, - prisiminiau jo 
žodžius, kadaise pasakytus Romoje, - katras iš mudviejų galėtų 
irtis? 

Dangus buvo vaiskus ir, pietuose švytint dideliam ir rūsčiam 
Orionui, srovė pagriebė valtį, apsuko ir nunešė tolyn. 

Ir tada žvaigždėtame danguje, iš už kalvos, pasirodė juodas 
Pažaislio kupolas su saulės kryžium. Žiūrėjau į jį, išnyrantį me- 
džių atšlaitėse ir, upei nešant valtį, atrodė, kad tas didžiulis, bet 
geometriškai taisyklingas tamsus pavidalas kyla vis aukščiau. 

Upė platėjo, ir valtis, su sunkiu kroviniu grimztelėjusi giliau, ty- 
liai plaukė sietuva. Žiūrėjau į Pažaislį, visu didingumu iškilusį po 
žvaigždėtu dangum, vienintelį ir didžiausią iš Romos Bažnyčios 
sargybos postų šiaurėje. 

Už upės vingio, kai bažnyčia galų gale dingo už plikų medžių, 
išsakiau karštą troškimą daugiau niekada gyvenime nematyti to 
statinio. 

— Laikyk tvirčiau, kad nepargriūčiau. 

Muzika buvo vos girdėti. Prisitraukiau Katą ir ji prigludo vei- 
du man prie krūtinės. 

— Darling, nepaleisk. 

— Nepaleisiu, Kata. Nepaleisiu. 

Sukomės tylomis susiglaudę, rami muzika tyko Romos žie- 
mos naktyje. 

Nuo didžiulių sušalusių Trevi fontano trykšlių kapsėjo la- 
šai. Ledas, aptraukęs žirgų ir vandens dievo statulas, tirpo, virto 
šerkšnu ir tirpdamas siureno į baseiną. 

Ilgai šokdama Kata užduso. Jai kilnojosi krūtinė. 

— Kata, gal nusiimk kaukę. Noriu tave pabučiuoti. 

Kara žvelgė į mane pro sidabrinę kaukę. Oro srautas virpino 
dideles purias plunksnas ant jos juodo, purpuru puošto apsiausto 
apykaklės. 

Ji lėtai nusitraukė kaukę ir didelėm akim pažvelgė į mane. 

— Aš stoviu priešais tave, kaip tu priešais mane. 

Ir žvelgdamas į jos veidą visai iš arti, pamačiau, kad oda apie 
akis išvagota smulkių raukšlelių, o prie lūpų kampučių palikę 
kartėlio brėžiai. 

Pabučiavau ją į šiltas lūpas. Veidu jaučiau žiemos šaltumą, 
kūnu - jos šilumą. Suėmiau delnais Katos veidą, ji apsivijo ran- 

komis man kaklą ir, nors prapuoliau bučiny, kaip svaigioj gilvers- 
mėj, širdyje smilko keista abejonė, kad tai ne Kata. 

Bučiuodamiesi lėtai tebešokome ant ledo. 

Katos kaukė gulėjo kitame fontano gale. 

Ji atitraukė lūpas ir liūdnai šypsodama paprašė: 

— Dabar, Darling, ir tu .nusiimk kaukę. 

— Betgi aš be kaukės. 

Ji nusijuokė alsiu juoku, delnu grakščiai prisidengdama lūpas. 

— Oi, Darling! Koks tu nekaltas! - Ji nuėmė man nuo veido 
baltą kaip popierius kaukę. 

Tą akimirką pro Trevi fontaną prašvilpė šaltas vėjas. Didelės 
švelnios Katos apykaklės plunksnos palietė man veidą ir aš pama- 
čiau, kad jos purpurinis apsiaustas smarkiai suplazdeno. Ledas 
vos vos grėsmingai trakštelėjo. 

Kata išsigando ir įsikibo į mane. 

— Dieve mano, Darling, ledas tirpsta! 

O paskui išsigandusi sušuko: 

— Darling, žiūrėk! 

Žvelgiau į ledą. Po juo gulėjo sušalę negyvėliai. Pilnas ba- 
seinas — tai buvo sakytum šiurpulingas Apreiškimo knygos re- 
ginys. Siaubo perimtas, dėbsojau į jų veidus, melzganas nereges 
akis po ledu, baltus kūnus ir lėtą sukimąsi vandenyje lyg ieš- 
kant vienam kito. Taip pat mačiau, kad baseinas gilesnis, nei 
atrodo, ir staiga suvokiau, kad po tais baisiais negyvėliais tvyro 
bedugnė gelmė. 

Ledas pradėjo braškėti, pokšėti. 

— Darling, vesk mane iš čia, Darling, greičiau! Tai baisu! 

Pastebėjau, kad deimantai ant Katos kaklo varva lašais. Jie 
tirpo. 

Ji laikėsi mano rankos, nes, vandeniui veržiantis pro plo- 
nus įtrūkius, ledas pasidarė slidus kaip veidrodis. Trevi fontano 
trykšlės buvo ištirpusios, fontanas skendėjo lengvoj šaltoj ūkanoj. 

Netikėtai ledas pokštelėjęs įskilo prie mano kojų ir žmogaus 
ranka ilgais nagais tarytum plėšraus paukščio koja įsikibo man į 
blauzdą. Kata paleido mane ir mudu nuslydom katras sau. 

Nagai rėžėsi į blauzdą, ranka tempė mane po ledu. 

Ilgi plėšraus paukščio nagai perplėšė kelnių audinį ir susmigo 
giliai į raumenį. Oda apie žaizdas pamėlo, nuo jų ant ledo pradė- 
jo lašėti kraujas. 

Tą akimirką sukliko Kata. 

— Darling, padėk, ledas skyla! 


Bet aš negalėjau nė pajudėti. 


Pabudus pirmučiausia suvokiau, kad vienuolė man ką tik padavė 
stiklinę šviežių apelsinų sulčių ir kad netrukus Skalfaris ir Da Valė 
ateis pasikalbėti apie tai, kas nutiko Šv. Petro aikštėje. Užuolaidos 
buvo užtrauktos ir supratau, kad pro jį akinamai švietė saulė. 

Paskui pamačiau prie lovos sėdint vienuolę. Priešingai nei ti- 
kėjausi, ji nenusišypsojo. Susirūpinusi pasižiūrėjo į mane, o jos 
veidas atrodė rimtas, išsigandęs. 

Mėginau prisiminti. 

Vienintelis prisiminimas, tvyrojęs atmintyje, buvo negeras. 
Galvoje greitai lėkė kruvinos raidės — nesuprantamas, košmariš- 
kas tekstas, lėkė be paliovos. 

Sudejavau. Pajutau, kad negaliu apsiversti. Ant kairės plaš- 
takos buvo tvirtai priklijuota kaniulė. Pasukau galvą. Prie lovos 
stovėjo lašinė. Vamzdelis buvo pilnas skaidraus skysčio. 

— Nurimkite, malonėkite gulėti ramiai. 

Jauna vienuolė pasilenkė ir pasižiūrėjo į mane, tad pamačiau 
jos veidą visai arti. 

— Jūs pasitaisysite. 

Kaniulės pleistras veržė kairę ranką. Trūktelėjau norėdamas 
atplėšti vamzdelį, bet lašinė užvirto ant manęs. Sesuo suėmė 
mane ir jėga vėl paguldė į lovą. 

— Nurimkite. Nusiraminkite. Kilo smarkus uždegimas, jus 
sužalojo vienuolyno kriptoje, ir žiurkės... 

Bet aš nepajėgiau jos klausyti. Užsimerkiau ir nusukau galvą. 
Akimirką jaučiau jos kūno svorį — tvirtos rankos ryžtingai spaudė 
mane už pečių prie pagalvės. 

Užsimerkęs mėginau prisiminti, įžvelgti vaizdus. Kad ir kaip 
stengiausi, viskas buvo susivėlę į sunkų, gluminantį gniutulą. 

Nieko neprisiminiau. 

— Kur aš? Kodėl nieko neprisimenu? 

Vienuolė pasižiūrėjo į mane, atsiduso ir linktelėjo galvą. Už- 
merkė akis kaip graži ir švari lėlė, bet nieko neatsakė. 

Gulėjau tylomis. 

Staiga Viktoras tarė: 

— Tu mane nustebinai, Nenaudėli. Sugebėjai nuveikti daugiau, 
nei įsivaizdavau. 

Viktoras buvo išblyškęs. Vis dėlto pro pramerktas akis žiūrėjo 
skvarbiu žvilgsniu. 

Jo veidas buvo rimtas. Paskui jis lėtai kilstelėjo vieną antakį ir 
pažvelgė į savo rankas ant ligoninės lovos apkloto. Kreiva šypse- 
nėlė sujudino lūpų kampučius. 

— Juk tu nugalėjai. 

Nieko neatsakiau, bet kilo kandi mintis, kad jis kai ką prara- 
do, bet tik ne humoro jausmą. 

Žvelgiau į baltą sieną, paskui nusukau galvą ir pamačiau kitą 
sieną. 

Kambaryje nieko nebuvo. 

Prie lovos pastebėjau nedidelį skambučio mygtuką. Spau- 
džiau jį ilgai ir stipriai. 

Pro duris įšnarėjo baltutėlė slaugė. 

— Ar palatoje dar kas nors yra? 

Nerimo perimta slaugė žengė žingsnį, sušnarindama ilgą bal- 
tą drabužį. 

Palatoje įsivyravo visiška tyla. Tik laikrodis tolygiai tiksėjo 

ant naktinio stalelio. Galų gale slaugė tykiai, vos girdimai atsakė: 
— Ne, čia nieko nėra, tik jūs. 

Tyla, tik laikrodis tiksi. 

Tada prisiminiau. Paskutinį pokalbį su Viktoru Kauno ligo- 
ninėje, prieš man išvažiuojant į Romą ir Vatikaną. 

Nesakiau Viktorui, kas atsitiko Kauno puslapiams — kad 
mano uždegta ugnis godžiai surijo tuos trapius pergamento la- 
pus, kad jie kaip plunksnelė juodais pelenais nusėdo ant negyvos 
abatės ir Atleidėjo torso. 

Piligrimas stebėjo tą vaizdą su peiliu rankoje ir mąstė, ką su 
manim daryti. 

Niekas nieko apie tai nežinojo. Užmerkiau akis. 


Viktoras pasitrynė kaktą ir atsiduso. 

— Nežinau, kas tu, nė kam tu dirbi. Klydom dėl tavęs, klydom 
dėl tų, kurie stovi tau už nugaros. 

Jis ir žiūrėjo tebešypsodamas kreiva, nusivylimą liudijančia 
šypsena. 

Nieko jam neatsakiau, nors jaučiau, kad tuo taikiu pralaimė- 
jimo pripažinimu akina ir mane paatvirauti. 

— Maniau, kad tu tikrai rašai disertaciją apie karalienės Kris- 
tinos palikimą. Istorija buvo įtikinama ir veikiausiai atvykai į 
Romą jau surezgęs ją. 

Tylėdami minutėlę žiūrėjom pro aukštą ligoninės langą. 

— Aišku, buvo naivu manyti, kad galim tavo planus sujaukti. 

Vėl ilgai tylėjom. Buvo girdėti negarsus žvirblių čirškimas 
lauke. Kažkas ligoninės svetainėje sukosėjo, paskui ilgai dejavo 
tykiu verksmingu balsu. 

— Susidėti su Kata buvo lemtinga klaida. 

Tai pasakęs Viktoras vyptelėjo, akys suniuro ir atrodė, kad 
nieko nebemato. 

— Kata buvo nepaprastas žmogus. Susižavėjau atsidūręs šalia. 

Aš tebetylėjau. Akyse tebetvyrojo paskutinis vaizdas neįpras- 
tai ramios Katos, gulinčios prie Pažaislio požemio angos palei 
žvilgantį vandenį. 

Prisiminiau aklai pasitikėjęs tais dviem žmonėmis, prisimi- 
niau, kaip susidraugavau su Viktoru ir kaip galiausiai viską užval- 
dė pakvaišimas dėl Katos, karštas svaigulys, įsiurbęs ir įtraukęs 
mane lyg į kokį verpetą. 

Pastebėjau, kad Viktoras žvelgia atvirai geraširdišku žvilgsniu. 
Žiūrėjau į jo geranorišką, patiklų veidą ir pirmą kartą į galvą šovė 
mintis, kad pats buvau susikūręs visus jo bruožus. Supratau, kad 
tas žvilgsnis tikrai gali būti apsimestinis, kad jis neatspindi jokių 
minčių ir neparodo jokių jausmų. 

Mintyse šmėstelėjo Marijos veidas. Ji buvo įžvalgi daugeliu 
atžvilgių. 

Ir vėl suvokiau nemalonią tiesą. 

Nebuvo jokio geraširdiškumo nei patiklumo. 

Jo veidas neatspindėjo jokių gilių jausmų. 

Viktoras ilgai žiūrėjo pro langus palatos gale. 

— Tave infiltravo tikrai profesionaliai. Mes įsivaizdavom, kad 
sukursim schemą su visokiais masalais ir kontaktiniais asmeni- 
mis. Supratau, kad veikėjų galbūt yra daugiau, bet vis dėlto ma- 
niau, mano drauge Nenaudėli, kad tu romus tyrinėtojas, tiktai 
teksto aiškintojas. Nenumaniau, kad tapsi svarbiu projekto vei- 
kėju. Tu mane nustebinai. Ir Katą būtum nustebinęs. 

Viktoras pasižiūrėjo į mane beveik linksmai. 

Bet manęs jo žodžiai nepralinksmino. 

— Viktorai, ar tu tikras, kad taip ir buvo? Kad tai tiesa? 

Viktoras pažvelgė į mane suglumęs. Akyse mačiau kančią. 
Nesupratau, ar dėl skausmų, kurie galbūt kamavo jį, ar dėl to, 
kas nutiko. 

Galiausiai jis dvejodamas papurtė galvą. 

— Nesuprantu, ką kalbi. 

Aišku, negalėjau įrodyti Viktorui, kad jokia istorija nesi- 
dangsčiau, kad tikrai tik rašiau disertaciją. Man už nugaros sto- 
vėjo Vatikanas, jis tai žinojo. Bet jokio didelio plano nebuvau 
sukūręs, o ėjau nuo vieno įvykio iki kito, jų mėtomas ir vedamas 
tada, kai jie stodavo priešais ir mane nuvesdavo. 

Ir dabar, žaidimui pasibaigus, reikėjo atsiskaityti, mane do- 
mino tik viena: katram iš mudviejų Kata nupiešė angelo sparną — 
man ar Viktorui. 

Nes aš įsimylėjau Katą ir dėl jos galėjau pralaimėti žaidimą — 
atsisakyti tų prakeiktų Kauno puslapių, Vatikano pasitikėjimo, 
gal net gyvybės. 

Liko tas vienintelis klausimas. Kruvinai pavydulingas ir niau- 
rus manyje. 

Priešais vis suboluodavo Katos veidas, atviras žvilgsnis, švel- 
nūs žodžiai, tariami jos lūpomis. Vis susigrąžindavau jos veidą ir 
vis klausiau savęs, nejau viskas tarp mudviejų buvo netikra, lygiai 
nerealu, kaip keistuose mano sapnuose. 

Ir užvis blogiausia. 

Ar aš jai buvau tik užduotis. 

Tik tai norėjau sužinoti. 

Ber į tą klausimą man niekas neatsakys. 

— Palaukite čia, Skalfaris po valandėlės ateis. — Jaunas nunci- 
jus, tikriausiai Skalfario sekretorius, atidarė man jo kabineto du- 
ris. Nungijus net teikėsi pasukti krėslą, kad man būtų lengviau 
atsisėsti. 

Mano ranka buvo parišta. Gydytojas sakė turėjęs pašalinti 
dalį raumens, nes žaizda buvo užkrėsta ir neužsitraukė. Pūliavo, 
aukšta temperatūra laikėsi daugiau nei dvi savaites. Iš manda- 
gumu dangstomų žodžių supratau, kad sąmonė man sutriko ne 
vien dėl aukštos temperatūros. Niekada nieko tiksliai nesužino- 
jau apie tas dvi ligoninėje praleistas savaites. Vienuolės prašomos 
nepasakojo, bet vėliau man atmintin sugrįžo miglotai blankus, 
lyg sapno vaizdinys dviejų vienuolių, kurios laikė mane, kai kaž- 
kokios minties genamas, mėginau ištrūkti iš jų rankų. 

Į Skalfario kabinetą nuėjau keliu, kurį labai gerai prisiminiau. 

Žingsniuodamas pajutau, kad drabužiai pasidarė laisvoki. Pa- 
sitryniau ranka kairę plaštaką. Ji buvo patinusi nuo kaniulės, pa- 
lei gyslą buvo išsiliejusi didelė skausminga kraujosruva. Trinda- 
mas plaštaką taip pat pajutau, kad dešinė ranka keistai suglebusi. 

Skalfaris įžengė į kabinetą. Pamatęs mane jis sutriko. 

Jis manęs nelaukė? Jo akyse šmėstelėjo nepasitenkinimas? 

Jis atsisėdo, tiriamai pažvelgė man į veidą, dvilktelėjo į subjau- 
rotą ausį, petį ir ranką, paskui netaręs nė žodžio pasilenkė prie 

spintelės, kaip visada, pastatė ant stalo dvi sidabrines taures ir pa- 
davė vieną man. Akyse blykstelėjo geraširdiškumo pragiedrulys. 

— Prašau! Matau, kad nemažai patyrėte. Tai suteikia stiprybės. 

Atmintyje iškilo ana valanda jo kabinete, valanda prieš iš- 
vykstant į Kauną. 

Vynas buvo stiprus, deginte degino burną. Skalfaris manda- 
giai paklausė, ar negalėtume susitikti, ir pasiūlė ateiti į jo kabine- 
tą. Sutikau, nors, tiesą sakant, neturėjau ką jam pasakoti. Todėl 
tylėjau ir žiūrėjau į vyno taurę savo rankose. 

— Gal dar negirdėjote, bet šiuo klausimu Karlas da Valė su ju- 
mis kalbėtis negalės, — pasakė jis, pakėlė smakrą ir suraukė lūpas, 
ragaudamas vyną. 

Žiūrėjau į Skalfarį, bet nieko neatsakiau. Jis į mane žvelgė be 
šypsenos, beveik piktai. 

— Bendradarbiavimas su juo sukėlė itin daug problemų, paaiš- 
kėjo, kad jis padarė didelių nusižengimų... 

Kalbas apie incidentą prie vartų tikriausiai pavyko nutildyti 
ir nuslėpti. 

Kai supratau, kad tai padarė Da Valė ar koks jo patikėtinis, 
pamaniau, kad jis tikrai išsiduos. Skalfario žodžiai manęs nenu- 
stebino ir aš minutėlę tylėjau. Jį mano tylėjimas kiek suglumino. 

— Balestra visus praktinius dalykus atliko labai greitai... noriu 
pasakyti: išaiškindamas — ir... tolesnius veiksmus taip pat. 

Linktelėjau galvą. 

Skalfaris kalbėjo toliau. 

— Kardinolas Podžetas įsiutęs. Dėl šio atvejo buvo surengtas 
klausymas, laikoma, kad tai, kas įvyko, itin pakenkė Vatikano 
ir Romos katalikų bažnyčiai. Balestra greitai įrodė, kad Da Valė 
viršijo įgaliojimus ir jūsų atžvilgiu. 

Žiūrėjau į Skalfarį. Galų gale atsakiau: 

— Vatikanas, kaip ir Da Valė, veikė ne vienas. Da Valė įrikina- 
mai atliko vaidmenį — atkakliai viską dėstė priešingai. Ir kaip tik 

tai visus suglumino. Jis buvo Maskvos patriarchato vykdomoji 
jėga Vatikane. 

Skalfaris įsmeigė akis į mane. Ranka su vyno taure sustojo 
pusiaukelėj. 

— O tėvas d'Andželas veikė dviem kryptimis. Kaip tariamas 
Maskvos patriarchato ryšininkas, bet iš tikrųjų buvo Konstanti- 
nopoliui ištikimo stačiatikių sparno veikėjas. 

Skalfaris atsistojo ir delnu suglostė plaukus sykiu lyg spaus- 
damas galvą. 

Priėjo prie lango. 

— Abu palaikė ryšius su atstovais už Vatikano sienų, — kalbė- 
jau toliau. — Vienas buvo iš Italijos nuosaikiųjų kairiųjų intelek- 
tualų.. Abiejų vardus žinau, bet jūs, aišku, jų netrauksite atsako- 
mybėn. Fodėl kitų vardų nesakysiu, nes, kiek supratau, Vatika- 
nas yra Vatikanas, o Roma yra Babelė su savo ištvirkėlėm. 

— Matau, kad perėjote pirmąjį ratą... jeigu skaitėte Dantę. 

— Skaičiau. Buvau pragare. Pačiame pragare. 

Skalfaris nuolankiai nulenkė galvą, papurtė. 

— Gerasis Dieve. 

Žiūrėjau į Vatikano slaptųjų archyvų vadovą Eniją Skalfarį. 
Tas reikalas apėmė tikrai daugiau, nei jis įsivaizdavo. 

— Visi kiti šios labai sudėtingos schemos dalykai, deja, kaip 
supratau, man paaiškėjo tikrai per vėlai, bet vienas dalykas pali- 
ko tamsoje. 

Skalfaris žiūrėjo į mane tokiomis akimis, kaip žiūrėjo Da 
Valė ir Balestra, ir jose aš pamačiau vargiai gniaužiamą baimę, 
kada po Šv. Petro aikštės įvykių savo palatoje pirmą kartą balsu 
pasakiau nujaučiąs, jog tarp Vatikano mūrų veikia suinteresuoti 
asmenys. 

— Atsakysiu, jei tik galėsiu, kas atrodo įtartina dabar, kai su- 
žinojau. 

— Kas iš tiesų buvo Pažaislio abatė? 

Skalfaris buvo protingas vyras ir aš pamačiau, kad jis pamąs- 
tė. Pagalvojo susikaupęs, bet galop bemaž nepastebimai papurtė 
galvą. 

— Apgailestauju. Nieko nežinau apie ją kaip tarnautoją ir vie- 
nuolyno vadovę, juo labiau kaip apie žmogų. 

— Ir dabar, kai Karlas da Valė prarado Vatikano pasitikėjimą, 
negalėsiu nieko jo paklausti, bent jau per šias dvi dienas, kol dar 
būsiu Romoje, — pasakiau Skalfariui. 

— Dėl abatės ir su šiuo atveju susijusių ypatumų, sakyčiau, pla- 
tesnės charakteristikos aiškinsimės. Bet jūs teisus — tai atims laiko. 

Čiupau taurę ir išgėriau iki dugno, nors vynas buvo kartus ir 
degino burną. Tada atsistojau ketindamas išeiti, nes viską, ką no- 
rėjau, buvau pasakęs. Uždaviau ir paskutinį klausimą, kuris dar 
nedavė ramybės. 

Skalfaris vikriai apėjo stalą ir, pripuolęs prie durų, sulaikė mane. 

— Prašau, bičiuli, dar liko daug neatsakytų klausimų... nu- 
rimkite, malonėkite, pasikalbėkim... 

Vis dėlto nebesėdau į patogų jo fotelį ir nebenorėjau jo aukš- 
čiausiosios rūšies vyno. Juk jau nebebuvo jokių svarbių klausimų, 
nebeturėjo ką kalbėti. Stovėjau prie durų, todėl jo paklausiau: 

— Ką norite sužinoti? 

— Dieve mano, supratau, kad įvyko tiek daug... tie tyrimai dėl 
disertacijos, tai, ką darote, jūsų tyrimo planas... aš pasirengęs su- 
tvarkyti visus praktinius dalykus, kaip siūlė kardinolas Podžetas, 
ir visus kitus, kuriuos minėjote... 

Žiūrėjau Skalfariui į akis ir prisiverčiau nurimti, nes atrodė, 
kad vos keli netinkami žodžiai iškels Pažaislio įvykius, jie pasileis 
nevaldoma griūtimi ir aš neatlaikysiu. Pagalvojau praradęs gyve- 
nime tiek, kad neverta daugiau kankinti vargšės galvos ir atsaki- 
nėti Skalfariui. 

Jis suprato tą iš mano žvilgsnio ir suglumo. 

— Ar tai... jus taip smarkiai nukamavo? 

Tylėjau ir susikaupęs įsiklausiau į plonus pralekiančių čiurlių 
šauksmus, kurie buvo girdėti pro atvirą langą. Galų gale pasakiau: 

— Apgailestauju, bet manau, kad negalėsiu priimti kardinolo 
Podžeto siūlymo gyventi Vatikane tuo metu, kai darysiu tyrimą. 
Antraip pasinaudočiau privilegija, teikiama to, kurio vardo nesi- 
ryžtu čia balsu ištarti. 

Skalfaris mėgino perprasti mano mintį. Mąstė suraukęs kak- 
tą. Paskui tik linktelėjo galvą. 

— O tie tikslai — vis dėlto išdrįsiu paklausti, — tarė, — tie rank- 
raščiai, kurių tyrimą čia, Vatikano archyve, galbūt neapgalvotai 
skatinome? 

Tai buvo netinkamas klausimas, nes išvydau Atleidėją, kuris 
skeldamas kibirkštis krito ant Pažaislio grindų, marmuro aiže- 
nos lėkė palei bažnyčios sienas, išvydau abatę, kuri nepatikliai, 
išpūtusi akis, žiūrėjo į mane prislėgta bronzinio angelo rankos. Ir 
prisiminiau angelo sparną, kurį Kata buvo nupiešusi dulkėse, tad 
tylomis papurčiau galvą, stengdamasis atsikratyti to vaizdo, bet 
nepavyko. Galų gale atsakiau Skalfariui: 

— Dulkės — vien dulkės ir pelenai. 

Supratau, kad jis tikėjosi išgirsti daug, todėl išsižiojęs iš nuo- 
stabos pakartojo paskui mane kaip mažas vaikas, užsitikrinda- 
mas, kad gerai išgirdo: 

— Dulkės ir pelenai? 

— Taip. Nes tai tiesa ir malonė. 

Jis suraukė antakius, mėgindamas pagauti mano mintį. 

— Tiesa? Malonė? 

— Taip. Tiesa ir malonė. Nes ir jūs, ir aš turėtume prisimin- 
ti, ką turime galvoje kalbėdami apie tiesą ir malonę. Juk pasiekę 
tiesą, pamatome, kad ji netvari kaip dulkėse nubrėžta linija, ku- 
rią vėjas išpusto ir kurios nelieka, juk nuo šitos tiesos paieškų, jos 
suvokimo ir galų gale visa ko praradimo per tiesą mus gelbsti tik 
malonė, daugiau niekas, ar ne? 

Skalfaris žvelgė į mane. Paskui nudūrė akis, palietė kažkokią 
knygą ant stalo, vėl pasižiūrėjo į mane ir tarė: 

— Negaliu jūsų nieko prašyti. Mačiau, kaip visa tai pakeitė 
jūsų gyvenimą. Jaučiuosi visai bejėgis, todėl kankinuosi ir aš. 

— Taip. Kai mudu kalbame apie tiesą ir malonę, žinom, ką tu- 
rime galvoje. 

Skalfaris įdėmiai pasižiūrėjo į mane ir galų gale atsakė: 

— Tikrai. 

Apsisukau ir nuėjau. 

Niekada nesužinojau, ar jis suprato, ką turiu galvoje. Bet pa- 
siguodžiau mintimi, kad malonės samprata labai plati, apima ir 
sunkią nesupratimo bėdą. 

Malonės samprata apėmė ir tą nedovanotiną prisilietimą prie 
tiesos, mano gelbėjimąsi, kai paverčiau Kauno puslapius pelenais. 

Po dviejų dienų išėjau iš Vatikano. Prieš tai užsukau į biblioteką 
aplankyti tėvo Marijo. Pamatęs mane, jis suglumo taip pat kaip 
Skalfaris iš Slaptųjų archyvų ir prieš paspausdamas ranką kiek 
padvejojo. 

— Jūs dabar gana garsus tarp šių mūrų, — pasakė jis, pažvelg- 
damas sąmokslininko žvilgsniu. 

— Manęs dažniausiai į pokalbius nekviesdavo, juk aš tik bib- 
liotekos klerkas, bet supratau, kad reikalai iš esmės tvarkomi per 
Užsienio reikalų ministeriją. Buvo plačiai žinoma, jog Vatikano 
saugumo tarnyba rinkdavosi tikrai dažnai, tiesą sakant, kasdien. 
Į susirinkimus visi skubėdavo kaip į dramą, tikėdamiesi, kad 
kaip nors nutekės žinių apie tai, kas dedasi Kaune, bet sužinojo- 
me labai nedaug. Susidariau įspūdį, kad čia, Vatikane, tyliai ra- 
miai vyko labai aukštų pareigūnų kaita, ar tiesą sakau? 

Jo vaikiškas užsidegimas buvo juokingas. 

— Tiesą. 

— Tikriausiai kaip reikiant papurtėte keletą pareigūnų? 

— Labiau buvo purtomi kiti žmonės. 

— O jūsų tyrimas? Turbūt tęsite rugsėjį? 

— Dar kai kas... pažiūrėsim rugsėjį. 

— Suprantu, — atsakė jis trumpai ir dalykiškai, lyg įšventintas 
per misteriją, apie kurią nedera daugiau klausinėti. 

Žiūrėjau į tėvą Mariją ir pavydėjau jam ramybės bibliotekoje. 

— Tikriausiai greitai susitiksim, — pasakiau, — vasarai ketinu 
pasiimti šaltinių medžiagos, susijusios su karalienės Kristinos do- 
kumentais. Juk biblioteka vasarą bus uždaryta. 

Pakilau rengdamasis išeiti. 

— Galiu išrūpinti jums specialų leidimą naudotis biblioteka 
vasarą. Dėl ypatingų priežasčių taip buvo daroma ir anksčiau. 

Atsisveikindamas savo kairiąja paspaudžiau tėvui Marijui 
ranką ir pridūriau, kad nesirūpintų specialiu leidimu. 

Neišdrįsau priminti jo paties žodžių, ištartų prieš mano pir- 
mąjį išvykimą į Kauną. Tada klausiau, kodėl tai užduočiai atlikti 
buvau pasirinktas aš. Tėvas Marijas atsakė — tikriausiai pats tuo 
tikėdamas, — kad dėl tvirtybės. Juk aš pirmasis sugebėjau perbris- 
ti Kastoro kodekso painaus teksto srautą. 

Vis dėlto po dviejų žygių į Kauną susidariau kitokią nuomonę. 
Gerokai ciniškesnę. 

Aš buvau pasirinktas dėl to, kad mane vienintelį buvo galima 
ramia širdim paaukoti. 


Buvo vasara, turistai plūste plūdo į miestą, į Vatikano muzie- 
jų vedanti gatvė kužėjo prekeivių nigeriečių. Vartai į gatvę buvo 
atdari. Budintis šveicarų gvardijos karys pamatė mane ir išėjo iš 
namelio pasisveikinti. Jis buvo vienas iš tų, kurie nešė mane į Va- 
tikano mūrų priebėgą. 

Svilinant karščiui nuėjau tiesiai į autobusų stotelę. Įlipau į 
40-ąjį autobusą, ir kamšatyje, įprasto saugaus šnekų šurmulio su- 
pamam, pasirodė, kad gyvenimas gali būti labai paprastas ir ma- 
lonus. 

O paskui pamaniau, kad keli knygos puslapiai gali viską su- 
griauti. 

Atėjo mintis ir apie ranką su plunksna, iškylančią iš akmens 
griuvėsių. 

Aš pats dešinės rankos negalėjau net pakelti. Ta niūri ir pikta 
mintis mane prajuokino. 

Keistai jaučiausi sugrįžęs į butą, kurį neseniai buvau palikęs. 
Atidaręs duris pasijutau žengiąs į kitą metą. Kažkas lemtingai 
pasikeitė, ir aš aiškiai suvokiau, kad mano gyvenime radosi ne- 
malonus laikotarpis, kurio „pats netroškau, iš anksto neplanavau 
ir nelaukiau. 

Niekas nepasikartos, nes tas laikotarpis šešėliu kris ant visko, 
ką vėliau gyvenime patirsiu ar veiksiu. 

Kauno puslapių pelenus aš jausiu visada. 

Per kaitrą butas buvo įšilęs ir aš atidariau langą. Bet tai ne- 
gelbėjo — nuleidau didelę išorinę lango užuolaidą. Kambaryje su- 
temo. Atsisėdau ant lovos krašto ir nusirengiau nuogai. Atrodė, 
kad mirtinai slogus nuovargis suėmė tik dabar. Kritau aukštiel- 
ninkas į lovą ir užmigau, galva dar nepalietęs pagalvės. 

Miegojau tris dienas kamuojamas karščio lyg krosnyje, bet 
suvokiau tą tik tada, kai pabudus nušvito sąmonė. 

Pabudęs nesusivokiau. Šalia manęs gulėjo Kata ir jaudinančiu 
sodriu balsu ramiai tarė: 

— Darling Nenaudėli, kodėl tu visą laiką miegi? 

Nepatikliai pasižiūrėjau į ją, nujausdamas, kad reikalai su- 
klostė niauriau, nei atrodo. Katos plaukai buvo šlapi. Mėginau 
juos paliesti, bet nepajudinau rankos. 

Kata atsikėlė. Jos malonus artumas ir šiluma, kurią aiškiai 
jaučiau, pradėjo vėsti. Mačiau, kad Katos drabužiai susiglamžę, 
sniegas tirpsta, laša ant grindų. 

Neviltingai mėginau paliesti ją, bet veidas nublanko, bruožai nyko. 

Prie durų Kata apsisuko ir nukreipė žvilgsnį tiesiai į mane. Jis 
buvo rimtas, graudus. 

Krūptelėjęs visiškai išsibudinau, sekundės dalelę sapnas ir 
Kata atrodė tikri. 

Paskui plūstelėjo karštis. Man buvo šalta. 

Trečią dieną išėjau iš namų ir, nusileidęs nuo Kvirinalio į Via Tritone 
gatvę, užsukau į Via Bufalo gatvės parduotuvę. Vaikščiojau tarp lenty- 
nų lyg pirmą kartą gyvenime išėjęs pirkti maisto produktų. Galų gale 
pavyko įtikinti save, kad jaučiu alkį, ir pamažėle prisikrauti krepšį. 

Iš pradžių ketinau grįžti pėsčiomis, bet svilinant karščiui galų 
gale nuolankiai įšokau į autobusą ir užkilau Via Tritone gatve 
aukštyn. Vienam užkopti laiptais iki buto buvo gana sunku ir aš 
supratau, kad jėgos išsekusios. Švokščiau kaip šuo, kai įžengiau 
vidun. Padėjau kuklius pirkinius virtuvėje ir išgėriau skardinę šal- 
to kaip ledas alaus. Buvau visas išpiltas prakaito. 

Pakėliau išorines užuolaidas. Krūptelėjau taip, kad alaus skar- 
dinė išslydo iš delno ant grindų. 

Gatvėje stovėjo piligrimas. 

Žiūrėjo tiesiai į mane. 

Sučirškė vidaus telefonas ir nerimas plūstelėjo smarkia banga. 
Ponia Andreoti verste užvertė mane priekaištais ir galybe meilių 
žodžių, tarškėdama, kad praėjau pro jos langą per greitai, ne- 
papasakojęs naujienų, tik šykščiai linktelėjęs. Ką toks atšiauru- 
mas gali reikšti, gal aš ko nors užpykau ant jos, ahaa, aišku kaip 
dieną, šviesiaplaukė ponia Marija dar nesugrįžusi. Pone Dieve ir 
Šventasis Tėve, - ponia Andreoti sapnavusi pranašingus sapnus ir 
numanė, kad mano reikalai prasti, be to, ta juodaplaukė moteris 
keistom akim, jau anksčiau teiravosi jūsų, dabar laukia prie durų. 

Ketinau atsakyti, kad ji visais atžvilgiais buvo teisi, bet tik pa- 
gailestavau, nes turėjau atidaryti duris. 

Verai. 

Ji žiūrėjo tiesiai į mane, akys degė ta keista liepsna, iš širdies 
gelmių kibirkščiavo tarytum gyvenimo džiaugsmas, kurį vis už- 
goždavo rūškana. 

— Mes baigėme projektą, — pareiškė ji lyg garantuodama, kad 
viskas praeita ir išgyventa, tokiais žodžiais, kuriuos jai buvo liep- 
ta pasakyti. 

— Grąžinu rankraščius. 

Ji ištiesė man Šv. Petro aikštėje iš Viktoro atimtą diskelį ir Pa- 
žaislyje iš bibliotekos pavogtą Kastoro Dvipusio rankraštį. 

Žiūrėjau į diskelį ir knygą, bet neėmiau. 

Vera minutėlę žvelgė į mane su nuostaba, nes tikėjosi, kad 
juos čiupsiu. Ji kiek padvejojo ir padėjo diskelį ir knygą ant nedi- 
delio stalelio prieškambaryje, sykiu dirstelėjo į kambarį, paskui 
į mane ir galų gale sutrikusi nusibraukė rankas į kelnes. Šį gestą 
tikriausiai supratau geriau nei ji pati. 

Staiga jos akys vėl blykstelėjo tuo keistu vaiskumu. 

— Turbūt galiausiai supratai, kad į Pažaislį patekau kabeliu, o 
sniege liko mano pėdsakai, ir tai, kad ne aš vienuolijai kenkiau, 
o abatė? 

Jos nušvitusios akys šiurpiai kibirkščiavo. 

— Aš mačiau, kai ji užnuodijo vandenį. Ta sena klaiki varna. 

Vera nusijuokė. 

Man cypė ausyse. Mėginau susikaupęs klausytis, ką ji kalba, 
visiškai lengvai laidė žodžius, bet, man atrodė, jų nesuprato. Gal ji 
juoktųsi ir nukritusi nuo Eigerio dviejų kilometrų šiaurinės sienos? 

Nieko jai neatsakiau. Tik laukiau, kol išeis. 

— Kjavena sakė, kad nunešei rankraštį į Vatikaną, nors tas 
nuodvasa bibliorekininkas pargriovė tave gatvėje. 

Tamsus šešėlis užtraukė Verai veidą. 

— Sakė, kažkoks Slaptųjų archyvų vadovas paėmė tavo švarką 
iškart po apsistumdymo prie vartų. Tiesą sakant, jau tada projek- 
tas buvo baigtas. Aišku, mes tai žinojome. Paskui aš gavau nuro- 
dymą tik sekti tave ir veikti pagal aplinkybes, bet Da Valė sakė, 
kad visos priemonės beprasmiškos. Dar sakė, kad ieškoma kažko- 
kio graikiško rankraščio, nors labiausiai — teksto pavadinimo. Jo 
nebuvo nė viename iš tų raštų, kuriuos savo tyrimams gavome iš 
tavęs. Kaip sakė Da Valė, visą tekstą būtų galima skelbti patiks- 
linus pavadinimą. 

— Savo tyrimams? Viskas beprasmiška? Ką čia kalbi! - užrikau. 

Vera krūptelėjo, bet neatsitraukė. Tik pakreipė galvą. Supra- 
tau, kad nori pamatyti ausį nukirstu lezgeliu. Šešėlis nuo akių 
nuslinko, ji maloniai nusišypsojo. 

— Juk viską sugrąžinome — mes tikrai ne vagys. O ir pats darei 
tą patį — ieškojai svetimo, lyg tai būtų Vatikano nuosavybė! 

Taip sakydama ji įsikišo mažą, moteriškai grakščią rankutę į ki- 
šenę. Kai ištiesė delną, pamačiau gabalėlį savo ausies, kurį ji nukirto. 

Veros akys žėrėjo ir ji pratrūko juoku, kuris kitomis aplinky- 
bėmis būtų nuskambėjęs žavingai ir maloniai. Bet pamatęs jos 
pašaipų žvilgsnį, gražiai žvilgančius dantis, pasidygėjau ir žen- 
giau atatupstas. 

— Mes viską sugrąžiname, žinok, patiklusis, mes viską darome 
teisingai. 

— Bet sakei, kad viskas beprasmiška! 

— Taip, nes pats tai parodei, man prieš akis sudegindamas 
tuos senus pergamentus. Puikiai žinai, kad deginami tik nerei- 
kalingi popieriai! 

Vera trūktelėjo antakius, iškėlė delnus aukštyn, gūžtelėjo pe- 
čiais. Jos akys vėl nušvito ta nepaprasta, netvaria šviesa. 

— Beprasmiška! — pasakė ji ir pastatė lūpas, lyg norėdama pa- 
bučiuoti mane ir pakštelėjo ore. 

Ji apsisuko ir lengvai šoktelėjo į laiptinę, bet tą pat akimirką 
atsigręžė ir metė tą pajuodusį ir susiraukšlėjusį ausies skutelį man 
į akis, lyg paskubom grąžindama kažką užmiršta ir nereikšmin- 
ga. Ir dingo. 

Nežinodamas jos veido ir akių ypatumo, būčiau palaikęs tai 
triumfavimu, bet tikrai žinojau, kad ji netriumtuoja. 

Jai buvo liepta taip elgtis. 

Žengiau prie lango, norėdamas pamatyti ją išeinant. Vera 
nėrė per gatvę - juodbruva, lanksti, ir atrodė, kad grakštumas jai 
tikrai svarbiausia. 

Kitoje gatvės pusėje jos laukė pilkas alfa romeo. Kjavena sto- 
vėjo prie automobilio, ant pečių elegantiškai užsimetęs švarką, 
pasirišęs stilingą kaklaraištį, nors svilino karštis. 

Vera įsėdo į automobilį. 

Prisiminiau tą naktį, kai pirmą kartą sutikau piligrimą prie 
Julijos pensiono. Paskui prisiminiau Mariją, tuo metu svarbiausią 
gyvenime žmogų, kuriam pirmiausia pasakydavau, ką pastebėjau 


tekste. 

Šiaip ar taip, būčiau atsisakęs kardinolo Podžeto pasiūlymo pagy- 
venti Vatikane, bet lengviau apsisprendžiau gavęs Suomijos insti- 
tuto Vi/la Lante namų prižiūrėtojo pranešimą, kad atsirado lais- 
vas kambarys. Janikulo kalvos ramybę laikiau puikiu pasiūlymu. 
Negalėjau ir nenorėjau ilgiau gyventi bute, kuris priklausė Vikto- 
rui Palui, o iš tikrųjų — Silvestrės spaustuvei. 

Po Veros apsilankymo buvo praėjusi savaitė. Graudžioj vie- 
natvėj susidėjau savo daiktus. Dariau tai daugiausia kaire ranka, 
nes dar nebuvau pasitaisęs. 

Apie Viktoro planus nieko nežinojau. 

Jis liko Kauno ligoninėje sugipsuotom ir ištemptom kojom. 

— Nenaudėli, karalienės vyriausiasis bibliotekininke, tikriau- 
siai susitiksime Romoje, kai ištrūksim iš širo kankinimų suolo, 
apskritai — iš širo žiurkyno į žmonių pasaulį. Pagersime liaudiš- 
kai — juk mes, seni nevidonai, dar galim... 

— Abejoju, Viktorai, gal mes jau niekada nebesusitiksime, — 
veikiausiai taip ir bus. Nebent, keliaudami kiekvienas savu pili- 
grimo keliu, susitiksime čia, Kaune, lyg dvi saulę praradusios ir 
nuo orbitų nuklydusios planetos. 

Viktorą mano žodžiai suglumino, nes jis suprato, kad turiu 
mintyje Karą, ir nesitikėjo, kad tai pasakysiu. 

Mačiau, kad po mano žodžių jis smarkiai susijaudino. 

Palikau jį baugioj ligoninės svetainės baltumoj, kur pats už 
jokius pinigus likti nenorėjau, nors būtų buvę protinga ir patogu. 
Rankos žaizda buvo užkrėsta ir uždegimas pasidarė pavojingas, 
kol aš, vieną ausį negrabiai užsiklijavęs pleistru, snūduriavau vi- 
sokiausiose transporto priemonėse keliaudamas per Europą, bėg- 
damas nuo mano pasaulyje. atsivėrusios juodosios skylės. 

Turėjau grįžti į Vatikaną, nes ten žinojo apie mano bėdas ir 
viskuo jau buvo pasirūpinta. Tiek pačiame Vatikane, tiek per am- 
basadą Vilniuje. 


Romą užplūdo pirmoji vasaros karščio banga. Oras buvo tirštas 
nuo jo ir automobilių išmetamųjų dujų. Barberinių rūmų kieme 
palmės snūduriavo nusvarinusios dulkinus lapus. 

Atlapojau visus langus, kad pratrauktų, bet popiet, kai di- 
džiumą daiktų, knygų ir popierių buvau sukišęs į krepšius, o ki- 
tus suraišiojęs į ryšulius, varvėte varvėjau prakaitu. 

Tada suskambo vidaus telefonas. Prieš atsiliepdamas budriai 
žvilgtelėjau į gatvę. Gatvėje nieko nebuvo, tik baltai apsirengę 
turistai su žemėlapiais rankose traukė Karlino bažnytėlės linkui. 
Ponia Andreoti vėl dusdama iš įkarščio pranešė, kad pas mane 
atėjo viešnia. Kiek astmatiškas jos balsas italų greitakalbe paleido 
smarkų srautą ir aš nieko nesupratau, kol ji po visa ko nepaminė- 
jo Marijos, kuri tuoj atsirasianti prie mano durų. „Taip taip, jūsų 
ponia Marija, - kur jūs buvot tą šviesiaplaukę Viešpaties numy- 
lėtinę palikęs!“ 

Kažin ko galėjau laukti, tik ne Marijos. Po visko susitikti su 
ja, mano nuostabai, prireikė daugiau jėgų, nei turėjau, geresnės 
savitvardos, nei savyje radau. 

Atidariau duris. Marija stovėjo prieš mane rami, sveika ir įde- 
gusi. Buvo apsivilkusi lengvą baltą tuniką. Kaklą pasipuošusi ka- 
daise mano nupirkta plonyte sidabrine grandinėle, švelniai pri- 
gludusia prie glotnios odos palei kaklą. 

— Sveikas, Johanai, atėjau tavęs aplankyti. Ar galiu užeiti? 

Jos mėlynų akių žvilgsnis, gražus žemėjantis balso tonas skau- 
dino ir draskė širdį primindamas kažkokį prarastą brangaus gy- 
venimo tarpsnį. 

— Marija, tai ir tavo namai. 

Tikriausiai ji pastebėjo, kad mano balsas užkimęs, o kai žen- 
gė pro šalį į mudviejų kambarį, turėjau galų gale nulenkti prieš ją 
galvą. Bet sykiu paslapčia įtraukiau savin jos kvapo ir padėkojau 
Dievui už ankštą prieškambarį, nes Marija sustojo prieš pat nusi- 
auti sandalų ir akimirką pasirėmė į mane. 

Kartu išsilenkė bučinio į skruostą, apsikabinimo ir kitokių 
prisilietimų. 

O kai basom įžengė į kambarį, supratau ją dar prisimenant 
kiekvieną buto kampelį ir man atrodė, kad viena iš tūkstančio iš- 
ardytos dėlionės dalelių atsirado ir buvo padėta į vietą. 

Marija buvo užsimetusi ant peties pintą plaušų krepšį, iš ku- 
rio virste virto daržovės. 

— Pagalvojau, Johanai, gal drauge paruoštume salotų. Paval- 
gytume, pasipasakotume, kas nauja. Gerai? 

— Aišku, gerai. 

— Girdėjau, išsikraustai? — klustelėjo pasižiūrėdama į supa- 
kuotus mano daiktus. 

— Taip, bet vis tiek pasėdėkim šįvakar, išgerkim, pavalgykim. 
Tiesą sakant, negalėtų būti geriau. Iš kur žinai, kad išsikraustau? 

Marija pasižiūrėjo į mane, bet neatsakiusi paklausė: 

— Gal pasikvieskim ponią Andreoti? 

— Marija, tiek visko nutiko, gal suteik man džiaugsmo pabūti 
su tavim dviese. 

Marija pasižiūrėjo į mane, dar sutvarstytą mano ranką, su- 
bjaurotą ausį ir neatlaikiusi nusuko galvą į šoną. Prisidengė del- 
nu burną. Paskui papurtė galvą lyg nuvydama šalin tą vaizdą ir 
pasakė: 

— Taip, Johanai, tikrai daug nutiko, ar ne? Vera sakė, kad ne- 
sveikuoji. 

— Galima ir taip pasakyti. 

— Tu teisus - pabūkim dviese. 

Pasikalbėjom, kas nauja, — aš daugiausia klausiausi, ką Mari- 
ja pasakoja apie darbą ir savo išverstą Kjavenos leidinio rengimą 
spaudai. Darbo grafikas, esą, ištįsęs, tad ji sakė pasiliksianti Ro- 
moje ilgesniam laikui, nei ketino. 

Marija. atkimšo butelį ir mes, gurkšnodami vyną prie ilgo 
Viktoro stalo, pradėjome ruošti salotas, iš šviežumu kvepiančios 
krūvos produktų, kuriuos Marija traukė iš krepšio. Papasakojau 
Marijai apie vėlesnius darbus su Kastoro kodeksu, bet visaip sten- 
giausi apsaugoti ją nuo nemalonių dalykų - juk ji žinojo tik apie 
tai, kas nutiko, kai buvau bebaigiąs vertimą. 

Vis dėlto iš mano veido ji matė, kad man teko daug patirti. 
Pjaustydama daržoves ji ne sykį tylėdama nuleido galvą, kad ne- 
matyčiau veido. 

— Kur kraustysiesi? Visai paliksi Romą? 

— Metams kraustysiuosi į Vi/la Lante namus. Juk dar nebai- 
giau disertacijos. Gavau leidimą kitą žiemą dirbti Vatikano slap- 
tuosiuose archyvuose. Būčiau gavęs ir kambarį Vatikano svečių 
namuose, bet atsisakiau. 

— Atsisakei? 

— Turiu ne vieną svarią priežastį. 

Marija atvirai pažvelgė į mane. 

— Atsisakei gyventi Vatikane ir kraustaisi į Vi/la Lante? Galėjai 
tą pasirinkti? 

Vyptelėjau. 

— Taip. Išsikraustau rytoj. 

— Čia visas tavo turtas? — paklausė Marija pjaustydama daržo- 
ves ir perbėgo akimis aplinkui. 

— Visas. 

Mostelėjau sveikąja ranka į supakuotus daiktus. 

— Ir ta knygų lentyna. 

Marija smarkiai papurtė salotų padažo buteliuką ir pamėgino 
atsukti kamštelį. 

Priėjo prie knygų lentynos ir paklausė: 

— Šita lentyna? 

— Taip. 

— Ir šitos knygos apie baroką — Berninis, Borominis, kas čia 
dar... o kitoje ne tavo knygos? 

— Ne, jos to architekto, iš kurio nuomojau butą. 

— To Palo? Kaip aš anksčiau jų nepastebėjau? Juk čia sena Ber- 
ninio biografija — Vita Bernini — žymus veikalas. Šių knygų tipo- 
grafija pribloškianti. Tas Palas turbūt nusimano apie senas knygas. 

Marija pastatė padažo buteliuką ant stalo ir atsargiai pavartė 
knygą. Prisiminiau, kad per pirmąjį susitikimą Viktoras man re- 
komendavo ją paskaityti. Buvau užmiršęs. 

Laikydama Berninio biografiją rankoje Marija lyg ir ketino 
kažką sakyti, bet paskui pastebėjo kitas Viktoro knygas. Peržvel- 
gė nugarėles. 

— Negali būti! Juk čia Andrėjos Paladijo Owattro Libri dell Ar- 
chitettura, Keturios knygos apie architektūrą, 1581-ų4jų Karampelo 
leidinys! Johanai, čia ir Leono Batistos Alberčio / Dieci Lbri dell Ar- 
chitettura. Šitą esu laikiusi rankose, bet dabar matau lentynoje. O 
čia Kavalučio Manuale di Storia dell Arte, Meno istorijos žinynas. 

— Palas sakė pirkęs Via dei Prefetti gatvėje. 

— Kur? 

— Via dei Prefetti gavvėje, netoli Piazza Borghese aikštės, anti- 
kvariate, kurio savininką šitas Palas pažįsta. Gyrėsi pirkęs pas jį. 

Marija žiūrėjo į mane sutrikusi, lyg nesuprasdama, ką pasakiau. 

— Čia kažkokie popieriai, - pasakė dar nešama savo minties ir 
parodė man voką. 

— Šitie popieriai tavo ar to architekto? 

— Dar šitie popieriai. Visai užmiršau. Voke vienas rankraščio 
puslapis — iš to Vatikano pergamentinio kodekso. 

Ir mudu minutėlę stovėjome priešais tą, kas mudu išskyrė. 
Priešais puslapius, prie kurių dirbau iki pamišimo ir kurių Mari- 
ja nekentė iš visos širdies. Dabar ji laikė rankose voką, į kurį tarp 
kartono lapų buvo įkištas vienas iš tų puslapių. 

— Ar galiu pažiūrėti? 

Vokas jos rankose atrodė trapus ir vertingas — kažkas kita nei 
vokas. Marija jį vartė atsargiai, pačiais pirštų galiukais. 

— Gali pasižiūrėti, jeigu įdomu. Atsargiai, puslapį ištiko nedo- 
vanotina bėda ir jis per klaidą liko pas mane. Kartu su papras- 
čiausiom fotokopijom. 

Dėjau į salotas alyvuoges ir stengiausi galvoti apie kitus daly- 
kus. Nedrįsau pažvelgti į Mariją. 

— Gal turi medvilnines pirštines? 

— Taip, nešiojamojo krepšio šoninėje kišenėje turiu kelias po- 
ras — pasiimk. 

Marija atsargiai, lyg aukso lakštą, išėmė voratinklio plonu- 
mo puslapį, pakėlė prieš langą į šviesą, pačiupinėjo pergamentą 
pirštinėtom rankom, paskui nusimovė dešinę pirštinę, tarytum 
atsiprašydama pasižiūrėjo į mane ir du kartus smilium ir nykščiu 
patrynė pergamentą. 

— Manau, kad tai velenas. 

— Vadinasi, plonintos veršelio odos pergamentas, jeigu neklystu? 

Ji žvilgtelėjo į mane. 

— Taip, puikiausios struktūros pergamentas. 

Ji ilgai stebeilijo į mane. Stovėjau priešais ir žiūrėjau tiesiai į ją. 

— Baikim ruošti salotas ir pavalgykim. Tada papasakosi man, Jo- 
hanai, apie tą puslapį. Jis turbūt svarbus, jei saugai, - pasiūlė Marija. 

— Tai tik titulinis puslapis, atidalijantis knygos skyrių. Pažy- 
mėtas romėnišku vienetu ir A raide. 

— Taip, tai skyriaus pradžia, - pareiškė Marija. 

— Savotiškai ir gražus, — atsakiau. 

— Kelių brūkšnelių meno kūrinys, — mąstė Marija. — Kaip 
meno kūrinys, koncentruotas. 

— Gaila, kad puslapis guli mano lentynoje. Nesmagu, nes aš 
neturėčiau jo laikyti. Sugrąžinsiu jį Vatikano bibliotekai, nes tu- 
riu atlikti dar vieną reikalą prieš uždarant biblioteką vasarai. 

— Padaryk man paslaugą, - pasakė Marija ir liūdnokai šypso- 
dama pasižiūrėjo į mane, — paslaugą dėl paties savęs. 

— Kokią? 

— Atsitiktinumas visada pakiša progą, todėl siūlau truputį pa- 
tyrinėti šitą puslapį. 

Aš nustebau. 

— Kodėl turėčiau jį patyrinėti? 

Marija laikė puslapį pirštų galiukais kaip plonytį aukso lakštą. 

— Kaip tik todėl, — atsakė. — Kaip tik todėl, kad veikiausiai 
niekas jo netyrinėjo. Jis atrodo gražus ir aiškus. Bet aš pati ro- 
mėnišką skaičių rašyčiau tiesiai, o raidę A pasvirai, kad matytųsi, 
kur skaičius, o kur raidė. 

Paskui ji padavė skaičiumi pažymėtą Kastoro kodekso pus- 
lapį ir aš įsižiūrėjau į santūrią rašyseną. Tiek skaičius, tiek raidė 
buvo pakrypę į dešinę lygiai tuo pačiu kampu. 

— Vis tiek nesuprantu, ką čia tyrinėti. 

Marija atsisėdo prie stalo, užsikišo plaukus už ausies ir, nepai- 
sydama mano nuostabos, pasakė: 

— Yra naujo tyrimo būdas — tu galbūt jo nežinai. Kompiuteri- 
nė spalvų analizė. Tiesą sakant, iš principo ta analizė labai susiju- 
si su japoniškąja ksilografija. Juk žinai Hokusajų, Hirošigę — di- 
džiuosius meistrus, — kurie dėl vienos graviūros padarydavo net 
po porą dešimčių raižinių. 

Atsakiau žinąs ir atsisėdau prie lango, nes nuo jo maloniai 
traukė. Buvo karščiausias dienos metas. Barberinių rūmų kieme 
nebuvo matyti net turistų. 

Marija kantriai tęsė: 

— Įsivaizduok, kad prieš tave Hokusajaus medžio raižinys. 
Žinai, kad jis medžio raižinį atspausdavo naudodamas, tarkim, 
dvylika spalvų. Vadinasi, turėjo dvylika skirtingų atspaudų, po 
vieną spalvai. Spaudžiant viena spalva, viso vaizdo sukurti nepa- 
vyksta. Bet jei žiūrėdamas į gatavą vaizdą norėtum žinoti, kaip 
atrodo vienos spalvos atspaudas? 

Su vaizdų apdorojimo programa galėtum atsiversti tą įsivaiz- 
duojamą Hokusajaus raižinį. Vaizdą su visom spalvom, kaip tikrą 
kūrinį, bet, apdorodamas po vieną spalvą, galėtum pasidaryti lyg 
atspaudo plokštelės kopiją — vadinamąjį /2ye7 — ir išardyti visą 
Hokusajaus darbą. Galėtum atidalyti spalvą vieną po kitos, at- 
likdamas tai priešinga tvarka nei daromas spaudinys. Galiausiai 
liktų tik reikiama spalva. 

Saulė negailestingai svilino pastato sieną. Suprakaitavusiu 
kūnu jaučiau sienos spinduliuojamą šilumą. Kai karštis pro atvi- 
rą langą tvokstelėjo į nukirstą ausį, pradėjo skaudėti. Pasitraukiau 
toliau nuo lango. 

— O dar, Marija, kokios dar naudos turėčiau iš šito vaizdų ar- 
dymo? 

Marija suglumusi pasižiūrėjo į mane. 

— Sėskim valgyti, Johanai. Gal eime į kiemą po platanu — 
karštis darosi nepakeliamas. Apie Hokusajų kada nors pabaigsiu — 
metodas nesudėtingas. Beje, ar kada matei originalius Hokusa- 
jaus darbus? 

— Ne, Marija, nemačiau. 

Nusinešėme valgius ir vyną ne į kiemą, o į stogo terasą su vi- 
jokliais apaugusia pergole. Nenorėjau kartoti ankstesnių susitiki- 
mų, kuriuos labai gerai prisiminiau. 

Ponia Andreoti pasėdėjo valandėlę su mumis, nes norėjo pa- 
bendrauti su Marija. Vis dėlto ji greitai perprato atmosferą ir 
mūsų norą likti dviese. Praeitą rudenį per vakarienes ponia An- 

dreoti dažnai prisidėdavo prie mūsų. Ji neslėpė susižavėjimo švie- 
siais Marijos plaukais ir oda ir meiliai pagelbėdavo jai, kai ruoš- 
davome valgį. 

Išeidama ji garsiai pakštelėjo Marijai į abu skruostus, pasilen- 
kusi ilgai ir ilgesingai globstė. 

Nusileido aksominės romietiškos sutemos, danguje atsimušė 
žiburių atošvaistė. Virš galvų šiltas nakties vėjas šnarino vijoklius. 

Šnekėjomės iki vėlumos. Marija žiūrėjo į mane iš kitos stalo 
pusės, paskui parėmė rankomis galvą ir pasakė: 

— Klausyk, Johanai, tu nusiminęs. Ar nenorėtum man papa- 
sakoti, kas atsitiko. 

— Ne, Marija. Tiesą sakant, nenoriu. Atsitiko visokių nemalo- 
nių dalykų ir kitokių keistenybių. Nenoriu apie juos kalbėti. 

Marija maloniai žiūrėjo į mane ir jos akyse pasirodė didelės 
ašaros — mačiau, kaip radosi, mačiau, kaip užliejo akis. 

Galų gale ji tarė: 

— Johanai, aš suprantu. Viską suprantu. 

Jos žodžiai mane labai sujaudino ir antrą kartą tą vakarą turė- 
jau nulenkti galvą. Nieko negalėjau išspausti — tik dukart ištariau 
jos vardą. 

— Marija. Marija. 

Tada ji pasilenkė per stalą ir iš arti pasižiūrėjo man į veidą. 
Galų gale tykiai tarė: 

— Atleisk, Johanai. Tada nesupratau. 

— Atleidžiu, Marija. Aš taip pat nesupratau. Nesupratau, kad 
kaina bus tokia didelė. Kad galiausiai viską sužlugdysiu. Ir tai, 
kas buvo tarp mūsų. 


Pakilome, nurinkome nuo stalo indus ir vyno butelius. Negalvo- 
damas išgėriau per daug ir buvo sunku lipti laiptais. Pasidarė gėda, 
nes Marija turėjo mane paremti. Ji suėmė man už peties, nesu- 
prasdama, kad sykiu paliečia didelę dalį Kauno puslapių įvykių 

ir kad tas prisilietimas itin skaudus. Ir net nenumanė: aš skausmą 
kenčiu tik dėl to, kad noriu jausti jos ranką ant savo peties. 

Nes ji pati paliečiama nesileido, o vis lenkėsi mano prisilietimų. 

— Neatsakei paklausta, iš kur sužinojai, kad išsikraustau, — pa- 
sakiau jai, kai raišiojosi sandalus prieškambaryje. 

— Frančeskas pasakė. . 

— Frančeskas Kjavena? 

— Taip. Nepaklausiau, iš kur sužinojo. 

Marija pamatė mano nuostabą ir mostelėdama ranka pridūrė: 

— Turbūt iš Silvestrės, manyčiau, nežinau. Bet dabar prisimi- 
niau... 

Ji sugrįžo į kambarį ir paėmė iš lentynos Berninio biografiją. 

— Nunešiu Silvestrei. Prašė manęs atnešti. Knyga parašyta sep- 
tynioliktame amžiuje ir Silvestrė nori susigrąžinti ją į kolekciją. 

Mane supykino ir aš nurijau seiles. Pažįstamas, sunkus slogu- 
mas perėmė dešinį smilkinį. 

— Man rodos, knyga Viktoro Palo. 

— Sakė, jis buvo pasiskolinęs ją iš Silvestrės. Juk pasakojai, kad 
Palas buvo pamišęs dėl baroko ir jo didžiųjų architektų, — pertarė 
Marija ir pridūrė: — Net nustebau, Johanai, išgirdusi, kad knygos 
ir visa tai — Palo. 

Marija plačiai mostelėjo ranka. 

— Tai Silvestrės nuosavybė. Jam priklauso butas. Nejaugi šito 
nežinojai? 

— Bet gal vis dėlto paliktum knygą... 

Marija minutėlę žiūrėjo į mane. Pažįstamas įtampos dirgulys 
timptelėjo lūpų kampučius. 

— Johanai, vadinasi, tu nežinai. Viktoras negrįš. 

Marija atsargiai įsidėjo knygą į plaušų krepšį. 

— Nežinau, dėl ko viskas nutiko, — gal ir gerai, kad nepasako- 
jai man, ką patyrei, bet žinau, kad Palo sutartis su Silvestre nu- 
trūko. Frančeskas man pasakė. 

Ketinau paprieštarauti Marijai, kad, kiek žinau, Kjavena su 
Silvestre priešai ir kad Berninio biografija tikrai Viktoro, bet ga- 
lop nusprendžiau patylėti. 

— Ar žinai, Marija, kas čia atsikraustys po manęs? 

Jau atidariusi duris į laiptinę, Marija grįžtelėjo į mane, o tada 
atsakė: 

— Aš. Johanai, aš atsikraustysiu į šitą butą. Nejau ir to nežino- 
jai? Tai buvo pirmieji mano namai Romoje, čia mylėjau tave ir 
gyvenimą tada, kai įsikūrėme. Aš sugrįžtu. 

O paskui ištarė tik mano vardą. 

— Johanai. 

Nieko panašaus nesitikėjau. Ir trečiąkart turėjau nulenkti 
prieš ją galvą, — net žodžio negalėdamas ištarti. Atsakiau jai tik 
tada, kai ji jau buvo apsisukusi ir išėjusi. 


— Marija. 

Persikėliau į V///a Lante namus ant Janikulo kalvos. 

Pro langą buvo matyti juosta Romos stogų su medžių lapijos 
kraštu. Per kaitrą dideli lodžijos langai būdavo atdari visą parą. 

Atsikraustęs į Vila Lante namus iškart nutariau aplankyti Va- 
tikane tėvą Mariją ir paprašyti jo palydėti į bibliotekos studijų salę. 
Marijos paminėta kompiuterinė spalvų analizė mane sudomino. 

Kai kitą rytą per Belvederio kiemą atėjau į biblioteką, tėvas 
Marijas vestibiulyje kalbėjosi su kažkokiais tarnautojais. 

— Labas rytas! Taigi, paieškosime jums daugiau šaltinių me- 
džiagos — viskas suderinta. Eisiu su jumis, tada nereikės teikti be- 
prasmiškų išankstinių užsakymų. Galėsime archyve kartu paieš- 
koti knygų. 

Tėvas Marijas buvo nepaprastai malonus ir be perstojo kalbė- 
damas nuvedė į skaityklą ir katalogų salę. Po pažastim nešiausi 
aptrintą dokumentų portfelį. Jame buvo Kastoro Dvipusio para- 
šytas pirmojo skyriaus titulinis puslapis, įkištas tarp kelių popie- 
riaus lapų. 

Viena ausimi klausiausi tėvo Marijo aiškinimų. Svarsčiau, kada 
išsakysiu jam prašymą leisti patyrinėti kodekso titulinį puslapį. 

Tėvas Marijas užsakė man reikiamus veikalus. Vienas iš jų 
buvo dvylikos centimetrų storumo, beveik pajuodęs, oda įrištas 
Kastoro kodeksas. 

— Norėčiau paklausti, ar galėčiau atlikti kai kurių Kastoro 
Dvipusio parašytų tekstų kompiuterinę spalvų analizę. Nesu šito 
anksčiau daręs ir man galbūt reikės pagalbos, nors teoriškai ži- 
nau, kaip skaidomos spalvos. 

Tėvas Marijas šiek tiek paabejojo. 

— Aišku, galėtumėt, jeigu tai darysite čia. Vidurdienį turėsiu 
išeiti, tad mąsčiau, ką galėčiau atsiųsti jums į asistentus, nes aš 
nelabai moku naudotis šita šiuolaikiškiausia technika. Jūs pats 
turbūt ganėtinai gerai ją perpratęs. Gal galėtumėt ir vienas dirbti? 

— Abejoju, aš naudojuosi kitokia programine įranga ir kom- 
piuteriu, viską žinau tik teoriškai. 

— Pamėginkime ką nors surasti. Eime į mano biurą, aš paskam- 
binsiu ir paklausiu, kas šiandien dirba. 

Pasikišau knygas po pažastim. Į kairę ranką pasiėmiau sunkią 
kubo formos Kastoro kodekso kaladę. 

Grįžęs į kabinetą, tėvas Marijas atsisėdo prie stalo, paskambi- 
no ir pasiteiravo, ar kas nors iš tarnautojų išmano darbą kompiu- 
terine technika tiek, kad galėtų man padėti. 

— Keista, kad labiausiai patyrę patys jauniausi mūsų darbuo- 
tojai. Jaunasis Umbertas Tocis — šios srities specialistas, jis kon- 
sultavo kuriant Vatikano elektroninę bazę. Manyčiau, jis galės 
jums pagelbėti. 

Į kabinetą užėjo geibus, nedidelio ūgio jaunuolis, pažiūrėti 
studentas, kurio akys buvo tik pusiau atmerktos ir kuris kalbėjo 
keistai lūžtančiu balsu. Paaiškinau Tociui savo reikalą. Jis klausė- 
si pakreipęs galvą ir žiūrėjo į mane iš po sunkių vokų. Išklausęs 
linktelėjo galvą ir ištiesė ranką, norėdamas padėti nešti man kny- 
gas. Padaviau knygų krūvelę, bet Kastoro kodeksą pasilikau sau. 

Palikome tėvą Mariją kabinete. Jis liepė dar ateiti pasikalbėti, 
jei iki vidurdienio atliksiu darbą. 

Žingsniavome pro kavinę. Pasidairiau į staliukus ieškodamas 
ten sėdinčios Helenos Montel, bet pamačiau tik kažkokius Eni- 

jo Skalfario pažįstamus, kuriuos iš veidų prisiminiau matęs per 
Šv. Velykas. Pasisveikinau su jais, jie mane pažino ir mandagiai 
palinksėjo. 

Kažkodėl tamsūs tų vyrų drabužiai ir jų žvilgsniai nedavė 
man ramybės. 

Gal ir tykūs, rimti pasisveikinimai, nebylumas ir užsisklen- 
dimas. Jie stovėjo išsirikiavę prie ilgo kavinės prekystalio su pa- 
dėklais taip pat kaip per Šv. Velykas. Prisiminiau aukštą tamsia- 
plaukį tarnautoją, kuris tada atsiskyrė nuo jų ir nepasisveikinęs 
atgręžė nugarą mudviem su Eniju Skalfariu. 

Kiek sulėtinau žingsnį. Grįžtelėjau atgal. Vyrai nusisukę tęsė 
pokalbį, vienas stovėjo atsirėmęs į prekystalį. Jam iš už nuga- 
ros išėjo vyras, kuris su draugais nesikalbėjo, bet žiūrėjo tiesiai 
į mane. Jo akys nuslinko į rankraščio paketą man po pažastim. 

Atmintyje blykstelėjo vaizdas — chaotiškas ir nesuprantamas, 
aiškiai viską susiejantis: tėvas d Andželas smogia man į galvą. 
Mano kakta ir petys dunksteli ant grindinio akmenų. Vyras žen- 
gia pro susirinkusius žmones, stumdydamas visus į šalis, šiurkš- 
čiai prasibrauna į priekį, trūkteli kelnių klešnes ir pasilenkia prie 
manęs. Romietis, kurio dygų žvilgsnį patyriau leisgyvis gulėda- 
mas prie Berninio kolonados. 

Romietis, kuris dabar stovėjo prie prekystalio, suprato, kad 
anksčiau ar vėliau aš prisiminsiu. Mačiau, kad jis greitai pastatė 
ant stalo espreso puodelį. 

— Paimk šitą, — pasakiau Tociui, kai nusisukau. Įbrukau vai- 
kinui savo portfelį. 

— Pakviesk Skalfarį ir Balestrą į koridorių prie kavinės. Pasa- 
kyk, kad aš kviečiau ir kad tai skubu! 

Tocis paėmė portfelį, suglumęs pasižiūrėjo į mane, kai su- 
stojau ilgame koridoriuje. Paskui nuėjo ir nieko nepaklausęs pa- 
skubino žingsnį, kai dar sykį paraginau. Mačiau, kaip jis išsiėmė 
mobilųjį. 

Pasvarsčiau, ar greitai romietis mane pasivytų. Supratau, kad 
neilgai trukus. 

Spaudžiau po pažastim savo kraštiečio Kastoro Dvipusio ce- 
cidijų rašalu parašytą veikalą. Apsispręsti buvo lengva. Šitai jau 
buvau išbandęs Pažaislyje ir ten toks sprendimas išgelbėjo man 
gyvybę. 

Neskubėdamas žengiau koridoriumi ir plėšiau vieną knygos 
puslapį po kito. Ir mėčiau ant žemės. Drėgnas ir šiltas oro srautas 
blaškė juos ant grindų ir pasieniais. 

Eidamas galvojau apie romietį. Kokį vaidmenį jis atliko per 
Šv. Petro aikštės įvykius? Ar tas suniurėlis buvo piligrimės — Ve- 
ros varžovas? Per pirmąjį Vatikano susirinkimą Skalfaris ir Da 
Valė perspėjo apie Kremliaus ir Maskvos patriarchato grėsmę vei- 
kiant sykiu, taip pat ir atskirai. 

Tą akimirką pasirodė uždusęs Skalfaris. Atlėkė tekinas, vei- 
das buvo išblyškęs. 

— Kas dedasi? Nesupratau, ką sakė Tocis, pakviesdamas mane čia. 

Jis nusibraukė nuo kaktos prakaitą, kapotu judesiu parodė 
koridoriuje išbarstytą unikaliąją Vatikano bibliotekos brangeny- 
bę ir užriko: 

— Tam turi būti kokia nors ypatinga priežastis! 

— Priežasties nereikės ilgai laukti. Ji pasirodys akimirksniu. 

Kinktelėjau galvą į ilgo, nuotakaus koridoriaus galą. 

— Jeigu dar nepasirodė. 

Skalfaris staigiai atsigręžė. 

Koridoriaus gale stovėjo romietis. 

— Pašaukiau Balestrą su vyrais, — tyliai sušnypštė man Skalfa- 
ris lyg būtų svarbu, ar romietis girdi jo žodžius. 

Pamatęs Skalfarį, romietis minutėlę vertino mus žvilgsniu, 
bet jau žengdamas koridoriumi. Vyrui už nugaros, koridoriaus 
gale buvo langas ir pro jį plūstanti skaisti šviesa išryškino jo si- 
luetą. 

Skalfaris žiūrėjo į jį primerkęs akis. 

Palenkė galvą į mano pusę ir nusistebėjo: 

— Juk jis mūsiškis! 

— Vis dėlto abejoju, - atsakiau aš. 

Romietis ramiai žengė artyn. Oro srautas praskleidė jo juodą 
švarką ir aš pastebėjau ant peties užtrauktą diržą su ginklo dėklu. 
Jis buvo tuščias. Ginklą romietis laikė rankoje. Pasvarsčiau, ar 
Skalfaris ginkluotas. Lyg skaitydamas mano mintis jis tarė: 

— Nemaniau, kad aplinkybės klostysis grėsmingai. Juk jis turi 
ginklą, nors mes Vatikane! 

Atkakliai stebeilydamas į romietį, plėšiau vieną po kito Kas- 
toro kodekso puslapius. Jaučiau į rankas įsigėrusį senos odos kva- 
pą. Skalfariui mėginant sukliudyti, galiausiai taip drykstelėjau 
knygos nugarėlę ir puošnias virveles, kad nuo seno, sausutėlio 
veikalo pakilo dulkės. 

Balestra nesirodė. 

Mintyse skaičiavau, ar mudu su Skalfariu galėtume įveikti ro- 
mietį, nes jis buvo augus vyras, be to, ginkluotas. Tikriausiai ro- 
mietis buvo Kremliaus atstovas, Veros kolega ir varžovas. Jis buvo 
tas suinteresuotas asmuo, kurį minėjo Da Valė, sakydamas, kad 
jis įžūlus ir veikia atvirai. Niauriai pamaniau, kad Da Valė, aišku, 
žinojo geriau nei visi apie romiečio veiksmų įžūlumą. 

— Užduotis, kurią Vatikanas jums pasiūlė, atlikta, - galų gale 
pasakė romietis ir sustojo per kelis metrus. 
— Atėjau pasiimti jūsų darbo rezultatų. 

Dešinę ranką jis laikė beveik už nugaros, prie kelnių klešnės. 
Vis dėlto spėjau pamatyti, kad ginklas su duslintuvu. 

Jo ranka nevalingai trūktelėjo. 

— Šitai daug kas mėgino. Prieik ir pasiimk. 

Jau nieko nebijojau. Romietis vėlavo, seniai jau buvo viską 
praradęs, tikriausiai pats to nežinodamas. Paika drąsa greit mane 
apsvaigino. Man buvo juokingas to aukštaūgio suniurėlio pasi- 

pūtimas, grėsmės nepaisymas, įsivaizduojant, kad pavyko įbau- 
ginti. 

Šito jau buvau užtektinai prisižiūrėjęs. 

— Susirink nuo grindų. 

Tada romietis puolė. Skalfaris drąsiai metėsi jam priešais ir 
akimirką buvau tikras, kad romiečiui nepavyks pro jį prasimušti. 
Ginklas bumbtelėjo ant grindų, romiečiui tūžmingai veržiantis iš 
Skalfario rankų. Jis kiek pašliuožė atbulas ir Skalfaris jį netikėtai 
pargriovė pakišdamas koją, bet ir pats parkrito. Romietis stebėti- 
nai mitriai atsistojo. Nė vienam iš mūsų nespėjus nieko padaryti, 
jis čiupo nuo grindų ginklą. 

Tada aklomis mostelėjo juo atgal tartum nuspėjęs, kur stovi 
Skalfaris ir pataikė jam tiesiai į veidą. Skalfaris pargriuvo, užsi- 
dengė delnu burną. 

Romietis bemat pasisuko šonu į mane ir iškėlė ginklą. Supra- 
tau, kad iš nedidelio atstumo jis neprašaus. Romietis ištiesė gin- 
klą ir jo viena akis atsidūrė lygiai su ginklu. 

— Knygą! - subliuvo romietis. 

Jo juoda kaip anglis akis pro ginklą stebeilijo tiesiai į mane. 

Mečiau Kastoro knygą į viršų, kildama link skliautinių lubų, 
ji atsivertė ir paskiri puslapiai nusklendė per kavinės koridorių, 
kai kurie nukrito man ant galvos, kiti išlėkė pro atvirą langą į 
sodą. 

Tai, ką padariau, romiečiui buvo netikėta ir jį suklaidino. Ti- 
kėjausi, kad paleis šūvį, bet jis nešovė. Jis akimis sekė sklendžian- 
čius puslapius. Atmintyje sušmėžavo darbo su šiais puslapiais 
vaizdai. Pagaliau pajutau atsikratęs beprotiško knygos sunkulio, 
matydamas ją galutinai išsisklaidant per visišką chaosą ir sumaištį. 

Koridoriaus gale be garso blykstelėjo Balestros ginklas. Šūvis 
atrodė keistai rezonuojantis, tolstantis. Jaučiau, kaip karšto oro 
srautas nuslinko skruostu. Iš karto suvokiau, kad romietis pavė- 
lavo ir prašovė pro šalį. 

Rodės, kažkas nematomas stipriai trenkė jam per petį ir jis 
staiga pasviro į priekį. Nustebęs pasižiūrėjo į petį - sugniužusį, 
neįprastos laikysenos. Jo švarkas sukrito raukšlėm, tartum po juo 
jis būtų laikęs dar ką nors. Staiga parpuolė ant kelių ir viena ran- 
ka pamėgino atsisegti švarką lyg norėdamas pasižiūrėti, ar sun- 
kus sužeidimas. : 

Balestra metėsi prie romiečio greitai, žvitriai kaip koks žvė- 
riūkštis, pasilenkė ir mostu pasikvietė į pagalbą du vyrus, kurie 
mikliai išplėšė romiečiui iš rankos ginklą. 

— Da Valė. Tie vyrai, — tepasakė Balestra. 

Romietis sunkiai atsistojo ir atsirėmė į sieną. Piktai pasižiūrė- 
jo į Balestrą, paskui į mane. 

— Ar tikrai buvo verta? — paklausė romietis ir ištiesė ranką tar- 
si ko prašydamas, bet sykiu tuo judesiu lyg ir sumenkino mano 
darbą su kodeksu. 

— Taip, tikrai verta. Pagaliau tiesa įvertinta, — atsakiau. — Bet 
jos paieškos — pragariškas darbas! 

Priėjau prie pat jo. 

— Ir kaina didžiulė. 

Jis akimirką stovėjo tylomis, lyg vertindamas padėtį, su piktu- 
mu atkakliai spoksojo į mane dygiomis juodomis akimis, paskui 
nudelbė jas, lyg gerai apmąstydamas mano žodžius. Jis tankiai 
alsavo, bet nebuvo praradęs sąmonės, — Balestra išmanė savo dar- 
bą. Norėjau pažiūrėti, ar romietis smarkiai sužeistas, bet nepa- 
stebėjau jokių žymių. Vis dėlto Balestros smūgio pėdsaką greitai 
pamačiau. Ant kairės romiečio plaštakos atsiradęs siauras kraujo 
dryžis pasiekė smilių ir pradėjo lašėti ant grindų. Vyro žvilgsnis 
klaidžiojo po puslapius, išmėtytus ant žemės. Atsirėmęs sienos 
romietis lėtai susmuko, ištiesęs ranką į storus kodekso puslapius. 
Pastebėjau, kad ranka jo neklauso. Ji nevalingai braukė ant grin- 
dų ir Kastoro kodekso puslapių kraujo dryžius. Sutelkęs jėgas 
romietis du kartus mėgino nuvalyti kraują ir pasiekti puslapius, 

bet nepavyko. Ranka kelis kartus nevalingai krūptelėjo, paskui 
Balestros vyrai šiurkščiai pačiupo jį ir nusitempė. 
Nurijau seiles, kaip atlėgus čia pat tvyrojusios mirties baimei. 


Pasižiūrėjau į pasklidusius kodekso puslapius, paskui nužvelgiau 
kraujo dėmes, kurias braukydamas ranka ant grindų paliko ro- 
mietis, siekdamas puslapių. 

Kraujo žymės sudarė keistą figūrą. 

Kraujo drūžę ant grindų kirto du įžambūs brūkšniai ir aš pa- 
mačiau kryžių. 

Stačiatikių kryžių. 

Didžiuliai Tocio kabineto langai į pavėsingą vidaus kiemą vėrėsi 
beveik palei žemę. Kabinetas buvo užverstas kompiuteriais, mo- 
nitoriais ir klaviatūrom, ant grindų raitėsi laidų ringės. Langus 
dengė žaliuzės ir temdė kabinetą. 

Skalfaris nusekė paskui Balestrą ir jo vyrus, kurie vilko ro- 
mietį, bet pirmiau palydėjo mane iki Tocio kabineto lyg užsitik- 
rindamas, kad tikrai iki jo nuėjau. Skalfario skruostą bjaurojo 
mėlynė. 

— Jei gerai supratau, kalbėjote apie spalvų skaidymą? — paklau- 
sė Tocis, stengdamasis kalbėti ramiai, nes Skalfaris papasakojo 
jam apie incidentą koridoriuje. 

— Taip, norėčiau patyrinėti vieną pergamento puslapį. Supra- 
tau, kad kompiuterinė grafika iškelia grynas pavienes spalvas ir 
tekstūras. 

— Maždaug taip, tiesa, galutinis rezultatas kinta, bet retai kada 
ryškiai, — jeigu suprantate, ką turiu galvoje. Daugių daugiausia — 
fragmentai ir nedidelės detalės. Ieškant tų dalykų, įrenginys pra- 
verčia. Galbūt jis padės rasti, ko akis nemato. 
šytų pergamento puslapių krūvą. 

— Tekstas atrodo tikrai senas, o šitie puslapiai daug sykių nau- 
doti. Ar tai palimpsestas? 

— Taip. Įtariu, kad puslapiuose yra senojo teksto reliktų, ku- 
riuos sunku rasti net šiuolaikiniais metodais. 

Tocis vartė pergamento lapus ir kėlė po vieną aukštai prieš šviesą. 

— Na, šitaip žiūrėdamas nesuprasi... gal parodysiu jums, kaip 
tai daroma. 

Tocis atsisėdo prie stalo, įsijungė kompiuterį ir vaizdų apdoro- 
jimo programą. Paskui trumpai paaiškino, kaip naudotis skene- 
riu: kaip puslapį skenuoti, kaip sukurti vadinamąją kaukę, kaip 
rinkti paveikslėlio spalvas, kaip skaidyti jų lygmeniu, kaip jas nu- 
slopinti ir suintensyvinti. 

— Tiesą sakant, tai viskas — jokios mistikos. Dirbsiu prie šio 
stalo dar porą valandų. Malonėkite klausti, jeigu kils sunkumų. 

Jis minutėlę žiūrėjo į mane, paskui žvilgsniu įkainojo kodeksą. 

— Veikalas tikriausiai vertingas... ir, atrodo, turi didelę pa- 
klausą? 

— Jau įgijo kainą. Vatikano slaptieji archyvai juo labai domisi. 

— Gal kaip tik šiandien pavyks įminti mįslę. 

Prieš išeidamas Tocis drąsinamai nusišypsojo. 

— Tikriausiai šiandien. 

Tocis perėjo per kabinetą, pakėlė žaliuzes ir pro langą į erdvų 
kabinetą tvykstelėjo plona saulės šviesos ietis. 

Atrodė, kad tvyksnis turėjo padaryti vieną vienintelį dalyką — 
priminti apie Katą. Lygiai taip pat balta besibaigiančios žiemos 
šviesa švituliavo viršum Katos kūno ant Pažaislio požemio lubų 
tada, kai suradau ją. 

Slogu buvo tai prisiminti. Suvokiau, kad neatsikratysiu to 
baisaus vaizdo visą gyvenimą. Pasiguosti galėsiu tik prisiminda- 
mas ankstesnes dienas ir naktis ir jų trumpalaikį goslumą. 

Ėmiausi darbo. Vis dėlto dabar sėdau tyrinėti ne sunkaus, 
oda kvepiančio Kastoro kodekso, o tik vieno paskiro puslapio, 
kurį atsargiai išsitraukiau iš portfelio. Marija pastebėjo dviejų rai- 
džių tolygumą, o ne skirtingą pasvirumą ir tai ją sudomino. 

Pažvelgiau į kabineto galą. Lango užuolaidas ten pamaži judino 
oro srautas. Į kabinetą srūvanti skaisti, balta šviesa ramiai mirguliavo. 

Laikiau rankoje cecidijų rašalu išterliotą viduramžių rankraš- 
čio titulinį puslapį. Marija patarė delno šonu atsargiai patrinti 
puslapį tarp raidės ir skaičiaus — per žodžio vidurį, kaip ji pasakė. 
Veleną sudarė smulkios sluoksnos ir trindamas turėjau iškelti tas 
sluoksnas, kur buvo daugiausia dažų likučių. 

Tik šitaip, sakė ji, aš galėsiąs pamatyti visą dažų lygmenį, ku- 
ris man svarbus. | 

Padėjau puslapį ant lygaus stalo, pabijojau, kad dirbdamas 
galiu jį net sunaikinti. Keturis kartus delno šonu atsargiai pa- 
tryniau pergamentą, kaskart patrynęs dėdavau į skenerį ir ske- 
nuodavau kelių dešimčių tūkstančių pikselių raiška. Tai padaręs 
padėjau puslapį ten, kur jis turėjo būti, po storu Kastoro kodekso 
viršeliu, prie kitų paskirų lapų. 

Panaikinau apie dešimt skenuotų puslapių vos vos pamatomų 
atspalvių, išskyrus tas vietas, kuriose buvo parašytas skaičius ir 
raidė. Jie buvo parašyti juosvu, išdžiūvusio kraujo spalvos rašalu, 
kuris buvo tartum įsigėręs nuo kraštų į pagrindą. 

Skaičius ir raidė galų gale paliko ant neutralaus balto dugno 
ir plaukiojo tuščioje ekrano erdvėje kaip abstraktus meno kūri- 
nys, be jokio santykio su laiku, vieta ir apskritai realybe. 

Sustiprinau kontrastą iki galo, pakartodamas tris kartus. 

Raidė ir skaičius išsiskaidė iki kruopėtos pradinės masės — taip, 
kaip sakė Tocis, ir galų gale raidė ir skaičius pasidarė beformiai. 
Bet įrenginys nerado to, kas buvo svarbiausia — nė vienos nereika- 
lingos tos pačios spalvos dalelės. Fonas buvo tuščias, baltas. 

Antrąjį skenuotą vaizdą apdorojau taip pat, bet galutinis re- 
zultatas buvo bereikšmis. 

Suvokiau, kad kompiuterio programa įsiskverbė į pergamen- 
to puslapį. Ji surinko ten tai, ko žmogaus akis nemato, ir iš baitų 
erdvės nešė į ekraną tai, kaip kokias šiukšleles ir trupinėlius. 

Po trečio skenavimo mano pulsas smarkiai pašoko. Apie skai- 
čių ir raidę, kaip stebuklinga lazdele palietus, radosi žvaigždžių 
dulkių jūra. Žiūrėjau į ją ilgai, ryškinau, didinau kontrastą ir pa- 
jutau, kad pamažu slystu į tame pergamente glūdinčias žvaigž- 
džių dulkes. Supratau, kad prieš penkis šimtus metų gyvenusio 
Alandų salyno kunigo ranka švariai nutrynė pergamentą man 
prieš akis kaip tik dabar. 

Vis dėlto nieko nesupratau žiūrėdamas į tą ūkaną apie raidę ir 
skaičių, nors žiūrėjau iš arti ir iš toliau, mačiau ryškų ir neryškų vaizdą. 

Lemtingą kortą dabar laikė mano ranka. 

Atverčiau paskutinį nuskenuotą titulinį puslapį — ketvirtąjį, 
kurį irgi buvau patrynęs delno šonu. Jeigu galiu viską suprasti, 
tai čia ir dabar. 

Taip, kaip tada, Pažaislyje, stovėdamas prie Atleidėjo sparno, 
kai galų gale pamačiau Kastoro kodekso puslapių palimpsestą — 
aiškų ir įskaitomą, taip ir dabar nenusivyliau. 

Ketvirtasis puslapis išgelbėjo mane nuo visokių ieškojimų ir 
spėlionių — tai nebuvo neesminė detalė ar vos pastebimas frag- 
mentas, kaip sakė Tocis. 

Puslapio paslaptis atsiskleidė kaip slenkantis kruvinas dalelių 
rūkas, kuris užliejo jį visą. Tirščiausias jis buvo prie raidžių ir ju- 
dėjo apie jas kaip tvinksintis verpetas. Prieš penkis šimtus metų 
kunigo Kastoro peilio brūkšniai pergamente atrodė kaip konti- 
nentinio ledyno paliktos drūžės. 

Tai buvo vienas žodis. Tarp romėniško vieneto ir A raidės pa- 
sirodė du rašmenys ir tada galų gale supratau, kad Marija buvo 
teisi. Romėniškas vienetas buvo ne skaičius. Tai buvo raidė. 

Šviesa akino, veržėsi pro langus, toje šviesoje ir jos skaistume 
pagaliau suvokiau, kas tie Kauno puslapiai: jų turinys, reikšmė ir 
pavadinimas sudarė vieną ir neskaidomą visumą. 

Pagaliau išvydau tikrąjį Kauno puslapių titulinį lapą — stebei- 
lijau į tamsia, kraujo spalva parašytą žodį ekrane ir galvojau, ką 

turėjau dėl tų puslapių paaukoti, apie visus tuos, kuriuos dėl jų 
turėjau išduoti. 

Žiūrėjau į išdavystės vardą. 

Ir prisiminiau sesers Joanos mirties valandą man ausin su- 
šnibždėtus žodžius. 

„Pirmoji ir paskutinė raidė parašyta.“ 

Bet dabar, galų gale, mačiau visą žodį. Antra ir trečia raidė 
radosi tarp pirmos ir paskutinės. 

Skaisčioje šviesoje žvelgiau į vardą, keturias raides, kurių visi 
troško. 


IUDA 


Rankoje laikiau Judo evangelijos titulinį puslapį. Roma man iš- 
giedojo turinį. Tai buvo vardas. 
Visos keturios raidės buvo parašytos. 


Epilogas 


Sėdėdamas Vatikano kavinėje prie ataušusio espreso puodelio, at- 
siverčiau Viktoro Palo atsiųstą žinutę. 

„Sveikas, Nenaudėli! Perduodu Santakario naujienas. Jis tęsia 
Kumlingėje tyrimus. Bažnyčios grindys dar niekad iki šiol nebu- 
vo atluptos, bet Santakaris su savo padėjėju (ir aš turėjau dalyvau- 
ti!) ėmėsi reikalo ir, atplėšę grindų lentas, rado ant akmens plokš- 
tės paguldytą medinę statulą. Ar tas tavo Aurelijus savo raštuose 
neminėjo kažkokios medinės statulos? Ar nerašė, kad tokią išdro- 
žė — savo Žmonos atvaizdą, tvirtindamas, jog tai Mergelė Marija? 
Pasak Santakario, statula pribloškianti. Jis labai apgailestavo, kad 
nė vieno iš mudviejų nebuvo ten, kai ji buvo atrasta. V. P.“ 

Nusišypsojau sau. Prisiminiau Kastoro Dvipusio parašytus 
žodžius. Martinas Aurelijus tvirtino sudeginęs savo drožinį. Jo 
draugas Klamas net pamelavo tikindamas, kad prisimena degi- 
nant kilusius dūmus. 

Mąsčiau apie tą penkis šimtus metų slaptavietėje pragulėjusią 
ir lyg iš pelenų pakilusią moters statulą. 

Paskui pagalvojau apie pelenais pavirtusius Kauno puslapius. 

— Ar galiu prisėsti prie jūsų? 

Helena Montel žiūrėjo į mane kiek dvejodama. 
— Galit, — atsakiau išjungdamas telefoną. 
Montel neskubėdama pastatė ant stalo espreso puodelį. 

Iš pradžių nesugalvojo, ką sakyti, tik žiūrėjo man į veidą. 

— Malonu matyti, kad atgaunate jėgas. 

Ji užjaučiamai nusišypsojo. 

Mėginau ir aš nusišypsoti — greičiau iš mandagumo, nes man 
nebuvo smagu. Montel surimtėjo. 

— Turėjai paklausyti mano patarimo tyrinėti tiktai karalienės 
biblioteką ir rankraščių kolekciją. Jau būtum pabaigęs savo diser- 
taciją. 

— Daug kas taip sako. 

— Per paskutinį... 

Montel keistai atkišo smakrą ir skėstelėjo rankomis lyg paro- 
dydama, kad kažko nesupranta ar kad sunku parinkti žodį. 

— Per paskutinį... tavo karą tekstas buvo analizuojamas čia, 
Vatikane. Aišku, kad tekstas parašytas, padiktuotas vieno iš mo- 
kinių — Judo Iskarijoto arba parengtas tų, kurie jį artimai paži- 
nojo. Manoma, tikrai gali būti, kad tekstas parašytas sustiprinti 
gnostiniam požiūriui, ir tik sakoma, jog jį parašęs Judas. 

Montel reikšmingai pasižiūrėjo į mane, linkčiojo galvą lyg ga- 
rantuodama savo žodžius. 

— Mūsų tyrinėtojų nuomonė vieninga. Analizė paremta teks- 
to turiniu ir jame išdėstyto požiūrio vertinimu. Dėl rankraščio 
titulinio puslapio abejonių nekyla, nustatyta, kad teksto turinys 
daug kur vienodas. 

— Tiesa, kardinolas Podžetas vėl pabrėžė manąs, jog tai erezija. 

— Atvirai sakant, stebiuosi, iš kur tiek daug žinai, - pasakiau 
aš Montel. 

Ji paraudo ir būdingu judesiu kilstelėjo švarką, kurį buvo už- 
simetusi ant pečių. 

— Rengiau laidą apie šitą Judo tekstą Vatikano radijui, nes jis 
mane sudomino. Tiesą sakant, kodeksu susidomėjau dar per pir- 
mą mudviejų pokalbį apie rankraštį. Tuomet tikrai nenumaniau, 
kad šalutinė šios istorijos linija bus tokia vingiuota. 

Laikydama rankoje mūsų susitikimų atributą — mažulytį 
espreso puodelį — Montel surimtėjo. 

— Žinai... 

Ji ilgai tylėjo. 

— Tai nepaneigta. Šitų Judo tekstų yra daug. Skirtingų laiko- 
tarpių, skirtingom kalbom parašytų. Ilgą laiką jų buvo randama 
daugelyje pietinių Viduržemio jūros vietų. 

— Jau seniau tai supratau iš kardinolo Podžeto kalbų. 

— Nė nemaniau, kad kardinolas puikiai su tuo susipažinęs, — 
nustebo Montel. 

— Su istorijom — nepaprastai gerai. Jis gana aistringai kalbėjo 
apie erezijos aspektus tekstuose. Per susirinkimus jis šnekėjo ir 
apie raštų kalbos reikšmę. Tikriausiai yra hebrajų, taip pat senąja 
graikų kalba parašytų tekstų. Vertimai turbūt visi lotyniški. Ne- 
mažas Kauno tekstas irgi lotyniškas. Kardinolas Podžetas kone 
reikalavo manęs surasti graikišką variantą. 

Žiūrėjau Helenai Montel tiesiai į akis. 

— Gaila, kad nesuradau. 

— Taip, bet pasak informacijos, kurią gavome iš Kauno, trūksta- 
mi puslapiai tebesaugomi vienuolyne. Jų niekas niekam neatidavė. 
Sesuo Barbara, po šių nelaimingų įvykių paskirta abate, atskleidė 
Vatikanui puslapių saugojimo principą. Jis genialus, bet sykiu itin 
gerai paslepia informaciją. Iš Kauno vienuolyno daugiau žinių apie 
tuos puslapius tikriausiai neturėsime — tik tiek, kiek tu parūpinai. 

Montel man pasakė naujieną. Ilgai žiūrėjau jai į akis — paste- 
bėjau, kad ji net mažumėlę suglumo. 

— Numaniau, - atsakiau aš. 

— Norėtųsi, Johanai, kad po tiekos vargų turėtume tuos pus- 
lapius, — Montel elegantiškai pakėlė puodelį ir gurkštelėjo kavos. 

— Sykiais ir aš to norėdavau, - atsakiau. 

— Bet sykiais viskas man atrodė tik pelenai, — pridūriau ir vėl 
pažvelgiau į ją. 

— Kiek suprantu, ta užduotis buvo neįmanoma, - pasakė 
Helena Montel. 

Tada pasilenkė per stalą prie manęs lyg norėdama pašnibždėti 
paslaptį ir pakėlė ranką, pabrėždama savo žodžių svarbą. 

— Kilmės medis. 

— Kas? . 

— Dabar kuriamas šių tekstų kilmės medis. 

— Dar kartą paklausiu, nes gerai nesupratau, kur suki. 

— Viskas pamažu pamažu atsiskleidė rengiant laidą Vatikano radijui. 

— „Pamažu pamažu“ šiam projektui būdinga. 

Helena Montel nepaisė mano pastabos. Juk nenuvokė, ką tu- 
riu galvoje. Ji karštai kalbėjo toliau: 

— Iš pradžių visai nesusigaudžiau. Įsigilinusi sužinojau, kad 
Vatikanas pradėjęs visų Judo tekstų stematologinį tyrimą. Spren- 
džiamas klausimas dėl kažko, kas bevei4 sutampa. Dėl nedide- 
lių nukrypimų skirtinguose teksto variantuose. Remiantis įvairių 
laikotarpių interpretacijų ir nuorašų variacijomis, galima sukurti 
veikalo laiko ir vietų genealoginį medį. 

Montel įdėmiai pasižiūrėjo į mane. 

— Pakeitimai, sutrumpinimai, papildymai, skirtingos žodžių 
formos — jų randasi vis daugiau, kai pasirodo naujas rankraščio 
variantas. Taikant šiuolaikinius metodus galima nustatyti laiko- 
tarpį, kada parašytas ir kokioje geografinėje vietoje. Taip kuria- 
ma rankraščių atsiradimo istorija. 

Atminties užkaboriuose kažkas subruzdėjo, sužadino mano 
dėmesį. Bet nebegalėjau savęs priversti — tas susidomėjimas jau 
buvo lyg šešėlio šešėlis, blankus, beaistris, kupinas kartėlio, išgy- 
vento su Kastoro kodeksu. 

— Tokiam tyrimui reikia daug medžiagos. 

— Taip, - atsakė Montel ir tęsė: — Be to, reikia turėti pamatinį 
tekstą, savotišką karkasą. Tik juo remiantis galima gilintis į šak- 
nis, teksto originalą. 

— Suprantu. O Kauno puslapiai tikriausiai yra ta Judo tekstų 
šerdis, tiesioginis ryšys su originalu. Ar aš teisus? 

— Tu visiškai teisus. 

Montel nusišypsojo, paskui pakėlė espreso puodelį, pasižiū- 
rėjo į mane. 

— Nemažai pasiekei. Nors kaina buvo didelė. 

— O kas tokį tyrimą Vatikane atliks? 

— Man rodos, tie žmonės bemaž tavo bendraamžiai. Dučijas 
Falčionis puikiai išmano automatinį duomenų apdorojimą. Tiesą 
sakant, nepaprastas jaunuolis. Kalbėjausi su juo. Atrodė, kad jis 
su tais savo kompiuteriais Vatikane atsirado lyg iš kokio kosmoso. 
Antras — Gabrielė Vecozis — biologas. Žinai, iš pradžių nesupra- 
tau, kuo biologas gali prisidėti prie tokio tyrimo. 

Suklusau. 

— Sakai — biologas? Ir tai, kad jie čia, Vatikane, atsirado neži- 
nia iš kur? 

— Taip, kladistikos specialistas, o kladistika klasifikuoja... 

— Gyvūnų rūšis, - užbaigiau Helenos Montel sakinį ir kraujas 
suplūdo man į galvą — susitvenkė taip, kad akyse sutemo ir išsi- 
lakstė visos mintys. 

Galiausiai nunarinau galvą, kad neapalpčiau. 

Helena Montel pašoko ir, nukaukšėjusi savo aukštakulniais 
iki prekystalio, atnešė mineralinio. Šalto gėrimo stiklinė šiltoj pa- 
talpoj aprasojo. Išsigandau, kad neišlaikysiu jos rankoje. 

— O Viešpatie, Johanai, atleisk, nežinau, ką bloga pasakiau ar 
padariau. Tikriausiai viskas dar per arti. 

Linktelėjau. Godžiai išgėriau ir mėginau įkvėpti oro. Buvau 
visai bejėgis, pradėjo skaudėti ranką. 

Kvėpčiojau minutėlę, o paskui užkimusiu balsu paklausiau: 

— O Maskvos patriarchatas ir Konstantinopolio grupuotė? 

— Ką? Aš apie tai nieko nežinau. Kuo jie čia dėti? 

Montel žvelgė į mane nustebusi. Paskui susigaudė ir sustingo. 

— Dieve mano! 

Įdėmiai žiūrėjau į ją. Ji kietai sučiaupė lūpas, užmerkė akis ir 
vos pastebimai papurtė galvą. 

Rėmiau ją klausiamu žvilgsniu, bet ji tylėjo. Sučiaupusi lūpas 
vėl papurtė galvą. 

Paskui tarė: 

— Mielas drauge, jau pabaik, nes pasibaigsi pirmiau, nei tai 
pasibaigs. 

Kūnas, išmuštas prakaito, atvėso. Marškiniai buvo drėgni, 
lipo prie odos. 

Vatikane buvo girdėti tolimas Romos gausmas. Jau leidosi 
saulė. Kavinė ištuštėjo, ją uždarė. Sėdėjome su Helena Montel 
tamsioje salėje dviese, vienas priešais kitą ir tylėjome. 

Ji pažadėjo palaukti, kol atsigausiu. 

Vario švytėjimas lauke pamaži pavirto sunkaus švino mėliu. 
Tolimas Romos gaudesys tamsoje nuščiuvo. Po ilgos tylos aš galų 
gale linktelėjau galvą. 

Montel tai pastebėjo ir, atsargiai pasilenkusi prie manęs, pa- 
žvelgė klausiamu žvilgsniu. 

Dar kartą linktelėjau ir tyliai pasakiau: 

— Aš baigiu. 

Montel rimtai pasižiūrėjo į mane. Paskui nuleido akis. Ir už- 
simerkė. 


(akos kodeksas 


Apie Čakos kodeksą ir išlikusias jo teksto dalis pasauliui buvo pa- 
skelbta 2004 m. liepos mėn. Paryžiuje per koptų kultūros žinovų 
konferenciją. Ketinta 2005 m. pavasarį, baigus konservavimą, iš- 
leisti kodekso vertimą trimis kalbomis, bet darbai užtruko, o sy- 
kiu ir mokslinis straipsnis apie kūrinį. 

2006 m. balandžio mėn. Vašingtone surengtoje spaudos kon- 
ferencijoje Nacionalinė geografijos draugija paskelbė restauruoto 
Čakos kodekso vertimą. 

Vatikanas šiuo klausimu nuomonės visai nepareiškė. 

Rankraščio savininkė Frida Nusberger-Čakos didžiąją rank- 
raščio dalį ketino parduoti, bet dėl tam tikrų Vatikano veiks- 
mų suinteresuoti asmenys, pasak Nusberger-Čakos, juo domėjęsi, 
ėmė abejoti. 

Vatikanas Čakos kodeksą laikąs veikiau gnostinių esė rink- 
tine apie Judo gyvenimą nei apaštaline knyga, evangelija. Tokiu 
požiūriu pavyko nutildyti laukiamą žiniasklaidos triukšmą ir di- 
delį potencialių pirkėjų norą pirkti kūrinį. 

Atlikus konservavimo darbus, Čakos kodeksas buvo sugrą- 
žintas Kairo koptų muziejui Egipte. 

Pabaigos žodis 


Savotiška paskata rašyti „Kauno puslapius“ buvo Romoje stovinčios 
bažnyčios: Giano Lorenzo Bernini darbai Šv. Andriejaus Kvirinaly- 
je ir Francesco Borromini — Šv. Karolio prie keturių fontanų bažny- 
čia. Itin inspiravo mažytės, proporcingos jų formos, barokinės jų sa- 
lės ir tų bažnyčių tematiką aprėpiančios architektonikos proporcijos. 

Tyliu kai kurių scenų įkvėpėju laikyčiau savo kabinete kaban- 
tį Piranesi vario raižinį, kuriame pavaizduotas Trevi fontanas ir 
Poli rūmai. Tai nespalvotas Piranesi vėlyvojo laikotarpio ir nau- 
jesnis spalvotas atspaudas. Iš jo kilusi mintis apie tikrą ir tariamą 
tiesą paskatino dviejų realybių temą. 

Londono nacionalinėje galerijoje eksponuojamas dožo Leo- 
nardo Loredano portretas, nutapytas Giovanni Bellini, ir Tizia- 
no pieštas Floros portretas Florencijos Uficių galerijoje buvo įkvė- 
pimo šaltiniai rašant romano skyrius apie Veneciją. 

Rašydamas rėmiausi ir literatūriniais šaltiniais. Išsamus Ri- 
chardo Goy'aus darbas „Venecija - miestas ir architektūra“ (Veni- 
ce, the city and this architecture, Phaidon Press Limited, London, 
1997) atskleidė man Mauro Codussi darbus. 

Šv. Karolio prie keturių fontanų bažnyčios erdvinės geometri- 
jos proporcijų nagrinėjimo šaltiniu tapo Paolo Portoghesi veika- 
las (Storia di San Carlino alle Ouattro Fontane, NewtonštComp- 
ton editori, Roma, 2001). 


sSOI 


Mintys apie Šv. Onos bažnyčią Kumlingėje paremtos docento 
Marko Hiekkaneno knyga „Viduramžių laikų Suomijos akmeni- 
nės bažnyčios“ (Suomen keskiajan kivikirkot, Suomalaisen Kirjal- 
lisuuden Seura, Helsinki, 2007) duomenimis. Tuomo Heikkili's 
veikalas „Brūkšniai ir raidės: rašymo kultūros istorija“ (Pižrtoja 
ja kirjaimia — kirjoittamisen kulttuuribistoria, Suomalaisen Kir- 
jallisuuden Seura, Helsinki, 2009) atskleidė viduramžių knygos 
struktūrą. 

Judo teksto ištraukos, romane vadinamos Kauno puslapiais, 
ir duomenys apie juos paremti akademijos nario Antti Marja- 
neno ir profesoriaus Ismo Dunderbergo knyga „Judo evangelija“ 
Uuudaksen evankeliumi, WSOY, Helsinki, 2006). 

Kaip žinių šaltiniais, pasinaudojau teologijos daktaro Juhos 
Riikoneno disertacija apie Suomijos stačiatikių arkivyskupijos 
ir Maskvos patriarchato tarpusavio kanoninius nesutarimus 
Uoensuu yliopisto, 2007), teologijos magistro, redaktoriaus Jyrkio 
Hžrkėneno straipsniais apie Maskvos patriarchato ir Kremliaus 
užsienio politiką ir Nacionalinio archyvo vyriausiojo revizoriaus 
Markkaus Leppžneno tekstu apie Vatikano slaptuosius archyvus 
(Agricola Tietosanomat, 2/2001). Duomenys apie karalienės Kris- 
tinos biblioteką paremti kelių autorių — Klinge's, Kolbes, Ne- 
valos ir Setalū's — parengtu veikalu „Karalienė Kristina — ano 
meto europietė (Kuningatar Kristiina —- aikaansa eurooppalainen, 
Otava, Helsinki, 1990). 

Psalmės ištrauka /2 Deo salutare meum et gloria mea cituoja- 
ma iš 1992 m. Suomijos evangelikų liuteronų bažnyčios Susirin- 
kimo siūlyto naudoti Biblijos vertimo (Ps 62, 8,1 1). 

Pasakojimo personažai ir įvykiai išgalvoti, išskyrus kai kurias 
realias istorines asmenybes. 

žmona. „Kauno puslapiai“ — pirmoji jo knyga. 


Jaunas suomių mokslininkas Johanas atvyksta į Romą 

tyrinėti Švedijos karalienės Kristinos archyvo, rašo 

disertaciją apie valdovės bibliotekos ir rankraščių kolekciją. 
Archyvas saugomas Vatikano apaštalinėje bibliotekoje. Johano 
kuratoriumi tampa tėvas d'Andželas. Šis lyg netyčia kartu su 
karalienės Kristinos rankraščiais paduoda Johanui XVI amžiuje 
parengtą kodeksą, parašytą daugiausia senąja suomių, vietomis — 
švedų ir lotynų kalbomis. Susidomėjęs veikalu, kuris vadinasi 
Codex Castor, Johanas imasi versti jį į dabartinę kalbą ir pastebi, 
kad kai kuriuose pergamento puslapiuose tekstas ištrintas ir 
perrašytas, pamato, kad trūksta kelių puslapių. Apie Johaną 
Romoje ima burtis laikini atvykėliai, o po kurio laiko jis pasijunta 
esąs sekamas. Tuo pat metu Johanas susipažįsta ir su senu 
knygrišiu: šis atskleidžia jam kai kurias senųjų kodeksų rašymo 
paslaptis. Pamažu Johanas pastebi, kad naujuosius jo pažįstamus 
labai domina Kastoro kodeksas, kurio trūkstami puslapiai 
saugomi Kaune, Pažaislio vienuolyne. 


Verčiant Kastoro kodeksą, Johanui tenka gilintis ne tik 

į savo šalies istorijos tarpsnius, bet ir į Stalino ir Hitlerio 

represijų laikotarpius Lietuvoje, kai buvo naikinami vienuolynai, 
griaunamos jų bibliotekos ir archyvai. Pamaži Johanas atskleidžia, 
kad tekstas, kurio jis ieško, susijęs su tryliktuoju apaštalu. Johanas 
vyksta į Kauną, ten išaiškėja ir trūkstamų puslapių paslaptis. 

